
 CHAPTA I. 


OSES, Chihowa in tishu hvt illi haya, yakohmi tok, 
. Chihowa vt Choshua Nun ushi, Moses in tishu hatuk 
a im äñumpulit, 

2. Moses an tishu hvt illishke; yohmi hoka himak 2 
wakaya cha, chishno, okla ilvppa hvsh moma kvt Chatan 
ilvppa mish-tvnnvp yakni yvmma Islael im vlla vhlehąa 
yummak o ima li hoka, hvsh onashke. 

3. Yakni moma hvch iyi pvtha yvt ai o hika he puta 
hokvno, yumma moma ka hvch ima lishke, yommak o Moses 
a im achi li hatuk okvt. 

4. Yakni haiaka ya hikivt ia hosh Lebanon iluppa ona 
cha, okhina chito, okhina Euflates pit afullotvt, Hitait i 
yakni vt moyuma hosh, okhvta chito hvshi ai okatula imma 
itoyula ka ilvppak o ont hvchim ai vhla hi oke. 

5. Chi okchayvt ish ahanta nitak moma ka hatak nana 
kia chi tikba hikia he keyushke : Moses a awant aya li tok 
vt, yvmmak inli ho chohmit chi awant aya la chi hoke: 
nana ka ak chim ai ahlot chissa la he keyu hoke. 

6. Kvllot chim anukfila cha, nukwia ikshot ish amosho- 
lashke: yakni ilvppa ima la hi vt iki vhleha ha anumpa 
kvllo isht il onochit im ihissa li tok a, okla ilvppa immi 
hachi mak o ish it akushkola chi hokvt. 

7. Peh kvllot chim anukfila cha, nukwia ikshot ish amo- 
sholi fehnashke; yohmi hosh nan vlhpisa moma an tishu 
Moses vt chim apihisa tok ą ahah! ahnit ish holitoblashke ; 

ilvppa isht impak imma hokma, vlhfvbekimma hokmá nana 
kia chik i filummo kashke; chi yumohmi pulla hosh kanima 
ish aya puta kvt chim ai achukma hi oke. 

8. Nan vlhpisa holisso ilvppvt chitih ha ik i filummo 
kashke; amba nitak micha ninak moma ka anuktihinli hosh 
a holihiso ka moma ahah! ahnit ish holitoblashke: ish 
yohmi hok mak osh ish ataya ya ish ai ahlicha hi okvt, 
micha ish yohmi hok mak osh nana kvt chim ai ahli achuk- 
ma hi oke. 

9. Uno ak osh chim apesa li Ak keyu cho? kvllot chim 
anukfila cha, nukwia ikshot ish amosholashke : ik chi nuk- 
shopo kashke, micha chi chukush ik iello kashke: kanima 
ish aya puta ka Chitokaka chin Chihowa vt chi awant aya 
hoka, achi tok. 

10. Mihma Choshua vt okla pehlichi vhleha ha r nan im 
apesvt, 

11. Binah ha Mopiiiit ayvt, okla ha nan i mihvt, Pinak 
vt huchim vlhtahashke ; nitak tuchina takla ka Chatan ilvp- 
pa hlopullit, Chitokaka hvchin Chihowa vt hvchimmi ha chi 
ho yakni hvch ima hoka ont chukowvt hush isha uu hoke, 
achi tok. 

12. Mihmvt Luben ishtatiaka, micha Kat ishtatiaka, mik: 
mvt Manasseh ishtatiaka ya iklvna aiena ka Choshua vt im 
anumpulit, 

13. Moses Chihowa in tishu hyt nana hvchi mihvt, Chito- 
kaka hvchin Chihowa vt afoha hvch ima hosh yakni ilvppa 
hvch ima hoke, achi tok anumpa ha hvsh ithaiyanashke. 
14. Hvchi tekchi, huchim vlla, micha hvchi nan vihpoa 
moyuma kuto yakni Moses vt hvch ima tok Chatan ola in 
tunnvp ak inli ho aiashashke : amba hvchishno hatak hlamp- 
ko hochukma chilitvt nukwia iksho hvchia hokvto, nahalupa 
im vihtahut moyumvt tikba ivt, huch itibapishi vhleha ha 
ont hvsh apelashke. 

15. Yohmi na Chihowa vt afoha hvch ima tok vt chohħi- 
chit hvch itibapishi vhleha ha afoha imashke; yohmi na 
yummak kia yakni Chitokaka hvchin Chihowa vt ima ka 
ishashke: yohmi hok mak o falamvt yakni hushi akochaka 

imma Chatan ola in tunnvp talaia Moses, Chihowa in tishu 
hvt hvch ima tok a ant hush iesha hi oke, achi tok. 

- 16. Mihma okla afalamichit Choshua ash ọ, Nana ho ish 
pi miha ka moyuma e yumohma he bano hoke, micha kani- 
ma ho pit ish pi tihlelikma, il ia he bano hoke. 

17. Moses a nana moyuma ka il į haponaklo beka w 

okvt, chishno ma e chi haponakla he bano hoke: peh Chito- 
kaka chin Chihowa vt Moses a awant aya beka tok vt, Chon 
mit chishno ma chi awant aya hokbano, il ahnishke. 
18. Kvna hoh kia chi nan vlhpisa ha 1 sanalit nana ishi 
miha ka anumpa moma ik chi haponaklokmvt, illashke : peh 
kvllot chim anukfila cha, nukwia ikshot ish amosholashke, 
im achi tok. 


CHAPTA II. 


UMOHMI ma Choshua, Nun ushi vt Shittim ak o hatak 
tuklo kvt lumvt na pisvt aya chi ho a chvffichi tok; 
yohmi mvt, Hvsh ia cha, yakni Cheliko yumma ont hvsh 
pisashke, im achi tok. Yohmi ma itiachi tuk osh ohoyo 
haui hohchifo kvt Lahab o in chuka RER cha, yommak 
o a nusi tok. 
2. Yohmi ma Cheliko i miko ya ont im anolit, Yakeh ! 
hatak Islael im vlla vhleha ha a minti kvt yakni pisvt aya 
hosh, himak ninak a ilvppa vlvshke, achi tok. 

3. Yohmi ma Cheliko i miko ash osh Lahab a anumpa i 
pilot, Hatak chim vlot chin chuka chukowa tuk a ish koh- 
chashke: yvmmvt yakni moma ka pisvt tahla chi hosh aya 
hatuk oka, pit im achi tok. 

4. Mihma ohoyo hash osh hatak tuklo kash o ishit luhmi 
tok; yohmi cha ilvppak o achı tok, Hatak okvto vm vla 
mvhli tuk, yohmi kia kanima a minti ka ak ithano ke tuk: 

5. Atuk osh yakohmi tuk, okhlilit taha holihta okhissa 
yot vlhkvma chi foka ma, hatak tuklo kash osh kohcha tuk 
oke: kanima. ho hatak tuklo kash osh ia tuk a ak ithanosh- 
ke: chekosi hvsh iakaiyashke ; hvsh sakka hinla hokvt. 

6. Yohmi kia aboha pakna ya isht ona cha, nuchi vpi 

achukmalit, ashachi tuk osh isht ompohomot habun tuk 
atok. 

7. Yohmi ma okla iakaiyvt Chatan imma ivt okhina ako- 
cha puta ka ona tok: mihma okla iakaiya yummvt akohcha 
mak inli ho, holihta okhissa ya akvmmi tok. 

8. Yohmi tuk o tvshkit ik oklo kisha ho, aboha pakna ya 
ohoyo hash osh im ai ona cha; 

9. Hatak tuklo kash o, Yakni ya Chihowa vt huch ima 
tok a ithana lishke; yohmi.ho isht a hvchi nukshopa yvt pi 
onvtoyulvshke ; hvchishno ak atuk pulla mak o yakni ilvp- 
pa okla ai asha tuk moma kvt bihinla chiyuhmishke. 

10. Echip yakni ya a kohchvt hvsh minti ma, Chihowa 
vt Okhvta Humma oka ya hvchi shileli na hvsh aya tok: 
micha Amolait okla 1 miko tuklo Sihon, micha Ok aiena, 
yummvt Chatan mish tunnvp ai asha tuk a kaniohmichit nana 
ka im okpvnit hvsh taiyahli tok a, e hahaklo chatuk okvt. 

11. Hvchishno ak atuk pulla mak o nana ilvppa puta ka 


e haklo mak inli ho, pi chukvsh vt bihinla tok; yohmi na 
hatak kanima kia chilitvt im anukfila kvt 1 foka kia iksho ki 
tok: Chitokaka hvchin Chihowa yvmmak osh peh pakna 
vba a holitopa, mikmvt nutaka yakni aiena ka in Chihowa 
hoka. 

12. Yvmohmi hoka himak a hvchim ilbvsha lishkė, vno 
vt hvchi kana li tuk a, huchishno mvt aki in chuka achvfa 
ya hvch 1 kana hi vt Chihowa ya anumpa kollo isht il 
onochit, 

13. Aki, micha hvyshki, micha a nakfi vhleha, micha itiba- 
pishi li vhleha, micha in chuka achvfa aiena ka moma hvsh 
okchalinchi cha, pilla he tuk a hvsh pi hlakofichi cha, ilvp- 
pak o nan isht ithana he ahli ka hvs sumashke, im achi tok. 

14. Mihma hatak tuklo kash osh afalamichit, Nana pi 
kaniohmit il aya hatuk ilvppa chik anolokma, pim ilhfiopak 
a e chim ile kahlishke : atukma yakohma hi oke, Chihowa 
vt yakni ilvppa pima ha ma, chi kana achukmvt e chim ai 
ahla hi oke, im achi tok. 

15. Yohmi mvno ponola atakalichit okhissushi hlopulli- 
chit aka pit hiohlichi tok; in chuka hvt tumaha tuli holihta 

ya paknaka yo talaia hatuk oka, yohmi cha tuli holihta pak- 
na yvmmak o achukvt ahanta tok. 

16. Micha ohoyo hash osh yvmmak ash o, Hvch iakaiyvt 
itunowa yot hvchi afama yoba na, nvnih hak o hvsh ona 
cha, yummak o lumvt hvsh chiya na nitak tuchina onashke : 
yohmi na hvch iakaiyvt itunowa yvt falamvt vla hok mak o, 
hvsh ataya hetuk vt hvsh iashke, im achi tok. 

17. Mihma hatak tuklo kash osh yvmmak ash o, Ish pim 
ai ahni ho anumpa kvllo il il onochi tuk ilvppa anumpa isht 
pi onvtola he keyu hoke. 

18. Yakeh! kaniohmi foka ho yakni ilvppa e la hokma, 
okhissushi isht pi a kohchi ilvppa ponolushi tishepa ponola 
toba ilvppa isht ish takchashke: yohmi cha chiki, chishki, 
chi nakfi vhleha, micha chiki in chuka achvfa ya moma chin 
chuka isht ish lashke. 

19. Yohmikma yakohma hi oke, kvna hosh chim aboha 
okhissa akohchvt tumaha itintakla hina bachaya ka ona ho- 
kuto, im issish vt ilap noshkobo akinli ho onvtoyula na, 
pishno vto anumpa isht pi onvtoyula he keyu hoke; mikma 
kvna hosh aboha anukaka foka hokvno, kvna hosh ibbak 
onochi hokma, im issish vt pi noshkobo hak o onvtoyula hi 
oke. l 

20. Yohmi kia nana pi kaniohmi hosh il aya hatuk ilvppa 
ish anoli hokmvno, ish pim ai ahni na anumpa kvllo il il 
onochi tuk ilvppvt a pi mokofa chi hoke, im achi tok. 

21. Yohmi ma ohoyo hash osh, Hvchim anumpa hak o 
lakaiya hosh nana kvt:ai yohmashke, achi tok. Micha ik iá, 
im ahni na itiachi tok: mihma ponola tishepa ash o okhis- 
sushi ya isht takchi tok. 

22. Mihma itiachit nvnih ash o ona cha, yummak o chiya 
na nitak tuchina ona tok; yohmi na iakaiyvt itunowa yvt 
falamvt ai vla tok: iakaiyvt itunowa yvt ai itunowa puta ka 
hoyot tahli kia, ik ahayucho ki tok. l 

23. Yakohmi ho hatak tuklo kash osh nvnih hash auet 
akowa cha, tanvblit Choshua, Nun ushi a im ona cha, nana 
kvt im akaniohmi tuk vt moma im anoli tok. 

24. Mihmvt yummak ash osh Choshua ya, Chihowa vt 

yakni moma pibbak a fohki tuk pullvshke : pishno ak atuk 
pulla mak o yakni yvmma ai asha kvt momvt bihinla chi- 
yuhmi hoka, im achi tok. 


CHAPTA TII. 


IHMA Choshua vt onnahinli fehna tani cha, ilap, mik- 

mvt Islael im vlla vhleha moyumvt Shittim a ashvt 

toshowvt ia hosh Chatan a ona cha, ik tanvblo hosh Be, 
mak o a nusi tok. 

2. Atuk o yakohmi tok, yumma chiya na nitak ia 
ka ona ma, okla pehlichi vhleha hvt vlbina ha pady 
ayut, 

3. Okla ha im anympulit, Kaniohmi foka ho Chitokaka 
hvchin Chihowa nan it im apesa vt afoyuka itombi holi- 
topa ya Lefait vhleha, na holitompa isht asha yvt shoyulit 
itvnowa na hvsh pisakmvt, ilvppa a toshowvt yvmmak o 
hvsh iakaiyashke. 

4. Yohmi akinli kia yvmma ai itintakla ka haiaka kvt 
kubit vlhpisa tahlepa sipokni tuklo hosh‘ takalashke: ont 
atikkonofvt hvch ik aiyo kashke, yohmi hosh hvsh atia hetuk 
vt hvsh ithana hosh hvsh itvnohowashke ; tikba ka ilvppa 
hvsh aya chatuk keyu hokvt, achi tok. 

5. Mihma Choshua vt okla ha, Hvsh ile AA KA ; 
onnaha ya Chihowa vt hvchim ai ititakla na fehna ha ai 
yumihcha chi hoka, im achi tok. 

6. Mihma Choshua vt na holitompa isht asha ya im anum- 
pulit, Nan it im apesa vt afoyuka itombi holitopa ya hush 
ishi cha, okla ha itikba ivt hush tanvblaslike, im achi tok. 
Mihma nan it im apesa vt. afoyuka itombi holitopa yash ok- 
la ishi cha, okla ha itikba ia tok. 

7. Mihma Chihowa vt Choshua ya EaR nitak ak o 
Islael im vila moyuma itikba ya. chi holitoblichit isht ia la 
chi hoke; yohmi ho Moses a awant aya li tok. vt, anonti 
chishno ma chi awant aya la chi ka, okla hvt ithanashke. 

8. Yohmi ka na holitompa isht asha nan it im apesa vt 

afoyuka itombi holitopa shoyuli tuk a i mihvt, Chatan ok- 
hina ontalaka fehna hvsh onakmvt, yvmmak inli ho hvsh 
hielashke, ish im achashke, im achi tok. 

9. Mihma Choshua vt Islael im vlla vhleha ha, Ilvppa 
hvsh minti cha, Chitokaka hvchin Chihowa im anumpa ha 
hvsh haklashke, im achi tok. 

10. Mihmvt Choshua vt Ilvppa yakohmi kak o Chihowa 
okchaya yvt hvch ibatakla ahanta cha, nana ka ik ai onan- 
cho keyu hosh Kenanait vhleha micha Hitait vhleha, micha 
Pelesait vhleha micha Kikashait vhleha, micha Amolait 
vhleha, mikmvt Chebusait vhleha aiena ka hvchi tikba ya 
tihlelit kocha wehla chi ka isht hysh ithaiyana chi hoke. 

11. Yakeh! yakni moma in Chihowa nan it im apesa vt 
afoyuka itombi holitopa vt tanvbla chi hosh hvchi tikba 
Chatan a ont oka hikvshke. 

12. Yohmi hoka himak a hatak auah tuklo ho Islael ai 
unchololi auah tuklo ka ish ai atokolashke ; yohmi ka isht 
atiaka achvfa ka hatak achvfa hosh iashke. 

13. Atukma yakohma chi hoke, na holitompa isht asha 
Chihowa, yakni moma in Chihowa im itombi holitopa sho- 
yuli hatuk iyi potha yvt Chatan okhina ya oka hika mak inli 
ho, Chatan oka yvt ita hokofa na, oka ibetvp imma minti 
hatuk vt itunahachit hikia chi hoke, achi tok. 

14. Atuk o yakohmi tok, okla hvt Chatan tanvbla chi 
hosh binah ha asht ia hosh, naholitompa isht asha yvt nan 
it im apesa vt afoyuka itombi holitopa shoyuli hosh okla 
itikba hieli hosh itunowa; l 

15. Atuk osh itombi holitopa yash shoyuli tuk vt Chatan 
ona cha, na holitompa isht asha iyi pvtha yvt oka vhli ont 
oka hika mak inli ho, (Chatan vt. onush vlmo ai vlhpesa ai 
itintakla ka bók sakti atabli beka yatuk okvt,) 

16. Oka ibetvp imma minti hatuk vt yokopa cha, itvna- 
hachit falamvt hopakichit, Alam tumaha holihta Saletan 
bilika talaia ka ona tok: yohmikma yakni patali okhvta 
hupi okhvta imma ia hatuk vt tahut hokofa na okla hvt 
Cheliko ichapaka fehna hak o a hlopulli tok. 

17. Mihma na holitompa isht asha. Chihowa nan it im 

apesa vt afoyuka itombi holitopa shoyuli hatuk vt Chatan 
iklvna ya kvllot hieli na, Islael okla moyumvt yakni shila ho 
tanvblit, okla moyumvt Chatan a ont hlopullit taha tok. 


CHAPTA IV. 


TUK o yakohmi tok, okla hash osh momvt Chatan a a 
hlopullit taiyaha ma, Chihowa hvt Choshua ya im 
anumpulit, 

2. Okla ha hatak auah tuklo ho ish ai atokolashke, yoh- 
mi kvt Islael ai unchololi achvfa ka hatak achvfa ho ish ai 
atokolashke. | 

3. Yohmi cha im apesvt, Chatan iklvna na holitompa isht 
asha iyi yvt kvllot a hieli tuk fehna, tuli auah tuklo ho hvsh 
ai ishashke; yohmi cha yvmma ishit hvsh aya tuk osh, hi- 
mak ninak a hvsh a nusa chi ka vlbina ha hvsh ashachash- 
ke, ish im achashke, im achi tok. 

4. Mihma Choshua vt hatak auah tuklo Islael im vlla 
vhleha ha ai unchololi achvfakma, hatak achvfa ai atokoli 
tuk vt, 1 howvt it ahobi cha; 

5. Choshua vt Chitokaka hvchin Chihowa im itoi ho- 
litopa yash itikba ivt Chatan iklvna ai onvt, Islael im vlla 
vhleha isht atiaka auah tuklo ka vlhpisa ho, toli achvfa 
aiyukali ka ishit hvchi tahchi ya onochit hvsh shoyu- 
lashke. 

6. Yohmi na ilvppak osh nan isht atokowa yvt a itin 
takla ya itoyulashke ; yohmi tuk o himak a pilla kia hvchim 
vlla vt iki vhleha ha i ponaklot, Tuli ilvppak o nanta ho isht 
hvsh apesa hoh cho? achi hokma, 

7. Afalamichit, Chihowa nan it im apesa vt afoyuka itom- 
bi holitopa itikba ya Chatan oka yvt hokofa tok; yommvt 
Chatan a tanvbli ma, Chatan oka yvt hokofa tok a hvsh im 
achashke; yohmi na tuli ilvppak o Islael im vlla vhleha hvt 
isht ithana na bilia hi oke, im achi tok. 

8. Mihma Islael im vlla vhleha hvt, Choshua vt nan im 
apesa tuk mak ọ ai yvmohmi tok; micha yohma chi Chi- 

howa vt Choshua ya im anumpuli hatuk oka, tuli auah tuk- 
lo Islael im vila vhleha isht atiaka holhtina ka vlhpisa ho, 
Chatan iklvna ya.ont ai ishit, isht ayvt abinachi ya isht onvt, 
aka kahpuli tok. 

9. Mihma Choshua vt Chatan iklvna na holitompa isht 
asha Chihowa nan it im apesa vt afoyuka itombi holitopa 
shoyuli iyi yvt a hieli tuk a tuli auah tuklo ho hiohlichi tok : 
yohmi tok o himak nitak kia yumma aiashvshke. 

10. Na holitompa isht asha itombi holitopa yash shoyuli 
hatuk vt Chatan iklvna ya hieli na, Chihowa vt nana im 
apesa ho Choshua vt okla ha im anumpohonli tuk a ont 
vlhtaha tok; yummvt Moses vt Choshua i miha tok mak 
atok; yohmi ho okla hvt tushpvt tanvbli tok. 

11. Atuk o yakohmi tok, okla hvt momvt tanvblit taiya- 
ha ma, okla hvt pisa ho, Chihowa im itombi holitopa, micha 
na holitompa isht asha aiena kvt tanubli tok. 

12., Moses it im anumpuli tok mak o Luben im vlla vhle- 
ha, micha Kat im vlla vhleha, micha Manasseh ishtatiaka 
iklvna aiena kvt na halupa im vlhtaha hosh Islael im vlla 
vhleha hvt pisa ho, tanvbli tok; 

13. Tahlepa sipokni pokoli ushta foka hosh na halupa im 
vlhtahvt tanampa chi hosh Chihowa itikba ya tanvblit, Che- 
liko yakni matali ya ona tok. 

14. Nitak yvmmak fehna ak o Chihowa vt Choshua ya 
Islael moma itikba a holitoblichi tok; yohmi na yummak ash 
osh nitak okchayvt ahanta ont ai vhlika, Moses a okla holi- 
tobli beka tuk vt chohmit okla holitobli beka tok. 

15. Mihma Chihowa vt Choshua ya im anumpulit, 

16. Na holitompa isht asha nan isht atokowa itombi ho- 
litopa yash' shoyuli tuk vt, Chatan a okla auet a kohcha chi 
ho ish 1 mihashke, achi tok. 

17. Yvmohmi hatuk o Choshua vt naholitompa isht asha 
1 mihvt, Chatan a auet hvsh a kohchashke, achi tok. 

18. Atuk o yakohmi tok, na holitompa isht asha Chi- 
howa nan it im apesa vt afoyuka itombi holitopa shoyuli 
hatuk vt, Chatan iklvna ya lokolit auet akohcha cha, naho- 
litompa isht asha iyi putha yvt yakni shila ont o hika mak 


14 CHOSHUA, 


inli ho, Chatan oka yvt ataya yatuk 4 falamvt auet Tohkvt 
sakti a atabli tuk vt moma tok. 

19. Mihma hvshi isht ia vmmona nitak ont ishit pokoli 
fehna ak o okla hash osh Chatan a auet a kohcha cha, Che- 
liko yakni hvshi akochaka imma vhli Kilkal a ont binanehi 
tok. 

20. Mihma tvli auah tuklo Chatan ai ishi tuk yummak 
ash Choshua vt Kilkal ak o itvbvnit hilechi tok. 
= 21. Yohmi cha Islael im vila vhleha ha im anumpulit, 
Himak a pilla ma hvchim vila vhleha hvt iki vhleha ha i 
ponaklot, Tuli ilvppvt nanta ho isht vlhpisa hoh CHor ? achi 
hokma, 

22. Islael im vlla vhleha hvt yakni shila yo Chatan ilvp- 
pa a tanvbli tok a im anolit hvsh ithvnanchashke. | 

23. Chitokaka hvchin Chihowa vt Okhvta Humma ya pi 
tikba a shilelit tahli na ont ilia tok a chohmichit Chitokaka 
huchin Chihowa vt Chatan oka ya hvchi tikba a shilelit tahli 
na tanvblit hush taha tuk okvt. 

24. Yohmi na yakni moma hatak aiasha kvt Chihowa 
ibbak vt kvllo kvt nana moma i shahli ka ithaiyana chi ha- 
tok; yohmi na Chitokaka hvchin Chihowa ya hvsh holitobli 
na bilia hi atok. 


CTAP MAn 


TUK o yakohmi tok, Amolait okla 1 miko vhleha Chatan 
hvshi ai okatula imma alasha tuk, micha Kenanait okla 
1 miko vhleha okhvta lapalika ai asha tuk aiena kvt, Chihowa 
vt Chatan oka ya Islael im vlla vhleha itikba ya a shilelit 
. tahli na tanvblit e taha tuk a haklo mvt, chukvsh vt bihinla 
tok; micha Islael im vlla vhleha hak a tok pulla mak o him- 
makma hatak nana kia chilitvt im anukfila kyt iksho kam- 
ohmi tok. 
< 2. Nitak yvmmak fehna ma Chihowa yvt Choshua ya, 
Bvshpo halupa hochukma ho ish ikbashke ; yohmi cha Islael 
im vlla vhleha ha anonti atuklanchit hakshup ish tvptulash- 
ke, im achi tok. 

3. Yohmi ho Choshua vt bushpo halupa hochukma ka 
ikbi cha, Islael im vlla vhleha ha hakshup tvptuli kvt bokko 
ak o ont ai vhlichi hosh tuptuli tok. 

4. Yakohmi kak o Choshua vt hakshup tuptuli tok : TE 
tak puta kvt nakni, hatak tvnvp aya vlhpesa hosh Echip 2 
a kohcha tok okvto, Echip akohcha hayvt yakni halaka itv- 
nohowa kvt, illit taha tok. 

5. Yohmi ka hatak puta Echip a a kohcha a okvto 
hakshvp tvptua bano tok; amba Echip a a kohcha hayosh 
yakni haiaka itvnohowa ho vtta tok yummak okvno hakshup 
ik tuptulo kisha tuk atok. 

6. Islael im vlla vhleha hvt yakni halaka itvnohowa na 
afummi pokoli ushta tok; yohmi na hatak puta, hatak tunup 
aya vlhpesa hosh Echip a a kohcha tuk vt Chihowa im 
‘anumpa ha im antia keyu hatuk osh aj iksho ki tok: yakni 
pishukchi, foi bila aiena bieka al yanahanli ho pima hi osh 
iki vhleha ha anumpa kullo isht il im onochi tok vt yvmma 
puta hokuno yakni yvmma i haiakucha he keyu kvt anumpa 
kvilo il onochi tok okvt. 

7. Yvmohmi hatuk osh yumma im vlla vhleha atobbichit 
hiohlichi kak o, Choshua vt hakshup tvptuli tok: takla mi- 
hinti kot hakshup tvptuli keyu hatuk o, hakshup ik tuptuo 
hatuk oke. 

: 8. Atuk o yakohmi tok, okla puta ka hakshup tvptulit 
okla tahli ma, im. vibina aiyukali aiashvt okla hlakofit in taha 
tok. 

9. Mihma Chihowa vt Choshua ya, Himak nitak ak o 
Echip isht ahofahya ya huchi filummichit kanima pit tonul- 
lichi lishke, im achi tok. Yohmi hatuk o yakni yummut 
Kilkal hohchifo na himak nitak a ant ai vhli hoke. 

~ 10. Mihma Islael im vlla vhleha hvt Cheliko yakni matali 
Kilkal ak o binanchit ai ashvt, hushi nitak ont auah ushta 
opiaka yo vbanvblit ont ia ya holitoblit aiasha tok. 

11. Mihmvt vbanvblit ontia ya holitoblit aiasha tuk ont 
onna ma, onush yakni yumma a waya tuk a vpot ai asha 
tok; nitak yvmmak fehna ak o pvska ik shatummo, micha 
onush vlwvsha aiena ka vpa tok. 

12. Yakni yumma onush a waya okla vpa tuk ont onna 
kak o, manna vt ayvt issa tok; yohmi na i himmak ma Is- 
lael im vlla vhleha hvt manna ik im iksho ki tok: amba 
afummi yvmma Kenan yakni nan a waya kak o vpvt ai asha 
tok. : 

13. Atuk o yakohmi tok, Choshua vt Cheliko lapali ka 
hikivt, vba chakalit hopokoyo mvt, i chapaka ya hatak vt 
bushpo falaia shufit ieshi hosh hikia na pit pisa tok: mihma 
Choshua vt im ona cha, Pishno ak o pibai achvfa chia hok- 
má, keyukmvt pin tunvp ak o ibaiachvfa chia hokmá, nanta 
cho ? im achi tok. 

14. Mihma yvmmak ash osh, Keyú, amba Chihowa in 
tushka vhleha hak 01 kvpitvni sia hosh ayvt himak ą vla li 
hoke, im achi tok. Mihma Choshua vt aka pit hlipia cha, 
ai okpvchi tok; mihmvt, A shahli hvt in tishu ha nanta ho 
im achi cho? im achi tok. 

15. Mihma Chihowa in tvshka vhleha ha i kvpitvni hash 
osh Choshua ya, Yakni yumma ish ai o hikia kvt holitopa 
hoka, chi shulush a ish shufashke, im achi tok: mihma 


Choshua vt yvmohmi tok. 


CHAPTA VI. 


SLAEL im vlla vhleha pulla hatuk mak o Cheliko vt 

vlhkvma kvllo fehna ha tok; yohmi hatuk o yvmma a 
kohchvt ia, anonti ant chukowa aiena kia iksho ki tok. 

2. Yohmi ho Chihowa vt Choshua ya, Cheliko, micha 
yumma i miko, mikmvt tvshka hlampko hochukma, chilitvt 
nukwia iksho vhleha aiena ka moma chibbak a fohki li ka 
ish pisashke, im achi tok. 

3. Yohmi hoka hatak tvnvp aya vhleha hvchia hvt mo- 
mwt tumaha holihta ya hvsh afolublashke; micha tumaha 
holihta ya himonna ha hvsh apakfopashke ; ilvppa hvsh ya- 
kohomi na nitak hannalashke. 

4. Yohmi ka na holitompa isht asha untuklo chukfi nakni 
lapish isht pufa sholi hosh itombi holitopa yash itikba ya 
hielashke: atuk osh nitak ont isht untuklo mvno untuklo ha 

hvsh apakfopashke ; mikma na holitompa isht asha yvt isht 
pufa ya olahanchashke. 

5. Atukma yakohma chi hoke, yummak ash osh chukfi 
nakni lapish ash fiopa falaiachi fehna hosh pufakma, yummvt 
ola ka hvsh haklokmvt, okla moma kvt chitoli fehna hosh 
shakapashke : yohmikma tumaha tuli holihta yatuk vt tiapvt 
aka fohopa chi hoke; yohmikma okla hvt achvfa aiyukali 
kvt ilap a hikia tuk itikba ya apissanlit oiyashke, im achi 
tok. 

6. Yohmi ma Ohoshua, Nun ushi vt na holitompa isht 
asha 1 howa cha, Nan it im apesa yvt afoyuka itombi holi- 
topa yash ishit hvsh sholashke; yohmikma na holitompa 
isht asha untuklo kvt chukfi nakni lapish isht pufa untuklo 
ka shoyuli hosh Chihowa im itombi holitopa itikba ya hie- 
lashke, im achi tok. 

7. Mihmvt okla hash o, Hvsh ia cha, tumaha holihta ya 
hvsh afolublashke ; yohmi ka na halupa im vlhtaha hokvto 
Chihowa im itombi holitopa itikba ak 0 itvnohowashke, im 
achi tok. 

8. Atuk o yakohmi tok, Choshua vt okla ha im anumpu- 
lit issa ma, na holitompa isht asha untuklo chukfi nakni 
lapish isht pufa untuklo shoyuli kash osh Chihowa itikba 
ya ia cha, isht pufa yash olahanchi tok: mihma Chihowa nan 
it im apesa vt afoyuka itombi holitopa vt pit iakaiya tok. 

9. Mihma hatak na halupa im vlhtaha kvt na holitompa 
isht asha isht pufa olahanchi ka itikba ia tok; mihma olbvl 
aka mihinti kvt itombi holitopa yash o pit iakaiya tok; na 
holitompa isht asha yvt ia hosh itvnohowvt isht pufa yash 
olahanchi tok. 

10. Mihma Choshua vt okla ha nan 1 mihvt, Hvch ik sha- 
kapo ho, anumpa nana kia chitih ha a kohchvt ik ohonlo ke 
tuk o, nitak kaniohmi ho, Ho shakapa hvchi miha li hok 
mak o, hvsh shakapashke, im achi tok atok. 

11. Yohmi ho Chihowa im itombi holitopa hvt tvmaha 
holihta ya apakfopa tok; himonna ha okla apakfopa mvt, 
vibina hak o ona cha, vibina hak o a nusi tok. 

12. Atuk o Choshua vt onnahinli fehna tani ma, na holi- 

tompa isht asha yvt Chihowa im itombi holitopa yash ishit 
sholi tok. 

13. Mihma na holitompa isht asha untuklo chukfi nakni 
lapish untuklo sholi hatuk vt. Chihowa im itombi holitopa 
itikba hielit ivt itvnohowvt, isht pufa yash olahanchi tok; 
mihma hatak na halupa im vihtaha kuto tikba hielit aya tok ; 
amba ọlbvl aka mihinti kvto Chihowa im itombi holitopa 
yash o pit iakaiya tok: na holitompa isht asha yvt la hosh 
a aa isht pufa yash olahanchi tok. 

14. Mihma nitak ont atukla ma himonna ha tvmaha ho- 
lihta ya apakfopa mvt, falamvt vlbina ha ai ona tok. Yoh- 
mi kyt nitak hannali ho yvmohmi tok. 

15. Atuk o yakohmi tok, nitak ont isht untuklo ma onna- 
hinli fehna onnvt tohwikeli mihinti ma, okla tani cha, mihi 
yo beka tuk a chohmit untuklo ha tvmaha holihta ya apak- 
fopa tok: nitak yvmmak illa'ho tumaha hohia ya untuklo 
ha apakfopa tok. 

16. Atuk o yakohmi tok, ont isht ARFI ka apakfopvt 
gya ma, na holitompa isht asha yvt isht pufa olachi ma, 
Choshua vt okla hash-o Tumaha holihta ya Chihowa yvt 
hvch ima hoka, ho shakapá, im achi tok. | 

17. Tvmaha holihta yummak fehna, mikmvt yvmma anu- 
kaka ai asha aiena kvt Chihowa hak o nan isht ai im vihpisa 
chi mak oke; choyo haul Lahab ak illa, yomma, micha api- 
hvt in chuka maya tuk moma kvto, hatak na pisa e tihleli 
tuk o aya ka luhmi tuk okvt okchaya chi hoke. 

18. Nana ka Chihowa 1 hullochi atuk puta ka kaniohmit . 
hvch ik il ahalaiacho pullashke, keyukmvt nana ka Chihowa- 
1 hullochi atuk a hvsh ishi hokmvt, 1l okpunit hvsh tahli cha, 
Islael im vlbina ha isht ai okpuloka hi'a onochit, yumma 
hush ilbushala hinla hoke. 

19. Amba tvli hvta, micha tvli holisso lakna, mikmyt tuli, 
ãħñonti tuli lakna aiena nana ai vihpitta toba yokuto Chihowa 
ya im aholitopa toba hoke: Chihowa 1 na holitopa ai asha 
ya pit ibafohka chi hoke, im achi tok. | 

20. Yohmi ma na holitompa isht asha yvt isht pufa ola- 
hanchi ma, okla hvt shakapa tok : atuk ọ yakohmi tok, okla 

hash osh isht pufa yvt ola na haklo mvt, okla shakapa kvt 
chitoli fehna hosh shakapa tok; yohmi ma tuli holihta yvt 
tiapvt aka fohopa tok; yohmi hatuk o okla hvt ilap a hikia 
tuk aiyukali itikba ya apissanlit tumaha ha pit abeha tok; 
micha tvmaha ha ishi tok. 

- 21. -Mihmvt nana moyuma tvmaha holihta aiasha tuk, 
nakni, micha ohoyo moma, himithowa, micha sipokni moma, 
mikmvt wak, micha chukfi, mikmvt issuba haksobish falaia 
aiena moma ka bvshpo falaia halupa yo isht okpvnit okla 
kaiyanchi tok. 

22. Hatak tuklo yakni pisa tuk amo Choshua vt, Ohoyo 
haui ash in chuka hvsh chukowa cha, anumpa kvllo isht 
hvsh il im onochi hatuk okvt, choyo yvmma, micha nana il 
ai eshi tuk a moma isht hvsh kohchashke, im achi tok. 

23. Yohmi hatuk a hatak himithowa na pisvt aya tuk 
ash osh pit chukowa cha, Lahab, mikmvt iki, micha ishki, 
micha 1 nakfi vhleha, mikmvt nana im ai asha tuk aiena 
moma ka ishit kohcha tok; yvmma ai 1 kanomi moyuma ka 
ishit kohchvt Islael im vlbina kohcha ak o ashachi tok. 

24. Yohmi ma tumaha holihta, micha nana yvmma anu- 
kaka ajasha tuk alena ka luak isht hukmi tok: amba tvli 
huta, micha tuli holisso lakna, mikmvt tuli, micha tuli lakna 
aiena nan ai vihpitta toba ak illa ho Chihowa i na holitopa 
ai asha chuka ya pit apitta tok. 

25. Mihma Choshua vt hatak Cheliko yakni pisa chi ho 
tihleli na aya tuk a luhmi tuk atuk o Lahab ohoyo haui ash 
micha iki in chuka achvfa, micha immi hatuk alena ka Cho- 
shua vt okchalinchi tok; yohmi tuk o Islael okla ha iba 
taklvt a chukvt ahanta na himak nitak a ant ai vhli hoke. 

26. Nitak yumma fehna ak o Choshua vt okla ha anum- 
pa kvllo onochit, Hatak nana hosh wakayvt, tumaha Oheli- 
ko ilvppa ikbi hokmvt, Chihowa itikba ya nana palvmmi pisa 
he im vlhpisvt hikia hi oke : ushi vttahpi ak osh isht vlhto- 
ba ho intola vmmona ka bohla he, atuk mvt ushi ishtai- 
yopi kak osh isht vlhtoba ho holihta okhissa ya. hiohiicha 
hi oke. 

27. Yakohmit Chihowa vt Choshua ya awant aya tok: 

yohmi ho ymma isht annoa kvt yakni moma ka ai anno- 
howa tok. 


CHAPTA VII. 


OHMI kia Islael im vlla vhleha hvt nan i hullochi atuk 

a isht ashuchi tok: Chutah ishtatiaka Selah ha ushi, 

Sabti ha ushi, Kami ya anonti ushi Achan vt nan i hullochi 

atuk ash ishi tok: yohmi ho Chihowa isht anukhobela yot 
libbit Islael im vlla vhleha ha onvtoyula tok. 

2. Mihma Choshua vt Cheliko vttvt hatak kanohmi ha 
Belh-afen ichapaka, Behlel hvshi a kohchaka imma Ai ya 
tihlelit, im anumpulit, Hvsh ia cha, yakni yumma ont hvsh 
pisashke, im achi tok. Mihma hatak ash osh ia cha, Ai ya 
ont pisa tok. 

3. Atuk osh yummak ash osh falamvt Choshua ya im 
vivt, Hatak moyuma hokvto ik aiyo kashke, amba tahlepa 
sipokni tuklo, tuchina kanima hosh Ai ya ont issot kanchash- 
ke: okla yommvt kanomosi hoka, hatak moma ka yumma 
pit tihlelit chik tikambicho kashke im achi tok. 

4. Yohmi hatuk o okla hash o a kohchvt hatak tahlepa 
sipokni tuchina foka hosh yvmma pit ilhkoli tok: atuk osh 
Ai okla ha ont 1 yihlepa tok. 

5. Mihma Ai okla hash osh pokoli tuchina akucha han- 
nali foka ho ai vbi tok: holihta okhissa itikba a hliolit isht 
ja mvt, Shebalim a isht ona hatuk osh takla ya okvtahvt ia 
ka ai issot kanchi tok: yohmi hatuk o okla chukvsh vt bilvt 
oka yo chiyuhmi tok. 

6. Mihma Choshua vt 1 nafohka ya ita hlilvff cha, aka pit 
itulvt Chihowa im itombi holitopa itikba ya ilap, micha Islael 
okla im asvnonchi vhleha aiena kvt hlipkvchit maya na opia 
tok: mihmvt noshkobo ha lukfi pushi okla o fohopli tok. 

7. Mihmvt Choshua ash osh, Ikikkeh! Chitokaka Chi- 
howa ma! nanta katiohmi ho Amolait vhleha ibbak a ish pi 
fohki na pi mosholicha chi ka, okla ilvppa Chatan a ant ish 
pi tanvblichi tuk oh cho? pim vlhpesa cha, Chatan mish- 
tunup mak inli ho il ai asha hatuk okbano ! 

8. Chihowa ma! Islael okla hvt in tvnvp vhleha ha nvli 
ak o i filihimi ka, nanta hak o miha la chi cho? 

9. Kenanait vhleha, micha yakni ilvppa hatak aiasha mo- 
ma kvt hakla chi hoke; yohmi cha pi afolublit, pi hohchifo 
ha yakni paknaka ilvppa a tublit kancha chi hoke: yohmik- 
ma chi hohchifo chinto ka nanta ho ish į katiohmicha chi 
cho? achi tok. 

10. Mihma Chihowa yvt Choshua ya, Ish tanashke ; 
nanta katiohmi ho yakohmit ish hlipia cho? 

11. Islael vt nan ashvchishke, yohmi cha yvmmvt, nana 
it im apesa im apehisa li tok a kobvffi aiena tuk oke: nani 
hullochi atuk ash yvmmak fehna ishi hokvt: micha hukopa 
aiena tuk; micha holabi aiena tuk; micha yvmmvt yummak 
ash i na chukushpa fehna iba fohkit bohli tuk oke. 

12. Yohmi kak o Islael im vlla vhleha hvt in tvnvp vhle- 
ha itikba ya hiela he keyu hosh, amba in tunvp vhleha itik- 
ba ya noli ak o i filihimishke, Chihowa im ai į nukkilli vt 
onvtoyula hatuk oka: yohmi ka nan 1 hullochi atuk ash ishi 
tuk ilvppak ash o okpunit ai ile kohchit hysh kanchi keyuk- 
ma, hvchi awant aya la he keyushke. 

13. Wakayvt, okla ha ish hullochashke; micha onna 
takla ka hvsh ile hullochashke; Islael in Chitokaka Chi- 
howa vt yakohmichit anumpulishke, Islael chia ma! nani 
hullochi atuk vt hvch itintakla takalishke: yohmi hoka nan 
i hullochi tuk ash ilvppa ai ile kohchit hush kanchi keyuk- 
mut, bvuchin tvnvp vhleha itikba ya hvsh hiela he keyushke, 
ish achashke. 

14. Yvmohmi hoka onnahınlikma ai unchololi hvsh ai 
achvfa aiyukali yak osh iti hoyo hosh ahanlashke; atukma 
yakohma chi hoke, ai unchololi kanima ho Chihowa yvt ishi 
hokma, yvmmvt ai unchololi itakushkoa ak o iti hoyo hosh 
ahanlashke, atukma ai unchololi itakvshkoa kanima ho Chiho- 
wa yvt ishi hokma, yommvt chuka achufa ak o iti hoyo hosh 
ahanlashke; atukma chuka achvfa kanima ho Chihowa yut 
ishi hokma, yummvt hatak achvfa aiyukali hosh ahanlashke. 

15. Atukma yakohma chi hoke, kanima hosh nan i hul- 
lochi atuk ash ishit otuni hokmvt, ilap, micha mana im asha 

tuk moma kvt luak isht luashke: yohmi kvt Chihowa nan 
it im apesa ya kobvfñ, micha Islael a nana ik aivihpeso ai 
'yvmohmi aiena hokvt yumohmashke, im achi tok. 

16. Yohmi hatuk o Choshua vt onnahinli fehna tani cha, 
Islael okla hash ishtatiaka aiyukali yak o itahobi tok; yoh- 
mi ma Chutah ishtatiaka yak osh vlhtoka tok. 

17. Yohmi ma Chutah isht atiaka itakvshkoa puta kak o 
itahobi tok: yohmi ma Saha isht atiaka yak o atokoli tok; 
yohmi ma Saha ishtatiaka hatak achvfa aiyukali ho itahobi 
tok; mihma Sabti ak osh vlhtoka tok. 

18. Yohmi ma yvmma in chuka achvfa ya hatali achvfa 
aiyukali ho itahobi tok; yohmi ma Chutah ishtatiaka Selah 
ya ushi, Sabti ya ushi, Kami ya ushi, Achan ak osh vihtoka 
tok. 

19. Mihma Choshua vt Achan a Svso ma! Islael in 
Chitokaka Chihowa ya ish holitoblichi cha, ish il im anolash- 
ke, chim asilhha lishke: yohmi hoka nana ish kaniohmi tuk 
okvt chik san luhmo hosh, is sum anolashke, im achi tok. 

20. Mihma Achan ash osh afalamichit Choshua ya, Islael 
in Chitokaka Chihowa ya im ashvchi li tuk o mvhlishke, 
yohmi kvt nana ka ilvppak o, anonti iluppak 0 yvmohmi li 
tuk oke. 

21. Na wehpoa ititakla ya Babulon nafohka achukma 
fehna, micha tvli huta shekel tahlepa tuklo, mikmvt tuli 
holissso lakna hohli ohmi hosh weki shekel pokoli tahlapi 
aiena hosh kahvt maya na pisa li mvt, anushkunna lish, ishi li 
tuk oke: yohmi tuk o yakeh ! yakni anukaka luma hosh vm 
vlhtipo iklvna ya chiyakma tvli hvta yvt nutaka itonlvshke, 
im achi tok. | 

22. Yohmi ma Choshua vt hatak atokolit tihleli tok: 
yohmi na yihlepvt vlhtipo ya ai ona ma, yakeh! yvmmak 
ash osh im vlhtipo luma hosh itonla ma, tuli huta yvt nuta 
ya itonla tok. 

23. Mihma yvmmak ash vilitipo ya okla ai ishit kohchvt, 
Choshua, micha Islael im vila vhleha moma ka isht im 
onvt, Chihowa itikba ya ont ashachi tok. 

24. Mihma Choshua vt, Islael ,okla moma kvt apiha ho, 

Achan, Selah ushi ash, mikmuvt tuli huta, micha nafohka, 
micha tuli holisso lakna hohli ohmi kash aiena, mikmvt ushi 
vhieha, micha ushetik vhleha, micha 1 wak, micha. issuba 
haksobish falaia puta, micha in chukfi, mikmvt im vlhtipo, 
micha nana im asha tuk moma ailena ka okla ishi cha, yvm- 
mak ash Acho okfa ha okla isht ona tok. 

25. Yohmi ma Choshua vt, Nanta katiohmi ho ish pili bv- 
shali tuk oh cho? himak nitak a Chihowa yak osh chishno 
ma chilbvshala chi hoke, achi tok. Mihma Islael okla hvt 
momvt tuli isht boli tok: yohmi cha tuli isht bolit okla issa 
hayvt, luak isht hukmi tok. 

26. Yohmi mvt tuli itunaha chito fehia b isht oinei 
mot hilechi tok o, himak nitak kia hikivshke. Yohmi ho 
Chihowa'im ai i nukkilli libbi fehna'tuk vt ai ifilummi tok: 
yumohmi hatuk o yakni yvmmvt himak nitak ant ai vhlika 
Acho okfa hohchihifoshke. 


CHAPTA VIII. 


UMOHMI ma Chihowa vt, Choshua ya, Ik chi nuksho- 
pashke, micha chi chukvsh ik:iello kashke ; hatak tunvp 
aya vhleha ha moma il ai eshit, wakayvt, Ai ya ish iashke : 
yakeh! i miko, mikmvt im okla vhleha, micha in tumaha 
holihta, mikmvt 1 yakni alena ka chibbak a fohki li hoke. 

2. Yohmi ka, Ai, mikmvt 1 miko Cheliko, mikmvt 1 miko 
aiena ka ish kaniohmichi tuk vt, yummak inli ho -ish choh- 
micha chi hoke: amba na wehpoa, micha wak aiena ak illa 
ak o hvchimmi ikbit hvsh ishashke: tvshka chipota vt im 
aiehcha chi: ka tumaha holihta 1 im a ashaka ya ish ashachash- 
ke, im achi tók. 

3. Yohmi ho Choshua, Any ra tnhip aya vhleha 
moma kvt Ai ya in tanampit ia tok: mihma Choshua vt 
hatak tunup aya hlampko hochukma chilitvt nukwia' iksho 
tahlepa sipokni. mi, tuchina ho atokolit ninak o tinleli 
tok. 

4. Yohmi myt nani mihvt, Yakeh! mwaka holihta ya 

im aiehchit, tumaba holihta im ashaka i hopaki keyu ho, 
moyumvt hvchim vlhtahvt hvsh aiashashke. 

5. Yohmikma vno, micha okla si apehvt aya tuk il aiena 
kvt tvmaha holihta ya atikonofvt e mahaya chi hoke; atuk- 
ma yakohma chi hoke, vmmona tuk a chohmit, okla pi afa- 
mvt mintikma, il 1 yihlepa chi hoke. 

6. (Kohchvt piakaya chi hoka) 1 yihlepvt mahayut tuma- 
ha holihta ya e kohchicha chi hoke; Ummona ak inli tuk a 
chohmit, pi yihlepvshke, acha chi hoka: yohmi hatuk o il į 
yihlepa chi hoke. 

7. Yohmikma tvmaha holihta ya ım aiehchit hvsh aiasha 
tuk vt, wakayvt tumaha holihta ya hvsh ishashke; Chitoka- 
ka hvchin Chihowa yvt hvch ibbak a fohka chi hoka. 

8. Atukma yakohma chi hoke, tumaha holihta ya hvsh 
ishikmvt, Chihowa hvt apihisa tuk mak o yumihchit luak 
isht hush hukma chi hoke: yakeh! hvchim apesa lishke, 
achi tok. 

9. Yumohmi hatuk osh Choshua vt yummak ash pit 
tihleli tok; yohmi na aiehcha chi hosh okla hvt Ai i hushi 
al okatula imma Behlel, Ai itintakla ak o aiasha tok: amba 
Choshua vto ninak yvmma okla hak o iba binachi tok. 

10. Atuk osh Choshua vt onnahinli fehna tani cha, okla 
ha hotihna tok; yohmi cha ilap vt Islael im asunonchi vhle- 
ha ita pihvt okla ha itikba hielit Ai ya ia tok. 

11. Mihma okla moyuma, hatak tvnvp aya yvmma apehvt 
aya atuk vt, momvt ilhkolit, tikelit mahayvt, tumaha holihta 
itikba ai ona mvt, Ai 1 falvmmi imma yo okla binachi tok: 
yohmi ka Ai itintakla ya okfa hosh bachaya tok. 

12. Yvmohmi mvt hatak tahlepa sipokni tahlapi foka ho 
ishi cha, aiehcha chi ka Behlel, Ai itintakla tumaha holihta 
ya 1 hvshi ai okatula imma ho ont ashachi tok. 

13. Yvmohmi mvt okla moyuma, tvshka chipota vhleha 
tvmaha holihta 1 falvmmi imma ai asha tuk, micha aiehchi 
tumaha holihta 1 hvshi ai okatula imma alasha tuk alena ka 
achukmalit kahpuli na im vihtaha ma, Choshua vt ninak 
yumma okfa hash iklvna ya ona tok. 

14. Atuk o yakohmi tok, Ai 1 miko vt yvmma pisa mvt, 

tushpvt onnahinli fehna okla tani cha, tumaha holihta yvm- 
ma hatak vhleha hvt Islael itiba chi hosh yvmma, micha 
okla moyuma aiena kot hushi kanvlli vlhpisa ont ai ölhpesa 
tukma, okfa hash itikba ai ona tok: yohmi kia tumaha ho- 
lihta im ashaka ya im aiehchi hosh aiasha ka, ik akostinincho 
hatok. 

15. Mihma Choshua, Islael okla moyuma aiena kash osh 
ik alauecho ho ile chohmichit, itikba yakni haiaka hina ya 
pit ai yihlepa tok. 

16. Mihma okla moyuma Ai alasha tuk vt itunaha cha, 
yvmma okla pit ahliyuha tok: yohmit Choshua ya ahliyuha 
hosh tvmaha holihta ya akocha wiha tok. 

17. Yohmi ka Islael okla ha ik ahliyuho hosh Ai, Be- 
hlel kanima ka anta kvt hatak achvfa nana kia iksho ki tok: 
micha tvmaha holihta pit tiwvt talaia na Islael okla ha ahli- 
yuha tok. 

18. Mihma Chihowa vt Choshua ya, Tvli halupa ontvla 
tvbi chibbak foka ka Ai imma pit ish welashke; yumma 
chibbak a fohki la chi hoka, im achi tok. Mihma Choshua 
vt tvli halupa ontvla tvbi ibbak foka hatuk a tvmaha holihta 
imma Ri weli tok. 

. Yohmi ma im aiehchit aiasha tuk vt chekosi fehna 
KAA wihvt, ibbak a vba weli mak inli ho, yihlepvt tumaha 
holihta ya ont chukowvt, ishi tok; micha tushpvt tumaha 
holihta yash hukmi tok. 

20. Yohmi tuk o Ai okla hash osh filemvt, im ashaka 
imma pit hopokoyo mvt, yakeh! tvmaha holihta yash osh 
shobullit vba pit hikia na pisa tok: yohmi cha iluppimma, 
keyukmvt yummimma kanima pit ai yihlepa hi vt iksho ki 
tok: yohmi ma okla yakni haiaka pit yihlep tuk ash osh 
falamvt, ahliyuhvt maya tuk a o yihlepa tok. 

21. Yohmi kvt Choshua, micha Islael okla moyuma aiena 
kut, aiehchit asha tuk ash osh tumaha holihta ya ishi na, 
tumaha holihta yvt shobullit vba pit hikia na pisa hatuk 
osh, filema cha, Ai hatak vhleha hash vbit tahli tok. 

22. Mihma inla yash osh tvmaha holihta ya a kohchvt o 
yihlepa tok; yohmi hatuk o Islael okla ha iklvna ka yo hieli 

tok; yohmi ka kaniohmi kvt ilvppa in tvnvp ashakma, 
anonti kaniohmi kvt yumma in tvnnvp asha tok: yohmi ha- 
tuk osh issot kanchi tok; yohmi cha achvfa kia okchalinchit 
ik hlakofecho ki tok. 

23. Micha Ai 1 miko ano okchaya na okla leshi oke, 
Choshua a isht im ona tok. 

24, Atuk o yakohmi tok, Islael okla hvt Ai okla A osa- 
pa, yakni haiaka aiena ai ahliyuhvt isht ayvt, yomma okla 
al vbit tahli tok: yvmmak ash osh bvshpo falaia halupa ya 
onvtohonlvt, momvt illit taiyaha ma, Islael okla hash- osh 
momvt falamvt Ai ya ona cha, bushpo falaia C isht 
issot kanchi tok. 

25. Atuk o yakohmi tok, hatak, micha ohoyo, aiena nitak 
yumma akakoha kvt, momvt tahlepa sipokni auah tuklo 
yvmmvt Ai okla moyuma tok. 

26. Choshua vt tuli halupa ontvla tvbi ya ibbak isht ieshit 
pit weli tuk vt, Ai okla ha mominchit vbit ik tabio za, 
ik isso tok oka. 


27. Yohmi ho wak puta, micha tumaha holihta yvmmas 


na wehpoa aiena bano ho Chihowa yvt Choshua ya nan i 
miha tuk anumpa ha iakaiya hosh Islael okla hvt ilap immi 
ikbi tok. 

28. Mihma INS ai asha na bilia he mak o Choshua 
vt Ai ya hukmit kanchi tok: yohmi tok o aiokpulokvt kv- 
nivt himak nitak a ant ai vhlishke. ; 


29. Mihmvt Ai i miko ano nuksitelit iti a takalichi na 


takali na opla tok; atuk o hushi vt okatula mak inli ho yvm- 
ma haknip a iti ya al akvchi cha, tumaha holihta ont a chu- 


kowa okhissa ont pila cha, 3 yumma tuli itvnahachi chito ali 
ikbit hilecha chi ka Choshua vt i miba tok; yummvt hikia | 


na himak nitak a ant ai vhlishke. 


30. Yohmi ma Choshua vt Chitokaka Islael in chilowa 


ya nvnih Ebal ak o alta ya im ai ikbi tok. 


31. Yohmi ka Moses, Chihowa in tishu hvt Islael im vlla 
vhleha ha nan im apihisa tok o, Moses i nan vlhpisa holisso ) 
ha a holihiso hatuk oka, Alta tuli atushahli keyu, yvmma ı 
hatak vt tuli halupa nana kia onochi tuk keyu ho isht ai ikbi | 


k 

tok: yohmi cha yvmmak o nan vbit Chihowa ya isht aiok- 
puchi om bohlit a hukmi cha; anonti isht,aiokpvchi isht it 1 
nanaiyvchi aiena ka ai vbit okla aiasha tok. 

32. Mihma Islael im vlla vhleha momvt pisa ho, Moses i 
nan vlhpisa ya tosholit tvli atok ash o a holissochi tok. 

33. Mihma Islael moma, micha im asvnonchi vhleha, mi- 
-cha okla pehlichi vhleha, micha 1 nan apesa vhleha aiena, 
micha hatak ik ithano ak kia iti takla vtta tok ak inli chohmit, 
itombi holitopa ya ilvppa in tunnvp, micha yvmma in tvn- 
nvp Lefait vhleha naholitompa isht asha Chihowa nan it im 
apesa vt afoyuka itombi holitopa shoyuli itikba tahlalaka 
hieli tok; a moyuma hosh iklvna kvt Kelisim nvnih 1 chapa- 
ka ya hielikma, anonti iklvna kvt Ebal nvnih i chapaka ya 
hieli tok: yvmohmi hosh Islael okla ha yukpala hi o Moses, 
Chihowa in tishu hvt tikba ka im apihisa tok mak o, yù- 
mohmi tok. 

34. Yohmi hayak o nan vihpisa anumpa puyuta, nan isht 
ai yukpa he, anonti isht aii palumma he alena nan vihpisa 
holisso ha a holihiso tok a it im anumpohonli tok. 

35. Islael okla moyuma, ohoyo, vlla chipunta, micha ha- 
tak inla yvt yvmma iba takla maya hatuk aiena itikba ya 
Choshua vt, Moses vt nana im apihisa tok moyuma ka 
anumpa achvfa kia ik ai it im anumpulo ka iksho ki tok. 


CHAPTA IX. 


TAE o yakohmi tok, miko vhleha Chatan ola in tvnnvp, 
nunih foka, micha okfa foka, micha. okhvta-chito-vhli 
moma Lebanon i chapaka, Hitait okla, micha Amolait okla, 
Kenanait okla, Pelissait okla, Hifait okla, micha HATE 
okla aiena aiasha kvt haklo mvt ; 

2. Choshua, micha Islael aiena ka itiba chi hosh im EA 
fila achufa hosh iti hoyot itvnaha tok. 

3. Atuk o Kibeon aiasha vt, Choshua vt Cheliko, micha 
Ai ita tuklo ka kaniohmichi tuk a haklo mvt, 

4. I kostinit okla im anukfila cha, okla inla im anumpa 

shali atuk ilahobit, bahta hlipa puta, micha oka paki kotoba 
sipokni hlilahlit vlhkvta puta aiena ka issuba haksobish fa- 
laia ya onochi tok. 

5. Micha shulush sipokni vlhkvta ishit hoyolo, micha 
nafohka sipokni isht foyuka tok: mikmvt pvska il atahli 
tuk moma kvt shilvt bokbokit taha tok. 

6. Micha Choshua ya im onvt, Kilkal vlbina ha ona cha, 
yvmma, micha Islael hatak. vhleha aiena ka, Yakni hopaki 
minti pia hoke : yvmohmi hoka anumpa kvllo ka hysh pit 
im apesashke, im achi tok. 

7. Mihma Islael hatak vhleha hvt Hifait vhleha hash, Pi 


takla hvsh asha yoba hatuk á, yohmi hokmvno katiohmi kak 


osh anumpa e hvch it im apesa cho? im achi tok. 

8. Mihma Choshua ya, Chin tishu vhleha pia hoke, im 
achi tok. Mihma Choshua vt, Kuta ho hvchia ho? micha 
katima yo hvsh minti cho? im achi tok. 

9. Mihma, Yakni hopaki fehna ho minti hosh Chitokaka 
chin Chihowa hohchifo pulla kak 0, chin tishu vhleha hvt 
vla hoke: Echip a kaniohmihinchi tok puta kvt annoa, 

10. Micha Chatan mish-tvnnvp Amolait okla i miko tuk- 
lo, Heshbon 1 miko Sihon, micha Bashan i mikó Ok Ashta- 
lolh vtta aiena ka kaniohmichi tuk puta ka e haklo hatuk osh. 

11. Yvmohmi ho hatak pim asvnonchi vhleha, micha pi 
yakni ai asha vt pim anumpulit, Nowvt hvsh aya chi kvt 


pinak oh ishi cha, ivt ont afamvt, Hvchin tishu vhleha pia . 
hoke, hvsh im achashke, achi tok: yvmohmi hoka himak a 


anumpa kvllo ka hvsh pitim apesashke. 
12. Pvska ilvppa kohchvt hvchi afama chi hosh e minti 


mtak ak osh lvshpa moma ho pin chuka ya ai ishit e koh- 


cha tok oke; yohmi tok kia yakeh! himak ano shilvt bok- 


bokit tahvshke. 

13. Oka paki 1 kotoba puta ilvppa il alotuli mvno himona 
tok; atuk osh yakeh ! hiilahlishke: micha pi nafohka ilvp- 
pa puta, micha pi shulush puta aiena kvt, hopaki fehna e 
nowa hatuk o hlipvt tahvshke, okla im achi tok. 

14. Mihma hatak vhleha hash osh i pinak a al ishi cha, 
Chihowa itih ha anumpa ik ai asilhho tok. 

15. Mihma Choshua vt it i nanaiya cha, okchaya chi ka, 
anumpa kvllo itim apesa tok: mihma okla ha 1 holitompa 
vhleħa hvt anumpa kullo isht il im onochi tok. 

16. Atuk o yakohmi tok, anumpa itim apesa haya nitak 
tuchina kvt ont taha ma, in chuka abilika yosh takla asha 
hatuk o, okla haklo tok. 

17. Mihma Islael im vlla vhleha hvt toshowvt ia mvt, ni- 
tak ont isht atuchina ho, in tvmaha holihta puta ka ona tok. 
In tvmaha holihta puta kvt Kibeon, micha Chefilah, micha 
Beelolh, micha Kichalh-chealim aiena kak atok. 

18. Mihma okla i holitompa vhleha hvt Islael in Chitoka- 
ka Chihowa isht hochifot anumpa kvllo isht il im onochi tuk 
pulla hatuk mak o, Islael im vlla vhleha hvt issot ik kancho 
ki tok. Mihma okla moma kvt holitompa vhleha hash i 
sanalit anumpuli tok. 

19. Yohmi kia holitompa vhleha hash osh okla moma ka, 
Islael in Chitokaka Chihowa isht hochifot anumpa kvllo isht 
il im onochi tuk oke: yohmi kvt himak a e potola he keyu 
hoke. 

20. Ilvppak o e yvmihchashke, ik okchaya, il im ahnash- 
ke, anumpa kvllo isht il im onochi tuk okvt: keyukma nana 
palummi kvt pi onvtola hinla hoke. 

21. Micha holitompa vhleha hash osh, Ik okchayá, holi- 
tompa vhleha hvt i miha tuk oka: amba okla moma ka iti 
in chanli, micha oka im ochi aiena kvt tobashke, im achi 
tok. 

22. Mihma Choshua vt 1 howa cha, im anumpulit, Nanta 
katiohmi ho pi takla hvsh asha yokak osh, pi haksichit, 
Yakni hopaki ho e minti, hvsh achi tuk oh cho? 

23. Yvmobhmi hoka himak a hvchi kalakshi mak oke; 
micha achvfa kia yuka hosh an Chihowa in chuka iti in 
chanli, micha oka im ochi aiena kvt hvsh kohcha he keyu 
hoke, achi tok. 

24. Mihma afalamichit Choshua ya, Chitokaka chin Chi- 
howa vt in tishu Moses a im apesvt, yakni moma ka hvch 
ima cha, okla chi tikba aiasha moma ka vbit tahla he miha 
tok a chin tishu vhleha hvt hahaklo pulla ak atok: yohmi 

kak o hvchishno pulla kak o pim ilhfiopak isht pi nukshopa 
fehna hatuk osh, ilvppa e yvmihchi tuk oke. 

25. Yumohmi ka himak a yakeh! chibbak a e  foyukvsh- 
ke: ish pi kaniohmichi kak osh chim achukma, micha chim 
vlhpesa hinlakmvt, ish yvmihchashke, okla im achi tok. 

26. Micha yvmmak o yvmihchi cha, Islael im vlla vRieha 
ibbak a a hlakofichi na okla ik bo ki tok. 

27. Mihma Choshua vt nitak yvmma okla ha, micha Chi- 
howa im alta ya, kanima ho ai ahnit im atokolikma, iti im a 
chanli, micha oka im ochi alena ka ikbi tok o, himak nitak a 
imoma hoke. | 


EA A wa 


TUK o yakohmi tok, Choshua vt Ai ya ishi cha, okpvnit . 

4. vmohmichi tuk vt Cheliko, micha i miko ya kaniohmi- 
chi tuk vt, chohmichit Ai, micha 1 miko ya yvmihchi tuk: 
micha Kibeon okla hvt Islael a it i nanaiya cha, ibvlhto ho, 
Chelusalem 1 miko Atoni-setek vt haklo mvt ; 

-2. Kibeon vt tumaha holihta miko in tumaha holihta 
chohmi, micha chito kvt Ai ya 1 shahli, micha yvmma hatak 
ai asha kvt hlampko, micha chilita hatuk o, okla nukshopa 
fehna tok. 

3. Yumohmi hatuk osh Chelusalem i miko Atoni-setek 
vt Heblon 1 miko Hoham, micha Chamulh 1 miko Pilam, 
micha Lachish 1 miko Chafia, micha Eklon 1 miko Tebi aiena 
ka anumpa pit 1 pila cha, 

4. Mintit.hvs svm vla cha, hvs si apela na Kibeon a il 
isih cha, e mosholichashke : Choshua, micha Islael aiena ka 
it 1 nanaiya hoka, achi tok. 

5. Yumohmi ho Amolait. okla 1 miko tablapi, Chelusa- 
lem i miko, Heblon 1 miko, Chamulh i miko, Lachish 1 
miko, Eklon i miko aiena kash osh iti hoyvt itvnaha tok; 
micha yumma, mikmvt in týshka chipota puta aiena kut 
Kibeon itikba ya binanchi cha, in tanampi tok. 

6. Mihma Kibeon hatak vhleha hvt Choshua vt Kilkal 
vlbina anta tuk ọ, anumpa pit 1 pila mvt, Chin tishu, vhleha 

ha ish halvili kvt chibbak a ish mokoffi ná; tushpvt pim vla 
cha, pi apelvt, ish pi hlakofichashke : Aa okla i miko 
vhleha moyuma nvnih foka aiasha kvt, iti hoyot itvnaha cha, 
pin tanampi hoka, achi tok. 

7. Yohmi ma Choshua, micha hatak tvnvp aya puta, 
micha hatak hlampko hochukma chilitvt nukwia iksho puta 
aiena kvt Kilkal a ashvt ia tok. 

8. Mihma Chihowa vt Choshua ya Ish 1 nukshopa ná: 
chibbak a fohki li mak oka; hatak achvfa kig chi tikba ya 
hikia he keyu hoke, im achi tok. 

9. Yvmohmi hatuk o Choshua vt Kilkal « vttvt ninak a 
aya na hlopullit, ashalika im ona tok. 

10.. Mihma Chihowa yvt Islael itikba ya komuntvchit 
tihleli tok; micha Kibeon a lauachit ai vbi cha, hliolit Belh- 
holon ataya hina isht aya cha, ahambit:-Asekah, micha Mak- 
ketah ita tuklo ka isht ona tok. 

11. Atuk o yakohmi tok, Islael itikba ya yihlepa cha, 
Belhholon a okvtahvt ia ma, Chihowa hvt hatafo hochito 
vba et onochit, Asekah isht ona na okla illi.tok: hatafo isht 
illi kak osh Islael im vlla vhleha hvt bushpo falaia isht vbi 
tuk a i shahli tok. 

12. Yvmohmi ma Choshua vt nitak yvmma Chihowa vt 
Amolait okla ha Islael im vlla vhleha ibbak fohki ma, Islael 
im vlla vhleha hvt pisa ho, Chihowa ya im anumpulit, 
Hvshi chia hvt Kibeon paknaka peh lumvt ish hikiashke ; 
mikma, Hvshi ninak aya chia hvt Achalon okfa ha ish hiki- 
ashke, achi tok. | 

13. Mihma hvshi vt lumvt hikia ma, hvshi ninak aya yot 
talaia na okla hash osh in tvnvp. a okla il ai okha tok. 
Ilvppvt‘Chashe 1 holisso ha aholisso keyu cho? Yohmi 
hosh hvshi vt shutik iklvna hikia cha, nitak achuta ho tush- 
pvt ik okatulo ki tok. 

14. Chihowa vt hatak im anumpa ha a aki tok nitak 
yomma chohmi kvt tikba, micha 1 himmak a iksho ki tok: 
Chihowa yut Islael a im itibi hatuk oka. 

15. Mihma Choshua vt, micha Islael moma kvt apiha họ, 
falamvt, vlbina Kilkal a ona tok, 

16. Yohmi kia miko tahlapi ilvppak ash osh yihlepa cha, 
tuli chiluk Makketah hikia ka a luma tok. 

17. Atuk o Choshua ya im anolit, Miko tahlapi kash osh 
hichukbi Makketah hikia ka a luma hosh ashvt haiakvshke, 
achi tok. 

18. Mihma Choshua vt, Tuli hochito hichukbi a hysh on 
tonullichashke; yohmi cha atona chi ka hatak hvsh hiohle- 
chashke: j 

19. Micha hvsh hieli na, amba hvchin tumvp a hliolit, 
olbvl aya ka vbit hvsh tahlashke; in tvmaha holihta puta 
ka ik chukowa hvch ik im ahno kashke: Chitokaka hvchin 
Chihowa vt hvch ibbak a fohki hatuk oka, achi tok. 

20. Atuk o yakohmi tok, Choshua micha Islael im vlla 
vhleha hvt ahambi fehna kvt ont tahli na taha ma, yvmma į 
hlakofi kvt tumaha puta aholihta kvllo ya ont chukowa 
tok. 

21. Mihma okla moma kvt falamvt Choshua ya im onvt, 
Makketah vlbina ha achukmakvt ona tok: Islaelim vlla vhle- 
ha ha kanima 1 sanalit achvfa kia isunlvsh a ilhkolechi tok 
keyu hoke. 

22. Mihma Choshua vt, Hichukbi ya tiwi cha, miko ta- 
hiapi yummak ash hichukbi ya ai ishit kohchit isht hvs sum 
vlashke, achi tok. 

23. Mihma okla yvmihchi tok; micha miko tahlapi, Che- 
lusalem 1 miko, Heblon 1 miko, Chamulh 1 miko, Lachish i 
miko, micha Eklon 1 miko aiena yvmmak ash hichukbi a a 
kohchit isht im vla tok. 

24. Atuk o yakohmi tok; miko vhleha yvmmak ash Cho- 
shua ya isht im vla ma, Choshua vt Islael hatak vhleha 
moma ka ihowa cha, hatak tunvp aya i kupituni vhleha ape- 
hvt aya tuk a, Bilika vlvt, miko vhleha ilvppa ikunla ya 
hvch iyi ya hvsh o hilechashke, im achi tok. Mihma bilika 
okla vla cha, ikunla ya iyi ya o hilechi tok. 

25. Mihma Choshua vt, Ik hvchi nukshopo kashke, hvchi 
chukush ik iello kashke, kvllot hvchim anukfila cha nukwia 
ikshot hvsh amosholashke : hvchin tvnvp puta hvch itibi ka 
Chihowa yvt yakohmicha chi hoka, im achi tok. 


CHWPTA X. ke 


26. Yohmi hayvt Choshua vt, fahamvt vbi cha, iti ta- 
hlapi ho atakohlichi tok: mibma iti ya atakohli na opia 
tok. 

27. Atuk o yakohmi tok, hushi vt okatula ma, Choshua 
vt 1 miha ma, iti a takohli tuk a akvchi cha, hichukbi a 
lumboa tuk ak o pit pila cha, tuli hochito hichukbi paknaka 
kahpuli tok o, himak nitak fehna chiffoko hoke. 

28. Yohmi ma nitak yumma Choshua vt Makketah ya 
ishi cha, bushpo falaia halupa isht issot kanchi tok: mi- 
cha miko ya mosholichit vmohmichi mvt, yvmma, micha 
shilombish yvmma aiasha tuk aieninchi tok; achufa kia ik . 
hlakofecho ki tok: micha Cheliko 1 miko ya yvmihchi tuk a 
chohmichit Makketah 1 miko ya yvmihchi tok. 

29. Mihmvt Choshua vt, micha Islael moma kvt apiha 
ho, Makketah ya ashvt ia mvt, Libnah ya ona cha, Libnah 
ya itibi tok. 

30. Mihma Chihowa vt yvmmak kia, 1 miko aiena ka 
Islael ibbak a fohki tok: mihma yvmmak ash, micha shi- 
iombish moma yvmma anukaka ajasha tuk aiena ka bvshpo 
falaia halupa isht issot kanchi tok; achvfa kia ik hlakofecho 
tok; amba 1 miko ya Cheliko 1 miko ya yvmihchi tuk mak 
osh chohmichi tok. . 

31. Mihmvt Choshua vt, micha Islael moma kvt apiha 
ho, Libnah ya ashvt ia mvt, Lachish a ona tok; micha ont 
a binachi cha, itibi tok. 

32. Mihma Chihowa yvt Lachish a Islael ibbak a fohki 
na nitak atukla ma ishi cha, yvmmak ash, micha shilombish 
yvmma anukaka ajasha tuk aiena ka bvshpo falaia halupa 
isht, issot kanchi tok; Libnah ya yumihchi tuk moma mak 

| inli ho chohmichi tok. 

933. Yohmi ma Kese 1 miko Holam vt Lachish a apela 
chi hosh vla tok; mihma Choshua vt yummak kia, micha 
im okla alena ka vbit tahli cha, achufa kia ik 1 hlakofecho 
ki tok. 

| 34. Mihmvt Choshua vt, micha Islael moma kvt apiha 
ho, Lachish a ashvt ia mvt, Eklon a ona tok: micha okla a 
 binachi cha, itibi tok. 

35. Micha nitak yumma okla ishi cha, bushpo falaia halu- 
pa isht issot kanchi tok; micha nitak yvmma shilombish 
moma yumma anukaka aiasha tuk a vbit tahlit vmohmichi 
tok: Lachish a yvmihchi tuk moma mak inli ho chohmichi 
tok. 

36. Mihmvt Choshua vt, micha Islael moma kvt apiha 
ho, Eklon a ashvt ia mvt, Heblon a ona cha, itibi tok. 

37. Micha yvmmak ash, micha i miko atuk, micha in tv- 
maha holihta puta, micha shilombish moma yvmma anuka- 
ka aiasha hatuk aienaka okla ishi cha, bvshpo falaia halupa 
isht issot kanchi tok; Eklon a yvmihchi tuk akmli ho choh- 
michit achvfa kia ik hlakofecho tok: amba yvmmak ash 
umohmichit okpvni cha shilombish yumma aiasha tuk 2 mo- 
minchit vbit tahli tok. 

38. Mihma Choshua vt, Islael moma kvt apiha ho, fala- 
wa po ya ona cha, itibi tok. 

. Mihmvt ishi cha, 1 miko atuk, micha in tvmaha ko. 
inta aih aiena ka ishi mvt, bushpo falaia halupa isht issot 
kanchi tok; micha shilombish moma yvmma anukaka aiasha 
tuk a lushummit vbit tabli, achufa kia ik hlakofecho tok: 
Heblon a yumihchi tuk, micha Libnah ya, mikmvt 1 miko 
atuk aiena ka yvmihchi tuk mak o chohmichit, Tebi, micha 
1 miko aiena ka yvmihchi tok. 

40. Yohmi hosh Choshua vt nvnih foka yakni moma, mi- 
cha oka mahli pilla, micha okfa, mikmvt kuli foka, micha i 
miko atuk moma ka issot kanchi tok: achvfa kia ik hlako- 
fecho hosh, amba Islael in Chitokaka Chihowa yvt im 
apesa tuk mak osh fihompa moma ka okpvnit vmohmichi 
tok. 

41. Mihma Choshua vt Katesh banea ya vttvt Kasa ont 
vhli, micha Koshen yakni moma Kibeon ont vhli aiena ka 
issot kanchi tok. 

42. Micha miko ilvppa puta, mikmvt 1 yaknı ya Choshua 


vt himonna achvfa ho ishi tok; Islael in Chitokaka Chibo- 


wa ak osh Islael a im itibi hatuk oka; 
43. Mihmvt Choshua vt, Islael moma kvt apiha ho, fala- 
mvt vlbina Kilkal a talala ka ona tok. 

CH AIRISA GXT. 


TUK o yakohmi tok; Haso 1 miko Chabm vt yvmma 
puta ka haklo mvt, Malon i miko Chobab, micha Shim- 
lon 1 miko, micha Achshaf 1 miko, 

2. Micha nvnih i falummi imma in tvnvp miko vhleha, 
micha Sinnelolh im oka mahli imma yakni patali, micha ok- 
fa, micha hvshi ai okatula imma To ai vhli puta, 

3. Micha hvshi akochaka imma, micha hvshi ai okatula 
imma alena Kenanait okla, micha Amolait okla, micha Hit- 
tait okla, micha Pelissait okla, micha Chebusait okla nvnih 
foka, micha Mispeh yakni Hifait okla Hemon nuta asha al- 
ena ka anumpa pit 1 pila tok. 

4. Mihma okla kohchvt yvmma, micha in tvshka chipota 
moma, okla laua chmto, laua kvt okhvta vhli shinuk ai asha 
kak o chohmi hosh, issuba, micha tunvp iti chanvlli laua 
fehna aiena ho ishi cha, ia tok. 

5. Atuk osh miko ilvppa puta kash osh itafama mvt, Me- 
lom oka taloha yak o Islael itiba chi hosh ant ai itiba bina- 
chi tok. | 

6. Mihma Chihowa yvt Choshua ya, Yvmma pulla kak o 
ik chi nukshopo kashke: onnaha himak a chohmikma, mo- 
mvt illit taha yo Islael ibbak a fohki la chi hoke; im issuba 
puta iyikolakshish a ish tvptulikmvt, tvnvp im iti chanvlli 
puta ka luak isht ish hukma chi hoke, im achi tok. 

7. Yohmi ho Choshua vt okla tvnvp aya moma kvt api- 
ha ho, mintit Melom oka taloha yak o ashalika ant itibit 
okla o yihlepa tok. 

8. Mihma Chihowa hvt Islael ibbak a fohki na issot kan- 
chi cha, ahliyuhvt isht ayvt Siton chito, micha Mislefolh- 
maim, micha hvshi akochaka imma Mispeh okfa ha isht 
ona tok; micha ahambi cha, achvfa kia ik in hlakofecho ki 
tok. 

9. Mihma Choshua vt Chihowa yvt i miha tuk mak o 
yvmihchi hosh, issuba iyikolakshish a tvptuli mvt, tvnvp im 
iti chanvlli puta ka luak isht hukmi tok. 

10. Mihma nitak yvmmak o Choshua vt falama mvt, Ha- 
so ya ishi cha, 1 miko ya bvshpo falaia isht vbi tok; chash- 
po ka Haso ak osh apehlichika yumma moma ka i noshko- 
boka hatok oka. 

11. Mihma shilombish moma yvmma aiasha tuk a bush- 
po falaia halupa isht vbit tahlit vmohmichi tok: fiopa chi 
ka achvfa kia ik hlakofecho tok: micha Haso ya luak isht 
hukmi tok. 

12. Micha miko vhleha yvmma in tumaha holihta puta, 
micha 1 miko moma ka Choshua vt ishi cha, bvshpo falaia 
halupa isht issot kanchi cha Chihowa in tishu Moses vt im 
apesa tok mak o,okpvnit vmohmichi tok. 

13. Amba tumaha holihta puta kvt 1 bokko o hiohmąya 
kvllo moma kvno Islael vt achvfa kia ik hukmo hosh Haso 
ak illa tok: yummvno Choshua vt hukmi tok. 

14. Micha tvmaha holihta ilvppa puta ka na wehpoa mo- 
ma, micha wak aiena kvno Islael im vlla vhleha hvt immi 
ha chi hosh ishi tok: amba hatak puta kvno, bvshpo falaia 
halupa isht issot ont kanchi cha, fiopa chi ka achvfa kia 
okla ik hlakofecho tok. 

15. Chihowa yvt Moses a im apesa tok mak 0, Moses vt 
Choshua ya im apesa tok; mihma yvmmak o Choshua vt 
yvmihchi tok: Chihowa yvt nana moma Moses a im apesa 
tok a ik a tahlo kvt iksho ki tok. 

16. Yvmohmi hosh Choshua vt yakni yumma moma ka 
ishi kvt, nvnih foka, micha oka mahli yakni moma, micha 
Koshen yakni moma, micha okfa, micha yakni patali, micha 
Islael 1 nvnih puta, micha yvmmak mli okfa ; 

17. Sei pilla ia ka Halak nvnih ha vttvt ia hosh, Leba- 
non okfa, Hemon nvnih nuta Baal Kat ont vhli ka ishi tok: 
micha i miko moma ka ishi cha, fahamvt vbit tahli tok. 

18. Choshua vt miko vhleha puta yummak ash in tanam- 
pi na nitak hopaki tok. 

19. Tvmaha holihta achvfa kia Islael im vlla vhleha ha 
ik it i nanaiyo, amba Hifait okla Kibeon asha kvt ak illa 
tok: inla moma kvno it in tanampi hosh ishi tok. 

20. Chihowa ak osh ahni hosh chukush a kvllochi na 

Islael a ant itiba chi hatok; yvmohmi ho vbit tahlit vmoh- 
micha chi hatok; micha Chihowa vt Moses a im achi tok 
mak oi nukhaklo keyu hosh, amba okpvnit tahla chi hatok. 

21. Micha nitak yvmma foka kak o Choshua vt ona cha, 
Anakim a nvnih foka, Heblon, Tebi, Anab, micha Chutah i 
nvnih chaha moma, micha Islael į nvnih chaha moma ka ai 
ubit tahli tok: Choshua vt in tvmaha holihta puta aiena ka 
okpvnit vmohmichi tok. 

22. Islael im vlla vhleha i yakni ya Anakim achvfa kia 
ik hlakofecho tok: Kasa, Kalh, micha Ashtot ak illa ho 
asha tok. 

23. Chihowa yvt Moses a im ahanchi tok mak o, Cho- 
shua vt yvmihchit yakni ya mominchit ishi tok; micha immi 
ha chi ho Islael a ishtatia ka itakushkoa vlhpisa mak o ima 
tok. Mihma yakni vt itin tanampi ka issvt foha tok. 


CHAPTA XII. 


IHMA miko vhleha ilvppa puta kak osh yakni ymma 
asha tuk o Islael im vlla vhleha hvt vbit tahli cha, i 
yakni Chatan mish tunnvp hvshi a kochaka pilla, Anon ok- 
hina vttvt ia hosh Hemon nvnih ha ona, micha hushi a ko- 
chaka yakni patali ka okla ishit a binili tok. 

2. Amolait okla 1 miko Heshbon vtta Sihon a miko kvt 
Aloe, yvmmvt Anon okhina ontalaka talaia ak o, micha ok- 
hina iklvna, micha Kileat iklvna kak o vttvt ia hosh Chabbak 
okhina, yvmmvt Ammon in chipota yakni ai vhli yo ont vhli 
tok; 

3. Micha yaknı patali vttvt Sinnelolh okhvta 1 hvshi ako- 
chaka imma ona cha, Belhcheshimolh hina ia hosh, yakni 
patali okhuta, hvpi okhvta 1 hvshi akochaka imma ona tok; 
micha oka mabli imma Ashtolh-piskah nuta ka aya tok. ` 

4. Micha Bashan 1 miko Ok, yvommvt hatak chaha ishtai- 
yopi hosh Ashtalolh, micha Etlei aiena ka vtta yosh im ai 
vhli kvt, 

5. A miko kvt Hemon nvnih, micha Salkah, micha Ba- 

shan moma Keshulait okla, micha Maachahlait okla alena ai 
vhli, micha Kileat iklvna, Heshbon i miko Sihon im ai vhli 
ak o ont vhli tok. 

6. Yvmmak o Chihowa in tishu Moses, micha Islael im 
vila vhleha alena kvt issot kanchi tok: micha Chihowa in 
tishu Moses vt Luben ishtatiaka, micha Kat ishtatiaka, micha 
Manasseh ishtatiaka iklvna aiena kvt immi ha chi ho, ima tok. 

7. Mikma yakni ya i miko vhleha ilvppa puta kak o 
Choshua, micha Islael im vlla vhleha aliena kvt Chatan ola 
in tunnup hvshi ai okatula pilla ha Lebanon okfa Baal-kat 
vttvt ia hosh, Sei atia Halak nvnih ha ont vhli ka ai issot 
kanchi tok; micha yvmma Islael ishtatiaka itakushkoa vłh- 
pisa hosh immi ha chi ho, Choshua vt ima tok. 

8. Nvnih foka, micha okfa, micha yakni patali, micha kvli 
foka, micha yakni haiaka, micha oka mahli yakni Hittait 
vhleha, Amolait vhleha, micha Kenanait vhleha, Pelissait 
vhleha, Hifait vhleha, micha Chebusait vhleha aiena kak atok. 

9. Cheliko 1 miko vt achvfa; Behlel ichapaka Ai 1 miko 
vt achvfa ; 

10. Chelusalem i miko vt achvfa; Heblon 1 miko vt 
achvfa ; 

11. Chamvlh i miko vt achvfa ; Lachish 1 miko vt achvfa : 

12. Eklon 1 miko vt achvfa ; Kese 1 miko vt achvfa ; 

13. Tebi 1 miko vt achufa; Kele 1 miko vt achvfa ; 

14. Holmah 1 miko vt achvfa; Alat i miko vt achvfa ; 

15. Libnah 1 miko vt achvfa; Atullam 1 miko vt achvfa ; 

16. Makketah 1 miko vt achvfa; Behlel 1 miko vt achvfa ; 

17. Tappuah 1 miko vt achvfa; Hefe 1 miko vt achvfa ; 

18. Afek i miko vt achufa; Lashalon i miko vt achvfa ; 

19. Maton 1 miko vt achvfa: Haso 1 miko vt achvfa ; 

20. Shimlon-melon 1 miko vt achvfa, Achshaf 1 miko vt 
achufa; i 

21. Taanach i miko vt achufa; Mekitto i miko vt achvfa ; 

22. Ketesh 1 miko vt achvfa; Kamel yakni Choknean 1 
miko vt achvfa ; - 

23. To ai vhli To 1 miko vt achufa; Kilkal oklushi vhleha 
1 miko vt achufa; 

24. Tisah i miko vt achufa; miko vhleha moma kvt po- 
= koli tuchina akucha achufa tok. 


CHAPTA XIII. 


Mpa Choshua vt sipoknit nitak laua ka pisa tok; mik- 
ma Chihowa yvt, Chi sipoknit nitak laua ho ish pisvsh- 
ke; mihma immi ha chi hosh yakni ya isha chi ka laua hosh 
alasha momvshke. 

2. Yakni ilvppak osh asha moma hoke; Filistin okla ai 
vhli fullota, micha Keshuli vt moma, 

3. Siho, yummvt Echip itikba talaia ka vttvt ia , hosh fa- 
lvmmi pilla Eklon, yommvt Kenanait im aholhtina ya ont 
vhli: Filistin okla į hochitoka tablapi, Kasahlait vhleha, 
micha Ashtohlait vhleha, Eshkalonait vhleha, Kittait vhleha, 
micha Eklonait vhleha, Afait vhleha ak kia alena: 

4, Oka mahli ha vttvt 1 falvmmi imma ia hosh Afek 
Amolait vhleha im ai vhli ya ona ka ititakla ya Kenanait 
vhleha yakni moma, micha Mealah yummvt Sitonian vhleha 
i chapaka talaia aiena kvt ; 

5. Micha Kiblait vhleha i yakni, micha hvshi a kochaka 
imma Lebanon, Hemon nuta Baal-kat a vttot ia hosh Ha- 
malh ont chukowa ka ont vhli hoke. 

6. Nvnih foka okla puta Lebanon a vttvt ia hosh Misle- 
folh-maim, ont vhli, micha Sitonian vhleha moma, yvmma 
puta kak o Islael im vlla vlhleha itikba ya tihlelit kohcha 
wehli la chi hoke: peh chim apesa li tok mak o, nashoeli 
hosh yakni vt immi ha chi ho, ish ita kvshkolashke, im achi 
tok. 

7. Yvmohmi hoka, himak a yakni iluppvt immi ha chi ho, 
ai unchololi chakkali kash, micha Manasseh ai unchololi 
iklvna aiena ka ish itakushkolashke, 

8. Yvmma iklvna hokvto Luben ai unchololi, micha Kat 
al unchololi aiena ka takla Chatan mish tvnnvp hvshi akocha- 
ka imma Moses vt ima, Moses Chihowa in tishu pulla hosh 
ima na ishit abinili tok, 

9. Aloe Anon okhina ontalaka talaia, yummvt tumaha 
holihta yosh okhina iklvna talaia ka vttvt ia hosh Meteba 
yakni patali mominchi hosh Tibon a ont vhli; 

10. Micha Amolait vhleha 1 miko Sihon, yummvt Hesh- 
bon a a miko tok in tvmaha holihta puta moma kvt Ammon 
¿ in chipota im ai vhli ya ont vhli; 

11. Micha Kileat, micha Keshulait vhleha im ai vhli; 
micha Maachahlait vhleha im ai vhli, micha Hemon nvnih vt 
moma, micha Bashan moma hosh Salkah ont vhli: 

12. Bashan vtta Ok apehlichika moma, yvmmvt hatak | 
chaha ishtaiyopi yosh Ashtololh, micha Etlei ita tuklo ka a 
miko tok aiena moma kak o ima tok oke: ilvppa puta ka 
Moses vt issot kanchi cha, 1 yakni ya im ai ishi tok okvt, 

13. Yohmi kia Islael im vlla vhleha hvt Keshulait vhle- 
ha, micha Maachahlait vhleha ha aleninchit tihlelit ik kocha 
wehlo tok ; amba Keshulait vhleha, micha Maachahlait vhle- 
ha aiena kvt Islael a apehvt aiasha na himak nitak a ant ai 
whli hoke. 

14. Lefai ai unchololi ak illa ho yakni ai isha he vlhpesa 
ya ik imo tok: im achi tok mak o, nan vbit luak isht hukmi 
hosh Islael in Chitokaka Chihowa ya isht ai aiokpvchi yak 
osh ai isha he vlhpesa yoke. 

15. Mihma Moses vt Luben im vlla vhleha ai unchololi 
ita kushkoa vlhpisa ho yaknı ai isha he vlhpesa ya ima tok. 

16. Micha im ai vhli kyt, Aloe, Anon okhina ontalaka 
talaia, yummvt tumaha holihta yosh okhina iklvna talaia, 
micha Meteba bilika yakni patali moma : 

17. Mikmvt Heshbon, micha in tvmaha holihta yakni pa- 
tali aiasha kvt moma aiena ; Tibon, micha Bamolh-baal, mi- 
cha Belh-baal-meon, 

18. Micha Chahasa, FA Ketemolh, micha Mefaalh, 

19. Micha Kichalhaim, micha Sibmah, micha Salelh-sha- 
ha okfa bokko talaia, 

20. Micha Belh-peo, micha Ashtolh-piskah, micha Belh- 
cheshimolh, 

21. Micha tvmaha holihta yakni patali aiasha kvt moma, 
micha Amolait vhleha i miko Sihon im apehlichika moma, 

yummvt Heshbon a a miko tok ak atuk o micha Mitian į 
holitompa vhleha, Efi, micha Lekem, micha Su, micha Hu, 
micha Leba, yvmmvt Sihon i hochitoka hosh yakni yvmma 
asha tuk o aleninchit Moses vt fahamvt kanchi tok. 

22. Beo ushi Baalim hatak fvppo ak kia Islael im vlla 
vhleha hvt bvshpo falaia ishit vbi na illi ka takla illi tok. 
= 23. Micha Luben im vylla vhleha im ai vhli kvt Chatan, 
micha im ai vhli ak atok. Tlvppak osh tvmaha holihta puta 
chuka alokoli puta ai itieshi kvt Luben im vlla vhleha hvt 
itakvshkoa vlhpisa hosh immi hatok oke. 

24. Mihma Moses vt yakni ai isha he vlhpesa ya Kat al 
unchololi ya ima tok; yohmi kvt Kat im vlla vhleha hvt ita- 
kvshkoa vlhpisa ho ima tok. 

25. Mihma im ai vhli kvt Chase vttvt ia hosh Labbah 
itikba Aloe ont vhli ma, ititakla ya Kiliat tumaha holihta 
vt moma, micha Ammon in chipota 1 yakni vt iklvna aiena ; 

26. Micha Heshbon a vttvt ia hosh Lamalh-mispeh, mi- 
cha Betonim itatuklo ka ont vhli; micha Mahanaim a vttot 
la hosh Tebi ya ai vhli ka ont vhli; 

27. Micha okfa ha Belh-alam, micha Belh-nimlah, micha 
Sukkolh, micha Safon, micha Heshbon i miko, Sihon im 
apehlichika kashapa kash, Chatan, micha im ai vhli, Chatan 
mish-tvnnvp hushi akochaka imma Sinnelolh okhuta vhli 
fehna ya ont vhli tok. 

28. Ilvppak osh tumaha holihta puta, chuka alokoli puta 
al iti eshi kot Kat im vlla vhleha hvet itakushkoa vlhpisa hosh 
immi hoke. 

29. Micha Moses vt Manasseh ai onchololi iklvna ya yak- 
ni ai isha he vihpesa ya ima tok: Manasseh ai unchololi, 

mihma ilvppak osh iklvna itakvshkoa vlhpisa hosh immi 

batok. 

30. Micha im ai vhli kot Mahanaim a vttvt ia ka Bashan 

(ùt moma, micha Bashan 1 miko, Ok im apehlichika vt mo- 
ma, micha Chai in tumaha puta moma, pokoli hannali hosh 

| aiena kvt Bashan a asha : 

31. Micha Kiliat vt ikluna, micha Ashtololh, micha Etlei, 

| Bashan vtta Ok im apehlichika tvmaha holihta yosh Manas- 

seh ushi Machi im vlla vhleha ha immi hatok: Machi im 
vlla vhleha iklvna hosh itakvshkoa vlhpisa hosh immi hatok. 

32. Yakni ilvppa puta Chatan mish-tunnvp Cheliko bili- 
ka hvshi akochaka imma Moab yakni patali yak 0 immi ha 
chi ho Moses vt i hopela tok. 

33. Amba Lefai ai unchololi yokvno Moses vt a ai 
isha he vlhpesa ik imo tok: im achi tok mak o Islael in 
Chitokaka Chihowa ak osh ai isha he vlhpisa hatok. 


CHAPTA XIV. 


IHMA yakni ilvppa puta kvt Kenan yakni a taloha kak 

o Eleasa naholitompa isht vtta, micha Nun a ushi Cho- 

shua, micha Islael im vlla vhleha apehlichi iki vhleha ha i 

noshkobo ka puta aiena kvt, 1 yakni ya chi ho, i hopela na 
Islael im vila vhleha hvt ai ishit a binili tok. 

2. Chihowa yvt Moses a tohno tok mak o nashoeli hosh 
ai unchololi chakkali kash, micha Manasseh ai unchololi 1k- 
lvna aiena kvt yakni ya ishit a binili tok. 

3. Moses vt ai unchololi tuklo, micha Manasseh ai uncho- 
loli iklvna hokvno ima na Chatan mish tvnnvp yakni ya 


ishit a binili tok oka; amba Lefai ai unchololi yano yvmma 


takla yakni ya ai isha he vlhpesa ka ik imo tok. 
4. Chosef im vlla vhleha hvt apehlichi tuklo, Manasseh, 


micha Eflaim ak atuk oka: yohmi hatuk o Lefai ai uncho- 


loli hvt takla ya a binila he yakni ya ik imo tok: peh, aiasha 
chi, micha 1 wak, micha im ilayak ai asha chi tumaha ho- 
lihta puta, micha a bilika fullota aiena ak illa ho ima tok. 

5. Chihowa yvt Moses a im achi tok mak o, Islael im 
vlla vhleha hvt yvmihchi cha, yakni ya ita kushkoli tok. 

6. Yohmi ma Chutah im vila vhleha hvt, Choshua ya 


Kilkal a anta tuk o im ona tok: micha Kenesait Chefunnel. 


ushi Kaleb vt, Chihowa yvt, Katesh-banea ya il ashwa ma, 


chishno, micha vno ya isht pi anumpulit Chihowa im antia 


hatak Moses a im achi tok a ish ithaiyanvshke. 
7. Afommi pokoli ushta li ho, Moses Chihowa in tishu 

hvt yakni pisvt hlopulli la chi ho, Katesh-banea ya a sa 
chuffichi tok oke: atuk o nana sa chukush foyuka tuk mak 
osh anumpa isht im ona li tok. 

8. Yohmi kia itibapishi li vhleha si apihvt ia tuk vt okla 
chukvsh a bileli tok: amba vno vto Chitokaka an Chihowa 
ya ai okluhvt iakaiya li tok. 

9. Mihma nitak yvmma Moses vt anumpa kullo il onochit, 
Yakni yvmma thiyi yvt a nohowa tuk vt chi yakni, micha 
chim vlla vhleha aiena ka 1 yakni bilia hi oke; Chitokaka 
an Chihowa ya ai okluluhvt ish iakaiya tuk okvt, vm achi 
tok. 

10. Yohmi ka himak a yakeh! achi tok mak osh Ohi- 
howa yvt si okchalinchi na ilvppvt afummi pokoli ushta aku- 
cha tahlapishke, Islael im vlla vhleha hvt yakni halaka ful- 
lokvchit itunowa ma, Chihowa yvt Moses a im anumpohonli 
tok fehna vttvt mihintit himak a ant vhlishke: yohmi ka 
yakeh! himak a afummi pokoli untuchina akucha tahlapi li 
hoke. 

11. Himak nitak ak kia vno sa hlampko kvt, nitak yomma 
Moses vt sa pila tok a chohmi li momvshke: tvnvp ayvt 
kohchvt ia, micha ant chukowa aiena li kvt, sa hlampko kvt 
kaniohmi tok vt chohmi hosh sa hlampko momvshke. 

12. Yvmohmi hoka himak a Chihowa yvt nitak yumma 
isht anumpuli tuk nvnih ilvppa is svmashke ; nitak yvmma 
Anakim puta kvt yimma aiasha cha, tvmaha hvt i hochito 
cha, a holihta kvllo ka ish haklo tok okvt, Chihowa yvt sv- 
ba foyuka yobakma, tihlelit kocha wehli la chi hoke, im 
achi tok. 

13. Mihma Choshua vt yukpalit im anumpuli cha, Che- 
funneh ushi Kaleb vt 1 yakni ya chi ho Heblon a ima tok. 

14. Yohmi ho Heblon vt Kenesait Chefunneh ushi Kaleb 
1 yakni toba tok osh, himak nitak a ant ai vhli hoke: Islael 
in Chitokaka Chihowa ya ai okluhvt iakaiya tuk ak atok. 

15. Mihma chashpo ka Heblon hohchifo kvt Kichalh-aba 
atok; Aba yvmak okut Anakim vhleha ha hatak chito 
hosh anta tok. Mihma yakni vt tvnvp iksho ho, foha 
tok. 

CHAPTA XY. 


OHMI ma ilvppak o Chutah im vlla vhleha apehlichi 

itakushkoa vlhpisa hosh nashoelit ishi tok: Etom ai 

vhli yakni haiaka oka mahli pilla Sin ak osh oka mahli ont 
vhli fehna atok. 

2. Micha oka mabli im ai vhli kvt okhvta.hvpi ontalaka, 
okhvta filumminchi hosh oka mahli imma pit apissali ka vttvt 
ia hosh, 

3. Maaleh-aklabbim im oka mahli in tunnvp ona cha, ont 
ia hosh Sin a ona mvt, im oka mahli in tvnnvp o oiyvt ia 
hosh Katesh-banea ona cha, ont ivt aya hosh Heslon a ona 
cha, ont ia hosh Ata ya ona cha, fullotvt ia hosh Kakaa ya 
ona mvt, 

4. Yvmma hlopullit Asmon pilla ia cha, Echip okhina 
ont kohcha tok: micha ai vhli yumma ont akohcha kvt ok- 
huta ya ak atok: ilvppak osh oka mahli hvt chim ai vhla hi 
oke. 

5. Mihma hvshi akochaka ai vhli vt okhvta hvpi vttvt ia 
hosh Chatan asetilli ya ont vhli tok; mihma falummi pilla 
im ai vhli vt okhvta filummimchi Chatan asetilli fehna ak 
atok. 

6. Ai vhli yosh ivt Belh-hokla ya ona cha, hlopullit aya 
hosh, Belh-alaba ya 1 falummi imma yo ona tok; micha ai 
vhli vt ia hosh Luben ushi Bohan in tuli ya ona; 

7. Micha ai vhli vt Acho okfa ha vttvt Tebi pilla ivt, 
yohmi cha falvmmi pilla Kilkal a pit apissalit, yummut 
Atummim atia itikba, yummvt okhina ya im oka mahli im- 
ma talaia, micha ai vhli vt hlopullit ia hosh, Enshemesh oka 
taloha pilla ia hosh, ont a kohcha kvt Enlokel ak atok ; 

8. Micha ai vhli vt Hinnom ushi im okfa hlopullit ont ia 
hosh, Chebusait vhleha im oka mahli imma ya ona tok: 
yummvt Chelusalem mak oke; micha ai vhli vt ia hosh nv- 
nih chaha Hinnom okfa itikba hvshi okatula imma bachaya 
ka paknaka ona, yvmmvt hatak chaha im okfa ont taha ka į 
falummi hatok : 


CHAPTA XV. 45 


9. Mihma ai vhli ya nvnih paknaka yak o ai isht ia hosh 
Neftoah oka kvli ya isht ona tok: micha kohchvt ia mvt, Ef- 
lon tvmaha holihta puta ka ona; micha ai vhli ya isht ivt 
Baalah, yummuvt Kichalh-chealim isht ona tok. 

10. Mihma ai vhli vt Baalah ya vttut fullotvt hushi ai 
okatula pilla ia hosh Sei nvnih ha ona mvt, hlopullit aya 


“hosh Chealim nvnih, yummvt Chesalon falummi in tunnvp 
o ona tok: micha okvtahvt ia hosh Baart a ona cha, 


ont ia hosh Timnah ya ona tok : 

11. Mihma ai vhli vt kohchvt ia hosh falvmmi pilla 1 Eklon 
ichapaka ona tok: micha ai vhli ya isht ia hosh Shiklon a 
isht ona cha, hlopullit aya hosh Baalah nvnih ha ona cha, 
kohchvt ia hosh Chabneel a ona tok: micha ai vhli ont 
akohcha kvt okhvta ak atok. 

12. Micha hvshi ai okatula imma ai vhli vt okhvta chito 


ya ona cha, ontalaka aya ka ai vhli tok: ilvppak osh Chutah 


im vlla vhleha itakvshkoa vlhpisa hosh im ai vhlit afullota 
tok oke. 

13. Micha Chihowa hvt Choshua ya im apesa tuk mak 
o, Chefunneh ushi Kaleb a Chutah im vlla vhleha ha takla 
Anak iki Aba in tvmaha holihta, aiia Heblon tvmaha 
holihta ya ima tok oke. 

14. Mihma Kaleb vt Anak ushi tuchina Sheshai, micha 
Ahinam, micha Talmai Anak in chipota ha tihlelit kocha 
wehli tok. 

i5. Micha yomma vttot ia mvt, Tebi okla aiasha ka ona 
tok; mihma chashpo ka Tebi hohchifo kvt Kichalh-sefe atok. 

16. Mihma Kaleb vt, Kuna hosh Kichalh-sefe ya issot 
kanchi cha ishikma, yummak o svsotek Achsah yaima lik- 
ma, tekchi ya chi hoke, achi tok. 

17. Mihma Kaleb itibapishi Kenas ushi Olhniel ak osh 
ishi tok: mihma tekchi ya chi ho ushetik Achsah ya ima 
tok. 

18. Atuk o yakohmi tok, im ona mvt, iki ya osapa im 
asilhha chi ho 'nukfohki tok. Atuk osh issuba haksobish 
falaia om binili tuk vt akowa tok; mihma Kaleb vt, Nanta 
ho ish ahni cho? im achi tok. 

19. Mihma afalamichi mvt, Nan isht yukpali ya is sv- 
mashke; oka mahli yakni yo is suma hokvt, oka kuli taloha 
ak kia is sumashke, im achi tok. Mihma ibetvp kuli taloha 
kak o ima mvt, sokbish kuli taloha kak o ima tok. 

20. Ilvppak osh Chutah im vlla vhleha apehlichi itakush- 
koa vlhpisa hosh į yakni atok. 

21. Micha Chutah im vlla vhleha apehlichi in tumaha ho- 
lihta puta ont ai vhli kvt oka mahli pilla Etom ai vhli ya 
Kabseel, micha Ete, micha Chaku, 

22. Micha Kinah, micha Timonah, micha Atatah, 

23. Micha Ketesh, micha Haso, micha Ilhnan, 

24. Sif, micha Telem, micha Bealolh, 

25. Micha Haso, Hatattah, micha Keliolh, micha Heslon, 
yummvt Haso, 

26. Amam, micha Shema, micha Molatah, 

27. Micha Hasa-kattah, micha Heshmon, micha Belh- 
palet, 

28. Micha Hasa-shuel, micha Bee-sheba, micha Bis- 
cholhchah, 

29. Baalah, micha Iim, micha Asem, 

30. Micha Eltolat, micha Chesil, micha Homah, 

81. Micha Siklak, micha Matmennah, micha Sansannah, 

32. Micha Leboalh, micha Shilhim, micha Ain, micha 
Limmon: tvmaha holihta puta moma kvt pokoli tuklo aku- 
cha chakkali, micha chuka alokoli puta ai it ieshi : 


33. Micha okfa ha Eshtaol, micha Soleah, micha Ashnah, 


34. Micha Sanoah, micha En-kannim, Tappuah, micha 
Enam, 

35. Chamulh, micha Atullam, Sokoh, micha Asekah, 

36. Micha Shalaim, micha Atihlaim, micha Katelah, mi- 
cha Ketelohlaim ; tvmaha holihta auah ushta, micha chuka 
alokoli puta ai it ieshi, 

37. Senan, micha Hatashah, micha Miktal-kat, 

38. Micha Tilean, micha Mispeh, micha Chokhleel, 

39. Lachish, micha Boskalh, micha Eklon, 

40. Micha Kabbon, micha Lahmam, micha Kilhlish, 

41. Micha Ketelolh, Belh-takon, micha Naamah, micha 

Makketah; tvmaha holihta hannali, micha chuka alokoli 
puta ai it ieshi, 

42. Libnah, micha Ehle, micha Ashan, 

43. Micha Chiftah, micha Ashnah, micha Nesib, 

44. Micha Keilah, micha Achsib, micha Maleshah : tv- 
maha holihta chakkali, micha chuka alokoli puta ai it ieshi; 

45. Eklon, micha tvmaha puta, micha chuka alokoli puta 
al it ieshi ; 

46. Eklon vttvt ia hosh okhvta ha ont vhli Ashtot pit bi- 
lika kvt moma, chuka alokoli puta ai it ieshi ; 

“47. Ashtot vt tumaha holihta puta, micha chuka alokoli 
puta ai it ieshi; Kasa vt tumaha holihta puta, micha chuka 
alokoli puta ai it ieshi kvt Echip okhina, micha okhvta chito 
ya ona cha, ontalaka aya ka ont vhli hoke. 
= 48. Micha nvnih foka ya Shami, micha Chatti, micha 

Sokoh, 

49. Micha Tannah, micha Kichalh-sannah, yummvt Tebi, 

50. Micha Anab, micha Eshtemoh, micha Anim, 

51. Micah Koshen, micha Holon, micha Kiloh; tumaha 
holihta auah achvfa, micha chuka alokoli puta ai 1t ieshi, 

52. Alab, micha Tumah, micha Eshean, 

53. Micha Chanum, micha Belh-tappuah, micha Afekah, 

54. Micha Humtah, micha Kichalh-aba, yymmvt Heblon, 
micha Sio, tumaha holihta chakkali, micha chuka alokoli pu- 
ta al it ieshi, 

55. Maon, Kamel, micha Sif, micha Chuttah, 

56. Micha Chesleel, micha Chokteam, micha Sanoah, 

57. Kain, Kibeah, micha Timnah ; tumaha holihta pokoli, 
micha chuka alokoli puta ai it ieshi, 

58. Halhul, Belh-su, micha Keto, | 

59. Micha Maalalh, micha Belh-anolh, micha Eltekon; 
tumaha holihta hannali, micha chuka alokoli puta ai it ieshi ; 

60. Kichalh-baal yvmmvt Kichalh-chealim, micha Lab- 
bah, tumaha holihta tuklo, micha chuka alokoli puta ai it 
leshi: 

61. Yakni haiaka ya Belh-alabah, Mittin, micha Sekakah, 

62. Micha Nibshan, micha Hvpi tvmaha holihta, micha 

Enketi; tumaha holihta hannali, micha chuka alokoli puta 
ai itieshi : 

63. Chebusait okla Chelusalem asha yokvno, Chuta im 
vila vhleha hvt kocha wehla he keyu tok: amba Chebusait 
vhleha hvt Chutah im vlla vhleha ha takla asha na himak 
nitak a ant ai vhli hoke. f 


CHAPTA XVI. 


[IHMA Chosef im vlla vhleha hvt na shoelit ishi kvt 

Chatan Cheliko bilika vttvt hvshi akochaka imma ya 

aya hosh Cheliko oka ya ona cha, ont ia hosh Behlel nvnih 
yakni halaka ya ona, 

2. Micha Behlel a kohchvt ia mvt, Lus a ona cha, ont, 
hlopullit aya mvt, Achi ai vhli Atalolh a ona, 

3. Micha okvtahvt hvshi ai okatula pilla ia hosh Chafleti 
al vhli ya ona cha, ont ayvt, okfa Belhholon ai vhli ya ona 
cha, Kese ya ona: micha ont akohcha kvt okhuta ak atok. 

4. Yohmi ho Chosef im vlla vhleha, Manasseh, micha 
Eflaim moma kvt yakni ya ai isha he vlhpesa kvt ishi tok. 

5. Mihma Eflaim im vlla vhleha itakvshkoa vlhpisa hosh 
im ai vhli kvt yakohmi tok: hvshi akochaka imma 1 yakni 
ai vhli kvt Atalolh-ata vttvt ia hosh nvnih foka Belh-holon 
a ont vhli tok. 

6. Micha ai vhli vt kohchvt okhvta pilla ha ia hosh Mich- 
mehlah falvmmi in tvnnvp a ona; micha ai vhli vt hvshi 
akochaka imma ya ia mvt, Taanalh-shiloh ya ona cha, i 
hvshi akochaka ont ia hosh Chanohah ya ona tok: 

7. Micha okvtahvt Chanohah ya vttvt ia hosh Atalolh 
ona cha, Naalolh a ona mvt, Cheliko ya ona cha, Chatan 
ont kohcha tok; 

8. Ai vhli vt hvshi ai okatula pilla Tappuah vttut koh- 
chvt ia hosh Kanah okhina ya ona, micha ont akocha kvt 
okhvta ak atok. Ilvppak osh Eflaim im vlla vhleha apehli- 
chi itakushkoa vibpisa hosh yakni ai isha he vlhpesa kak 
atok, 

9. Micha Manasseh im vlla vhleha 1 yakni ak o Eflaim im 
vila vhleha hvt tumaha holihta inla ya ai ishi tok; tumaha 
holihta moma, chuka alokoli puta ai it ieshi tok. 

10. Mihma Kenanait vhleha Kese ai asha tuk a tihlelit 
okla kocha ik wehlo tok: amba Kenanait vhleha hvt Eflai- 
mait vhleha ha takla ai asha na himak nitak a ant ai vhli 
cha, 1 nutakut noshkobo atobbi hoke. 


CHAPTA XVII. 


ANASSEH ai unchololi ak kia nashoelit ishi vt in ta- 

laia tok; Chosef ushi ya vttahpi atuk okvt; Manasseh 

ushi akni fehna Machi Kileat iki ishi kvt ilvppak atok: ha- 

tak tunvp aya atuk okvt, yohmi hatuk osh. Kileat; micha 
Bashan itatuklo kak osh ın taloha tok. 

2. Manasseh ushi inla itakvshkoa vlhpisa hosh nashoelit 
ishi vt im asha ak mli tok. Abiese im vlla vhleha ha immi, 
micha Helek im vlla vhleha ha immi, micha Asliel im vlla 
vhleha ha immi, micha Shechem im vlla vhleha ha immi, 
micha Hefe im vlla vhleha ha immi, micha Shemita im vlla 
vhleha ha immi aiena ak atok: ilvppa puta kak osh Chosef 
ushi Manasseh im vlla nakni itakvshkoa vlhpisa tok. 

3. Yohmi kia Manasseh ushi vt Machi yokma, yvmma 
ushi vt Kileat okma, yvmma ushi vt Hefe yokma, yvmma 
ushi Selofehat vt ushi iksho hosh, amba ushetik bano tok: 
micha ilvppa puta kak osh ushetik vhleha hohchifo hatok, 
Mahlah, micha Noah, Hoklah, Milkah, micha Tisah atok. 

4. Micha Eleasa, micha Nun ushi Choshua, micha hatak 
holitompa vhleha aiena ka itikba ya ona cha, Chihowa yvt 
Moses a im apesa kvt, pitibapishi vhleha takla yakni il ai 
isha he vlhpesa ka pima chi ka 1 miha tok, achi tok: yv- 
mohmi ho Chihowa yvt im apesa tok mak o, iki itibapishi 
vhleha takla yakni ai isha he vlhpesa ka ima tok. 

5. Mihma Chatan mish tvnnvp a Kileat, micha Bashan 
aiena ka ishi mvt, nashoeli ho yakni kvshkoa pokoli hosh 
Manasseh ibbak a fohka tok. 

6. Manasseh ushetik vhleba hvt ushi vhleha ibai ishi 
hatok oka; mihma Manasseh ushi vhleha inla yvt Kileat 
yakni ak o ishi tok. 

7. Mihma Manasseh im ai vhli kvot Asha vttvt ia hosh 
Michmehlah ya ona, yummvt Shechem itikba itoyula kak- 
atok: micha ai vhli vt isht impak imma yak o aya hosh En- 
tappuah okla ai asha ya ona tok. 

8. Mihma Manasseh vt Tappuah yakni ako ishi tok: am- 
ba Tappuah Manasseh im ai vhli talaia kak osh Eflaim im 
vila vhleha hak o immi hatok. 


9. Micha ai vhli vt okvtahvt ia hosh oka mahli imma Ka- 


nah okhina ya ona tok. Eflaim in tumaha holihta ilvppa 
puta kvt Manasseh in tumaha holihta puta kak o takla aia- 
sha hoke: Manasseh im ai vhli ak kia, okhina ya 1 falummi 
in tunnvp atok, micha ont akohcha kvt okhvta ak atok. 

10. Oka mahli imma vt Eflaim okma, falvmmi imma vt 
Manasseh atok; mihma okhvta hak osh im ai vhli hatok: 
micha falummi ha Asha yak o ai itafama mvt, hvshi akocha- 
ka ya Issaka ak atok. 

11. Micha Manasseh vt Issaka, micha Asha ya Belh- 
shean, micha tvmaha puta ai it ieshi, micha Ibleam, micha 
tvmaha puta ai it ieshi, micha To okla, micha tvmaha puta 
al it ieshi, micha Ento okla, micha tvmaha puta ai it ieshi, 
micha Taanach okla, micha tvmaha puta ai it ieshi, micha 
Mekitto okla, micha tvmaha puta ai it ieshi nvnih yakni 
pan ho ishi tok. 

. Yohmi kia Manasseh im vlla vhleha hvt maha ho- 
a yumma okla ai asha tuk a tihlelit kocha wehla he keyu 
tok; amba Kenanait vhleha hvt yakni yvmma ai asha pulla 
kak o ahni tok. 

13. Yohmi kia yakohmi tok, Islael im vlla vhleha hvt, 
hlampkot taha mvt, Kenanait vhleha ha nutakvchi cha, 
noshkobo atobbichi tok; yohmi kia tihlelit kocha wehlit ik 
vmohmicho tok. 

14. Mihma Chosef im vlla vhleha hvt Choshua ya im 
anumpulit, Nanta katiohmi ho nashoelit ishi achvfa, micha 
yakni kvshkoa achvfa bano ho is suma cho? Chihowa vt. 

chashpo himak nitak ant vhli ka sai yukpali pulla na iia 
chito tobvt sa taiyaha hoka, achi tok. 

15. Mihma Choshua vt afalamichit, Okla chito hvchia 
hatuk osh, Eflaim nvnih vt hvchim atikkonofa fehna hokmvt, 
yakni iti foka ya hvsh ona cha, Pelissait vhleha 1 yakni, mi- 
cha hatak chaha 1 yakni yvmma iti a chanlit hvsh akako- 
hlashke, im achi tok. 

16. Mihma Chosef im vila vhleha hvt, Nvnih hvt ik pim 
onoshke: mikma Kenanait vhleha moma okfa yakni aiasha 
kvt tuli iti chanvlli im asha bano hoke ; Belh-shean, micha 
in tumaha puta ai asha kvt, micha Chesleel okfa aiasha ai- 
ena kvt im asha hoke, achi tok. 

17. Mihma Choshua vt Chosef im vlla vhleha Eflaim, 
micha Manasseh aiena ka, Okla chito hvchia hoke, micha 
hvchimmi hlampko vt chito hoke: nashoelit ishi achvfa ba- 
no hvsh iesha he keyu hoke. 

18. Amba nvnih ak osh hvch immi ha chi hoke; iti foka 
yoka, micha chanlit hvsh akakohla chi hoke: micha akoh- 
chvt ia yvt huch immi ya chi hoke; tuli iti chanvlli im asha, 
micha hlampko kia Kenanait vhleha ha tihlelit kocha hvsh 
wehla chi hoke, achi tok. 


CHAPTA XVIIL 


IHMA Islael im vlla vhleha moma kvt iti hoyot Shiloh 
ya itvnaha cha, okla moma im vlhtipo holitopa ya a 
hilechi tok: mihma yakni vt itikba ya 1 nutaka tok. 

2. Mihma Islael im vlla vhleha takla asha kvt ai uncho- 
loli untuklo hosh spial al isha he vlhpesa kvt ik esho kisha 
tok. 

3. Mihma Choshua vt Islael im vlla vhleha ha, Katiohmi 
foka ho hvchin tikba vhleha in Chitokaka Chihowa yvt yak- 
ni huch ima tok a ivt hvch isha chi kvt hvchi svlaha chi 
cho? 

4. Huchi iti takla ya ai unchololi achufa ka hatak tuchi- 
na aiyukali ho hvsh hilechashke; mikma pila likma, okla 

wakaya cha, ivt yakni ya hlopullit aya cha, yakni ai isha he 
vlhpesa vt kaniohmi ka atokolit holissochi cha, anonti okla 
vm vlashke. 

5. Micha okla itakvshkolit untuklochashke: Chutah vto 
oka mahli im ai vhli ak inli ho ahanta chi hoke; mikma 
Chosef in chuka achufa vto falvmmi im ai vhli ak o ahanta 
chi hoke. 

6. Yvmohmi hoka yakni vt kvshkoa untuklo ho yakni ya 
holissochit isht hvs sum vla na Chitokaka pin Chihowa itik- 
ba ya hvchi nashoelichi lashke. 

7. Amba Lefait vhleha hvto hvch iba takla he keyu 
hoke: Chihowa 1 na holitompa isht ai vtta ak osh ai isha he 
im vlhpesa yoke. Mikma Kat, micha Luben, micha Manas- 
seh ai unchololi iklvna aiena kuto Chatan mish tunnvp hvshi 
akocha ka yak o Chihowa in tishu Moses vt ai ima na yakni 
al ishi tok oke, im achi tok. 

8. Mihma hatak ash osh wakaya cha, ilhkoli tok; mihma 
Choshua vt, yakni ya holissocha chi ka, atokolit i mihvt, Oh 
ia cha, yakni ya a nowvt hlopullit, holissochit hush tahli 
cha, anonti hvs sum vla na ilvppa Chihowa itikba Shiloh ya 
hvchi nashoelichi lashke, im achi tok. 

9. Mihma hatak ash osh ilhkolit yakni ya hlopullit tv- 
maha holihta vlhpisa ho kvshkoa untuklo ho holissochit ho- 
lisso afohkit tahli cha, anonti Choshua im vlvt Shiloh okla 
abinanchi yash vla tok. 

10. Mihma Choshua vt Chihowa itikba Shiloh yak o na- 
shoelichi tok: yvmmak o Choshua vt ita kvshkoa vlhpisa 
ho yakni ya Islael im vlla vhleha ha itakvshkoli tok. 

11. Mihma Benchamin im vlla vhleha hvt itakushkoa vlh- 
pisa hosh nashoelit ishi tok; micha nashoeli mvt, im ai vhli 


ya Chutah im vlla vhleha, micha Chosef im vlla vhleha iti- 


takla yak o ai ishi tok. 

12. Mihma im ai vhli falvmmi in tvnnvp vto Chatan vttut 
ia tok; micha ai vhli vt ia hosh Cheliko ya i falvmmi in 
tunnvp ichapaka ona cha, hvshi ai okatula imma nvnih cha- 
ha yo hlopullit ia tok; micha ont akohcha kvt yakni haiaka 
Belh-afen ak atok. 

13. Micha ai vhli vt ilvppa vttvt Lus pilla ia mvt, Lus 
ichapaka (yvmmvt Belhel), oka mahli imma ona tok; micha 
ai vhli vt okvtahvt nvnih hosh okfa Belh-holon im oka mah- 
li in tunnvp bachaya ka bilika Atalolh-atta ya ona tok. 

14. Micha yvmma vttvt, nvnih Belh-holon itikba bachaya 
oka mahli imma ak o vttvt oka mahili pilla ia hosh okhvta 
chukbika apakfopvt ia tok: micha ont akohcha kvt Kichalh- 
baal, yommvt Kichalh-chealim, Chutah im vlla vhleha ha in 
tumaha holihta yoke. Ilvppak osh hvshi ai okatula ai vhli 
hoke. 

15. Mikma oka mahli ai vhli vt Kichalh-chealim ataha 
kak o vttvt, micha ai vhli vt hushi ai okatula imma hak o 
kohchvt ia cha, kuli oka Neftoah taloha ka ona tok: . 

16. Micha ai vhli vt ia hosh nvnih hosh Hinnom okfa 
itikba bachaya kvt atahaka ona tok; micha yvmmvt falvm- 
mi pilla hatak chaha okfa talaia hoke; micha Hinnom okfa 
ha okvtahvt oka mahli pilla Chebusi ya ichapaka ona cha, 
Enlochel a ona mvt; 

17. Micha falvmmi ha isht ia mvt, kohchvt En-shemesh 
a isht ona tok; micha kohchvt Kolilolh pilla ivt, yummvt 
Atummim atia ichapaka yoke; micha okvtahvt ia hosh Lu- 
ben ushi Bohan in tuli ya ona tok ; 

18. Micha hlopullit ont aya mvt, Alabah i falummi imma 
ichapaka pilla ia cha, okvtahvt Alabah ya ona tok: 

19. Micha ai vhli vt hlopullit falmmi pilla ia hosh, Belh- 
hoklah ichapaka ya ona tok; micha ai vhli ont akohcha kvt 
okhvta hvpi i falvmmi okhvta filumminchi Chatan vt oka 
mahli ont atahaka ak atok. Ilvppak osh oka mahli ai vhli 
yoke. 

20. Micha i hvshi akochaka Chatan ak osh ai vhli atok. 
Ilvppak osh Benchamin im vlla vhleha itakvshkoa vihpisa 
hosh i yakni ai vhli fullota tok. 

21. Mihma Benchamin im vlla vhleha apehlichi itakvsh- 
koa vlhpisa hosh tvmaha holihta puta kvt Cheliko, micha 
Belh-hoklah, micha okfa Kesis, 

22. Micha Belh-alabah, micha Semalaim, micha Belhel, 

23. Micha Afim, micha Palah, micha Oflah, 

24. Micha Chefa-haammonai, micha Ofni, micha Kaba; 
tumaha 'holihta auah-tuklo, micha chuka alokoli puta ai it 
ieshi ; i 

25. Micha Kibeon, micha Lamah, micha Beelolh, 

26. Micha.Mispeh, micha Chefilah, micha Mosah, 

27. Micha Lekem, micha Ilpeel, micha Talalah, 

28. Micha Selah, micha Elef, micha Chebusi, (yvmmvt 
Chelusalem) Kibealh, micha Kichalh; tvmaha auah ushta, 
micha chuka alokoli puta ai it ieshi. Tlvppak osh Bencha- 
min im vlla vhleha itakvshkoa vlhpisa hosh yakni ai isha 
he vlhpesa ha tok. 


CHAPTA XIX. 


è 


IKMA nashoelit ishi atukla kvt Simeon, Simeon im vlla 

vhleha apehlichi itakvshkoa vlhpisa ha tok: micha yak- 

ni ai isha he vlhpesa kvt Chutah im vlla vhleha 1 yakni ya 
ititakla ya tok. 

2. Micha 1 yakni ya Bee-sheba, micha Sheba, micha 
Molatah, 

3. Micha Hasa-shual, micha Balah, micha Asem, 

4. Micha Eltolat, micha Behlel, micha Homah, 

5. Micha Siklak, micha Belh-makabolh, micha Hasa- 
susah, 

6. Micha Belh-lebaolh, micha Shaluhen; tvmaha holihta 
auah tuchina, micha chuka alokoli puta ai it ieshi : 

7. Ain, Lemmon, micha Ehle, micha Ashan; tvmaha 
ushta, micha chuka alokoli puta ai it ieshi; 

8. Micha chuka alokoli tumaha holihta ilvppa puta ka a 
fullotvt ai asha moma Baalalh-bee, oka mahli Lamolh a ont 
vhli tok. Ilvppak osh Simeon im vlla vhleha itakushkoa 
vlhpisa hosh yakni ai isha he vlhpesa ha tok. 

9. Chutah im vlla vhleha 1 kashapa kak o Simeon i im vlla 
vhleha hvt ai ishi tok: Chutah im vlla vhleha 1 kashapa vt 
im atampa hatuk oka: yumohmi hatuk o Simeon im vlla- 
vhleha 1 yakni vt 1 yakni ya ititakla talaia tok. 

10. Mihma nashoelit ishi ont atuchina kvot Sebulun im 

vlla vhleha itakushkoa vlhpisa hatok: micha yakni ai isha 
he vlhpesa im ai vhli vt Salit ak o ont vhli tok. 

11. Micha im ai vhli vt okhvta, micha Malalah pilla ho ia 
hosh Tabbashelh a ona cha, okhina Chokneam itikba bachaya 
ka ona tok; 

12. Micha Salit a hikivt fullota hosh hushi akochaka pilla 
ivt Chislolh-tabo ai vhli ya ona tok; micha kohchvt Tabe- 
lalh a ona cha, Chafia ya ona tok. 

13. Micha yumma vttvt 1 hushi akochaka hlopullit aya 
hosh Kittah-hefe ya ont ia hosh, Iltah-kasin a ona tok: mi- 
cha kohchvt ivt Lemmon-mehloa Neah ya ona tok; 

14. Micha ai vhli vt falummi imma apakfoyupa hosh 
Hannahlon a ona tok: micha ont akohcha kyt Chifhlah-el 
ak atok: 

15. Micha Kattalh, micha Nahallal, micha Shimlon, mi- 
cha Italah, micha Belhlehem: tumaha holihta auah tuklo, 
micha chuka alokoli puta ai it ieshi. 

16. Ilvppak osh Sebulun im vlla vhleha itakvshkoa vlh- 
pisa hosh yakni ai isha he vlhpesa yosh tvmaha holihta 
ilvppa, micha chuka alokoli puta ai it ieshi hatok. 

17. Mihma na shoelit ishi ont ai ushta kvt Issaka ; Issaka 
im vlla vhleha itakvshkoa vlhpisa hatok. 

18. Micha im ai vhli vt Chesleel pilla, micha Chesullolh, 
micha Shunem, 

19. Micha Hafalaim, micha Shihon, micha Anahalalh, 

20. Micha Labbilh, micha Kishion, micha Abes, 

21. Micha Lemelh, micha En-kannim, micha Enhattoh, 
micha Belh- -passes ; 

22. Micha ai vhli vt Tabo ya ona cha, Shaina micha 
Belh-shemesh ; micha im ai vhli ont akocha kvt Chatan ak 
atok: tvmaha holihta puah hannali, micha chuka alokoli 
puta ai it ieshi. 

23. Ilvppak osh Issaka im vila vhleha itakvshkoa vihpisa 
hosh yakni ai isha he vlhpesa yosh tvmaha holihta puta, 
micha chuka alokoli puta ai it ieshi hatok. 

24. Micha nashoelit ishi ont ishit tahlapi kvt Asha im 
vlla vhleha apehlichi itakushkoa vihpisa hatok. 

25. Micha im ai vhli vt Helkalh, micha Hali, micha Be- 
ten, micha Achshaf, 

26. Micha Alammelech, micha Amat, micha Misheal ak 
atok; micha hvshi ai okatula imma Kamel, micha Shiholib- 
nalh ona tok. l 

27. Micha hvshi akocha ka pilla pit fullota hosh Belh-ta- 
kon a ona cha, Sebulun a ona mvt, Chifhlah-el okfa Belh- 
mek, micha Neiel itatuklo ka i falvmmi in tvnnvp pilla ona 
'cha, kohchvt vlhfvbek imma Kabul a ona tok. 

28. Micha Heblon, micha Lehob, micha Hammon, micha 
Kanah aiena ka ont ayvt Siton chito ya ona tok ; i 

29. Mihmvt ai vhli vt fullota hosh Lamah, micha tumaha 
holihta ‘kollo Taia ya ona mwt, ai vhli vt fullota hosh Hosah 
ya ona tok: micha ont akohcha kvt okhvta ak osh ontalaka 

aya hosh Achsib a ona tok; 

30. Ummah, micha Afek, micha Lehob: tvmaha holihta 
pokoli tuklo akucha tuklo, micha chuka alokoli puta ai it 
jeshi. 

31. Ilvppak osh Asha im vlla vhleha apehlichi itakvshkoa 
vlhpisa hosh yakni ai isha he vlhpesa yosh tumaha holihta 
ilvppa puta, micha chuka alokoli puta ai it ieshi hatok. 

82. Micha nashoelit ishi ont ishit hannali kvt, Naftali im 
vlla vhleha, Naftali im vlla vhleha itakvshkoa vlhpisa hatok. 

33. Micha im ai vhli vt Helef, micha Allon a vttvt ia 
hosh, Saanannim, micha Atami, Nakeb, micha Chabneel ai- 
ena ka hlopullit Lakum a ona tok; micha ont akohcha kak 
Chatan ak atok: j 

34. Mihma ai vhli vt fullotvt hushi ai okatula imma As- 
nolh-tabo ya ona cha, ymma kohchvt ia mvt, Hukkok a 
ona cha, Sebulun oka mahli imma ona tok, micha Asha ya 
hvshi ai okatula imma ona nwt, Chutah ya Chatan ontalaka 
hvshi akochaka imma ona tok. 

35. Micha tvmaha a holihta kvllo puta kut Sittim, Se, 
micha Hammalh, Lakkolh, micha Sinnelolh, 

36. Micha Atamah, micha Lamah, micha Haso, 

37. Micha Ketesh, micha Etlei, micha En-haso, 

38. Micha Ilon, micha Miktaleel, Holem, micha Belh- 

= analh, micha Belh-shemesh; tumaha holihta ahbi chakkali, 


micha chuka alokoli puta ai it leshi, 
39. Ilvppak osh Naftali im vila vhleha apehlichi itakush- 
koa vlhpisa hosh yakni ai, isha he vihpesa yosh tumaha 


—holihta puta, micha chuka alokoli puta ai it ieshi hatok. 


40. Micha nashoelit ishi ont ishit untuklo kvt Tan im vlla 
vhleha itakvshkoa vlhpisa hatok. 
41. Micha yakni ai isha he vlhpesa ya im ai vhli vt Solah, 
micha Eshtaol, micha Il-shemesh, 
42. Micha Shaalabbim, micha Achalon, micha Chelhlah, 
43. Micha Elon, micha Hlimnalah, micha Eklon, 
44. Micha Eltekeh, micha Kibbehlon, micha Baalalh, 
45. Micha Chehvt, micha Bene-belak, micha Kalh-lim- 


46. Micha Me-chakon, micha Lakkon, micha Chafo, itik- 
ba ai vhli aiena tok. 

47. Mihma Tan im vlla vhleha im ai vhli vt ik ono ne 
ont taha tok: yvmohmi ma Tan im vlla vhleha hvt Leshem 
a itibit ia tok; atuk osh ishi cha, bushpo falaia halupa isht 
issot kanchi cha, ieshit, a binili mvt, iki Tan ak o a hochi- 
fochit Leshem, Tan hochifo tok. 

48. Ilvppak osh Tan im vlla vhleha apehlichi itakushkoa 
vlhpisa hosh yakni ai isha he vlhpesa yosh tvmaha holihta 
ilvppa puta, micha chuka alokoli puta ai it ieshi hatok. 

49. Yakni ya im ai vhli aiyukali itakvshkolit okla ont 
tahli kvt, Islael im vlla vhleha hvt ilap ititakla akinli ho 


‘Nun ushi, Choshua ya yakni vt immi ya chi ho ai ima tok: 


50. Ilap inli hosh asilhha na Chihowa yvt anumpuli tuk 
mak o, tvmaha holihta Timnalh-selah Eflaim nvnih talaia ka 


ima tok: mihma tvmaha holihta ai ikbi cha, ai vtta tok. 


51. Ai isha he vlhpesa ilvppa puta kak o na-holitompa 
isht vtta Eleasa, micha Nun ushi Choshua, micha Islael im 
vila vhleha apehlichi iki vhleha noshkoboka whleha aiena 
kvt Chihowa itikba Shiloh, micha okla moma im vlhtipo ho- 
litopa itikba yak o nashoeli hosh yakni ya itakushkoli tok. 
Yohmi hosh yakni ya itakvshkolit taiyahlı tok. 

CHAPTA XX. 


(EEN yvt, Choshua ya im anumpulit, 

2. Islael im vlla vhleha ha im anumpulit, yak ish 
achashke, Moses a tohno li hvchim anohonli tok mak o, 
tumaha holihta kanohmi a hlakofi ya hvsh il atokolashke. 

3. Yvmohmi ho hatak vbi vt hatak nana kia ahah! ik 
ahno, micha ik ithano hosh vbikmvt, malelit yvmmak 0 
onashke; micha issish hlatapa il aiokha ya hvchim ahlakofi 
yashke. 

4. Atukma kvna hosh malelit tumaha holihta kanohmi 
kash achvfona kia ona cha, tumaha holihta okhissa ya hikivt, 
nana į kaniohmi kvt tvmaha holihta yumma hatak im asv- 
nonchi vhleha ha haklohonchikma, okla ishi cha, tvmaha ho- 
lihta ya fohki cha, ai vtta chi ka imakma, ahantashke. 

5. Atuk o issish hlatapa il aiokha yvt hliolit iakaiyakma, 
vbi tuk a ibbak ik fohko kashke; ithana keyu hosh hatak 
chuka abilika vbi tuk, micha chashpo ka 1 nukkilli tuk keyu 
hoka. 

6. Mikma tvmaha holihta yvomma ahanta tuk osh nana 
apesa chi hosh okla moma itunahakma itikba hikia hi oke; 
mikmvt ahanta na na holitompa isht vtta į shahli vt nitak 
yvmma ahanta tuk vt illa hi oke: yohmikma hatak vbi ash 
osh falama cha, in tvmaha holihta akinli, micha in chuka ak 
inli tumaha holihta ai vttvt maleli tuk vt ona hi oke, im achi 
tok. 

7. Mihma Kalili Naftali nvnih talaia Ketesh, micha Eflaim 
nvnih talaia Shechem, micha Chutah nvnih talaia Kichalh- 
aba, yummvt Heblon ak o atokoli tok. 

8. Mikmvt Chatan mish tvnnvp a hvshi akochaka pilla 
Cheliko bilika ya, yakni haiaka Luben apehlichi yakni patali 
talaia kvt Bese ak o atokoli tok; micha Kat apehlichi Kileat 
talaia kvt Lamolh, micha Manasseh apehlichi Bashan talaia 
kvt Kolem ak o atokoli tok. 

9. Tvmaha holihta ilvppa puta kak o Islael im vlla vhleha, 

micha hatak ik ithano vt takla ahanta tuk osh, kuna kia 
ahah! ik ahno hosh hatak o vbikmvt, malelit ont chukowa 
na issish hlatapa il aiokha vt okla itikba ik hikio kisha ka 
ik bo ka hi atok. 


CHAPTA XXI. 


UMOHMI ma Lefai ai unchololi iki vhleha 1 noshkobo- 

ka vhleha hvt naholitompa isht vtta Eleasa, micha Nun 

ushi Choshua, micha Islael im vlla vhleha iki vhleha 1 nosh- 
koboka puta aiena ka im ona tok. 

2. Micha Shiloh Kenan yakni talaia ka okla ai im anum- 
pulit, 'Tumaha holihta il ai asha chi, micha abilika fullota pi 
wak vt ai asha chi aiena ka pima he Chihowa yvt Moses 2 
im apesa tok, achi tok. * 

3. Mihma Islael im vlla vhleha hvt Chihowa yvt apesa 
tok mak o i yakni ya akohchit tumaha holihta puta ilvppa, 
micha abilika fullota aiena ka Lefai ai unchololi ya ima 
tok. 

4. Mihma Kohahlait vhleha in chuka achufa vhleha hvt 
nashoelit ishi tok: mihma Alon na holitompa isht vtta im 
vila vhleha Lefai ai unchololi atuk vt, nashoeli hosh Chutah 
apehlichi akohchit, micha Simeon apehlichi akohchit, micha 
Benchamin apehlichi aiena kak ọ akohchit tvmaha holihta 
auah tuchina ho ishi tok. 

5. Mihma Kohalh im vlla vhleha inla kyt nashoeli hosh 
Eflaim, apehlichi itakvshkoa ya akohchit, micha Tan apehli- 
chi ya akohchit, micha Manasseh apehlichi iklvna ya akoh- 
chit tvmaha pokoli ho ishi tok. 

6. Mihma Keshon im vlla vhleha hvt nashoeli hosh Issaka 
apehlichi itakushkoa ya akohchit, micha Asha apehlichi ya 
akohchit, micha Naftali apehlichi ya akohchit, micha Manas- 
seh apehlichi iklvna Bashan asha ya akohchit tvmaha holihta 
auah tuchina ho ishi tok. 

7. Mihma Melali im vlla vhleha in chuka achufa vhleha 
vlhpisa hosh Luben apehlichika ya akohchit, micha Kat 


60 CHOSHUA, 


apehlichi ya akohchit, micha Sebulun apehlichi ya akohchit , 
tvmaha holihta auah tuklo ho ishi tok. 
8. Mihma Islael im vlla vhleha Chihowa yvt apesa na, 
Moses vt anohonli tok mak o, Lefai ai unchololi ya tvmaha . 
holihta ilvppa puta, micha abilika fullota ai it ieshi moma 
ka nashoeli hosh ima tok. 
9. Micha Chutah im vlla vhleha apehlichi ya akohchit, . 
micha Simeon im vlla vhleha apehlichi ya akohchit, tumaha 
holihta ilvppa puta hohchifo ilvppa annoa ka ima tok. 

10. Yummak o Alon im vlla vhleha yvmmvt Kohahlait 
in chuka achvfa vhleha ai achvfa yommvt Lefai im vlla vhle- 
ha hatuk osh ishi tok: yvmma immi ak osh nashoeli vmmona 
hatuk okvt. 

11. Micha Anak iki Aba in tvmaha holihta (tvmaha ho- 
lihta yvmmvt Heblon) Chutah i yakni nvnih foka talaia, 
micha abilika fullota alena ka oklå ima tok. 

12. Amba tvmaha holihta osapa puta, micha chuka alo- 
koli puta ai it ieshi aiena kvno immi ha chi ho Chefunneh 
ushi Kaleb ak o okla ima tok. 

13. Yakohmi ho na holitompa isht vtta Alon im vila 
vhleha ha Heblon, micha a bilika fullota aiena ka tumaha 
holihta hatak vbi ahlakofi ya chi ho okla ima tok; Libnah 
micha abilika fullota alena, 

14. Micha Chatti, micha a bilika fullota aiena, micha ı 
Eshtamoa, micha a bilika fullota alena, 

-15. Micha Holon, micha abilika fullota aiena, micha Te- 
bo, micha abilika fullota aiena, i 

16. Micha Ain, micha abilika fullota aliena, micha Chut- 
tah, micha abilika fullota aiena, micha Belh-shemesh, micha 
abilika fullota aiena ; apehlichi tuklo yvmma tvmaha holihta | 
chakkali ho Aromon okla ima tok. 

17. Micha Benchamin apehlichi ya akohchit Kibeon, mi- - 
cha abilika fullota aiena, micha Keba, micha abilika fullota 
alena, 

18. Anahlolh, micha abilika fullota aiena, micha Almon,, 
micha abilika fullota aiena; tvmaha holihta ushta họ okla: 
ima tok. 


£ 

19. Na holitompa isht vtta vhleha, Alon im vlla vhleha 
in tvmaha puta kvt tvmaha holihta auah tuchina, micha 
abilika fullota aiena tok. 

20. Mihma Kohalh im vlla vhleha in chuka achvfa vhleha 


Kohalh im vlla vhleha Lefai ai unchololi vt asha moma kvt 
tumaha holihta puta ka nashoeli hosh ishi kvt, Eflaim apeh- 


| 
| 


lichi ak o akohchit ishi tok. 
21. Shechem, micha abilika fullota alena, Eflaim nvnih 


hak o a talaia, tumaha holihta hatak vbi ahlakofi ya chi ho 


okla ima tok; micha Kese, micha abilika fullota ailena, 

22. Micha Kibsaim, micha abilika fullota aiena, micha 
Belh-holon, micha abilika fullota aiena, tumaha holihta ush- 
ta ho okla ima tok. 

23. Micha Tan apehlichi ya akohchit Eltekeh, micha abi- 
lika fullota alena, Kibbehlon, micha abilika fullota aiena, 

24. Aichalon, micha abilika fullota aiena, Kalh-limmon, 
micha abilika fullota alena, tumaha holihta ushta ho okla 
ima tok. 

25. Micha Manasseh PNT nA ya akohchit Tanach, 
micha abilika fullota alena, micha Kalh-limmon, micha abi- 
lika fullota aiena, tumaha holihta tuklo ho okla ima tok. 

26. Kohalh im vlla vhleha in chuka achufa vhleha asha 

moma immi hvt tvmaha holihta moma kvt tvmaha pokoli, 
micha abilika fullota alena tok. 
27. Micha Keshom im vlla vhleha Lefai ai unchololi in 
chuka achvfa vhleha ha ai achvfa hosh Manasseh apehlichi 
iklvna achvfa ya akohchit Bashan talaia Kolan, micha abili- 
ka fullota aiena tvmaha holihta hatak vbi ahlakofi ya chi ho, 
micha Beesh-telah, micha abilika fullota aiena, tiakpi tuklo 
ho okla ima tok. 

28. Micha Issaka apehlichi ya akohchit Kishon, micha 
abilika fullota aiena, micha Tabaleh, micha abilika fullota 
alena, 

29. Chamulh, micha abilika fullota aiena, micha En- 
kammin, micha abilika fullota alena tumaha holihta ushta 
ho okla ima tok. 

30. Micha Asha apehlichi ya akohchit Mishal, micha 

abilika fullota aiena, micha Abton, micha abilika fullota 
alena, 

31. Micha Helkah, micha abilika fullota alena, micha Le- 
hob, micha abilika fullota alena, tumaha holihta ushta ho 
okla ima tok. 

32. Micha Naftali apehlichi ya akohchit Kalili talaia Ke- 
tesh, micha abilika fullota aiena kak osh tvmaha holihta 
hatak vbi ahlakofi ya chi ho, micha Hammolh-to, micha 
abilika fullota aiena, micha Katan, micha abilika fullota aie- 
na, tumaha holihta tuchina ho okla ima tok. 

33. Keshonait vhleha ha in tvmaha holihta moma in chu- 
ka achvfa vhleha vlhpisa hosh tvmaha holihta, micha abilika 
fullota aiena hosh auah tuchina tok, 

34. Micha Lefai ai unchololi ishtaiyopi Melali im vila 
vhleha in chuka achvfa vhleha ha Sebulun apehlichi ak o 
akohchit Chokneam, micha abilika fullota aiena, micha Ka- 
tah, micha abilika fullota aiena, 

35. Micha Timnah, micha abilika fullota alena, micha 
Nahalah, micha abilika fullota aiena, tumaha holihta ushta 
ho okla ima tok. 

36. Micha Luben apehlichi ya akohchit Bese, micha abi- 
lika fullota aiena, micha Chahasah, micha abilika fullota 
alena, 

37. Ketemolh, micha abilika fullota aiena, micha Mefaalh, 
micha abilika fullota alena, tumaha holihta ushta ho okla 
ima tok. 

38. Micha Kat apehlichi ya akohchit Kileat talaia La- 
molh, micha abilika fullota aiena tumaha holihta hatak vbi 
a hlakofi ya chi ho, micha Mahanaim, micha abilika fullota 
alena, ` 

39. Heshbon, micha abilika. fullota aiena, micha Chase, 
micha abilika fullota aliena, tumaha holihta ushta ho okla 
ima tok. 





| 











40. Yumohmi ho Lefai ai unchololi in chuka achufa vhle- . 


ha ha ishtaiyopi, Melali im vlla vhleha in chuka achvfa 
vhleha vlhpisa hosh nashoelit ishi ka, moma kvt tvmaha 
holihta auah tuklo tok. 


CHAPTA XXII. 63 


41. Islael im vlla vhleha i yakni ititakla ya Lefai ai un- 
chololi tvmaha holibta puta im asha kvt tvmaha holibta, 
micha abilika fullota aiena moma kvt tvmaha holihta pokoli 
ushta akucha untuchina tok. 

42. Tvmaha holihta ilvppa puta kvt abilika fullota ai 
asha bieka tok. Tvmaha holihta ilvppa puta ilvppak o 
yvmohmi tok. , 

43. Mihma Chihowa yvt anumpa kvllo il onochit iki vhle- 
ha ha ima he 1 mihiha tok vt yakni ya mominchit Islael 2 
ima tok: mihma ieshit a binili tok. 

44. Mihma Chihowa yvt anumpa kvllo il onochit iki 
vhleha ha i mihiha tok mak osh afullota fohvchi tok: mihma 
in tvnvp moma ka hatak achvfa kia itikba ik hikio tok; 
Chihowa yvt in tvnvp a mominchit ibbak a fohki tok oka. 

45. Nana achukma achvfa nana kia Chihowa yvt Islael 
in chuka achvfa ya im anumpohonli tok vt ik ai ahlo kvt 
iksho tok, moma kvt ont ai ahli tok oke. 

UMOHMI ma Choshua vt Lubenait vhleha, micha Ka- 
tait vhleha, micha Manasseh apehliĉhi iklvna aiena kash 
hoyo tok. 

2. Micha Chihowa in tishu Moses vt hvchim apesa tok a 
mominchit hvsh ieshi tuk oke, micha nana ho hvchim api- 
hisa li tuk puta ka moma vm anumpa ha hvs svm antia tuk 
oke. l 

3. Hvch itibapishi vhleha ha hvch ik isso ho nitak laua 
ilvppa himak nitak a ant vhlishke; amba Chitokaka hvchin 
Chihowa yvt nana apesa tok a holitoblit hvsh ieshi tuk oke. 

4. Atuk o himak a. Chitokaka hvchin Chihowa vt hvchi 
itibapishi vhleha ha im achi tok mak osh fohvchishke: yv- 
mohmi hoka himak a falamvt hvchim vlbina aiyukali yakni 
hush ishi tok Chatan mish-tvnnvp Moses Chihowa in tishu 
hvt hvch ima tok a hvsh onashke. f 

5. Yohmi kia ahah! ahni fehnvt, nan vihpisa puta Chi- 


64 CHOSHUA, 


howa in tishu Moses vt atokolit hvchi miha kvt, Chitokaka 
huchin Chihowa ya holitoblit, ai ahni bieka ho anohowvt, 
nan apihisa puta ka ieshit, micha asitivt, micha chukvsh 
aiokluhvt, micha shilombish aiokluhvt hvsh im antiashke, 
ahanchi tok a hvsh im antihiyashke, im achi tok. 

6. Yvmohmi hosh Choshua vt yukpalit aiokpuchi cha, 
tishelichi tok; mihma ilhkolit im vibina aiyukali ona tok. 

7, Atuk o Manasseh ai unchololi iklvna ka Bashan ak o 
Moses vt yakni ai ima tok: amba iklvna achvfa kvno Cho- 
shua vt Chatan ola in tvnnvp hvshi ai okatula imma itiba- 
pishi takla yak o ai ıma tok. Micha yvmmak kia Choshua 
vt im vlbina aiyukali pilla mvt, yukpalit ai okpvehi tok ; 

8. Micha im anumpulit, Im ilayak chito, micha wak laua, 
tuli huta, micha tuli holisso lakna, micha tuli lakna, micha 
tuli, micha nafohka laua fehna aiena ka ishit falamvt hvchim 


vlbina aiyukali hvsh onashke: hvchin tvnvp hvsh wehpuli 


tuk vt hvch itibapishi vhleha ha hvsh itakvshkoashke, achi 
tok. 

9. Mihma Luben im vlla vhleha, micha Kat im vlla vhle- 
ha, micha Manasseh ai unchololi iklvna aiena kyt falama 
cha, Islael im vlla vhleha ha issvt, Shiloh Kenan yakni ta- 
laia ka akohchvt, Kileat yakni Chihowa yvt tohno na Moses 
vt anumpohonli tok mak o, yakni ai ishi tok osh immi cha- 
tuk vt ona tok. 

10. Atuk osh Chatan vhli Kenan yakni bachaya ka okla 
ona mvt, Luben im vlla vhleha, micha Kat im vlla vhleha, 


micha Manasseh ai unchololi iklvna aiena kvt Chatan bilika 


ya alta ikbit pisa hi o alta chito fehna ho ikbi tok. 

11. Mihma Islael im vlla vhleha hvt, Yakeh! Luben im 
vlla vhleha, micha Kat im vlla vhleha, micha Manasseh ai 
unchololi iklvna aiena kvt Kenan yakni ichapaka, Chatan 


vhli, Islael im vlla vhleha akocha ya alta ai ikbit hilechish- 


ke, achi ho haklo tok. 


12. Atuk o Islael im vlla vhleha hvt haklo mvt, in ta- 


nampit ia chi hosh, Islael im vlla vhleha moma kvt iti hoyot 
Shiloh ya ai itvnaha tok. 


13. Mihmvt Islael ım vlla vhleha hvt Luben im vlla vhle- ` 


C HAPIM XXII. 65 


ha, micha Kat im vlla vhleha, micha -Manasseh ai unchololi 
iklvna aiena Kileat yakni asha ka naholitompa isht vtta 
Eleasa`ushi Finehas a į pila tok. 

14. Mihma holitompa pokoli Islael apehlichi ‘moma ka 
chuka achufa holitopa 1 shahli ka achvia aiyukali tok; mi- 
cha moma kvt iki vhleha in chuka achvfa ya Islael tahlepa 
sipokni puta ka 1 noshkoboka bieka tok. 

15. Atuk osh Kileat yakni ya Luben im vlla vhleha, mi- 
cha Kat im vlla vhleha, micha Manasseh ai unchololi iklvna 
aiena ka im ona cha, im anumpulit yak ahanchi tok. 

16. Chihowa im okla moma kvt yak ahanchishke, Ilvp- 
pot nan ashvchi nanta mak o yvmohmit, Islael in Chihowa 
ya hvsh 1 sanali cha, Chihowa iakaiya ka hvsh i filummichi 
hosh himak nitak a alta ikbit Chihowa ya hvsh 1 sanali cho? 

17. Peo nan ashvchi tuk vt ik pim ahobo hatuk 0? yvm- 
ma himak nitak a ik pi kashofo kisha, Chihowa im okla iti 
takla ya ililli hvt asha tok ak inli kia, 

18. Yohmi kia himak nitak a Chihowa iakaya ka hvsh i 
filummi chó? atukma yvmohma chi hoke, himak nitak a 
Chihowa yai yoshubvt hvsh 1 sanali hoka, onnakma Islael 
moma kak o i nukkilla chi hoke. 

19. Yohmi kia yakni hvsh jeshi ak osh ik kashofo hokma, 
hlopullit yakni Chihowa immi, Chihowa im vhltipo holitopa 
a hikia kak o hvsh la cha, pi takla hvsh ieshashke: amba 
Chitokaka pin Chihowa im alta ichaplit alta hilechit, Chi- 
tokaka ya 1 filvmmit hvch ik 1 sanalo kashke, micha pishno 
ma pi filummit hvchi ik pi sanalo kashke. 

20. Selah, ushi Achan vt nan 1 hullochi atuk ash isht 
ashvchi ho Islael okla moma kak o Chihowa im ai i nukkilli 
vt onvtola tok keyu cho? mihma hatak yvmmvt ilap bano 


hosh nan ashvchi tuk vt illi tok keyu hoke, achi tok. 


21. Mihma Luben im vlla vhleha, micha Kat im vlla 


vhleha, micha Manasseh ai unchololi iklvna aliena kvt afala- 


1 





minchit, Islael tahlepa sipokni puta 1 noshkoboka vhleha ha 


im achi mvt, 

22. Chitokaka Chihowa na holbvt toba moma 1 shahli, 

Chitokaka Chihowa na holbvt toba moma 1 shahli, yvmmvt 
5 

ithaùvshke, mikma Islael 'ak kia ithana chi hoke; Chihowa 
im asanali hokmá, keyukmvt i yoshuba hokma, nana hatuk 
ma, (himak nitak a ik pi okchalincho kashke.) 

23. Chihowa iakaiya kvt il 1 flvmma chi hosh, keyukmvt 
hukmit isht aiokpuchi il onocha chi hokmá, keyukmvt, ilh- 
pak isht ai okpvchi il onocha chi hokma, keyukmwt, it i na- 
naiyvchi isht alokpuchi il onocha chi hokma, nana hosh alta 
il ikbi tuk okma, Chihowa ak inli hosh pim a hoyashke; 

24. Micha ilvppa fehna kak o pi nuktvhivt il ahanchi kvt, 
Nitak inlakma hvchim vlla vhleha hvt pim vlla vhleha ha 
Islael in Chitokaka Chihowa ya nanta isht hvchi ahalaia cho? 

25. Chihowa yvt Chatan ak osh, pititakla ai vhli ya chi 
ho apesa tok oka, Luben im vlla vhleha, micha Kat im vlla 
vhlehka aiena hvchia ma! Chihowa ya hvsh ahalaia keyu 
hoke, im acha hinla: Yohmi hosh pim vlla vhleha hvt Ohi- 
howa ya holitobli ka hvchim vlla vhleha hvt issvcha hi oke, 
il achi um 

'26. Yohmi hosh il achi kvt, Himak ano alta ya il atahi 
lashke, onochit a hukmit isht aiokpvchi keyu, vbit onochit 
isht aiokpuchi keyu : 

27. Amba pititakla, micha pim isht atiaka piakaya ka 
nan atokoli yosh hikia chi ho, na hukmit isht il aiokpuchi, 
micha nan vbit isht il aiokpvchi, micha iti nanaiyvchi isht il 
aiokpvchi aiena ka Chihowa itikba ya isht il ai ahanta hi osh- 
il ikbashke ; yohmikma huchim vlla vhleha hut nitak inlak- 
ma pim vlla vhleha ha Chihowa ya hush ahalaia keyu hoke, 
ik acho kashke. | 

28. Yvmohmi hosh il achi kvt, Yakohma hi oke, nitak in- 
lakma pishno yvmma pim achikma, keyukmvt, pim isht ati- 
aka ya yomma im achikma, anonti Yakeh! Chihowa im alta: 
holbvt toba, onochit a hukmit isht aiokpvchi keyu, micha À 
vbit onochit isht aiokpvchi keyu, amba pititakla nan atokoli | 
yosh hikia chi ho piki whleha hvt ikbi tok oke, il im acha j 
he, il achi hatuk. 

29. Himak nitak a Chihowa im alta im vlhtipo olitopa 
yosh itikba hikia kak o keyu ho onochit á hukmit isht aiok- 
pvehi ya chi, ilhpak onochit isht aiokpvchi ya chi, keyuk- 

mot ai vbit onochit isht aiokpvchi ya chi ka, alta il ikbi cha, 

Chihowa ya ilim antia tuk vt, 1 filummit Chihowa ya il į 

yoshuba hi a, Chihowa yvt pim alvmmashke, im achi tok. 

30. Atuk o naholitompa isht vtta Finehas, micha okla 

moma i holitompa vhleha, Islael tahlepa sipokni puta nosh- 

koboka aiena kak osh apehvt asha tuk vt, Luben im vlla 
vhleha, micha Kat im vlla vhleha, micha Manasseh im vlla 
vhleha aiena kvt im anumpa ha haklo mvt, im achukma tok. 

31. Mihma Eleasa ushi na holitompa isht vtta Finehas vt 

Luben im vlla vhleha, micha Kat im vlla vhleha, micha 

Manasseh im vlla vhleha aiena ka, Himak nitak a Chihowa 

yot pibafoyuka ka il akostininchishke, nan ashvchi ilvppa 

yumohmit, Chihowa ya hvch ik 1 sanalo hoka: himak 2 

Islael im vlla vhleha ha Chihowa ibbak a'hyvysh a hlakofi- 

chishke. 

32. Micha Eleasa ushi, Finehas na holitompa isht vtta, 

migha holitompa vhleha aiena hash osh Luben im vlla vhle- 
ha, micha Kat im vlla vhleha aiena ka i filvmmit, Kileat 
| yakni ya akohchvt Kenan yakni ya onvt, Islael im vlla 
vhleha ha im ona cha, anumpa isht im ona tok. 
33. Mihma Islael im vlla vhleha hvt nana ka haklo mvt, 
| im achukma tok: micha Islael im vlla vhleha hvt Chitokaka 
| ya aiokpvchi mvt, Luben im vlla vhleha, micha Kat im vlla 
| vhleha aiena kvt aiasha yakni yvmma ivt itibit okpvna he 
| ik-ahno tok. 

34. Mihma Luben im vlla vhleha, micha Kat im Sik 
vhleha aiena kvt alta yash Et hochifo tok: Chihowa: vt 
Ohitokaka yoka pititakla ya na ‘pim .atokoli ya chi hoka, 

achi tok. 

JASTUK o o yakohmi tok, Chihowa vt Islael a in tvnvp moma 
ka ai i fohvchit taiyahli tok nitak hopaki ma, Choshua 

| vt sipoknit nitak in lauvt taiyaha tok. 

2. :Mihma Choshua vt Islael moma, micha im samoti 

| vhleha, micha i noshkoboka vhleha, micha i nan apesa vhle- 

ha, micha okla pehlichi vhleha aiena ka hoyo cha, Sa si- 
poknit nitak an lauvt sa taiyahushke. 

3. Micha Chihowa hvchin Chitokaka yvt hvchishno pul- 
la kak o oklushi ilvppa puta ka kaniohmihinchi tuk a hvsh 
pisvshke; Chihowa hvchin Chitokaka yvmmak osh hvchim 
itibi tuk oka. 

4. Yakeh ! hvchim ishtatiaka puta i yakni ya chi ka, oklu- 
shi asha moma puta ka nashoeli hosh hvch itakvshķolit, 
Chatan vttvt a tvptulit kanchi li tuk vt mominchit hvshi ai 
okatula imma okhvta chito ont vhli ka hvch ima li tuk oke. 

5. Mikma Chihowa hvchin Chitokaka yvt huchi tikba 
akohchit hvsh a pisa ka a tihlelit kocha wehla chi hoke; 
mikmvt Chihowa hvchin Chitokaka yvt hvchim ahanchi tok 
mak o i yakni ya hvsh ishi cha, hvsh abinila chi hoke. 

6. Yvmohmi hoka kvllot hvchim anukfila fehna hosh 
Moses i nan vlhpisa holisso ha a holihiso ka mominchit ho- 
litoblit hush yumihinchashke; yvmohmi hosh shanaiyvt nak- 
sika isht impak imma, micha vlhfvbek imma kanima ka pit 
hvch ik fulloto kashke. 

7. Yvmohmi hosh oklushi ilvppa puta hvchi takla asha 
moma ka hvch ik ibafohko kashke; micha 1 na holbvt toba 
puta hohchifo ha anukfillit hvch ik miho kashke ; micha isht 
hochifot anumpa kvllo hvch ik il onocho kashke, micha hvch 
ik in toksalo kashke, micha hvch ik im akachunolo kashke : 

8. Amba yvmohmit mihinti himak nitak a ant vhli hokvt, 
Chihowa hvchin Chitokaka yak o hvsh asitiashke. 

9. Chihowa hvt okla chito, micha okla kvllo aiena ho | 
hvch itikba a tihlelit kocha wehli tuk oke: amba hvchishno | 
yokvno hatak nana kia hvċh itikba hikia he keyu tuk himak 
nitak a ant vhlishke. 

10. Hatak hvsh achufa kvt tahlepa sipokni ho tihlela hi 
oke: Chihowa hvchin Chitokaka ak osh miha tuk okvt hv- | 
chim itibi hoka : 

11. Yvmohmi hoka achukmalit ahah! hvsh il ahni cha, 
Chihowa hvchin Chitokaka ya hvsh holitoblashke. 

12. Keyu hosh kaniohmi hosh falamvt hvsh ia cha, oklu- | 
shi asha moma ilvppa puta, ilvppa hvchi takla asha ka asi- 

tivt itauwayuchit, hush iba chukowakma, micha hvch iba 
chukowakma, 

13. Chihowa hychin Chitokaka yvt himak pilla ma oklu- 
shi iluppa puta moma ka hvchi tikba tihlelit kohcha wehla 
he keyu hoke: amba nan isht hvch ibetvbli, micha nan isht 
huchi hokli, micha nan isht hvchi fuma yosh hvchi naksi ya 
onvtoyula chi hoke; micha kvti hosh hvchi nishkin a sha- 
mvlli na yakni achukma ilvppa Chihowa hvchin Chitokaka 
yvt huch ima tok a ai illit hvchin taba chi pulla kvt hush 
ithaiyanashke. e 

14. Micha yakeh! himak nitak a yakni moma a maya 
chatuk mak o ia la chishke; mihma hvchi chukush moyu- 
ma, micha hvchimi shilombish moyuma isht hvsh ithaiyana 
ka, nana achvfa kia nana achukma moma ka Chihowa hvchin 
Chitokaka yvt hvchishno ya isht hvchi anumpohonli tok 
vt ont ik ai ahlo keyushke; nana moma kvt ont ai ahlit ta- 
hushke; micha nana achvfa kia ik al ahlo kvt ikshoshke. 

15. Yvmohmi hoka yakohma hi oke, nana achukma moma 
Chihowa hvchin Chitokaka yot miha tuk vt hvchi onvtoyula 
tuk oke; yohmi tuk okvt nana ik achukmo moma Chihowa 
yut hvchi onochit, yakni achukma Chihowa hvchin Chito- 


kaka yvt hvch ima tuk vt ai okpvnit hvchi tahla chi hoke. 


16. Chihowa hvchin Chitokaka nan it im apesa anumpa 
hvchim apesa tok a hvsh kobvili cha, na holba puta ka ont 
im antivt hvsh im akachunolikma, yohmikma Chihowa im 


-ai į nukkilli vt libbit hvchi sanalikma, chekosi fehna yakni 
 achukma hvch ima tok a ai illit hvchi taha hi oke, im achi 
| tok. | 

NAA Choshua vt Islael apehlichi moma ka hoyot 
Shechem a ai itunahli cha, Islael im asvnonchi puta, 
micha 1 noshkoboka puta, micha i nan apesa vhleha, micha, 
okla pehlichi vhleha moma ka hoyo tok; mihma Chihowa 
itikba ya hieli tok. 

2. Mihma Choshua vt okla moma ka, Islael in Chihowa 

Chitokaka yvt ilvppak o achishke, Hvch iki vhleha, Telah 
Eblaham iki, Naho iki aiena kvt okhina mish tvnnvp ak o ai 
asha tok: micha naholbvt toba puta ai okpvchi tok oke. 
3. Mihma hvch iki Eblaham a okhina mish tunnvp a ai 
ishit, ilauelit ayut Kenan yakni moma ka hlopullichit isht 
aya li tok; micha im ishtatiaka ya a a" Aisaak a ima 
li tok. 

: 4. Micha Aisaak a Chekob, micha Esau ita tuklo ka ima 
li tok: micha Esau ya Sei nvnih hak o immi ha chi ho ima 
li tok, amba Chekob, micha im vlla vhleha aiena kvt Echip 
ak o ona tok. 

. 5. Moses, micha Alon ak kia hvchi pila li tok; micha 
Echip a nana palummi onochit, nana ka ititakla a yvmihinchi 
li tok; atuk osh į himmakma, hvchi pehlichit, kohcha li tok 
oke. 

- 6. Micha hvch iki vhleha ha pehlichit Echip a kohcha li 
tok oke: mihma okhvta ya hvsh la tok oke: mihma Echip 
okla hvt hvch iki vhleha ha tunvp itichanulli puta, micha 
issuba om binili puta ieshi hosh hliolit Okhvta Humma ya 
isht ona tok.. 

7. Mihma Chihowa ya okla 1 pahaya ma, hvchishno, mi- 
cha Echip okla aiena. hvchim ititakla ya okhlili takalichi 
tok, micha okhvta ha falumminchit onochit ompohomo. tok : 
micha Echip a nana akaniohmihinchi li tok a hvchi nishkin 
ut pisa tok oke: micha yakni hajaka hvsh ai asha na nitak 
laua tok. 

i 8. Micha Amolait okla i yakni Chatan mish twnnvpa hvch 
isht vla li tok; mihma hvch itibi tok: mihma i yakni ya 
hush ishi cha, hush a binila chi ho, hvcħň ibbak a fohki li 
tok; micha hvchi tikba ya ai okpvnit tahli li tok. 

9. Yohmi ma Sippo ushi Balak Moab 1 miko vt wakaya 
cha, Islael a in tanampi tok; micha Beo ushi Balaam vt 
huchi kalakshichit miha chi ho pit hoyo. tok: 

10. Yohmi kia Balaam ai haponaklo la he keyu ho, 
hvchi yukpalit. anumpuli moma tok ; yohmit ibbak a hvchi 
a hlakofichi li tok. 

¿ 11. Mihma Chatan a hlopullit Cheliko ya hvsh la tok 

oke; mihma Cheliko okla Amolait vhleha, micha Pelissait 
vhleha, micha Kenanait vhleha, micha Hitait vhleha, micha 
Kikashait vhleha, micha Hifait vhleha, micha Chebusait 
vhleha aiena kvt hvchin tanampi tok; mihma hvch ibbak 
fohki li tok oke. 

12. Mihma fohkul a hvchi tikba pila li tuk 0, yommvt 
Amolait okla i miko tuklo ka huchi tikba tihlelit tahli tok : 
yohmi kia hvchi bushpo falaia keyu, micha hvchim iti tanam- 
po atok keyu hoke. 

13. Micha yakni ya toksvlit isht hvsh asšvbi tuk keyu ka 


hwch ima li tuk oke: micha tumaha holihta puta hush ikbi 


År" 

tuk keyu ka, hvch ima li ma hvsh ai ahashwushke; pak vpi 
ahollokchi, micha alif osapushi aiena hvsh hokchi tuk keyu 
kvt hvsh ai vpvshke, im achi tok. 

14. Yvmohmi hoka Chihowa ya hvsh holitobli cha, chu- 
kush ahli, micha apissali bieka hosh hvsh im antiashke ; 
micha na- holbvt toba puta hvch iki vhleha hvt okhina mish 
tunnvp, micha Echip a aiokpuchi tok a hvsh kanchashke ; mi- 
cha Chihowa yak o hvsh im antiashke. 

15. Micha Chihowa im antia ka ik achukmo hysh ahnik- 
myt, kuna ho hysh im antia chik mvt himak nitak a hush 
atokolashke, na holbvt toba puta okhina mish tunnvp aiasha, 
na hvch iki vhleha hvt aiokpvchi tok ak okmá, keyukmvt 


| Amolait okla i yakni ya hvsh aiasha kvt i na holbvt toba 


puta yak okma nanakmvt, amba vno, micha an chuka achvfa 


| vto Chihowa ak o il im antia chi hoke, im achi tok. 


16. Mihma okla hash osh afalamichit Chihowa ya e 
kanchi cha, na holbvt toba il im antia hi a Chitokaka yvt 
pim olvbashke. 

17. Chihowa pin Chitokaka ak osh, yommak osh pishno, 
micha. piki vhleha aiena ka Echip yakni, micha aboha yuka 


a kohchit pisht vla tok; micha yvmmak osh, e pisa ho nan 
. isht atokowa chinto fehna ka yvmihinchi tok; micha kanima 
il atia moma, micha okla moma hlopullit il aya ka pi okcha- 


linchi tuk oka, 
18. Micha Chihowa yvt pi tikba ya okla moma Amolait 
vhleha yakni yash aiena puta ka tihlelit akohhonchi tok; 

yvmohmi hoka pishno ak kia Chihowa ya il im antia chi 
hoke, pin Chitokaka hoka, achi tok. 

19. Mihma Choshua vt okla ha, Chihowa ya hvsh im an- 
tia he keyu hoke; Chitokaka nan ashvchi iksho yoka: Chi- 
tokaka nuktahanhla hoke; na hvsh yoshuba, micha na hvsh 
ashvchi aiena puta ka hvch i kashofa he keyu hoke. 

20. Chihowa ya hvsh kanchi cha na holbvt toba puta ka 


hvsh im antiakma, yohmikma nana achukma ho hvchi 


yumihinchi tuk kia, filema cha hvchi hotopalit hvchi tahla hi 
oke, im achi toks 

21. Mihma okla hash osh Choshua ya Aha! Chihowa 
yak o il im antia chi hoke, im achi tok. 


22. Mihma Choshua vt okla hash, Chihowa ya hvsh im. 


antia chi hosh hvsh atokoli kvt hvchishno akinli hvsh il ato- 
koli, hvsh tobvshke, im achi ma, Nan atokoli pia hoke, okla 
achi tox. 

23. Yvmohmi hoka himak a naholbvt toba puta ka hvch 
ititakla ya hvsh kanchashke, micha hvchi chukvsh a Islael in 
Chihowa Chitokaka ak ọ isht hvsh asitiashke, achi tok. 

24. Mihma okla hash osh Choshua ya, Chihowa pin Chi- 
tokaka ak o il in toksahanli cha, im anumpa ha il im antia 
chi hoke, im achi tok. 

25. Yohmi ho nitak yvmma Choshua vt okla ha anumpa 
it ım apesa cha, nan vlhpisa, micha nan isht im apesa ya 
Shechem a ai apesa tok. 

26. Mihma Choshua vt anumpa ilvppa puta ka Chitokaka 
i nan vihpisa holisso ha aholissochi tok ; micha tuli chito 
ishi cha, baiyi yvmmvt Chihowa im vlhtipo holitopa bilika 
hikia tuk o nutaka ya hilechi tok. 

27. Mihma Choshua vt okla moma kash Yakeh! tuli ilvp- 
pak osh Chihowa im anumpa puta pim anumpohonli ka 
haklo tok okvt pi atokoli ya chi hoke, yvmohmi hoka hv- 
chin Chitokaka ya hvsh kancha he keyu ka hi a hvchi atokoli 
yashke. 

28. Yohmi ho Choshua vt tishelichi na okla hash osh į 
yakni aiyukali ka onvt taha tok. 

29. Atuk o ilvppa į himmak ma, yakohmi tok, Chihowa 

in tishu, Nun ushi Choshua vt afummi tahlepa achufa cha 
pokoli aiena hosh illi tok. 

30. Mihma ilap 1 yakni vhli Timnalh-selah, yvmmvt 
Eflaim nvnih talaia ka Kaash bokko falummi in tvnnvp ak 
o okla hohpi tok. 

31. Mihma Islael vt Choshua vt okchaya nitak moma, 
micha hatak asvnonchi vhleha hvt Choshua vt illi haya, ok- 
chaya moma, Chihowa yvt na fehna Islael i yvmihinchi ka, 
pisa tok vt okchaya nitak moma kuno Chihowa ya im antia 
tok. 

32. Mihma Chosef foni Islael im vlla vhleha hvt Echip a 
kohchit isht vla tok vt Chekob vt tuli huta tushahli tahlepa 


` achvfa ho Shechem iki Hamo ushi vhleha ha isht in chum- 











pa tok yakni talaia họ Shechem ak o a hohpi tok: mihma 
Chosef im vlla vhleha ha 1 yakni toba tok oke. 

83. Mihma Alon ushi Eleasa vt illi tok; mihma bokko 
hosh ushi Finehas a immi hatok yvmmvt Eflaim nvnih ak o 
talaia ho ima tok ọ, a hohpi tok. 





. 

NAN APESA UHLEHA 


HA ISHT ANUMPA HOKE. 


CHAPTA I. 


UMOHMI ma Choshua vt illi haya yakohmi tok, Islael 

im vlla vhleha hvt Chihowa ya i ponaklot, Kuta hosh 

Kenanait vhleha ha tikba itiba chi hosh pim ia chi cho? 
achi tok. 

2. Mihma Chihowa hyt, Chutah yak osh ia chi hoke: 
yakeh! yakni yash yumma ibbak a fohki lishke, achi tok. 

3. Mihma Chutah vt itibapishi Simeon a, Si awant na- 
shoelit ishi li tok yakni ya ish ona na Kenanait vhleha ha 
ont il itibashke ; atukma vno ak kia chi awant nashoelit ish 
ishi tok yakni ya ona la chi ke, im achi tok. Mihma Simeon 
vt awant ia tok. 

4. Mihma Chutah vt ia ma, Chihowa hvt Kenanait. vhle- 
ha, micha Pelissait vhleha aiena ka ibbak a fohki tok: yoh- 
mi na Besek a hatak tahlepa sipokni pokoli ho ai vbi tok. 

5. Micha Besek a Atoni-besek o ai ahayuchi cha itibi 
tok; micha Kenanait vhleha, micha Pelissait vhleha aliena 
ka vbi tok. 

- 6. Yohmi kia Atoni-besek vt maleli tok; mihma iakaiyvt 
hlioli tuk osh hokli cha, ibbak-ishki, micha iyishki aiena ka 
tuptuli tok. 

7. Mihma Atoni-besek vt, Miko pokoli untuklo hosh ib- 
bak-ishki, micha iyishki aiena kvt twptua na im ilhpak a vm 
ai impa nutaka a hoyot vpa beka tok; nana a kahiohmi li tok 
mak o, Chitokaka hvt si atobbichishkė, achi tok. Mihma 
Chelusalem a isht ona na yummak o ai illi tok. 

8. Mihma Chutah im vlla vhleha hvt Chelusalem a itibi 

cha, ishit, bushpo falaia halupa isht issot kanchi cha, tuma- 
a holihta ya hukmi tuk atok. 

9. Atuk osh 1 himmak o Chutah im vlla vhleha hvt Ke- 
nanait vhleha nvnih foka aiasha, micha oka mahli pilla al 
asha, micha okfa ai asha aiena ka itiba chi hosh ilhkoli tok. 

10. Mihmvt Chutah vt Kenanait vhleha Heblon ai asha 
ka itiba chi hosh ilhkoli tok; (Heblon vt Kichalh-aba hoh- 
chifo hatok:) mihmvt Sheshai, micha Ahinam, micha Tal- 
mai aiena ka vbi tok. 

11. Mihmvt yvmma vttvt Tebi okla aiasha ka ont itibi 
tok: Tebi vt tikba ka Kichalh-sefe hohchifo beka tok. 

, 12. Mihma' Kaleb vt, Kuna hosh Kichalh-sefe ya issot 
kanchi cha, ishikma, susotek Achsah vt tekchi yachi ho ima 
la chi hoke, achi tok. 

13. Mihma Kaleb nakfish Kenas ushi Olhniel ak osh ishi 
tok: mihma tekchi yachi ho Achsah ya ima tok. 

14. Atuk'o yakohmi tok, im ona mvt, iki ya osapa im 
asilhha chi ho atohnochi tok: atuk osh issuba haksobish 
falaia om binili tuk vt akowa tok; mihma Kaleb vt, Nanta 
ho ish ahni cho? im achi tok; 

15. Mihma, Nan isht yukpali ya is sumashke; oka mamii 
yakni ya is suma tuk okvt, oka kuli taloha ak kia is sumash- 
ke, im achi tok. Mihma Kaleb vt nvnih kuli taloha kak o 0 
ima mvt, micha okfa kuli taloha kak o ima tok. 

16. Mihma Moses ipochi Kenait in chipòta hvt pam iti 
tumaha holihta ya kohchvt wt, Chutah im vlla vhleha ha 
awant ivt yakni haiaka, yommvt Alat im oka mahli imma yọ 
ona cha, okla takla ai asha tok. 

17. Mihma Chutah vt itibapishi Simeon a awant ia cha, 
Kenanait vhleha Sefalh ai asha ka vbit tahli cha, okpvnit 
vmohmichi tok. Mihma tvmaha holihta yvmmvt Homah 
hohchifo tok. 

18. Mihma Chutah vt Kasa, micha yakni afullota, micha 
Askelon, micha yakni afullota, micha Eklon, micha yakni 
afullota aiena ka'ishi tok. i 

19. Mihma Chihowa'hvt Chutah ya ibafoyuka tok:; mih- 

nia nvunih foka okla ha tihlelit kocha wehli cha, a binili tók ; 
yohmi kia okfa aiasha kvto tuli iti chanvlli im asha hatuk o, 
si kocha wehla he keyu ki tok. 

. Mihma Moses vt achi tok mak o Heblon a Kaleb ak 
o Gila ima tok;. yohmi na Anak ushi tuchina ka yvmma a 
pien kocha wehli tok. 

. Mihma Benchamin im vlla PREMA hvt Chebusait vhle- 
ha aa ai asha ka tihlelit ik kocha wehlo ki tok: 
amba Chebusait vhleha hvt Benchamin im vila vhleha ha 
apehvt Chelusalem ai asha tok osh himak nitak a moma hoke. 

22. Mihma OChosef in chuka achvfa yummak kia Behlel a 
itiba chi hosh ia tok: mihma Chihowa hvt ibafoyuka tok. 

23. Mihma Chosef in chuka achvfa yvt Behlel a pisa chi 
ho pila tok. Mihma tvmaha holihta yvmmvt tikba ka Lus 
hohchifo tok. 

"24. Na pisvt aya vhleha hash osh hatak vt tumaha ho- 
lihta yash kohchvt minti na pisa tok; mihmvt, Tumaha 
holihta achukowa ya pim anoli, e chim asilhhvshke, mikma 
e chi nukhakla chi hoke, im achi tok. 

25. Atuk o tvmaha holihta achukowa ya pisachi ma, tv- 
maha holihta ya bvshpo falaia halupa isht issot kanchi tok: 
amba hatak ash, micha in chuka achufa yano hlakofichi tok. 

26. Mihma hatak ash.osh Hittait vhleha 1 yakni yo ona 
cha, tumaha holihta ya ikbi mvt, Lus hochifo tok o; yum- 
mak osh himak a hohchifo moma hoke. 

27. Manasseh ak kia Belhshean okla ai asha, micha tv- 
maha puta afullota aiena okla ai asha, micha Taanach 
okla ai asha, micha tumaha puta afullota aiena okla ai 
asha, micha To okla ai asha, micha tvmaha puta afullota 
aiena okla ai asha, micha Ibleam okla ai asha, micha tumaha 
puta afullota okla ai asha, micha Mekitto okla ai asha, micha 
tvmaha puta afullota alena okla ai asha alena ka tihlelit ko- 
cha wehli keyu ak mli tok; amba Kenanait vhleha hvt yak- 
ni ya ai asha pulla kak o ahni tok. 

28. Atuk o yakohmi tok, Islael vt kvllot taha mvt, Kena- 
nait vhleha ha noshkobo atobbichi cha, tihlelit kocha wehlit 
ik umohmicho ki tok. 

29. Eflaim ak kia Kenanait vhleha hvt Kese aiasha ka 
tihlelit ik kocha wehlo ki tok; amba Kenanait vhleha hvt 
takla Kese okla ai asha tok. 

30. Sebulun ak kia Kitlon okla ai asha, micha Nahalol 
okla ai asha aiena ka tihlelit kocha wehli tok keyu; amba 
Kenanait vhleha hvt takla al ashvt, noshkobo atobbi toba 
tok. 

81. Asha ak kia Akcho okla ai asha, micha Siton okla ai 
asha, micha Ahlab okla ai asha, micha Achsib okla ai asha, 
micha Helbah okla ai asha, micha Afik okla ai asha, micha 
Lehob okla ai asha aiena ka tihlelit kocha wehli keyu ak 
mli tok. 

32. Amba Ashalait vhleha hvt Kenanait vhleha yakni ai 
asha kak o kocha wehli tok keyu hatuk osh, takla ai asha 
tok. 

33. Naftali ak kia Belh-shemesh okla ai asha, micha 
Belh-analh okla ai asha aiena ka tihlelit kocha wehli tok ke- 
yu; amba Kenanait vhleha, okla yakni yash aiasha kak ọ 
takla ahanta tok; yohmi kia Belh-shemesh okla aiasha, mi- 
cha Belh-analh okla aiasha alena kvt noshkobo atobbi toba 
tok. 

84. Mihma Amolait vhleha hvt Tan im vlla vhleha ha 
tihleli na nvnih foka ont ai asha tok: akowvt okfa ha ant 
ik ai asha, im ahni keyu hatuk okvt: 

35. Micha Amolait vhleha hyt Aichalon Heles nunih ta- 
laia, micha Shaalbim ita tuklo kak o ai asha pulla kak o 
ahni tok; yohmi kia Chosef in chuka achvfa ibbak vt imai- 
ya tok, yohmi na noshkobo atobbi toba tok. 

36. Mihma Amolait vhleha im ai vhli hvt ai oiyvt la 
Aklabbim, tuli vba maya kak atok oke. 


CHAPTA II. 


OHMI ma Chihowa im enchel vt Kilkal pilla minti hosh 
Bochim a vla mvt, Echip a hvchi kohchichit, hvch iki 
vhleha ha anumpa kvllo il onochit im issa li tok yakni ya 

hwch isht ula li tok: micha anumpa chit im apesa li tok vt 
kobvfñ la himma keyu; 

2. Mikma okla hvt yakni ilvppa ai asha ka anumpa hysh 
al itibai achufa he keyu; im alta puta ka kinahlichit hvsh 
tahlashke: achi li tok: yohmi tok kia svtih ha hvchik svym 
antioshke: nanta katiohmi ho ilvppa hvsh yumihchi cho? 
achi tok. | 

3. Yvmohmi kvt, Uno ak kia hvchi tikba tihlelit kocha 
wehli la he keyu; amba kvti hosh hvchi naksi ya shamvlli 
chiyuhma hi oke; micha 1 na holbvt toba puta kvt nan isht 
hvch ibetvbli yachi hoke, achi li tok, achi tok. 

4. Atuk o yakohmi tok, Chihowa im enchel vt Islael im 
vlla vhleha ha anumpa ilvppa im anumpuli ma, okla chito- 
lit yaiya tok. 

5. Mihmvt yvmma Bochim okla hochifo tok: micha nan 
vbit a hukmit Chihowa ya isht aiokpvchi tok. 

6. Mihma Choshua vt okla ha tishelichi ma, Islael im 
vlla vhleha hvt momvt ai isha he vlhpesa yakni ya isha chi 
nosh ilhkoli tok. 

7. Mihma Choshua vt okchaya nitak moma, micha hatak 
> asvnonchi vhleha hvt, Choshua vt illi haya, okchaya moma 
Chihowa yvt nana a fehna Islael a i yvmihinchi ka pisa tuk 
vt okchaya nitak moma ka okla hvt Chihowa ya im antia 
tok oke. 

8. Mihma Nun ushi Choshua Chihowa in tishu hvt afum- 
mi tahlepa achvfa cha, pokoli aiena hosh illi tok. 

9. Mihma ilap 1 yakni vhli Timnalh-heles yvmmvt Eflaim 
nvnih talaia ka bokko Kaash falummi in tvnnvp ak o okla 
hohpi tok. 

10. Micha nitak yvmma okla asha moma yvmmak kia iki 
vhleha ha im ai itvnahvt taiyaha tok: mihma ai unchololi 
hosh iakaiyvt Chihowa, micha Islael a nana im atahli tok 2 
—ithana keyu hosh ai asha tok. 
= 11. Mihma Islael im vlla vhleha hvt nana ik achukmo ka 

Chihowa itikba a yvmohmit, Baalim a aiokpvchi tok. 
~. 12. Mihmrvt iki vhleha in Chihowa Chitokaka, yummak 
osh Echip yakni ya ishit kohcha tok a issa cha, naholbvt 
6 

toba puta, okla fullotvt im ai asha ka iakaiyvt im akachu- 
noli cha, Chihowa ya ishit nukhobelvchi tok. 

13. Mihmvt Chihowa ya issa cha, Baal, micha Ashtalolh 
ita tuklo kak o iakaiya tok. 

14. Mihma Chihowa im ai 1 nukkilli vt Islael a i sanalit 
libbi tok, micha wehpuli puta ka ibbak fohki na wehpuli 
tok; micha in tunvp afullotvt ai asha ka 1 kanchit ibbak 
foki na in tvnvp itikba hiohla he keyu tok. 

15. Chihowa yvt ahanchi tuk mak osh, micha Chihowa 
yot anumpa kvllo ile onochit miha tuk mak osh kanima yo 
kochvt iakma, Chihowa ibbak vt nana ik achukmo isht im 
asanali beka tok: mihma okla komunta fehna tok. 

16. Yohmi kia Chihowa yvt nan apesa vhleha ha i1 bile- 
chi na wehpuli ibbak a a hlakofichit kohchi tok. 

17. Yohmi kia nan im apesa vhleha ha 1 haponakla he 
keyu hosh, amba okla inla 1 naholbvt toba puta ka i hauit 
im akachunoli beka tok: iki vhleha hvt Chihowa 1 nan vih- 
pisa ha iakaiya tok a okla yohmi tok keyu, amba chekosi 
fehna filummit naksika ona beka tok. 

18. Mihma Chihowa yvt nan apesa vhleha ha 1 hilechik- 
mvt, yumohmikmvt Chihowa yvt nan apesa ya ibafoyukvt, 
nan apesa vt okchaya itintakla ka in tvnvp vhleha ibbak ą a 
hlakofihinchi beka tok: ilbvshali, micha apistikeli hatuk o 
kifahaha ka Chihowa yvt i nukhaklo hatok. 

19. Atuk o yakohmi beka tok, nan apesa yvt illikma, 
falamvt iki vhleha hatuk a i shahlit naholbvt toba puta ka 
iakaiyvt, aiokpvchit im akachunolit, il okpvni beka tok: ilap 
nana akaniohmi, micha ilapunlvt aya kvt issa he keyu beka 
tok. 

20. Mihma Chihowa im ai i nukkilli vt Islael a i sanalit 
übbi tok: micha, Okla ilvppvt anumpa itim apesa iki vhle- 
na im apesa li tok a kobvffi cha, vm anumpa ha a haponak- 
la he keyu beka tuk oka; 

21. Uno ak kia himak pilla ma oklushi Choshua vt tihle- 
lit ik kocha wehlo hosh illi tok, achufa kia itikba tihlelit | 
kocha wehli la he keyu; 

22. Micha yvmmak o Islael vt Chihowa i.hina ya holitob- 

| 


] 

lit a nohowa he iki vhleha hvt holitobli tok mak o choh- 
mikmá, keyukmá, nana ka isht imomaka pisa lashke, achi 
tok. 

23. Yvmohmi hatuk osh Chihowa yvt tushpvt tihlelit ik 
kocha wehlo, micha Choshua ak kia ibbak ik fohko hosh 
oklushi yumma ashanchi tok. 


WINTASP MAMIN, 


THMA oklushi ilvppak o Chihowa yvt ashanchi kvt 
(Islael laua kaniohmi hosh Kenan tvnvp ai asha tok 
moma ka ik ithano ; 

2. Peh Islael im vlla vhleha isht atiaka yvt tunvp ithv- 
nvt imomakvt taha chi ho, yumohmi ho peh tikba ka ik 
ithano ya isht imomaka pisa chi hatok ;) 

3. Yakohmi ak atok, Filistin hochitoka tahlapi, micha 
Kenanait vhleha moma, micha Sitonian vhleha, micha Hifait 
vhleha Lebanon ai asha, Baal-hemon nvnih asht isht ia hosh 
Hamalh a chukowa ont ai vhli tok. 

4. Yvmmak o Islael vt Chihowa 1 nan vlhpisa puta yum- 
ma iki vhleha ha Moses a tohno na ibbak ak osh 1 holissochi 
tok a haponaklokmá, nana chi ka imomaka pisa chi hatok. 

5. Mihma Islael im vlla vhleha hvt Kenanait vhleha, 


Hittait vhleha, micha Amolait vhleha, micha Pelissait vhle- 


ha, micha Hifait vhleha, micha Chebusait vhleha alėna ka 
takla aiasha tok. 

6. Micha ushetik vhleha ha tekchi yachi ho okla ishi mvt, 
ilap ushetik vhleha ha yvmma ushi vhleha ha okla ima cha, 
i na holbvt toba puta ka aiokpvchi tok. 

-?7. Micha Islael im vlla vhleha hvt nana ik achukmo ka 
Chihowa itikba a yumohmi cha, Chihowa in Chitokaka ya im 
a haksit Baalim, micha Ashtelah itatuklo ka aiokpvchi tok. 

8. Yvmohmi ma Chihowa im ai i nukkilli yvt Islael ai 
sanalit libbi tok, micha Chushan-lishahlaim Mesopotamia. 
miko ya ibbak fohki tok: mihma Islael im vila vhleha hvt 
afummi untuchina ho Chushan-lishahlaim a i nutaka tok. 

9. Mihma Islael im vlla vhleha hvt Chihowa ya 1 pahaya 
ma, Chihowa yot hlakofichi ya Islael im vlla vhleha ha 1 
hilechi na hlakofichi tok, yvmmvt Kaleb nakfish Kenas ushi 
Olhniel ak atok. 

10. Mihma Chihowa im 1 Shilombish vt onvtola cha, Is- 
lael nan im apesa toba cha, kohchvt tunvp ia tok: mihma 
Chihowa yvt Chushan-lishahlaim Mesopotamia 1 miko ya 
ibbak fohki tok: mihma ibbak vt Chushan-lishahlaim a 
imaiyuchi tok. 

11. Mihma yakni vt afummi pokoli ushta ho foha tok: 
mihma Olhniel Kenas ushi vt illi tok. 


12. Mihma anonti Islael im vlla vhleha hvt nana ik achuk- 


mo ka Chihowa itikba ya a yvmohmi tok: Islae! vt nan ik 


achukmo ka Chihowa itikba ya a yvmohmi kak o, Chikowa 


yvt Moab 1 miko Eklon a kvllochit 1 sanalichi tok. 

13. Mihmvt Ammon in chipota, micha Amelek in chipota 
vhleha aiena ka hoyot itvnahli cha, ivt Islael a issot kanchi 
cha, pam iti tumaha holihta ya ishi tok. 

14. Yvmohmi ho Islael im vlla vhleha hvt Moab 1 miko 
Eklon a afummi auah untuchina ho 1 nutaka tok. 

15. Yvmohmi tuk kia Islael im vlla vhleha hvt Chihowa 
ya i pahaya ma, Chihowa yvt hlakofichi Ehut, Kela ushi, 
Benchamait hatak afabi yo 1 hilechi tok: micha yvmmak o 
tohno cha, Islael im vlla vhleha hvt Moab 1 miko Eklon a 
nahvlbina 1 pila tok. 

16. Yohmi kia Ehut vt bvshpo tahlalaka halupa falaia 
kvt kubit achvfa ho ikbi cha, iyubi isht impak imma nafohka 
nutaka isht il ai vskofvchi tok. 

17. Micha na hvibina ya Eklon Moab 1 miko ya isht im 
ona tok: mihma Eklon vt hatak nia fehna hatok. 

18. Atuk osh nahvlbina ya im issvt atahli mvt, okla na- 
hvlbina shali tuk a pit tihleli tok. 

19. Amba ilap vto Kilkal bilika tuli na holbvt toba a hi- 
ohli ya falama cha, Anumpa luma ya isht chim aya lishke, 
miko ma! achi tok: mihma yvmmak ash osh, Chulusashke, 
achi tok. Mihma bilika hiohmaya tuk vt kohcha tok. 

20. Mihma Ehut vt im ona tok; mihma aboha paknaka 

tofa chuka talaia ilap bano immi yosh yvmmvt in talaia tuk 
osh binili tok: mihma Ehut vt, Chihowa im anumpa ho 
isht chim aya lishke, achi tok. Mihma im ai om binili ya 
binili tuk vt wakaya tok. 

21. Mihma Ehut vt ibbak vlhfvbek imma pit welit iyubi 
isht impak imma ya bvshpo yash pit ai ishi cha, ikfoka ya 
ishit bahli tok. 

22. Micha halupa vt pit chukowa ma, vpi ak kia awant 
pit chukowa tok: mihma nia vt itakmot halupa ya luhmi 
tok: yohmi na bvshpo falaia ya kohcha he keyu ma, lukfi 
vt kohcha tok. 

23. Yvmohmi ma Ehut vt kohchvt hoshontika ya hlopul- 
lit tofa chuka okhissa ya on okshita cha, ashvnichi tok. 

24. Atuk osh kohchvt ia ma, in tishu vhleha hvt vla tok : 
micha okla ant pisa mvt, yakeh! aboha paknaka chuka ta- 
laja okhissa yvt ashana tok; mihma, Aboha paknaka tofa 
chuka talaia iyi ya al ompohomo pullvshke, okla achi tok. 

25. Micha hielit polaka hofahyvt taha tok ; mihma yakeh ! 
aboha paknaka chuka talaia okhissa ya ik tiwọ ma, isht-tiwa 
okla ishi cha, tiwi tok: mihma yakeh! 1 miko yvt illit aka 
itula tuk atok. 

26. Mihma Ehut vt, hieli itintakla ma, tuli naholbut toba 
a hiohli ya ont ivt, hlakofit Seilalh a ona tok. 

27. Atuk osh ona mvt yakohmi tok, Eflaim nvnih ha isht 
pufa ai olachi ma, Islael im vila vhleha hvt awant nvnih ha 
akowa ma, yvmmak osh tikba ia tok. 

28. Mihmvt, Hvs si akaiyashke ; hvchin tvnvp Moab okla 
ha Chihowa yvt hvch ibbak a fohki hoka, im achi tok. 
Mihma okla iakaiyvt akowvt la ma, Chatan okhina akocha 
Moab pilla ka ishi cha, hatak achvfa kia ik hlopullí, ahna he 
keyu tok. 

29. Micha nitak yumma Moab a hatak tahlepa sipokni 
pokoli foka, hatak nia bieka, micha hatak hlampko bieka 
tok: mihma hatak achvfa kia hlakofi tok keyu hoke. 

30. Yvmohmi hosh nitak yvmma Moab a Islael vt imai- 
yachit nutakvchi tok. Mihma yakni vt afummi pokoli untu- 
china ho foha tok. 

“31. Mihma iakaiya kvt Analh ushi Shamka, yvmmvt Fi- 
listin tahlepa hannali ho wak toksvli isht bihli yo isht vbi 
tok: yvmmak kia Islael a hlakofichi tok. 


CHAPTA IV. 


IHMA Ehut vt illi ma, Islael im vila vhleha hvt anonti 
nana ik achukmo ka Chihowa itikba a yvmohmi tok. 
'2, Mihma Chihowa yvt kanchit Chabin Kenan 1 miko, 
yvmmvt Haso ako apehlichi ya in tvshka chipota i kupituni 
hvt Sisela atok, yommvt Chentail Haloshelh ak o ai vtta 
beka tok. 

3. Mihma Islael im vlla vhleha hvt Chihowa ya ım ilbv- 
shvt 1 pahaya tok; tvnvp tuli itichanvlli vt in tahlepa chak- 
kali tok; micha afummi pokoli tuklo ho Islael im vlla 
vhleha ha ilbvshali fehna tok. 

` 4. Mihma Lapitolh tekchi Tebolah choyo hopaii yosh ni- 
tak yvmma Islael a nan im apesa atok. 

5. Micha Tebolah 1 pam iti nutaka Eflaim nvnih, micha 
Behlel itin takla yak o vtta tok: mihma nan im apesa chi 
ho, Islael im vlla vhleha hvt im ona beka tok. 

6. Mihma Abinoam ushi Balak a pit hoyot Ketesh-naf- 
tali ai isht vla mvt, Islael in Chihowa Chitokaka yvt apesa 
kvt, Ivt Tabo nvnih ha pit akanvlli cha, Naftali im vlla 
vhleha, micha Sebulun im vlla vhleha aiena hatak tahlepa 
sipokni pokoli ho isht ish iashke, 

7. Mikma Chabin in tushka chipota i kvpitvni Sisela, mi- 
cha tvnvp im iti chanvlli puta, micha im okla laua aiena ka 
kanvllichit okhina Kishon ak o isht vla lish, chibbak a fohki 
la chi hoke, ahanchi tuk keyu cho? im achi tok. 

8. Mihma Balak vt, Si awant ish ia hokmvno, ia la hinla ; 
amba si awant ish ia he keyu hokmvno, ia la he keyu, im 
achi tok. 

9. Mihma, Chi awant ia li pulla chi hoke: yohmi kia 
yumma nowvt ish aya kvt ishit chi annoa he keyu hoke ; 
Chihowa yvt Sisela ya kanchit ohoyo ho ibbak fohka chi 

hoka, achi tok. Mihmvt Tebolah vt wakaya mvt, Balak 2 
awant Ketesh a ona tok. 

10. Mihma Balak vt Sebulun, micha Naftali hoyot Ke- 
tesh a isht ona tok: mihma hatak tahlepa sipokni pokoli 
hosh iakaiya tok: mihma Tebolah vt awant ia tok. 

11. Mihma Hebe Kenait, yommvt Hobab Moses ipochi 
ya im vlla vhleha ai achvfa hosh Kenait vhleha ha ile filvm- 
michit, Saanaim yakni patvssvchi Ketesh bilika yak o im 
vlhtipo ha ont hilechi tok. 

12. Mihma Abinoam ushi Balak vt Tabo nvnih ha ona 
ka Sisela ya okla im anoli tok. 

13. Mihma Sisela vt tvnvp im itichanvlli moma, tuli iti- 
chanvlli tahlepa chakkali, micha okla moma Chentail Halo- 
shelh pilla minti im ai asha tuk vt Kishon okhina yak o hoyot 
al itvnahli tok. 

14. Mihma Tebolah vt Balak a, Wakayá, himak nitak ak 
o Chihowa hvt Sisela ya chibbak a fohki hoka: Chihowa 
yvt chi tikba ia tuk keyu ?- im achi tok. Mihma Balak vt 
Tabo nvnih ha akowvt ia ma, hatak tahlepa sipokni pokoli 
hosh iakaiya tok. 

15. Mihma Chihowa yvt Sisela, micha tvnvp im iticha- 
nolli, micha im okla chito aiena ka Balak itikba ya bushpo 
falaia halupa ya ishit komuntvchit yuhli tok; yohmi na 
Sisela vt itichanvlli ya akowa cha, aka hikia hosh maleli tok. 

16. Yohmi kia Balak vt tvnvp itichanulli, micha okla 
chito aiena ka iakaiyvt Chentail Haloshelh a isht ona tok; 
mihma Sisela im okla chito moma kvt bvshpo falaia halupa 
onvtolvt akakohvt taiyaha tok; mihma hatak achvfa kia 
iksho tok. 

17. Yohmi kia Sisela vto aka hikia hosh malelit Chael 
Hebe Kenait tekchi im vlhtipo ya ona tok: Chabin Haso i 
miko, micha Hebe Kenait in chuka achufa itatuklo kvt iti 
nanaiya hatuk oka. 

18. Mihma Chael vt kohchvt Sisela ya ont afama cha, 
Fullotvt ish chukowashke; fullotvt is svba chukowashke ; 
chi nukshopa ná, a shahli ma! im achi tok. „Atuk o vlhtipo 
ya fullotvt chukowa ma, anchi isht ompohomo tok. 

. 19. Mihma, Oka kanomosi ho sa petá, chim asilhha lish- 
ke, satukshila hoka, im achi tok. Mihma pishukchi kotoba 
vihto ho shufi cha, ishkochichi cha, ompohomo tok. 

20. Anonti, Vihtipo okhissa ish hikiashke; atukma kv- 
na hosh vla cha, chi ponaklot, Hatak vt asha? achikma, 
Keyu, ish achashke, im achi tok. 

21. Yohmi ma Hebe tekchi Chael vt vlhtipo chofak a 
ishi, micha chofak isht anvhlichi a ishi mvt, lumut onvt cho- 
fak a imosana ishit nvhlit, yakni pit shamvllichi tok: hoyvb- 
lit nusit illi hatuk o. Yvmohmi na illi tok. 

22. Mihma yakeh! Balak vt Sisela ya iakaiyvt aya ma, 
Chael vt kohchvt afama mvt, Minti, mikma hatak hoyot ish 
aya ka chi pisachi lashke, im achi tok. Atuk o im vlhtipo 
ya ant chukowa ma, yakeh! Sisela vt illi cha, itoyula ma, 
chofak vt imosana ya shamvlli tok. 

23. Yvmohmi hosh Chitokaka hvt nitak yumma Kenan 
miko Chabin a Islael im vlla vhleha itikba ya anutakvchi 
tok. . 

24. Mihma ITslael im vlla vhleha ibbak vt Kenan miko 
Chabin a iakaiyrt 1 kvllot mahayvt, Chabin Kenan miko ya 
vbit tahli tok. 


CIHEA PTA 1y: 


UMOHMI ma Tebolah, micha Balak Abinoam ushi ita- 

tuklo kvt nitak yumma talovt yak ahanchi tok. 

2. Okla hvt aiokpanchit im il ihisa ma, Chihowa hut 
Islael a im il aiokha ka hvsh holitoblichashke. 

3. Hvsh haklashke, miko hvchia ma! ho.hakló, hochito- 
ka hvchia ma! vno, vno fehna kvt Chihowa ya in taloa la 
chi hoke; Islael in Chihowa Chitokaka holitoblichi ishit 
taloa la chi hoke. 

4. Chihowa ma! Sei ya kohchvt ish ia ma, Etom yakni 
ya kohchvt ish ia ma, yakni vt wvunihinchi ma, shutik vt 
hoiya tok, hoshonti yak kia oka hoiya tok. 

5. Chihowa itikba ya nvnih puta, Sainai yomma fehna kvt 
Islael in Chihowa Chitokaka itikba ya bilvt yanahanli tok. 

6. Analh ushi Shamka 1 nitak ma hina ya ik ai itunowo 
hosh, nowvt aya vhleha hvt hinaksho, hina fullota yak o ai 
itunowa tok. 

7. Tvmahushi puta kvt chuk ilissa tuk, Islael 1 yakni ya 
à chuk il issa tuk o, Tebolah sia hvt hikia li tuk, Islael okla 
ishki yosh hikia li tuk oke. 

8. Naholbvt toba himona ishi tok; yohmi ma holihta ok- 
hissa ya.tvnvp vt ai asha tok: telihpa yokma, tvbi tuli ha- 
lupa ontvla nana kia Islael tahlepa sipokni pokoli ai ititakla 
ka itoyula na haiaka tok 0? 

9. Islael okla pehlichi vhleha hvt okla ai ititakla ya aiok- 
panchit il ihisa tuk a sa chukvsh vt ibafoyuka hoke: Chi- 
howa ya hvsh aiokpvchashke. 

10. Ho anumpuli, issuba haksobish falaia tohbi hvsh on 
chieya ma! nan apesvt hvsh chieya ma! micha hina takla 
hvsh itunowa ma! 

11. Oka ai ochi iti tanampo sholi tvshka paya ka 1 hla- 
kofi hvchia ma! yvmma Chihowa yvt Islael yakni tvmahu- 
shi puta ka nana ai vlhpiesa ka 1 yvmihchi tuk a it im 
anola hi oke: yumohmikma Chihowa im okla hvt akowvt 
holihta okhissa puta ka falamvt ona hi oke. 

12. Okchá, okchá, Tebolah ma! okchá, okchá, ish talo- 
ashke; wakayá, Balak ma! micha chi yuka ha yukachit ish 
pehliechashke, Abinoam ushi chia ma ! 

13. Yvmohmi ma hlakofi ka okla ai ititakla hochitoka 
vhleha ha pehlichi ikbi tok: micha Chihowa vt im okla ha- 
tak hochitoka pehlichi sakbishke. 

14. Hakshish Eflaim a akohchvt Amalek a i sanali tuk; 
Benchamin ma! chiakaiyvt chim okla ha ibai vlhto tuk: 
Machi ya pehlichi vhleha hvt minti tuk, micha Sebulun a 
ishit holissochit ieshi ak atuk oke. 

15. Mihma Issaka pehlichi vhleka hvt Tebolah ya ibafoyu- 
ka tuk; Issaka fehna, micha Balak ak kia ibafoyuka tuk ak 
inli: yommak ash osh aka hikia ho okfa ha pila tok. Lu- 
ben vt itachowvt aiasha ka chgkvsh i im anukfila chito fehna 
tuk oke. 

16. Nanta katiohmi ho A poa ai asha ka antvt chuk- 

fvlhpoa yaya ka ish haklo tuk o? Luben vt itachowvt ai 
asha ka chukvsh silhhi chito fehna tuk oke. 

17. Kileat vt Chatan mish tunnvp ak o anta tuk: micha 
nanta katiohmi ho Tan vt peni hochito ai ahanta tuk Q? 
Asha vt okhvta lapalika ak inli antvt, peni hochito atakali 
ya ai ahanta tuk. 

18. Sebulun, micha Naftali achahaka ahielit ilhfiopak a 
illi ka il im ihisa okla hoke. 

19. Miko puta kvt vlvt itibi tuk; yohmi na Mekitto oka 
taloha bilika Tanaach a Kenan miko puta kvt ai itibi tuk. 
oke; nawehpoa tuli holisso ya ishi tuk keyu hoke. 

20. ba minti hosh okla itibi tuk; fochik puta ai ia he 
vlhpesa kvt ayvt Sisela ya itibi tuk oke. 

21. Kishon okhina, okhina nitak chashpo yvmmvt, Kishon 
okhina yvt pifit kanchi tuk oke. Umi shilombish ma! ha- 
tak hlampko chilita ya yakni ya ish a hvhlichishke. 

22. Yvmohmi ma ilauatvchi kak o, micha hatak hlampko 
chilita yvt ilauatvchi kak o, issuba iyi akchush vt kobahli 
tuk oke. 

23. Chihowa im enchel vt Chihowa ya okla ant apela tuk 
keyu, Chihowa ya ant apelvt chilita hochitoka ya 1 sanali 
tuk keyu hoka, Melos a kalakshichit hvsh mihashke, okla 
yumma ai asha ka hvsh kalakshichi fehnashke, achi tok. 

24. Hebe Kenait tekchi Chael vt holitopa kvt ohoyo pu- 
ta ka i shahla chi hoke, ohoyo puta vlhtipo ahanta ka holi- 
topa kvt 1 shahla hi oke. 

25. Oka im asilhha ma, pishukchi yo ipeta tuk: pishuk- 
chi nia ya ampo holitopa yo fohkit isht im vla tuk oke. 

26. Ibbak a chofak a isht ishi mvt, ibbak isht impak im- 
ma ya chofak isht anvhlichi yash Sisela ya isht isso tuk 
oke: imosana bahlit hlopullichi mvt, noshkobo ha chanlit 
tvbli tuk oke. 

27. Iyi itikba ya akachunoli tuk, itula tuk, aka itoyula 
tuk: iyi itikba ya akachunoli tuk, itula tuk; iyi itikba ya 
akachunoli tuk mak osh yvmma illit itula tuk oke. 

28. Sisela ishki vt okhissushi ya pit a hopokoyot, okhis- 
sushi isht okshilita tvnna pit tahpvlvt, Nanta katiohmi họ 

im itichanvlli hvt minti kvt hopaki cho? nanta katiohmi 
ho im itichanvlli hvt chanvlli kvt sulaha cho? achi tuk 
oke. 

29. Ohoyo hopoyuksa im asha vhleha hvt anumpa falama 
ya ima, ahli, ilap inli hosh anumpa falama ya il anumpulit, 

30. Nana ahayuchi tuk keyu ho? na wehpoa ya itakush- 
kovt, choyo himita achvfa, keyukmvt tuklo kia, hatak chilita 
puta kut ishit, Sisela vto na wehpoa pisa ilaiyukali, chofak 
ushi isht vihtaha na wehpoa pisa ilaiyukali, pisa ilaiyukali 
tahlalaka chofak ushi isht vihtaha, na wehpoa ishi tuk vt 1 
nucha he vlhpesa ka itakushkowa tuk keyu ho? achi tok. 

31. Yvmohmi hosh chin tvnvp moma kvt illashke, Chi- 
howa ma! amba Chihowa holitobli vto hushi vt imi hlamp- 
ko il ai eshi hosh kohcha kak inli ho chiyuhmashke, ahanchi 
tok oke. Mihma yakni vt afummi pokoli ushta ho foha tok 
oke. 


CHAPTA VI. 


UMOHMI ma Islael im vlla vhleha hvt nana ik achuk- 
mo ka Chihowa itikba ya ai yumohmi tok : mihma Chi- 
howa yot afummi untuklo ho Mitian ibbak a fohki tok. 

2. Mihma Mitian ibbak vt Islael a 1 sanali kvt kvllo tok ; 
micha Mitianait vhleha pulla kak o Islael im vlla vhleha hvt 
hichukbi nvnih chaha, ai asha ka, micha yakni chiluk, micha 
alatukko kvllo aiena ka il ai ikbi tok. 

3. Micha Islael vt nana hokchi ma, yakohmi tok ; Mitian- 
ait vhleha, micha Amalekait vhleha, micha hvshi akochaka 
in chipota aiena kvt vlvt, Islael a ant itibi beka tok. 
~- 4. Micha ant im 1 sanalit abinanchi cha, yakni na waya 
ya okpvnit, Kasa ish ona ka ont vhlichi beka tok: micha 


= Islael a isht okchaya nana kia chukfi vlhpoa, wak, issuba 


haksobish falaia nana kia ik im ashancho beka tok. 

5. Laua kvt hatvffo ak o chiyuhmi hosh i wak, micha im 
vihtipo alena ka isht vla hatuk osh; okla, micha 1 kamel 
aiena kvt a holhtina iksho hatuk osh; micha ga yash 
chukowvt okpvni tok. 

6. Mihma Mitian okla pulla kak o Islael vt ilbvsha fehna 
tok; mihmvt Islael vt Chihowa ya 1 pahaya tok. 

7. Mihma yakohmi tok, Mitianait vhleha pulla kak o, 
Islael im vlla vhleha hvt Chihowa ya 1 pahaya ma, 

8. Chihowa yvt Islael a hopaii 1 pila tok: mihma yum- 
mak ash osh, Islael in Chihowa Chitokaka yvt yak ahan- 
chishke, Uno ak osh Echip a ai ishit hvchi kokchi li tok, mi- 
cha aboha yuka a kohchit hveh isht vla li tok oke. 

9. Micha vno ak osh Echip okla ibbak a, micha hvch 
ilbvshali tok ibbak a a hvchi hlakofichi li tok; micha hvch 
itikba tihlelit kohchit, micha 1 yakni ya hvch ima li tok oke. 

10. Micha, Uno ak osh hvchin Chitokaka Chihowa sia 
hoke ; Amolait vhleha 1 yakni yo hvsh ai asha kvt 1 naholbvt 
toba puta ka hvsh 1 nukshopa na, hvchim achi li tok kia, vm 
anumpa ha hvs sum antia tuk keyushke, im.ahanchi tok. 

11. Mihma Chihowa im enchel vt vla cha, iti baiyi akish- 
tvla yvmmvt Oflah hikia hosh Choash Abieslait ak o im 
atalaia ak o binili tok: mihma ushi Kiteon vt Mitianait vhle- 
ha hak o in luhma chi hosh paki abushli ya bilika ho onush 
a boli tok. 

12. Mihma Chihowa im enchel ash osh i halaka cha, 
Chihowa yvt chib afoyukvshke, hatak hlampko, hatak chilita 
nukwia iksho chia ma! im achi tok. 

13. Mihma Kiteon vt, An Chitokaka ma! Chihowa yvt 
pibafoyuka hokak o nanta katiohmi ho ilvppa puyuta kvt pi 
onvtola tuk 0? nana afehna puta piki vhleha hvt pim ano- 
lit, Chihowa ak osh Echip a akohchit pisht vla keyu, ahan- 
chi beka tok mvuto? yohmi kia himak ano Chihowa yvt pi 
kanchit, Mitianait vhleha ibbak a pi fohkishke. 

14. Mihma Chihowa yvt i holhponayo onochit pisa mvt, 
Ilvppa ish a kvllo kvt yvmohmi hosh la, mikmvt Islael ą 
Mitianait vhleha ibbak a ish hlakoficha chi hoke; chi pila li 
keyu cho? achi tok. 

15. Mihma an Chitokaka ma! nanta hak o Islael a ishit 
hlakofichi la chi cho? yakeh! an chuka achufa yvt Manas- 
seh ya ilbvsha yoke, micha aki in chuka achvfa yą moma 
ik lauwo sia hoke, im achi tok. 

16. Mihma Chihowa yvt, Chibafoyuka li pulla chi hoke; 
mikma Mitianait vhleha ha hatak achvfa chiyuhmichit issot 
ish kancha chi hoke, im achi tok. 

17. Mihma, Himak a chi holhponayo hanta a chi ahayu- 
chi li hokma, yohmikma is svm anumpuli tuk vt nan isht 
atokowa is sa halakvchashke. 

18. Ish ia ná, chim .asilhha lishke, ont falamvt nan isht 
aiokpvchi ya isht vtot, chi tikba talali li hayashke, achi tok. 
Mihma, Binili li anonti ish lashke, achi tok. 

19. Mihma Kiteon vt ont chukowvt, issi kosoma ushi, 
micha bota tohbi efa achvfa ho pvska ik shatvmmo atahli 
tok: nipi ano kishi fohki mvt, okchi ya shuti vni mvt, baiyi 
akishtvla ya isht im ona cha, isht aiokpvchi tok. 

20. Mihma Chitokaka im enchel vt, Nipi micha pvska ik 
shatvmmo ya ishi cha, tvli ilvppa onochi cha, okchi ya hla- 
tubli, im achi tok. Mihma yvmohmi tok. 

21. Mihma Chihowa im enchel vt tvbi ibbak foyuka tuk 
vt weli cha, tvbi wishakchi ya nipi micha pvska ya tikelichi 
ma, luak vt tvli ya kohcha cha, nipi micha pvska ik shatvm- 
mo ya hushmit tahli tok. Yvmohmi ma Chihowa im en- 
chel vt ia na ik peso ki tok. 

22. Mihma Kiteon vt Chihowa im enchel atuk o akosti- 
ninchi mvt, Kiteon vt, Ikikkeh! Chitokaka Chihowa ma! 
Chihowa im enchel a nashuka itipisa li hokvt, achi tok. 

23. Mihma Chihowa hvt, Chi nuktaiyalashke, chi nuk- 
shopa ná, chilla he keyu hoke, im achi tok. 

24. Yvmohmi ma Kiteon vt Chihowa ya alta im ikbi cha, 
Chihowa-shalom hochifo tok: himak nitak a Abieslait vhle- 
ha in tvmaha Oflah ya a hikia moma hoke. 

25. Atuk o yakohmi tok, mih ninak ak inli ho Chihowa yvt, 
Chiki i wak hobvk himita, wak hobvk atukla afummi untuklo 
kak o ish ishashke; micha Baal im alta chiki vt ikbi tok a 
ish kinvffashke, micha iti lokoli bilika hieli ka chanlit ish 
akvchashke : 

26. Micha tvli paknaka ilvppa a chim apesa li ka Chi- 
howa chin Chitokaka ya alta ish im ikbi cha, wak hobvk 
atukla kash ishit vbit, iti lokoli chanlit ish akvcha chi kvt, 

isht hukmit isht aiokpvchi isht ish aiokpvchashke, im achi 
tok. 

27. Yvmohmi ma Kiteon vt in tishu pokoli họ ishi cha, Chi- 
howa yvt im achi tuk mak o yvmohmi tok: mihmvt iki in chuka 
achvfa, micha tumaha holihta hatak aiena ka i nukshopa hatuk 
osh, nitak a yumihcha he keyu hosh, ninak o yumohmi tok. 

28. Mihma tvmaha holihta hatak vhleha hvt onnahinli 
fehna wakaya ma; yakeh! Baal im alta vt kinafa ma, mihma 
iti lokoli yomma bilika hikia tuk vt chayvt kinahli, micha 
wak hobvk atukla kash o alta toba tuk a onochit isht alok- 
puchi tuk achini tok. 

29. Yvmohmi ma it 1 ponaklot, Kuta hosh ilvppa yumih- 
chi tuk oh cho? achi tok. Atuk osh okla asilhhuchit po- 
naklo ma, Choash ushi Kiteon ak osh ilvppa yvmihchi tuk 
oke, okla achi tok. 

30. Yvmohmi ma tvmaha holihta hatak vhleha hvt Cho- 
ash a, Chiso ha ishit ish kohcha na illashke: Baal im alta 
ya kinvfñ hokvt, micha bilika iti lokoli tuk a chanlit kinvffi 
hokvt, im achi tok. 

31. Mihma Choash vt i sanalit hieli kash, Baal a apeh- 
povt hvsh anumpula chi ho? hvsh apoba chi cho? kuna 
hosh apehpovt anumpula hinlakmvt, yummak osh onnahinli 
moma na illashke; kuna hosh im alta ya kinvffi ka Chitoka- 
ka naholbvt toba ak okmvt, ilap ak mli iau il apehpovt 
anumpulashke, im achi tok. 

32. Yvmohmi mvt nitak yvmma Chelub-baal hochifot, 
Im alta kinvfñ hoka, Baal ak osh apehpovt anumpulit i 
sanalashke, achi tok. 

33. Yvmohmi ma Mitianait vhleha, micha Amalekait 
vhleha, micha hvshi akochaka in chipota vhleha ajena kvt 
itihoyvt itvnaha cha, ivt Chesleel okfa hak o ont binanchi tok. 

34. Yohmi kia Chihowa imi Shilombish vt Kiteon a onvto- 
la na isht-pufa olachi na Abiese vt im itvnahvt iakaiya tok. 

35. Mihma anumpa shali vhleha Manasseh ya pilvt hlo- 
pullichi tok: mihma yummak kia im itvnahvt iakaiya tok: 
mihmvt Asha, micha Sebulun, micha Naftali aiena ka anum- 
pa shali vhleha i pila tok: mihma afamvt minti tok. 


CHAPTA VII. 95 


36. Mihma Kiteon vt Chitokaka ya, Ish achi tuk vt yv- 
mohmit svbbak ak o Islael a isht ish hlakoficha chi hokmvt, 

37. Yakeh! chukfi hishi ya anihechi ya bohli la chi hoke: 
yohmi ka fichak vt chukfi hishi ak bano ho onutola cha, 
yakni inla hokvto shila biekakma, yohmikma ish achi tuk vt 
Islael a subbak ak o isht ish hlakoficha chi ka, ithaiyana la 
chi hoke, im achi tok. 

38. Atuk o yvmohmi tok; onna ma onnahinli wakaya 
mvt, chukfi hishi ya yichiffit ishi cha, fichak a bushlit chukfi 
hishi akohchi na oka vt ampo alota achufa tok. 

39. Mihma Kiteon vt Chitokaka ya Isht chim anukkilli vt 
a sanalit ik libbo kashke: mikma himonna ilvppak bano ho 
anumpuli lashke: Himonna ilvppak bano ho chukfi hishi ya 
isht imomaka pisa lashke, chim asilhha lishke ; himak ano 
chukfi hishi ak illa hosh shilakma, yakni paknaka moma ho- 
kuno fichak vt onvtolashke, im achi tok. 

40. Mihma Chitokaka yvt ninak yvmma yvmihchi tok: 
chukfi hishi ak illa hosh shila ma, fichak vt yakni moma 
onvtola tok. 


CHAPTA VII. 
o ma Chelub-baal (yvmmvt Kiteon) ak osh okla 


moma apeha tuk aiena kvt onnahinli fehna wakaya mvt, 
kvli Halot ak o bilika binanchi tok: yohmi họ Mitianait okla 
chito vt 1 falummi imma in tvnnvp nvnih Moleh bilika okfa 
kak o aiasha tok. 

2. Mihma Chihowa yvt Kiteon a, Okla chi apihvt aya 
kvt laua fehna hatuk o, Mitianait vhleha ha ibbak fohki la 
he keyushke ; 1 yohmi li hokma, Islael vt vm ilauatvt, Uno 
subbak ak inli hosh sa hlakofichishke, acha hinla hoka. 

3. Yvmohmi hoka himak a okla ha haklochit anumpulit, 
Kuna hosh nukshopvt komuntakmvt, Kileat nvnih ha onna- 
= hinli a falamvt iashke, ish achashke, achi tok. Mihma okla 
hvt tahlepa sipokni pokoli tuklo cha tuklo aiena kvt falamvt 
ia tok; mihma tahlepa sipokni pokoli hosh asha tok. 

4. Mihma Chihowa yvt Kiteon a, Okla hvt laua momvsh- 

ke: oka ajasha isht ish onashke, mikma yummak o ai imo- 
maka chi pisa lashke: mikma yakohma chi, kuna ho, Ilvppak 
osh chi awant ia chi, chim achi likma, yummak osh chi 
awant ia chi hoke ; micha kuna ho, Ilvppvt chi awant ia he 
keyu, chim achi likma, yummak okvt ia he keyu hoke, im 
achi tok. 

5. Yumohmi ma, okla ha oka ai asha isht ona tok: mih- 
ma Chihowa yvt Kiteon a, Isunlvsh a oka isht taklit ishko 
kvt, ofi yosh isunlvsh isht takli ka chohmikma moma kia ila 
naksika ish hilechashke; mikmvt iyikvlaha hachukbihlepvt 
hikia hosh ishko kak kia ila naksika ish hilechashke, im 
achi tok. 

6. Yohmi ma ibbak isht taklit ishko kvt holhtina kvt ta- 
hlepa tuchina tok: amba inla moma kuto hachukbihlepvt 
iyikvlaha isht hikivt ishko tok oke. 

7. Mihma Chihowa yvt Kiteon a, Hatak tahlepa tuchina 
oka taklit ishko tuk mak o ishit chi hlakofichit, Mitianait 
whleha ha chibbak fohki la chi hoke: mikma okla inla mo- 
ma kvto ai vtta aiyukali onashke, im achi tok. 

8. Yvmohmi ma pinak, micha isht pufa aiena ka ibbak 
isht ieshi tok: mihma Islael vhleha inla moma kvno im vl- 
bina aiyukali pit tihleli cha, hatak tahlepa tuchina yvmmak 
ash o ishi tok. Mihma Mitian okla tvshka chipota hvt nu- 
taka okfa ho alasha tok. 

9. Atuk o yakohmi tok, mih ninak ak inli Chihowa yvt, 
Wakaya cha, tvshka chipota ai asha ka akowvt ona; chibbak 
a fohki li hoka. 

10. Amba ia ka chi nukwiakmvt, chin tishu Fulah yak o 
ish ishi cha, tvshka chipota ai asha ka ish onashke. 

11. Micha nana achi ka ish hakla chi hoke; micha him- 
makma chibbak vt hlampko cha, tvshka chipota aiasha ka 
ish im ona chi hoke, im achi tok. Yohmi ma in tishu Fulah 
ya ieshi cha, ivt hatak na halupa ieshi tushka chipota ibafo- - 
yuka vhli ho ona tok. 

12. Mihma Mitianait vhleha, micha Amalekait shia 
micha hvshi akochaka in chipota aiena kvt okfa ha kahvt aya | 
kvt, lawa kvt hatvffo chiyuhmi ma, 1 kamel vt a holhtina | 

iksho, laua kyt okhvta lapalika ang ai asha kak ọ chi- 
yuhmi tok. 

13. Atuk o Kiteon vt ona ma, sakeh! hatak achufa kvt 
holhpokuna cha, ilap ai achvfa ka im anoli mvt, Yakeh ! 
holhpokuna sa holhpokuna ma, yakeh! bali pvska lumbo 
achvfa hosh tonolit ia mvt, Mitian tushka chipota iba chuko- 
wot ia mvt, binah ho ona cha, issot kinvffi na binah hash ot 
filema cha, aka pvtaya tuk oke, achi tok. 

14. Mihma ilap ai achvfa yot afalamichi mvt, Ilvppvt inla 
keyu, amba Kiteon Choash ushi, Islael hatak 1 bushpo 
falaia mak oke: Chitokaka yvt Mitian, micha in tushka chi- 
pota moma ka ibbak a fohki hoka, achi tok. 

15. Atuk o yakohmi tok, Kiteon vt holhpokuna, micha 
toshowa aiena anoli na haklo mvt, Chihowa aiokpvchi mvt, 
falamvt Islael tvshka chipota ai asha ka ona mvt, Hush 
wakayashke, Chihowa hvt Mitian tvshka chipota laua ya 
huch ibbak a fohkishke, achi tok. 

16. Mihmvt hatak tahlepa tuchina kash apehlichi tuchina 
ho ita kvshkoli cha, hatak moma ka isht pufa ibbak fohki 
mvt, ishtochi nana vlhto keyu pvla ho fohki tok. 

17. Micha, Hvs sa pisa cha, yummak inli hush yohmash- 
ke: atuk osh yakeh! binah vhli ona likma, yakohmashke, 
nana yvmohmi li kak o hvsh yvmohmashke. 

,18. Isht pufa yo olachi li, vno, micha si apeha aiena kvt, 
mikma hvchishno ak kia momvt binah apakfoyupvt isht pufa 
ya hvsh olachashke, mikmvt Chihowa, micha Kiteon 1 bvsh- 
po falaia yoke, hvsh ahanchashke, im achi tok. 

19. Yvmohmi tuk o Kiteon, micha hatak tahlepa achvfa 
apihvt aya tuk. vt nmak atoni iklvna isht ia vmmona ho bi- 
= nah vhli ho ona tok; mihma himona atoni hilechit tahli tok : 
| mihma isht pufa olachi mvt, ishtochi ibbak fohka tuk vt 
koli tok. 

20. Micha apehlichi tuchina tuk ash osh isht pufa ya ola- 
| hanchi mvt, ishtochi ya koli, micha ibbak vlhfvbek imma ya 
= pvla isht ieshi mvt, ibbak isht impak imma yano isht pufa 
| olacha chi kvt isht ieshi tok: micha okla tvshka paya mvt, 
Chihowa, micha Kiteon i bvshpo falaia yoke, ahanchi tok. 
| pi 

21. Mihma hatak moma kvt a hikia he vlhpesa kvt hikivt 
binah ha apakioyupa tok; mihma tvshka chipota laua yvt 
yihlepvt yaiya mvt, maleli tok. 

22. Mihma tahlepa tuchina kash osh isht pufa olahanchi 
tok; mihma Chihowa hvt tvshka chipota laua ya hatak pu- 
ta i bvshpo falaia ilap bika isht it 1 sanalichi tok; mihma 
tushka chipota laua yvt yihlepvt Selelalh imma Belh-shittah 
ha, micha Tabbalh Abel-meholah vhli ka ona tok. 

23. Mihma Islael hatak vhleha hvt Naftali, micha Asha, 
micha Manasseh moma alena ka akohchvt itihoyot itunaha 
cha, Mitianait vhleha ha iakaiyvt hlioli tok. 

24. Mihma Kiteon vt anumpa shali ya Eflaim nvnih mo- 
ma ka tihlelit, Akowvt hvsh minti cha, oka Belh-balah, 
micha Chatan ont ai vhli ka tikba hvsh ai ishashke, ahanchi 
tok. Mihma Eflaim hatak moma kvt iti hoyot itvnaha cha, 
oka Belh-balah, micha Chatan ont ai vhli ka ishi tok. 

25. Mihmvt Mitianait tvshka pehlichi tuklo Oleb, micha 
Seeb a ishi tok: micha Oleb a Oleb tuli onochit vbi cha, 
Seeb a paki a hollokchi Seeb in talaia ka ai vbi tok; micha 
Mitian a hlioli tok, mihmvt Oleb, micha Seeb noshkobo ha 
ishit Chatan mish tunnvp Kiteon a isht im ona tok oke. 


CHAPTA VIII. , 


UMOHMI ma Eflaim hatak vhleha hvt, Nanta katiohmi 

ho ish pi yakohmichi tukohcho? Mitianait vhleha ha 

itibit ish ia mvt, chik pi hoyo kvt, achi tok; mihmvt okla 
itachowvt 1 kvllo tok. 

2. Mihma, Uno kaniohmi li tuk vt chishno ya nanta isht 
ahoba cho? Eflaim paki vlbvlli ak osh achukma kvt Abiese 
vt paki vmo ka 1 shahli keyu ? 

3. Chitokaka yvt Mitian tvshka pehlichi Oleb, micha 
Seeb a hvch ibbak fohki tuk oke: yohmi ka nanta hak o 
nana hvsh yumihchi tuk o chohmi ho yvmihchi la hinla tuk 
o? im achi tok. Yvmohmit yvmma achi ma, anukhobela 
tuk vt 1 yokopa tok. 

4. Mihma Kiteon vt Chatan a ona tok; mihmvt yvmma, 
micha hatak tahlepa tuchina apihvt aya kash aienvt hoyvbli 
kia, hlioli moyuma hosh hlopulli tok. 

5. Mihma Sukkolh hatak vhleha ha, Okla si akaiya ka 
pvska lumbo kanohmi ka hvsh imashke, hvchim asilhha 
lishke : hoyvbli hoka, micha Mitian miko Sebah, micha Sal- 
munna ita tuklo ka hlioli li hoke, im achi tok. 

6. Mihma Sukkolh okla pehlichi vhleha hvt, Sebah, micha 
Salmunna ibbak vt chibbak a foyuka tuk o, chin tvshka chi- 
pota ya pvska il ipeta hinla cho? achi tok. 

?. Mihma Kiteon vt, Yvmohmi ka Chihowa yvt Sebah, 
micha Salmunna ya svbbak fohkikma, yakni haiaka kuti, 
micha onush isht nihechi alena ho hvchi nipi ya ishit hlilli- 
chi la chi hoke, achi tok. 

8. Micha yvmma vttvt ivt Penuel a ona mvt, yummak 
mli hoi miha tok: mihma Penuel hatak vhleha hvt afala- 
michit anumpuli kvt, Sukkolh hatak vhleha hvt afalamichit 
anumpuli tuk mak o chohmi tok. 

9. Mihma Penuel hatak vhleha hak kia im anumpulit, Si 
achukmakvt falamvt vla likmvt, holihta chaha ilvppa kinvi 
la chi hoke, achi tok. 

10. Mihma Sebah, micha Salmunna itatuklo kvt, micha 
in tvshka chipota, hatak tahlepa sipokni auah tahlapi foka 
hosh hvshi akochaka in chipota tvshka chipota laua yatuk 
a hlakofi tuk vt moma mak o aiena kvt Kalko ak o alasha 
tok; hatak bvshpo falaia ieshi vt tahlepa sipokni tahlepa 
- achvfa cha, pokoli tuklo hosh akvma tuk oka. 

11. Mihma Kiteon vt Nobah, micha Chokbehah hvshi 
akochaka imma vlhtipo aiasha hina ia hosh tvshka chipota 
laua ya ont issot kanchi tok; tvshka chipota laua yvt ik 
nuktahlo hatuk oka. 

12. Mihma Sebah, micha Salmunna vt tihlaiya ma, hlioli 
tok; micha Mitian miko tuklo Sebah, micha Salmunna yash 
ishi cha, tvshka chipota laua ya komuntvchit yuhli tok. 

13. Mihma Choash ushi Kiteon vt hushi vt ik kohcho ki- 
sha ho tvnvp aya tuk vt falama tok. 

14. Micha Sukkolh hatak vhleha ho ai achifa hatak hi- 

mita yo hèkli cha, 1 ponaklo tok: mihma Sukkolh pehlichi 
vhleha, micha hatak asvnonchi vhleha aiena yummvt pokoli 
untuklo cha, untuklo ho holissochit anoli tok. 

15. Mihma Sukkolh hatak vhleha ha im ona cha, Yakeh! 
Sebah, micha Salmunna yvmma isht hvsh yopulvt, Sebah, 
micha Salmunna ibbak vt chibbak a foka tuk o, hatak chi 
apehvt aya hoyvbli ka pvska il ipeta hinla cho? ishit hvs si 
ahanchi tuk mak oke, achi tok. 

16. Micha tvmaha holihta hatak im asvnonchi vhleha 
yash ishi cha, yakni haiaka kvti, micha onush isht nihechi 
aiena ho Sukkolh hatak vhleha ha nan isht im abvchi tok. 

17. Mihmvt Penuel holihta chaha ya kinvifi cha, tumaha 
holihta yash hatak vhleha ha vbi tok. 

18. Yvmohmi mvt Sebah, micha Salmunna itatuklo ka, 
Tabo hvsh ai vbi kvt hatak katiohmi hatok o? im achi ma, 
afalamichit anumpuli mvt, Chi kaniohmi ka, yummak' kia 
yohmi tok: miko yo ushi vhleha nana chohmi bieka tok. 

19. Mihma Kiteon vt, Itibapishi li vhleha ha tok, hvshki 
ushi vhleha ha tok oke: Chihowa yvt okchaya pulla ka 
apowvt ish okchalinchi tuk okma, huchibe la he tuk keyu 
hoke, achi tok. 

20. Mihmvt ushi vttahpi fehna Chehle ya, Wakaya cha, 
vbi, im achi tok. Yohmi kia hatak himita vt bvshpo falaia 
ya shufit ik esho tok: vlla fehna moma hatuk osh nukshopa 
hokvt. 

21. Yohmi ma Sebah, micha Salmunna vt, Chishno vt 
ish wakaya cha, ish pi onvtolashke ; hatak ak osh kanioh- 
mikma, imi hlampko hvt yvmohmi chatuk oka, achi tok. 
Mihma Kiteon vt wakaya cha, Sebah, micha Salmunna ya vbi 
myt, nan isht il akshema i kamel inuchi tuk a im ai ishi tok. 

22. Yohmi ma Islael hatak vhleha hvt Kiteon a, Ish pi 
pehlichashke, chishno, micha chiso, micha chiso ha iso ak 
kia aiena kvt: chishno ak osh Mitian ibbak a ish pi hlako- 
fichi tuk okvt; im achi tok. 

23. Mihma Kiteon vt, Hvchi pehlichi la he keyu, svso 
hak kia hvchi pehlicha he keyu: Chihowa ak osh hvchi 
pehlicha hi aka im achi tak. 

24. Mihma Kiteon vt, Nana asilhha achvfa to hvchim 
ahni lishke, yummvt hatak hvsh puta kvt na wehpoa hakso- 
bish takali immi aiyukali kvt hvs sumashke, im achi tok. 
(Ishmaelait vhleha atuk okvt, tuli holisso lakna haksobish 
takali vt im asha tok oke.) 

25.. Mihma afalamichit anumpuli mvt, Aiokpanchit e 
bohlashke, im achi tok. Mihmvt nafohka patali cha, ha- 
tak puta kvt na wehpoa haksobish takali immi aiyukali kvt 
pit fohki tok. 

26. Mihma tuli holisso lakna haksobish takali asilhha tuk 
weki kvt tuli holisso lakna shekel tahlepa sipokni achufa 
cha, tahlepa untuklo tok; nan isht il akshema puta, micha 
ikunla inuchi, micha nafohka hummaiyi Mitian miko vibeha 
tuk, micha itatakuli kamel vt inuchi tuk puta kvt aiena 
tok. 

27. Mihma Kiteon vt efot a al ikbi cha, in tvmaha holihta, 
yummvt Oflah yak o bohli tok: mihma Islael moma kvt ivt 
hauit iakaiya tok: yvmmvt Kiteon, micha in chuka achvfa 
isht ai ibetvbli tok. 

28. Yakohmi hosh Mitian vt Islael im vlla vhleha itikba 
ya 1 nutaka cha, 1 himmakma noshkobo ha ik akachakalecho 
tok. Mihma Kiteon i nitak afummi pokoli ushta ka yakni 
vt achukmvt talaia tok. 

29. Mihma Chelub-baal Choash ushi vt ivt ilap in chuka 
akinli ho ont ahanta tok. 

30. Mihma Kiteon vt ilap nipi tobachi vt ushi nakni po- 
koli untuklo tok; tekchi vt in laua tok okvt. 

31. Mihma im itaiena yvt Shechem a anta tuk osh, yvm- 
mak kia vlla nakni yo im eshi na, hohchifo ka Abimilech 
hochifo tok. 

32. Mihma Choash ushi Kiteon vt sipokni achukma hosh 
illi cha, iki Choash im ahollopi yvt Oflah Abieslait vhleha 
yakni ahikia ka a hollopi tok. 

33. Atuk o yakohmi tok, Kiteon vt illi mak inli ho, Islael 
im vlla vhleha hvt anonti falamvt hauit ia cha, Baalim ą 
iakaiya cha, Baal-belilh naholbvt toba ya aiokpvchi tok. 

34. Micha Islael im vlla vhleha hvt Chihowa in Chito- 

kaka yvmmäk osh in tvnvp vt apakfoyupa tuk ibbak a ahla- 
kofichit kohonchi tuk a ik ithaiyano tok. 

35. Micha Chelub-baal, yommvt Kiteon in chuka achvfa 
ya, yummvt Islael a 1 kana tuk a chiyuhmit okla i kana tok 
keyu hoke. . 


C HABIAN II 


UMOHMI ma Abimilech Chelub-baal ushi vt Shechem 

onvt, ishki itibapishi vhleha ha im ona cha, itim anum- 

pulit, micha ishki ya iki in chuka achufa moma ka itim 
anumpulit yak ahanchi tok. 

2. Shechem hatak moma ka im anumpulit hvsh haklo- 
chashke, huchim asilhha lishke, Chelub-baal ushi vhleha 
pokoli untuklo kak osh hvchi pehlichi kvt hvchim vlhpiesak- 
ma, ak cho? achvfa hosh hvchi pehlichi kak oh cho? hvsh 
im achashke, micha vno chi foni, micha chi nipi ak mli sia 
ka, hvsh ithaiyanashke, achi tok. 

3. Mihma ishki itibapishi vhleha hvt anumpa ilvppa puta 
ka Shechem hatak moma ka isht im anumpuli tok: mihma 
chukush vt Abimilech a iakaiya kak o nukfoyuka tok: Piti- 
bapishi hoka, achi hatuk osh. 

4. Micha tuli hvta tushahli pokoli untuklo ho Baal-belilh 
in chuka ya a kohchit okla ima na yvmmak o Abimilech vt 
hatak makali, micha hatak ilefenvchi ya ishit tohno na iakai- 
ya tok. 

5. Micha iki in chuka Oflah talaia ka ona cha, itibapishi 
vhleha Chelub-baal a ushi vhleha hatak pokoli untuklo ho 
tuli achvfa ho onochit vbi tok: yohmi kia Chohlam Chelub- 
baal ushi ishtaiyopi vto hlakofi, luma hatuk osh. 

6. Mihma Shechem hatak moma kvt iti hoyot itunaha, 
micha Millo in chuka moma aiena kvt ivt, holihta Shechem 
talaia baiyi ya bilika kako Abimilech a miko ai ikbi tok. 

7. Atuk o Chohlam a im anoli ma, ivt Kelisim nvnih 
paknaka ont hikia cha, chitolit pahayvt, Hvs sa haponak- 
lashke, Shechem hatak vhleha hvchia ma! yvmohmi họ 
Chitokaka yvt hvchi haponaklashke. 

8. Pehlicha chi ka iti puta kvt himonna ma nai? ahummit 
miko ikba chi hosh kohchvt ia tok: micha Alif vpi ya, Ish 
pi mikashke, im achi tok. 

9. Yohmi kia Alif vpi vt, Sa nia yummak o Chitokaka, 
micha hatak alena ka ishit holitoblichi chatuk a issa lish, ivt 
iti puta kak o pehliechit ọ wakayvt hikia la hinla cho? im 
achi tok. 

10. Mihma iti puta kvt fik vpi ya, Ish la cha, ish pi mi- 
kashke, im achi tok. 

11. Yohmi kia fik vpi vt, Sa champuli tuk, micha vni 
achukma ho vni li tuk vt kanchi lish, iti puta kak o pehlie- 
chit 0 wakayvt hikia la pinla cho? im achi tok. 

12. Yvmohmi ma iti puta kvt paki vpi ya, Ish la cha, ish 
pi mikashke, im achi tok. 

13. Mihma paki vpi vt, Um oka paki ya yvmmvt Chito- 
kaka, micha hatak a chukvsh yukpali chatuk a issa lish, ivt 
iti puta kak o pehliechit o wakayvt hikia la hinla cho? im 
achi tok. 

14. Yvmohmi ma iti puta kvt shumo ya, Ish la cha, ish 
pi mikashke, im achi tok. 

15. Mihma shumo vt iti puta ka, Ahli mak osh hvchi 
pehlichi miko hvs sakbi hokmvt, vlvt a hoshontika nutaka 
ya hvsh. atukkashke: keyukma luak wt shumo ya akohcha 
cha, Lebanon chuahla ya hukmit tahlashke. 

16. Yumohmi ka himak a Abimilech a miko hvsh ikbi 
kvt, chukvsh ai ahli apissanli tuk okma, micha Chelub-baal, 
micha in chuka achvfa ya ai vlhpiesa, micha ibbak asitvbi 
tuk vlhpesa kak o hvsh 1 yumohmi tuk okma, 

17. (Aki vt hvchim itibit, im ilhfiopak a ishkvnapvchi 
fehnvt, Mitian ibbak a ahlakofichit hvchi kohchichi tok. 

18. Yvmohmi tok a himak nitak a aki in chuka achvfa ya 
1 sanalit hvsh wakaya cha, ushi vhleha hatak pokoli untuklo 
ho tuli achvfa onochit hvsh bi cha, in tishu choyo ushi Abi- 
milech a hvch itibapishi hoka, Shechem hatak vhleha ha i 
miko hvsh ikbishke.) 

19. Yvmohmi ka chukvsh ai ahli hosh himak nitak ą 
Chelub-baal, micha in chuka achvfa ya hush 1 yvmohmi kvt 

ahlikmvt yohmikmvt Abimilech a hvsh a yukpakma, Abi 
milech vt hvchi a yukpashke. 

20. Amba keyukma, luak vt Abimilech a akohcha hosh 
Shechem hatak vhleha, micha Millo in chuka ya hukmit 
tahlashke: micha luak vt Shechem hatak vhleha, micha 
Millo in chuka ya akohcha hosh Abimilech a hukmit tah- 
lashke, im achi tok. 

21. Mihmvt Chohlam vt malelit kunivt, Bee ak o ona 
cha, itibapishi Abimilech a i nukshopa kak osh yummak ọ 
vtta tok. 

22. Abimilech vt Islael a i miko tok afummi tuchina ma, 

23. Yohmi ma Chitokaka yvt shilombish okpulo ya Abi- 
milech, micha Shechem hatak vhleha ha itintakla ya pila 
tok; mihma Shechem hatak vhleha hvt ai vlhpiesa keyu ho 
Abimilech 21 yumohmi tok. 

24. Yvmohmi ho Chelub-baal ushi pokoli untuklo ka 
ilbvshali tok vt micha im issish vt itibapishi Abimilech yum- 
mak osh vbi tok a, micha Shechem hatak vhleha, yummvt 
itibapishi vhleha vbi ka apelvchi tok aiena ka ant onvtoyula 
chi hatok. 

25. Mihma Shechem hatak vhleha hvt im alehchi hatak 
a nvnih paknaka ashachi na yvmma pilla ka kuna hosh 
ayakma, moma ekla wehpuli tok: atuk o Abimilech vt im 
annoa tok. 

26. Mihma Kaal Ebet ushi vt mintit itibapishi vhleha ita- 
pihvt Shechem a ona tok: mihma Shechem hatak vhleha 
hvt anukchieto tok. 

27. Atuk osh kohchvt osapa ona cha, paki ya vmot tahli 
mvt, ahvhlichi cha, chepullit nayukpvt alasha tok; mihmvt 
i naholbvt toba im aboha chukowa cha, impvt, nan ishkot 
aiasha mvt, Abimilech a kalakshichit mihachi tok. 

28. Mihma Kaal Ebet ushi vt, Abimilech vt kvła ho? 
micha Shechem vt kvta hatuk o il im antia hinlaho? Che- 
lub-baal ushi keyu? Sebul ak osh im anumpeshi keyu 
ho? Hamo hatak vhleha Shechem iki ak o hvsh im anti- 
ashke: nanta katiohmi ho yumma il im antia hinla cho? 

29. Micha okla ilvppa sabbak a 1 nutakvchi tuk okbano, 

yohmikma Abimilech a kvnvllichi la hinla, achi tok: mih- 
mvt Abimilech a, Chin tvshka chipota ya ish lauachi cha, 
ish kohchashke, im achi tok. 

30. Atuk o Sebul tvmaha holihta pehlichi vt, Kaal Ebet 
ushi im anumpa ha haklo mvt, im ai 1 nukkilli vt libbi tok. 

31. Mihmvt Abimilech a anumpa shali vhleha ha lumvt 1 
pilvt, Yakeh! Kaal Ebet ushi vt, micha itibapishi aiena kvt 
Shechem a vlvshke; micha yakeh! chi sanalit tumaha ho- 
= lihta ya al yimilichishke. 

32. Yohmi ka inta! ninak a wakaya cha, chishno, micha 
okla chi apehvt aiasha aiena kvt, micha osapa yak o hvsh 
im aiehchashke. 

33. Atukma yakohma chi hoke, onnahinli hushi kohcha mak 
inli ho onnahinli fehna ho wakayvt, tumaha holihta ya akanvllit 
ish fahamashke, micha yakeh! yvmma, micha okla apehvt aia- 
sha kvt kohchvt chitibikma, kaniohmi na ish pisakmvt, nana 
ho kaniohmichi chi bvnnakmvt, ish yumohmashke, achi tok. 
= 34. Mihma Abimilech vt, micha okla apehvt aya tuk aie- 

na kvt ninak o wakaya, aya ushta hosh Shechem a im aieh- 
chit alasha tok. 
35. Mihma Ebet ushi Kaal vt kohchvt tumaha holihta a 
chukowa holihta okhissa ya hikia tok: mihma Abimilech, 
micha okla apehvt aya tuk moma kvt im aiehchit aiasha tuk 
vt wakaya tok. 

36. Mihma okla ha Kaal vt pisa mvt, Sebul a, Yakeh! 
okla hvt nvnih ha akowvt mintishke, im achi tok. Mihma 
Sebul vt, Nvnih hvt hoshontika kak osh hatak ahoba ho ish 
pisa hoke, im achi tok. 

37. Mihma anonti Kaal vt anumpulit, Pisá, okla hvt bv- 
cha 1 shahli ha minti ma, aya inla kvt baiyi Meonenim pilla 
ho mintishke, achi tok. 

38. Yvmohmi ma Sebul vt, Chitih isht anumpulit, Abi- 
milech ak osh kuta hatuk o il im antia hinla cho? ish ahan- 
chi tuk mvto? okla ilvppak o ish shitilema tuk mak keyų ? 
inta! himak a ish kohcha cha, ish itibashke, im achi tok. 

. 89. Mihma Kaal vt Shechem hatak vhleha ha itikba ia 
cha, Abimilech a itibi tok. 

40. Mihma Abimilech vt hlioli na i maleli ma; laua kot 
akakohvt, micha nvhlvt mahayvt holihta okhissa a chukowa. 
ya ona tok. 

41. Mihma Abimilech vt Alumah yak o vtta tok: mihma 
Sebul vt Kaal, micha itibapishi vhleha ha kohchichi na She- 
chem a vtta he keyu tok. 

42. Atuk o yakohmi tok, onna ma okla hvt kohchvt osapa 
ona tok: mihma Abimilech a im anoli tok. 

43. Mihma okla ishit apehlichi tuchina ho ita kvshkoli 
mvt, im aiehchit hoyot osapa ya aiasha ma, yakeh! okla hvt 
tvmaha holihta ya kohcha tuk o pisa tok: mihma wakayvt 
itibi cha, issot kanchi tok. 

44. Mihma Abimilech, micha aya achufa apeha tuk vt 
yihlepvt tikba ivt, tvmaha holihta okhissa achukowa ya 
hieli tok: mihma aya tuklo kvto okla moma osapa aiasha ka 
Q yihlepa cha, vbit tahli tok. 

45. Mihma Abimilech vt tvmaha holihta ya itibi na nitak 
yvmmvt shohbi tok: micha tvmaha holihta ya ishi cha, okla 
alasha ka vbit tahli mvt, tumaha holihta ya tivblit tahli cha, 
hvpi o fimmit tahli tok. 

46. Mihma Shechem chuka chaha ai atoni hatak aiasha 
tuk vt yvmma haklo mvt, naholbvt toba Belilh in chuka ho- 
lihta chaha nahalupa aiasha ya okla chukowa tok. | 

47. Mihma Shechem chuka chaha ai atoni hatak moma 
kvt iti hoyot itvnahvt aiasha ka, Abimilech a im anoli tok. 

48. Mihma Abimilech vt ivt nvnih Salmon a oiyvt, ilap, 
micha okla apehvt aya tuk moma kvt ona tok; mikma Abi- 
milech vt iskifa ishi cha, iti naksish chanlit tvblit ishi cha, 
tahchi onochi mvt, okla apehvt aya tuk a, Nana kaniohmi 
li ka hvs sa pisa kvt, tushpvt nana kaniohmi li ka hvsh yv- 
mihchashke, im achi tok. | 

49. Mihma okla moma kvt iti naksish tvbli ak inli bieka 
cha, Abimilech a iakaiya mvt, holihta chaha nahalupa aia- 
sha ya ai itunahli cha, holihta chaha nahalupa aiasha ya 
luak on tikelichi tok: yohmi na Shechem chuka chaha ai 
atoni hatak aiasha tuk moma kvt yummak kia hatak, micha 
ohoyo tahlepa sipokni achufa foka hosh illit taha tok. 

50. Yvmohmi ma Abimilech vt Hlebes a ona cha, Hlebes 
a abinachit itibi cha, ishi tok. 

51. Yohmi kia tumaha holihta ya chuka chaha ai atoni 
kollo hosh talaia tuk o yvmmak o hatak, micha ohoyo mo- 
ma, micha tvmaha holihta aiasha tuk moma kvt yihlepvt 
chukowa cha, il on okhishta mvt, chuka chaha ai atoni pak- 
naka ya ona tok. 

52. Mihma Abimilech vt chuka chaha ai atoni ya ona 
cha, itibi mvt, luak ishit hukma chi hosh chuka chaha ai 
atoni okhissa ya bilika ona tok. 

53. Mihma ohoyo achvfa hosh tanchi afotoha tvli tushafa 
yo Abimilech noshkobo ha ishit kahlaha chi hosh et pila tok. 

54. Yohmi ma tushpa hosh in tishu hatak himita i naha- 
lupa sholi ya i howvt, Chi bvshpo falaia ya ish shufi cha, is 
svbashke, yohmi na hatak vt, Ohoyo hosh vbi tuk ik si acho 
kashke, im achi tok. . Mihma hatak himita ash osh ishit 
bahlit hlopullichi na illi tok. 

55. Yvmohmi ma Islael hatak vhleha hvt Abimilech vt. 
illi na pisa mvt, ivt aivtta aiyukali ona tok. 

56. Yakohmi hosh Chitokaka yvt Abimilech nan ashv- 
chit iki ya nana kaniohmichit itibapishi pokoli untuklo vbi 
tok a onochi tok. 

! 57. Micha Shechem hatak vhleha nana ik achukmo yv- 
mohmi tuk puta ka Chitokaka yvt ilap noshkobo hak o 
onochi tok: mihma Chelub-baal ushi Chohlam vt nana ik 
achukmo ka he anumpa anumpuli tok mak osh onvtola hatok, 


CEPT TAPAS 


TOMOHMI ma Abimilech a iakaiyvt Islael a apela chi 
kvt Toto ushi, Puah ushi yosh Tola Issaka hatak osh 
hikia tok: micha Shami Eflaim nvnih ak o vtta tok. 
2. Micha Islael a afummi pokoli tuklo akucha tuchina ho 
nana im apesa mvt, illi cha, Shami yak ọ a hollopi tok. 
3. Mihma iakaiya kvt Chai Kileat hatak osh hikia cha, Isla- 
el 2 afummi pokoli tuklo akucha tuklo ho nana im apesa tok. 

4. Mihma yvmmyt ushi vt pokoli tučhina hosh issuba 
haksobish falaia ushi vt 1 pokoli tuchina om binohli; micha | 
tvmaha holihta yvt pokoli tuchina himak nitak a Hafolh 
Chai hohchifo hosh Kileat yakni talaia yvmmak osh im aia- 
sha tok. 

5. Mihma Chai vt illi cha, Kamon ak o a hollopi tok. 

6. Mihma Islael im vlla vhleha hvt Chihowa itikba ya 
nana ik achukmo ka yvmohmit Baalim, micha Ashtalolh, 
micha Silia i naholbvt toba puta, micha Siton 1 naholbvt 
toba puta, micha Moab 1 naholbvt toba puta, micha Am- 
mon in chipota i naholbvt toba puta, micha Filistin vhleha 1 
'naholbvt toba puta aiena kak o aiokpvchi cha, Chihowa ya 
issa cha, ik im antio tok. 

7. Mihma Chihowa im ai i nukkilli vt libbit Islael a i sa- 
nali cha, kanchit Filistin okla ibbak a fohki mvt, Ammon in 
chipota aiena ka ibbak a fohki tok. 

8. Mihma afommi yvmma Islael im vlla vhleha ha afum- 
mi auah untuchina ho apistikelit ilbvshali tok, Islael im vlla 
vhleha moma Chatan mish tvnnvp Amolait vhleha i yakni 
Kileat aiasha kak atok. 

9. Micha Ammon in chipota hvt Chatan a vbanvblit Chu- 
tah, micha Benchamin, micha Eflaim in chuka achvfa ya 
itibi tok: yvmohmi ho Islael vt ilbvsha fehna tok. 

10. Mihma Islael im vlla vhleha hvt Chihowa ya 1 paha- 
yvt, Pin Chitokaka ya il issa cha, Baalim a il aiokpvchi kak 
osh pi yoshuhumba tuk oke, achi tok. 

11. Mihma Chihowa yvt Islael im vlla vhleha ha, Uno ak 
osh Echip okla, micha Amolait vhleha, micha Ammon in 
chipota, micha Filistin vhleha aiena ka a hvchi hlakofichi li 
tok keyu ? 

12. Sitonian vhleha ak kia, micha Amalekait wvhleha, 
micha Maonait vhleha aiena kvt hvch ilbvshali tok; mihma 
hvs sa pahaya ma, ibbak a ai i mokofit hvchi hlakofichi li 
tok oke. 

13. Yohmi kia hvs sa kanchi cha, okla inla 1 naholbvt to-. 
ba puta ka hvsh aiokpahanchi tuk oke: yvmohmi ka himak- 
ma hvchi hlakofichi la he keyu hoke. 

14. Oh ia cha, naholbut toba vhleha hvsh ahni tuk ak 
osh hvsh 1 pahayashke. 

15. Mihma Islael im vila vhleha hvt Chihowa ya, Pi yo- 
shuhumba tuk oke: nana ho vlhpesa ish ahnikmvt, ish pi 
yumihchashke; peh himak nitak a ish pi hlakofichashke, e 
chim asilhhvshke, im achi tok. 

16. Mihmvt okla inla 1 naholbvt toba puta kvt im ai itin- 
takla aiasha ka kanchi cha, Chihowa yak o im antia tok: 
mihma Islael vt ilbvsha kak o imi shilombish vt nukhaklo tok. 

17. Mihma Ammon in chipota vhleha hvt itvnahvt, Kileat 
ak o abinachi tok. Mihma Islael im vlla vhleha hvt itiho- 
yot itvnaha cha, Mispeh yak o abinachi tok. 

18. Mihma Kileat okla, micha pehlichi vhleha aiena kvt, 
Hatak kvta hosh Ammon in chipota ha itibit ishit wakaya 
chi cho? kvna hosh yohmikmvt, Kileat okla moma ka j 
noshkoboka ya chi hoke, im achi tok. 

OHMI ma Chefhlah Kileat hatak hlampko chilita nuk- 
4 wia iksho hosh ohoyo haui ushi atok; mihma Kileat 
vt Chefhlah ya tobachi tok. 

2. Mihma Kileat tekchi vt ushi vhleha im eshi tok; atuk 
osh tekchi ushi vhleha hvt hofantit taha mvt, Chefhlah ya 
kocha pit tobli cha, Piki in chuka achvfa ya ish ahalaia he 
keyu, ohoyo inla ushi chia hokvt, im achi tok. 

3. Yumohmi ma Chefhlah vt itibapishi vhleha ha i maleli 
cha, Tob yakni ak o ont ai vtta tok: mihma hatak makali 
| puta kvt Chefhlah ya im itvnaha cha, awant kohchvt ia tok. 
4. Atuk o nitak inla ma yakohmi tok, Ammon in chipota 
 hvt Islael a in tanampi tok. 

5. Atuk ash o Ammon in chipota hvt Islael 2 in tanampi 
ma, Kileat hatak asvnonchi vhleha hvt Chefhlah ya Tob 
yakni ya ont ai isht vla chi hosh ia tok: 

6. Micha Chefhlah ya, Ish minti cha, pi Fpi ish 
toba na Ammon in chipota ha il itibashke, im achi tok. 








110 ` NAN APESA UHLEHA, 


7. Mihma Chefhlah vt hatak asvnonchi vhleha hash, Hus ; 
sa nukkilli cha, aki in chuka ya kocha pit hvs san tobli tok ; 
keyu? micha nanta katiohmi ho hvch ilbvsha mvto himak ; i 
a hvs svm vla cho? im achi tok. | 

8. Yvmohmi ma Kileat hatak asunonchi vhleha hash osh 1 
Chefhlah ya, Yvmohmi kak o pi awant ish ia cha, Ammon | 
in chipota ha ish itibi cha, pi noshkoboka tobvt Kileat okla ı 
moma ish 1 shahla chi ho, himak a anonti filemvt e chi pi- - 
hisvshke, ım achi tok. 

9. Mihma Chefhlah vt Kileat hatak asvnonchi vhlehi 
hash, Ammon in chipota ha itibi la chi ka an chuka hvs 
svsht ona tuk o, Chihowa hvt yvmma vma hokma, hvchi 
pozhkabaka sia ha chi cho? im achi tok. 

. Mihma Kileat hatak asvnonchi vhleha hash ot, Chi- | 
A ak osh pim atokolashke, chim anumpa ha ke yoma 
mokma, im achi tok. 

11. Mihma Chefhlah vt Kileat hatak asvnonchi vhleha 
awant la ma, okla hvit i noshkoboka, micha kvpitvni ikbi | 
tok: mihma Chefhlah vt Mispeh ya ilap im anumpa moma 
Chihowa itikba ya ai anumpuli tok. 

12. Mihma Chefhlah vt Ammon in chipota i miko ya 
anumpa shali vhleha i pila mvt, Nanta isht hvs si ahalaia | 
hosh a yakni satibit ish la cho? achi tok. 

13. Mihma Ammon in chipota i miko vt Chefhlah im 
anumpa shali vhleha ha afalamichit, Islael vt Echip a koh- 
chvt aya kvt, a yakni ya vm ai ishi tok, Anon a vttvt ivt 
Chabbok, micha Chatan ona ai vhli ka yvmohmi tok: yv- 
mohmi ka himak a it i kanvt yakni yvmma puta ka anonti | 
hvsh falvmmichashke, im achi tok. 

14. Mihma Chefhlah vt anonti anumpa shali vhleha ha, 
Ammon in chipota i miko ya i pila tok. 

15. Micha, Ilvppak o Chefhlah vt achishke, Islael vti 
Moab a yakni im ishi tok keyu, Ammoii in chipota ha yakni i 
ak kia im ishi tok keyu hoke. 

16. Amba Islael vt Echip a kohchvt yakni haiaka nowvt | 
aya mvt, Okhvta humma hlopullit Katesh a vla tok. 

17. Yohmi mvt Islael vt Etom 1 miko ya anumpa shali | 

vhleha ha i pila mvt, Chi yakni ya hlopulli lashke, chim 
asilhha lishke, achi tok: yohmi kia Etom 1 miko vt 1 hapo- 
nakla he keyu tok. Micha Moab i miko ma yvmmak inli 
chohmi ho i pila tok; yohmi kia vlhpesa ahna he keyu tok. 
Mihma Islael vt Katesh ak o alasha tok. 

18. Yvmohmi mvt yakni haiaka hlopullit ivt Etom yakni, 
micha Moab yakni aiena ka apakfopa cha, Moab i hvshi a 
kochaka imma yo minti hosh Anon mish tvnnvp a abinachi 
tok; yohmi kvt Moab ai vhli fullota ka ont chukowa tok 
keyu: Anon yvmmak okvt Moab yakni al vhli atuk oka. 

19. Mihma Islael vt Sihon Amolait okla 1 miko, yummvt 
Heshbon 1 miko anumpa shali vhleha ha i pila tok; micha 
Islael vt, Chi yakni ya hlopullit pi yakni ya il onashke, e 
chim asilhhvshke, im achi tok. 

20. Yohmi kia Sihon vt Islael a ik i yimmo hosh 1 yakni 
ya ik hlopulli, ik ahno tok: amba Sihon vt im okla moma 
ka hoyot itvnahli cha, Chahas a abinachi cha, Islael a itibi 

tok. 

«a 21. Mihma Islael Chihowa in Chitokaka yvt, Sihon, micha 

im okla moyuma ka Islael ibbak a fohki na okla issot kanchi 

tok: yohmi ho Islael vt yakni yvmma okla Amolait vhleha 

1 yakni moma ka ishit a binili tok. 

= 22. Micha Amolait vhleha 1 yakni Anon vttvt ia kvt 

| Chabbok ont ai vhli, micha yakni haiaka vttvt ia kvt Chatan 

| ont ai vhli aiena ka okla ishit abinili tok. 

23. Yumohmi ka himak a Islael Chihowa in Chitokaka 

ak osh Amolait vhleha yakni ya im ishit im okla Islael a 1 
kanvllichi tok a, chishno vt ish isha he vlhpesa cho? 

24. Chi naholbvt toba Chemosh vt.chima tuk ak o ish 

iesha he vlhpesa keyu? Yvmohmi ka kuna ho Chihowa 

pin Chitokaka yvt pi tikba a tihlelit kocha wehlikma yvm- 

mak oka il iesha chi hoke. 

25, 26. Yohmi ka himak a chishno vt Sippo ushi Balak 
Moab i miko ya 1 shahli nanta chia hoh cho? Islael vt 
Heshbon, micha in tvmahushi puta, micha Aloe, micha in 
tumahushi puta, micha tvmaha holihta moma, yvmmvt Anon 

afullota ka talohvt aya ka afummi tahlepa tuchina ho aiasha 

ka, Balak vt himonna kia Islael a itibit, keyukmvt himonna 
kia in tanampi tok 0? yvmohmi ka nanta katiohmi ho yvm- 
ma ititakla ka falumminchit hvch ik esho chatuk oh cho? 


27. Yvmohmi hoka chi sai yoshuba tuk keyu hoke, amba , 
is san tanampi kvt chishno ak osh ai vlhpiesa keyu ka issi . 
yvmihchi hoke: Chihowa Nanapesa yak osh himak nitak 2, 
Islael im vlla vhleha, micha Ammon in chipota vhleha aiena . 


ka ilvppa fehna ka nan im apesa yashke, im achi tok. 

28. Yohmi kia Ammon in chipota 1 miko vt Chefhlah vt 
anumpa i pila tuk a 1 haponakla he keyu tok. 

29. Yvmohmi ma Chihowa imi Shilombish vt Chefhlah 
ya onvtola na Kileat, micha Manasseh ya hlopullit, micha 
Mispeh Kileat a talaia ya hlopulli cha, Mispeh Kileat a 
talaia ya vttvt ia mvt, hlopullit Ammon in chipota ha im 
ona tok. 

30. Mihma Chefhlah vt ilap im anukfila hosh Chihowa 
nan im issa he ahnit anumpa il onochit, Ammon in chipota 
ha svbbak a fohkit is suma kvt ahlikma, 

31. Yvmohmikma yakohma he, Ammon in chipota i yak- 
ni ya si achukmakvt falamvt vla likmvt, nana hosh an chuka 


okhissa ya kohchvt si afama chi hosh mintikmvt, Chihowa 
immi pulla chi hoke, mikma Chihowa ya im issvt hukmit 


isht aiokpuchi la hi oke, achi tok. 

32. Yvmohmi hosh Chefhla vt Ammon in chipota ha 
itiba chi hosh hlopullit im ona tok: mihma Chihowa yut 
ibbak a fohki tok. 

33. Mihmvt issot kanchi kvt Aloe ya vttvt isht ia kvt 
Minnilh ish ona ka ont vhlichit, tumaha holihta pokoli tuklo 
hó issot kanchi hosh paki ahollokchi yakni patali ya ont 
vhlichi na illi kvt laua fehna tok. Yakohmi hosh Ammon 
in chipota hvt Islael im vlla vhleha ha i nutaka tok. 

34. Mihma Chefhlah wt in chuka Mispeh ya a talaia ka 
ona tok; mihma yakeh! ushetik vt timblel ieshit, hihihlvt 


kohchvt afama chi hosh minti tok ; yvmmrvt im vlla yvmmak | 


bieka hatok; inla yvt ushi, peh ushetik nana kia iksho tok. 


35. Atuk o yakohmi tok, pisa mvt, im anchi ya ita hlilvfi 
cha, Ikikkeh! svso tek ma! akanlosi is svsht onvshke, sai- 








o 

nukhaklochi ya ish ibai achufa hoke: sutih ha wakummit 
Chihowa ya im anumpuli li tuk osh, falama la he keyu ho- 
kvt, achi tok. 

36. Mihma, Aki ma! chiteh wakummit Chihowa ish 
anumpuli tuk okmvt, nana hosh chitih ha a kohcha tuk mvt 


is si yvmihchashke; Chihowa yvt chin tvnvp Ammon in 
chipota pulla ka chim il aiokha tuk oka, im achi tok. 


37. Mihmvt iki ya, Ilvppak osh a yvmohmashke: Hvshi 
tuklo ho ik anta is svm ahnashke; yohmi ho nvnih chaha 


“oiyvt, micha akowvt itafullokahanchit hatak ak halelo kvt 
isht ile yayvt aya lashke, vno, micha ohoyo sa bika iti kana 


li aiena kyt, im achi tok. 


38. Mihma, Tá, im achi tok. Mihmvt hushi tuklo ho ka- 


nima pila tok: mihma ohoyo bika iti kana aiena kvt ia cha 
nvnih chaha paknaka yak o pigi ik halelo kvt isht ile ya- 
yut aya tok. 

39. Atuk o yakohmi tok, hvshi tuklo kvt ont taha ma, 
falamvt iki ya im ona na yvmmvt ilap im anukfila hosh 


Chihowa nan im issa he ahnit anumpa il onochi tuk mak osh 
yvmihchi tok: mihma hatak a ik ithano tok. 


40. Atuk o Islael a ai yumohmi vt, Islael ushetik vhleha 


hot afummikma ivt, Kileatait Chefhlah ushetik a afummi 


achvfakma nitak ushta ho ishit yahaya tok. 


 CHAPTA XII. 


Ear Er ma Eflaim hatak vhleha hvt iti hoyot itunaha 
4. cha, falvmmi pilla ivt, Chefhlah ya, Nanta katiohmi ho 
Ammon in chipota ha itibit ia hosh hlopullit ish aya hokak 
osh, chi awant il ia chi ka chik pi hoyo tuk 0? chin chuka 


ya e chi a hukmicha chi hoke, im achi tok. 


2. Mihma Chefhlah vt, Wro, micha vm okla hot Ammon 
in chipota ha il itin tanampi fehna, mihma hvchi paya li ka, 


abbak a a kohchit is sa hlakofichi tuk keyu hoke. 


3. Mihma hvs sa hlakofichi keyu ho pisa li mvt, vm ilhfi- 


Opak a svbbak fohkit ieshit, hlopullit Ammon in chipota ha 

itibi li ma, Chihowa yvt svbbak a fohki tuk oke: yumohmi 
ka nanta katiohmi ho himak nitak a hvs svtiba chi „hosh hys 
svm vla cho? im achi tok. 

4. Mihmvt Chefhlah vt Kileat hatak moma ka hoyot itv- 
nahli cha, Eflaim a itibi tok: mihma Kileat hatak vhleha 
hvt Eflaim a issot kanchi tok: Kileatait hvchia hvt Eflaim 1 
filvmmit tihlaya hvchia hosh Eflaimait vhleha, micha Manas- 
sait vhleha aiena ka itintakla hvsh ai asha hoke, achi kak 
atok. 

5. Mihma Kileatait vhleha hvt Chatan okhina akocha “ 
wiha Eflaimait vhleha itikba ai ishi tok: atuk o Eflaimait 
vhleha hvt yummvt hlakofi tuk vt, Ak kohcha, achikma, 
Kileat hatak vhleha hash osh, Eflaimait chia hoh cho? ? im 
achi tok. Mihma, Keyú, achikma, 

6. Yohmi hokma, Himak a Shibbolelh achí, im achi tok: 
mihma ai vlhpiesa ka miha he keyu hatuk osh Sibbolelh 
achi beka tok. Yohmikma ishi cha, Chatan okhina akocha 
taloha ka ai vbi beka tok. Mihma nitak yumma Efaim | 
hatak vhleha hvt tahlepa sipokni pokoli ushta akucha tuklo 
hosh illit akakoha tok. 

7. Mihma Chefhlah vt afummi hannali ho Islael 2 nan 
im apesa tok: mihmvt Chefhlah Kileatait vt illi cha, Kileat 
tumaha holihta puta achufa ka a hollopi tok. 

8. Mihma yvmma iakaiya kvt Belh-lehem ai vtta Ibsam | 
vt Islael a nan im apesa tok. 

9. Micha yvmmvt ushi vt pokoli tuchina cha, ushetik vt | 
pokoli tuchina tok: ushetik vhleha ha tvmaha inla pila mvt, 
tvmaha inla ohoyo pokoli tuchina ho ushi vhleha ha aii 
hoyo tok: micha afommi untuklo ho Islael a nan im apesa 
tok. 
10. Yohmi ma Ibsam vt illi cha, Belh-lehem ak o a hol- 
lopi tok. 

11. Mihma yumma iakaiya kvt Elon Sebulonait osh Islael | 
a nan im apesa cha, afummi pokoli ho Islael 2 nan im apesa | 
tok. 

12. Mihmvt Elon Sebulonait vt illi cha, Aichalon Sebu- 
lun 1 yakni talaia kak ọ a hollopi tok. 

13. Mihma yumma iakaiya kvt, Hillel ushi Abton Pila- 
hlonait osh Islael a nan im apesa tok. 

14. Mihmvt yvmmvt ushi vt pokoli ushta, micha ibaiyi 
hvt pokoli tuchina aiena hosh issuba haksobish falaia ushi 
pokoli untuklo ho on chieya tok atok: micha yvmmvt afvm- 
mi untuchina ho Islael a nan im apesa tok. 

15. Mihmvt Hillel ushi Abton Pilahlonait vt illi cha, 
Pilahlon Eflaim į yakni Amalekait nvnih hak o a hollopi tok. 


CHAPTA XIII. 


ATUMOHMI ma Islael im vlla vhleha hvt anonti nana ik 

achukmo ka Chihowa itikba a. yvmohmi tok: mihma 
Chihowa yvt afummi pokoli ushta ho Filistin okla ha ibbak 
fohki tok. 

2. Mihma Tan ai in chuka achvfa Solah hatak achufa 
hosh ahanta hosh hohchifo kvt Manoah atok; mikma yvm- 
ma tekchi vt vlla ik im iksho yatuk osh ik esho tok. 

3. Mihma ohoyo hash Chihowa im enchil vt i haiaka 


cha, Yakeh! vlla ik im iksho chia yatuk osh chik eshoshke : 


yohmi kia vlla ish'shali cha, vila nakni yo ish esha chi hoke, 
4. Yvmohmi ka himak a ahah! ish ahni cha, oka paki, 
micha nan ishko kvllo nana kia chik ishko kashke, micha 
nana ik kashofo nana kia chik po kashke, chim asilhha 
lishke. 
5. Yakeh! vlla ish shali cha, vlla nakni yo ish esha chi 
hoka: mikma nutakhish ishit shafi nana kia noshkobo ha 


—onvtoyula he keyu hoke: vlla yummvt im oshvto foka mo- 


| 
| 





| D a 


ma hosh Chitokaka 1 Nasalait ya chi hoke: micha Islael a 
Filistin okla ibbak a a hlakofichit isht ia chi hoke, im achi 
tok. 

6. Yumohmi ma ohoyo hash osh i hatak a ont im anolit, 


Chitokaka a minti hosh hatak vt vm vla kvt 1 nashuka yvt 
- Chitokaka im enchil nashuka chiyuhmi, holitopa fehna tuk: 
yohmi kia a minti tuk a aki ponaklo, hohchifo hak kia ik 


sym anolo tuk oke. 

7. Yohmi kia, Yakeh! vlla ish shali cha, vlla nakni yo 
ish esha chi hoke; yohmi ka himak a oka paki, micha nan 
ishko kvllo nana kia chik ishko kashke, micha nana ik ka- 
shofo nana kia chik po kashke: vlla yommvt im oshvto foka 
moma hosh Chitokaka 1 Nasalait osh ayvt illa hi oke, vm 
achi tuk oke, achi tok. 

8. Yvmohmi ma Manoah vt Chihowa ya im iof: An 
Chitokaka ma! Chitokaka a minti hatak et ish pila tuk 
vt anonti pim vla cha, vlla vtta chi ka e kaniohmicha chi ka 
pim abvchashke, achi tok. 

9. Mihma Chitokaka yvt Manoah vt anumpuli ka i hapo- 
naklo tok; atuk o anonti ohoyo hash osh osapa binili ma, 
Chitokaka im enchel vt im ona tok: yohmi kia i hatak 
Manoah wto iksho tok. 

10. Mihma ohoyo hash osh tushpvt ivt malelit, i hatak a 
ont im anoli cha, Yakeh! hatak vt nitak inla kash vm vla 
kash osh a haiakushke, im achi tok. 

11. Mihma Manoah vt wakaya mvt, tekchi ya awant ia 
cha, hatak ash im ona cha, Hatak chishno ak osh choyo ha 
im anumpuli tuk chia hoh cho? im achi ma, Mih sia hoke, 
achi tok. 

12. Mihma Manoah vt, Yohmi ka himak a chim anumpa 
hut ont ai ahlashke. Katiohmi hosh vlla nana ilim apesa 


chi cho? micha nanta ho il i katiohmicha chi cho? achi 


tok. 

13. Mihma Chihowa im enchel vt Manoah ya, Nana mo- 
ma ohoyo ha im achi li tuk a ithaiyanashke. 

14. Paki vpi nana atoba imma ka vpa he keyu, oka paki, 


micha nan ishko kvllo nana kia ik ishko kashke, micha nana | 


ik kashofo nana kia ik po kashke: nana moma im apesa li 
tuk a ithaiyanashke, im achi tok. 


15. Mihma Manoah vt Chihowa im enchel a, Chi atak- 


lummit issi kosoma ushi ya e chim atahli hayashke, chim 
asilhha lishke, im achi tok. 


16. Mihma Chihowa im enchel vt Manoah ya, Chik si | 


ataklvmmi hoh kia, chi pvska ya vpa la he keyu: yohmi ka 


nahukmit isht aiokpvchi ish im issa hokmvt, Chihowa hak | 

ọ isht ish aiokpvchashke, im achi tok. Chihowa im enchel 
oka, Manoah vt ik ithano hatuk oka. 

17. Mihma Manoah vt Chihowa im enchel a, Chi hohchifo 
hvt nanta hoh cho? yohmi tukma nana ish achi tuk puta 
kvt ont ai ahlikma, e chi holitoblashke, im achi tok. 

18. Mihma Chihowa im enchel vt, Nanta katiohmi ho sa 
hohchifo ha ish a ponaklo cho? na fehna yoka, im achi tok. 

19. Yvmohmi ma Manoah vt issi kosoma ushi, micha nan 
il impa isht aiokpvchi aiena ka ishi cha, tuli ai onochit Chi- 


= howa im issa tok: mihma enchel ash osh nana a fehna ka 


yvmihchi na Manoah, micha tekchi itatuklo kvt pisvt hieli tok. 

20. Yakohmi tok oka, luak vt libbit alta takalit vba pilla 
maya ma, Chihowa im enchel vt vba ivt alta luak libbi ka 
itibafoyukvt ia tok; mihma Manoah, micha tekchi vt pisa 
tok, mihmvt nashuka ya aka ishit hlipkvchi tok. 

21. Yohmi kia Chihowa im enchel vt 1 himmakma Ma- 
noah, micha tekchi itatuklo ka ik 1 haiako tok. Yohmi ma 
Chihowa im enchel atuk a Manoah vt ithana tok. 

22. Mihma Manoah vt tekchi ya, Pilli pulla chi hoke,.. 
Chitokaka ya e pisa hokvt, im achi tok. 

23. Yohmi kia tekchi vt, Chihowa yvt pilla he ak o vlh- 
pesa ahni hokmvt, nahukmit isht aiokpvchi, micha nan il 
impa isht ajokpuchi aiena ka pibbak a ai ishit pim alokpvcha 
he tuk keyu; micha nana ilvppa puta ka pi haiakvcha he 
tuk keyu, micha himak ak kia nana ilvppa puta ka pim 
anola he tuk keyu, im achi tok. 

24. Atuk o ohoyo hash osh vlla eshi cha, hohchifo ha 
Samson hochifo tok. Mihma vlla yvt hofantit isht ia ma, 
Chihowa yvt yukpali tok. 

25. Mihma yummvt Solah, micha Eshtaol ititakla Tan 
binah ha ahanta ma, nitak kanimikma Chihowa imi Shilom- 
bish vt ilhkolichit isht ia beka tok. 


CHAPTA XIV. 


IHMA. Samson vt Timnalh a ona cha, Filistin okla ushe- 
i14. tik vhleha ha ai achvfa'ohoyo ho Timnalh a a pisa tok, 

2. Atuk osh falamvt vla mvt, iki, micha ishki itatuklo ka 
im anoli mvt, Filistin okla ushetik vhleha ha ai achvfa oho- 
yo ho Timnalh a a pisa li tuk: yvmohmi hoka himak a sa 
tekchi yachi ho ishit hvs sumashke, achi tok. 

3. Yvmohmi ma iki, micha ishki itatuklo kvt, Chitiba- 
pishi vhleha, keyukmvt vm okla moma ka ushetik vhleha ha 
ohoyo hvt iksho nanta ho, ivt hakshup ik tapo Filistin okla 
ha ohoyo ish ai isha chi cho? im achi tok. Mihma Samson 
vt iki ya, Isht is sumashke, ahninchi li fehna hoka, im achi tok. 

4. Yohmi kia Chihowa yak atuk mak o Filistin vhleha ha 
nan isht mihvt 1 sanali anukfilli ka iki, micha ishki itatuklo 
kvt ik akostinincho tok; nitak yummak oka Filistin okla hvt 
Islael a i shahli tok. 

5. Yvmohmi ma Samson, micha iki, micha ishki alena kvt 
Timnalh a ivt ona tok, micha Timnalh paki ahollokchi ya ona 
tok: mihma yakeh! koi chito himita yvt kilihihvt afama tok. 

6. Mihma Chihowa imi Shilombish vt onvtola fehna ma, 
issi kosoma ushi yokma yvmihcha he tuk vt chohmichit hli- 
lvffi tok, yohmi kvt ibbak a nana foka tok keyu: yohmi kia 
nana kaniohmichi tuk vt iki, micha ishki itatuklo ka im anoli 
tok keyu hoke. 

7. Mihma ia cha, ohoyo hash ont it im anumpuli tok: 
mihmvt Samson vt ahninchi fehna tok. 

8. Atuk osh nitak inla ma ohoyo hash isha chi hosh ia 
tuk osh koi chito illi yash pisa chi hosh fullota tok; micha 
yakeh! foishki, micha foi bila aiena kvt koi chito illi yash 
anukaka ya aiasha tok. 


9. Mihma ibbak isht ishi cha, ahampvt ia tuk osh, iki ` 


micha ishki itatuklo ai ashwa ka ona mvt, ima na vpvt okla 
tok: yohmi kia foi bila ya koi chito illi yash anukaka ya ai 
ishi tuk vt ik im anolo tok. 

10. Yohmi ma iki vt ohoyo ai vtta ka ona tok: mihma 
Samson vt ipetvchi ikbi tok: hatak himithoa yvmmak o 
yohmi beka tok oka. 

11. Atuk o yakohmi tok, okla pisa mvt, itapeha chi ka it 
i kana pokoli tuchina ho okla isht vla tok. 

-= 12. Mihma Samson vt Inta! himak a nana it im ithana 

hvchin takalichi lashke: hvsh yumohma hinlakmvt, nitak 
untuklo ipetvchi itintakla ka hvsh ithana cha, hvs sum anoli 
pullakma, ilefoka lumbo pokoli tuchina, micha nafohka 
fohka pokoli tuchina ho hvch ima lashke : 

13. Amba hvs svm anola he keyukmvt, hvchishno ak osh 
ilefoka lumbo pokoli tuchina, micha nafohka fohka pokoli 
tuchina ho hvs svmashke, im achi tok. Mihma, Nan it im 
ithana ya ish takalichikma, e haklashke, im achi tok. 

14. Mihma yvmmak ash osh, Nan vpa ya ilhpak osh a 
kohcha tuk, micha kvilo ya na champuli yosh akohcha tuk 
oke, im achi tok. Mihma nitak tuchina ka nan it im ithana 
ya otvninchit anola he keyu tok. 

15. Atuk osh nitak ont isht untuklo ma Samson tekchi 
ya, Chi hatak a ish haksichi na pim anolashke, keyukma 
chishno, micha chiki in chuka achvfa ya luak isht e chi 
hukma chi hoke: nana il ieshi tuk a hvsh pim ai isha chi 
kvt hvsh pi hoyo tuk o? yvmmak keyu? im achi tok. 

16, Mihma Samson tekchi ash osh yayvt, Is sa nukkilli 
kak bano cha, is sa hullo keyu hoke: vm okla in chipota ha 
nan itim ithana ish in takalichi ho kak osh chik sum ano- 
loshke, achi tok. Mihma, Yakeh! aki, micha hushki okmá, 
ak im anolo kvt, chishno ya chim anoli la hinla ? im achi tok. 

17. Mihma nitak untuklo ipetvchi isht asha itintakla ka 
yahaya tok: atuk o yakohmi tok, nitak ont isht untuklo ma 
anumpulichi fehna hatuk ọ im anoli tok: mihma im okla m 
chipota ha nan it im ithana ya im anoli tok. 

18. Mihma nitak ont isht untuklo kvt hvshi vt ik okatulo 
kisha ho tumaha holihta hatak vhleha hut, Nanta hak osh 
champuli kvt foi bila ya 1 shahli cho? micha nanta hak osh 
kullo kvt koi chito ya 1 shahli cho? im achi tok. Mihma, 
A. wak-tek himita ishit hvsh patuffi keyu tuk mvt, a nan it 


im ithana ya hvsh ithana he tuk keyu, im achi tok. 


19. Mihma Chihowa imi Shilombish vt onvtola ma, ivt 
Ashkelon a hatak pokoli tuchina ho vbi cha, wehpulit, nan 
it im ithana yash ithanvt okla hvt otuninchi tuk a nafohka 
fohka kanohmi ka ima tok. Micha chukvsh libbi mvt, iki 
in chuka ia tok. 

20. Amba Samson tekchi ano ai itapeha yumma i kana 
chohmichi kash o ima tok. 


CHAPTA XV. 
OHMI tuk kia yakohmi tok, nitak 1 himmak foka ma 


onush vmo yo, Samson vt- issi kosoma ushi ishi cha, Í 


tekchi ya 1 nowvt ona tok; micha, Aboha ya chukowvt, sa 
tekchi ya iba chukowa lashke, achi tok. Yohmi kia iki vt 
ik chukowa, ik im ahno ki tok. 

2. Mihma iki vt, Ish shitilemvt vmohmi ahni li kvt ahli 
tuk; yvmohmi hatuk osh ish ai itapeha ya ima li tuk: nak- 
fish vt aiokli kvt 1 shahli keyu ? atobbichit yvmmak ọ ish 
ishashke, chim asilhha lishke, achi tok. 

3. Mihma Samson vt yumma isht anumpuli myt, Himak 
a nan ik im achukmo ka ak yvmihchi hoh kia, anumpa onv- 
tola keyu kvt Filistin vhleha ha 1 shahli la chi hoke, achi 
tok. 

4. Mihma Samson vt ivt, chula tahlepa tuchma ho hokli 
cha, hasimbish bika ititikelichi cha, hasimbish tuklo ka itin- 
takla pvla ha takalichi tok. 

5. Micha pula ha luak lapalichi cha, Filistin vhleha im 
onush hikia ka, pit tihleli na onush talakchi, micha hikia 
aiena, micha paki ahollokchi, micha alif aiena ka hukmit 
tahli tok. 

6. Yvmohmi ma Filistin ee hvt, Kuta hosh yakohmi- 
chi cho? achi tok. Mihma afalamichit, Samson Timnait 
iyup ak oke, tekchi yatuk a im ishi cha, ai itapeha ya ima 
kak o yvmihchi hoke, achi tok. Mihma Filistin vhleha hut 
ulut yvmma, micha iki aiena ka luak ishit hukmi tok. 

7. Mihma Samson vt, Ilvppak okvno hvsh yvmihchi ak 
inli kia, huchishno ya il aiokha la chi hoke, micha 1 himmak- 
ma issa la chi hoke, im achi tak. 

8. Mihmvt lauachit vbi na iyubi achoshuli, micha iyubi 
aiena kvt iti onvtola tok. Mihmvt Etam tuli chiluk ona cha,- 
ai vtta tok. 

9. Yvmohmi ma Filistin vhleha hvt ivt, Chutah ya a bi- 
nachi cha, Lehi ak o pataiyvt aya tok. 

10. Mihma Chutah hatak vhleha hvt, Nanta katiohmi 
ho pitibit hush la cho? achi tok. Mihma afalamichi mvt, 
Samson ako e takchi cha, nana pi kaniohmichi tuk a ilap 
ma e yvmihcha chi hosh e la hoke, achi tok. 

11. Yvmohmi ma Chutah hatak tahlepa sipokni tuchina 


' hosh Etam tuli paknaka ona cha, Samson a, Filistin okla hvt 


pi shahli ya chik ithano ke tuk oh cho? ilvppvt nanta ho 
ish pi yumihchi cho? im achi tok. Mihma, okla si yvmih- 
chi tuk mak o yvmihchi li tuk oke, im achi tok. 
19. Mihma, E chi takchi cha, Filistin okla ibbak e fohka 
chi hosh e la hoke, im achi tok. Mihma Samson vt, Anum- 
pa kullo il onochit hvs svba he keyu kvt hvs sa mihashke, 
im achi tok. ; 

13. Mihma im anumpulit, Keyu, amba kvllochit e chi 
takchi cha, yumma ibbak a e chi fohka chi hoke; amba e 
chiba he keyu kvt ahli hoke, achi tok. Mihmvt aseta himo- 


na tuklo ho tuli ya ont ishit takchi cha, ai isht vla tok. 


14. Atuk o Lehi ya vla ma, Filistin vhleha hvt i shakapa 
tuk: mihma Chihowa imi Shilombish vt onvtola fehna ma, 
aseta ishit talakchı kash osh nuchi yosh luak o ishit lua tuk 
chohmi tok: mihma ibbak ishit talakchi tuk vt mokohli tok. 

15. Mihma issuba haksobish falaia nutakfa foni himona 


Oyo ahayuchi cha, ibbak a pit weli cha, ishi mvt, hatak tahle- 








pa sipokni achvfa ho isht vbi tok. 
16. Mihma Samson vt, Issuba haksobish falaia nutakfa 
foni yo itunahahchi vt itontvlhkvchi ka, issuba haksobish 


_ falaia nutakfa ya hatak tahlepa sipokni achufa ho isht vbi 
ishke, achi tok. | 


17. Atuk osh yakohmi tok, anumpulit issa mvt, nutakfa 
foni ya kanchi cha, ymma Lamalh-lehi hochifo tok. 

18. Mihmvt itukshila fehna mvt, Chihowa ya 1 pahayvt, 
A. hlakofi chinto ilvppa chin tishu ha ibbak ish fohkishke: 
mihma himak a itukshila hosh svlli cha, hakshup ik tapo ib- 
bak fohka la chi cho? achi tok. 

19. Yohmi kia Chitokaka yvt nutakfa kulukbi ya pahlulli 

na oka yvt kohcha tok: mihma ishko mvt, im ilhfiopak vt 
anonti 1 falama cha, nipi okcha tok. Yvumohmi ho yumma 
hochifot Enhakkoli achi tok o, himak nitak a Lehi ya talaia 
hoke. 

20. Micha Filistin okla i nitak a afummi pokoli tuklo ho 
yummak ash osh Islael 2 nan im apesa tok. 


OEMAR FESAI 


TUK osh Samson vt Kasa ya ona cha, yumma ohoyo 

haui pisa cha, iba chukowa tok. 

2. Atuk o Kasait vhleha ha im anolit, Samson vt iluppa 
vlvshke, achi tok. Mihma afulloblt holihta okhissa im al- 
ehchit alasha na ninak achvfa tok: mihmvt, Onnahinlı onnvt 
tahak mak o e bashke, achi mvt, nuktaiyalvt al asha na on- 
na tok. 

3. Mihma Samson vt itonla na ninak iklvna tuk osh ninak 
iklvna ma wakaya cha, holihta okhissa isht okshilita, micha 
iti hieli tuklo, micha iti okhowata aiena ka ishi cha, isht 
jabanali cha, isht ivt, nvnih Heblon itikba hikia ka paknaka 
isht ona tok. 

4. Atuk osh yakohmi tok, 1 himmakma Solek okfa ohoyo 
yumma hohchifo kvt Telilah ya anushkunna tok. 

5. Mihma Filistin okla i hochitoka vhleha hvt im vla cha, 
Ish haksichi cha, isht im ai i hlampko chito kvt kanima yak 


o itola ka, micha kaniohmi kak osh il imaiya hinla aiena ka |! 
ish im akostininchi na e takchi cha, il ilbvshalashke; mikma | 


e moyuma kvt tvli huta tushahli tahlepa auah achvfa ho e 
chimashke, im achi tok. 


6. Mihma Telilah vt, Samson a, Isht chim i hlampko | 


chinto kvt kanima yak o itoyula hokma, micha nana ho isht 


chi talakchi na chilbushala hinlakma is sum anolashke, chim | 


asilhha hishke, im achi tok. 

7. Mihma Samson vt fuli okchaki untuklo shileli tok keya 
ho ishit sa takchi hokma, sa kotvt, hatak inla kak inli choh- 
mi la hinla hoke, im achi tok. 

8. Mihma Filistin okla i hochitoka yvt fuli okchaki un- 
tuklo shileli tok keyu ho isht im ona na ishit takchi tok. 

9. (Atuk o hatak vt im aiehchi kvt aboha anukaka ape- 
hvt asha tok.) Mihma, Filistin vhleha hvt chishishke ; 
Samson ma! achi tok. Mihma fuli okchaki tvptuli kvt nu- 
chi ponola hosh luak haleli cha, tvptua ka chohmichi tok. 
Yohmi ho a hlampko ka ik akostinincho tok. 

10. Mihma Telilah vt Samson a, Yakeh! peh is sa yim- 
michi cha, is sa holabishke; himakvno nana ho ishit chi 
talakcha hinla ka is sum anolashke, chim asilhha lishke, im 
achi tok. 

11. Mihma, Aseta himona nana ishit talakchi tok keyu ho 
kullochit ishit sa takchi hokma, sa kotvt, hatak inla kak mh 
chohmi la hinla hoke, im achi tok. 

12. Yohmi ma Telilah vt aseta himona ishi cha, ishit tak- 
chi mvt, Filistin vhleha hvt chishishke, Samson ma! im achi 
'tok. (Mihma im aiehchi vt aboha anukaka asha tok.) 
Mihma ponola nana chohmichit shakba ishit talakchi tuk vt 
tublit kanchi tok. 

13. Mihma Telilah vt Samson a, Himak a ant vhli is sa 

yimmichit is sa holabi bekvshke, nana ho ishit chi talakcha 
hinla kvt vm anoli, im achi tok. Mihma, Sa noshkobo pa- 
shi tunna untuklo ka ponola vpi ish a tunuchi hokmvno, im 
achi tok. 
- 14. Mihma chofak ash isht a nvhlichit kvllochi mvt, 
Filistin. vhleha hvt chishishke, Samson ma! im achi tok. 
Mihma nusit itonla tuk vt nana atunna iti okhowata chofak 
ash, micha ponola vpi aiena ka ishit ia tok. 

15. Mihma, Katiohmi kak osh, Chi hullo li, ish acha hin- 
la? chi chukvsh vt svbafoka keyu kvt, im achi tok. Ilvp- 
put ont isht atuchina mak o is sa yimmichi cha, chim į 
hlampko chito vt ai itola ka chik sum anoloshke, im achi tok. 

16. Atuk o yakohmi tok, onna hosh onnakma im anumpa 
ha isht im achibvt atushpalechi fehna tok; yohmi ho imi 
'shilombish vt im okpulot illa he chiyuhmi tok : 

17. Yohmi na chukvsh nana anukfohka tuk vt moma im 
anolit, Nutakhish ishit shafi vt sa noshkobo ba onvtoyula 

tok keyu chatuk oke: hvshki im oshvto fohka li moma hosh 


Chitokaka i Nasalait sia hatok okvt: sa shafa hokma, im i. 


hlampko vt a kunia cha, sa kotvt, hatak inla kak inli chohmi 
la hinla hoke, im achi tok. 

. 18. Mihma chukvsh nana anukfoyuka hatuk vt moma im 
anoli na Telilah vt pisa mvt, Filistin okla 1 hochitoka vhleha 
ha i howvt hoyo cha, Himonna ilvppa hvsh lashke, chukvsh 
nana anukfoyuka kvt moma vm anoli hoka, achi tok. Yv- 
mohmi ma Filistin okla 1 hochitoka vhleha hyt tuli holisso 
ya ibbak isht ishit im vla tok. 

19. Mihma iyikvlaha paknaka a nusichi tok; mihmvt ha- 
tak o hoyo cha, noshkobo pashi tvnna untuklo kash shafi- 
chechi tok: micha hotopalit isht ia ma, im i hlampko vt i 
kvnia tok. 

20. Mihma, Filistin vhleha hvt chishishke, Samson ma! 
achi tok. Mihma nusi tuk vt okcha mwt, Tikba yohmi li 
beka tuk vt chohmi lish, kohchvt ile tahtoli lashke, achi tok. 
Micha Chihowa yvt issvt ia tuk a ik ithano tok. 

21. Amba Filistin vhleha hvt ishi cha, nishkin a fotohlit 
kocha wehli mvt, Kasa ya isht ona cha, asonak lakna ibbak 
a abehlit takchi tok; mihma aboha kvllo ya afotohli tok. 

22. Yvmohmi kia noshkobo pashi vt shafa hayvt anonti 
offot isht ia tok. 

23. Yvmohmi ma Filistn okla 1 hochitoka vhleha hvt nan 
vbit isht aiokpvchi chinto ho i.naholbvt toba Takon a im is- 
svt na yukpvt ai asha chi hosh iti hoyot itvnaha tok: mih- 
mvt, Pi naholbvt toba yak osh Samson pin tvnvp a pibbak 
a fohki tuk oke, okla achi hatuk okvt, 

24. Mihmvt okla pisa mvt, i naholbvt toba ya ahninchit 
isht anumpuli tok: Pi naholbvt toba yak osh pin tunvp, 
micha pi yakni okpvni, lawa ka pibi tuk a pibbak a fohki 
tuk oke, okla achi hatuk okvt. 

25. Atuk o yakohmi tok, okla chukvsh yukpa mvt, Sam- 
son a ho hoyo na pim itukhlakafvt pi yukpvchashke, achi 
tok. Mihma Samson a aboha kvllo kohchit hoyo tok: 


mihma im itukhlakafvt yukpvchi tok: mihma tonik tuklo 


ho ititakla hilechi tok. 





CHAPTA XVIL 125 


26. Mihma Samson vt vlla ibbak halulli tuk a, Ùlhpesa is 
sum ahni na tonik chuka vt onutoyula ka potoli lish, ataya 
lashke, im achi tok.. 

27. Chuka yoka hatak, micha ohoyo alena kvt alotowa 
tok: mihma Filistin okla i hochitoka moma kvt yvmma asha 
tok: mikma hatak, micha ohoyo tahlepa sipokni tuchina 
foka hosh Samson vt im itukhlakafvt yukpvchi ka pisa kvt, 
aboha ishit holmo paknaka aiasha tok. 

28. Mihma Samson vt Chihowa ya i paya cha, Chihowa 
Chitokaka ma! is svthaiyanashke, chim asilhha lishke, mi- 
cha is sa hlampkochashke, chim asilhha lishke, yohmi na 
himonna ilvppak bano ho sa nishkin tuklo tuk a Filistin 
vhleha ha il aiokha lashke, Chitokaka ma! achi tok. 

29. Mihmvt Samson vt tonik tuklo iklvna hieli chuka yvt 
on talaivt vba takali tuk a ibbak isht impakimma achvfa ka 
isht ishi mvt, achufa ya ibbak vlhfvbekimma isht ishi tok. 

30. Mihmvt Samson vt, Filistin vhleha ha awant svllash- 
ke, achi tok. Mihmvt alushummit il akachunolechi tok: 
mihma chuka vt hochitoka vhleha, micha okla moma aiena 
anuka asha tuk a o kinafa tok. Yohmi ho ambit illi na illi 
kak osh laua kvt okchaya mwt, vbi tuk ak kia 1 shahli tok. 

31. Mibma itibapishi vhleha hvt, micha iki in chuka mo- 
ma kvt ona cha, ishit iki Manoah im ahollopi Solah, micha 
Eshtaol itintakla yak o isht onvt a hohpi tok. Mihma Islael 
a afummi pokoli tuklo ho nan im apesa tok. 


CHAPTA XVII. 


IHMA Eflaim nvnih hatak osh anta yumma hohchifo 
kvt Mikah atok. 

2. Mihma yvmmak ash osh ishki ya, Toli hvta shekel 
tahlepa auah achvfa chim ishi na sa haksobish vt a haklo 
ho nana ik achukmo im ahnit ish mihachi chash yakeh! an 
tonla hoke; vno ak osh ishi li tok, im achi tok. Mihma 
ishki vt; Chihowa i holitopa chia hashke, suso ma! Eg 
tok. 

3. Atuk o tuli huta auah achvfa kash faivmminchit ishki 
ya ima ma, ishki vt, Tvli huta svbbak foyuka tuk vt Chi- 
howa ya i hullochi li mak osh i hullochi li tuk o, svso hvt 
tvhlit naholbvt toba, micha bilelit naholbvt toba itatuklo ka 
ikba chin tuk atuk oke: yohmi hoka himak a chi falvmmi- 
chi lashke, achi tok. 

4. Yohmi kia tuli holisso yash ishki ya i falummichi tok; 
mihma ishki vt tuli huta shekel tahlepa tuklo ho ishi cha, 
tuli huta ikbi ya ima na yvmmak ash osh tuhlit naholbvt to- 
ba, micha bilelit naholbvt toba itatuklo ka ikbi tok: mihma 
Mikah in chuka yak o hieli tok. 

5. Mihma hatak Mikah yash osh, naholbvt toba puta in 
chuka yvt i hikia cha, efot, micha telafim aiena ka ikbi mvt, 
ushi vhleha ha achvfa ho hullochi na yummak ash osh na- 
holitompa isht vtta in toba tok. 

6. Nitak yvmma foka ka Islael a miko vt iksho tok; am- 
ba hatak puta kvt ilap nishkin ai im vlhpiesa aiyukali hosh 
yumohmi beka tok. 

7. Mihma hatak himita yosh Behlehem-chutah minti, 
Chutah in chuka achvfa, yommvt Lefait osh yomma ahanta 
tok. 

8. Mihmvt hatak yvmmak ash osh in tvmaha holihta Be- 
hlehem-chutah ya kohchvt kanima ai vtta ahayuchikmvt, 
“vita chi hosh ia tok: atuk osh nowvt aya mvt, Eflaim nvnih 
Mikah in chuka ya ona tok. 

9. Mihma Mikah vt, Katima ish minti cho? im achi tok. 
Mihma Lefait sia hosh Behlehem-chutah minti li hosh ai 


vtta kanima ahayuchi likmvt, vtta la chi hosh aya li hoke, 


im achi tok. 
10. Mihma Mikah vt, Sa takla ish vtta cha, aki, micha 
na holitompa isht vtta is san tobashke; mikma afummikma 


tuli huta shekel pokoli ho chima likmvt, nafohka fohka 


achufa, micha il impa aiena ka chima lashke, im achi tok. 
Yohmi ho Lefait ash osh chukowa tok. 

11. Mihmvt Lefait vt hatak ash takla ahanta kvt im 
achukma tok; mihma hatak himita yash osh yvmma ushi 
vhleha achvfa kak inli in chohmi tok. 











| 
| 
; 
| 

19. Mihma Mikah vt Lefait ash hullochi tok; mihma ha- 
tak himita yash osh na holitompa isht vtta in toba cha, 
Mikah in chuka ya ahanta tok. 

13. Yohmi ma Mikah vt, Chihowa yvt nana achukma an 
yvmihcha chi ka himak ano ithana lishke, na holitompa isht 
vtta vt Lefait osh vm anta hokvt, achi tok. 


CHAPTA XVIII. 


ITAK yvmma foka ka Islael a miko vt iksho tok: micha 

nitak yvmma foka ka Tan aiunchololi hvt yakni ai isha 

he vlhpesa aiasha chi kvt hoyo tok; nitak yumma ont vhli 

ka ai isha he vlhpesa moma kvt Islael ai unchololi puta ka 
iba taklvt, ik im vlhpiso kisha hatuk okvt. 

2. Mihma Tan im vlla vhleha hvt in chuka achvfa ak mli 
ka aiasha ai vhli Solah, micha Eshtaol a hatak tahlapi, ha- 
tak chilita nukwia iksho yo yakni hoyot pisvt tahla chi ho a 
tihleli tok; micha, Oh ia cha, yakni hvsh hoyashke, im achi 
tok: atuk o yvmmak ash osh Eflaim nvnih Mikah in chuka 
ona mvt, okla a nusi tok. 

3. Mikah in chuka ya ona mvt, Lefait hatak himita yash 
anumpuli ka ithana tok: mihmvt yvmmak o iba chukowa 
cha, Kvta hosh chisht vla tuk 0? ilvppa nanta ho isht ish 
vtta ho? micha nanta hosh ilvppa chim asha cho? im achi 
tok. 

4. Mihma, Yakohmi, micha yakohmi alena kak o Mikah 
vt an yvmihchi cha, sa tohno ho naholitompa isht im vtta 


sia hoke, im achi tok. 


5. Mihma, Il atia yvmma il ia kvt pim aiahla chi hokmá 
nana ka Chitokaka ya ish im a ponaklashke, im achi tok. 
6. Mihma naholitompa isht vtta yash osh, Achukmakvt 


| hysh ayashke, hvch 1 hina Saini hush ia kvt Chihowa 


-e = 


itikba yoke, im achi tok. 

7. Yohmi ma hatak tahlapi kash osh ia mvt, Laish a ona 
cha, okla yvmma aiasha kvt ahah ! ahni iksho, Sitonian vhle- 
ha a yvmohmi chatuk ak inli holba hosh nuktaiyalvt, nuk- 

tahla keyu hosh aiasha ho pisa tok; micha miko im asha 
tuk osh im alumma hinla kvt iksho tok: Sitonian okla ho į 
hopaki cha, hatak nana kia nana it 1 kaniohmi keyu tok. 

8. Mihma itibapishi vhleha hvt Solah, micha Eshtaol ai- 


asha ka im vla tok: mihma itibapishi vhleha hvt, Nanta ho. 


hvsh achi cho? im achi tok. 

9. Mihma, Hvsh wakaya na ivt ont iloh itibashke: yakni 
ya ont e pisa ka yakeh! achukma fehna: mihma lumvt hush 
aiasha cho? ivt ont hvsh chukowa cha, yakni ya ishi ka 
hvsh svlaha ná. 


10. Hvsh iakmvt, okla nuktahla keyu yosh aiasha, micha 


yakni chito ho hvsh ona chi hoke: Chitokaka yvt hvch ib- 
bak a fohki tuk oka; yvmma nana hosh yakni moma ajasha 
kvt iksho keyushke, achi tok. 

11. Mihma Tanait in chuka achvfa vt yumma asht Solah, 
micha Eshtaol a a kohchvt ia kvt hatak tahlepa hannali 
hosh tvnvp aya nahalupa il apakshvnnit in taiyaha hosh ia 
tok. 


12. Micha ia cha, Chutah yakni Kichalh-chealim a abi- 


nachi tok: yohmi hosh yumma Mahaneh-Tan hochifo tok a 
himak nitak a moma hoke; yakeh! Kichalh-chealim im 
ashaka ya talaia hoke. 

13. Micha yvmma asht ia mvt, Efiaim nvnih onvt, Mikah 
in chuka ya ona tok. 

14. Yvmohmi ma hatak tahlapi Laish yakni pisvt aya tuk 
ash osh itibapishi vhleha ha, Chuka ilvppa talohmaya ka 
efot, micha telafim, mikmvt tuhlvt naholbvt toba, micha bi- 
lvt naholbvt toba aiena kvt asha ka hvsh ithana cho? yv- 
mohmi ka himak a nana hysh kaniohma chi kvt hvsh anuk- 
fillashke, im achi tok. f 

15. Micha yvmma pilla ho ivt, Lefait hatak himita yash 
in chuka, Micha in chuka ya ona cha, aiokpvchi tok. 


16. Mihma hatak tahlepa hannali hosh tunup aya, naha- 
lupa il apakshvnnit in taiyaha, Tan im vlla vhlieha hash osh | 


achukowa holihta okhissa yak o hieli tok. 
= 17. Mihma hatak tahlapi yakni pisvt aya tuk ash osh ivt, 
ont chukowa cha, tvhlvt naholbut toba, micha efot, mikmvt 

telafim, micha bilvt naholbvt toba aliena kash ishi tok: mih- 
ma naholitompa isht vtta yvt achukowa holihta okhissa 
hatak tahlepa hannali hosh tvnvp aya nahalupa il apak- 
shunnit in taiyaha kash takla hikia tok. 

= 18. Mihma uvppak osh Mikah in chuka ya ont chukowa 
cha, tuhlvt naholbvt toba, micha efot, micha telafim, micha 
bilvt naholbvt toba alena kash ont isht kocha tok. Yohmi 
na naholitompa isht vtta yash osh, Katiohmi ho hush yvmih- 
chi cho ? -im achi tok. 

19. Mihma, Ish anumpuli kvt issa, chibbak a chiteh ha 
isht ish akamolashke, micha pi awant ish ia cha, piki, mi- 
cha naholitompa isht pim vtta ish tobashke: hatak achvfa 
in chuka yo naholitompa isht vtta ak okmá, ak cho? Islael 
a chuka achvfa yvmmvt Islael a apehlichika achvfa naholi- 
tompa isht im vtta ak okmá, katimampo kak osh achukma 
kvt chim i shahli cho? im achi tok. 

20. Mihma naholitompa isht vtta yash osh chukvsh yuk- 
pa mvt, efot, micha telafim, micha tuhlvt naholbvt toba aiena 
kash ishi cha, okla iklvna hikivt ia tok. 

21. Yohmi mvt okla filema cha, ia mvt, wak, micha vlla 
micha na-weki alena ka tikba hilechi tok. 

22. Atuk osh Mikah in chuka ya hopakichit tahli ma, 
hatak Mikah in chuka bilika chuka taloha ajasha tuk vt iti 
hoyot itunaha cha, Tan im vlla vhleha ha ont sakki tok. 

23. Mihma Tan im vlla vhleha ha 1 paya tok. Mihma 
okla et filema cha, Nanta chi katiohmi hosh okla yohmi ho 
pehlichit ish la cho? im achi tok. 

24. Mihma, naholbvt toba puta ikbi li tok, micha naholi- 
. tompa isht vm vtta ya hvsh ishi cha, hush tvmoa tuk: yoh- 
mi ka himmakma nanta hosh vm asha cho? micha nanta 
katiohmi ho Chi katiohmi cho? ilvppa is sum achi kvt nanta 
hoh cho? achi tok. 

. 25. Mihma Tan im vlla vhleha hvt, Chim anumpa ha pi- 

_titakla ik a haklashke, hatak chukvsh homi vhleha hvt chi o 

maleli na chishno, micha chin chuka achufa aiena kvt illi 

_yoba ná, im achi tok. ; 

26. Mihma Tan im vlla vhleha hvt ai ia hetuk vt ilhkoli 
9 

tok: mihma kvllo kvt ilap a 1 shahli na Mikah vt pisa mit, 
falamvt in chuka ya ona tok. 

27. Mihma nana Mikah vt ikbi tuk, micha naholitompa 
isht im vtta aliena im vtta tuk a im ishi cha, Laish okla 
nuktaiyalvt nuktahla keyu hosh aiasha ka ona tok: micha 
bushpo falaia halupa isht issot kanchi cha, tumaha holihta 
yash luak ishit hukmi tok. 

28. Mihma hlakofichi vt iksho tok: Siton a i hopaki, 
micha batak inla ya nana it 1 kaniohmi keyu; micha okfa 
yosh Belh-lehob bilika bachaya kak ọ talaia hatuk oka. 
Mihma tvmaha holihta ikbi cha, yvmmak o okla aiasha tok. 

29. Mihmvt tvmaha holihta ya iki Tan Islael im vtta tok 
ak o a hochifochit Tan achi tok: yohmi kia tumaha holihta 
hohchifo vt vmmona ka Laish atok. 

30. Mihma Tan im vlla vhleha hvt tvhlvt naholbvt toba 
ya hilechi tok; mihma Manasseh ushi Keshom ushi Cho- 
nahlan yvmma, micha ushi vhleha aiena kak osh Tan ai 
unchololi ya naholitompa isht im ahashwa na nitak yakni vt 
yaka ka ont vhli tok. 

. Mihma tvhlvt naholbvt toba Mikah vt TS tok a okla 
WA na, Chitokaka im aboha hvt Shiloh ya hikia moma 
ka hikia tok. 


n DO Aa... 


CHARTA" XIX, 


TUK o yakohmi tok, nitak yvmma Islael a miko vt | 

iksho kisha ma, Lefait osh Eflaim nvnih chvkpatali yo | 

vtta hosh yummvt im it aiena Belhlehem-chutah ya ai ishi | 
pok. 

, Mihma im it aiena vt haui -in toba cha, i kvnivt iki in | 
na Belhlehem-chutah ya ona cha, ahanta na hvshi ushta | | 
kut hlopulli tok. 

3. Mihma i hatak ash osh wakaya mvt, 1 kanvt im anum- : 
pulit falvmminchit isht vla chi hosh in tishu, micha issuba | 
haksobish falaia tuklo aiena ho ishi cha, hoyot ia tok: mih- - 
ma ohoyo hvt ilauelit iki in chuka isht ona tok: mihma ı 
ohoyo iki yash osh pisa mvt, itafama kvt nayukpa fehna tok. , 

4. Mihma ipochi, choyo himita iki vt halvlli na nitak 
tuchina ho takla ahanta tok: yohmi ho impvt, micha ishkot, 
a nusi tok. 

5. Atuk o yakohmi tok, nitak ont ai ushta onnahinli tani 
ma, ia chi hosh wakaya tok: mihma ohoyo himita iki yash 
osh iyup a, Pvska iskitini kia chi chukvsh isht ish hlampko- 
chi hayak osh ish ayashke, im achi tok. 

6. Mihma itatuklot impvt, micha ishkot chieya tok: oho- 
yo himita iki vt hatak a, Chim vlhpesa cha, ish anta na ont 
onnashke, micha chi chukush vt yukpashke, im achi tok. 

T. Mihma hatak ash osh ia chi hosh wakaya ma, ipochi 
vt im achiba tok; yohmi na anonti a nusi tok. 

8. Mihma nitak ont ishit tahlapi ma ia chi hosh onnahinli 
fehna wakaya tok; mihma ohoyo himita iki vt, Chi chukvsh 
a ish hlampkochashke, chim asilhha lishke, achi tok. Mih- 
ma itatuklo kvt impvt oklvt ahashwa na tabokoli ont ia tok. 

9. Atuk o hatak ash osh ia chi hosh ilap, micha im it aie- 
na, micha in tishu aiena kvt wakaya ma, ipochi, choyo himita 
iki vt, Yakeh! himaka nitak vt opivt isht wshke; ish anta 
na ont onnashke, chim asilhha lishke: yakeh! nitak vt ta- 
hvt isht wshke: iluppa a chi nusi cha, chi chukvsh vt yuk- 
pashke: micha onna haya onnahinli chi hina fohkvt ish ia 
cha, chin chuka ya ish onashke, im achi tok. 

10. Yohmi kia hatak ash osh ninak yummvno anta he 
keyu hosh, amba wakaya cha ia mvt, Chebus, yummvt Che- 
lusalem a ona tok: mihma issuba haksobish falaia 1 potvlh- 
po tuklo ho, isht aya ho im it aiena takla aya tok. 

11. Atuk osh Chebus a bilika ona ma, nitak vt taha 
fehna tok: mihma in tishu hvt, Himak a fullotvt Chebus 
okla in tvmaha holihta yak o il ona cha, a pi nusashke, im 
achi tok. 

12. Mihma 1 shahli ash osh, Okla inla Islael im vlla vhle- 
ha keyu ka fullotvt ivt, il iba chukowa he keyu; ont ivt 
Kibeah ya il onashke, im achi tok. 

13. Mibmvt in tishu ha, Inta! Kibeah, keyukmvt Lamah 
ilvppa kanimampo kak o fullotvt il ona cha, a pi nusashke, 
im achi tok. 

14. Micha ont ia tok; atuk osh Kibeah yummvt Bencha- 
min immi ho ona ma, hvshi vt pit kunia tok. 

15. Mihma Kibeah ak o chukowvt a nusa chi hosh pit 
fullota tok: atuk osh chukowa mwt, tumaha holihta ai itv- 
nowa hina binili tok: hatak nana kia in chuka ishit chuko- 
wot a nusecha hinla kvt iksho hatuk o. 

16. Mihma yakeh! hatak sipokni, yvmmak kia Eflaim 
nvnih a minti ak mli hosh Kibeah vtta yosh osapa toksvlit 
vtta tuk osh opivt taha ma vla tok; yohmi kia tvmaha ho- 
lihta asha kvt Benchamait vhleha atok. 

17. Atuk osh akachakalit hatak nowvt aya yvt tvmaha 
holihta ai itunowa hina ya binili ho pisa tok: mihmvt ha- 
tak sipokni yash osh, Katima ish ia cho? micha katima ish 
minti cho? achi tok. 


18. Mihma, Belhlehem-chutah ashvt Eflaim nvnih chvk- 


patali yak o ia hosh il aya, yummako minti li yosh: Belhle- . 
hem-chutah yak o ia li tuk osh, amba himak ano Chihowa 
im aboha ia hosh aya li hoke: atuk o hatak nana kia in 
chuka ik chukowa, ik sum ahno hoke. 

19. Yohmi kia hishunluk, micha issuba haksobish falaia 
vpa chi ka asha; mikma pvska, micha oka paki aiena kvt 
vno, micha chin tishu ohoyo, micha hatak himita chin tishu 
takla ahanta aiena hokvto im asha, nana bvnna hinla kvt ik- 
sho keyu hoke, im achi tok. 

20. Mihma hatak sipokni vt, Chi nuktaiyalashke ; yohmi 
kia nana chi bvnna kvt vno ako si onvtoyulashke : peh ai 
itvnowa hina ya ik chi nuso kashke, achi tok. 

21. Yohmi mvt ilap in chuka ishit chukowa cha, issuba 
haksobish falaia ipeta tok: mihma iyi ya achifa cha, impvt, 
micha nan ishko tok. 

22. Atuk osh chukvsh yukpalit chihiya ma, yakeh! tv- 
maha holihta hatak vhleha Belal ushi vhleha yosh chuka ya 
a folubli cha, okhissa ya boli mvt, chuka pehlichi hatak si- 
pokni ya im anumpulit, Hatak vt vlvt, chin chuka ant chu- 
kowa tuk a isht ish kohcha na il ithanashke, achi tok. 

23. Mihma hatak chuka achvfa pehlichi yash -osh kohchvt 
im ona cha, Keyú, itibapishi li vhleha ma! keyú, hvchim 

asilhha lishke, nan ashvchi yakohmi ka hvsh yumohmi na; 
hatak ilvppvt an chuka ant chukowa hatuk oka, im anukfila 
iksho ilvppa hvchik yvmohmo kashke. 

24. Yakeh ! svsotek ohoyo himita, micha im it aiena yoke : 
yummak o himak a ishit hvchi kohcha likma, hvsh hofahya- 
lit, nana hosh hvchim achukmakmvt, hush yvmihchashke ; 
amba hatak ilvppak okvno nana ik achukmo yakohmi ka 
hysh yumihchi ná, im achi tok. 

25. Yohmi- kia hatak vhleha hvt i haponakla he keyu tok: 
yohmi ma hatak ash osh im it aiena ishit kohchvt isht im 
ona tok: mihma okla ithana cha, im ahlia na ont onna tok: 
atuk osh ont onnvt mihinti ma ik iá, im ahni tok. 

26. Mihma ohoyo hash osh onnvt mihinti ma, vla cha, 
hatak ash in chuka 1 shahli hvt ai itola kash okhissa ant 
itula cha, itonla na tohwikelit taha tok. 

27. Atuk o 1 shahli hvt onnahinli ma wakaya cha, chuka 
ash okhissa ya tiwi mvt, 1 hina ya ia chi hosh kohcha tok: 
mihma yakeh! im it aiena ohoyo hash osh chuka okhissa 
yash ont itula tuk osh okhissa intola ya ibbak isht umbitepa 
hosh itoyula tok. 

28. Mihma, Wakayá, mikma il ayashke, im achi tok. 
Yohmi kia afalamichit nana ik acho tok. Yohmi ma hatak 
ash osh ishi cha, issuba haksobish falaia onochi cha, hatak 
ash osh wakaya mvt, ai vtta ya isht ona tok. 

29. Atuk osh in chuka ont chukowa mwt, bushpo ishi cha, 
im it aiena ya foni moma na tvptua auah tuklo ho tuptuli 
cha, Islael aiasha moma ka i pila tok. 

30. Atuk o yakohmi tok, moma kvt pisa mvt, Islael vt 
Echip yakni ya kohchvt vla tok nitak ilvppa ant ai vhli ka 
yakohmi ka yumihchi tok keyu, micha pisa tok keyu hoke : 
anukfihinlit it im anumpulit hvchim anukfila ha hvsh anum- 
pulashke, achi tok. 

UMOHMI ma Islael im vlla vhleha moma kvot kohchvt 
ia tok; micha okla moma kvt hatak achvfa chiyuhmit 

iti hoyot Tan vttvt ia kvt Beesheba ont vhli, Kileat aiena 
hosh Mispeh ya Chihowa im ai itvnaha tok. 
2. Mihma okla moma, Islael apehlichi moma ka noshko- 





boka puta tahlepa sipokni tahlepa ushta, hatak aka aya -| 


bushpo falaia ieshi hosh Chitokaka im okla hosh itvnahvt 
chieya tok. 

3. (Mihma Benchamin im vlla vhleha hvt Islael im vlla 
vhleha hvt Mispeh ya ona ka haklo tok.) Yvmohmi ma 
Islael im vlla vhleha hvt, Nan ashvchi ilvppvt katiohmi ha- 
tuk o? pim anoli, achi tok. 

4. Mihma ohoyo illi tuk i hatak Lefait ash osh afalami- 
chit, Uno micha vm it alena alena kvt a pi nusa chi hosh 
Kibeah, yummvt Benchamin immi ak o e chukowa tok. 

5. Atuk ak o Kibeah hatak vhleha hvt wakayvt a sanali 
cha, ninak o chuka ya afulloblit si apakfoyupa cha, svbi 
bvnna tok: micha vm it alena ya im ahlia na illi tuk oke. 

6. Mihma vm it alena ya ishi lish, bushlit tvptulit tahli li 
mvt, Islael ai isha he vlhpesa yakni moma ka hlopullichit 
pila li tuk oke: haui toba, micha im anukfila iksho aiena ho 
Islael a a yvmohmi hoka. 

7. Yakeh! Islael im vlla vhleha hvchia hokvt, ilvppak 
oka hvchim anukfila, micha anumpa ha hvsh bohlashke, 
achi tok. 

8. Mihma okla moma kvt hatak achvfa chiyuhmit wakaya 
cha, Pishno vt achvfa kia im vlbina ha il ona he keyu, micha 
achufa kia fullotvt in chuka ya e chukowa he keyu: 

9. Amba himak a Kibeah ya ilvppak o e yvmihchashke : 
na shoeli hosh ont il itibashke. 

10. Micha Islael apehlichi puta moma ka tahlepa achvfak- 
ma, hatak pokoli, micha tahlepa sipoknikma, tahlepa achvfa, 
micha tahlepa sipokni pokolikma, tahlepa sipokni achvfa 1l 
ai ishikma, okla pinak isht ayashke; yohmi ho Kibeah Ben- 
chamin a onakmvt, nana ik achukmo Islael a a yvmihchi 
tuk moma pulla mak o yvmihchashke. 

11. Yohmi ma Islael hatak moma kvt tvmaha holihta ya 1 
sanalit itunaha tuk vt hatak achufa chiyuhmit iti halvlli tok. 

12. Mihma Islael apehlichi puta kvt Benchamin apehlichi 

moma ka hlopullichit hatak pilvt, Nan ashvchi ilvppvt nanta 
mak osh hvch itintakla a yvmohmi cho? 

13. Yumohmi hoka himak a hatak, Belial in chipota 
yummvt Kibeah asha ka, pibbak hvsh fohki na e bi cha, 
nana ik achukmo ya Islael a ai isht e kanchashke, achi tok. 
Yohmi kia Benchamin im vlla vhleha hvt itibapishi vhleha 
Islael im vlla vhleha im anumpa ha 1 haponakla he keyu 
tok. 

14. Amba Benchamin im vlla vhleha hvt iti hoyot, in 
tumaha holihta puta ka akohchvt Islael im vlla vhleha ha 
itibit ia chi hosh Kibeah ya ona tok. 

15. Nitak yumma Benchamin im vlla vhleha hvt in tv- 
maha holihta puta a holhtina kvt tahlepa sipokni pokoli 
tuklo cha hannali tok; Kibeah vt ik iba holhtino ka, yvm- 
mak okvto holhtina kvt hatak aiyua vt tahlepa untuklo tok. 

16. Okla moma ilvppa hatak aiyua tahlepa untuklo kvt 
afabi yosh tuli pila kvt, pashi achvfa kia ashvcha he keyu 
bieka tok. 

17. Mihma Islael im vlla vhleha hvt, Benchamin vt ik 
iba holhtino ka, bvshpo falaia ieshi kvt holhtina kvt tahlepa 
sipokni tahlepa ushta tok: ilvppa moma kvt hatak tvnvp 
aya bieka tok. 

18. Mihma Islael im vlla vhleha hvt Chitokaka im aboha 
ona cha, Chitokaka im anukfila im asilhhvt, Pi katima kak 
osh tikba ivt Benchamin im vlla vhleha ha il itiba chi cho? 
achi tok. Mihma Chihowa yvt, Chutah yak ashke, achi tok. 

19. Mihma Islael im vlla vhleha hvt onnahinli wakaya 
cha, Kibeah ya i sanalit binachi tok. 

20. Mihma Islael hatak vhleha hvt Benchamin a itiba 
chi hosh kohchvt ia tok: micha Islael im vlla vhleha hvt 
Kibeah alasha ka itiba chi hosh achukmvt hiohlit taha tok. 

21. Mihma Benchamin im vlla vhleha hvt Kibeah kohcha 
cha, nitak yvmma Islael okla ha hatak tahlepa sipokni po- 
koli tuklo akucha tuklo ho vbit akakohli tok. 

22. Mihma okla, Islael hatak vhleha hash osh ilai yimi- 
tachi mvt, vmmona nitak a achukmvt a hiohli tuk ak inli ho 
itiba chi kvt achukmvt hiohli tok. 

23. (Mihma Islael im vlla vhleha hvt Chihowa itikba ona 
cha, yahaya na ont opia mvt, Chihowa im anukfila im 
asilhhvt, Anonti ia lish, itibapishi li Benchamin im vlla 
vhleha ha itibi la chi cho? achi tok. Mihma Chihowa yvt, 
Itibit hvsh iashke, achi tok.) 

24. Mihma nitak atukla ma, Islael im vlla vhleha hvt 
Benchamin im vlla vhleha ha itiba chi kvt bilika ona tok. 


25. Mihma Benchamin vt nitak atukla ma Kibeah ya- 


kohchvt ia cha, itibi tok; micha hatak tahlepa sipokni auah 
untuchina ho Islael im vlla vhleha ha vbit akakohli tok: 
ilvppa moma kvt bvshpo falaia ieshi atok. 

26. Yohmi ma Islael im vlla vhleha, micha okla moma 
kyt ivt Chitokaka im aboha ona cha, Chihowa itikba chi- 
eyvt yahaya tok: micha nitak yvmma nahullochit aiasha 
na opia mvt, Chihowa itikba ya na hukmit isht aiokpvchi, 
micha it 1 nanaiyvchi isht alokpvchi aiena ka ai imihisa tok. 

27. Mihma Islael im vlla vhleha hvt Chihowa ya im a 
ponaklot, (Chitokaka it im apesa afohka itombi holitopa vt 
nitak yumma yvmmak o talaia hatok. 

28. Mikma Alon ushi Eleasa ushi Finehas ak osh nitak 
yvmma itikba hikia tok oka,) Anonti ia lish, itibapishi li Ben- 


chamin im vlla vhleha ha itibi la chi cho? ak cho? issa la 


chi cho? achi tok. Mihma Chihowa yvt, Hvsh iashke, on- 
nakma hvch ibbak a fohki la chi hoke, achi tok. 

29. Mihma Islael vt im alehchi ya Kibeah apakfoblit 
ashachi tok. 

30. Mihma Islael im vlla vhleha hvt Benchamin im vlla 


vhleha ha itiba chi hosh tikba tuk ak imli chohmit nitak ont > 


atuchina ma achukmvt hiohli cha, Kibeah ya itibi tok. 

. 81. Mihma Benchamin im vlla vhleha hvt kohchvt okla 
ha itibi mvt, tumaha holihta ya issvt ia tok; hina takla 
achvfa kvt Chitokaka im aboha ia, achvfa kvt Kibeah osapa 
ia itatuklo ka foyukvt tikba tuk ak inli chohmit issot, micha 
vbit isht ia kvt hatak pokoli tuchina foka ho vbi tok. 

32. Mihma Benchamin im vlla vhleha hvt, Tikba tuk a 
chohmit pi tikba akakohvshke, achi tok. Yohmi kia Islael 
im vlla vhleha hvt achi kvt, Kiloh 1 yihlepa cha, tumaha 








CHAPTA XX. ; 137 


holihta ya akohchit isht ivt hina takla isht il onashke, achi 
tok. 

33. Mihma Islael hatak moma kvt aiasha tuk vt wakayvt 
ia mvt, Baal-tama yak o achukmvt hiohlit, mikma im aieh- 
chi Islael Kibeah oktak aiasha tuk vt akohcha tok. 

34. Mihma Kibeah itibi kvt hatak tahlepa sipokni pokoli 
aiyua yosh Islael moma a kohcha hosh itibi na palvmmi 
fehna tok: yohmi kia nana ik achukmo kvt i bilika kvt ik 
ithano tok. 

35. Mihma Chihowa yvt Islael itikba ya Benchamin a 
issot kanchi tok: mihma Islael im vlla vhleha hvt nitak 
yumma Benchamin a hatak tahlepa sipokni pokoli tuklo 
cha, akucha tahlapi, micha tahlepa achufa ho vbi tuk ilvppa 
moma bvshpo falaia ieshi atok. 

36. Yohmi ma Benchamin im vlla vhleha hvt ilap ak o 
imaiya ka pisa tok: Islael hatak vhleha hvt im aiehchi 
Kibeah bilika okla ashachi tuk ak osh anukchieto hatuk osh 
Benchamin a i kanvlli tok oke. 

37. Mihma im aiehchi vt tushpa hosh Kibeah ya o yi- 
hlepa tok; mihmvt im aiehchi yash osh auatvt maya mvt, 
tvmaha holihta ya bvshpo falaia halupa ya isht issot kanchi 
tok. 

38. Mihma Islael hatak vhleha, micha im aiehchi vhleha 
nan it im apesa kvt luak libbi chito ho ikbi na shobullit 
tumaha holihta akochvt vba ia he it im apesa tuk atok. 

39. Mihma Islael hatak vhleha hvt itibi ka 1 kanvllit isht 
ia ma, Benchamin vt issot vbit isht ia kvt Islael hatak po- 
koli tuchina foka tok: Ummona tuk ak inli chohmit pi tikba 
ya illit akakoha hoka, achi hatok okvt. 

40. Yohmi tuk kia tumaha holihta ya luak libbi, micha 
shobohli chito aiena hosh vba maya na Benchamait vhleha 
hvt ashaka pit filema ma, yakeh! tumaha holihta lua kvt 
vba ivt shutik a ona ho pisa tok. 

41. Mihma Islael hatak vhleha hvt anonti falama ma, 
Benchamin hatak vhleha hvt nukhlakancha tok: nana ik 
achukmo kvt onvtola ka pisa hatuk osh. 

42. Yvmohmi ma Islael hatak vhleha ha itikba ya i sha- 

naiyot, yakni haiaka pilla ho ia tok: yohmi kia in tanampi 
kvt sakki tok; mikma tvmaha holihta ya kohcha ka ai iti- 
takla vbit tahli tok. 

43. Yakohmi hosh Benchamait vhleha ha apakfopa cha, 


hliolit nana ik ahobo ho Kibeah ichapaka 1 hvshi akocha ` 


imma yo ai ahvhlichi tok. 

44. Mihma Benchamin vt hatak tahlepa sipokni auah un- 
tuchina hosh akakoha tok; ilvppa moma kvt hatak chilita 
nukwia iksho bieka tok. 

45. Okla filema cha, maleli mvt, yakni haiaka imma ivt 
Limmon tuli ya ona tok: mihma hina takla ya vlbvllit isht 


aya kvt hatak tahlepa sipokni tahlapi tok ; micha ahliovt ati- 


konofvt isht ayvt Kitom a isht onvt, hatak tahlepa sipokni 
tuklo vbi tok. 
46. Yvmohmi ho nitak yumma Benchamin vt akakoha 


moma kvt bvshpo falaia ieshi vt hatak tahlepa sipokni po- 


koli tuklo akucha tahlapi tok: ilvppa moma kvt hatak chi- 
lita nukwia iksho bieka tok. 

47. Yohmi kia hatak tahlepa hani kuto falamvt male- 
lit yakni halaka Limmon tuli yak o ona tok; micha Limmon 
tuli yak o aiasha na hvshi ushta tok. 

48. Mihma Islael hatak vhleha hvt falamvt, Benchamin 


im vila vhleha ha tumaha holihta puta hatak ak kia, nana. 


vlhpoa ai itilauechit, micha nana ho ibbak a fohkakma, 
bushpo falaia halupa isht issot kanchi tok: micha tumaha 
holihta puta onakmvt, okla luak tikelichi tok. 

IHMA Islael hatak vhleha hvt Mispeh asha mvt, anum- 
pa kvllo il onochi mvt, Il achvfa kia Benchamin a tek- 
chi ya chi ka pim ushetik il ima he keyu, ai achi tuk atok. 
2. Mihmvt okla hvt Chitokaka im aboha ona cha, Chito- 
kaka itikba aiasha na opia tok: micha itih ha vba takalechit 
yahaya fehna tok. 
3. Mihmvt, Islael in Chitokaka Chihowa ma! nanta ka- 

tiohmi ho Islael a ant a yakohmi na himak nitak a Islael a 
apehlichi achvfa kvt iksho cho? achi tok. 

4. Atuk osh onna ma yakohmi tok, okla hvt onnahinli 
wakaya cha, alta ikbi cha, na hukmit isht aiokpvchi, micha 
isht iti nanaiyvchi isht aiokpvchi.aiena ka im issa tok. 

5. Mihma Islael im vlla vhleha hvt, Kvta hosh Islael 
apehlichi puta moma ka Chihowa im itunaha ka takla kvt 
ik lo cho? achi tok. Anumpa kollo fehna ile onochit, Kvna 
kia Mispeh ya Chihowa ya im ai itunaha ka ik Wa illi 
pullashke, achi tuk atok okvt. 

6. Mihma Islael im vlla vhleha hvt itibapishi Bondhan 
ak o ishit nukhaklo tok: micha, Islael a apehlichi achvfa 
kvt himak nitak a mosholishke. 

7. Heli moma ka tekchi ya chi kvno il 1 katiohmicha chi 
cho? Chihowa pulla anumpa kollo il onochit tekchi ya chi 
ka piso tek a il ima he keyu, il achi tuk okvt, achi tok. 

8. Micha anonti, Kuta achvfa hosh Islael apehlichi moma 
ka Mispeh ya Chihowa ya ik im ai vlo tuk oh cho? achi 
tok: mihma yakeh! achufa kia Chabesh-kileat minti kvt 
abinanchit ai itunaha ya ik lo tok. 

9. Okla ha hotihna ma, yakeh! Chabesh-kileat okla hvt 
achvfa kia yvmma iksho tok. 

10. Mihma okla itvnaha yash osh yvmma hatak tahlepa 
sipokni auah tuklo chilita nukwia iksho moma 1 shahli ka 
pila cha, im apesa mvt, Hvsh ia cha, Chabesh-kileat okla 
ohoyo, micha vlla aiena ka bvshpo falaia halupa isht vbit 
hvsh tahlashke. 

11. Micha nana ilvppak o hvsh yvmihcha chi hoke, Nak- 
ni, micha ohoyo puta hatak apota tok puta ka vbit tahlit 
hvsh vmohmichashke, achi tok. 

12. Atuk o Chabesh-kileat okla ha choyo himita tahlepa 
ushta hosh nakni nana kia iba tvshkit ithana tok keyu yo 
okla ahayuchi tok: mihmvt Shiloh vihtipo holitopa ya yvm- 
mvt Kenan yakni talaia ka isht ona tok. 

13. Mihma itvnahvt aiasha tuk moma kvt Benchamin im 
vlla vhleha, yummvt Limmon tuli aiasha ka ont im anumpu- 
lit, į kanvt į howa chi ho pila tok. 

14. Mihma Benchamin vt nitak yumma anonti vla tok: 
mihma Chabesh-kileat choyo apowvt okchalinchi tuk vt; 
tekchi okla ima tok: yohmi kia yommvt okla ik im ono tok. 4 

15. Mihma Benchamin a okla ishit nukhaklo tok; Chi- - 
howa yvt Islael apehlichi puta ai ititakla ya ashahbichi ha- - 
tuk o. 


| 
| 
16. Yvmohmi ma itunaha aiasha tuk im asvnonchi vhle- - 





ha hvt, Hieli moma ka tekchi ya chi ka il 1 katiohmicha chi 1 
cho? Benchamin a ohoyo hvt illit taha hoka, achi tok. 

17. Micha anonti, Ai isha he vlhpesa vt Benchamin hla- 
kofi in talaia he vlhpesa, yohmi ho apehlichi achufa kvt 
Islael a illit ik taho kashke, achi tok. 

18. Ik yohmi kia tekchi ya chi ka piso tek a il ima he 
keyu; Islael im vlla vhleha hvt anumpa kvllo il onochit, 
Kuna hosh Benchamin a tekchi imakmvt, okpulot tahushke, 
achi tok. 

19. Mihmvt, Yakeh! Shiloh ya yvmmvt Behlel a i falum- 
mi in tunvp hina Behlel a vttvt- ivt Shechem ona ka hvshi 
akochaka imma in tunnvp, micha Lebonah im oka mahli 
imma ya afummikma Chihowa impvchi holitopa isht alasha | 
chatuk oke. 

20. Yvmohmi ma Benchamin im vila vhleha ha okla im 
apesvt, Hvsh ia cha, paki ahollokchi ya ont im aiehchit huji 
alashashke. 

21. Micha hvsh hopokoyashke, micha yakeh! Shiloh 
ushetik vhleha hvt kohchvt talovt hihla ya hihlvt ayakma; 
yohmikma paki ahollokchi yo hvsh kohchá, hatak hvsh mo- 
ma kvt hvchi tekchi ya chi aiyukali ka Shiloh ushetik vhle- 
ha ha hvsh hokli cha, Benchamin 1 yakni ya hvsh onashke. 

22. Atuk o yakohmikma iki vhleha, keyukmvt, itibapishi | 
vhleha hvt nana achit pim vlakma, Pishno ak atuk mak o | 
hvsh 1 kanaske: il it in tanampi ka hatak tekchi aiyukali ka 
kil im il atombo tuk oka; himak a hvsh ashvcha chi hosh | 
hvsh ima tuk keyu hokvt, il im acha hi oke, achi tok. 

23. Mihma Benchamin im vlla vhleha hvt yvmohmi cha, , 
holhtina ka vlhpisa ho tekchi ya chi ka hihlvt aya yvmmak į 
oka hoklit ai ishi tok: micha falamvt ia cha, al isha he vlh- 4 

| pesa yakni yash ona cha, in tvmaha holihta puta ka apoksi- 
: achi cha, aiasha tok. 
24. Mihma Islael im vlla vhleha hvt nitak yumma ashvt 


tisheli mvt, hatak puta kut im apehlichi ka, micha in chuka 


achufa aiyukali kvt ona tok: micha yvmma ashvt okla ia 


| mvt, ai isha he vlhpesa aiyukali kot ona tok. 





25. Nitak yvmma foka hoka Islael a miko vt iksho tok: 
hatak puta kvt ilap nishkin ai im vihpiesa aiyukali hosh 
yumohmi beka tok. 





LULH A 


ISHT ANUMPA HOKE. 


CHAPTA I. 


Aao o yakohmi tok, nan apesa vhleha hvt pehlichit 


maya nitak ma, yakni yvmma hohchvfo chito tok. 
Mihma Belh-lehem chutah hatak osh yvmma, micha tekchi, 
micha ushi tuklo aiena kvt ivt,Moab yakni ya ont ahashwa tok. 

2. Micha hatak yvmma hohchifo kvt Elimelech okma, 
micha tekchi hohchifo kvt Naomi, micha ushi tuklo hoh- 
chifo kvt Mahlon, micha Chilion, Eflahlait okla Belh-lehem- 
chutah asha; yumohmi mvt Moab yakni yummak o ona 
cha, ahashwa tok. 

3. Atuk o Naomi 1 hatak Elimelech ash osh illi tok; 
yohmi na Naomi, micha ushi tuklo aliena ak illa hosh 
ahashwa tok. 

4. Atuk ọ Moab ohoyo ha ishit itauwayvt okla tok; 
achufa hohchifo kvt Opah yokma, anonti achvfa hohchifo 
kvt Lulh atok: micha yumma ahashwa na afummi pokoli 
foka tok. 

5. Atuk osh Mahlon, micha Chilion ita tuklot illi ak inli 
tok; mihma ohoyo hash osh ushi tuklo, micha 1 hatak aiena 


kvt illi na ilap bano hosh ahanta tok. 


t 


6. Yvmohmi mvt ipok tuklo ka awant Moab yakni ya 
issvt falamvt ia chi hosh wakaya tok: Moab yakni anta mo- 
ma kvt Chihowa yvt im okla ha 1 nowa cha, pvska ima tuk 
a haklo hatok. 


7. Yvmohmi hosh ai vtta tuk vt ipok tuklo ka awant 


kocha tok; mihmvt Chutah yakni falamvt ona chi hosh 


hina ya okla itvnohowa tok. 

8. Mihma Naomi vt ipok tuklo kash, Oh ia cha, falamut 
hvch ishki bika in chuka ya hvsh onashke: illi chash, micha | 
vno aiena ka hvs sa kana tuk a chiyuhmit Chihowa yot | 
hvchi kanashke. E 

9. Chihowa yvt vlhpesa ahnit hvch ima na afoha ahayu- | 
chit, hatak in chuka ya im achukmvt hvsh chieya bikashke, 
im achi tok. Mihmvt i suksowa ma, chitolit yaiyvt okla tok. 

10. Mihmvt, Falamvt chim okla achvfa 1 yakni ish ia ka 
chi takla il ia pulla chi hoke, achit okla tok. 

11. Mihma Naomi vt, Suso tek vhleha ma! hvsh fala- | 
mashke; nanta katiohmi ho si awant hvsh ia hinla ho? 
himakma ushi vt vm oshvto ya vlhto tuk osh hvchi hatak 
toba hinla cho? 

12. Falamvt hvsh iashke, svsotek vhleha ma! sa sipokni 
fehna hokvt hatak vm asha he keyu hoke. Yohma chi ah- | 
ni li, micha himak ninak ak kia hatak vm asha cha, ushi vm | 
asha chi achi li kia; 

13. Hvsh im ashwa na hofantit taha hinla cho? hvsh im 
ashwa na hatak hvch ik auwayo ka hinla cho? Keyu, 
susotek vhleha ma! hvchishno pulla kak o sa nukhaklo | 
fehnvshke, Chihowa ibbak vt si asanalit si onvtola hoka,im | 
achi tok. 

14. Mihma anonti chitolit yaiyvt okla tok. Mihmit | 
Opah hvt ipokni ya 1 suksowa tok; amba Lulh vto heh 
ahnit asitia tok. 

15. Mihma Naomi vt Yakeh ! ish ita tuklo tuk vt falamvt 
im okla, micha i na holbvt toba puta ka im ivshke: ish ita 
tuklo ka falamvt iakaiyvt ish iashke, achi tok. 

16. Mihma Lulh vt, Chissa la he, micha chiakaiya li kvt 
falama la he a chik svm asihihlo kashke: kanima ish ayak- | 
ma, aya la chi; kanima ish ai vttakma, ahanta la chi; chim 
okla hak osh vm okla cha, chin Chitokaka ak osh an Chito- | 
kaka ha chi hoke. 

17. Kanima a chillikma, a svlla chi, micha yvmmak o a 
sa hollopa chi hoke: illi ak illa hosh chishno, micha vno pit 
i filummichi keyukma, Chihowa yvt yakohmi, micha 1 shahli 
kia si yvmihchashke. 

18. Mihma ia pulla kak o kullot im anukfila na pisa mvt, 
im anumpuli kvt issa tok. 

19. Yvmohmi ma itatuklot itiachi tuk osh Belh-lehem a 
ona tok. Atuk o yakohmi tok, Belh-lehem a itonachi ma, 
tumaha moma kvt a kvnvllit, Ilvppvt Naomi o? okla achi tok. 

20. Mihma * Naomi hvs si achi na, ł Mala hvs si achash- 
ke: Nana moma i shahli hvt homi ho si yumihchi tuk oka. 

21. Si alota hosh kohchvt ia li tok kia, iksho ho anonti 
an chuka Chihowa yvt susht vlvshke: yohmi ka nanta kati- 
ohmi ho Naomi hvs si achi ho? Chihowa yvt si atokolit a 
sanali, micha Nana moma i shahli hvt svlbvshali tuk oka. 

22. Yvmohmit Naomi, micha ipok Lulh Moab ohoyo ita 
tuklot falamvt Moab yakni ya a kohchvt ona tok: micha 
bali ya bushlit isht ia ho Belh-lehem a it onachi tok. 


UMBA DIA HI. 


IHMA Naomi vt i hatak 1 kanomi yosh hatak holitompa 
im il a yak chito fehna Elimelech in chuka achvfa yosh 
anta tok; micha hohchifo kvt Boas atok. 
2. Mihma Lulh Moab ohoyo hash osh Naomi ya, Himak 
a osapa ak ia cha, kuna ho 1 holhponayo hanta ai ahayuchi 
likmvt, onush noshkoba ya vlbvllit iakaiya lashke, im achi 
ma, Iá, susotek ma! im achi tok. 

3. Mihma ia tuk osh ona cha, onush bvshli vhleha ha 

iakaiyvt osapa ya ai vlbvlli tok: micha Boas Elimelech i 
kanomi im osapa kashapa yoba ho ona tok. 
4. Yohmi ma yakeh! Boas vt Belh-lehem a minti hosh 
vla cha, onush bushli vhleha ha, Chihowa yvt huch ibafo- 
yukashke, im achi ma, afalamichit, Chihowa yvt chi yukpa- 
lashke, okla im achi tok. 

5. Yumohmi ma Boas vt in tishu onush bvshli vhleha 
pehlichi ya, Ilvppvt kvta ushetik 0? im achi tok. 

6. Mihma tishu onush bvshli vhleha pehlichi yash osh 

Éa 


* Achukma. t Homi. 
10 

afalamichit, Moab choyo himita, Naomi vt Moab yakni koh- 
chvt falamvt vla ma, takla vla tok mak oke. 

7. Yohmi hosh, Onush bvshli vhleha ha iakaiyvt onush 
talakchi ai asha ka ak vlbvllí, achi tuk; atuk osh vla cha, 
ahanta na onnahinli yatuk vt himakvshke, peh ik hopako ho 
chuka ya ont ashvt foha tuk oke, achi tok. 

8. Yvmohmi ma Boas vt Lulh a, Chik haklo? svsotek 
ma! osapa inla ya vlbvllit chik aiyo, micha ilvppa issvt chik 
aiyo hosh amba ohoyo himita vhleha ilvppa vm asha ka 
apotovt ish ahantashke : 

9. A bvshli ka osapa ya chi nishkin a onochit ish pisa 
cha, ish iakaiyashke : hatak himita vhleha ha chi potola he 
keyu ka 1 miha li tuk keyu cho? micha chitukshilakmvt, 
oka ai vlhto puta ka ishit hatak himita vbleha oka ochi tuk 
a ont ish ai ishkashke, im achi tok. í 

10. Yvmohmi ma akachunolit aka hlipivt, Nanta katioh- 
mi ho chi holhponayo hanta a chi ahayuchi li, ithanvt is sa 
pisa cho? ohoyo ik ithano sia hoka, im achi tok. 

11. Mihma Boas vt afalamichit, Chi hatak vt illi tok iti- 
takla haya chipokni ya ish kaniohmihinchi tuk a, moma kvt 
atokowvt vm annoa tuk oke: yohmi kvt chiki, micha chish- 
ki, micha yakni ish ai vtta yatok a issvt okla chashpo ish 
ithana chatuk keyu kvt ant ish ibafohkvshke. 

12. Nana ish a kaniohmi tuk a Chihowa yvt chim atob- 
bashke, micha Islael in Chitokaka Chihowa, yomma sanah- 
chi a nutakvt ish a nukchieta chi hosh ish la.tuk a vihtoba 
al ona achukma ho chimashke, im achi tok. 

13. Yvmohmi ma A shahli ma! chi holhponayo hanta ak 
chi ai ahayuchí, ohoyo himita vhleha chim aiasha ka achvfa 
ka chohmi li keyu kia, is sa hopohlvli hoka, micha chin tishu 
ohoyo ha i kanvt ish im anumpuli hoka, achi tok. 

14. Mihma Boas vt, Impa ai ona ish la cha, pinak a vpvt, 
chi pvska tushafa winaka ibai okvchit ish pashke, im achi 
tok. Mihma onush bvshli vhleha bilika binili tok: mihma 
yvmmak ash osh onush vlwvsha pit ima na impvt fihopa 
ma, asha moma tok. è 

15. Mihma vlbvlla chi hosh wakaya ma, Boas vt hatak 


| 


| 

himita vhleha ha i mihvt, Onush talakchi ai asha kak kia ik 
vibulli, micha hvsh hofahyali na; 

16. Micha ibbak alolua kanimi kia ik chilofa, ahnit asha- 
chit isht hush aya na vlbvlla chike; micha hvsh im olvbi 
ná, im achi tok. 

17. Yohmi na osapa ya vlbvllit ahanta na opivt taha ma, 
vibulli tuk vt bolit nihechit tahli ma, bali vt efah achufa 
foka tok. 

18. Mihma ishi mvt, tvmaha holihta yash ont chukowa 
tok: mihma ipokni vt vlbvlli tuk a pisa tok; mihma fihopa 
mvt ilatomba tuk vt isht vlvt ima tok : 

19. Mihma ipokni vt, Katima yak o himak nitak a ish ai 
vibulli tuk oh cho? mikmvt katima yak o ish a toksvli tuk 
o? kuna hosh yohmi, chi ahni tuk vt holitopashke, im achi 
tok. Mihma kuna ho iba toksvli tuk vt ipokni ya im anolit, 
Himak nitak a iba toksvli li tuk hohchifo kvt Boas oke, achi 
tok. 

20. Mihma Naomi vt ipok a, Hatak yvmmvt okchaya, 
micha illi tok aiena kash 1 kana kvt Chihowa im aholito- 
pashke, im achi tok. Micha Naomi vt, Hatak yvommvt pi 
kanomi fehna, pi kanomi i shahli moma hoke, im achi tok. 

21. Mihma Lulh Moab ohoyo hvt, Ohoyo himita vhleha 
vm asha ka apotovt ish ahanta na onush a bvshlit tahla chi 
hoke, vm achi tuk oke, achi tok. 

22. Mihma Naomi vt ipok Lulh a, Ilvppak osh achukma, 
svsotek ma! ohoyo himita vhleha im ai asha kak o takla ish 
aya na osapa inla kanima ik chi ai itafamo kashke. 

23. Yumohmi na Boas choyo himita vhleha im ai asha 
kak o apotovt vlbvllit ahanta na bali bvshli; micha onush 
bvshli aiena kvt ont taha tok; mihma ipokni takla ahanta 
tok. 


CHAPTA III. 


IHMA ipokni Naomi vt, Svsotek ma! nana chim ai 
achukma hi a afoha chi hoyo la he keyu cho? 
2. Yohmi ka himak a Boas yvmma ohoyo himita vhleha 

im aiasha kak o takla ish aya tuk vt pi kanomi keyu? 
yakeh! himak ninak a a a nihechi ya bali mvslichit isht anta 
hoke. 

3. Yvmohmi hoka yupit pashi ahama il ai ahvmmit na- 
fohka ish fohka cha, a nihechi ya ish onashke ; yohmi kia 
hatak vt impvt ishkot ik isso kisha ka ish im ile haiakvchi 
na. 
4. Yvmohmi tuk o tushkikma, ai itola ka achukmalit ish 
pisa tuk osh, ish chukowa cha, iyi ompoholmo ka ish wa- 
kvmmi cha, ish tvshka chike; yohmikma ish kaniohma chi 
ka Wa anola chi hoke, im achi tok. 








5. Mihma, Nana is svm achi tuk a moma ka aae la | 


chi ig im achi tok. 

6. Mihmvt a nihechi ya ona cha, ipokni vt nana i miha 
tuk moma ka yvmihchi tok. 

7. Yvmohmi tuk o Boas vt impvt nan ishkot, chukvsh 
yukpvt taha mvt, ivt onush nihi itvnahachi vhli ont tushki 
tok: mihma lumvt ivt iyi ompoholmo ya wakvmmi cha, 
tvshki tok. 

8. Atuk o yakohmi tok, ninak iklvnna ma hatak ash osh 
nukshopa cha, filema tok: mihma yakeh! ohoyo hvt iyi ya 
itoyula tok. 

9. Mihma, Kvta chia hoh cho? achi ma, afalamichit, 
Chin tishu ohoyo Lulh sia hoke: yvmohmi hoka chin tishu 
choyo ha ish anchi vhli ka et si onochí; a kanomi fehna 
chia hokvt. 

10. Mihma Chihowa i holitopa chia hashke, svsotek ma ! 
hatak himita ilbvsha yokma, nana in laua yokma nana kia 
chik iakaiyo hosh, vmmona tuk ak kia i shahlichit ishtaiyopi 
ka is sa kana hokvt. 

11. Yvmohmi ka inta! svsotek ma! chi nukshopa ná; 
nana is sum ahni tuk a moma chi yvmihchi lashke: ohoyo 
kostini chia ka vm okla moma tvmaha holihta ai asha kvt 
ithana hoka. 

12. Yohmi ka chi kanomi fehna sia kvt ahli: yohmi kia 
chi kanomi a shahli kvt anta hoke. 

13. Himak ninak a ish anta tuk o onnahinlikma, į kanomi 

nana a kaniohmichi chatuk a chi yohmikma vihpesa chi: 
i kanomi nana akaniohmichi chatuk a yohmashke: amba į 
kanomi nana akaniohmichi chatuk a chi yohma he keyuk- 
ma, vno ak osh 1 kanomi nana akaniohmichi chatuk a, 
Chihowa yvt okchaya pulla ka, chi yohmi la chi hoke; ish 
itonla na onnashke, achi tok. 

14. Mihma iyi ya itoyula na onna tok: mihmvt Se bufa 
kvt inla ya ithana he keyu moma ho wakaya tok. Mihma 
a nihechi ya ohoyo hvt vla tuk a, kuna kia ik akostinincho 
kashke, achi tok. 

15. Micha, Anchi ish anchi kvt isht vla cha hahanli, 
achi tok. Mihma halanli ma, bali vlhpisa hannali ho apesa 
cha, shalichi tok: mihma tvmaha holihta yasi ont. chukowa 
tok. "i 

16. Mihma ipokni ya im ona ma, Kuta chia hoh p ? 
svsotek ma! achi tok. -Mihma hatak ash osh nana akani- 
ohmi tuk a moma im anoli tok. 

17. Micha Bali vlhpisa hannali ilvppa vma tuk oke: nana 
iksho ho chipokni ya chik im ono kashke, vm achi hatuk 
okvt. 

18. Yohmi ma Svsotek ma! lumvt asha cha, nana kyt 
kaniohmi na ish pisashke; hatak. yvmmvt. nana ka himak 
nitak a ik tahlo kvt achukmvt binila chi keyu hoka. 


CHARTA TEV. 


OHMI ma Boas vt ivt holihta okhissa yvmmak o ont 

binili tok: mihma yakeh! 1 kanomi Boas vt anoli tuk 
ash osh ant ia tok; yummak ash o, Yakeh! chishno yá; 
fullotvt ilvppa ant binili, im achi ma, fullotvt binili tok. 

2. Yohmi ma tvmaha holihta yash hatak im asvnonchi 
pokoli ho hoyo cha, Ilvppa ho binohli, achi ma, okla binohli 
tok. 

3. Mihma 1 kanomi yash, Naomi, yommvt Moab yakni 
kohchvt falamvt vla kash osh, yakni kashapa pitibapishi 
Elimelech immi atok a, kanchi mak oke. 

4. Yumohmi ho atokolit chim anolit, okla itikba, micha 
vm okla im asvnonchi vhleha itikba a chumpá, achi la he 
ahni li tuk oke. Falaminchit chumpa lashke, ish ahnikmvt, 
falaminchit ish chumpashke ; amba falaminchit ish chumpa 
he keyukmvt vm anoli, yohmi na haklo lashke: falaminchit 
chumpa inla kvt iksho, chishno ak illa hoka; mikma vno ak 
osh chiakaiya li hoke, im achi tok. Mihma falaminchit 
chumpa lashke, achi tok. 

5. Mihma Boas vt, Nitak kaniohmi ho osapa yash Naomi 
ish in chumpakmvt, Moab ohoyo Lulh illi tok tekchi ak kia 
ish in chumpa cha, illi tok hohchifo ha im ikbit 1 yakni ya 
ish ai o hilechi pullashke, achi tok. 

6. Mihma i kanomi yash osh yakni ieshi li vlhpesa kash 
okpvni la hinla hatuk osh, vno yak inli hokvto falaminchit 
chumpa la he keyu; vmmi vlhpesa tuk a chishno yak osh 
falaminchit chumpvt ish ishashke; falaminchit chumpa la 
he keyu hoka, achi tok. 

7. Yohmi ka Islael a nitak chashpo ka na falaminchit 
chumpa, micha nan itatoba puta aiena ka ai ahlicha chi kvt 
yakohmi beka tok, hatak vt 1 shulvsh a shufi cha, in chuka 
a bilika hatak a ima beka tok: mihma ilvppak o Islael okla 
hyt ai yvmohmi beka tok. 

8. Yumohmi ho i kanomi hash osh Boas a, Chimmi ha 
chi hosh ish chumpashke, im achi tok. Yohmi mvt i shu- 
lush a shug tok. 

9. Mihma Boas vt hatak asvnonchi puta, micha okla moma 
aiena ka, Himak nitak fehna ka hvsh pisa ho, nana Elime- 
lech immi hatok moma, micha Chilion immi hatok moma, 
micha Mahlon immi hatok moma aiena ka Naomi ya in 
chumpa lishke. 

10. Micha illi tok hohchifo ha i im ikbit i yakni ya ai o 
hilechi la chi hosh Lulh Moab ohoyo, Mahlon tekchi atok 
a, sa tekchi ya chi hosh chumpa lishke; yohmi ho illi tok 
hohchifo hvt itibapishi vhleha ai ititakla, micha ai vtta tok 
holihta okhissa ya ik kvnio kashke; himak nitak a pisa hv- 
chia hoke, im achi tok; 

11. Mihma okla moma holihta okhissa hieli tuk, micha 

= asmonchi aiena kvt, Pisa pia hoke. Ohoyo chin chuka 


chukowa ka Chihowa yvt Lechel, micha Leah, tuklo yvm- 
mak osh Islael chuka achvfa ya ikbi tok oka yvmmak o 


chohmichashke : mikma Eflatah ya ish a holitopashke, micha 


Belh-lehem a chi hohchifo kvt ai annohowashke : 
12. Micha chin chuka yvt chim ishtatiaka Chihowa yvt 
ohoyo himita ilvppa ai isht chima chi kvt Tama yvt Chutah 


_ ya im eshi tok Fales in chuka yak o chohmashke, okla achi 





tok. 

13. Yvmohmi ma Boas vt Lulh a ishi na tekchi tok: atuk 
osh iba chukowa ma, Chihowa yvt vlhpesa ahni na vlla 
shali tuk osh, vlla nakni yo eshi tok. 

14.: Mihma ohoyo vhleha hvt Naomi ya, Chihowa yvt 
holitopashke ; yvmmvt himak nitak fehna ka 1 kanomi iksho 
ik chi kancho ho, Islael okla ha hohchifo kvt holitopvt ai 
annohowa chi hoke. 

15. Micha falaminchit okchalinchi chin chiyuhma chi - 
hoke, micha chi sipoknit taiyaha ka chi shoyuli ya chi 


hoke: heh chi ahni kvt ushi untuklo chim i shahli chipok vt 


- chim eshi tuk okvt, im achi tok. 








16. Mihma Naomi vt vlla yash ishi cha, ikkishi ha onochi 


cha, vlla ya shoyulit hofantichi tok. 


17. Micha chuka abilika ohoyo vhleha hash osh, Naomi 


vt ushi ashushke, mihmvt hochifot Obet achi tok: yommak 
osh Chesse Lewi iki ya iki yoke. s 


18. Yohmi ka Fales ishtatiaka yvt ilvppak oke :. Fales vt 


| Heslon a tobachi tok, 


19. Mihma Heslon vt Lam a tobachi tok, mihma Lam vt 


| Amminatab a tobahchi tok, 


20. Mihma Amminatab vt Nahshon a tobachi tok, mihma 


| Nahshon vt Salmon a tobachi tok, 


21. Mihma Salmon vt Boas a tobachi tok, mihma Boas 
vt Obet a tobachi tok, 
22. Mihma Obet vt Chesse ya tobachi tok, mihma Chesse 


vt Lewi ya tobachi tok oke. 

SAMUEL 


T HOLISSO UMMONA HOKE. 


CHAA. 


| IHMA. hatak achvfa kvt Lamahlaim-sofim Eflaim nvnih 

! minti hosh hohchifo kvt, Elkanah Eflahlait hatak osh 

ahanta tok, yommvt Cheloham ushi, yommvt Elihu ushi, 

yummvt Tohu ushi, yummvt Suf ushi atok. 

| 2. Micha yumma tekchi vt in tuklo tok; achufa hohchifo 
kvt Hannah yokma, achvfa vto hohchifo kvt Peninnah atok; 
mihma Peninnah vt vlla im ashakma, amba Hannah vto vlla 
ik im iksho ki tok. 

3. Mihma hatak ilvppvt afummikma in tvmaha holihta ya 
kohchvt Shiloh ya onvt, vba nan okluha il ai eshi Chihowa 
_aiokpvchit nan vbit isht aiokpvchi beka tok. Mihma Hofni, 
micha Finehas Eli ushi tuklo Chihowa nan isht im ashwa vt 

yumma ashwa tok. 

4. Atuk o Elkanah vt nan vbit isht ai aiokpvchi nitak vt 
vla ma, tekchi Peninnah, micha ushi vhleha moma, micha 

ushetik vhleha aiena ka i hopela tok. 

5. Amba Hannah ano, holhpela tukio ho ima tok: Han- 
nah ya i hullo hatuk okvt; yohmi kia Chihowa vt im oshvto 
ya im okhishta tok, 

6. Mihma ichapa yvt Chihowa vt im oshvto im okhishta 
kak o chukush okpulochi fehnvt nokowvchi tok. 

7. Mihma afvmmi hosh afummikma Elkanah vt yvmohmi 
hatuk o, Chihowa im aboha ya onakmvt, yvmohmit chukvsh 
okpulohonchi DA tok; aonni ma yaiya cha, impa he 
keyu tok. . 

8. Mihma 1 hatak Elkanah vt, Hannah ma! nanta katioh- 


mi ho ish yaiya cha, ish impa he keyu cho? micha nanta . 
katiohmi ho chi chukvsh vt nukhaklo cho? ushi pokoli kak 


kia chim 1 shahli li keyu cho? im achi tok. 

9. Yvmohmi ma Shiloh ya nan ai impot, micha nan ish- 
kot issa ma, Hannah vt wakaya tok: (mihma Eli na holi- 
tompa isht vtta yvt Chihowa in tempel tonik bilika ai om 
binili hikia ho om binili tok.) 

10. Mihma Hannah ash osh chukvsh nukhahummi cha, 
Chihowa im asihihlvt yahaya fehna tok. 

11. Mihmvt ilap im anukfila hosh Chihowa im ai ahlicha 
he anumpa il onochit, Uba nan okluha il aieshi Chihowa 
ma! chin tishu ohoyo ilbvsha ka ish pisa pulla mvhli, micha 
is suthaiyana cha, chin tishu ohoyo ha ik chim ahakso hosh, 


amba chin tishu choyo ha vlla nakni yo ish ima pullakma, | 


yumohmikma okchayvt ahanta nitak moma ka Chihowa ya 
ima la hi oke; mikma nutakhish ishit shafa yvt noshkobo 
onvtoyula hi keyu hoke, achi tok. 





12. Atuk o yakohmi tok, Chihowa itikba ya anumpa | 


ilbvsha anumpohonli imoma ma, Eli vt itih ha atokolit pisa 
tok. 

13. Mihma Hannah vt chukvsh ak inli anumpohonli tok ; 
itivlbi ak illa hosh ilhkoli ma, amba im anumpa hano ik 
haklo tok: yohmi hatuk osh Eli vt haksi ho im ahoba tok. 

14. Mihma Eli vt, Chi haksi na hopaki kvt katiohma chi 
cho? chim oka paki ya ish kanvllichashke, im achi tok. 

15. Mihma Hannah vt afalamichit, Keyú, a shahli ma! 


ohoyo chukvsh nukhaklo sia hoke: oka paki, micha nan. 
ishko kullo nana kia ishko li tuk keyu hoke, amba Chihowa 


itikba ya sa chukvsh a kocha pit fohobli li hoke. 
16. Chin tishu ohoyo ha Belial ushetik chik si apeso 


kashke: nana a nukhaklo, micha isht a svlbvsha kvt laua | 


kak osh anohonlit anumpohonli li himakvshke, achi tok. 

17. Mihma Eli vt afalamichit, Chi nuktaiyalvt ish ayash- 
ke: mikma Islael in Chitokaka vt nan asilhha ish im asilhha 
tuk a chimashke, achi tok. 

18. Mihma, Chin tishu ohoyo hvt chi tikba ya isht 1 kana 

ya ai ahayuchashke, haji tok. Yvmohmi mvt ohoyo hash 


osh ia cha, impa mvt, himmakma nashuka ik il apisso tok. 


19. Mihma onna ha onnahinli moma ho okla wakaya cha, 
Chihowa itikba ai aiokpuchi mvt, falamvt in chuka Lamah 


ha ona tok: mihma Elkanah vt tekchi Hannah ya ithana 
| tok; mihma Chihowa vt ithaiyana tok. 


20. Yvmohmi ho ont yakohmi tok, Hannah vt vlla shali ha- 
yvt nitak ont ai vlhpiesa ma, vlla nakni yo eshi cha, Samuel 


 hochifo tok; Chihowa ya im asilhha li tuk okut, achi tok. 


21. Mihma hatak Elkanah ash osh, micha in chuka achvfa 
aiena kvt afummikma, nan vbit isht aiokpuchi im issa chi, 
micha ilap im anukfila hosh Chihowa nan im issa he anumpa 
il onochit ai ahlicha chi hosh ia tok. 

22. Yohmi kia Hannah vt ik aiyo tok: i hatak a, Ulla vt 
pishit ik isso kisha ka ia la he keyu; yohmi ka yohmik mv- 
no, Chihowa itikba hikia he, micha yvmmak ọ ahanta na 
bilia hi o isht ona la hi oke, im achi tok. 

23. Mihma i hatak Elkanah vt, Nana chim vlhpesa kak 
osh ish yumihchashke; ish antvt vlla pishi ka ish issvchi 
ha yashke; peh Chihowa yak osh im anumpa ha ai ahli- 
chashke: im achi tok. Yohmi ho choyo hash osh ahbantot 
vlla ya pishechi tuk osh issvchi tok. 

24. Atuk osh pishechi tuk vt issvchi mvt, ishi cha, wak 
hobvk himita tuchina, micha bota tohbi efah achvfa, micha 
okapaki kotoba achvfa aiena ka ishi cha, Chihowa in chuka 
Shiloh ya isht ona tok: mihma vlla yash osh himita tok. 

25. Mihma wak hobvk himita achvfa ho okla vbi cha, 
vlla yash Eli ya isht im ona tok. 

26. Mihma Hannah ash osh, A shahli ma! chimi shilom- 
bish vt okchaya pulla ka a shahli ma! vno ak osh ohoyo 
hvt chi bilika ilvppa Chihowa ya im asilhhvt hikia tok mih 
sia mak oke. 

27. Ülla ilvppak o asilhha li tok oke: atuk o Chihowa vt 
nan asilhha im asilhha li tok a vma tok oke. 

28. Yvmohmi hoka Chihowa ya im pota li ak inli hoke: 
okchaya ititakla ka Chihowa ya im pota li hoke. Mihma 
yummak 0 Chihowa ya ai aiokpvchi tok. 

CHAPTA II. 


IHMA Hannah vt anumpa ilbvsha anumpulit, Sa chu- 
kvsh.vt Chihowa ya ai yukpushke, an lapish okvt Chi- 
howa ya a chahushke; svtih hvt wakamvt an tunup vhleha 
ha o walvpli hoke; is si apelvchi tuk a sai yukpa hokvt. 
`- 2, Nan ashvchi iksho Chihowa ohmi kvt iksho hoke: inla 
yvt iksho ho, chishno ak bieka hokvt: micha tuli chaha 
nana kia pin Chitokaka chohmi kvt asha keyu hoke. 

3. Himak pilla ka yohmit ile chahvchi atampa fehnvt 
hush anumpuli ná: ilefehnvchi anumpa hvt chitih ha ik koh- 
cho kashke: Chihowa vt Chitokaka nan ithana yosh yum- 
mak osh nana kaniohmi puta ka wekichi hoka. 

4. Hatak hlampko imiti tanampo puta kvt kobahlishke, 
mikma hliposhi tuk vt hlampko yo isht vskofuchishke. 

5. Kaiya tuk vt puska ya asitvba chi hosh inla im ile 
tohnoshke ; mikma hohchvfo tuk vt ik yohmoshke: yvmoh- 
mi ho vlla ik im iksho vt untuklo họ eshi ma, vlla in laua 
i vt hliposhit isht ivshke. 

. Chihowa ak osh illichi hoke, mikmvt okchalinchi hoke: 
eak ahollopi isht ona hoke, mikmvt wakayuchi hoke. 

7. Chihowa vt ilbusha ikbi hoke; mikmvt nan in laua 
ikbi hoke: akanlosechi hoke, mikmvt wakayuchi hoke. 

8. Hatak ilbvsha ya hituk chubbi ya akohchit wakayuchi 
hoke, micha hatak nan asilhha vt chópilhkvsh ititakla binili 
tuk a wakayvchi cha, hochitoka takla binilichit ai om binili 
holitompa ieshichi hoke : yakni in tonik puta kvot Chihowa 
yak o immi hokvt, micha yvmmak osh yvmma vba puta ya 
ai on talali hoke. 

9. Yummvt ilap 1 holitopa vhleha iyi ya im atona hi oke; 
mikma nan ashvchi vhleha hvt ai okhlilika aiashvt chulusa 
hi oke; ilap imi hlampko ak inli kvt kuna hosh imaiya he 
keyu hoke. 

10. Chihowa 1 sanali vhleha hyt kobahlit taha hi oke: 
vba shutik o et ai o hiloha hi oke: Chihowa vt yakni ont ai 
vhli ka nan im apesa hi oke; miko ya atokoli tuk vt hlamp-. 

ko ima cha, Nan ahamvt im vlhtoka in lapish a chahvcha hi 
oke, achi tok. 

11. Mihma Elkanah vt in chuka Lamah ya ona tok. 
Mihma vlla yash osh Eli naholitompa isht vtta itikba ya 
ahantvt Chihowa nan isht im vtta tok. 

12. .Mihma Eli ushi tuklo kvt Belial ushi atok: micha 
Chihowa ya ik ithano tok. 

13. Mihma naholitompa isht vtta yvt okla ha na kanioh- 
michi kvt, yommvt hatak nana hosh nan vbit isht aiokpvchi 
ya im issakma, naholitompa . isht vtta in tishu hvt nipi vt 
wahlvlli moma na, nipi ishit bihli noti tuchina ibbak foyuka 
hosh vla beka tok. 

14. Mihmvt asonak mahaia, keyukmvt asonak lakna, ke- 
yukmvt shuti mahaia chito, keyukmvt shuti iyi asha yokma, 
nanakma bihlikma, nipi ishit bihli vt ishit kohchikma, moma 
naholitompa isht vtta yvt ilap achi hosh ishi beka tok. 
Yvmohmit Islaelait moma kvt Shiloh ona ka okla yumihchi 
beka tok. 

15. Mikmvt nia ya ik hukmo kisha họ, naholitompa isht 
vtta in tishu hvt vla cha, hatak nan vbit isht aiokpucha chi 
kash, Naholitompa isht vtta yvt apushla chi ka nipi imá, 
honni ya chim isha he keyu hoka, amba okchaki yá, im achi 
beka tok. 
- 16. Atuk o hatak nana hosh, Chekosi nia ya ik hukmo ki 
ná, yohmikmvno laua kaniohmi ho chi chukvsh vt ahnikmvt, 
ish ishashke im achikma: yvmohmikma afalamichit, Aha 
himonasi ya issumashke: keyukma afoa hosh ishi la chi ho- 
ke, im achi beka tok. Wi 
= 17. Yvmohmi hosh hatak himita tuklo kash osh nan 
ashvchi kvt Chihowa itikba ya chito fehna tok: hatak vhleha 
hvt Chihowa nan im issa ya shitilema. tok oka. 

18. Amba Samuel vto Chihowa itikba ya vlla yosh linen 
tunna efot isht vskofaiyachi hosh nan isht ahanta tok. 

19. Yohmi ma ishki vt nafohka iskitini afommi hosh afum- 
mikma 1 hatak vt afommi aiyukali nan vbit isht nD im 
issvt ayakma, isht im ona beka tok. 

20. Mihma Eli vt Elkanah, micha tekchi ya yukpalit 

anumpulit, Chihowa vt ohoyo ilvppa ai unchololi a chi- 
mashke, nan im pota yvmma Chihowa ya hvsh im pota tuk 
oka, achi tok. Mihma in chuka akinli itonachi tok. 

21. Mihma Chihowa vt Hannah im aya na, vlla shahanli 
cha, ushi tuchina, micha ushetik tuklo ho eshi tok. Mihma 
vlla Samuel vt Chihowa itikba ya hofantit ahanta tok. 

22. Mihma Eli vt sipokni fehna tok; micha ushi tuklo 
kvt Islael moma ka kaniohmichi moma ka, micha ohoyo hvt 
okla moma im vlhtipo holitopa okhissa ya ai itahoba ka iba 
tvshkit okla aiena ka haklo tok. 

23. Micha, Nanta katiohmi ho ilvppa chohmi ka hvsh 
yvmihchi cho? nana ik achukmo hvsh yumihinchi ka okla 
ilvppa moma ka a hahaklo li hoka. 

24. Keyú, svso vhleha ma! nan annoa achukma keyu ho 
haklo li hoka; Chihowa im okla ha hvsh yoshublishke. 

25. Hatak achvfa hosh inla ya nan im ashvchi hokma, 
nan apesa yosh nan im apesa hi oke; amba hatak vt Chi- 
howa ak 01 yoshuba hokmvno, kvta hosh isht anumpula 
hinla cho? im achi tok. Yohmi kia iki im anumpa ha ha- 
ponakla he keyu tok, Chihowa vt vba chi kvt ai ahni tuk 
oka. 

26. Mihma vlla Samuel vt hofantit mahaya mvt, Chiho- 
wa, micha hatak vhleha aiena ka 1 holitopa tok. 

27. Mihma hatak Chitokaka im antia yosh im vla cha, 
Chihowa vt yak ahanchishke, Chiki in chuka achvfa ya 
Echip Feleo in chuka ahanta ma 1 haiaka li tuk mvhli keyu 
cho ? 

28. Micha Islael apehlichi puta ka naholitompa isht vm 
ahanta yosh, vm alta ya ai onochit vm issvt, na balama huk- 
mit, efot foyukvt sa tikba hikia chi ho ai atokoli li tok keyu 
cho? micha chiki in chuka achvfa ya Islael im vlla vhleha 
hvt i na hukmit isht aiokpvchi moma ka ima li tok keyu cho? 

29. Yohmi ka nanta katiohmi ho nan vbit ishit si aiok- 
pvchi, micha nan vm issa an chuka ai apihisa li tuk a ish 
habli cha, chiso vhleha hak o ish holitobli kvt is sa shahlichi 
cha, vm okla Islael vt nan vm issa ya achukma moma 1 
shahli kak o isht hvush ile niachi cho? 


CHAPTA III. 1i 


30. Yumohmi hoka Islael in Chitokaka Chihowa vt yak 
achishke, Chin chuka achvfa, micha chiki in chuka achvfa 
vt sa tikba a nohowa na bilia hi oke, achi li mvhli tok: 
yohmi tok kia himak ano Chihowa vt achi kvt, Ak yohmo 
kashke; sa holitoblikma, yvmmak oka holitobli la he, micha 
kuna hosh sa shitilemakmvt, ik ahobo ka hi oke. 

31. Yakeh! chin chuka achvfa ya hatak sipokni vt iksho 
ka hi o, chi shakba ya tvbli likmvt, chin chuka achufa shakba 
ya a tvbli la he nitak vt mintishke. 

32. Mikma nana hochukma puta Chihowa vt Islael a ima 
he tuk kia ai vtta li ya tvnvp osh alasha na ish pisa hi oke: 
yohmikma chin chuka achufa ya hatak sipokni vt iksho ho 
bilia hi oke. 

33. Hatak chishno akinli yosh vm alta ya ai ahanta ka 
fiopa ak in tvblo kvt, yummvt chi nishkin illicha he, micha 
chi chukvsh nukhaklocha he ak achi hoke: chin chuka 
achufa ai unchololi vt hatak im ahli moma hosh ihinla hi 
oke. 

34. Mikma ilvppak osh nan isht chim atokowa yosh chiso 
tuklo Hofni, micha Finehas itatuklo ka onvtola chi hoke: 
nitak achufa ho itatuklot illa chi hoke. 

35. Mikma naholitompa isht vita ai ahli nana vm anuk- 
fila, sa chukvsh aiena a sa nukfoyuka kak o a yvmihchi ho 
il atokolit hilechi la hi oke; mikmvt chuka kvllot hikia ho 
im ikbi la hi oke: mikma Nan ahamvt vm vlhtoka itikba ya 
a nohowa na bilia hi oke. 

36. Atukma yakohma hi oke, chin chuka achvfa kvt asha 
tuk puta kvt ont im akachunolit, tuli huta tushafa, micha 
puska iskitini į bunnvt, Naholitompa isht vtta ahikia achvfa 
ka is sa fohkashke, yohmi na pvska tushafa vpa lashke, chim 
asilhha lishke, acha hi oke, im achi tok. 


CHAPTA III. 


IHMA vlla Samuel vt Eli itikba ahantvt Chihowa ya 
nana isht im ahanta tok. Mihma nitak yumma Chi- 

howa im anumpa hvt achafoa tok; Chihowa nana otuninchi 
vt tiapa tok keyu hoke. 

2. Atuk o nitak yvmma yakohmi tok, Eli vt ai itola ya 
itoyula mvt, nishkin vt kunivt isht ia na pisa he keyu tok; 
3. Mihma Chitokaka i pvla hvt Chihowa in tempel Chito- 


kaka im itombi holitopa a talaia ya hikia tuk vt ik mosholo 


kisha ho, Samuel vt nusa chi hosh tvshki tok. 
4. Mihma Chihowa vt Samuel a i howa tok: mihma afa- 
lamichit, Yak itonla lishke, achi tok. 


5. Mihma malelit Eli ya im ona cha, Yak hikia lishke, is 
sa howa tuk oka, achi tok. Mihma, Chi howa li tuk keyu, 


anonti tvshkí, achi tok. Mihma ia cha, ont tushki tok. 

6. Mihma himakma anonti Chihowa vt 1 howvt, Samuel 
ma! achi tok. Mihma Samuel vt wakayvt, Eli ya im ona 
cha, Yak hikia lishke, is sa howa tuk oka, achi tok. Mih- 
ma afalamichi mvt, Chi howa li tuk keyu, svso ma! anonti 
tushki, achi tok. 


7. Mihma Samuel vt Chihowa ya ik ithano kisha, mihma. 


Chihowa im anumpa hvt ik im otaiyano kisha hatok. 

8. Mihma Chihowa vt ont atuchina ma, Samuel 21 howa 
tok. Mihma wakaya cha, Eli ya im ona mvt, Yak hikia 
lishke, is sa howa tuk oka, achi tok. Mihma Eli vt Chiho- 
wa ak osh vlla ya 1 howa tuk a akostininchi tok. 

9. Yvmohmi hatuk osh Eli vt Samuel a, Ish ia cha, 
ish tushkashke: atukma yakohma chi hoke, chi howakma, 
Anumpuli, Chihowa ma! chin tishu hvt haklo hoka, ish 
achashke, im achi tok. Yohmi ma Samuel vt ai itola ya 
ona cha, tushki tok. 

10. Mihma Chihowa vt ont hikivt, tikba tuk a chokmit i 
howvt, Samuel, Samuel, achi tok. Yohmi ma Samuel vt afa- 
lamichit, Anumpuli, chin tishu hvt haklo hoka, achi tok. 

11. Mihma Chihowa vt Samuel a, Yakeh! Islael nana 
a yvmihchi la hi oke; yvmma kvna kia haklokmvt, hakso- 
bish vt itichampvt chasa hi oke. 

12. Nitak yumma nana moma Eli in chuka pulla ka 


anumpuli li tuk vt yvmihchit Eli ya onochi la hi oke: micha 


ishit wakaya likmvt, ont vhlichi la hi oke. 

13. Nan ashvchi ithana yvmma pulla kak o in chuka 
achufa ya nan im apesa li bilia chi kvt im anoli li tok: ushi 
vhleha hvt ile hofahyali ma, ik im olabo chatuk oka. 

14. Mihma yumohmi kak o Eli in chuka achvfa ya anum- 
pa kvllo il onochit, Eli in chuka achvfa nan ashuchi nan vbit 
isht ai okpvchi, micha ilhpak isht aiokpuchi ya ishit iag locia 
he keyu bilia hi oke, achi li tuk, im achi tok. 

15. Mihma Samuel vt itonla na onna tok; mihmvt Chi- 
howa im aboha okhissa ya tiwi tok: mihmvt Samuel vt Eli 
ya Chihowa nan otvninchi ash im anoli kvt nukshopa tok. 

16. Yohmi ma Eli vt Samuel a i howa cha, Samuel, svso 
ma! achi tok. Mihma afalamichit, Yak hikia lishke, achi tok. 

17. Mihma Eli ash osh, Nanta ho Curmowa vt chim achi 
tuk 0? is san luhmi ná, chim asilhha lishke: nana chim 
achi tuk moma ka nana kia is san luhmikma, Chitokaka vt 
yakohmi, micha į shahli kia chi yvmihchashke, achi tok. 

18. Mihma Samuel vt lushummit im anoli cha, nana kia 
ik in luhmo tok. Mihma yvmmak ash osh, Chihowa yoke, 
im vlhpiesa kak osh yvmihchashke, achi tok. 

19. Mihma Samuel vt hofantit ia tok; mihma Chihowa vt 
ibafoyuka cha, im anumpa hvt achvfa kia aka ik itulá, im 
E tok keyu hoke. 

. Mihma Islael moma kvt Tan vttvt ivt Bee-sheba ont 
i a Samuel vt Chihowa i hopaii tobvt ai ahli ka ithai- 
yana tok. 

21. Mihma Chihowa vt Samuel a anonti Shiloh ya ai i 
haiaka tok: Chihowa vt Shiloh ya ai im ile haiakvchit; 
Chihowa im anumpa isht im ile haiakvchi tok oke. 


CAP TAMIN: 


We Samuel im anumpa hvt Islael moma ka im ona 
tok. Mihma Islael vt Filistin okla ha itiba chi hosh 
kohchvt ia cha, Ebenese bilika binachi tok: mihma Filistin 
okla hvt Afek ak o binachi tok. 

2. Mihma Filistin okla hvt Islael a itiba chi kot im vlhta- 

hvt hieli tok: mihmvt itibit itafama ma, Islael vt Filistin 
okla itikba akakoha tok; micha ai itibi yumma tvshka chi- 
pota ya tahlepa sipokni ushta foka ho okla vbi tok. 

3. Mihma okla hvt falamvt im vlbina ha ona ma, Islael 
hatak im asvnonchi vhleha hvt, Katiohmi ho Chihowa vt 
himak nitak a Filistin okla itikba ya issot pi akakohlichi 
cho? Chihowa nan it im apesa afoyuka itombi holitopa ya 
Shiloh ya ont ai isht iloh vlashke, yohmi na pititakla vlak- 
mvt, pin tunvp ibbak a kohchit pi hlakofichashke, achi tok. 

4. Yvmohmi mvt vba nan okluha il aieshi Chihowa che- 
lubim ititakla ahanta 1 nan it im apesa afoyuka itombi holi- 
topa ya ont ai isht vla chi ho Shiloh ya pila tok: mihma Eli 
ushi tuklo Hofni, micha Finehas itatuklo kyt Chitokaka nan 
it im apesa afoyuka itombi holitopa ya takla ashwa tok. 

5. Atuk o Chihowa nan it im apesa afoyuka itombi holi- 
topa vt binah ha vla ma, Islael moma kvt shakapa chito 
shakapa tok; yohmi ho anonti yakni vt winihuchi tok. 

6. Mihma Filistin vhleha hvt shakapa ka haklo cha, Heb- 
lu vhleha i binah ha shakapa .chito iluppvt nanta hoh cho? 
achi tok. Mihma Chihowa im itombi holitopa vt binah vla 
ka akostininchi tok. 

7. Mihmvt Filistin vhleha hvt nukshopa tok; Chitokaka 
hvt binah ha vlvshke, okla achi hatuk osh. Mihmvt, Na 
palummi vt pi onvtolvshke! tikba ka nana ilvppa chohmi 
kvt yakohmi tok keyu hoka. 

8. Na palvmmi vt pi onvtolvshke! Kvta hosh Chitokaka 
nana moma imaiya vhleha ilvppa ibbak a a kohchit pi hla- 
koficha chi cho? Chitokaka vhleha ilvppak osh Echip okla 
ha yakni haiaka ya na palummi puta isht issot kanchi tuk 
mak oke. 

9. Hush kvllashke, micha nakni hvsh chiyuhmashke, 
Filistin hvchia ma! Heblu vhleha hvt yvmohmi tuk ą 
chohmit in tishu ha hvch ik tobo kashke: nakni chiyuhmit 
hvsh itibashke, achi tok. 

10. Mihmvt Filistin vhleha hash osh itibi ma, Islael vt 
akakoha tok: mihmvt okla yihlepa cha, hatak vt i binah ai- 
yukali ka ona tok: mihma illi kvt laua fehna tok; Islael vt 

hatak aka aya vt tahlepa sipokni pokoli tuchina hosh aka- 
koha tok oke. 

11. Mihma Chitokaka im itombi holitopa ya ishi tok: 
mihma Eli ushi tuklo, Hofni, micha Finehas itatuklo kvt illi 
tok. 

12. Mihma Benchamin hatak osh tushka chipota alasha 
ka hikivt maleli mvt, mih nitak akinli ho Shiloh ya 1 nafohka 
vt hlilafa cha, lukfi vt noshkobo ha onvtoyula hosh ona tok. 

13. Atuk osh ona ma, yakeh! Eli vt hina apota ka ho- 
pokoyo hosh ai om binili on asha tok; Chitokaka im itombi 
holitopa pulla kak o chukvsh vt wvnihinchi hatuk osh. 
Atuk o hatak ash osh tumaha holihta ya ont chukowa cha, 
anoli na tumaha holihta moma kot chitoli hosh yaiya tok. 

14. Mihma yaiyvt shakapa na Eli vt haklo mvt, Nanta 
katiohmi ho shakapa yakohmi kvt yohmi cho? achi tok. 
Mihma hatak ash osh tushpa hosh chukowa cha, Eli ya im 
anoli tok. 

15. Mihma Eli vt afummi pokoli chakkali akucha untu- 
china tok; micha nishkin vt tohbi cha, nana pisa he keyu 
tok. 

16. Mihma hatak ash osh Eli ya, Uno ak osh tvshka chi- 
pota alasha ka kohcha li tuk oke, micha himak nitak ak 0 
tushka chipota alasha ka kohchvt maleli li tuk oke, im achi 
tok. Mihma, Nanta ho katiohmi cho? svso ma! achi tok. 

17. Mihma anumpa shali yash osh afalamichit, Islael vt 
Filistim vhleha itikba ya yihlepvshke; micha illi kvot laua 
fehnvshke; mihma chiso tuklo Hofni, micha Finehas ita- 
tuklo kak kia illishke; mihma Chitokaka im itombi holitopa 
ya ishishke, achi tok. 

18. Atuk o yakohmi tok, Chitokaka im itombi holitopa 
ya isht anumpuli ma, holibta okhissa lapali ka ai om binili 
on asha tuk vt olbvlhpelvt ivt ont itula mvt, ikunla vt tilofa 
cha, illi tok: hatak sipokni yosh weki hatuk okvt. Micha 
Islael a afummi pokoli ushta ho nan im apesa tuk atok. 

19. Mihma ipok Finehas tekchi vt vlla shali tuk osh eshi 
ahosi tok: atuk osh Chitokaka im itombi holitopa ya ishi 
tuk annoa ka haklo, micha imvfo, micha i hatak aiena kvt 

illi tuk a haklo mvt, aka chunoli cha vlla eshi tok; nukhumi 
vt ant onvtoyula hatuk okvt. 

20. Atuk osh illi fokali ma, ohoyo bilika hieli kash osh, 
Chi nukshopa ná, vlla nakni yo ish eshi hokvt, im achi tok.. 
Yohmi kia afalamichi kvt nana ik acho, micha nana yohmi 
ik ahno tok. 

21. Mihmvt, Islael isht a holitopa vt kunivshke, achi hosh 
vlla ya Ikabot hochifo tok. (Chitokaka im itombi holitopa ya 
ishi, micha imvfo, mikmvt i hatak aiena hatuk pulla kak o.) 

22. Mihmvt, Islael isht aholitopa vt kunivshke: Chito- 
kaka im itombi holitopa ya ishi hoka, achi tok, 


CHAPTA YV. 


AA IHMA Filistin vhleha hvt Chitokaka im itombi holitopa 
iL ya Ebenese ya ai ishi cha, Ashtot a isht ona tok. 

2. Filistin vhleha hvt Chitokaka im itombi holitopa ya 
ishi mvt, Takon im aboha okla isht ona cha, Takon apotolit 
talali tok. | 

3. Atuk o Ashtot asha tuk vt onna ma onnahinli fehna 
wakaya ma, yakeh! Takon vt Chihowa im itombi holitopa 
itikba ya nashuka ya ishit hlipivt aka itula tuk achini tok. 
Mihma Takon a okla ishi cha, aiasha ya anonti hilechi tok. ; 

4. Atuk osh onna kvt onnahinli moma na wakaya ma, 
yakeh! Takon vt Chihowa im itombi holitopa itikba ya na- 
shuka ishit hlipivt aka itula tuk achini tok: mihma. Takon 
noshkobo, micha ibbak pvtha vt iti champa aiena kut tuptua 
tuk osh okhissa in tola yak o kahvt maya tok: Takon vt 
peh haknip ak bano hosh itonla tok. 

5. Yumohmi tok o Takon i naholitompa isht asha, micha 
kuna kia Takon im aboha ya chukowakmvt, Takon im abo- 
ha Ashtot hikia ka okhissa in tola ya ik a nowo tuk osh 
himak nitak ak kia yvmohmi momvshke. . 

6. Yumohmi kia Chihowa ibbak vt Ashtot ai asha kai 
weki fehna tok; micha okpvni cha, Ashtot, mikmvt ai whli 
fullota ka isht asha hlachowa onochi tok. 

7. Mihma Ashtot hatak vhleha hvt yumohmi na pisa 
mvt, Islael in Chitokaka im itombi holitopa vt pi takla talaia 
he keyu: ibbak vt weki fehna hosh pishno, micha Takon pi 
na holbvt toba aiena ka pi onvtoyula hoka, achi tok. 

8. Yvmohmi ho hoyot Filistin okla 1 hochitoka puta ka 
itunahii cha, Islael in Chitokaka im itombi holitopa ya e 
katiohmicha chi cho? achi tok. Mihma afalamichit, Islael 
in Chitokaka im itombi holitopa ya falvmmichit Kalh a isht 
onashke, achi tok. Mihma Islael in Chitokaka im itombi 
holitopa ya yvmma isht ona tok. 

9. Atuk o yakohmi tok, yvmma isht ona haya, Chihowa 
ibbak vt tumaha holihta yash im 1 sapnalit nukhlakvshli fehna 
tok: micha tvmaha holihta hatak chipunta, micha hochito 
moyuma ka isso na isht asha ya okla hlachowa vbi tok. 

10. Yvmohmi ma Chitokaka im itombi holitopa ya Eklon 
ako pila tok. Atuk o yakohmi tok, Chitokaka im itombi 
holitopa vt Eklon a vla ma, Eklonait vhleha hash osh payvt, 
Islael in Chitokaka im itombi holitopa ya pishno ma, micha 
pim okla aiena ka isht vbit pi tahla chi hosh ishit pim 
vivshke, achi tok. 

11. Yvmohmi ho pilvt, Filistin okla 1 hochitoka vhleha 
puta ka okla hoyot itvnahli cha, Islael in Chitokaka im 
itombi holitopa ya hvsh pila na atalaia he vlhpesa kvt 
anonti onashke, yumohmi hosh pishno, micha pim okla aiena 
ka ik pe bo kashke; tvmaha holihta moma afullota ka ililli 
okpulo vt ishit nukhlakanchit ihinli tok oka; Chitokaka ib- 
bak vt yvmmak kia weki fehna tok. 

12. Mihma hatak vhleha hvt ik illo tuk a isht asha hla- 
chowa isht vbichi tok: mihma tvmaha holihta yaiya kvt 
shutik a ona tok. 


CHAPTA VI. 


IHMA. Chihowa im itombi holitopa vt Filistin okla 1 
yakni ya aya na hvshi untuklo tok. 
2. Mihma Filistin okla hvt naholitompa isht asha vhleha, 
micha hatak fvppo vhleha ha 1 howa cha, Chihowa im 
B 

itombi holitopa ya e katiohmicha chi cho? pim anoli, kati- 
ohmit atalaia he vihpesa ka e pila chi cho? achi tok. 

3. Mihma afalamichit, Islael in Chitokaka im itombi ho- 
litopa ya hvsh pila hokmvt, nana iksho ka hvch ik pelo 
kashke: amba ik kaniohmi kia nan ashvchi isht vlhtoba ya 
hush 1 falumminchi pullashke: yumohmikma hvchi hlakofa 
hi oke; micha kaniohmi kak o ibbak vt ik hvchi kanvllo tuk 
a hvsh ithana hi oke, achi tok. 

4. Mihma afalamiċhit, Nanta ho nan ashvchi isht vlhtoba 
ya il i falvmmincha chicho? achi tok. Mihma afalamichit, 
Hlachowa yash tuli holisso lakna yosh holbvt toba tahlapi, 
micha tuli holisso lakna yosh pinti holbvt toba tahlapi, Fili- 
stin okla i hochitoka vhleha holhtina kak mli chohmi ho ililli 
okpulo achvfa hosh hvsh moma, micha hvchi hochitoka aie- 
na ka onvtoyula beka hatuk oka, achi tok. 

5. Yvmohmi hoka hvchi hlachowa yash holba ho ikbit, 
micha hvchi pinti yakni okpvni yash holba ho hvsh ikbash- 
ke; micha Islael in Chitokaka ya hvsh holitoblichashke : 
yohmi na ibbak vt hvchi onvtoyula tuk vt shohhvlachit hv- 
chi ai ishit hvchi naholbvt toba puta ka ai ishit, micha hvchi 
yakni aiena ka ai ishi yoba na. 

6. Yvmohmi hoka nanta katiohmi ho Echip okla, micha 
Feleo aiena kyt chukvush kvllochi tok chohmichit hvchi chu- 
kush a hvsh kullochi cho? Ai ititakla ya nana afehna ka 
yumihinchi ma, ik iá okla im ahni na ia tok keyu cho? 

7. Yvmohmi hoka himak a itichanvlli himona ikbi cha, 
wak tek pishinchi tuklo ikunla abana vt, onvtola tok keyu 
yo ishit, wak tek ash itichanvlli ya hvsh a takchichashke ; 
micha ushi ya im ai ishit pehlichit i holihta ya isht hvsh 
lashke. T 

8. Micha Chihowa im itombi holitopa ya itichanvlli ya 
hvsh on talali cha, nan ashvchi isht vlhtoba tuli holisso lak- 
na yash hvsh i falumminchi kvt itombi iskitini yo vihto ho 
apotolit hvsh talalashke ; micha hvsh pila na iashke. 

9. Micha hvsh pisashke; ilap im ai vhli Belh-shemesh 
iakma, yohmikma nan ik achukmo fehna ilvppa pi yvmih- 
chi tuk achi hoke; amba keyu hokma, peh yohma he yoba 

tuk osh pi yumohmi; yvmma ibbak ak osh pisso tok keyu 
ka il ithaiyanashke, achi tok. 

10. Mihma hatak vhleha hvt yvmihchi tok: micha wak 
tek pishinchi tuklo ho ishi cha, itichanvlli ya a takchichi 
cha, ushi ano 1 holihta apittvt im okshilita tok. 

11. Mihmvt Chihowa im itombi holitopa ya, micha itom- 
bi iskitini tuli holisso lakna pinti, micha hlachowa holba vt 
vlhto yash aiena ka itichanvlli ya on talali tok. 

12. Mihma wak tek ash osh apissanlit Belh-shemesh pilla 
ia tok; micha hina takla ya wohohvt aya mvt, isht impak- 
imma, micha vlhfvbekimma kia naksika pit fullota keyu 
hosh ia ma, Filistin okla 1 hochitoka vhleha hvt iakaiyvt ia 
mvt, Belh-shemesh ai vhli ka ona tok. 

13. Mihma Belh-shemesh asha yvt onush bushli hosh 
okfa ha maya tok: atuk osh akachakali cha, itombi holitopa 
yash pisa mvt, pisa kvt na yukpa tok. 

14. Mihma itichanvlli ash osh Choshua Belh-shemait 
im osapa yo ont chukowa cha, tuli chito ai itola ho 
yummak o ont hikia tok: mihma itichanulli iti ya pvhli 
cha, wak tek ash hukmit isht alokpvchi yo Chihowa ya 
im issa tok. 

15. Mihma Lefait vhleha hvt Chihowa im itombi holitopa 
yash, micha itombi iskitini tuli holisso lakna ai vihto kash 
aiena ka akvchi cha, tuli chito ya on talali tok: mihma 
Belh-shemesh hatak vhleha hash osh nitak yvmmak inli ka 
na hukmit isht aiokpvchi, micha nan vbit isht aiokpvchi ya 
Chihowa ya im issa tok. 

16. Mihma Filistin okla 1 hochitoka tahlapi kash osh pisa 
mvt, mih nitak akinli ho falamvt Eklon a ona tok. 

17. Mihma tvli holisso lakna yosh na hlachowa holbvt 
toba ilvppak ọ`nan ashvchi isht vlhtoba ya Chihowa ya i 
falumminchi tok: Ashtot a achvfa, Kasa ya achufa, Ashke- 
lon a achufa, Kalh a achvfa, Eklon a achufa tok. 

18. Micha tuli holisso lakna pinti vt Filistin okla in tuma- 
ha holihta moma holhtina ka vlhpisa, hochitoka tahlapi ka 
immi, tvmaha holihta kvllọ, micha kocha tumahushi alena, 
tuli chito Abel yvmmak o Chihowa im itombi holitopa on 

talali tok ont ai vhli ak atok oke; tuli yymmvt himak nitak 
a Choshua Belh-shemait im osapa ya talaia hoke. 

19. Mihma Belh-shemesh hatak vhleha ha Chihowa im 
itombi holitopa anukaka ya pisa tuk pulla mako, okla ta- 
hlepa sipokni pokoli tahlapi cha, pokoli untuklo ho vbit tahli 
tok. Mihma Chihowa vt issot kanchi na illi kvt laua fehna 
hatuk o, okla hvt yahaya tok. 

20. Mihma Belh-shemesh hatak vhleha hvt, Kuta hosh 
Chitokaka Chihowa nan ashvchi iksho ilvppa itikba ya hikia 
hinla cho? micha pissvt kuta hak o im ia chi cho? achi tok. 

21. Mihmvt anumpa shali vhleha ha Kichalh-chealim 
okla ha pit i pila cha, Filistin okla hvt falumminchit Chi- 
howa im itombi holitopa ya isht vlvshke; ho minti chá, ant 
ishit hvsh ai asha ka isht hvsh onashke, achi tok. 


CHAPTA VII. 


IHMA Kichalh-chealim hatak vhleha hut vla cha, 

Chihowa im itombi holitopa ya ant isht ona cha, Abi- 
natab a in chuka nvnih paknaka talaia ya isht ona mvt, ushi 
Eleasa ak ọ Chihowa im itombi holitopa ya iesha chi ig 
hullochi tok. 

2. Atuk o yakohmi tok, itombi holitopa yvt Kichalh-che- 
alim talaia na hopaki tok; afummi pokoli tuklo tok oka: 
mihma Islael in chuka achvfa moma kvt 1 palatvt Chihowa 
ya im itvnaha tok. 

3. Mihma Samuel vt Islael in chuka achvfa moma ka im 


anumpulit, Hvchi chukvsh isht ai okluhvchit Chihowa ya 


falamvt hvsh im ona hokmvt, oklushi inla 1 na holbvt toba, 
micha Ashtalolh aiena ka hvch ititakla ya hvsh a kanchi 
cha, huchi chukvsh a Chihowa ya hvsh im'atahli cha, yvm- 
mak bano ho hvsh aiokpvchashke ; mikma Filistin okla ibbak 
a akohchit hvchi hlakoficha chi hoke, achi tok. 

4. Yvmohmi ma Islael im vlla vhleha hvt Baalim, micha 
Ashtalolh a kanvllichi cha, Chihowa ak bano ho aiokpuchi tok. 

5. Mihma Samuel vt, Islael moma ka Mispeh ak o hvsh 

ai itunahlashke, mikmvt ishit huchi anumpulit Chihowa ya 
im ilbvsha lashke, achi tok. 

6. Mihma iti hoyot Mispeh ak o itvnaha cha, oka ya 
ochi mvt, Chihowa itikba ya hlatvbli tok; micha nitak 
yumma na hullochi cha, Chihowa ya ili yoshuba tuk oke, 
yumma ai achi tok. Mihma Samuel vt Islael im vlla vhleha 
ha Mispeh ya nan im ai apesa tok. 

“— 7. Atuk o Islael im vlla vhleha hvt iti hoyot Mispeh a ai 
itunaha ka Filistin okla hvt haklo mvt, Filistin okla 1 hochi- 
toka yak osh Islael itibit ia tok. Atuk o Islael im vlla 
vhleha hvt haklo mvt, Filistin vhleha ha i nukshopa tok. 

8. Mihma Islael im vlla vhleha hvt Samuel a, Isht ish pi 
anumpohonlit pin Chitokaka Chihowa ya ish 1 pahaya kvt 
chik isso kashke, yumohmi na Filistin vhleha ibbak a akoh- 
chit pi hlakofichashke, okla im achi tok. 

9. Mihma Samuel vt chukfvlhpoa ushi pishi yo ishi cha, 
hukmit isht aiokpvchit mominchit Chihowa ya im issa tok ; 
mihma Samuel vt Islael a isht anumpulit Chihowa ya 1 pa- 
haya tok; mihma Chihowa vt 1 haponaklo tok. 

10. Mihma Samuel vt na hukmit isht aiokpvchi yash im 
issut isht anta ma, Filistin vhleha hvt Islael a itiba chi hosh 
akanvilit bilika vla tok; yohm tuk kia Chihowa vt hiloh- 
huchit hiloha chinto ho Filistin vhleha ha et onochi cha, 
komuntvchit yuhli tok; mihma Islael itikba ya akakoha tok. 

11. Mihma Islael hatak vhleha hvt Mispeh ya kohcha 
cha, Filistin vhleha ha hlioli cha, issot kanchit ishit mayvt 
Belhka nuta ya ona tok. 

12. Yvmohmi ma Samuel vt tvli ishi cha, Mispeh micha 
Shen ititakla ya hilechi cha, Ebenese hochifot, Ilvppa ant 
vhli ka Chihowa vt pi apelvshke, achi tok. 

13. Yvmohmit Filistin vhleha ha imaiya na himmakma 
Islael im ai vhli ha ik chukowo tok: mihma Samuel vt 
ahanta nitak moma ka Chihowa ibbak vt Filistin okla ha i 
sanali tok. 

14. Mibma tvmaha holihta puta Filistin: okla hvt Islael a 
im ishi. tok vt Islael a 1 falvmminchi tok, Eklon vttvt ivt 
Kalh ont vhli tok; micha ai vhli ka Islael vt Filistin okla 

ibbak a a mokofit im ishi tok. Mihma Islael, micha Amo- 
lait okla aiena kvt it į nanaiya tok. 

15. Mihma Samuel vt okchayvt ahanta nitak moma ka 
Islael a nan im apesa tok. 

16. Mikmvt afummi hosh afummikma ivt Behlel, micha 
Kilkal, micha Mispeh aiena ka fullota cha, tumaha holihta 
yvmma moma ka Islael a nana im ai apesa beka tok. 

17. Micha falamakmvt, Lamah ak o ona beka tok; yvm- 
mak o in chuka yvt talaia hatuk oka; micha yvmmak o 
Islael a nan ai im apesa tok; micha yvmmak o Chihowa ya 
alta ya ai im ikbi tok. 


CHAPTA VIIL 


jN UK 0 yakohmi tok, Samuel vt sipoknit taiyaha mvt, 
ushi vhleha ha Islael nan im apesa ikbi tok, . 

2. Micha tikba im vtta yvt Choel hohchifo hokma, im 
atukla yvt Abiah hohchifo hatok: Bee-sheba ak o nan im 
ai apesa yatok. 

3. Mibma ushi vhleha hash osh a nohowa tok ik ayo 
hosh, amba naksika fullotvt nana ahayuchi ai vlhpesa keyu 
asitia, micha habenvchi ishi cha, ai vlhpesa ka shanaiyvchi 
tok. 

4. Yvmohmi ma Islael im astnonchi vhleha hvt iti hoyot 
itunaha cha, Samuel ai vtta Lamah ya ona tok. 

5. Micha, Yakeh! sipoknit chi tahushke; mikma chiso 
tuklo kvt ish ataya ya ik a nowoshke: himak a miko ish 
pim ikbi na oklushi moma kvt a yohmi chatuk chohmit na 
pim apesashke, im achi tok. 

6. Yohmi kia, Miko ish pima na nana pim apesashke, 
okla achi ma, Samuel vt nana isht ik im vlhpeso tok. Mih- 
ma Samuel vt Chihowa ya im ilbvshvt anumpuli tok. 

7. Mihma Chihowa vt Samuel a, Okla im anumpa nana 
chim ahanchi ka moma ish į haponaklashke : chishno ak o 
chi kanchi keyu hoka, amba vno ak osh i miko la chi keyu 
ka ahnit, sa kanchi hoke. 

8. Pehlichit Echip a kohcha li tok nitak minti kut himak 
nitak ant vhli ka nana toksvli puta yumihinchit sa kanchi 
cha, naholbvt toba puta ka aiokpuchi chatuk mak osh chish- 
no yak kia chi a yvmihchi akinlishke. 

9. Yohmi hoka himak a im anumpa ha ish i haponaklash- 
ke; yohmi kia atokolit vlhpesa keyu ish im achashke, micha 
miko vt mika chi kvt nana akaniohmi ya ish im anolashke, 
im achi tok. 

10. Mihma Samuel vt Chihowa im anumpa moma ka 
okla miko im asilhha kash im anoli tok. 

11. Mihmvt, Miko hvchi miko nana akaniohmi vt ilvppak 
ahi oke: Chiso vhleha ha ishi cha, ilap apistikeli, micha im 
itichanvlli apistikeli, micha im issuba om binili ya chi alena 
ka atokola hi oke; mikma kanimi kvt im itichanvlli itikba 
chahafa ya hi oke. 

12. Micha tahlepa sipokni 1 kvpitvni, micha pokoli tahlapi 
i kupituni il atokola hi oke; mikmvt yakni in lapushkichit 
onush i bvshlit, micha. tvnvp isht itibi, micha tvnvp iticha- 
nvlli isht halvlli aiena ka ikba hi o apesa hi oke. 

13. Micha hvch iso tek vhleha hvt ilimpa champuli ikbi, 
micha hoponi, micha pvska ikbi aiena ya chi ho isha hi oke. 

14. Micha hvchim osapa puta ka, micha paki hvchim 
ahollokchi, micha alıf hvchim ahollokchi aiena achukma i 
shahli kia ishi cha, in tishu vhleha ha ima hi oke. 

15. Micha nawaya ishit pokoli, micha paki hvuchim ahol- 
lokchi ishit pokoli aiena ka ishi cha, im aboha apistikeli 
vhleha, micha in tishu vhleha alena ka ima hi oke. 

16. Micha hatak hvchin tishu vhleha, micha choyo hv- 
chin tishu vhleha, micha hatak himithoa achukma hvchim i 
shahli, micha hvchim issuba haksobish falaia aiena ka ishit 
ilap nana toksvli im atahla chi ho hilecha he; 

17. Micha huchin chukfvlhpoa ishit pokoli ka isha he: 
mikma in tishu vhleha hvchia hi oke. 

18. Mikma nitak yvmma hvchi miko hush il atokoli tuk 
ash pulla kak o hvsh pahaya hi oke ; mikma nitak yumma 
Chihowa vt hvchi haponakla he keyu hoke, achi tok. 

19. Yohmi kia okla hvt Samuel im anumpa ha im antia 

ik bunno ki tok: micha, Ahá ; yohmi kia miko yosh pi pehi 
lichi vt pim asha chi hoke; 

20. Yvmohmi ho pishno ak kia oklushi inla moma ka e 
chohma hi ak oke; yohmikma pi miko vt na pim apesvt, 
micha pi tikba kohchvt ia cha, pin tvnvp a itiba he ak 
oke, achi tok. 

21. Mihma Samuel vt okla im anumpa moma ka haklo 
cha, Chihowa haksobish a haklohonchi tok. 

22. Mihma Chihowa vt Samuel a, Im anumpa ha ish i 
haponaklo cha, miko ish im ikbashke, im achi tok. Mihma 
Samuel vt Islael hatak vhleha ha, Hatak hvsh puta kvt hush 
ia cha, hvchin tvmaha holihta aiyukali hvsh onashke, im 
achi tok, 


CHAPTA IX. 


IHMA. Benchamin hatak, Kish hohchifo, hatak holitom- 

pa fehna im ilayak chito hosh anta tok; yvmmvt Abiel 

ushi yokma, yvmmvt Selo ushi yokma, yummvt Becholah 
ushi yokma, yummvt Benchamait Aphiah ushi atok. 


2. Mihma yvummvt Sal hohchifo hosh ushi vt im anta 


tok, hatak himita achukma, micha pisa aiokli hatok; Islael 
im vila vhleha ha hatak aiokli yvyumma achukma i shahli kvt 
iksho tok: tahchi vttvt vba ia kvt chaha kvt okla moma ka i 
shahli tok. 

3. Atuk o Sal iki Kish im issuba haksobish falaia vt ta- 
moa tok: mihma Kish vt ushi Sal a, Himak a tishu vhleha 
ha achvfa ka ish ishi cha, wakayvt, ivt issuba haksobish 
falaia puta kash hoyot hvsh iashke, im achi tok. 

4. Mihma Eflaim nvnih ha hlopullit, Shalisha yakni ya 
hlopullit aya kia, ik ahayuchot okla tok; yohmi mvt Shalim 
yakni ya hlopullit ayvt okla ma, yvmma iksho tok; micha 
Benchamait vhleha i yakni ya hlopullit aya kia, ik ahayu- 
chot okla tok. 

5. Atuk osh Suf i yakni ya ona ma, Sal vt in tishu awant 
aya tuk a, Inta! e falamashke; aki vt issuba haksobish 

falaia puta anukfilli kash osh issa cha, pishno ak o nukhaklot 
pi anukfilli yoba ná, im achi tok. 

6. Mihma, Yakeh! himak a tvmaha holihta ilvppa hatak 
Chitokaka im antia hosh anta kvt hatak holitompa hoke ; 
nana moma ahanchi kvt ont ai ahli pulla chatuk oke : himak 
a yvmmak o il iashke; hina il atia he vlhpesa pim anola 
hinla yoba ka, im achi tok. 

7. Yohmi ma Sal vt in tishu ha, Yohmi kia yakeh! il 
iąakmvt, hatak a nanta ho isht il im ona chi cho? puska vt 
pim ai vlhto ya tahvshke, mikma hatak Chitokaka im antia 
ya nana kia isht im onvt e habenvcha hi vt ikshoshke ; 
nanta ho il ishi cho? im achi tok. 

8. Mihma tishu hash osh afalamichit anonti Sal a, Yakeh ! 
tuli huta shekel kvshkoa ai ushta kvt ilvppa svbbak fohkvsh- 
ke; yummak | o hatak Chitokaka im antia hvt hina il atia 
chi ka pim anola chi ka ima lashke, im achi tok. 

9. (Nitak tikba ka hatak vt Chitokaka ya 1 ponaklot iak- 
myt, Inta! napisa yak o kil im ona, achi beka tok: himak 
a hopaii achi vt chashpo hokvno napisa achi beka tok.) 

10. Yvmohmi ma Sal vt in tishu ha, Anumpa hvt achuk- 
mvshke; inta! kil ia, im achi tok. Yohmi ma itiachit tv- 
maha holihta hatak Chitokaka im antia aivtta ya it onachi 
tok. 

11. Atuk osh nvnih ha oiyvt tumaha holihta ia hosh maya 
mvt, ohoyo himithoa yosh oka ochit kohchvt aya ho pisa 
tok; micha, Napisa vto anta cho? im achi tok. 

12. Mihma okla afalamichit, Antvshke; yakeh! hvchi 
tikba anta hoke: himak a hvsh tushpashke, himak nitak ak 
o tvmaha holihta ya vla hoka; okla hvt nan vbit isht aiok- 
pvchi ya himak nitak a achahaka ya isht asha hoka. 

13. Tvmaha holihta ya ont hvsh chukowa mak inli hosh 
achahaka ya oiyvt impvt ik aiyo kisha ho hush ahayucha chi 
hoke: ik lo kisha ka okla hvt impa he keyu hoka, nan vbit 
isht aiokpvchi ya aiokpuchi chatuk oka; mikma i himmak o 
im annoa tuk vt impa chatuk oke. Yohmi hoka himak a 
hvsh oiyashke ; himak a foka kak o hvsh abayucha hinla 
hokvt, im-achi tok, 

14. Mihma pit oiyvt tumaha holihta ya chukowa tok: 
micha tvmaha holihta ya ont chukowa ma, yakeh! Samuel 
vt achahaka yash ona chi hosh kohchvt ont afama tok. 

15. Nitak achvfa tikbanli Sal vt ik lo kisha ho, Chihowa 
vt Samuel a haksobish a haklochit, 

16. Onnaha himak a chohmi fokakma Benchamin 1 yakni 
ya a kohchit hatak a et chi pila la chi hoke; mikma yum-- 
ma bila ahvmmit ish atokoli na vm okla Islael a pehliechi 
cha, vm okla ha Filistin okla ibbak a a mokofit hlakofi- 
chashke: pahaya kvt vm ahanla hatuk o, vm okla ha pihisa 
li hoke, achi tuk atok. 

17. Atuk o Samuel vt Sal a pisa ma, Chihowa vt, Yakeh! 
hatak chim anoli li kash pisá; ilvppa fehna hosh vm okla 
ha i mika chi hoke, im achi tok. 

18. Mihma Samuel vt holihta okhissa hikia na Sal vt i 
bilika ona cha, Um anoli, chim asilhha lishke, katima yak 
osh napisa in chuka yoh cho? achi tok. 

19. Mihma Samuel vt afalamichit Sal a, Uno ak osh na- 
pisa sia hoke: sa tikba ivt achahaka yash ish onashke ; 
himak nitak a is svbai impa chi hoka: atukma onnakma ik 
iá, chim ahni la chi hoke; micha nana moma chi chukvsh 
foka ka chim anoli la chi hoke. 

20. Yohmi ka chim issuba haksobish falaia nitak tuchina 
kash tamoa tuk ak heno chik anukfillo kashke; haiaka tuk 
oka. Yohmi ka Islael moma aiahni kvt kuta hak oh cho? . 
Chishno, micha chiki in chuka achvfa kak keyu cho? achi | 
tok. 

21. Mihma Sal vt afalamichit, Uno vt Benchamait sia 
keyu? Islael apehlichi puta ka moma ik lauwo keyu cho? 
micha Benchamin apehlichi chuka achvfa puta ka an chuka 
achvfa ak osh moma ik lauwo keyu cho? yohmi ka nanta 
katiohmi ho yakohmichit is sum anumpuli cho? achi tok. 

22. Mihma Samuel vt Sal, micha in tishu pehlichit ai 
impa aboha isht ona cha, im annoa tuk vt hatak pokoli tu- 
china foka hosh chieya ka ai ititakla ai ombinili holitopa į 
shahli kak o binohlichi tok. 

23. Mihmvt Samuel vt hoponi ya, aki achufa ka 

chima lish, Naksika talali, chim achi li kash isht vlá, im 
achi tok. 

24. Mihma hoponi yash osh fullup a, micha nana onvtola 
tuk a aiena ka ishi cha, Sal a itikba talali tok. Mihma 
Samuel vt, Yakeh! yvmma il atomba tuk mak oke; chi tik- 
ba talali cha, impá : chishno ako, Okla ha hoyo lishke, achi 
li tuk itintakla ka chin talaia tuk oke, achi tok. Yohmi ho 
Sal vt nitak yumma Samuel a ibai impa tok. 

25. Atuk osh achahaka ya akowvt tumaha holihta ya 
chukowa ma, Samuel vt aboha pakna ai itim anumpuli tok. 

26. Atuk osh onnahinli fehna ho wakayvt okla tok: atůk 
o yakohmi tok, nitak vt onnvt mihinti foka ma, Samuel vt 
aboha paknaka Sal a ai į howvt, Wakaya, yohmi na chi pila 
likma, ish ayashke, achi tok. Mihma Sal vt wakaya ma, 
itatuklot kohchvt it iachi mvt, yumma, micha Samuel ita- 
tuklot yakni haiaka itonachi tok. 

27. Atuk osh okvtahvt ivt tumaha holihta ai vhli ka ona 
ma, Samuel vt Sal a, Tishu ha tikba ia chi ka, 1 mihá, (mih- 
ma ia tok:) amba chishno vto lumvt hikia na Chitokaka im 
anumpa ha chim anoli lashke, im achi tok. 


CHAPTA X. 


7UMOHMI ma Samuel vt kotoba bila vlhto ho ishi cha, 

noshkobo ha on hlatvbli tok; mihmvt 1 suksowa cha, 

Ai isha he vlhpesa ya pehlichi chia ha chi ho Chihowa vt 
bila ishit chi a hvmmi tuk kak keyu cho? 

2. Himak nitak a a filvmmit ish iakmvt, hatak tuklo kyt 
Lechel im ahollopi bilika Benchamin im ai vhli Selsah hinli 
na hvsh ahayucha chi hoke; mikma, Issuba haksobish falaia 
puta kash hoyot hvsh ia tuk vto haiaka tuk oke: mikma 
yakeh! chiki vt issuba haksobish falaia puta anukfilli tuk 
vt issa cha, ishit chi nukhaklot, Suso hano katiohmi la chi 
cho? ahanchishke. 

8. Yohmikma yvmma ont hielit ont hysh iakmvt, Tabo 
yakni patussuchi ya hush ona chi hoke; mikma hatak tu- 

china kvt Behlel a Chitokaka im ia kvt hvchi afama chi 
hoke; achvfa kvt issi kosoma tuchina ho ieshikma, achvfa 
kvt pvska lumbo tuchina ho ieshikma, achvfa kvt oka paki 
kotoba achufa ho iesha chi hoke. 

4. Mikmvt okla chi aiokpvchi cha, pvska lumbo tuklo ho 
chima chi hoke, yumma ibbak a ish im ai isha chi hoke. 

5. Yohmi hayokma, Chitokaka 1 nvnih Filistin holihta 
atalaia ya hvsh ona chi hoke; atukma yakohma chi hoke, 
tumaha holihta yvmma ish onakma, hopaii kanohmi kvt 
achahaka ashvt salteli, micha vhlepushi, micha oskula, micha 
hap aiena tikba isht aya hosh akowvt minti ho ish afama 


chi hoke; mikma Shilombish anukfoyukvt Chihowa aiokpa- - 


hancha chi hoke. 

6. Mikma Chihowa imi Shilombish vt ant chi onvtolak- 
mvt, takla Chihowa ish aiokpahanchi cha, hatak inla ish toba 
chi hoke. 

7. Atukma nan isht atokowa puta ilvppvt chim plakta 
yakohma chiké, nana ish a yvmohma he vlhpiesa kvt ish 
pisakmvt, ish kudai Chitokaka yvt chiba kaz 
hoka. 


8. Micha sa tikba Kilkal a ish ona chi hoke; mikma Hi | 


ona lish, na hukmit isht aiokpvchi, micha isht it 1 nanaiyu- 


chi vbit isht aiokpvchi ya isht vtta la chi hoke: nitak un- 


tuklo ho ish ahanta na chim vla lish, nana ish akaniohma hi 
“ya chim anoli la chi hoke, achi tok. 

9. Atuk o yakohmi tok, filemvt Samuel a 1 filummit ja 
ma, Chitokaka vt chukvsh inla ima tok: atuk o nitak yvm- 
mak inli ho nan isht atokowa yvmma puta kvt ont ai ahli 
tok. 

10. Atuk o mintit nvnih ha vla ma, yakeh! hopaii ka- 
nohmi kvt afama tok; mihma Chitokaka imi Shilombish vt 
onvtola ma, ibataklvt Chihowa ya aiokpahanchi tok. 





.——— — 


— 

11. Atuk o yakohmi tok, nitak tikba ithana tok moma | 


kvt, yakeh! hopaii vhleha taklvt Shilombish anukfoyukvt | 


anumpuli na pisa mvt, ilap bika it im achit, Ilvppak osh 
'nanta hosh Kish ushi yash im vla cho? Sal ak kia hopaii 
“iba holhtina cho? achi tok. 

19. Mihma ai achvfa akinli hosh afalamichit, Amba iki ak 
osh kuta ho? achi tok. Yvmohmi ho Sal ak kia hopaii 
vhleha iba holhtina ho? achi anumpa hvt ai imomvt taha 
tok. 

13. Atuk o Shilombish anukfoyukvt anumpulit im vlhta- 
ha mvt, achahaka ya ona tok. 

14. Mihma Sal imoshi vt yvmma, micha in tishu ha, 
Katima hvsh ia tuk o? im achi tok. Mihma, Issuba hak- 
sobish falaia puta kash hoyot il ia tuk; atuk o kanima iksho 
kumohmi na e pisa mvt, Samuel ako il im ona tuk, achi tok. 
15. Mihma Sal imoshi vt, Samuel vt nana chim achi pt 
a vm anoli, chim asilhha lishke, achi tok. 

16. Mihma Sal vt imoshi ya, Issuba haksobish falaia NiD 
kash ot haiaka tuk a atokolit pim anoli tuk oke, im achi tok. 
Yohmi kia ilap vt miko vlhtoka tuk Samuel vt isht anum- 
puli tuk ano ik im anolo ki tok. i 

17. Mihmvt Samuel vt okla ha 1 howvt, Mispeh yak 0 
Chihowa ya im ai itvnahli tok. 

18. Mihmvt Islael im vila vhleha ha, Islael in Chitokaka 
Chihowa vt yak ahanchishke, Uno ak osh Islael a Echip a 

akohchi li tok, micha Echip okla ibbak a ai 1 mokofit hlako- 
fichit oklushi puta, micha hvch ilbvshali ya ibbak a a moko- 
fit hvchi hlakofihinchi li tok oke. 

19. Atuk o himak nitak fehna hvchin Chitokaka, yummvt 
ilap akinli hosh nan isht hvch ilbvsha, micha nan isht hvchi 
palvmmi ya a huchi kohchi tok a hvsh shitilemvshke ; micha, 
Aha! yohmi kia miko ak o pim ikbí, hvsh im achi tuk oke. 
Yvmohmi hokvt himak a hvchim apehlichika, micha hvchin 
tahlepa sipokni aiyukali kvt, Chihowa itikba ya ont hvsh ile 
haiakuchashke, ım achı tok. 

20. Mihma Samuel vt apehlichi moma ka bilika akanvlli- 
chi ma, Benchamin apehlichika ak osh vlhtoka tok. 

21. Mihma Benchamin apehlichika ya kvshkoa yak o 
bilika akanvllichi ma, Matli in chuka achvfa yak osh vlhtoka 
"tok; mihma ‘Sal Kish ushi yak osh vlhtoka tok: atuk o 
hoyo ma, haiaka he keyu tok. 

22. Yvmohmi hoka hatak ash osh vla chi ak inlikma, 

nana ka achakalechit Chihowa ya okla i ponaklo tok. Mib- 
ma Chihowa vt afalamiċhit, Yakeh! nan chukushpa a luma 
tuk oke, achi tok. 

23. Mihma okla yihlepvt ia cha, ont isht vla tok: mihma 
okla takla wakayvt hikia mvt, tahchi vttot vba ia kvt chaha 
kvt okla moma ka i shahli tok. 

24. Mihma Samuel vt okla moma ka Chihowa vt atokoli 
tuk chiyuhmi kvt okla moma ka iksho ho hvsh pisa hoh 
cho? im achi tok. Mihma okla moma kvt shakapa cha, 
Chihowa vt miko ya okchalinchashke, achi tok. 

25. Yvmohmi ma Samuel vt miko apehlichika akaniohmi 
ya im anoli cha, holissochit holisso afohki mvt, Chihowa 
itikba bobli tok. Mihmvt Samuel vt okla moma ka in chuka 
aiyukali pit tihleli tok. 

26. Mihma Sal ak kia in chuka Kibiah ya ona tok: mih- 
ma hatak kaniohmi kvt Chitokaka yvt chukvsh a anukfohki 
tuk a awant 1a tok. 


27. Yohmi kia Belial ushi vhleha hvt, Katiohmi kak osh 


hatak ilvppvt pi hlakoficha hinla cho? achi tok. Micha 
okla shitilema mvt, na hvlbina isht ik im ono tok. Yohmi 
kia nana ik acho tok. 


CHAPTA XI. 


OHMI ma Nahash Ammonait vt vla cha, Chabesh Kile- 

at 1 sanalit ont binanchi tok: mihma Chabesh hatak 

moma kvt Nahash a, Nana it im vlhpisa ish pit im apesa na 
e chim antiashke, im achi tok. 

2. Mihma Nahash Ammonait ash osh afalamichit, Ilvppak 
ok mak o Islael moma ka ishit hofahya yosh in takala chi 
ho hvchi nishkin isht impakimma moma ka kocha wehli li 
hok mak osh nana it im vlhpisa ya hvch itim apesa la chi 
hoke, im achi tok. 

3. Mihma Chabesh im asvnonchi vhleha hyt, Nitak un- 


tuklo ho ish pima na Islael aiasha fullota anumpa shali- 


vhleha ha e tihlelashke: yvmohmi na hatak pi hlakoficha 
hinla kvt ikshókmak o e chi kohchashke, im achi tok. 








CHAPTA KI. 3i 


4. Yumohmi ma anumpa shali vhleha hash osh Kibeah 
Sal ai vtta ona tok; micha anumpa hash okla a haklo ho 
anoli tok: mihma okla moma kvt chitolit yaiya tok. 

5. Mihma yakeh! Sal vt wak a iakaiyvt yakni haiaka ya 
kohchvt minti tok; mihma Sal vt, Okla hvt nanta 1 katiohmi 
hosh yaiya cho? achi ma, Chabesh hatak vhleha hvt anum- 
pa anoli kash im anoli tok. 

6. Mihma Sal vt anumpa yvmma haklo ma, Chitokaka 
imi Shilombish vt onvtola tok, mihma nukhobelvt chukush 
libbi fehna tok. 

7. Micha wak toksvli yok achvfa ho ishi cha, bvshlit tu- 
shahlichit taiyahli cha, anumpa shali vhleha ibbak fohkit, 
Islael abinili fullota ka pilvt, Kuna hosh Sal, micha Samuel 
itatuklo ka kohchvt ik iakaiyokma, į wak toksuli ya yakoh- 
michashke, achi tok. Mihma Chihowa i nukwia kvt okla 
ha onvtoyula cha, achvfa chiyuhmit okla kohcha tok. 

8. Yvmohmi ma Besek a a hotihna ma, Islael im vlla 
vhleha hvt tahlepa sipokni tahlepa tuchina ma, Chutah ha- 
tak vhleha hvt tahlepa sipokni pokoli tuchina tok. 

9. Micha anumpa shali vhleha vla kash, Chabesh Kileat 
hatak vhleha ha ilvppak o hvsh im achashke, Onnaha lvsh- 
put tahakma hvchi apela vt ona chi hoke, im achi tok. 
Atuk o anumpa shali vhleha hash osh Chabesh hatak vhleha 
ha ont-im anoli tok: mihma okla na yukpa tok. 

10. Yvmohmi ma Chabesh hatak vhleha hvt, Onna ha ya 
e chi kohchakma, nana ho vlhpesa hvsh ahnikmvt, hvsh pi 
yvmihchashke, achi tok. 

11. Atuk o onna ma yakohmi tok, Sal vt okla apehlichi 
tuchina ho hilechi tok; micha onnahinli atoni yo in tvnvp 
ititakla ka iba chukowa cha, Ammonait vhleha vbit isht ivt 
nitak lvshpa taha ka isht ona tok: atuk o yakohmi tok, hla- 
kofi tuk vt itafimimpvt taiyaha cha, tuklot itachvnaiyvt aya 
kvt iksho ki tok. 

12. Mihma okla hvt Samuel a, Kuta hosh Sal vt pi miko 

a chi cho? achi tuk myto? yvmma achi tuk hatak vhleha 
hi a isht hysh la na e bashke, im achi tok. 

13. Mihma Sal vt, Himak nitak a hatak nana hosh illa 

he keyu; himak nitak a Chihowa ak osh Islael a hlakofichi 
hoka, achi tok. 

14. Yvmohmi ma Samuel vt okla ha, Inta! Kilkal ak o 
kiloh ia cha, miko ya himonvchit il atokolashke, im achi 
pss 
- 15. Mihma okla moma kvt Kilkal 4 ona tok: micha Kil- 
al AA o Sal a Chihowa itikba ya miko okla ai ikbi 
tok: micha yvmmak o it i nanaiyvchi isht aiokpvchi ya vbit 
Chihowa itikba isht ai asha tok; micha yvmmak o Sal micha 
Islael hatak vhleha moma kvt na yukpa fehnvt aiasha tok, 


CHAPTA XII. 


| IHMA Samuel vt Islael moma ka, Yakeh! nana hus 
sum achi tuk chim anumpa moma ka hvchi haponaklo 
li tuk oke: micha miko hvchi pehlichi ikbi li tuk oke. 

2. Yvmohmi ka Yakeh! himak a miko vt hvchi tikba a 
nowvshke: mikma sa sipoknit noshkobo tohbit sa taiyahvsh- 
ke: mikma yakeh! svso vhleha hvt hvchi takla ahashwvsh- 
ke: micha vlla sa momvt mihintit himak nitak. a ont vhli ka 
hvchi tikba a nohowa li tuk oke. 

3. Yakeh! yak hikia lishke: kuna 1 wak a ishi li tok o? 
keyukmvt kvna im issuba haksobish falaia ya ishi li tok o? 
kuta hak o haksichi li tok o? kuta hak o ilbvshali li tok o? 
kuta ibbak o nahvlbina ya ai ishi lish, sa nishkin a isht luh- 
michi li tok oh cho? Chihowa, micha ahamvt im vihtoka 
itikba aiena ka hvs si atokolashke ; mikma hvchi falummin- 
chi lashke, im achi tok. 

4. Mihma, Ish pi haksichi tok keyu hoke, i ish pil- 
bushali tok keyu hoke, micha nana achvfa kia hatak kuna 
ibbak o ish ai ishi tok keyu hoke, okla achi tok. Re 

5. Mihma, Nana achvfa kia svbbak a foka ka hvsh ahar 
yuchi tuk keyu, Chihowa vt hvchi atokoli yoke, micha ahas 
mvt im vlhtoka vt hvchi atokoli yoke, achi tok. Min 
afalamichit, Atokoli yoke, okla achi tok. 

6. Mihma Samuel vt okla ha, Chihowa ak osh Masi S, 

micha Alon a holitoblit hilechi tok oke, micha hvch iki 
vhleha Echip yakni ya apehlichit kohcha tok oke, im achi 
tok. 

7. Yvmohmi hoka himak a lumot hysh hieli na Chihowa 
vt hvchishno, micha hvch iki vhleha ai vlhpiesa ho hvchi . 
yvmihinchi tok a Chihowa itikba ya atokolit hvchim anum- 
pohonli lashke. 

8. Chekob vt Echip a ona tok; atuk o hvch iki vhleha 
hut Chihowa ya i pahaya tok: mihma Chihowa vt Moses, 
micha Alon itatuklo ho pit pila na, hvch iki vhleha pehli- 
chit Echip a ai ishit kohcha cha, ilvppa binohlichi tok. 

9. Atuk o in Chitokaka Chihowa ya im ahahaksi ma, 
kanchit Sisela Haso tvshka chipota 1 kvpitvni yo ibbak fohki 
cha, Filistin okla ibbak fohki mvt, micha Moab i miko ibbak 
fohki na itibit in tanahampi tok. 

10. Mihma Chihowa ya 1 pahaya cha, Pi yoshuba tuk 
oke, Chihowa ya e kanchi cha, Baalim, micha Ashtalolh il 
aiokpuchi tuk okvt: yohmi kia himak ano pin tvnvp ibbak 
a ish pi ahlakofichikma, e chi alokpuchashke, achi tok. 

11. Mihma Chihowa vt Chelub-baal, micha Betan, micha 
Chefhlah, micha Samuel aiena ka hvchi pila na hvchin tv- 
nvp ibbak hvch ahlakofichit afullolichi na achukma ho hysh 
alasha tuk oke. 

12. Micha Ammon in chipota 1 miko Nahash vt ant hv- 
chin tanampi na hvsh pisa mvt, huchin Chitokaka Chihowa 
vt hvchi miko yokak o, hvchishno vt, Aha! amba miko 
yosh pi pehlicha chi hoke, hvsh achi tok. 

13. Yvmohmi hoka himak a miko hvsh atokoli tuk, micha 
hysh ahni tuk vt hvsh pisashke, micha yakeh! Chihowa vt 
miko hvchi pehlichi hvchi hilechishke. 

14. Chihowa ya hvsh holitobli cha, 1 nutakvt im anumpa 
ha im antivt, Chihowa 1 nan vlhpisa hvch ik kobvfío, yumoh- 
mikmvt hvchishno, micha miko hvchi pehlichi aiena kvt 
hvchin Chitokaka Chihowa ya iakaiyvt hvsh mahaya chi 
hoke. 

15. Amba Chihowa im anumpa ha hvsh im antia keyu 

” hosh, amba Chihowa i nan vlhpisa ha hvsh kobuffikma, huch 
c 

iki vhleha i sanali tok a chohmit Chihowa ibbak vt huchi 
sanala hi oke. 

16. Yvmohmi ka himak ano hielit nana afehna Chihowa 
vt huchi nishkin itikba ya a yvmihcha chi ka hvsh pisashke. 

17. Himak nitak vt onush vmo keyu? Chibowa yai 
paya likma, hiloha, micha umba aiena ka et pila chi hoke; 
yvmohmi ho miko hvsh asilhha kvt, Chihowa itikba nana 
hush ashvchi kvt chinto fehna ka hvsh ithaiyanashke, im 
achi tok. 

18. Yvmohmi ho Samuel vt Chihowa ya i paya tok; 
mihma Chihowa vt nitak yumma hilọha, micha umba aiena 
ka et pila tok: mihma okla moma kot Chihowa, micha 
Samuel aiena ka 1 nukshopa fehna tok. 

19. Mihma okla moma kvt Samuel a, Chin tishu vhleha 


ha isht anumpulit, chin Chitokaka Chihowa ya ish im asilh- 


hashke, yohmi na ik pillo kashke: miko il asilhha kvt nan 
il ashvchi ya il iba fohki tuk okvt, achi tok. 

20. Mihma Samuel vt okla moma ka, Hvchi nukshopa 
na; nan ashuchi ilvppa moma ka hvsh yumihchi tuk oke: 
yohmi kia Chihowa ya hvsh iakaiya kvt, naksika hveh ik 
shanaiyo hosh, amba chukvsh ai okluha hosh Chihowa ya 
hush im antiashke. 

21. Micha naksika hvch ik shanaiyo kashke: yvmma hvsh 
yvmohmikmvt, nana ik ahobo, nana apela he keyu, miecha 
na hlakoficha he keyu alena ka hvsh asitia hinla hokvt; 
nana ik ahobo hoka. 

22, Chihowa vt ilap hohchifo holitopa ak atuk pulla kak 
o im okla ha kancha he keyu: Chihowa vt vlhpesa ahni 
pulla cha, im okla hvch ikbi tuk okvt, 

23. Micha vno vt anumpa ilbvsha isht huchi anumpuli li 
kvt issa lish, Chihowa ya i yoshuba la hi a Chitokaka yvt 


vm olvbashke; amba achukma, micha aivlhpiesa hina yak 


o hvch ithunanchi la chi hoke. 


24. Peh Chihowa ya hush i nukwia cha, aiahlit chukvsh 


okluha hosh hvsh im antiashke : nana achinto fehna hvchim 
atahli tuk a hvsh anukfillashke. 


25. Amba .nana ik vihpeso hvsh yvmohmi kvt imomak- . 


— A 

myt, huchishno, micha hychi miko aiena kvt illit taha hi oke, 
im achi tok. 


CHAPTA XIII. 


AL vt afummi achvfa ho miko tok; mihmvt afummi tuk- 

lo ho Islael a 1 miko mvt, 

2. Sal vt Islael a hatak tahlepa sipokni tuchina ho il ato- 
koli tok: yvmma tahlepa sipokni tuklo hosh Sal a apehvt 
Mikmash, micha Behlel nvnih ha asha ma, tahlepa sipokni 
achvfa kvt Chonahlan ak o apehvt Benchamin yakni Kibeah 
yak o asha tok: micha okla inla kvno im vlbina aiyukali 
pit tihleli tok. 

3. Mihma Chonahlan vt Filistin vhleha 1 holihta Keba 
hikia ka issot kanchi tok; mihma Filistin vhleha hvt haklo 
tok. Mihma Sal vt yakni moma afullota ka hlopullichit isht 
pufa ya olachit, Heblu vhleha hvt haklashke, achi tok. 

4. Mihma Islael moma kvt, Sal vt Filistin vhleha 1 ho- 
lihta ya issot kanchi na Filistin vhleha hvt Islael a 1 yuwa- 
lvshke, achi ho haklo tok: mihma okla hvt im annovt Sal a 
iakaiyvt Kilkal a ai itvnaha tok. 

5. Mihma Filistin okla hvt Islael a itiba chi hosh itihoyot, 
tunvp itichanvlli tahlepa sipokni pokoli tuchina, micha issuba 
om binili hatak vt tahlepa sipokni hannali, micha okla hvt 
apakna kvt shinuk osh okhvta vhli aiasha kak o chiyuhmi 
hosh itvnaha tok: micha mintit vla cha, Belh-afen 1 hvshi 
akochaka imma Mikmash ak o a binachi tok. 

6. Islael hatak vhleha hvt ai itikonofa ho hieli kvt pisa 
mvt, (okla komunta hokvt,) yohmi mvt okla hvt hichukbi, 
micha kohchi foka, micha achahaka, micha yakni chiluk 
aiena ka a luma tok. 

7. Mihma Heblu kaniohmi kvt Chatan a hlopullit Kat, 
micha Kileat a ona tok. Sal vto Kilkal akinli ho anta mo- 
ma ma; okla moma kvt wvnihinchi hosh iakaiya tok. 

8. Mihma nitak untuklo ho Samuel vt apesa tuk mak o 
ahanta tok: yohmi kia Samuel vt Kilkal a ik ono tok* mih- 
ma okla hvt ita fimimpvt taha tok. 

9. Mihma Sal vt, Na hukmit isht aiokpvchi, micha nan 
isht itinanaiyuchi isht alokpvchi ishit hvs sum vlashke, achi 
tok. Micha na hukmit isht aiokpvchi ya im issa tok. 

10. Atuk o yakohmi tok, na hukmit isht aiokpvchit issa 
mak inli ma, yakeh! Samuel vt vla tok: mihma Sal vt u 
okpvcha chi hosh kohchvt afamvt 1a tok. 

11. Mihma Samuel vt Sal a, Nanta mak o ish yvmihchi 
cho? im achi tok. Mihma Sal vt, Okla hvt a flvmmvt ita 
fimimpvt taha, mihma nitak vlhpisa tuk ont ai vlhpesa ma 
chik lo, mihma Filistin vhleha hvt iti hoyot Mikmash a itv- 
naha ka pisa li hokvt, 

12. Yohmi kak o, Himak a Filistin vhleha hvt mintit Kil- 
kal a vlvt, si onvtola chi hokak o Chihowa ya ak im asilh- 
hoshke, achi li hosh vlhpesa keyu ahni li ak inli kia, nabuk- 
mit isht aiokpvchi ya im issa li tuk oke, achi tok. 

13. Mihma Samuel vt Sal a, Im anukfila iksho chiyuhmi 
hosh ish yumihchishke; chin Chitokaka Chihowa 1 nan vlh- 
pisa chim apihisa tuk a chik holitobloshke: himak a Chi- 
howa vt Islael ish apehlichika kvllochi na hikia kvt bilia 
hetuk oka. l 

14. Amba himak ano ish apehlichika vt mahaya he ke- 
yushke. Chihowa vt hatak ilap chukvsh ak inli iakaiya 
yo hoyo tuk oke; micha yummak osh im okla i miko tobvt 
pehliecha chi ho Chihowa vt apesa tuk oke; Chihowa vt 
nana chim apihisa tuk a chik im antio tuk oke, im achi tok. 

15. Mihma Samuel vt wakayvt Kilkal a vttvt Benchamin 
1 yakni Kibeah ya ona tok. Mihma Sal vt okla apehvt asha 
moma ka hotihna ma, hatak tahlepa hannali foka tok. 

16. Mihma Sal, micha ushi Chonahlan, micha okla ape- 
hvt asha tuk vt Benchamin yakni Kibeah yak o aiasha tok: 
amba Filistin vhleha huto Mikmash ak o binachit aiasha tok. 

17. Mihma na wehpuli vt aya tuchina hosh Filistin vhle- 
ha 1 binah ha kohchvt minti tok; aya achvfa kvt fullotut 
Shual yakni Oflah ona hina hak o ia tok. 

18. Mikma aya achvfa kvt fullotvt Belh-holon pilla ho ia 
tok: mikma aya achvfa kvt fullotvt yakni vhli Seboim okfa 
pit bachava vakni halaka nilla hina yak o i2 tak, 

19. Yvmohmi ma tuli boli vt Islael yakni moma ka iksho 
tok: (Filistin okla hvt Heblu vhleha hvt bvshpo falaia, 
micha tubi tuli halupa on tula ya ikbi yoba na, achi hatok oka.) 

20. Yohmi kia Islael moma kvt 1 yakni isht patafa, micha 
in chahe iskifa, micha im iskifa, micha 1 yakni isht patafa 
tikba hikia aiyukali ka halupala chi hosh Filistin aiasha ka 
ona beka tok. 

21. Yohmi kia yakni isht patafa tikba hikia, mt in 
chahe iskifa, micha tvli chulakto, micha iskifa, micha ishit 
bahli ishit halupacha chi kvt ishit mihlofa ya ieshi tok. 

22. Atuk o yakohmi tok, itibi nitak a okla Sal, micha 
Chonahlan apehvt asha ka bvshpo falaia kia, micha tvbi tuli 
halupa on tvla nana kia iksho tok: amba Sal, micha ushi 
Chonahlan ak illa hosh ishi tok. 

23. Mihma Filistin tvshka chipota vt kohchvt ivt Mik- 
mash ahlopulli ya ona tok. 

TUK o yakohmi tok, nitak kaniohmi ma Chonahlan, Sal 

ushi vt hatak himita 1 na halupa shoyuli ya, Inta! 

Filistin tvshka chipota aiasha tunnvp talaia ka kil iá, im 
achi tok. Yohmi kia iki ya ik im anolo ki tok. 

2. Mihma Sal vt Kibeah ont vhli pomeklanat iti Miklon 
hikia ka nutaka yak o ahanta tok: mikma okla apehvt asha 
kvt hatak tahlepa hannali foka tok. 

3. Mihma Ahiah, Ikabot itibapishi Ahitvb ushi Chihowa 
1 naholitompa isht vtta efot fohka hosh Shiloh ya ahanta 
tok: Ahitvb yvmmvt Finehas ushi okma, anonti yvmmvt 
Eli ya ushi atok. Mihma Chonahlan vt kunia tuk a okla 
hvt ik akostinincho tok. 

4. Atuk o ahlopullit ia Chonahlan vt hlopullit Filistin 
tushka chipota ai asha ka ona bvnna ka in tvnnvp a tuli ha- 
lupa vt hikiakma, anonti in tvnnvp a tuli halupa vt hikia 
tok: micha achvfa kvt hohchifo kvt Boses okma, achvfa yvt 
hohchifo kvt Seneh atok. 

5. Asanali achvfa kvt falvummi imma Mikmash ichapa 
hosh pit talaiakma, anonti asanali achvfa kot oka mahli im- 
ma Kibeah ak o ichapa hosh pit talaia tok. 

6. Mihma Chonahlan vt hatak himita i nahalupa shoyuli 
ash, Inta! hakshup ik tapo ilvppa 1 holihta ya il onashke ; 
Chihowa vt pi apela hinla yoba ká: Chihowa vt laua hok- 
ma, ik lauo hokma, nana ho isht hlakoficha hi vt im itilaui 
hokvt, im achi tok. 

7. Mihma i nahalupa shoyuli ash osh, Nana ho chi chu- 
kvsh foyuka moma kvt ish yvmihchashke: ish iashke: 
yakeh! nana chi chukvsh ai ahni ka chiba foyuka li hoke, 
im achi tok. 

8. Mihma Chonahlan vt, Yakeh! hatak ilvppa aiasha ka 
il ona cha, il 1 haiakashke, im achi tok. 

9. Mikma, Hvsh hinli na e hvchim onashke, pim. achi 
hokma, yohmikma il a hieli akinli ka lumvt e hinli cha, oi- 
yvt kil im ono kashke. 

10. Amba, Oiyvt hvsh pim vlashke, achi hokma, yoh- 
mikma oiyvt il iashke: Chihowa vt pibbak a fohki hoka : 
mikma ilvppak osh nan isht pim vlhpisashke, achi tok. 

' 11. Mihmvt itatuklot Filistin tushka chipota ya ont im ile 
haiakvchi tok: mihma Filistin vhleha hvt, Yakeh! Heblu 
vhleha hvt chiluk a luma tuk vt kocha wihvshke, achi tok. 

12. Micha holihta hatak vhleha hash osh Chonahlan, 
micha 1 nahalupa shoyuli itatuklo ka, Otyvt hvsh pim vla na 
nana e hvchi pisachashke, achi tok. Mihma Chonahlan vt 
i nahalupa shoyuli ya, Is siakaiyashke, Chihowa vt Islael 
ibbak a fohki hoke, im achi tok. 

13. Mihmvt Chonahlan vt ibbak, iyi aiena isht oiya hosh 
ayvt ia ma, į nahalupa shoyuli vt iakaiyvt ia tok: mihma 
Chonahlan itikba ya akakoha ma, į nahalupa shoyuli vt 
iakaiyvt wbi tok. 

14. Micha Chonahlan, i nahalupa shoyuli itatuklo kvt vbi 
vmmona ka hatak pokoli tuklo foka tok; yakni eka iklvna 
wak toksvli yok achvfa kvt patuffa hinla ohmi ho a yvmih- 
chi tok. l 

15. Mihma tvshka chipota ash osh, micha bilika aiasha, 

micha okla moma kvt wvnihinchi tok: holihta aiasha, micha 
wehpuli vhleha yvmmak kia wvnihinchi ma, yakni vt wina- 
kahanchi tok; yvmohmi ho wvnichi chito fehna tok. 

16. Mihma Sal nan im atoni vhleha hvt Benchamin yak- 
ni Kibeah ya asha tuk osh hopokoyo tok; mihma yakeh ! 
okla chito vt bilvt ivt, bolit itikahanchit ia ho pisa tok. 

17. Yvmohmi ma Sal vt okla apeha tuk a, Himonasi ya 
ho hotihna cha, kuna pi filummit ia tuk okma, ho pisá, im 
achi tok. Mihma hotihna ma, yakeh! Chonahlan, micha i 
nahalupa shoyuli itatuklo kvt yvmma iksho tok. 

18. Mihma Sal vt Ahiah ya, Chitokaka im itombi holito- 
pa ya isht ish lashke, im achi tok. Nitak yemma Ohitokaka 
im itombi holitopa vt Islael im vlla vhleha hak o takla talaia 
tok oka. 

19. Atuk ọ yakohmi tok, Sal vt naholitompa isht vtta ya 
im anumpuli hosh isht anta moma bo, Filistin tushka chi- 
pota vt shakapa ishit mahayvt isht 1 shahlit ia tok. Mihma 
Sal vt naholitompa isht vtta ya, Chibbak a ishi, im achi 
tok. 

20. Mihma Sal, micha okla iit asha kash osh itahoba 
cha, ont itibi tok; mihma yakeh! hatak moma i bvshpo 
falaia aiyukali kvt ilap bika yash į sanali tok; mihma nuk- 
hlakanchvt komunta fehna tok. 

21. Mihma chashpo ka Heblu kaniohmi kvt yakni afullota 
ka ashvt Filistin vhleha ha takla ivt, ont iba binanchi tuk vt 
yummak kia filemvt Islael okla yummvt Sal, micha Chona- 
hlan apeha tuk a ont ibafohka tok. 

22. Mikma Islael hatak vhleha moma kvt Eflaim nvnih 
lumboa tuk mvt, Filistin vhleha hvt yihlepa na haklo mvt, 
yvmmak kia abliovt sakkit in tanampi tok. 

23. Yvmohmi ho Chihowa vt nitak yvmma Islael a hla- 
kofichi tok: mihma itin tanampi kvt Belh-afen a isht ona 
tok. 

24. Mihma Islael hatak vhleha hvt nitak yvmma tikambit 
ilbvsha tok; Sal vt okla ha anumpa kvllo il onochichi hosh, 
Opia itintakla ka nan vpa nana kia vpakmvt, na palummi kvt 
onvtolashke; yvmohmi ho an tvnvp a il aiokha lashke, achi 

tuk atuk oka. Yvmohmi ho okla ha kuna kia nan vpa ha 
vput ik peso ki tok. 

25. Mihma yakni yvmmak inli yatuk moma kvt kowi ya 
ona tok; mihma foi bila vt aka ya alasha tok. 

26. Atuk o okla hvt kowi ya ona ma, yakeh! foi bila vt 
hohoiya tok; yohmi kia hatak kvna kia ishit itih ha isht 
ik ono tok: okla hvt anumpa kvllo yatuk a i nukshopa 
hokvt. 

27. Yohmi kia iki vt okla ha anumpa kvllo il onochichi 
tuk a Chonahlan vt ik haklo tok: yohmi hatuk osh tubi ishi 
tuk vt welit foi bila okvchi cha, ibbak a itih ha isht ona tok : 
micha nishkin vt okcha tok. 

28. Mihma okla hash achvfa kvt ım afl, Chiki vt 
atokolit anumpa kvllo il onochichit, Hatak nana hosh nan 
ilhpak vpakmvt, na palvmmi kvt onvtolashke, im achi tuk 
oke, achi tok. Mihma okla hvt tikambit ilbvsha tok. 

29. Mihma Chonahlan vt, Aki vt yakni ya ilbvshalishke : 
foi bila ilvppa iskvtinosi ishit vpa li mvt, sa nishkin vt okcha 
ka ho pisa, hvchim asilhha Jishke ; 

30. Okla hvt himak nitak ain tvnvp imilayak na wehpoa 
ya vpa fehna tuk ok makheto himak a Filistin vhleha ha 
vbi kvt 1 shahlichi fehna hetuk keyu? achi tok. 

31. Mihma nitak yumma Filistin vhleha ha vbi kvt Mik- 
mash vttvt isht ia hosh Aichalon a isht ona tok. Mihma 
okla tikambi fehna tok. 

32. Mihma okla hvt na wehpoa o yihlepvt chukfvlhpoa, 
micha wak, micha wak ushi aiena ka ishi cha, yummak inli 
ka vbit aka bohli tok: mihma okla hvt issish a aieninchit 
vpa tok. 

33. Yohmi ma Sal a im TY Yakeh! okla hvt issish a 
aleninchit vpa hosh Chihowa ya 1 yoshubvshke, achi tok. 
Mihma, Hvch ik aiahloshke; himak nitak a tvli chito tono- 
lichit ishit hys sum vlashke, achi tok. 

34. Micha Sal vt, It i filamolit okla ha ibachukowvt, 
Hatak puta kvt 1 wak, micha hatak puta kvt in chukfvlhpoa 
ya ilvppa isht vm vla cha, vbit vpashke, micha issish 2 aie- 
ninchit vpa hosh Chihowa ya hvch ik i yoshubo kashke, 

achi tok. Mihma okla moma kash hatak vt i wak aiyukali 
kvt ninak yvmma isht vla cha, yumma ai vbi tok. 

35. Mihma Sal vt alta ya Chihowa ya im ikbi tok; yvm- 
myt alta vmmona mak o Chihowa ya im ikbi tok. 

86. Mihma Sal vt, Ninak a Filistin vhleha ha kiloh iakai- 
ya cha, keho wehponli na onnashke, mikma hatak achvfa 
kia ke hlakoficho kashke, achi tok. Mihma, Nana hosh 
achukma chim ahobakmvt, ish yvmihchashke, okla achi tok. 
Yohmi ma naholitopa isht vtta yvt, Chitokaka ak o akanvl- 
lit il onashke, achi tok. 

37. Mihma Sal vt Chitokaka im anukfila ha i ponaklot, 
Filistin vhleha ha iakaiyvt ia la chi cho? Islael ibbak a ish 
fohka hinla cho? achi tok. Yvmohmi kia nitak yvmma 
anumpa falama ya ik emo ki tok. 

38. Mihma Sal vt, Okla pehlichi moma kvt akanvllit bi- 
lika hvsh lashke; micha himak nitak a nan ashvchi kvt ka- 
nima hatukma pisvt hvsh ithaiyanashke. 

39. Yummak osh Islael a hlakofichi tuk osh Chihowa vt 
okchaya pulla hoka svso Chonahlan ak atuk oh kia illi pul- 
lashke, achi tok. Yohmi kia okla moma itintakla ka hatak 
achvfa kia nana ik acho ki tok. . 

40. Yohmi ma Islael moma ka, In tunnvp achvfa ka hvsh 
hielikma, vno micha Chonahlan svso itatuklo li kvt in tvnnvp 
e hielashke, im achi tok. Mihma okla hvt Sal a, Nana ka 
achukma ish aiahni kak osh ish yvmihchashke, im achi tok. 

41. Yvmohmi ma Sal vt Islael in Chitokaka Chihowa ya, 
Na shoeli ahli kak o ish imashke, im achi tok. Mihma Sal, 
micha Chonahlan ak o ishi tok: amba okla hvto hlakofi tok. 

42. Mihma Sal vt, Uno, micha Chonahlan svso hak o na 
shoeli ish pi onochashke, achi tok. Mihma Chonahlan ak 
o onytola tok. 

43. Mihma Sal vt Chonahlan a, Nana ish yvmihchi tuk 
vt vm anoli, im achi tok. Mihma Chonahlan vt im anolit, 
Peh foi bila iskutinosi ho tvbi svbbak fohka tuk a wishakchi 
a okvchvt isht vpa li tuk, atuk osh yakeh! svlla chishke, 
achi tok, 

44. Mihma Sal vt afalamichit, Chitokaka yvt yakohmi, 


42 I. SAMUEL, 


micha i shahli kia yumihchashke, chilli pulla chi hoke, Cho- 
nahlan ma! achi tok. 

45. Mihma okla hvt Sal a, Chonahlan, yummak osh Islael 
hlakofichi chito ilvppa atahli tuk vt illa chi cho? ik yohmo 
pullashke; Chihowa vt okchaya pulla ka noshkobo ha pa- 
shi o hieli kvt achvfa kia aka itula he keyu-hoke; himak 
nitak a Chitokaka iba toksvli tuk oka, okla im achi tok. Yv- 
mohmi hosh Chonahlan a okla hlakofichi na ik illo ki tok. 

46. Yvmohmi ma Sal vt Filistin vhleha iakaiya kvt fala- 
ma tok: mihma Filistin vhleha hvt ilap aiasha ya ona tok. 

47. Yohmi ho Sal vt apehlichika ishit Islael a pehliechi 
cha, in tunvp moma afolubli ka itibit, Moab, micha Ammon 
in chipota, micha Etom, micha Sobah i miko vhleha, micha 
Filistin okla aiena ka itibi tok; micha kanima yo pit file- 
makmvt, imaiya tok. 

48. Micha tvshka chipota itunahli cha, Amalek okla ha 
issot kanchi cha, Islael wehpuli tuk vhleha ibbak a hlakofi- 
chi tok oke. 

49. Yohmi ka Sal ushi vhleha hvt Chonahlan, micha 
Ishu, micha Melchi-shua: mikma ushetik tuklo hohchifo 
kvt Melab, mikma nakfish hohchifo kvt Michal atok. 

50. Mikma Sal tekchi hohchifo kvt Ahinoam, Ahimaas 
ushetik atok: mikma tvshka chipota į kupetuni vt Sal imo- 
shi Ne hak o ushi yosh Abne hohchifo tok. 

51. Mikma Kish ak osh Sal a iki atok: mikma Abne iki 
ya i Abiel ushi atok. 

2. Mihma Sal i nitak moma ka Filistin okla "y itin ta- 
Wa kvt palummi fehna tok: mihma Sal vt hatak hlamp- 
ko, keyukmvt hatak chilita nukwia iksho kia pisakmvt, il ai 
ishi beka tok. 

IHMA Samuel vt Sal a, Nana ahummit miko chi ato- 

koli li, im okla Islael a ish pehliecha chi ho, Chihowa vt 

sa pila tuk oke: yvmohmi hoka Chihowa im anumpa ola 
ka ish haklashke, im achi tok. 


| 

2. Vba nan okluha il aieshi Chihowa vt, Amalek vt Islael 
a kaniohmichi tok, Echip a kohchvt minti ma, hina takla im 


| ajiehchi tok a ithaiyana lishke. 


3. Himak a ish ia cha, Amalek a issot ish kanchashke, 
vmohminchit nana im asha moma ka okpvnit ish tahlashke : 
micha ish apoahanchi na; amba hatak, micha ohoyo, vllosi, 
micha pishi, wak, micha chukfvlhpoa, kamel, micha issuba 
haksobish falaia aiena ka vbit ish tahlashke, achi tok. 

4. Mihma Sal vt okla ha hoyot itvnahli cha, Telaim a 
hatak aka hika vt tahlepa sipokni tahlepa tuklo, micha Chu- 
tah hatak vt tahlehpa sipokni pokoli a hotihna tok. 

5. Micha Sal vt Amalek in tvmaha holihta ya ona cha, 
okfa ha im alehchi tok. 

6. Mihma Sal vt Kenait okla ha, Oh iá, kanima hvsh 
iashke, Amalek okla ai ititakla ya kohchvt i filummit hvsh 
jashke; keyukma ajeninchit vbit hvchi tahli li na; Islael im 
vlla vhleha hvt Echip a kohchvt aya moma ka hvsh 1 kana 
tok oka, im achi tok. Mihma Kenait vhleha hvt Amalek 
okla ai ititakla ya kohchvt ia tok. 

7. Mihma Sal vt Amalek okla ha issot kanchit, Hafilah 
ai isht ia mvt, Shu ish ona Echip ont ichapaka ya isht ona 
tok. 

8. Micha Amalek okla 1 miko Akak a okchaya ho ishi 
cha, vmohminchit okla moma ika bushpo falaia halupa isht 
vbit tahli tok. 

9. Yohmi kia Sal, micha okla aiena kvt, Akak, micha 
chukfvlhpoa hochukma i shahli, micha wak, micha wak 
himithoa, micha chukfvlhpoa ushi aiena achukma i shahli 
ka ai ishit, micha nana achukma moma ka apoanchi cha, 
vmohminchit vbit ik tahlo ki tok: amba nana okpulo puta 
a shitilema yano vmohminchit okpvnit okla tahli tok. 

10. Yvmohmi ma Chihowa im anumpa hvt Samuel a im 
vlvt, yak ahanchi tok. 

11. Sal a miko ikbit hilechi li tuk vt sa nukhakloshke: 
siakaiya he tuk vt a filvmmi cha, a nan vlhpisa ya ik yvmih- 
cho hoka. Mihma Samuel vt nukhaklo tok; micha Chi- 
howa ya ilbvshvt 1 pahaya na ninak achvfa kvt hlopulli tok. 

19. Micha onna mvt onnahinli fehna moma ho Samuel a 
im anoli kvt, Sal vt Kamel a vla cha, yakeh ! in tunvp imai- 
ya isht ithana ya hilechi cha, fullotvt, hlopullit ivt, Kilkal 
a onushke, achi tok. 

13. Mihma Samuel vt Sal a im ona tok; mihma Sal vt, 
Chihowa i holitopa chia ma! Chihowa i nan vlhpisa yą 
yumihchi lishke, im achi tok. 

14. Mihma Samuel vt, Yohmi hokak o katiohmi ho chuk- 
fvlhpoa yahaya kvt sa haksobish a chukohowa cho? micha 
wak wohoha ka haklo li cho? achi tok. 

15. Mihma Sal vt, Amalek okla ha ai ishit okla isht 
vla tuk oke: chukivihpoa hochukma 1 shahli, micha wak 
hochukma i shahli aiena ka chin Chitokaka Chihowa ya isht 
aiokpvcha chi hosh okla ak osh apoanchi tuk oka; amba 
inla kuno vmohminchit vbit e taiyahli tuk oke, achi tok. 

16. Mihma Samuel vt Sal a, Ish hikiakma, himak nitak 2 
Chihowa vt nana vm achi tuk a chim anoli lashke, im achi 
tok. Mihma, Anoli, im achi tok. 

17. Mihma Samuel vt, Chishno ak inli ish ile pisa kvt 
chiskitinesi mvt, Islael apehlichi puta ka noshkobo ha ish 
toba tok keyu ho? yohmi ma Chihowa vt nan ahummit 
Islael 1 miko chi atokoli tok keyu cho? 

18. Atuk o Chihowa vt nowvt ish aya chi ka chi pila cha, 
Ta, micha Amalek okla nan ashvchi ya vmohminchit vbit ish 
tahlashke, micha ish in tanahampi na ont lushumashke, 
chim achi tok. 

19. Yvmohmi hokak o nanta katiohmi ho Chihowa im 
anumpa ola ka chik im antio hosh, na wehpoa ya o yihlepvt 
hush ishi cha, nana ik achukmo ka Chihowa itikba ya hvsh 
yvmihchi tuk oh cho? im achi tok. 

20. Mihma Sal vt Samuel a, Ahli, Chihowa im anumpa 
ha im antia li tuk, micha yumma pilla sa pila tuk mak o ia 
li tuk oke; micha Amalek i miko Akak a isht vla li tuk; 
micha Amalek okla ha vmohminchit vbit tahli li tuk. 

21. Yohmi kia okla hak osh na wehpoa kaniohmi, chuk- 
folhpoa, micha wak hochukma i shahli, yvmmvt okpulot 
tahvt vmohma he atuk ak o, chin Chitokaka Chihowa ya 

Kilkal a isht ai aiokpucha chi hosh ishi tuk oke, im achi 
tok. 

22. Mihma Samuel vt, Chihowa vt na hukmit isht alok- 
pvchi, micha nan vbit isht aiokpuchi aiena ka aiokpanchi 
kvt, Chihowa im anumpa im antia ka im itilaui ho? Yakeh! 
im antia kak osh nan vbit isht aiokpychi ya 1 shahlikma, 
haponaklo kak osh chukfvlhpoa nakni 1 nia ya 1 shahli hoke. 

23. Chihowa imi sanali kvt isht ahullo nan ashvchi yak o 
chohmikma, chukvsh ilapunla vt nan ik vlhpeso yvmihchi, 
micha naholbvt toba aiokpvchi yak o chohmi hoke. Chi- 
howa im anumpa ha ish kanchi tuk oka, ilap ak kia miko 
ish hikia tuk a chi kanchishke, achi tok. 

24. Mihma Sal vt Samuel a, Sai yoshuba tuk oke: Chi- 
howa 1 nan vlhpisa, micha chim anumpa ha kobvffi li hokvt: 
okla hak o į sa nukshopa cha, im anumpa ha haklo li hatuk 
osh. 

25. Yvimohmi hoka himak a nan ashvchi li ya is sa ka- 
shof cha, filemvt is svba fohka na Chihowa ya aiokpvchi 
lashke, chim asilhha lishke, im achi tok. 

26. Mihma Samuel vt Sal a, Chi awant falamvt ia la he 
keyu: Chihowa im anumpa ish kanchi na Chihowa vt Islael 
i miko yosh ish pehliechi tuk a chi kanchi hoke, im achi 
tok. 

27. Micha Samuel vt ia chi hosh filema ma, im anchi 
wishakchi ya halvlli na hlilafa tok. 

28. Mihma Samuel vt, Chihowa vt himak nitak a Islael 
apehlichika ya chim ai ishi cha, hatak ish ai itilaui achukma 
kyt chi shahli ho imvshke, 

29. Micha Islael imi Hlampko hvt holaba he keyu, micha 
im anukfila hvt mla he keyu: hatak keyu hokvt, im anuk- 
fila hvt inla he keyu hoke, im achi tok. 

30. Yvmohmi ma, Sai yoshubvshke: yohmi kia himak 
ano vm okla im asvnonchi vhleha itikba, micha Islael itikba 
ya is sa holitoblit, fullotvt si awant ish ia na chin Chitokaka 
Chihowa ya aiokpvchi lashke, chim asilhha lishke, achi tok. 

31. Yohmi ho Samuel vt fullotvt Sal a awant ia tok; 
mihma Sal vt Chihowa ya aiokpvchi tok. 

32. Yohmi ma Samuel vt, Amalek okla 1 miko Akak a 
isht hvs sum vlashke, achi tok. Mihma Akak vt yuppulit 
mintit im vla tok. Mihmvt Akak vt, Illi homi kvt ant ia tuk 
pullvshke, achi tok. 

33. Mihma Samuel vt, Chi bushpo falaia vt ohoyo ha 
vlla ik im iksho ikbi chatuk oka, chishki vt ohoyo takla vlla 
ik im iksho ya chi hoke, achi tok. Mihmvt Samuel vt Akak 
a Kilkal ak o Chihowa itikba ya a chanlit tushahlichit tai- 
yahli tok. 

. 384. Yumohmi mvt Samuel vt Lamah ya ona tok; mikma 
Sal vto in chuka Sal in tumaha Kibeah ya ona tok. 

35. Mihma Samuel vt Sal a 1 himmak ma pisvt ayvt ik 

ono hosh illi tok: yohmi kia Samuel vt Sal a ishit yahaya 


tok: mihma Chihowa vt Sal a Islael i miko ikbi hatuk osh 


nukhaklo tok. 


CHAP TASKE 


UMOHMI ma Chihowa vt Samuel a, Katiohmi foka ho 

Sal a isht ish yahaya chi cho? Islael pehliechi tuk 2 
kanchi li tuk oka; chin lapish a bila yo alotuli cha iá; 
Chesse Behlehemait a pit chi pila la chi hoke: yvmma 
ushi vhleha hak o miko ai il ahayuchi li tuk oke, im achi 
tok. 

2. Mihma Samuel vt, Katiohmit ia la hinla? Sal vt 
haklokmvt, suba hinla hoke. Mihma Chihowa vt, Wak 
tek himita ish ishi cha, ish iashke; micha, Nan vbit Chihowa 
isht aiokpvchit aya li hoke, ish achashke, achi tok. 

3. Micha Chesse ya ish hoyo na nan vbit isht alokpvchi 
ya onashke; mikma nana ish kaniohma hi a chim anoli la 
chi hoke: mikmvt kanima ho chi hochifo likma, nan ahvm- 
mit is sum atokola chi hoke, achi tok. 

4. Mihma Samuel vt Chihowa vt im achi tuk mak o 
yumohmi cha, Behlehem a ona tok. Mihma ona ma, tuma- 
ha hatak im asvnonchi vhleha hvt wvnihinchi cha, Achukma 
ahni hosh ish aya cho? achi tok. 

5. Mihma, Achukma ahni hosh aya li: nan vbit Chihowa 

isht aiokpuchit aya li hoke: hvsh ile hullochi cha, nan vbit 
isht aiokpuchi ya si awant hvsh onashke, achi tok. Mih- 
mvt Chesse, micha ushi vhleha ha hullochi cha, nan vbit 
isht aiokpvchi ya ona chi ka im anoli tok. 

6. Atuk o yakohmi tok, okla vla ma, Eliab a atokolit pisa 
mvt, Nan ahamvt Chihowa im vlhtoka yvt itikba ya hikia 
pullvshke, achi tok. 

7. Yohmi kia Chihowa vt Samuel a, Nashuka, micha 
chahaka atokolit ish pisa ná; ak aiokpacho tuk oka: Chi- 
howa vt nana pisa kvt hatak na pisa ka chohmi keyu hokvt; 
hatak vto nashuka ya pisa hoke, amba Chihowa vto chukvsh 
oka atokolit pisa hoke, im achi tok. 

8. Yohmi ma Chesse vt Abinatab a i howa cha, Samuel 
itikba ya ont iachi tuk. Mihma, Ilvppak kia Chihowa vt 
atokoli tuk keyu hoke, achi tok. 

9. Yohmi ma Chesse vt Shammah ya ont iachi tuk. Mih- 
ma, Ilvppak kia Chihowa vt atokoli tuk keyu hoke, achi 
tok. 

10. Anonti Chesse vt ushi untuklo ka mominchit Sam- 
uel itikba ya ont iachi tuk. Mihma Samuel vt Chesse 
ya, Ilvppak kia Chihowa hvt atokoli tuk keyu hoke, im achi 
tok. 

11. Mihma Samuel vt Chesse ya, Ilvppa asha kvot chim 
vila moma ho? im achi tok. Mihma, Nakfish ishtaiyopi 
yosh chukfvilhpoa apistikeli hosh antvshke, achi tok. Mih- 
ma Samuel vt, Pit hoyot isht ish lashke; ilvppa ik lo kisha 

ka e binila he keyu hoke, im achi tok. 

12. Mihma pit hoyo cha, isht vla tok. Mihma ie. 
hummvt, nashuka aiokli pisa achukma tok. Mihma Chi- 
howa vt, Wakaya cha, ish ahummashke: ilvppak osh mih 
mak oka, achi tok. 

13. Yohmi ho Samuel vt bila lapish vlhto kash ishi cha, 
itibapishi ai ititakla ahvmmi tok: mihma nitak yvmma i 
himmak ia ka Chihowa imi Shilombish vt Lewi ya onvtoyu- 
lvt isht ia tok. Yohmi ho Samuel vt wakaya cha, Lamah 
ya ona tok. 

14. Amba Chihowa imi Shilombish vt Sal a issvt ia na 

Chihowa vt ik yohmi ahni na shilombish okpulo yosh nuk- 
hlakvshli tok. 

15. Mihma Sal in tishu vhleha hvt, Yakeh! himak a shi- 
lombish okpulo yosh Chitokaka yvt ik yohmi ahni na chi 
nukhlakvshlvshke. 

16. Yohmi ka pi shahli hvt in tishu vhleha ha itikba aia- 
sha ka ik im apesa na hatak hap olachi imponna ka ik im 
ahayuchí ; atukma yakohma hi oke, shilombish okpulo yosh 
Chitokaka vt ik yohmi ahni na chi onvtolakma, ibbak a isht 
olacha hi oke, mikma nuktvla hi oke, im achi tok. 

17. Yvmohmi ma Sal vt in tishu vhleha ha, Himak a nan 
olachi imponna ka hvs sum ahayuchi cha, isht hvs sum 
vlashke, im achi tok. 

18. Yvmohmi ma in tishu vhleha ha ai achufa kyt afala- 
minchit, Yakeh! Behlehem hatak Chesse ushi yosh nan 
olachi kvt imponna, micha hatak hlampko, chilita, nukwia 
iksho, micha hatak tvnvp, micha anumpuli kvt imponna, 
micha hatak pisa achukma hoke, yohmi ho Chihowa vt iba- 
foyuka hoke. 

19. Yvmohmi ho Sal vt Chesse ya anumpa shali ya pit 
in tihleli cha, Chiso Lewi chukfvlhpoa pehliechit ahanta ka 
et is sa pilashke, achi tok. 

20. Mihma Chesse vt issuba haksobish falaia ya pvska 
shapolichi mvt, oka paki vt kotoba achvfa, micha issi kosoma 
ushi vt achufa ho ushi Lewi ibbak a fohki cha, Sal a pit i 
pila tok. f 

21. Mihma Lewi vt Sal a im ona cha, itikba ya hikia tok ; 
mihma heh ahni fehna tok: mihma na halupa 1 shoyuli toba 
tok. 

22. Mihma Sal vt Chesse ya pit im anolit, Lewi vt sa tik- 
ba ik hikiá, ish im ahnashke, a holhponaya hanta si ai aha- 
yuchi hoka, achi tok. 

23. Atuk o yakohmi tok, shilombish okpulo vt Chitokaka 
vt ik yohmí ahni na Sal a onvtolakma, Lewi vt hap ishi cha, 
ibbak isht olachi beka tok: yohmi ho Sal vt okcha cha, 
nuktulakma, shilombish okpulo vt 1 filvmmit kunia beka 
tok. | 

CA Aaa 


UMOHMI ma Filistin okla hvt itiba chi hosh tushka 
chipota ya hoyot itvnahli tok: micha Ephes-tammim 
yakni Shochoh, yummvt Chutah immi ho iti hoyot ai itv- 
naha cha, Shochoh, micha Asekah ititakla yak o binanchi 
tok. 

2. Mihma Sal, micha Islael hatak vhleha hvt iti hoyot 
itunaha cha, Elah okfa bilika yak o binanchi cha, Filistin 
vhleha ha itiba chi kvt achukmalit hilechit il atahli tok. 

3. Mihma Filistin vhleha hvt in tunnvp nvnih ho hielikma, 
Islael vt in tvnnvp nvnih ho hieli tok: mihma okfa hosh 
ititakla ya talaia tok. 

4. Mihma Filistin vhleha im vibina ha hatak chito yosh 
hohchifo kvt Koliah Kalh vtta achi hosh, chaha kyt kubit 
hannali cha, span achvfa aiena hosh kohchvt ia tok. 

5. Micha asonak lakna iahlipa ho iahlipeli mvt, tuli kvllo 
tunna nafohka isht im vlhtaha tok; nafohka vt asonak lakna 
yosh weki kvt shekel tahlepa sipokni tahlapi tok. 

6. Micha iyubi hoyolo kvt asonak lakna shulush falaia 
yokma, telihpa vt asonak lakna yosh shinak ha ititakla ala- 
taya tok. 

7. Mikma in tvbi tuli halupa ontvla vpi vt nan tunna okho- 
wata yak o chiyuhmi tok; mikma in tvbi tuli halupa ontula 
noshkobo hvt tuli yosh shekel tahlepa hannali tok: mihma 
telihpa 1 shoyuli kvt itikba ya aya tok. 

8. Micha hikivt Islael tushka chipota ha chitolit i pahaya 
cha, Katiohmi ho kohchvt hvsh itiba chi kyt il atahlit 
hvsh hieli cho? Uno vt Filistin hatak sia keyu? mikma 
hvchishno vt Sal m tishu hvchia keyu ? hatak achufa ka 
hush il ai atokoli na kohchvt mintit vm vlashke. 

9. Satibi cha, svba hinla hokma, yohmikma hvchin tishu 
e tobashke : amba imaiya lish, vbi likma, pin tishu hush to- 
ba cha, hvsh pi nutaka chi hoke, im achi tok. 

10. Mikmvt Filistin ash osh, Himak nitak a Islael tushka 

chipota ya pañ lishke; hatak achufa ka is sama na itibi 
lashke, achi tok. 

11. Sal, micha Islael moma kvt Filistin ash im anumpa 
yvmma haklo mvt, chukvsh ielli cha, nukshopa fehna tok. 

12. Yohmi ka Lewi yvmmak ash osh Eflahlait Behlem- 
chutah hatak Chesse hohchifo ho ushi atok: micha yummvt 
ushi vhleha hvt untuchina hosh im asha tok: mihma hatak 
ash osh Sal vt ahanta nitak a hatak sipokni vlhpisa hosh 
hatak takla aya beka tok. | 

13. Mihma Chesse ushi vhleha akni tuchina kvt Sal a 
iakaiyvt itiba chi hosh ia tok: ushi tuchina itiba chi hosh ia 
tok hohchifo kvt akni vmmona vt Eliab okma, pit iakaiya 
kut Abinatab okma, ont atuchina kvt Shammah atok. 

14. Mihma Lewi ak osh nakfish ishtaiyopi atok: mikma 
akni fehna tuchina kak osh Sal a iakaiya tok. 

15. Amba Lewi vto ia tuk vt iki in chukfvlhpoa Belh-le- 
hem asha ho ipeta chi hosh Sal a 1 filummit falamvt ia 
tok. 

16. Mihma Filistin ash osh onnahinli, micha opiakma a 
kvnvllit bilika ia mvt, nitak pokoli ushta ho ile haiakvchi 
tok. 

17. Mihma Chesse vt ushi Lewi ya, Onush vlwvsha ilvp- 
pa efah achvfa ho, micha pvska lumbo pokoli ilvppa ishi 
cha, maleli hosh chitibapishi im vlbina ha ish iashke. 

18. Micha pishukchi palvska pokoli ilvppa in tahlepa 
sipokni 1 kvpitvni ya isht ish im ona cha, chitibapishi hvt 
kaniohmi hosh mayakma ish pisa cha, heh ahni isht akosti- 
ninchi ish im isha chike, im achi tok. 

19. Yohmi ka Sal, micha yvmmak ash osh, micha Islael 
hatak puta moma kvt Filistin vhleha ha itibi hosh Elah okfa 
hak o aiasha tok. 

20. Atuk o Lewi vt onna ha onnahinli ho wakaya cha, 
chukfvlhpoa ya apistikeli im ashachi mvt, iki vt im apesa 
tuk mak o ishi cha, ia tok: micha itichanvlli aiasha ya ona 
ma, tushka chipota vt itiba chi hosh im vlhtahvt achukmvt 
hiohli hosh itiba chi kvt shakapa tok. 

21. Islael micha Filistin vhleha alena kvt itiba chi kut 

hiohlit il atahli tok; mikma tvshka chipota laua bika hosh 
itichapvt hiohli tok. 

22. Mihma Lewi vt nan isht aya tuk vt nan isht aya apis- 
tikeli ibbak a fohki cha, malelit ia hosh, tvshka chipota vt 
itiba chi hosh im vihtahvt achukmvt hiohli ka ont ibachu- 
kowa cha, itibapishi vhleha ha aiokpvchi tok. 

23. Atuk osh anumpulit hikia ma, yakeh! Filistin ha- 
tak Kalh ai vtta Koliah hohchifo kash osh Filistin tvshka 
chipota laua ya kohchvt minti tok; micha anumpa yvmmak 
ash inli ho anumpohonli tok : mihma Lewi vt haklo tok. 

24. Mihma Islael hatak moma kvt hatak ash pisa mvt, i 
yihlepa cha, nukshopa fehna tok. 

25. Mihma Islael hatak vhleha hvt, Hatak ilvppvt vla ka 
hush pisa cho? Islael a pafa chi hosh vla pullvshke : 
atuk o yakohma chi, hatak nana hosh vbikma, miko vt imi- 
layak chito ishit holitobla chi hoke, micha ushetik a imak- 
mvt, iki in chuka achvfa ya noshkobo atobbi ya issvcha hi 
oke, achi tok. 

26. Mihma Lewi vt hatak bilika hieli tuk a im anumpuli 
mvt, Hatak kvna hosh Filistin ilvppa vbi cha, Islael ishit 
hofahya ka ishit kanchikma, 1 katiohma chi cho? Filistin 
hatak hakshup ik tapo ilvppvt kuta hatuk osh Chitokaka 
okchaya in tvshka chipota ya pafa hinla cho? achi tok. 

27. Mihma okla hvt afalamichit, Hatak kuna hosh wbik- 
ma, ilvppa chohmi kash o yvmihcha chi hoke, im achi tok. 

28. Mihma akni fehna, Eliab vt hatak vhleha ha im anum- 
puli ma, haklo tok; mihmvt Eliab vt Lewi ya 1 nokowa kvt 
libbi fehna cha, Nanta katiohmi ho mintit ish la tuk 0? 
micha kvta hak osh apistikela chi ho chukfvlhpoa kanomosi 
kash yakni haiaka ya issvt ish minti tuk o? ish ilefehnvchi, 
micha chi chukvsh ik achukmo ka ithana li; itibi kak o 
pisa ka ish ahni hosh ish la hoka, achi tok. 

29. Mihma Lewi vt, Himak a nanta ho katiohmi li ho? 
yvmohma he ai vlhpiesa kvt asha keyu cho? achi tok. 

30. Micha filema mvt, inla ho anumpa yvmmak ash inli 
ho anumpuli tok: mihma okla hvt tikba kash chohmichit 
anonti afalamichit anumpuli tok. 

31. Mihma Lewi vt anumpuli tuk vt annoa ma, okla vlbi- 
telit Sal a im anoli tuk; mihma Sal vt pit hoyo tok. 

32. Mihma Lewi vt Sal a, Yvmmak o mvhli ho hatak 
kvna kia chukvsh ik iello kashke; chin tishu hak osh ia cha, 
Filistin ilvppak ash itibashke, im achi tok. 

33. Mihma Sal vt Lewi ya, Filistin ilvppa itibi ka nana 
ish kaniohma he keyu, peh vlla chia fehnakma, yummuvto 
hatak tvnvp vlla moma isht auehinchi tok oke, im achi 
tok. 

34. Mihma Lewi vt Sal a, Chin tishu hvt iki in chuk- 
folhpoa apistikeli hosh anta tuk 0, koi chito, micha nita ita- 
tuklo kvt alokoli achvfa ka chukfvlhpoa ushi achvfa kaa 
kohchit ishi tok oke. 

35. Mihmvt kohchvt iakaiyvt vbi lish, itakha foyuka tuk 
a hlakofichi li tok oke: micha wakayvt si afama ma, nutak- 
hish a hoklit ishi lish, issot wbi li tok oke. 

36. Chin tishu hvt koi chito, micha nita ya itaieninchit 
vbi li tok oke: micha Filistin hakshup ik tapo iluppvut yvm- 
ma achvfa ka chohma chi hoke; Chitokaka okchaya in tvsh- 
ka chipota ya pafi tuk okvt, im achi tok. 

37. Micha Lewi vt achakalinchi mwt, Chihowa, yvmmak 
osh koi chito ibbak, micha nita ibbak a a sa hlakofichi tuk 
vt Filistin ilvppa ibbak ak kia a sa hlakoficha chi hoke, achi 
tok. Mihma Sal vt Lewi ya, Iá, mikma Chihowa vt chiba 
foyukashke, im achi tok. 

38. Micha Sal vt ilap 1 nahalupa akinli Lewi ya fohkv- 
chi mvt, asonak lakna iahlipa ha noshkobo iahlipelichi mvt, 
tuli kvllo tvnna nafohka ya fohkvchi tok. 

39. Micha Lewi vt tvnvp nafohka paknaka ya bvshpo 
falaia ya il isht vskofvchi mvt, ivt pisa tok; abvchit ik peso 
kisha hatuk okot. Mihmvt Lewi vt Sal a, Ilvppa ieshi li 
kvt ia la he keyu, abvchit ak peso kisha hatuk okot. Micha 
Lewi vt shoeli tok. 

40. Mihmvt tubi ya ishi mvt, bokushi tuli halushki tahlapi 
ho ai aiowa cha, chukfolhpoa apistikeli i bahta, bahta ishi 
tuk mak osh apitta tok: micha ishit pila vt ibbak a foka 
tok; mihmvt Filistin ash bilika ia tok. 

41. Mihma Filistin vt minti mvt, Lewi ya bilika ula tok; 
mihma telihpa i sholi yash osh tikba ia tok. 

42. Atuk o Filistin ash osh filemovt Lewi ya pisa. mvt, 
ik ahobalot shitilema tok: peh himita fehna cha, nashuka 
humma, micha pisa ha okshauanli hatuk oka. 

43. Micha Filistin ash osh, Ofi sia ho tvbi ish ieshi hosh 
is sum vla cho? im achi tok. Mihmvt Filistin vt i nahol- 
bvt toba puta ka hochifot Lewi ya kalakshichit mihachi tok. 

44. Micha Filistin vt Lewi ya, A minti, mikma chi nipi 
ya hushi puta vba itvnowa, micha nampoa puta yakni 
haiaka aiasha ka ipeta lashke, im achi tok. 

45. Yohmi ma Lewi vt Filistin a, Bushpo falaia, micha 
tubi tuli halupa ontvla, micha telihpa alena ho ish ieshi hosh 
is sum vlvshke: amba vno vto vba nan okluha il aieshi Chi- 
howa, micha Islael tvshka chipota in Chitokaka ish pafi tuk 
mak o hochihifo hosh chim vla lishke. 

46. Himak nitak a Chihowa vt chishno ya svbbak a chi 
fohki na issot chi kanchi likmvt, chi noshkobo ha tubli la 
chi hoke; micha Filistin tushka chipota nipi illi ya hushi 
puta vba itvnowa, micha nampoa nukshopa puta yakni aia- 


sha ka ipeta la chi hoke; yohmi.ho Chitokaka vt Islael 1 


yakni ya ahanta ka yakni moma kvt ithaiyanashke. 

47. Micha okla ilvppa aiasha kvt Chihowa vt bushpo 
falaia, micha tubi tuli halupa ontvla ishit hlakofichi keyu ka 
ithaiyanashke : itibi kvt ont a kaniohma hi a Chihowa immi 
hokvt, hvchishno ya pibbak a hvchi fohka chi hoke, im achi 
tok. 

48. Atuk o yakohmi tok, Filistin ash osh wakaya mvt, 
Lewi ya afama chi hosh akanvllit minti ma, Lewi vt tushpa 
hosh malelit tvshka chipota vt itiba chi hosh im vlhtahvt 
hiohli ka ivt, Filistin ash afama chi hosh ia tok. 

49. Micha Lewi vt ibbak a bahta ya pit shamvllichi cha, 
tuli ya kohchit ishi cha, pila mvt, Filistin ash ibitakla isso 
na tvli vt ibitakla ya chukowvt oka kvnia tok: mihma na- 
shuka ishit hlipivt aka itula tok. 

50. Yohmi hosh Lewi vt ishit pila, micha tuli yo ieshi 
hosh Filistin ash imaiya cha, Filistin ash isso cha, vbi tok; 

yohmi kia Lewi ibbak a bvshpo falaia vt foka tok keyu 
hoke. 

51. Yvmohmi hosh Lewi vt malelit, Filistin a ont o hikia 
cha, 1 bushpo falaia ya 1 shukcha ya shufit ishi cha, vbi 
mvt, ishit chanlit noshkobo ha tvbli tok. Mihma Filistin 
vhleha hvt hatak in chaha yash osh illi na pisa mvt, yihlepa 
tok. 

52. Mihma Islael hatak vhleha, micha Chutah hatak 
vhleha aiena kvt wakaya cha, shakampa mvt, hliolit isht ia 
hosh okfa ish ona ka, micha Eklon holihta okhissa ya isht 
ona tok. Mihma Filistin vhleha hvt nvhlvt chilofvt maya 
kvt, Shaalaim pilla mayvt Kalh, micha Eklon a ont vhli 
tok. 

53. Mihma Islael im vlla vhleha hvt Filistin vhleha ha 
hlioli tuk vt falama cha, im vlhtipo puta ka wehpuli tok. 

54. Mihma Lewi vt Filistin ash noshkobo ya ishi cha, 
Chelusalem a isht ona tok: amba i nahalupa hano im vih- 
tipo yak o ashachi tok. 

55. Mihmvt Lewi vt kohchvt Filistin ash itibit ia na Sal 
vt pisa mvt, tushka chipota i kvpitvni Abne ya, Abne ma! 
hatak himita ilupput kuta hak o ushi yo? im achi tok. 
Mihma Abne yvt, Chi shilombish vt okchaya pulla ka anoli 
la he keyushke, miko ma ! achi tok. 

56. Mihma miko vt, Hatak himita yash osh kama ushi 
yokma ponaklo, achi tok. 

57. Atuk o Lewi vt Filistin ash vbit falama ma, Abne vt 
ilauelit Filistin ash noshkobo ya jeshi ho Sal itikba ya isht 
ula tok. 

58. Mihma Sal vt, Hatak himita chia ma! hatak nanta 
ushi chia ho? im achi tok. Mihma Lewi vt afalamichi mvt, 
Chin tishu Chesse Behlehemait ushi sia hoke, achi tok. 


CHAPTA XVIII 


E o yakohmi tok, Sal a im anumpuli tuk vt ont 
tahli ma, Chonahlan imi shilombish vt Lewi imi shilom- 

bish a abonutut kunia tok; micha Chonahlan ahoh ahni 
kvt ilap imi shilombish ak inli chiyuhmi tok. 

2. Mihma Sal vt nitak yumma ishi cha, himmakma iki in 
chuka ya ik iá, ik im ahno ki tok. 

3. Mihma Chonahlan, micha Lewi itatuklo kvt nana A im 
vlhpisa it im apesa tok, i hullo kvt ilap imi shilombish ak 
inli chiyuhmichi hatuk okvt. 

4. Mihma Chonahlan vt anchi holitopa foyuka tuk vt 
shufi cha, Lewi ya ima tok; micha i nafohka, micha i bvsh- 
po falaia, im iti tanampo, micha im vskofvchi aiena kash 
kia ima tok. 

5. Mihma Lewi vt kanima yo Sal vt pilakma, ihiya hosh 
ahanta cha, ile hopoyuksvli tok: mihma Sal vt hatak tunup 
aya ya pehlichi ikbi ma, okla moma kvt pisa kvt aiokpan- 
chikma, Sal in tishu vhleha hak kia pisa kvt aiokpanchi tok. 

6. Atuk o yakohmi tok, Filistin hatak ash vbit aya tuk 
vt Lewi vt falamvt vla ma, choyo vhleha hvt Islael in tv- 
maha holihta puta ka kohchvt talovt, hihlvt, ahlepushi puta, 
micha nan isht taloa ieshi hosh, DANAEA hosh miko Sal a 
afama chi hosh minti tok. 

7. Mihma ohoyo vhleha hash osh nan isht taloa olahan- 
chit, iti falamolichit achi kvt, Sal vt tahlepa sipokni ho 
vbikma, Lewi vto tahlepa sipokni pokoli ho vbishke, achi 
tok. 

8. Mihma Sal vt nukhobela fehna cha, nan achi kash ik 
im vlhpeso tok; micha, Lewi ano tahlepa sipokni pokoli ho 
i hotihna hokak osh, vno ano tahlepa sipokni bano ho 2 
hotihnvushke, achi tok: yvmma 1 shahli ho ishi kvt nanta 
hinla cho? apehlichika yak keyu kvt ? 

9. Micha Sal vt nitak yumma vttvt isht ia ka Lewi ya i 
nuktvhla tok. 

10. Atuk o onna ma yakohmi tok, shilombish okpulo vt, 
Chitokaka yut ik yohmi ahni na Sal a ont onvtola tok; 
mihma aboha iklvna tasimbot ai anumpuli tok: mihma Lewi 
vt tikba chatuk akinli chohmit ibbak a isht olachi tok: 
mihma Sal ibbak a tubi tuli halupa ontvla vt foka tok. 

11. Mihma Sal vt tvbi tuli halupa ontvla ya pila tok; 

Lewi ya issot aboha okhowata ya anvhlichi lashke, achi 
hatuk osh. Mihma Lewi vt hitukla ha 1 kanvllit kohcha 
tok. 

12. Mihma Sal vt Lewi ya 1 nukshopa tok; Chihowa vt 
ibafoyuka cha, Sal ano 1 filummi hatuk o. 

13. Yvmohmi kak o Sal vt ilap ai ititakla ya kanvllichi 
cha, tahlepa sipokni pehliecha chi ho i kvpitvni ikbi tok: 
micha okla itikba ya akohchit ivt ont chukohowa tok. 

14. Mihma Lewi vt nana a kaniohmi puta kvt ile hopo- 
yuksvli tok; mihma Chihowa vt ibafoyuka tok. 

15. Yvmohmit ile hopoyuksali fehna na Sal vt pisa mvt, 
1 nukshopa tok. 

16. Yohmi kia itikba ya akohchvt ivt, ant chukohowa 
hatuk o, Islael moma, micha Chutah moma aiena kvt Lewi 
ya holitobli tvk. 

17. Mihma Sal vt Lewi ya, Yakeh! svso tek akni Melab 
yvmmvt chi tekchi ya chi ho chima la chi hoke: peh nuk- 
wia ikshot is svm in chilitvt Chihowa im itibi ya ish itibash- 
ke, im achi tok. Svbbak vt ik onvtolo kashke, amba Filis- 
tin okla ibbak ak osh onvtolashke, Sal vt achi hatuk okvt. ; 

18. Mihma Lewi vt Sal a, Kuta sia hoh cho? Islael ai 
ititakla ha vm ilhfiopak, micha aki in chuka achvfa vt nanta 
hatuk o miko ya iyupi la hinla cho? im achi tok. 

19. Atuk oh kia yakohmi tok, Sal ushetik Melab a Lewi 
ya ima he vihpesa ak inli kia, Meholahlait hatak Atliel ak ọ 
tekchi yachi ho ima tok. j 

20. Mihma Michal Sal ushetik vt Lewi ya anushkunna 
tok: mihma Sal a okla im anoli ma, nana ka im vlhpesa tok. 

21. Mihma Sal vt, Yvmmak o ima lashke, yohmikma isht 
ibetvbli na Filistin okla ibbak vt im asanalashke, achi tok. 
Yvmohmi hosh Sal vt Lewi ya, Himak nitak a tuklo ka 
achufalit is sum iyupa chi hoke, achi tok. 

22. Mihmvt Sal vt in tishu vhleha ha im apesvt, Lewi ya 
lumvt hvsh im anumpulit, Yakeh! miko vt chi ahninchish- 
ke, mikma in tishu vhleha hvt chi holitoblishke: yumohmi 
hoka himak ano miko ya ish iyupashke, hvsh achashke, achi 
tok. 

23. Mihma Sal in tishu vhleha Hvt anumpa yumma Lewi 
haksobish a haklochit anumpuli tok. Mihma Lewi vt, Miko 
iyupi ka nana ik ahobo hvchim ahoba cho? vno vto hatak 
ilbvsha,holitopa keyu sia hoka, achi tok. 

24. Mihma Sal in tishu vhleha hvt im anoli kvt, Ilvppak 
o Lewi vt anumpulishke, achi tok. 

25. Mihma Sal vt, Ilvppak o hvsh im achashke, miko vt 
choyo vlhtoba bunna keyu, amba miko vt in tvnvp a ilai- 
okha chi kvt, Filistin tikba hakshup tahlepa achvfa ho ahni 
hoke, achi tok. Yohmi kia Sal vt Filistin okla ibbak ako 
isht akuma hi a ahni tok. 

26. Atuk o in tishu vhleha hvt Hepi ya anumpa Erpa 
im anoli ma, Lewi vt miko iyupi ka im vlhpesa fehna tok : 
atuk o nitak vlhpisa vt ont ik taho kisha tok. 

27. Yvmohmi ma Lewi, micha hatak apeha tuk aiena kvt 
wakayvt ilhkoli cha, Filistin tahlepa tuklo ho wbi tok: 
micha Lewi vt tikba hakshup isht vla tok; mihma holh- 
tina ont ai vlhpiesa ho miko ya ant okla ima tok, yohmi na 
miko iyupa chi hatok. Mihma Sal vt tekchi yachi ho ushe- 
tik Michal a ima tok. 

28. Mihma Chihowa ùt Lewi ya ibafoka, micha Sal ushe- 
tik Michal vt Lewi ya anushkunna ka pisvt ithana tok. 

29. Yohmi mvt Sal vt isht 1 shahlit Lewi ya 1 nukshopa 
tok: micha Sal vt Lewi ya in tvnvp toba kvt i shahlit 
mahaya tok. 

30. Yohmi ma Filistin pehlichi vhleha hvt kohchvt ia 
tok: atuk o yakohmi tok, kohchvt ia haya, Lewi wt ile ho- 
poyuksali kvt Sal in tishu vhleha moma ka 1 shahli tok: 
yohmi ho hohchifo hvt holitopa fehna tok. 


CHAPTA XIX. 


UMOHMI ma Sal vt ushi Chonahlan, micha in tishu 
vhleha moma ka im anumpulit, Lewi ya tba chi ka 

i miha tok. 
2. Yohmi kia Chonahlan, Sal ushi vt Lewi ya ahninchi 

fehna tok: micha Chonahlan vt Lewi ya im anolit, Aki Sal. 
vt chiba chi hosh chi hoyoshke: yohmi hoka himak a ahah! 
ish il aiahni na onnahinlashke, micha ish luma cha, alumaka 
ish ahantashke. 

3. Micha kohchvt ia lish, ish ai anta osapa ya aki ont 
apontut hikia lish, it im anumpuli lashke; micha nana ho 
pisa likmvt, yummak o chim anoli la chi hoke, achi tok. 

4. Mihmvt Chonahlan vt iki Sal a im anumpulit anumpa 
achukma ho Lewi ya isht anumpuli mvt, Miko vt in tishu 
Lewi ya na kaniohmichit ik im ashvcho kashke; nana chim 
ashvchi tuk keyu hoka; micha nana isht ahanta kvt achuk- 
ma fehna kak o chi ahni tuk oka. 

5. Ilap im ilhfiopak a ibbak fohkit ieshi cha, Filistin ash 
vbi tuk oka; mihma Chihowa vt Islael moma ka ahlakofi 
chito ho im atahli tuk oke: chishno vt ish pisa cha, chi 
yukpa tuk oke: yohmi ka nana kaniohmi keyu ka Lewi ya 
ish bi cha, nan okpvni keyu issish a hlatvblit chi yoshuba 
chi cho? im achi tok. 

6. Mihma Sal vt Chonahlan a i haponaklo tok: micha 
Sal vt anumpa kvllo il onochit anumpulit, Chihowa vt ok- 
chaya pulla ka illa he keyú, achi tok. 

7. Mihma Chonahlan vt Lewi ya 1 howa cha, Chonahlan 
vt yumma moma ka im anoli tok. Micha Chonahlan vt 
Lewi ya Sal a isht im ona na tikba chatuk a chohmit takla 
ahanta tok. 

8. Atuk o anonti tvnvp vt asha tok: mihma Lewi vt 
kohchvt ia cha, Filistin okla ha itibi cha, vbit tahli na illi 
kvt laua fehna tok: mihma okla 1 yihlepa tok. 

9. Mihma Chihowa vt ik yohmi ahni na shilombish ok- 
pulo vt, Sal vt tvbi tvli halupa ontvla vt ibbak foyuka hosh 
im aboha asha ma onvtola tok: mihma Lewi vt ibbak isht 
olachi tok. 

10. Mihma Sal vt Lewi ya tvbi tvli halupa ontvla aboha 
okhowata ka isht anvhlichi bunna tok: yohmi kia Sal itikba 
ya i kannakli na aboha okhowata ka tubi tuli halupa ontvla 
nvhlit a hilechi tok: mihma Lewi vt maleli cha, ninak 
yumma hlakofi tok. 

11. Micha Lewi in chuka im aiehchi cha, onnahinlikma 
vba chi ho Sal vt anumpa shali ya pit tihleli tok; micha 
Michal Lewi tekchi vt im anolit, Himak ninak a chik il ok- 
chalinchokmvt, onnaha ma chilla chi hoke, achi tok. 

12. Yohmi mvt Michal vt Lewi ya okhissushi pit kohchit 
akowuchi tok: mihma ia cha, malelit hlakofi tok. 

13. Mihma Michal vt naholbvt toba yo topa hash bohli 
cha, issi kosoma hishi vlhpishi yo vlhpishichichi cha, nan- 
tvnna isht ompohomo tok. 

14. Atuk o Lewi ya isha chi ka Sal vt anumpa shali ya 
tihleli ma, Abeka hoke, achi tok. 

15. Mihma Lewi ya pisa chi ho Sal vt anonti anumpa 
shali ya tihleli cha, Topa ha on itonla ho ishit hvs sum vla 
na vbi lashke, achi tok. 

16. Atuk o anumpa shali vhleha hvt ont chukowa ma, 
yakeh! naholbvt toba hvt topa hash issi kosoma hishi vlh- 
pishi yo vlhpishi hosh itonla tok. 

17. Mihma Sal vt Michal a, Nanta Paon ho yakohmi- 
chit is sa haksichi cha, an tunvup a ish chuffichi na hlakofi 
cho? im achi tok. Mihma Michal vt afalamichit Sal a, Ak 
iá, nanta katiohmi ho chibi la chi cho? vm achi tuk oke, 
achi tok. 

18. Yohmi ho Lewi vt maleli cha, hlakofit, Samuel vt 
Lamah ya anta tuk o im ona cha, Sal vt kaniohmichi tuk a 
moma im anoli tok. Mihmvt yvmmvt, micha Samuel ita- 
tuklo kvt ivt Naiolh ak o ont ashwa tok. 

19. Mihma Sal a im anolit, Yakeh! Lewi vt Lamah yak- 
ni Naiolh ak o antushke, achi tok. 

20. Mihma Lewi ya isha chi ho Sal vt anumpa shali ya 
tihleli tok: atuk o hopaii kaniohmi kvt Shilombish anukfo- 
yukvt anumpuli ma, Samuel vt vlhtoka tuk osh pehliechit 
hikia na okla pisa ma, Chitokaka imi Shilombish vt Sal im 
anumpa shali vhleha ha onvtola ma, yummak kia Chihowa 
ya aiokpahanchi tok. 

21. Atuk o Sal a im anoli ma, anumpa shali inla yo 
tihleli ma, Shilombish anukfoyukvt okla anumpuli ak inli tok. 
Mihma Sal vt anonti ont atuchina ma, anumpa shali ya 

tihleli ma, Shilombish anukfoyukvt okla anumpuli akinli 
tok. 

22. Yohmi ma ilap ak kia ivt, Lamah ya ona cha, kvli 
chito yosh Sechu a hikia họ ona tok: micha ponaklot, 
Samuel, micha Lewi itatuklo mvto? achi tok. Mihma 
achvfa hosh, Yakeh! Lamah yakni Naiolh ako ashwa hoke, 
achi tok. 

23. Mihma Lamah yakni Naiolh ak o ona tok: mihma 
Chitokaka imi Shilombish vt onvtola akinli tok, micha 
Shilombish anukfoyukvt anumpulit mahayvt Lamah yakni 
Naiolh a ona tok. 

24. Micha im anchi yak kia shoelit tahli cha, Samuel 
itikba ya Shilombish anukfoyukvt anumpuli ak inli tok; 
micha nipi bieka chiyuhmi hosh itoyula na nitak yvmmvt 
shoyuhbi cha, ninak yummvt ont hlopulli tok. Yvmohmi 
ho achi kvt, Sal ak kia hopaii vlhleha ha ibafoyuka cho? 
okla achi tok. 


CHAPTA XX. 


IHMA Lewi vt Lamah yakni Naiolh a issvt, malelit 
Chonahlan a, Nanta ho katiohmi li tuk oh cho? nana 
ashvchi li kút nanta ho? micha chiki itikba ya nana ik vłh- 
peso yvmohmi li kvt nanta ho vm ilhfiopak a hoyo cho? 
ont achi tok. 

2. Mihma, Ik yvmohmo kashke, chilla he keyushke: 
yakeh! aki vt nana chito hokmá, keyukmvt iskitini hokmá, 
nana kia ik svm anolo kvt yvmihcha he keyu hoke: micha 
nanta katiohmi ho aki vt iluppa an luhma hinla cho? yoh- 
ma he keyú, im achi tok. 

3. Mihma Lewi vt anumpa kullo il onochit anumpulit, Is- 
sa kana ka chiki vt ithana kvot ahli; atuk osh achi kvt, Cho- 
nahlan vt ik nukhaklo ka chi kvt ilvppa ik ithano kashke : 
yohmi kia Chihowa okchaya pulla ka, micha chimi shilom- 
bish vt okchaya pulla ka, peh ahabli achvfa ohmi hosh aiilli, 
micha si ititakla ya takali hoke, achi tok. 

4. Yohmi ma Chonahlan vt Lewi ya, Nana ho chimi shi- 

lombish vt ahnikma, chi yumihchi lashke, im achi tok. 
5. Mihma Lewi vt Chonahlan a, Yakeh! onna hayvt 
hushi talali yoke, yohmi ka miko vt impvt binilikma, takla 
binili la he vlhpesa : yohmi kia, Ak ia cha, yakni haiaka ya 
ak luma na nitak ont atuchina ik opiá. 

6. Chiki vt iksho si ahni yobakma, yohmikma yak ish 
achashke, Lewi vt malelit Behlehem in tvmaha holihta ya 
ona hi a achunanchit vm asilhha tuk oke: yvmma in chuka 
achvfa moma kvt afummikma nan vbit isht aiokpvchi isht. 
asha hoka. 
= Ħ7. Yakohmikma, Vlhpesa, achikma, chin tishu hvt it i 
kana ha chi hoke: amba nuklibesha fehnakmvt, nana ik 
achukmo anukfilli ka ish ithaiyanashke. 

8. Yvmohmi hoka chin tishu ha ish i kanashke; Chihowa 
itikba ya chin tishu ha nana it im vlhpisa ish it im apihisa 
tuk okot: yvmohmi ak inli kia nan ashvchi vt si atakalikma, 
chishno akinli hosh is svbashke; nanta katiohmi ho chiki 
ya svsht ish im ona hinla cho? im achi tok. 

9. Mihma Chonahlan vt, Ik chi yumohmo kashke; nana 
ik achukmo kvt chi onvtola hi a aki vt anukfilli ka ithana li 
fehnakmvt, ak chim anolo ka hinla cho? achi tok. 

- 10. Yvmohmi ma Lewi vt Chonahlan a, Kuta hosh vm 
anola chi cho? micha chiki vt kvllochi hosh chim anumpu- 
lik mvno ? im achi tok. 

11. Mihma Chonahlan vt Lewi ya, Inta! yakni halaka ya 

kil ia, im achi tok. Mihma itatuklot kohchvt ivt yakni 
haiaka ya ona tok. 
12. Mihma Chonahlan vt Lewi ya, Islael in Chitokaka 
Chihowa ma! onna ha foka kanima, keyukmvt nitak ont 
atuchina ka aki im anukfila ha akostininchi li ka, yakeh ! 
achukma ho Lewi ya im anukfilli hokma, et chi pilvt ak 
chim anolokma, 

13. Chihowa vt yakohmi, micha i shahli fehna kia Cho- 
nahlan a yumihchashke: amba aki vt im vihpesa cha, nana 
ik achukmo chi yvmihcha he ahni, yohmikma chim anoli 
lish, chi pila likma, chi achukmakvt ish ayashke: mikma 

aki ya ibafoyuka chatuk a chohmit Chihowa vt chibafoyu- 
kushke. ; 

14. Mikma ik svllo ka hi a si okchaya itintakla ka Chi- 
howa itikba ya is sa kana kak illa he keyu, 

15. Amba an chuka achvfa ak kia ish i kana cha, chik 
isso ho biliashke: keyu, Chihowa vt Lewi in tunvp vhleha 
yakni paknaka ai asha ka mominchit vbit taiyahli haya kia, 
achi tok. 

16. Yohmi ho Chonahlan vt Lewi in chuka achvfa ya 
nana it im vlhpisa it im apesa kvt, Chihowa ak osh Lewi in 
tvnvp vhleha ibbak ak o ai im a hoyashke, achi tok. 

17. Mihma Chonahlan vt i hullo hatuk osh, anonti Lewi 
ya anumpa kvllo ya il onochichi tok; ilap shilombish i hul- 
lo kak inli kvt i hullo hatuk okvt. 

18. Yohmi ma Chonahlan vt Lewi ya, Onna hayvt hvshi 
talali yoke; mikma iksho hacha, chi ahna chi hoke, ish ai 
om binili vt peh talaia chi hoke. 

19. Atuk o nitak tuchina ho ish ahanta tuk mvt, tushpvt 
ivt, nana isht il ashwa ma ish a luma tuk vt ish ona cha, 
tuli Esel bilika yak o ish ahantashke. 

20. Atuk ma oski naki tuchina ho nana ho husa itilaue- 
chit ichapaka pila la chi hoke. 

21. Mikma yakeh! hatak himita chvffchi lish, Ia cha, 
oski naki ont ahayuchí, achi lashke. Atokolit hatak himita 
ya, Yakeh! oski naki vt ish ahikia ka ola ashvshke, ishi, im 
achi likma, yohmikma ish mintashke : Chihowa vt okchaya 
pulla ka chi kana cha, anumpa nana kia chi onocha he eiu 
hoke. 

22. Amba hatak himita yash, Yakeh! oski naki vt ish 
ahikia ka misha ashvshke, im achi likma, ish iashke: Chi- 
howa vt kanima pit chi chvffichi hoka. 

23. Micha nana ka chishno, micha vno il itatuklo kvt isht 
il anumpuli kamo, yakeh! Chihowa vt chishno, micha vno 
il itatuklo ka pititakla hikia na biliashke, im achi tok. 

24. Yohmi ho Lewi vt yakni haiaka ya luma tok: atuk 
o hvshi talali vt vla ma, miko si Sen impa chi hosh binili 
tok. 

25. Mihmvt miko ash osh yohmi chatuk vt im ai-om- 
binili, ymmvt aboha okhowata bilika yak o om binili tok: 
mihma Chonahlan vt wakaya ma, Abne vt Sal a apontvt 
binili ma, Lewi ai asha vt peh talaia tok. 

26. Yohmi kia nitak ymma Sal vt nana ik acho tok: 
Nana 1 kaniohmi tuk, ik kashofo; ik kashofo pulushi ah- 
ni hatuk osh. 

27. Atuk o onna ma yummvt hvshi nitak atukla ho ya- 
kohmi tok, Lewi ai asha vt peh talaia tok: mihma Sal vt 
ushi Chonahlan a, Nanta katiohmi ho pilashash, micha 
himak nitak aiena ka Chesse ushi vt impvt ik lo cho? im 
achi tok. 

28. Mihma Chonahlan vt afalamichit Sal a, Lewi vt Be- 
hlehem a ia hi vt achunanchit vm asilhha tuk oke. 

29. Micha, Ak iá, chim asilhha lishke ; pin chuka achvfa 
vt tumaha holihta ya nan vbit isht aiokpvchi isht asha hoka ; 
micha itibapishi li hvt ona la hi a a miha tuk oke: yohmi 
ka chi holhponayo hanta a chi ahayuchi li tuk okmvt, ak 
ayá, chim asilhha lishke, micha itibapishi li vhleha ha ont 
pisa lashke, achi tuk oke. Yvmohmi tuk osh miko im ai 
impa ya ik lo hoke, im achi tok. 

30. Mihma Sal vt Chonahlan a'i nokowa kvt libbi fehna 
cha, Ohoyo isht acheba, micha miko im asanali ushi chia 
hvt nan ishit chi hofahya he, micha chishki vt nipi banot 
ishit hofahya hi a Chesse ushi ya ish il ai ishi ka ithana li 
keyu ? 

31. Chesse ushi vt yakni paknaka ya okchayvt ai ahanta 
takla ka, chishno, micha ish apehlichika yvt kollot hikia he 
keyu koke. Yvmohmi hoka himonasi ya pit hoyot isht vm 
vlá, illi pulla chi hoke, im achi tok. 

32. Mihma Chonahlan vt iki Sal a afalamichit, Nanta ka- 
tiohmi ho illa chi cho? nanta ho yvmihchi tuk 0? im achi 
tok. 

33. Mihma Sal vt tvbi tuli halupa ontula ishit nvhla chi 
hosh pila tok: yummak o iki vt Lewi ya vbi pulla kak o 
ahni ka Chonahlan vt isht ithaiyana tok. 

34. Yohmi ho Chonahlan vt nokowa kvt libbi fehna hosh 

ai impa ya wakaya cha, hvshi nitak atukla ka ik impo tok :; 
Lewi ak o ishit nukhaklo hatuk osh, iki vt hofahyali kak 
atok. 

35. Atuk o onnahinli ma yakohmi tok, Lewi ya nitak it 
im apesa tuk a ont ai vlhpiesa ma, Chonahlan vt vlla nakni 
ya ilaueli cha, kohchvt ivt yakni haiaka ya ona tok. 

36. Micha im vlla nakni ya, Malelit ja cha, oski naki ya 
pila li ka ont ahayuchí, im achi tok. Atuk ọ vlla nakni 
yash osh maleli ma, oški naki ya vbanvblichit pila tok. 

37. Atuk o vlla nakni ash osh oski naki Chonahlan vt pit 
pila tuk a ai ona ma, Chonahlan vt iakaiyachit 1 payvt, Oski 
naki vt ish a hikia ka misha keyu ? achi tok. 

38. Micha Chonahlan vt vlla nakni ya iakaiyachit i payvt, 
Pvlhkí, tushpá, ish hikia ná, achi tok. Mihma Chonahlan 
im vlla nakni vt oski naki yash aiowa cha, 1 shahli ya im vla 
tok. 

39. Yohmi kia vlla nakni vt nana ik ithano tok: Chona- 
hlan, micha Lewi ak illa hosh nana ka ithana tok. 

40. Mihma Chonahlan vt im oski naki yash im vlla nakni 
ya ima cha, Ia cha, tvmaha holihta ya isht oná, im achi tok. 

41. Atuk o vlla nakni vt ia mak inli ho Lewi vt oka 
mahli imma talaia ho wakayvt kohcha cha, aka itulvt na- 
shuka ishit hlipia cha, hituchina ha akachunoli tok : micha 
it i suksowa mvt, itiba yahaya ma, Lewi ak osh isht atampa 
tok. 

42. Mihma Chonahlan vt, Chi achukmakvt ish ayashke ; 
il itatuklo kvt Chihowa hochifot anumpa kvllo il onochit, 
Chihowa vt vno, micha chishno ya pititakla ya, micha vm 
isht atiaka, micha chim isht atiaka itintakla ya hikia na bili- 
ashke, il achi tuk oka, im achi tok. Mihma wakaya cha, ia 
tok: mihma Chonahlan vt tvmaha holihta ya ont chukowa 
tok. 


CA AE 


UMOHMI ma Lewi vt Ahimelech vt Nob a anta tuk o 
im ona tok: mihma Ahimelech vt Lewi ya itafama mvt, 

nukshopa cha, Nanta katiohmi ho chishno ak bano ma, ha- 
tak nana, kia chi apihvt ik ayo cho? im achi tok. 

2. Mihma Lewi vt Ahimelech naholitompa isht vtta ya, 
Miko vt nana vm apesa cha, Nana a kaniohmi ho tohnot chi 
pila li, micha nana chim apesa li tuk a kvna kia ik ithano 
kashke: yohmi hosh an tishu vhleha ha yvmma, micha 
yvmma achit im apesvt tahli li tuk oke, vm achi tok. 

3. Yvmohmi hoka himonasi ya nanta hosh chibbak a foka 
cho? pvska lumbo tahlapi ho svbbak a ish fohkashke, ke- 
yukmvt kaniohmi hosh chiyakma, im achi tok. 

4. Mihma naholitompa isht vtta ash osh afalamichit Lewi 
ya, Pvska ik hullocho vt svbbak a ik foko, amba pvska hul- 
lochi yak illa hosh asha hoke; hatak himithoa ak osh ohoyo 
ik ahalaio tuk okma, im achi tok. 

5. Mihma Lewi vt afalamichit naholitompa isht vtta yash, 
Ahli hoke; nitak tuchina kohchvt minti li tuk itintakla ka 
pi ahalaia tuk keyu hoke, micha hatak himithoa nan im ai- 
vihto puta kvt kashofa hoke, mikma pvska vt ik hullocho 
ohmi hosh akinli, ahli himak ak o nan aivihto foka na hul- 
lochi tuk oh kia, im achi tok. 

6. Yvmohmi ho naholitompa isht vtta yash osh puska 
hullochi ya ima tok: yvmma pvska vt iksho hatuk oka; 
amba pvska otvni Chihowa itikba ya ai ishi tuk, micha 
pvska lvshpa talali nitak mak inli yommak illa hosh asha 
hatuk oka. 

7. Yohmi ma Sal in tishu vhleha ha ai achvfa hatak 
achvfa hosh Chihowa itikba nana isht vtta hosh nitak yvm- 
ma anta tok; micha hohchifo kvt Toek Etomait atok, nana 
vlhpoa apistikeli Sal vt im aiasha ka 1 shahli fehna tok. 

8. Mihma Lewi vt Ahimelech a, Micha tvbi tuli halupa - 
ontula, keyukmvt bvshpo falaia vt chibbak a foka cho? 
miko nana akamohma he ahni kak osh anukwaya hatuk o, 
am bvshpo falaia, micha nahalupa nana kia ak esho tuk oka. 

9. Mihma naholitompa isht vtta yash osh, Yakeh ! Koliah 
Filistin hatak a Elah okfa ha isht ish ai vbi tok bvshpo fa- 
laia ak osh nantvnna abonunta hosh efot ashaka takanlishke : 
yvmmak o ish isha hinlakmvt, ishi: inla yvt iksho, yommak 

E 

illa ilvppa itonla hoka. Mihma Lewi vt yvmma chohmi kvt 
iksho hoka vma, achi tok. 

10. Mihmvt Lewi vt Sal a i nukshopa hatuk osh wakaya 
cha, nitak yumma malelit, Achish Kalh i miko ya im ona tok. 

11. Mibma Achish in tishu vhleha hvt, Ilvppvt Lewi 
yakni yvmma i miko keyu cho? ishit hihlvt, it in talohowvt 
Sal vt tahlepa sipokni ho vbikma, Lewi vt tahlepa sipokni 
pokoli ho vbishke, achi tok mak keyu ? im achi tok. 

12. Mihma Lewi vt anumpa ilvppa chukush fohkit ieshit 
aya cha, Kalih i miko Achish a i nukshopa fehna tok. 

13. Micha nana akaniohmi chatuk vt itikba ya im il inlv- 
chi cha, ibbak foka kvt tasimbo im ilahobit, holihta okhissa 
isht vlhkvma ya kvilit, itukchi ya yanvllichi na nutakhish a 
o yanvlli tok. 

14. Yvmohmi ma Achish vt in tishu vhleha ha, Yakeh ! 
hatak vt tasimbo yoke: yumohmi hoka nanta katiohmi ho 
isht hvs sum vla tuk oh cho? 

15. Hatak tasimbo sa bvnna ho ilvppa isht hvsh la na sa 
tikba a ile tasimbochit anta cho? hatak ilvppvt vm aboha 
chukowa chi cho? im achi tok. 


C HEATA TATENA 


 UMOHMI ho Lewi vt yumma vttot ivt, Atullam hichuk- 

bi ont chukowvt hlakofi tok: atuk o itibapishi vhleha, 

micha iki in chuka achvfa vt haklo mvt, yommak o wt im 
ona tok. 

2. Yohmi ma ilbvsha puta, aheka in takanli puta, micha 
chukvsh ik im achukmo puta kvt im itahoba tok; mihma 1 
kvpitvni toba tok; mihma hatak tahlepa ushta foka hosh 
apeha tok. 

3. Mihma Lewi vt yvmma vttvt ia mvt, Moab yakni Mis- | 
peh ak o ona tok: micha Moab i miko ya, Aki micha hush- | 
ki vt kohchvt vla cha, chi apehvt ahashwa tuk o Chitokaka | 
yvt nana ho a kaniohmicha chi hatukma akostininchi lashke, 
chim asilkha lishke, im achi tok. 

4. Micha Moab i miko itikba ya isht im ʻona'tok: micha 
Lewi vt'hichukbi foyuka moma ho yvmmak o apehvt aiasha 
tok. 

5. Mihma hopaii Kat vt Lewi ya, Hichukbi yo chik anto 
kashhe ; ish ia cha, Chutah yakni ya ish onashke, im achi 
tok. Yvmohmi ma Lewi vt ia cha, Halelh kowi haiaka ya 
ont chukowa tok. 

6. Atuk o Sal vt Lewi, micha hatak apehvt aya tuk vt 
haiaka ho haklo mvt, (mihmvt Sal vt tvbi tvli halupa ontvla 
ibbak a foyuka hosh Lamah yakni Kibeah ak o iti nuta 
ahanta tok, mihma in tvshka vhleha hvt afolublit hieli 
tok.) 

7. Yvmohmi ma Sal vt in tishu vhleha hvt afolublit hieli 
tuk a, Himak ano hvsh haiyaklashke, Benchamait vhleha ha 
huchia ma! Chesse ushi vt hvsh moma ka osapa, micha 
pakupi ahollokchi puta ka hvch ima cha, tahlepa sipokni i 
kvpitvni, micha tahlepa 1 kvpitvni hvch ikba hinla ho? 

8. Yohmi ho hvsh moyuma kvt im anukfila achvfvt hvs 
svm asanali cha, hush achvfa kia svso hvt Chesse ushi ya: 
anumpa it im ai achvfa ka hvs sum anoli keyu, micha hvsh 
achufa kia hvs sa nukhaklo cha, svso hvt an tishu ya nuk- 
fohkichit vm 1 sanalichina himak nitak ak kia vm alehinchi 
ka hvch ik sum anolo cho? im achi tok. 

9. Yohmi ma Etomait hatak Toek, yommvt Sal-in tishu 
vhleha puta pehlichi vlhtoka ash osh afalamichit, Chesse 
ushi vt Nob a vlvt, Ahitvb ushi Ahimelech a im ona ka pisa 
li tok. 

10. Mihma Chihowa ya im i ponaklo cha, ilhpak a ima 
mvt, Filistin hatak Koliah 1 bvshpo falaia alena ka ima ho 
pisa li tok oke, im achi tok. 

11. Yohmi ma miko vt naholitompa isht vtta Ahimelech, 
Ahitvb ushi, micha iki in chuka achufa, naholitompa isht 
asha vhleha Nob aiasha tuk vt moyuma ka pit hoyo tok: 
mihma okla moyuma kvt miko ya im ona tok. 

12. Mihma Sal vt, Himonasi ya ish haiyaklashke, Ahitvb 
ushi chia ma! achi tok. Mihma afalamichi mvt, Yak .hikia 
lishke, a shahli ma ! achi tok. 

13. Mihma Sal vt, Nanta katiohmi ho chishno, micha 
Chesse ushi hysh itatuklo kot im anukfila hvsh it im al 
achufut hvs sum asanali cho? micha pvska, micha bvshpo 
falaia aiena ka ish ima cha, Chitokaka ish im i ponaklo na 
wakayvt vm i sanali cha, himak nitak ak kia aiehchi cho? 
im achi tok. 

14. Yohmi ma Ahimelech vt afalamichit miko ya, Mikma | 
kuta hosh chin tishu vhleha puta ka chim ai ahli kvt Lewi 
chohmi kvt anta? yvmmak okvt miko iyup, micha, Kanima 
ish iashke, ish 1 miha na ia hoke, micha chin chuka aeiia 
ya holitopa hosh ahanta hoke. 

15. Yohmi ka yvmmak o Chitokaka ya imi ponaklot isht 
ia li tuko? yvmmak oka chik si ahno kashke. Miko vt in 
tishu ha, micha iki in chuka achvfa moyuma ka nana kia ik 
onocho kashke : chin tishu hvt ilvppa moma ka akostininchi 
tuk keyu, ola takla, micha atampa kia, achi tok. 

16. Mihma miko vt, Chilli pulla chi hoke, Ahimelech 
ma! chishno, micha chiki in chuka achvfa moma kvt, im 
achi tok. 

17. Mihma miko vt hatak aka hika afolublit hieli tuk a, 
Ho filema cha, Chihowa naholitompa isht asha vhleha ha 
hvsh bashke; yvmma ibbak ak kia Lewi yak o ibafoka ho- 
ka, micha maleli ka okla ithana ak inli kia, ik sum anolo 
hatuk oka, im achi tok. Yohmi kia miko in tishu vhleha 
hvt ibbak a pit o weli cha, Chihowa 1 naholitompa Isht 
asha vhleha ha onvtola he keyu tok. 

18. Mihma miko vt Toek a, Chishno ak osh ish filema 
cha, naholitompa isht asha vhleha ha ish onvtolashke, im 
achi tok. Mihma Toek vt filema cha, naholitompa isht asha 
vhlehai hash onvtola mvt, nitak yvmma hatak pokoli untu- 
china akucha tahlapi hosh linen efot vlbeha ha vbi tok. 

19. Mihma naholitompa isht asha in tvmaha holihta Nob 
a bushpo falaia isht issot kanchi mvt, hatak, micha ohoyo, 
vlla, micha na pishi puta, micha wak, micha issuba hakso- 
bish falaia, micha chukfvlhpoa aiena ka bvshpo falaia halupa 
ya isht vbit tahli tok. 

20. Mihma Ahitub ushi Ahimelech a ushi vhleha ha 

achufa kvt Abiahla hohchifo hosh hlakofi cha, malelit, Lewi 
ya iakaiya tok. 

21. Micha Abiahla vt Sal vt Chihowa 1 naholitompa isht 
asha vhleha ya vbi tuk a Lewi ya im anoli tok. 

22. Mihma Lewi vt Abiabla ya, Nitak yvmma Etomait 
hatak Toek vt yumma anta tuk vt, Sal a im anoli pulla chi 
ka ithana li tok: vno ako pulla ho chiki in chuka achvfa 
puta kvt isht illit tahvshke. 

23. Sa takla ish ahantashke, chi nukshopa ná: vm ilh- 
fiopak a hoyo kvt chim ilhfiopak a hoyo hoka: yohmi kia is 
svbafoyukakma, chi atona chi hoke, im achi tok. 

OHMI ma Lewi ya okla im anolit, Yakeh! Filistin okla 
hvt Keilah ya in tanampi cha, nan-anihechi ya wehpu- 
lishke, achi tok. | 
2. Yohmi ho Lewi vt Chihowa ya i ponaklot, Ia lish, 
Filistin vhleha ilvppa issot kanchi la chi cho? achi tok. 
Mihma Chihowa vt Lewi ya, Ia cha, Filistin vhleha ha issot 
ish kanchi cha, Keilah ya ish hlakofichashke, im achi tok. 
3. Mihma Lewi in tvshka vhleha hvt, Yakeh! pi nuksho- 
pa hosh Chutah ilvppa il ai asha: yohmi kvt Keilah ya onvt 
Filistin tvshka chipota itibi hokak heno il i nukshopa kvt i 
shahli fehna vlhpesa keyu ? im achi tok. 

4. Yohmi ma Lewi vt himakma anonti Chihowa ya i po- 
naklo tok. Mihma Chihowa vt afalamichit, Wakaya cha, ivt 
Keilah ya ish onashke; Filistin vhleha ha chibbak a fohki 
la chi hoke, im achi tok. 

5. Yohmi ho Lewi, micha in tvshka vhleha alena kvt Keilah 
ya ona cha, Filistin vhleha ha itibi mvt, issot kanchi`na illi 
kvt laua fehna tok; micha 1 wak a pehlichit ishit minti tok. 
'Yohmi hosh Lewi vt Keilah okla aiasha ka hlakofichi tok. 

6. Atuk o yakohmi tok, Ahimelech ushi Abiahla vt ma- 
lelit, Lewi vt Keilah ya anta tuk o im ona mvt, efot vt ibbak : 
a foyuka hosh ona tokt 

7. Mihma Lewi vt Keilah ya ona ka Sal 2 im anoli tok. 
Mihma Sal vt, Chitokaka yvt subbak a fohki hoke: tumaha 
holihta okhissa, micha okhowatkuchi isht ashana asha ka 
WA kvt im okshilita hoka, achi tok. 

8. Mihma Sal vt, Keilah ya ona cha, Lewi micha in tvsh- 
ka vhleha ha in tanampit afolubla chi hosh okla moma ka 
hoyot itvnahli tok. 

9. Mihma Sal vt lumvt nana ik achukmo ka yvmihchit 1 
sanali ka Lewi vt ithana tok: micha Abiahla naholitompa 
isht vtta ya, Efot a isht ish lashke, im achi tok. 

10. Yohmi ma Lewi vt, Islael in Chitokaka Chihowa ma! 
chin tishu vt Sal vt vno pulla kak o Keilah ya vla cha, tv- 
maha holihta ya okpvnit tahli bunna ka haklo tuk pulla hoke. 

11. Keilah hatak vhleha hvt ibbak a sa fohka chi cho? 
chin tishu hvt haklo tuk a Sal vt vla chi mvhli cho? Islael 
in Chitokaka Chihowa ma! chin tishu ha ish im anolashke, 
chim asilhha lishke, achi tok. Mihma Chihowa vt, Ula chi 
hoke, achi tok. 

192. Mihma Lewi vt, Keilah hatak vhleha hvt vno, micha 
an tvshka vhleha ha Sal ibbak a pi fohka chi cho? achi tok. 
Mihma Chihowa vt, Chishit ibbak a chi fohka chi hoke, 
achi tok. 

13. Yohmi ma Lewi, micha in tvshka vhleha yommvyt 
tahlepa hannali foka hosh wakaya cha, Keilah ya kohchvt 
ia cha, kanima yo ia hinlakmvt, okla ia tok. Atuk o Lewi 
vt Keilah ya kohchvt kunia ka Sal vt im annoa tok: micha 
kohchvt ia chi im anukfila tuk vt issa tok. 

14. Mihma Lewi vt yakni haiaka ai atuko kvllo ahanta 
cha, Sif yakni haiaka nvnih foka yak o ahanta tok. Mihma 
Sal vt nitak moma ka hohoyo kia, Chitokaka vt ibbak a ik 
fohko tok. 

15. Mihma Sal vt im ilhfiopak a hoyo hosh kohchvt. minti 
ka Lewi vt akostininchi tok: micha Lewi vt Sif yakni haiaka 
kowi ahanta tok. 

16. Mihma Sal ushi Chonahlan vt wakaya cha, ivt kowi 
Lewi ai vtta ka im ona tok; micha Santa mao pulla ka ibbak 
a ishit hlampkochi tok. 

17. Micha, Chi nukshopa ná: aki Sal ibbak vt chi aha- 
yucha he keyu: mikma Islael a ish miko yahi oke, mikma 
pit chi chapa la hi oke: micha yvmmak kia aki Sal vt itha- 
na hoke, im achi tok. 

18. Micha tuklo kvt nan it im vlhpisa it im apesvt okla 
tok: mihma Lewi vt kowi ahanta ma, Chonahlan vt in chuka 
ła tok. 

19. Mihma Sifait vhleha hvt, Kibeah Sal ai vtta ka ona 
cha, Lewi vt pi takla kowi Hachilah nvnih, yummvt Cheshi- 
mon ə im oka mahli yak o nvnih paknaka ai atuko alumvt 
ahanta keyu ? 

20. Yvmohmi hoka himak ano miko ma! chi chukvsh nana 
alahni tuk pulla mak osh chim vlhpesvt ish onashke; mikma 
pishno yokuto miko ibbak a e fohki kak a hi oke, achi tok. 

21. Mihma Sal vt, Chihowa ya 1 holitopa hvchia hash- 
ke; hvs sa nukhaklo hokvt. 

22. Oh iá, hvchim asiihha lishke, anonti hvchim vihtaha 
cha, ai vtta, aluma aiena, micha kuna hosh yumma anta 
ka pisa tukma, hvsh akostininchashke; 1 kostini fehna ho 
vm annoa hoka. 

23. Yvmohmi hoka aluma in talohvt aluma chatuk puta 
ka yakohmi ahnit, pisvt hvsh tahlikmvt, anonti atokowa ant 
hvs sum anolikma, hvchi awant ia lashke: atukma yakni ya 
ahantakma, Chutah tahlepa sipokni puta ka mominchit a 
hoyot hlopulli lashke, achi tok. 

24. Mihma okla wakaya cha, Sal a tikba yvt, Sif a ona 
tok: yohmi kia Lewi, micha in tvshka vhleha aiena kvt 
Maon yakni haiaka yakni patali yosh Cheshimon im oka 
mahli imma yak o alasha tok. 

25. Sal ak kia, micha in tvshka vhleha aiena kvt hoyot 
ilhkoli tok. Mihma Lewi ya im anoli tok: yvmohmi ma 
akowvt hichukbi ont chukowa cha, Maon yakni haiaka yak 
o ahanta tok. Atuk ọ Sal vt yvmma haklo mwt, Lewi ya 
Maon yakni haiaka ai iakaiya tok. 

26. Mihma Sal vt nvnih ha ilvppa in tvnnvp a ia ma, 
Lewi, micha in tvshka vhleha aiena kvt yymma in tvnnvp 2 
la tok: mihma Lewi vt Sal a i nukshopa hatuk osh, tush- 


72 I. SAMUEL, 


pvt i filvmmit ia tok; Sal, micha in tushka vhleha aiena kvt 
Lewi, micha in tushka vhleha aiena ka isha chi kvt afolubli 
hatuk oka. 

27. Yohmi tuk kia anumpa shali vt Sal a im vla mvt, 
Tushpvt ish mintashke, Filistin vhleha hvt yakni ya iba 
chukowa hoka. ` 

28. Yvmohmi ho Sal vt Lewi ya ahlioa tuk vt falama 
cha, Filistin vhleha ak o itibit ia tok: yvmohmi ho yvmma 
Sela-hammah-lekolh okla hohchifo tok. 

29. Mihma Lewi vt yumma vttvt ia mvt, ai atuko kullo 
En-keti yak o ona cha, ahanta tok. 


CHAPTA XXIV. 


ARSS o yakohmi tok, Sal vt Filistin vhleha ha iakaiyvt 
aya tuk vt falama ma, im anolit, Yakeh! Lewi vt En- 
keti yakni haiaka yak o antvshke, achi tok. 

2. Yohmi ma Sal vt Islael moma ka hatak aiyua tahlepa 
sipokni tuchina ho ai ishi cha, Lewi, micha in tvshka vhleha 
aiena issi kosoma nukshopa ajasha tuli foka ona cha, a hoyo 
tok. 

3. Atuk osh takla ya chukfvlhpoa i holihta vt a taloha 
ma, yumma hichukbi vt hikia tok: mihma Sal vt iyi ya om- 
pohoma chi hosh pit chukowa tok: mihma Lewi, micha in 
tushka vhleha aiena kvt hichukbi anukaka vhli aiasha tok. 

4. Mihma Lewi in tvshka vhleha hvt, Yakeh! himak nitak 
ak o Chihowa vt, Yakeh! chin tvnvp a chibbak a fohki lik- 
ma, nana ho vlhpesa ish ahnikmvt, ish yvmihcha hi oke, 
achi tok mak oke, im achi tok. Yohmi ma Lewi vt wakaya 
cha, lvmvt Sal im anchi wishakchi ya tvbli tok. 

5. Atuk o yakohmi tok, i himmak a Sal im anchi wishak- 
chi ya tvbli tuk ak osh chukvsh vt nvhla tok. 

6. Micha yvmmak ash osh in tvshka vhleha ha, A shahli 
Chihowa nan ahamvt im vlhtoka ya svbbak a o welit im į 
sanali la hi a Chihowa vt vm olvbashke, Chihowa nan aha- 
mvt im vlhtoka yoka, im achi tok. 

7. Yohmi hosh Lewi vt anumpa yakohmi kak ọ in tishu 
vhleha ha isht im alummi cha, wakayvt Sal a im į sanala hi 
aik im ahno tok. Amba Sal vto wakaya cha, kohchvt ia tok. 

8. Mihma Lewi ak kia i himmak a hichukbi ya kohchvt ia 
cha, Sal a iakaiyachit 1 payvt, A shahli miko ma! achi tok. 
Atuk o Sal vt filemvt olbvl pit pisa ma, Lewi vt aka nashu- 
ka ishit hlipia cha, im aka chunoli tok. 

9. Micha Lewi vt Sal a, Nanta katiohmi ho hatak im 
anumpa hvt, Yakeh ! Lewi vt chi hotopali bunnvshke, achi 
ka ish 1 haponaklo cho? 

10. Yakeh! himak nitak.a Chihowa vt hichukbi ya svb- 
bak a chi fohki tuk a, himak nitak a chi nishkin vt pisvshke : 
micha kanimi kvt chibi la hi a a miha tuk oke; yohmi kia 
sa nishkin vt chi apovchi tuk oke: micha, Svbbak a wieli 
lish, a shahli ha im 1 sanali la he keyu, Chihowa nan ahamvt 
im vlhtoka yoka, achi li tuk oke. 

11. Micha aki ma! pisá, ahli, chim anchi wishakchi vt svb- 
bak foka ka pisá: chim anchi wishakchi yak o tvbli lish, ak 
chi bo ketuk oka, nan ik achukmo, micha miko i filvmmit 1 
sanali aiena kvt svbbak a foyuka keyu ka ish pisa cha, ish 
ithaiyanashke ; micha chi yoshuba li tuk keyu hoke; yohmi 
kia vmi shilombish a ishi chi bvnna cha, ish im aiehinchishke. 

12. Chihowa yak osl pitititakla ya nana pim apesashke, 
micha Chihowa ak osh chishno a vm il aiokhashke: amba 
svbbak vt chi onvtola he keyu hoke. 

. 13. Nitak chashpo nan achi vt, Nan ashvchi vt nan ashv- 
chi yak ọ a miti hoke, achi chatuk oka: amba svbbak 
okvto chi onvtola he keyu hoke. 

14. Islael i miko vt kvta ho hoyo hosh kohchvt aya ho? 
kuta ho iakaiyvt ish hlioli ho? ofi illi” yo ish hoyo cho? 

kvshti ho ish hoyo cho? 
= 15. Yvmohmi hoka Chihowa ak osh nan apesa yashke, 
micha vno, mikmvt chishno pititakla nana pim apesa cha, 
pisashke, micha si apehpoashke, micha chibbak a si a hla- 
kofichashke, im achi tok. 

16. Atuk o yakohmi tok, Lewi vt Sal a anumpa yakohmi 
im anumpulit ont tahli ma, Sal vt, Ilvppvt chiteh hoh cho? 

svso Lewi ma! achi tok. Micha Sal vt chitoli hosh yaiya 
tok. 

17. Micha Lewi ya, Chi ai vlhpiesa kvt vno ya is sa 
shahlishke : achukma ho is sa falumminchi hokvt, ik achuk- 
mo ho chi falvymminchi li kia. 

18. Micha himak nitak a ai vlhpiesa ho is si yvmihinchi 
chatuk vt ish otvninchishke; Chihowa vt chibbak a sa fo- 
yuki kia, chik sv bo hokvt. 

19. Hatak vt in tvnvp a ahayuchi kvt, achukmakvt ik iá, 
ahna hinla cho? yvmohmi hoka Chihowa vt achukma ho 
chi falvmminchashke, yvmmak o himak nitak a is si yvmih- 
chi hoka. 

20. Micha yakeh! miko ish toba pulla chi, mikma Islael 
apehlichika yvt chibbak ak o kvllot afoyuka chi ka ithana li 
fehnvshke. 

21. Yvmohmi hoka Chihowa pulla ho anumpa kullo il 
onochit, vm ishtatiaka siakaiya ka chik hokofo ka he, micha 
sa hohchifo ha aki in chuka achvfa ish a mosholicha he keyu 
ka is sa mihashke, achi tok. 

22. Mihma Lewi vt anumpa kvllo il onochit Sal a 1 miha 
tok. Mihma Sal vt in chuka ia tok: amba Lewi, micha in 
tushka vhleha hvt ai atuko ona tok. 


CHAPTA XXV. 


TUK o Samuel vt illi tok: mihma Islaelait moma kvt iti 

hoyot itvnaha cha, ishit yaiyvt, in chuka Lamah ya 

hohpi tok. Mihma Lewi vt wakaya mwt, ivt Palan yakni 
haiaka ya ona tok.* 

2. Mihma Maon vtta hatak osh imilayak vt. Kamel ako 
asha tok: micha hatak yvmmvt imilayak chinto fehna cha, 
chukfvlhpoa vt tahlepa sipokni tuchina, micha issi kosoma 
tahlepa sipokni achvfa aiena hosh im asha tok: micha Ka- 
mel ak o chukfvlhpoa hishi vmo hosh anta tok. 

3. Micha hatak vt hohchifo kvt, Nabal atok ;. micha tek- 
chi vt hohchifo kvt Abikail atok: micha ohoyo im anukfla 

achukma cha, pisa aiokli hatok: amba hatak vto bash ik- 
sho, micha nana akaniohmi kvt ik achukmo hatok; micha 
Kaleb in chuka achvfa ai achvfa hatok. 

4. Mihma Nabal vt chukfvlhpoa hishi vmo họ Lewi vt 
yakni haiaka antvt haklo tok. 

5. Mihma Lewi vt hatak himithoa pokoli ho pila cha, 
Lewi vt hatak himithoa ya, Kamel a oh ona cha, Nabal a 
im onvt, sa hochifot hvsh aiokpvchashke. 

6. Micha hatak nan im vihtaha achukma hosh ahanta ka, 
Achukmakvt ish ahantashke, chin chuka achvfa vt achuk- 
-makvt aiashashke, micha nana chim asha moma kvt achuk- 
makvt aiashashke, hvsh im achashke. Y 

7. Himak a chukfvlhpoa hishi vmo vt chim asha miha ka 
haklo jishke: yohmi ka chin chukfvlhpoa apistikeli vhleha 
hvt pi takla aiasha ma, e hotopali tok keyu; micha Kamel 
a alasha moma ma, nana achvfa kia 1 kvnia tok keyu hoke. 

8. Hatak himithoa puta chim asha ka ish i ponaklokma 
chim anola hinla hoke. Yvmohmi ka nitak achukma ho e 
la hoka, hatak himithoa vt chi holhponayo a chi ahayu- 
chashke, chim asilhha lishke: nana hosh chibbak ont fokak- 
mvt, hatak himithoa, micha chiso Lewi ya ish imashke, 
hvsh im achashke, im achi tok. 

9. Atuk o hatak himithoa Lewi im asha tuk vt ona mvt, 
anumpa ilvppa puta kak ọ Lewi hochifot anumpulit ont 
tahli mvt, issa tok. 

10. Mihma Nabal vt afalamichit, Lewi in tishu vhleha ha, 
Kuta hosh Lewi yo? micha kvota hosh Chesse ushi yo? 
nitak himak a fokali ka tishu laua kvt 1 shahli ha 1 mokofvt 
kvnia hosh alashvshke. 

11. Yohmi ka am pvska, micha vm oka, micha a nipi 
yvmma chukfvlhpoa hishi vm vmo yak o im vbi li tuk vt 
ishi lish, hatak kanima minti ya ak ithano kvt ima la hinla 
cho? achi tok. 

12. Yohmi ho hatak himithoa Lewi ya im asha yash osh 
filema cha, anonti ia tok; micha ona mvt, anumpa ilvppa 
puta ka im anoli tok. | 

13. Mihma Lewi vt in tvshka vhleha hash, Hatak puta 

kut i bvshpo falaia ya isht il vskofvchashke, im achi tok. 
Mihma hatak puta kvt 1 bvshpo falaia aiyukali ka okla isht 
il vskofvchi tok: mihma Lewi ak kia 1 bvshpo falaia ya isht 
il vskofvchi tok: mihma Lewi ya iakaiyvt ia kvt tahlepa 
ushta foka ma, tahlepa tuklo kvto 1 nachukushpa yak o 
alasha tok. 

14. Yohmi kia hatak himithoa ai achvfa kvt Nabal tekchi 
Abikail a im anolit, Yakeh! Lewi vt yakni haiaka vttvt 
anumpa shali ya pi shahli ya et in tihleli tuk ak o i noko- 
wot hofahyalit namihachi fehna tuk oke, achi tok. 

15. Amba hatak vhleha yvmmvt achukma fehna hatuk ak 
o ik pi hotopalo ketuk; micha yakni haiaka ya il asha moma 
cha, it apehvt il asha moma kvt, nana kia ik pi kvnio tok. 


16. Chukfvlhpoa il apistikeli takla kvt il aiasha moma 


ma, ninak, micha nitak aiena ka holihta pin chiyuhmi tok. 





17. Yumohmi hoka himak a ish anukfilli cha, nana ish 


kaniohma chi kvt ish ithaiyanashke: nana ik achukmo ho 
pi shahli, micha in chuka achufa aiena ka im anukfilvt isht 
1 sanali hoka: Belial ushi ak ọ ohmi ka kuna hosh im anum- 
pula he keyu hoka, achi tok. 

18. Mihma Abikail vt tushpvt pvska lumbo tahlepa tuk- 
lo, micha oka paki kotoba tuklo, micha chukfvlhpoa vt 
bushut vlhtaha vt tahlapi, micha onush vlwvsha vt vlhpisa 
tahlapi, micha paki shila champuli lokoli vt tahlepa achvfa, 
micha fik palvska tahlepa tuklo aiena ka ishit issuba hakso- 
bish falaia shapolichi tok. 

19. Micha in tishu vhleha ha, Sa tikba oh iá: yakeh ! 
chiakaiyvt maya la chi hoke, im achi tok. Yohmi kia ł 
hatak Nabal a ik im anolo tok. 

20. Atuk o yakohmi tok, issuba haksobish falaia om 
binilit aya mvt, nvnih ai atuko ho ont apakfopa tok ; mihma 
yakeh! Lewi, micha in tvshka aiena kvt ichapaka minti 
ma ont afama tok. 

(21. Lewi vt, Peh pilla ho hatak ilvppa nana im iha 
moma ka yakni haiaka ya ai im apistikeli li nana kia immi 
hvt ik kvnio toshke: micha nana achukma kash ik achukmo 
ho a falumminchishke. 

22. Yakohmi, micha 1 shahli kia Chitokaka vt Lewi in 
tunup a yumihchashke, onnahinli tohwikeli itintakla ka nana 
hosh im aiasha tuk moma nakni kia apoanchilikma, achi 
hatuk atok.) 

23. Mihma Abikail vt Lewi ya pisa mvt, tushpvt issuba 
haksobish falaia ya akowa cha, Lewi itikba ya nashuka ishit 
hlipivt, aka pit akachunoli tok ; 

24. Micha iyi itikba hlipia cha, A shahli ma! nanashvchi 
ilvppvt vno ak o, vno pulla kak o si onvtolashke: micha ish 
haklo na chin tishu ohoyo hvt anumpulashke, micha chin 
tishu choyo im anumpa ha ish haklashke, chim asilhha 
lishke. 

25. A shahli hvt Belial hatak ilvppa Nabal fehna ka na 
yakohmi ik ahno kashke, chim asilhha lishke: hohchifo hvt 
yummak okvt im ahli hoka: hohchifo kvt Nabal atuk osh 
im anukfila iksho hoke: amba chin tishu choyo sia hokvto 
a shahli hvt pit pila tuk hatak himithoa ya ak peso tuk oke. 

26. Yvmohmi hoka himak a a shahli ma! Chihowa vt 
okchaya pulla ka, micha chimi shilombish vt okchaya pulla 
ka, Chihowa vt chi katvbli na vlvt issish chik hlatublo, 
micha chishno chibbak akinli ho ishit chik ilaiokhoshke ; 
yohmi ka chin tvnvp puta, micha a shahli ha nana ik achuk- 
mo ka im ahni puta kvt Nabal ak o chohmashke. 

27. Micha himak a nahvibina chin tishu choyo hvt a 
shahli ha isht im aya tuk a hatak himithoa vhleha a shahli 
iakaiya tuk ak o imashke. 

28. Chin tishu choyo nan ashvchi ya ish i kashofashke, 
chim asilhha lishke: Chihowa vt a shahli ba chuka kvllot 
hikia ho im ikba chi pulla hoka: a shahli hvt Chihowa ya 
im itibi cha, chi nitak moma ka nana ik achukmo kvt chi a 
takalit haiaka tok keyu hoka, 

29. Yohmi kia hatak vt wakaya cha, chi hliolt, chimi 
shilombish a hohoyoshke: yohmi kia a shahli imi shilom- 
bish vt chin Chitokaka Chihowa im ai okchaya talakchi ya 
iba talaiyakcha hi oke; micha chin tvnvp imi shilombish 
okvno ishit pila pilvt kanchi kvot ishit pila iklvna yo fohki 
cha, pila ka chohmicha hi oke. 

‘30. Atukma yakohma he, Chihowa vt a'shahli ha nana 
achukma puta yvmihcha he miha tok puta kvt aiahlichi cha, 
Islael pehlichi chi atokolikma. 

31. Nana kaniohmi keyu ho issish hlatvbli tok osh, ke- 
yukmvt a shahli hvt ilap akinli hosh il aiokha tok osh ilvppa 
isht ik chi nukhaklo cha, a shahli hvt chukush ik nvhlo 
kashke: amba Chihowa vt achukma ho a shahli ha yumih- 
chikma, chin tishu choyo ha ish ithaiyanashke, achi tok. 

32. Yohmi ma Lewi vt Abikail a, Islael in Chitokaka 
Chihowa, yummak osh et chi pila na himak nitak a is si 
afama tuk vt holitopashke. 

33. Micha chim anumpa is sa miha kvt holitopashke, 
micha chishno vt chi holitopashke, chishno pulla hosh aka- 
tvbli na himak nitak a issish ak hlatvblo, micha svbbak 
akıinli ho isht ak il aiokhoshke. 

34. Ahli fehna, tushpa hosh issi afama keyu tuk ma, 
Islael in Chitokaka Chihowa yvmmak osh chi hotopali la 
chin tuk a katvbli tuk vt okchaya pulla ka onnahinli toh- 
wikeli itintakla ka nakni kia Nabal a im okchaya hetuk 
keyushke, im achi tok. 

35. Isht im aya tuk a ibbak foyuka ka Lewi vt ishi cha, 
Chi achukmakvt chin chuka ish iashke: yakeh! chim anum- 
pa ha haklo lish, chi aiokpvchi li hoke, im achi tok. 

36. Mihma Abikail vt Nabal aivtta ka ona tok: mihma 
yakeh! Nabal vt miko impvchi chohmit in chuka ya ai 
impvchi hosh ahanta tok: mihmvt Nabal vt chukvsh im 
achukma tok haksi fehna hatuk osh: yumohmi ma nana ola 
takla, micha atampa kia ik im anolo ho, ont onnvt tohwikeli 
tok. 

37. Atuk oh kia yakohmi tok, onnahinli ak o oka paki vt 


1 kvnivt taha ma, tekchi vt ilvppa puta ka im anoli ma, chu- 


kush vt illi mvt, tuli nana kia chohmi tok. 


38. Atuk o yakohmi tok, nitak pokoli foka ma Chihowa 


vt Nabal a isso na illi tok. ` 

89. Mihma Nabal vt illi na Lewi vt haklo mvt, Nabal 
ibbak pulla ho ishit sa hofahya tuk a Chihowa vt si apeh- 
poa, micha in tishu nana ik 'achukmo yumohma hetuk 31 


| 





| 
| 
| 
| 

katubli kvt holitopashke: Chihowa vt Nabal nan ashvchi 
tuk a ilap noshkobo ak inli ho onochi hoka, achi tok. Mih- 
mvt Lewi vt Abikail a ishit itauwaya chi hosh anumpa pilvt 
it im anumpuli tok. 

40. Atuk o Lewi in tishu vhleha hvt Abikail ai vtta 
Kamel a ona mvt, im anumpulit, Lewi vt isht e chi ona na 
ish auwaya chi ho et chi pi pilvshke, achi tok. 

41. Mihma wakaya mvt, nashuka ya aka pit isht akachu- 
noli cha, Yakeh! chin tishu choyo hvt peh tishu hosh 2 
shahli in tishu vhleha ha iyi ya achifa yashke, achi tok. 

42. Mihma Abikail vt tushpvt wakayvt, issuba haksobish 
falaia om binili ma, ohoyo himithoa tahlapi hosh iakaiya 
tok; mihma Lewi im anumpa shali vhleha ha iakaiyvt ia 
cha, tekchi toba tok. 

43. Mihma Lewi vt Chesleel ohoyo Ahinoam ak kia ishi 
tok; mihma itatuklot tekchit okla tok. 

44. Amba Sal vt ushetik Michal Lewi tekchi yatuk a 
Laish ushi Falti Kallim vtta yak o 1 bohli tok. 


CHAPTA XXVI. 


| IHMA Sifait vhleha hvt Sal aivtta Kibeah ya ona cha, 

Lewi vt Hachilah nvnih Cheshimon itikba aluma keyu ? 
achi tok. 

2. Yohmi ma Sal vt wakaya cha, Sif yakni halaka ya ivt, 
Islael hatak aiyua tahlepa sipokni tuchina ho pehlichi cha, 
Sif yakni haiaka yak o Lewi ya a hoya chi hosh ona tok. 

3. Mihma Sal vt Hachilah nvnih Cheshimon ichapaka 
hina takla yak o binanchi tok. Amba Lewi vto yakni haia- 
ka ahanta cha, Sal vt hoyot yakni haiaka ya minti ka pisa 
tok. 

4. Yohmi ma Lewi vt napisa ya tihleli tok; atuk osh Sal 
vt vla kvt ahli fehna ho haklo tok. 

5. Atuk osh Lewi vt wakaya mvt, Sal vt abinanchi tuk 
a ona tok: micha Sal, micha Ne ushi Abne tvshka chipota 
i kvpitvni aiena kvt ai itola ka Lewi vt pisa tok. Mihma 

Sal vt itichanvili hiohlit apakfoyupa ho anukaka itoyula 


ma, okla hvt binanchit apakfoyupa tok. 

6. Yohmi ma Lewi vt Ahimelech Hitait a, micha Seluiah | 
ushi Abishai, Choab itibapishi itatuklo ka, Kuta hosh Sal im 
vibina ha si awant ia chi cho? im achi tok. Mihma Abi- 
shai vt, Uno ak osh ia lashke, achi tok. 

7. Yohmi ho Lewi, micha Abishai itatuklo kvt ninak o 
okla hash itonachi tok: mihma yakeh! Sal vt itichanvlli 
hiohlit apakfoyupa ho anukaka itonlvt nusi ma, micha tvbi 
tuli halupa ontvla vt im vlhpishi bilika yo yakni ishit nvhlit 
hikia na itoyula tok: mihma Abne, micha okla aiena kvt 
kahvt apakfoyupa tok. 

8. Mihma Abishai vt Lewi ya, Chitokaka yvt himak nitak 
2 chin tvnvp a chibbak a fohkishke: yohmi hoka himak a 
tubi tuli halupa ontvla ya himonna achvfa ho ishit nvhlit 
yakni pit shamvllichi lashke, chim asilhha lishe micha 
hitukla ha isso la he keyu, achi tok. 

9. Mihma Lewi vt Abishai ya, Ish bi ná: kuta hosh Chi 
howa nan ahamvt im vlhtoka ya ibbak a o wielit i sanali kvt 
nana ik ashvcho ka he keyu hoka, im achi tok. 

10. Micha Lewi vt achakalinchit, Chihowa vt okchaya 
pulla kvt Chihowa vt issa hi oke; keyukma illa he nitak vt 
- im vla hi oke: keyukmvt tunvp ia cha, illa hi oke. 

11. Chihowa nan ahamvt im vlhtoka ya svbbak a o wie- 
lit 1 sanali la he a Chihowa vt vm olvbashke: yohmi kia 
tubi tuli halupa ontvla vt im vlhpishi bilika hikia kak o ish 
ishi cha, isht ishko oka vlhto kak o ish ishi na 1il iashke, 
achi tok. ; 

12. Yohmi ho Lewi vt tubi tuli halupa T micha isht 
ishko oka vihto im vihpishi bilika talaia tuk a ishi tok: yoh- 
mi cha ivt okla tuk kia, hatak nana kia ik peso, micha ik 
akostinincho, micha ik okcho tok: momvt nusit aiasha hatuk 
osh; Chihowa vt ik yohmi ahni na nusi kvllo kvt onvtola 
hatok oka. 

. 13. Yohmi ma Lewi vt misha tunnvp ona cha, nvnih ho- 
paki paknaka ho o hikia tok, ititakla chito yosh takanli tok. 

14. Mihma Lewi vt okla ha, micha Ne ushi Abne ya pit 

i payvt, Abne chia hvt anumpa falama ka chik anumpulo 
cho? im achi tok. Yohmi ma Abne vt afalamichit, Kuta 
chia hosh miko ya ish 1 paya cho? achi tok. 

15. Mihma Lewi vt Abne ya, Nakni chia keyu cho? micha 
Islael a kuta hosh chishno chohmi kvt anta cho? Yvmohmi 
hokak osk nanta katiohmi ho chi shahli miko ya chik apisti- 
kelo tuk oh cho? miko chi shahli ha okla hash ai achufa 
kvt vba chi hosh ona tuk oka. 

16. Ilvppa nana ish yvmihchi tuk vt vlhpesa keyushke. 
Chihowa nan ahamvt im vlhtoka hvchi shahli ha hvch ik 
apistikelo kvt, Chihowa hvt okchaya pulla ka hvch illa he 
vihpesushke. Yohmi ka himak a pisá, miko in tubi tuli 
halupa ontvla, micha im isht ishko oka vlhto im vlhpishi 
bilika talaia tuk mvto? im achi tok. 

17. Mihma Sal vt Lewi itih ha ithana cha, Svso Lewi 
ma! ilvppot chiteh hoh cho? achi tok. Mihma, Svteh 
hoke, a shahli miko ma! Lewi vt achi tok. 

18. Micha, Nanta katiohmi ho a shahli hvt in tishu ha 
hliolit ish aya cho? nanta ho katiohmi li tuk oh cho? ak 
cho? nana ik achukmo nanta hosh svbbak a foyuka cho? 

19. Yvmohmi ka himak a a shahli miko yvt in tishu im 
anumpa ha haklashke, chim asilhha lishke. Chihowa ak 
osh is sum asanala chi ho chi nukfohki hatuk okma, nan 
isht aiokpvchi ya aiokpvchashke: amba hatak im vlla vhle- 
ha ak atuk okmvt, Chihowa itikba ya na palummi kvt onvto- 
lashke: Chihowa im ai isha he vlhpesa ya ahanta la hetuk 
a himak nitak a kohchit sa chvffichi cha, Ivt okla inla i na- 
holbvt:toba puta yak o im antiá, vm achi hokvt. 

20. Yvmohmi ka himak a vm issish vt Chihowa nashuka 
itikba ya aka ik itolo kashke: Islael į miko vt, achvfa hosh 
nvnih foka kofi hoyot aya chohmit, kvshti ho hoya chi hosh 
kohchvt aya hoka, achi tok. 

21. Yohmi ma Sal vt, Sai yoshubvshke: falama, svsso 
Lewi ma! himmakma chi hotopali la he keyu hoka, himak 
nitak a chi nishkin vt pisa ka vmi shilombish vt holitopa tuk 
oka: yakeh! im anukiflla iksho a yumohmi yo si yumohmi 
cha, ashuchi li fehnvshke, achi tok. 

F 

. Mihma Lewi vt afalamichit, Yakeh! miko in tubi tuli 
Aa ontvla yash, hatak himithoa ai achufa kvt ant isht ik 
oná. 

3. OA vt ai pE ie ai ahli RE o hatak 
Aha ka im apesashke: himak nitak a Chihowa vt svbbak a 
chi fohki kia, Chihowa nan ahamvt im vihtoka ya subbak a 
o wielit i sanali li tuk keyu hoka.. Wa WA 

24. Micha yakeh! himak nitak a chim ilhfiopak a sa 
nishkin vt holitobli fehna tuk oka, yvmohmit vm ilhfiopak a 
Chihowa nishkin vt holitobli fehna cha, nana ai ilbusha 
moma ka sa hlakofichashke, achi tok.. 

25. Yohmi ma Sal vt Lewi ya, Chi holitopashke, SUSO 
Lewi ma! nana chinto ka ish yumihchi cha, ish imaiya 
akinla chi hoke, achi tok. Yohmi ma Lewi vt 1 hina fohkvt 
ia ma, Sal vt falamvt aivita ya ona tok. 


C HAERA IVEM 


i! IHMA Lewi vt chukvsh anukaka anukfillit, Nitak kani- 

ma ka Sal ibbak a ishit svlla chi hoke: chekosi male- 
lit Filistin okla i yakni ya ona li kak osh vm vlhpesa hoke; 
mikma nantihma wa! Sal vt si ahnikmvt, himmakma Islael 
aiasha fullota ka ik sa hoyo ka chi hoke: yohmi hosh ibbak 
a i hlakofi lashke, achi tok. 

2. Micha Lewi vt wakaya cha, hatak tahlepa hannali 
apehvt alasha tuk a ishit hlopullit ivt, Maoch ushi Achish 
Kalh 1 miko ya im ona tok. x 

3. Micha Lewi vt Achish a takla Kalh a ahanta tok, 
yvmma, micha in tvshka vhleha aiena, hatak puta kvot in 
chuka achvfa pehlichi bieka hosh, Lewi ak kia tekchi tuklo, 
Chesleel ohoyo Ahinoam, micha Kamel ohoyo Nabal tekchi 
atok Abikail aiena pehlichi hosh aiasha tok: 

4. Atuk o Lewi vt malelit Kalh a ona ka Sal a im annoa 
tok: micha himmakma anonti ik hoyo tok. 

5. Mihma Lewi vt Achish a, Chi nishkin isht i kana chi 
ai ahayuchi li tuk okma, yakni haiaka tumaha ya okla vmak- 

ma, yummak Oo ai vtta lashke: nanta katiohmi ho miko in 
tumaha holihta chi takla ahanta la hinla cho? im achi tok. . 

6. Yohmi ma Achish vt nitak yvmma Siklak ak o ima 
tok: yvmohmi tok o Siklak vt Chutah 1 miko vhleha ha im 
aiena kvt himak nitak a imoma hoke. 

7. Mihma Lewi vt Filistin okla 1 yakni ahanta kot TN 
mi achvfa vlhpiesa cha, hvshi ushta tok. 

8. Mibma Lewi, micha in tvshka vhleha aiena kyt ivt 
Keshulait 'okla, micha Keslait okla, micha Amalekait okla 
aiena ka in tanampit ibachukowa tok: oklushi yummrt 
yakni yvmma Shu ya ish ia kvt Echip yakni ont vhli ka 
chashpo pilla inli ho aiasha atok. 

9. Mihma Lewi vt yakni aiasha ka vbit tahli cha, kaa 
micha ohoyo aiena ka ik apoancho tok; micha chukfulhpoa, 
micha wak, micha issuba haksobish falaia, micha kamel, 
micha nafohka aiena ka ishi cha, falamvt Achish aivtta ya 
ona tok. 

10. Mihma Achish vt, Katima yak o himak nitak a in 
tanampit ont ish falama cho? achi tok. Mihma Lewi vt, 
Chutah im oka mahli, micha Chelahmeelait okla im oka 
mahli, micha Kenait okla im oka mahli ak atuk oke, achi 
tok. 

11. Mihma Lewi vt achi kvt, Pi ki yak Fhan yo- 
ba ná, Lewi vt yakohmichishke yohmi kvt Filistin okla 1 
yakni ahanta takla kvt yummak o yohma chi hoke, achi 
hosh anumpa Kalh a isht ona hi a, hatak, micha ohoyo 
aiena ka ik okchalincho ki tok. 

12. Mihma Achish vt Lewi ya i yimmi cha, im okla 
Islael a yuwalvchit kaiyanchishke; yohmi hoka an tishu 
bilia chi hoke, achi tok. 

ALE o nitak yvmma yakohmi tok, Filistin okla hvt ta- 
nampit Islael a itiba chi hosh tvshka chipota laua ya 
hoyot itunahli tok. Mihma Achish vt Lewi ya, Chishno, 

micha chin tvshka vhleha aiena kvt si awant itibit hvsh ia 
chi kvt ish ithaiyana pullashke, im achi tok. 

2. Mihma Lewi vt Achish a, Chin tishu hyt kaniohmicha 
hinla ka ish ithana pulla chi hoke, achi tok. Mihma Achish 
vt, Sa noshkobo atoni bilia chikbi la chi hoke, im achi 
tok. 

3. Mihma Samuel vt illi na Islael moma kvt ishit yaiya 
cha, Lamah in tvmaha holihta ak mli hohpi tok atok. 
Mihma Sal vt nana a hulhkunna puta, micha ishtahullo puta 
aiena ka yakni yash akohchi tuk atok. 

4. Mihma Filistin vhleha hvt itihoyot itvnaha cha, Shu- 
nem ak o ont a binanchi tok; mihma Sal vt Islael moma ka 
hoyot itunahli cha, Kilboa yak o abinanchi tok. 

5. Mihma Sal vt Filistin tushka chipota laua ya pisa mvt, 
nukshopa cha, chukvsh vt wvnihinchi fehna tok. 

6. Mihma Sal vt Chihowa ya i ponaklo kia, Chihowa vt 
afalamichit nana ik acho tok, holhpokna hokma, Ulim ok- 
ma, hopaii okma, nana kia isht ik im anolo tok. 

7. Yohmi ma Sal vt in tishu vhleha ha, Ohoyo nana a 
hulhkunna ya hvs sa hoyashke; mikma im ona lish, 1 po- 
naklo lashke, im achi tok. Mihma in tishu vhleha hvt, 
Yakeh! ohoyo nana a hulhkunna vt Ento yak o antvshke, 
im achi tok. 

8. Mihma Sal vt inla ilahobit nafohka mla fohka mvt, 


hatak tuklo ho pehlichi cha ia mvt, ninak o ohoyo yash ai. 


vtta ka ona tok: micha, Ishtahullot, kvna ho chi hochifo 
likma, is san tanichashke, chim asilhha lishke, achi tok. 

9. Mihma ohoyo hash osh, Yakeh! Sal vt kanichmichi 
tuk a ish ithanvshke, nana a hulhkunna puta, micha hatak 
ishtahullo puta aiena ka mominchit yakni yash vbit tahli tuk 
oke; yohmi ka nanta katiohmi ho nan ishkanvpa ishit svlla 
chi ka sa tikba is sa bohli cho? im achi tok. 

10. Mihma Sal vt Chihowa hochifot anumpa kvllo il ono- 
chit 1 miha cha, Chihowa vt okchaya pulla ka nana ilvppak 
oka na hotopa nana kia ishit chi onvtola he keyu hoke, 
achi tok. 


11. Yohmi ma ohoyo hash osh, Kuta ho chin tanichi la 

chi cho? achi tok. Mihma yvmmak ash osh, Samuel ak o 
an tanichi, achi tok. 

12. Mihma ohoyo hash osh Samuel a pisa mvt, chitoli 
hosh paya tok: micha ohoyo hash osh Sal a im anumpulit, 
Nanta katiohmi ho is sa haksichi cho? Sal chia hoke, achi 
tok. - 

13. Mihma miko ash osh, Chi nukshopa ná, nanta ish 
pisa cho? im achi tok. Mihma ohoyo hash osh Sal a, 
Chitokaka holba hosh yakni ya a kohcha ho pisa lishke, im 
achi tok. 

14. Mihma Sal vt, Pisaka katiohmi cho? im achi tok. 
Mihma, Hatak sipokni yosh kohchvt minti mvt, anchi yo ai 
anchishke, achi tok. Mihma Sal vt Samuel atuk o akosti- 
ninchi mvt, nashuka ak o pit ishit hlipia cha, akachunoli tok. 

15. Mihma Samuel vt Sal a, Nanta katiohmi ho si atak- 
lvmmit is sa tanichi cho? im achi tok. Mihma Sal vt afa- 
lamichit mvt, Sa komunta fehna hoke: Filistin okla hvt an 
tanampi ma, Chitokaka yvt a filummi cha, himakma hopaii, 
keyukmvt holhpokna hoh kia anumpa falama ka isht ik 
samoshke: yvmohmi kak o nana kaniohmi la chi ka is sum 
anola chi ho, chi hoyo li tuk oke, achi tok. 

16. Yohmi ma Samuel vt, Chihowa vt chi filvmmi cha, 
chin tunvp toba hokak o, nanta katiohmi ho is sam ponaklo 
cho? achi tok. 

17. Micha Chihowa vt sa tohno na anumpuli li tok mak 
o yvmihinchi hoke: Chihowa vt apehlichika ya mokofit 
chim ai ishi cha, ish ai itilaui Lewi yako ima tuk oke. ' 

18. Chihowa im anumpa ha chik im antiot, im ai i nuk- 
killi libbi ya aiahlichit Amalek a chik onocho tok; yohmi 
tok ak o himak nitak a Chihowa vt chi yakohmichishke. 

19. Micha Chihowa vt Islael, micha chishno aiena ka 
Filistin vhleha ha ibbak a chi fohka chi hoke; micha on- 
nakma chishno, micha chiso vhleha hvsh alena kyt hvs suba 
fohka chi hoke. Chihowa vt Islael tvshka chipota vhleha 
hak kia Filistin vhleha ibbak a fohka chi hoke, achi tok. 

20. Yohmi ma Sal vt yakosi ititakla chisemo hosh aka 
ont itola cha, Samuel vt anumpuli tuk ak o nukshopa fehna 

tok: micha imi hlampko vt iksho tok; nitak achufa ka shoh- 
bit, micha ninak achvfa ka ont hlopullit pvska ik po hatuk 
okvt. 

21. Mihma ohoyo hash osh Sal ai itonla ka ona cha, nuk- 
shopvt wvnihinchi fehna ho pisa mvt, Yakeh! chin tishu 
ohoyo hvt chim anumpa ha im antivt, vm ilhfiopak a svbbak 
a fohkit ieshi lish, ish anumpuli ka haklo li tuk oke. 

22. Yvmohmi hoka himak a chin tishu choyo anumpuli 
ka ish haklo ak inlashke, chim asilhha lishke; mikma pvska 
tushafa chi tikba talali lashke: mikma ish impa cha, ish 
ataya hetuk vt chimi hlampko asha hosh ish ayashke, im 
achi tok. 

23. Yohmi kia ik haklo hosh, Impa la he keyu, achi tok. 
Yohmi kia in tishu vhleha, micha ohoyo hash aiena kvt 
im achunanchi na im anumpa ha haklo tok. Yohmi mvt 
aka itoyula tuk vt wakaya cha, topa pakna binili tok. 

24. Mihma ohoyo hvt wak ushi nia yosh aboha ya im 
anta tok; micha tushpvt vbi tok, micha bota tohbi ishi cha, 
yamvsli mvt, pvska ik shatummo yo pvska tok. 

25. Mihmvt Sal, micha in tishu vhleha itikba ya ant talali 
na okla impa tok. Yohmi mvt okla wakaya cha, ninak 
yvmmak inli ho ilhkoli tok. 


CHAPTA XXIX. 


AN IHMA Filistin okla hvt in tvshka chipota moma ka hoyot 
Afek ak o ai itvnahli tok: mihma Islaelait vhleha huto 
Chesleel kuli hikia ho a binanchi tok. 

2. Mihma Filistin hochitoka vhleha hvt tahlepa puta, 
micha tahlepa sipokni puta chohmi hosh mahaya tok: amba 
Lewi, micha in tvshka vhleha aiena kvt Achish a apehvt 
ishtaiyopi ho maya tok. 

3. Mihma Filistin pehlichi vhleha hvt, Heblu vhleha ilvp- 
put nanta katiohmi hosh yak asha ho? achi tok. Mihma 
Achish vt Filistin pehlichi vhleha ha, Ilvppvt Islael 1 miko 
Sal a in tishu hosh sa takla ahanta tok a nitak kaniohmi, 

micha afummi kaniohmi ho svbbak a foka tok itintakla nana 
ashvchi na ak ahayucho himak nitak a ant vhli keyu cho? 
im achi tok. 

4. Mihma Filistin pehlichi vhleha hvt 1 nokowa tok: 
mihma Filistin pehlichi vhleha hash osh, Hatak ilvppa falvm- 
minchi na ai vtta ish im apesa tok ak o anonti, ont ik anta, 
micha itibit ia kvno pi takla ik aiyo kashke, keyukma itibik- 
ma, pin tanampa hinla yoba ka: nanta hak o 1 shahli ha 
isht il yukpala hinla? hatak ilvppa puta oa nunha hak a 
hinla keyu ? 

5. Ilvppvt Lewi yummak o hihla mvt, isht it in talovt, 
Sal vt tahlepa sipokni ho vbikma, Lewi vt tahlepa sipokni 
pokoli ho vbi yoke, it im achi tok mak keyu ? im achi tok. 

6. Mihma Achish vt Lewi ya 1 howa cha, Chihowa vt 
okchaya pulla ka ai vlhpiesa bieka hosh ish aya tuk, micha 
sa tikba tvshka chipota vhleha ha awant kohchvt ish ia, 
mikmvt ant ish chukowa alena kvt sa nishkin itikba ya 
achukma bieka tuk pullushke; nitak yumma is sum vla tok 
ititakla ka nan ik achukmo ka ak chi ahayucho hoke; yoh- 
mi kia hochitoka yvt ik chi ahninchoshke. 

7. Yvmohmi hoka ish falama cha, it 1 kanvt ish ayashke, 
yohmi hosh Filistin hochitoka vhleha ha chik nokowvcho 
kashke, im achi tok. i 

- 8. Mihma Lewi vt Achish a, Nanta ho yohmi li tuk oh 
cho? chi takla ahanta li itintakla himak nitak a ant vhli ka 
chin tishu ha nanta ho ish ai ahayuchi tuk ọ, a shahli miko 
in tunvp a itibit ia la he keyu cho? im achi tok. 

9. Mihma Achish vt afalamichit Lewi ya, Sa nishkin 
itikba ya chi achukma, Chitokaka im enchil ak inli chohmi 
tuk oke: yohmi akinli kia Filistin pehlichi vhleha hvt, Itibit 
ia ka pi awant ia he keyú, achi tuk oka, im achi tok. 

10. Yvmohmi hoka onna hayvt onhahinli moma na ish 
wakaya cha, chi shahli in tishu vhleha hvt chitapehvt vla 
tuk a pehlichit, micha onnahinli moma na hvsh tani cha, 
hvchin tohwikelikmvt, hvsh iashke, im achi tok. 

11. Yohmi ho Lewi, micha in tvshka vhleha aiena kyut 
falamvt, Filistin okla į yakni ia chi hosh onna hayvt onna- 

hinli moma na wakaya tok. Mihma Filistin vhleha hash 
osh Chesleel a ona tok. 


au WA ad wa wA 


TUK o yakohmi tok, Lewi, micha in tvshka vhleha aiena 

kvt nitak ont atuchina ho Siklak a ona ma, Amalekait 

vhleha hvit oka mahli, micha Siklak a issot kanchi cha, luak 
ishit hukmit tahli tok. 

2. Micha choyo yvmma alasha tuk a am A ishi; ho- 
chito, micha chipuntasi kia ik bo hosh, amba ishi cha, 1 hina 
fohkvt okla ia tok. 

3. Yvmohmi tuk o Lewi, micha in tvshka shleiS alena 
kvt tvmaha holihta ya ona ma, yakeh! luak ishit luvt taha 
tok: mikma tekchi vhleha, micha ushi vhleha, micha ushe- 
tik vhleha aiena ka yukachit ishi tok. 

4. Yohmi ma Lewi, micha okla apehvt aya tuk aiena kvt 
chitolit yahaya kvt, polaka yaiya he keyut taha tok. 

5. Mihma Lewi tekchi tuklo Ahinoam, Chesleel ohoyo, 
micha Abikail Nabal, Kamelait tekchi atok itatuklo ka 
yukachit isht ja tuk atok. 

6. Mihma Lewi vt ilbvsha fehna tok: hatak puta kvt 
ushi vhleha, micha ushetik vhleha aiyukali hatuk pulla kak 
0, okla moma kyt chukvsh nukhaklo hatuk osh, tuli ishit 
boli ka miha tok oka, yohmi kia Lewi vt in Chitokaka Chi- 
howa ya ile hlampkochi tok. 

7. Mihma Lewi vt Ahimelech ushi Abiahla naholitompa 
isht vtta ya, Efot a isht vm via, chim asilhha lishke, im 
achi tok. Mihma Abiahla yvt Lewi ya efot a isht im vla 
tok. 

8. Mihma Lewi vt Chihowa ya im a ponaklot, Tushka 
nawehpuli ilvppa hlioli la chi cho? sakki la chi cho? achi 
tok. Mihma afalaminchi mvt, Ish hliolashke; ish sakki 
pulla cha, ik kaniohmi kia mominchit falumminchit ish isha 
chi hokvt, im achi tok. 

9. Yohmi ho Lewi, micha hatak tahlepa hannali apehvt 

aya tuk ash aiena kvt ia mvt, bokushi Beso ya ona ma, 
yumma olbvl asha chin tuk vt asha tok. 

10. Amba Lewi, micha hatak tahlepa ushta aiena kvt 
hlioli tok: tahlepa tuklo hokvto hoyvbli fehna hatuk osh, 
Beso bokushi ya vbanvblit ont ia he keyu hatuk osh olbvl 
asha tok. 

11. Mihma yakni haiaka ya Echip hatak ọ ahayuchi cha, 
Lewi ya isht im ona ma, pvska ipeta na vpa tok; micha oka 
ishkochechi tok. 

12. Micha fik palvska tushafa, micha paki shila cham- 
puli iokoli tuklo ho ima na vpa mvt, anonti imi hlamp- 
ko kvt falamvt im vla tok: nitak tuchina, micha ninak tu- 
china ho pvska vpa tuk keyu, micha oka kia ishko tuk keyu 
hokvt. 

13. Mihma Lewi vt, Kuta hak o immi chia hoh cho? 
micha katima ish minti cho? im achi tok. Mihma, Echip 
hatak himita sia, micha Amalekait hatak in tishu sia hoke, 
atuk o a shahli hvt nitak tuchina kash si abeka tuk ak o, 
sa kanchi tuk oke. 

14. Chelehlait okla im oka mahli imma, micha Chutah i 
yakni ai vhli, micha Kaleb im oka mahli imma yak o il iba 
chukowa cha, Siklak a luak ishit hukmit e tahli tuk oke, 
achi tok. 

15. Mihma Lewi vt, Tushka nawehpuli ilvppa isht is si 
ona hinla cho? im achi tok. Mihma Chitokaka ishit ho- 
chifot anumpa kvllo il onochit, is svba he keyu, micha a 
shahli ibbak a is sa fohka he keyu is sa mihakma, tushka 
nawehpuli ilvppa chisht ona lashke, achi tok. 

16. Atuk osh isht ona ma, yakeh! hlahvt pataiyut ayvt 
fullota mvt, Filistin yakni, micha Chutah yakni aiena kak o, 
nawehpoa chinto fehna ho ai ishit.kohcha tuk okvt, impvt, 
nan ishkot, micha hihlvt aiasha tok. 

17. Mihma Lewi vt okpolusbit taha ho issot kanchit isht 
ia mvt, onna kvt opia tok: mihma hatak achvfa kia ik hla- 
kofo, amba hatak himithoa tahlepa ushta hosh kamel om 
binili tuk osh yihlepa kak illa tok. 

18. Mihma Amalekait vhleha hvt isht ia tuk a mominchit 

Lewi vt falumminchit ishi tok: micha Lewi vt tekchi tuklo 
ka hlakofichi tok. 

19. Mihma nana iskitini hokma, chito hokma nana kia, 
micha ushi vhleha, micha ushetik vhleha, micha nawehpoa, 
micha nana kia ishi tuk moma hokvt ik im iksho kvt iksho 
tok: Lewi vt moma falumminchit ishi tok. 

20. Mihma Lewi vt chukfvlhpoa aya kaniohmi, micha 
wak aya kanohmi aiena ka wak inla kash, itikba tihlelit isht 
ia mvt, Ilvppvt Lewi i nawehpoa yoke, achi tok. 

21. Mihma Lewi vt hatak tahlepa tuklo hoyvbli fehna 
hatuk osh Lewi ya iakaiya he keyu ma Beso bokushi ya 
asha chi ho ashachi tuk a im vla tok; mihma yvmmak ash 
osh Lewi ya afama chi, micha apehvt aya tuk a afama chi 
hosh okla ia tok: atuk ọ Lewi vt okla hash bilika vla mvt, 
alokpvchi tok. 

22. Yohmi ma hatak nan ashvchi, Belial hatak vhleha 
Lewi ya apehvt aya ka takla aya tuk momvt. afalamichit, Pi 
apehvt ia tuk keyu hoka, nawehpoa falumminchit il ishi tuk 
vt nana achvfa kia il ima he keyu, amba tekchi aiyukali, im 
vila aiyukali kak 0 il imakma, ishi cha, iashke, achi tok. 

23. Yohmi ma Lewi vt, Itibapishi li vhleha ma! Ohi- 
howa yvmmak osh pi hlakofichi cha, okla pin tanampi tuk a 
pibbak a fohki cha, nana pima tuk oka ishit hvsh yanga 
he keyu pullashke. 

24. Kvta hosh ilvppa hvchi haponakla kiila Da d 
amba itibit ia tuk ak osh kaniohmikma, na chukushpa apisti- 
kelit asha tuk ak kia 1 yomohma chi ak mli hoke: itilaui 
hosh okla itakushkoa chi hoke, achi tok. 

25. Atuk o nitak yvmma 1 himmak mahaya ka yvmohmi 
bieka ho nan vlhpisa bilia Islael im ikbi tok o himak nitak 
a ant vhli hoke, 

26. Atuk o Lewi vt Sikiak a vla mvt, nawehpoa ash 
Chutah hatak im asvnonchi vhleha it į kana vhleha hash pit 
1 pila cha yak achi tok, Yakeh! nan isht aiokpvchi Chihowa 
in tunvp 1 nawehpoa tuk vt huch immi hoke; 

27. Behlel asha tuk, micha Lamolh im oka mahli n 
tuk, micha Chatti asha tuk, 

- 98. Micha Aloe asha tuk, micha Sifmolh asha tuk, micha 
Eshtemoa asha tuk, 

29. Micha Lachel asha tuk, micha Chelahmeelait vhleha 
in tumaha holihta puta asha tuk, micha Kenait vhleha in 
tvmaha holihta puta asha tuk, 

30. Micha Holmah asha tuk, micha Cholashan asha tuk, 
micha Ahlach asha tuk, 

31. Micha Heblon asha tuk, micha Lewi vt, micha in 
tushka aiena kvt ai ashvt aya chatuk puta kà pit pila tok. 


CHAPTA XXXI. 


V7OHMI ma Filistin vhleha hvt Islael a itibi tok: mihma 
Islael hatak vhleha hvt Filistin vhleha itikba yihlepa 
ma, Kilboa nvnih ha ai vbi na akakoha tok. 

2. Mihma Filistin vhleha hvt Sal, micha ushi vhleha hak 
o hliolit sakki tok: micha Filistin vhleha hvt Sal ushi vhle- 
ha, Chonahlan, micha Abinatab, mikmvt Malchishua alena 
ka vbi tok. 

3. Micha itibi kvt Sal a 1 kollo fehna cha, iti tanampo 
sholi vhleha hvt nvhli tok: mihma iti tanampo sholi vhleha 
hvt nvhli na hotopa fehna tok. 

4. Yohmi ma Sal vt 1 nahalupa sholi ya, Chi bvshpo 
falaia ya shufi cha, isht is sa bahlashke: keyukma hakshup 
ik tapo vhleha ilvppvt vla cha, bahlit svs sikkopali ná, im 
achi tok. Yohmi kia 1 nahalupa sholi vt nukshopa fehna 
hatuk osh yvmihcha he keyu tok. Yvmohmi ma Sal vt 
bushpo falaia ya ishi cha, onvtola tok. 

5. Mihma 1 nahalupa sholi yash osh Sal vt illi na pisa mvt, 
yvmmak kia 1 bvshpo falaia ya onvtola cha, awant illi tok. 

6. Yohmi hosh Sal, micha ushi tuchina, micha i nahalupa 
sholi, mikmvt in tushka vhleha hvt nitak yummak inli ho 
moma kvt it apihvt illi tok oke. 

7. Mihma Islael hatak vhleha okfa in tvnnvp asha tuk, 
micha Chatan misha tvnnvp asha tuk vt Islael hatak vhleha 
hvt yihlepa, micha Sal, mikmvt ushi vhleha aiena kvt illi na 

pisa mvt, tumaha holihta puta ka issa cha, yihlepa tok: | 


mihma Filistin okla hvt ula cha, ai asha tok. 


8. Atuk o yakohmi tok, onna ma Filistin vhleha hvt illi | 
tuk a wehpula chi hosh vla mvt, Sal, micha ushi tuchina 


aiena kvt Kilboa nvnih ha kaiyaha na ahayuchi tok. 


9. Micha noshkobo ha tvbli cha, 1 nahalupa ya shufit ishi | 


mvt, Filistin 1 yakni pilla fullolechit naholbvt toba puta ai 
asha chuka puta, micha okla ha im anolit isht aya tòk. 


10. Micha 1 nahalupa yash Ashtalolh in chuka okla bohli 
mvt, haknip ash Belh-shan holihta naksika ya apotolit anv- 


hlichi tok. 


11. Atuk o Chabesh-Kileat okla hvt, Filistin vhleha hvt 


Sal a yvmihchi tuk a haklo mvt, 

12. Hatak chilita nukwia iksho moma kvt wakaya cha, 
ninak a aya na onna hosh ivt, Sal haknip ash, micha ushi 
vhleha haknip ash aiena Belh-shan holihta naksika atakali tuk 
a ont ishit, Chabesh a isht vla cha, yummak o a hukmi tok. 

13. Mihmvt foni ya okla ishi cha, Chabesh iti hikia ho 
nutaka ya hohpi cha, nitak untuklo ho nahullochi tok. 








SAMUEL 


It HOLISSO ATUKLA HOKE. 

I HOLISSO ATUKLA HOKE. 


CHAP PA 


TUK o yakohmi tok, Sal vt illi ha ya, Lewi vt Amalek 
okla vbit aya tuk vt falamvt vla cha, nitak tuklo ho 
Siklak a ahanta tok. 

2. Micha nitak ont atuchina ho yakohmi tox, yakeh! ha- 
tak vt Sal im vibina ha akohchvt minti hosh, i nafohka hvt 
blilafa cha, lukfi pushi vt noshkobo onvtoyula hosh vla tok: 
atuk osh Lewi ya im vla mwt, yakohmi tok, aka pit ipa 
cha, alokpuchi tok. 

3. Mihma Lewi vt, Katima ish minti cho? im achi tok. 
Mihma Sa hlakofi cha, Islael im vibina hak o akohchvt aya 
li hoke, im achi tok. 

4. Mihma Lewi vt, Nana kvt katiohmi tuk oh cho? vm 
anoli, chim asilhha lishke, im achi tok. Mihma afalami- 
chi mvt, Okla hvt itibi tuk vt yihlepa cha, okla laua kvt 
akakohvt illi ma; Sal micha ushi Chonahlan itatuklo kak 
kia illishke, achi tdk. 

5. Mihma Lewi vt nan im anoli tuk hatak himita yash, 
Katiohmi kak osh Sal, micha ushi Chonahlan itatuklo kvt 
illi ka ish ithana cho? im achi tok. f 

6. Mihma hatak himita nan im anoli yash osh, Kilboa 
nvnih ha ona li yoba ho yakeh! Sal vt in tvbi tuli halupa 
ontvla ya onvtola tuk oke; mihma yakeh! tvnvp itichanvlli 
puta, micha issuba om binili vhleha aiena kvt hliolit sakki 
tok. 

7. Atuk o im ashaka pilla pit hopokoyo cha, sa pisa mvt, 

a howa tuk oke. Mihma afalamichit, Yak hikia lishke, im 
achi li tuk oke. 

8. Mihma, Kuta chia hoh cho? vm achi ma, afalaminchit, 
Amalekait hatak sia hoke, im achi li tuk oke. 

9. Mihma anonti, Is si o hikia cha, is svbashke, chim 
asilhha lishke : vm ilhfopak vt achukma hosh sa foka moma 
hatuk osh, shimoha kvt si onvtola hoka, vm achi tuk oke. 

10. Yohmi ho akama ha yokvt okchaya heto, ithana li 
hatuk osh o hikia lish, vbi li tuk oke: micha iachuka nosh- 
kobo on talaia tuk, micha shakba abeha tuk aiena ka ishi li 
tuk osh, a shahli ha isht im vla lishke, achi tok. 

11. Yohmi ma Lewi vt i nafohka ya halvllit hlilvffi tok ; mih- 
ma hatak apehvt aiasha tuk kak kia moma kvt yvmihchi tok. 

12. Mihmvt Sal, micha ushi Chonahlan, mikma Chihowa 
im okla vhleha, micha Islael in chuka achvfa aiena ka bvsh- 
po falaia isht akakoha pulla kak o ishit nukhaklot yaiyvt, 
ik impo hosh okla anta na opia tok. 

13. Mihma Lewi vt hatak himita im anoli kash, Katima 
ish minti cho? im achi tok. Mihma afalamichi mvt, Oklu- 
shi inla ushi Amalekait sia hoke, achi tok. 

14. Mihma Lewi vt, Chihowa ahamvt im vihtoka ya chib- 
bak a o wielit vbi ka katiohmi ho ik chi aipe tuk oh 
o. ? im achi tok. 

. Mihmvt Lewi vt hatak himithoa ai achvfa ka, Bilika 
aY ona cha, ish onvtolashke, im achi tok. Mihma isso na 
illi tok. 

16. Mihma Lewi vt, Chim issish vt chi nosħkobo ak inli 
onutoyulashke; chishno chitih ak mli hosh chi atokolit, 
Chihowa ahamvt im vlhtoka ya vbi li tuk oke, achi hoka, 
im achi tok. 

17. Mihmvt Lewi vt Sal, micha ushi Chonahlan a ishit 
yaiyvt ilvppa ahanchi tok. 

18. Micha Chutah im vlla vhleha ha iti tanampo ieshi ka 
ithunancha he im apesa tok: yakeh! Chashe 1 holisso ha a 
holissot takali hoke. 

19. Islael isht aholitopa vt chim achahaka ai illishke : 
ikikkeh! chilita nukwia iksho vhleha hyt akokahvshke ! 

20. Kalh a hvsh ai anoli ná, Askelon hina puta ai itunowa 
ya ai anolit hvsh yukpuchi na; yohmi na Filistin ushetik 
vhleha hvt nan ishit yukpa ná, yohmi na hakshup ik tapo 
ushetik vhleha hvt ishit hihla na. 

21. Kilboa nvnih vhleha hvchia ma! fichak vt ik hvchi 
onvtolo kashke, micha umba kvt ik hvchi onvtolo kashke, 
micha na wayahpi nan im issa ai offo osapa vt al iksho kash- 
ke; yvmmak o hatak chilita nukwia iksho in telihpa, Sal in 
telihpa, bila ahamvt vihtoka keyu chohmichit ik ahobalot a 
kanchi tuk oka. 

22. Illi im issish a, micha hatak chilita nukwia iksho 
vhleha ha nia ya Chonahlan im iti tanampo vt 1 fullotvt 
falama tuk keyu hoke; mikma Sal 1 bushpo falaia vt iksho 
ho falama tuk keyu hoke. 

23. Sal, micha Chonahlan ita tuklo kvt okchayvt ashwa 
mvt, holitopa, micha achukma tuk oke, atuk osh illi mvt, ik 
it 1 filvmmo tuk oke; shinimpa kvt ossi. ya i shahlit okla 
cha, kvllo kvt koi chito ya 1 shahlit okla tuk oke. 

24. Islael ushetik vhleha hvchia ma! Salak osh na tishe- 
pa hvchi fohkvchit, nan isht aiyukpa inla aiena ka hvchim 
atahli tuk, yommak osh hvchi nafohka ya tuli holisso lakna 
ya ishit shemvchi tuk oka, ishit hvsh yaiyashke. 

25. Ikikkeh! itibi ai ititakla ya chilita nukwia ashwa tuk 
vt akakohushke; Chonahlan ma! chim achahaka ya a chilli 
tuk oke. 

26. Itibapishi li Chonahlan ma! chisht svlbvshvshke : is 
sum achukma fehna tuk oke: is sa hullo kvt atampa fehna 
kot, choyo na heh ahni ka 1 shahli tuk oke. 

27. Ikikkeh! chilita nukwia iksho ashwa tuk vt akako- 
hvshke; mikma na halupa isht itibi vt okpulot tahvshke. 


CHAPTA II. 


eOK osh ilvppa i himmak a yakohmi tok, Lewi vt Chi- 

howa ya 1 ponaklot, Chutah in tvmaha holihta kanima 

ka ona la chi cho? achi tok. Mihma Chihowa vt, la, im 
G 

achi tok. Mihma Lewi vt, Katima yak o ia la chi cho? 
achi tok. Mihma Heblon a achi tok. 
2. Yohmi ho Lewi vt, tekchi tuklo, Chesleel ohoyo Ahi- 


noam, micha Kamel ohoyo Abikail, Nabal tekchi atok aiena 


kvt yvmmak o ona tok. 

3. Miecha in wshka vhleha apeha tuk vt in chuka achufa 
aiyukali ishi ho Lewi vt isht vla na Heblon tumaha holihta 
puta yak o aląsha tok. 

4. Mihma Chutah hatak vhleha hvt vla cha, yummak 0 
Lewi ya nan ahvmmit Chutah in chuka achvfa ya i miko 


atokoli tok. Mihma Lewi ya im anolit, Chabesh-kileat ha- . 


tak vhleha yvmmak osh Sal a hohpi tok, achi tok. . 

5. Mihma Lewi vt Chabesh-kileat hatak vhleha ha anum- 
pa shali vhleha ha i pila mvt, Chihowa 1 holitopa hvchi 
hashke, hvuchi shahli- Sal fehna ka hvsh 1 kana cha, hvsh 
hohpi tuk okvt. 

6. Yohmi ka himak a Chihowa vt hvchi kana cha, aiahli 
ka hvchi yvmihchashke: nana ilvppa hush yvmihchi tuk 
oka, 1 kana ilvppa vno ak kia hvchim atobbi la chi hoke.. 

7. Yvmohmi hoka himak a hvch ibbak vt hlampkashke, 
micha chilitvt nukwia iksho hosh hvsh aiashashke: hvchł 
shahli Sal vt illi hoka;. mikma Chutah in chuka achufa yvt 
nan ahvmmit i miko si atokoli akinlishke, im achi tok. | 

8. Yohmi kia Ne ushi, Abne Sal in tvshka chipota 1 
kvpitvni vt Sal ushi Ishboshelh a ishi cha, pit hlopullichit 
Mahanaim a isht ona tok. 

9. Micha Kileat, mikmvt MERA vhleha, micha Ches- 
leel, micha Eflaim, micha Benchamin, micha Islael moma ka 
1 miko ikbi tok. 

10. Sal ushi, Isboshelh vt afummi pokoli ushta hosh 


Islael, 1 mikot isht ia tuk osh, afummi tuklo miko tok: am- 


ba Chutah in chuka achufa yvt Lewi ak o iakaiya tok. 

11. Mihma Lewi vt Chutah in chuka achvfa ya 1 miko 
hosh Heblon a ahanta kvt afummi untuklo cha hvshi han- 
nali tok. 

12. Mihma Ne ushi Abne, micha Sal ushi Ishboshelh in tishu 
vhleha aiena kvt Mahanaim a akohchvt, Kibeon a ona tok. 

13. Mihma Seluiah ushi Choab, micha Lewi in tishu 
vhleha aiena kvt kohchvt ia cha, Kibeon oka talaia ho bilika 
ont ai itafama tok: micha achufa kvt oka talaia in tunnup 
achufa ka chieya ma, achufa kvt oka talaia m tvnnvp a 
chieya tok. 

14. Mihma Abne vt Choab a, Hatak himithoa vt ik wa- 
kaya cha, pi tikba ya ik ai ihlovili, im achi tok. Mihma 
Choab vt, Ik wakayá, achi tok. 

15. Yohmi ma holhtina hosh Benchamin a ai achvfa kvt 
auah tuklo hosh Sal ushi Ishboshelh a ibafoyuka tuk vt, 
micha Lewi in tishu vhleha ha ai achvfa kvt auah tuklo aie- 
na hosh wakaya cha, ivt ont itafama tok. 

16. Micha ilap aiyukali kvt noshkobo ha ishi mvt, bvsh- 
po falaia isht iti bahli tok: yohmi hosh itapihvt akakoha 
tok : yvmohmi ho yvmmvt Helkalh-hassulim hohchifo hosh 
Kibeon a talaia tok. 

17. Mihma nitak yvmma itibi kullo fehna tok; mihma 
Lewi in tishu vhleha hvt Abne, micha Islael hatak vhleha 
ha imaiya tok. 

18. Mihma Seluiah ushi tuchina hosh Choab, micha Abi- 
shai, micha Asahel vt yvmma asha tok: mikma Asahel vt 
iyi shohhvla kvt issi nukshopa yak o chohmi tok ; 

19. Atuk osh Asahel vt Abne ya hlioli tok: KANE hlioli 
kvt isht impakimma, micha vihfubekimma kia pit fullotvt ik 
aliyo tok. 

20. Yohmi ma Abne vt im ashaka pit filema cha, Asa- 
hel chia hoh cho? achi tok. Mihma afalamichit, Mihiyo sia 
hoke, achi tok. 

21. Mihma Abne vt, Ishtimpakimma, keyukmvt vlhfvbe- 
kimma ya pit ish fullota cha, hatak himithoa ai achvfa kak 
o ish halvili cha, į nahalupa ya ish ishashke, im achi tok. 
Yohmi kia Asahel vt iakaiya kvt naksika pit fullota he keyu 
tok. 

22. Mihma Abne vt Asahel a, Is siakaiya kvt naksika ish 
fullotashke: nanta katiohmi ho issot chi akvchi li pulla chi 
cho? yohmikmvt katiohmi kak osh chitibapishi Higin: a im 
aka chakali la hinla cho? anonti im achi tok: 

' 23. Yohmi kia naksika pit fullota he keyu tok: yohmi 4 
ma Abne vt tvbi tuli halupa ontvla ya wishakchi ashaka ya | 
naksi foni ishit tahlapi nuta ya ishit bahli na hlopullit ashaka 
ont kohcha tok: mihma yvmmak o itula cha, yummak inli ” 
ho ai illi tok: atuk o yakohmi tok, Asahel vt ai itulvt illi 


tuk a laua kaniohmi kvt ant pisakmvt, hikia beka tok. 


24. Mihma Choab, micha Abishai itatuklo kvt Abne ya | 


hlioli tok : atuk osh Ammah nvnih yvmmvt Kiah itikba ba- 
chaya Kibeon yakni haiaka hina ya ona ma, hvshi vt oka 
tula tok. 

25. Mihma Benchamin im vlla vhleha hvt iti hoyot itv- 
naha cha, Abne ya iakaiyvt tushka chipota aya achvfa toba 
cha, nvnih paknaka ya o hieli tok. 

26. Yohmi ma Abne vt Choab a pit 1 payvt, Bushpo 
falaia yvt ambi na bilia chi cho? ont ishtaiyopi kuno homi 
ha chi ka chik ithano cho? yohmi ka katiohmi fokak mak 





o okla hvt itibapishi vhleha ha iakaiya kvt falama chi ka pi | 


im apesa chi cho? achi tok. 


27. Mihma Choab vt, Chitokaka vt okchaya pulla ka 


chik anumpulo ke tuk okma, okla puta kvt onnahinlik mak 
o itibapishi vhleha ha iakaiya kvt falama hetuk pulla hoke, 
achi tok. 


28. Mihma Choab vt isht pufa ya olachi ma, okla moma 


kvt hieli cha, Islael a himakma ik iakaiyo tok, micha himak- 
ma ik itibo tok. 

29. Mihma Abne, micha in tushka vhleha ailena kyt ninak 
yumma ayvt onnvt yakni patali hlopullit, Chatan a vba- 
nvblit; Bilh-lon moma ka hlopulli cha, Mahanaim a okla 
ona tok. l 

30. Mihma Choab vt Abne ya iakaiya tuk vt falama 
tok: atuk osh okla moma ka hoyot itvnahli ma, Lewi in 
tvshka vhleha ha hatak auah chakkali cha, Asahel aiena 
kak osh iksho tok. - 

31. Amba Lewi in tvshka vhleha hvt Benchamin, micha 
Abne in tvshka vhleha ha fahamvt kanchi na hatak tahlepa 
tuchina cha, pokoli hannali aiena hosh illi tok. 

32. Mihma Asahel a okla ishi cha, iki ahollopi Behlehem 

ka YA hikia ka isht onvt hohpitok. Mihma Choab, micha in 
“tushka vhleha aiena kvt ninak a aya na hlopulli mvt, onnvt 
ins ho Heblon a ona tok. 






CHAPTA III. 


VMOHMI ma Salin chuka achvfa, micha Lewi in chuka 

achufa aiena kvt itin tanampi na hopaki tok: yohmi 

kia Lewi vt kvllo kvt isht 1 shahlit isht ia ma, Sal in chuka 
achufa uto ik kvllo kvt isht 1 shahlit isht ia tok. 

2. Mihma Lewi vt Heblon a ushi vhleha im ai asha tok: 
micha akni fehna vt Chesleel choyo Ahinoam vt im eshi tok 
Amnon -ak atok. 

3. Mihma im atukla kvot Kamelait hatak Nabal tekchi 
atok Abikail vt im eshi tok Chileab ak atok: mikma atu- 
china kvt Keshu 1 miko Talmai ushetik Maakah a ushi 
Absalom ak atok. 

4. Mikma ont ai ushta ivt Hakkilh a ushi Atonichah ak 
atok; mikma ont ishit tahlapi kvt Abital a ushi Shefatiah 
ak atok. 

5. Mikma ont ishit hannali kvt Lewi tekchi Eklah vt im 
eshi tok Ilhleam ak atok. Ilvppa puta kak osh -Lewi vt 
Heblon ak o im ai asha tok. 

6. Atuk o yakohmi tok, Sal in chuka achvfa, micha Lewi 
in chuka achvfa vt itin tanampi moma ma, Abne vt ile 
kvllohonchit Sal in chuka achufa ya apelvchi tok. 

7. Mihma Sal vt im itaiena vt Aiah ushetik osh yemma 
hohchifo kvt Lispah osh im asha tok: atuk o Ishboshelh vt 
Abne ya, Nanta katiohmi ho aki im itaiena ya ish iba nusi 
tuk oh cho? im achi tok. 

8. Mihma Ishboshelh vt im anumpuli tuk pulla kak o, 
Abne vt nukhobela kvt libbi fehna mvt, Uno vt ofi noshko- 
bo sia hoh cho? Chutah ya im asanalit chiki Sal in chuka 
achvfa, itibapishi puta, micha 1 kana puta aiena ka 1 kanvt 
Lewi ibbak a ak chi fohko hokak ọ, choyo ilvppa nan ashv- 
chi iti yvmohmi li tuk a is sa miha cho? achi tok. 

9. 10. Chihowa vt anumpa kvllo ya il onochit, Lewi ya. 
im achi tok a vno ak kia yvmihchi lashke, yohmi kvt Sali. 
in chuka achvfa apehlichi ka tosholit, Lewi ako im ai om- 
binili holitompa hilechit Tan vttvt ia kvt, Beesheba ont ai 
vhli Islael, micha Chutah aiena ka pehlichi ikbi lashke; ak 
yvmihchokma yakohmi, micha 1 shahli kia Chitokaka yvt 
Abne ya yvmihchashke, achi tok. 

11. Mihma i nukshopa hatuk osh, Abne ya anonti afala-” 
michit anumpa achvfa im acha he keyu tok. 

. 12. Mihma Abne vt ilap ahni kvt Lewi ya anumpa shali 
vhleha ha i pila cha, Yakni vt kuta hak o immi hoh cho?. 
anumpa itibai achvfa is svt im apesakma, micha yakeh ! svb- 
bak vt chibafoyuka cha, Islael moma ka fullolichit ishit- 
chim vla lashke, achi tok. 

13. Mihma, Ome; anumpa itibai achufa chit im apesa 
lashke : yohmi kia nana achvfa ho chi hoyo lishke, yommvt 





ilvppak oke, sa nashuka ya pisvt ish ayakmvt, Sal ushetiki | 


Michal a tikba isht is sum vlá, keyukmvt, sa nashuka ya ish. 
pisa.he keyushke, achi tok. 

14. Mihma Lewi vt Sal ushi Ishboshelh a anumpa Sa 
vhleha ha i pila cha, Sa tekchi Michal a Filistin tikba hak- 
shup tahlepa achvfa ho isht il ai apovchi li tok a, aue a 
ish fohkashke, achi tok. ' 

15. Mihma Ishboshelh vt pit hoyot, 1 hatak Laish ushi 
Faltiel a im ishi tok. 

16. Mihma 1 hatak vt iakaiyvt olbvl a yahayut ayvt, Ba- 
hulim aona tok. Yohmi ma Abne vt, Falamit iá, im achi 
tok. Mihma falama tok. 

17. Mihma Abne vt Islael im asvnonchi vhleha ha anum- 
pa it imvt, Chashpo ka Lewi ya hvehi miko ya chi ho hvsh 
hoyo tok oke. 

18. Yumohmi tok okvt:himak a hush yumihchashke: 
Chihowa vt Lewi ya isht anumpulit, An tishu Lewi ibbak 
ak o vm okla Islael a Filistin okla ibbak, micha in tvnvp 
moma ibbak a akohchit ishit hlakofichi la hi oke, achi tok 
oka, achi, tok. 

19. Mihmvt Abne vt Benchamin ak kia haklochit im 

a ia cha, Lewi ak 
kia haklochit Islael a kaniohmi kak osh im vlhpesa moma 
ka, micha kaniohmi kak osh Benchamin in chuka achvfa 
moma kut im vlhpesa ka im anumpuli tok. 

20. Yohmi hosh Abne, micha hatak pokoli tuklo alena 

hosh Lewi vt Heblon a anta tuk o im ona tok: mihma Lewi 
vt Abne, micha hatak apehvt aya tuk aiena ka impvchi 
tok. m MY A i 
21. Mihma Abne vt Lewi ya, Wakaya lish, ia likmvt, 
Islael moma ka a shahli miko ya, im itunahli lashke ; mikma 
anumpa itibai achufa okla chit im apesakma, chi chukvsh 
ahni kvt moma ish pehliechashke, im achi tok. Mihma 
Lewi vt Abne ya pila na iti kanvt aya tok. 
22. Mihma yakeh! Lewi in. tishu vhleha, micha Choab 
aiena kvt nawehpuli aya achvfa ka hlioli tuk vt falama cha, 
na wehpoa chinto isht vla tok: yohmi kia Abne vt Lewi 
Heblon anta ka takla ik anto tok; yvmmvt pila na iti ka- 
nvt aya tuk atuk okvt, 

23. Atuk o Choab, micha tvshka chipota apehvt' aya jipa 
vt vla ma, Choab a im anolit, Ne ushi Abne vt miko im vla 
tuk o, pila na iti kanvt ia tuk oke, achi tok. 

. 24. Yohmi ma Choab vt miko ya im vla cha, Nanta mak 
0 ish yvmihchi cho? yakeh! Abne vt chim vla tuk oke; 
nanta katiohmi ho ish pila na ivt kunia cho? 

25. Ne ushi Abne ya ish im ithanvshke, yommvt chi hak- 
sichit, kohchvt ish ia, micha ant ish chukowa aiena, micha 
nana ish kaniohmi moma ka akostinincha chi hosh vla tuk 
oke, achi tok. 

26. Atuk osh Choab vt. Ten yai filvmmit kohcha mvt, 
anumpa shali vhleha ha pila na yuvmmvt Silah kuli hofobi 
yak o ont ai ishit, anonti isht vla tok: yohmi kia Lewi vt ik 
ithano tok. 

27. Atuk o Abne vt falamvt Heblon a vla ma, Choab vt 
lumvt im anumpula chi hosh naksika holihta okhissa ya isht 
ona cha, itibapishi Asahel im issish atuk pulla mak o naksi 
foni ont ishit tahlapi nuta ya bahli na illi tok.. 

28. Atuk o Lewi vt himmak o haklo cha, Chihowa itikba 


anumpuli tok: micha Abne vt Heblon a 

ya vno, micha vm apehlichika aiena kvt Ne ushi Abne im 


issish a a si ahalaia keyu a bilia hoke. 
29, Choab noshkobo, micha iki in chuka achvfa moma 


kak o onvtoyulashke ; micha Choab in chuka achvfa ya hai- | 


yehchi okchusbvt yanvlli, keyukmvt leplosi vbi, keyukmvt 


tubi ieshi, keyukmvt bvshpo falaia onvtola, keyukmvt puska | 


ik im ono aiena kvt ik im iksho kvt iksho kashke, achi tok. 
30. Yvmohmi hosh Choab, micha itibapishi Abishai ita- 


tuklo kvt Kibeon a ai itibi ma itibapishi Asahel a vbi tok ak | 


o Abne ya vhi tok. 

31. Mihma Lewi vt Choab, micha okla moma ka, Bweni 
nafohka ya hvsh hlilvffit, nahishi nantvnna ishit hvsh vskofv- 
chi cha, Abne itikba ya hvsh yaiyashke, im achi tok. Mih- 
mvt miko Lewi ak kia nipi illi om bohlit isht ia ya iakaiya tok. 


32. Mihma Abne ya Heblon ako okla hohpi tok: mihma | 


miko vt chitolit Abne ahollopi ya a yai aki tok; mihma okla 
moma kvt yaiya tok. 

33. Micha miko vt Abne ya ishit yaiyvt, Im anukfila iksho 
illi hak inli ho chohmit, Abne vt illi keyu cho? achi tok. 


34. Chibbak vt talakchi tuk keyu, micha chiyi ak kia tuli 


vlbeha tuk keyushke: hatak osh hatak haksi yo itikba itula 
kak inli chohmit chitulvshke, achi tok. Mihma okla moma 
kvt anonti ishit yaiya tok. 

35. Mihma okla moma kvt Lewi ya nitak talaya moma 
ho impucha chi hosh vla ma, Lewi vt anumpa kvllo il 
onochit anumpulit, Yakohmi, micha i shahli kia Chitokaka 
vt si yvmihchashke, hushi vt ik okvtulo kisha ho puska, 
keyukmvt nana hoh kia vpvt pisa likma, achi tok. 


36. Mihma okla: moma kvt yohmi ahnit pisa mvt, aiok- 


panchi tok: yohmit miko vt nana ho yohmikma, okla moma 
kvt aiokpanchi atuk okvt. 

37. Miko vt Ne ushi Abne ya vbi ka ahni tuk keyu ka 
nitak yumma okla moma, micha Islael moma kvt ithaiyana 
hatuk okvt. 

38. Mihma miko vt in tishu vhleha ha, Islael a hatak 
holitompa, micha hatak chito hosh himak nitak a itula ka 
hvchik ithano cho? 

w 89. Yohmi na himak nitak a nan ahamvt miko si vlhtoka 
ak inli kia, ik sa kvlloshke : micha Seluiah ushi hatak vhleha 
ilvppvt a kvllo atupushke. Nana ik achukmo yvmihchi nan 
ashvchi tuk ai it vlhpiesa kak o Chihowa vt im atobba hi 
peir im achi tok. 


CHAPTA IV. 


TUK o Sal ushi vt, Abne vt Heblon a ai illi tuk a haklo 
mvt, ibbak vt wa tok; mihma Islael moma kvt ko- 
munta tok; 

2. Mihma Sal ushi vt hatak aeii hosh aya achvfa i kupi- 
tvni bika yosh. im ashwa tok: achvfa hohchifo kvt Baanah 
okma, achvfa hohchifo kyt Lechab Beelohlait hatak Limmon 
ushi tuklo, Benchamin im vlla vhleha ai achvfa hatok: 
(Beelolh ak kia Benchamin iba holhtina tuk oka. 

3. Atuk osh Beelohlait vhleha hvt yihlepvt Kiltaim a ona 
tuk osh, yvmmak o aiasha na himak nitak a ant ai vhli hoke.) 
- 4. Mihma Sal ushi Chonalilan vt ushi yosh iyi imomok- 
pulo yosh im anta tok: yummvt afummi tahlapi ho, Sal, 
micha Chonahlan itatuklo ka annoa kvt Chesleel a minti 
“hosh vla ma, ilaueli vt sholi cha, maleli tok: atuk o yakoh- 
mi tok, tushput maleli ma, ont itula cha, iyi imomokpulo 
tok. Micha yvmma hohchifo köt Mefiboshelh atok. 

5. Mihma Beelohlait hatak, Limmon ushi Lechab, micha 
Baanah itatuklo kvt kohchvt, nitak lvshpvt taha foka ho 
Ishboshelh in chuka itvlachi tok: yummvt tvbokoli Lg in 
topa ho itonla tok. 

6. Atuk o onush a isht ia chi chohmi hosh’ 'aboha sh 
iklvna ya ant chukowa tok; atuk osh naksi foni ishit tahlapi 
-nuta ya issot okla tok: micha Lechab, micha E. 
Baanah itatuklo kvt tihlaya tok. . 

7. Aboha ya ant chukowa ma, aboha a nusi ya in v 
itonla tuk oka issot vbi mvt, noshkobo ha tvbli mvt, nosh- 
kobo ha ishi cha, yakni patali ya hlopullit ninak a aya na 
onna tok. 

8. Micha Dei vt Heblon a anta tuk 0 Ishboshelh nosh-' 

kobo ha isht im ona tok; micha miko ya, Yakeh! chin 
tunup chim ilhfiopak hohoyo tuk Sai ushi Ishbóshelh nosh- 
kobo yoke; mihma Chihowa vt a shahli miko ya himak ni- 
tak a im il aiokhvt Sal, micha im ai unchololi ya onochishke, 
im achi tok. . 

9. Mihma Lewi vt afalamichit Beelohlait hatak Limmon 
ushi tuklo Lechab, micha itibapishi Baanah ya, Chihowa vt 
okchaya pulla ka, yummak osh vmi shilombish a al busha 
puta ka a sa hlakofichi tok pulla ka, 

10. Achvfa. kvt nana achukma ho vm anoli im ahobvt, 
Yakeh! Sal vt illishke, achi ma, ishi lish, nana vm anoli ka 
im atobbi la hi a im 'ahoba tuk kia, Siklak a ai vbi li tuk oka: 

11. Hatak haksi vhleha yosh hatak vlhpesa ya ilap in 
chuka, micha in topa itonla ho ai vbi kvt 1 shahli onvtola he 
vlhpesa keyu cho? yvmohmi hoka im issish a hvch ibbak a 
a hoyo lish, yakni ya a kohchit ishit hvchi kanchi la he vlh- 
pesa keyu cho? im achi tok. l 

12. Mihmvt Lewi vt hatak himithoa im asha tuk uti im 
apesa ma, okla vbi cha, ibbak, micha iyi aiena ka tvptuli cha, 
Heblon oka talaia ka paknaka takohlichi tok: amba Ishbo-. 
shelh noshkobo hano okla ishi cha, Abne im Aholan Heblon 
ak ọ a hohpi tok. | 


CHAPTA V: 


OHMI ma Islael apehlichi puta moma kvt Lewi vt He- . 
blon anta tuk ọ im ona cha, im anumpulit, Yakeh! chi 
foni pia, micha chi nipi pia yoke. 

2. Micha Sal vt pi miko moma ma, chishno ak osh Islael 
a pehlichit ish kohoncha, micha pehlichit ish ahanla tok:' 
mihma Chihowa vt, Um okla Islael a is sam pehlicha chi 
hoke, micha Islael a ish 1 miko achi hoke, achi tok. 

3. Yvumohmi hosh Islael im asvnonchi vhleha hvt miko 
Heblon anta tuk o im ona tok; mihma miko Lewi vt He- 
blon ak o Chihowa itikba ya anumpa ai itibai achvfa it im 
apesa tok: mihma Lewi ya nan ahvmmit Islael i miko okla 
atokoli tók. 

4. Lewi vt afummi pokoli tuchina hosh mikot isht ia tuk 
AA afummi pokoli ushta ho miko tok. 

5. Heblon a ahantvt afummi untuklo, micha hvshi han- 
nali ho Chutah ya 1 miko tok; micha Chelasalem a ahantvt 
afummi pokoli tuchina cha, akucha tuchina ho Islael moma, 
micha Chutah ya 1 miko tok. 

6. Mihma miko, micha in tvshka vhleha alena kvt Che: 
lusalem a onvt yakni yumma ai oklvt alasha Chebusait 
vhleha ha im ona tok: yvmmak ash osh Lewi ya im anum- 
pulit, Ik hoponayo, micha imomokpulo aiena kak o ishit ish 
kanchi keyukmvt, ilvppa ish chukowa he keyu, achi tok: 
Lewi vt ont chukowa he keyu, im ahoba cha. 

7. Yohmi kia Lewi vt Sion holihta kvllo ya ishi tok: 
yvmmak osh Lewi in tvmaha holihta mak oke. 

8. Mihma nitak yvmma Lewi vt, Kuna hosh oka ai yas 
nvlli ya oiya cha, Chebusait vhleha, micha imomokpulo, 
micha ik hoponayo alena Lewi imi shilombish i nukkilli ka 
issot kanchikmvt, 1 shahli, micha kvpitvni ya chi hoke, achi 
tok. Ik hoponayo, micha imomokpulo aiena yvmmak kia 
chuka yash chukowa he keyu, achi hatuk oke. 

9. Mihma Lewi vt holihta yash ai vtta cha, Lewi ia tuma- 
ha holihta hochifo tok. Mihmvt Lewi vt chuka ikbit ppa 
foblit, Millo yak-o ai isht ivt anukaka isht ia tok. 

10. Mihmvt Lewi vt isht i shahlit chitot ishit mahaya 
tok; mihma ue nan okluha il aieshi Chitokaka Chihowa vt 
ibafoyuka tok. 

11. Mihma Hilam Taia 1 miko vt Lewi ya anumpa shali 
vhleha ha 1 pila mvt, chuahla iti, micha chuka ikbi, micha 
tuli toksvli aiena puta ka i pila tok. 

12. Mihma Lewi vt, Chihowa vt Islael į miko ikbit pol 
lochit hilechi tuk, micha im okla Islael pulla kak o im apeh- 
lichika ya kvllochit hilechi ka ithaiyana tok. 

13. Mihmvt Lewi vt Heblon a ai vttvt vla ha yut himak- 
ma tekchi, micha im itaiena ka Chelusalem a ai ishi tok: 
micha Lewi vt ushi vhleha, micha ushetik vhleha aiena kyt 
himakma im asha tok. i 

14. Chelusalem a ai im asha tok vt hoh`hifo kvt ilvppak 

oke; Shanimaly micha Shobab, micha Nahlan, micha Solo- 


mon, 
15. Micha Ibha, micha Elishua, micha Nephek, micha 
Chaphia, 


16. Micha Elishama, micha Eliata, n Eliphalet ak atok. 
17. Mihma Lewi ak o nan ahvmmit Islael i miko atokoli 


tok a Filistin okla hvt haklo mvt, Filistin moma kvt Lewi ya 
hoyot vla tok; mihma -Lewi vt haklo mvt, holihta yash ont- | 


chukowa tok. | 

18. Mihma Filistin vhleha hak kia okfa Lefaim ak o ant 
ile patali tok. i 

19. Mihma Lewi vt Chihowa yai ponaklot, Filistin vhle- 
ha aiasha ka ia la chi cho? svbbak a ish fohka chi cho? 
achi tok. Mihma Chihowa vt, Ish iashke, chibbak a fohki 
li pulla chi hoka, im achi tok. 

20. Mihma Lewi vt Baal-pelasim ona cha, ai issot kanchi 
tok; micha, Chihowa vt sa tikba ya an tvnvp ao kinafa 
kvt oka kinafa kak inli chiyuhmishke, achi tok. Yumohmi 
hatuk o yvmma Baal- -pelasim hochifo tok. 


21. Mihma yummak inli 1 naholbvt toba puta ka kajel 


tok; mihma Lewi micha in tvshka vhleha hvt hukmi tok. 
22. Atuk o Filistin vhleha hvt himakma anonti vla cha, 
okfa Lefaim ak o ile patali tok. 


23. Mihma Lewi vt Chihowa ya 1 ponaklo ma, Ish ia he 


keyu: amba apakfopvt asha ka ish ona cha, bihi iti foka 
ichapaka yak o ish a sakka chi hoke. 

24. Atuk o yakohma chiké, ia na bihi iti puta paknaka 
ya ish a haiyaklokmvt, ish ile tushpvlechashke; yohmikma 
Chihowa vt chi tikba kohchvt Filistin tushka chipota ya 
issot kancha chi hosh ia chi hoke, achi tok. 

25. Mihma Lewi vt Chihowa vt 1 miha tuk mak o yvmoh- 
mi tok; micha Filistin vhleha ha issot kanchit, Keba vttvt 
isht ia kvt Kase ish ona ka isht ona tok. 


CHAPTA VI. 


ASONL Lewi-vt hatak aiyua hochukma moma tahlepa 


sipokni pokoli tuchina ho hoyot itvnahli tok. 

2. Micha Lewi vt wakaya cha, okla apehvt ai asha aiena 
moma kvt Chitokaka im itombi holitopa, yomma hohchifo 
kvt vba nan okluha il ai eshi Chihowa hohchifo ka, a hoh- 
chifo hosh chelubim ititakla ai ahanta yash, im itombi holito- 
pa ya isht vla chi hosh Chutah yakni Baale ya okla minti tok. 

3. Mihmvt Chitokaka im itombi holitopa ya Abinatab in 
chuka Kibeah a talaia ka akohchit itichanvlli himona yo on 
talali cha, ishit minti tok: mihma Abinatab ushi tuklo, 
Ussah, micha Ahio itatuklo kak osh Wami, himona ya 
isht aya tok. 

4. Mihmvt Abinatab in chuka Kibeah a talaia ka okla 
akolichit isht ia cha, Chitokaka im itombi holitopa ya apehvt 
aya tok: mihma Ahio vt itombi holitopa itikba ya aya tok. 

5. Mihma Lewi, micha Islael in chuka achvfa moma kvt 
nan isht olachi il aiyukali tiak holba toba, hap puta, micha 
saltili puta, micha vhlepushi puta, micha ishit sumahvchi 
puta, micha simbal puta aiena ka olachi tok. 

6. Atuk osh Nachon onush anihechi vla ma, wak toksuli 
vt winalichi hatuk o, Ussah vt ibbak a pit weli cha, Chito- 
kaka im itombi holitopa ya hoklit ishi tok. 

7. Mihma Chihowa im ai į nukkilli vt Ussah ya 1 sanalit 
libbi mvt, ashuchi pulla kak o Chitokaka vt yumma ai vbitok; 
mihma Chitokaka im itombi holitopa bilika yak o ai illi tok. 

“8. Mihma Lewi vt Ussah ya Chihowa vt o kinafa tuk ak 
© ik im vlhpeso fehna tok: micha Peles-Ussah hochifo tok 
o himak nitak a moma hoke. 

9. Mihma Lewi vt nitak yumma Chihowa ya 1 nukshopa 
cha, Katiohmi hosh Chihowa im itombi KOPA vt vm vla 
chi cho? achi tok. 

10. Yohmi hosh Lewi vt Chihowa im itombi holitopa ya 
Lewi in tumaha holihta ya isht ona ik bvnno tok: amba 
Lewi vt naksika isht ivt Kittait hatak Obet-etom in chuka 
yak o isht ona tok. 

11. Mihma Chihowa im itombi holitopa yvt hvshi tuchina 
ho Kittait hatak Obet-etom in chuka ya talaia tok: mihma 
Chihowa vt Obet-etom, micha in Lelik achvfa moma aiena 
ka yukpali tok. Me a 

12. Atuk o Lewi ya im anolit, Chihowa vt Chitokaka | 
im itombi holitopa pulla kak o, Obet-etom in chuka achufa | 
ya yukpali cha, nana ahalaya moma ka im achukmalishke, 
achi tok. Yohmi ho Lewi vt ivt na yukpa hosh Chito- 
kaka im itombi holitopa ya Obet-etom in chuka ont ai ishit 
Lewi in tvmaha holihta ya isht vla tok. 

13. Atuk o yakohmi tok, Chihowa im itombi holitopa 
sholi tuk vt a habli hannali ho ona ma, wak, micha vihpitut 
nia puta alena ka vbit hukmit isht aiokpuchi tok. 

14. Micha Lewi vt Chihowa itikba ya ai okluhvt hihla 
tok; mihmvt. Lewi vt linen efot o vskofaiyachi tok. 

15. Yohmi hosh Lewi, micha Islael in chuka achvfa mo- 
ma kvt shakapvt, ishit pufa olachi aiena hosh Chihowa im 
itombi holitopa ya isht vla tok. 

16. Atuk o Chihowa im itombi holitopa vt Lewi in 
tvmaha holihta ya ant chukowa ma, Sal ushetik, Michal vt 
okhissushi pit a hopokoyo mvt, miko Lewi vt Chihowa 
itikba ya tullit hihla ka pisa tok: mihmvt chukush a ishit 
shitilema tok. 

17. Mihma Chihowa im itombi holitopa ya hil chukowa 
cha, atalaia Lewi vt vlhtipo 1 hilechi tuk iklvna okla talali - 
tok: micha Lewi vt na hukmit isht aiokpvchi, micha isht it 
1 nanaiyuchi isht aiokpvchi aiena ka Chihowa itikba im issa 
tok. 

18. Atuk osh Lewi vt na hukmit isht aiokpuchi, micha 
isht 1 nanaiyuchi isht aiokpvchi aiena ka im issvt ont tahli 
mvt, Chihowa ya hochifot okla ha anumpa yukpali onochi 
tok. 

19. Micha okla moma, Islael okla laua moma ka ohoyo 
ak kia, nakni yak inli chohmit pvska lumbo, micha nipi 
tushafa achukma, micha oka paki kotoba achvfa aiyukali 
ho i hopela tok. Mihma okla moma kvt in chuka aiyukali 
la tok. 

20. Yohmi ma Lewi vt in chuka achvfa ya anumpa yuk- 
pali onocha chi hosh falamvt ona tok. Mihma Sal ushetik,. 
Michal vt kohchvt Lewi ya afama cha, Islael 1 miko vt 
himak nitak a holitopa fehna, himak nitak a in tishu vhleha 

in tishu ohoyo vhleha itikba ya ile. shoelit, hatak makali ak 
inli chohmit hofahya iksho hosh ile shoeli tok, achi tok. 

21. Mihma Lewi vt Michal a, Chihowa itikba, yummak 
osh chiki ya im 1 shahli, micha in chuka achvfa moma ka 
im į shahli cha si atokolit, Chihowa im okla, Islael a peh- 
liechi la chi ho si atokoli tok ak atuk oke: yvmohmi hoka 
Chihowa itikba ya olachit hihla la hi oke. 

22, Micha himak pilla mak o ik ahobo kvt 1 shahli la chi 
hoke, micha vno ak inli ile pisa li kvt akanlosi la chi hoke: 
micha ohoyo tishu vhleha isht ish anumpuli kash ano, į holi- 
topa la chi hoke, im achi tok. 

23. Yvmohmi hatuk o Sal ushetik, Michal vt jila ik im 
iksho hosh nitak ai illi kvt ona tok. 


Ss 

JA 20 o yakohmi tok, Chihowa vt in tunvp vhleha apak- 
L foyupvt aiasha moma ka im aiyachi cha, fohachi ma, 
miko yash osh in chuka ya binili mvt, 

2:; Miko vt hopaii Nahlan a, Yakeh! chuahla chuka yo 
ahanta lishke; amba Chitokaka im itombi holitopa vt nan- 
tunna takali ho anukaka ya talaivshke, im achi tok. 

3. Mihma Nahlan vt miko ya, Ia cha, chi chukush nana 
chi nukfoyuka kvt moma ish yvmihchashke: Chihowa vt 
chibafoyuka hoka, im achi tok. 

4. Atuk o yakohmi tok, yvmma ninak a Chihowa im 
anumpa hot Nahlan a im vlot, 

5. Ia cha, an tishu Lewi ya ont im anolit, Chihowa vt yak 
achishke, Ai ahanta la chi chuka ya is sum ikba chi cho? 

6. Yakohmi ik chokvsh osh Islael im vila vhleha ha 
Echip isht a kohchvt minti li tok takla, himak nitak ant vhli 
ka chuka nana ho ai vtta li chatuk keyu, amba vihtipo, 
micha tabenakel o a nchowa li chatuk oke. 
<T, Kanima moma Islael im vlla vhleha iba nohowa li kvt, 
Islael apehlichi puta achvfa kia vm okla Islael puta ka peh- 
licha. he. im apihisa li kia, Nanta katiohmi ho chuahla chuka 

hvch ik sum ikbo cho? achi li tok oh cho? ish achashke, 
achi tok. i 

8. Yumohmi hoka himak a in tishu Lewi ya yakohmichit 
ish im achashke, Uba nan okluha il aieshi Chihowa vt yak 
ahanchishke, Um okla Islael a pehliecha chi ho chukfvlhpoa 
iakaiyvt ish aya tuk a, chukfvlhpoa ai asha ya chi ai ishi li 
tok oke: 

9. Micha kanima yo ish iakma, chibafoy ruka li tuk oke, 


micha chin tvnvp moma ka chi tikba ya ai ishit kanchi li ' 


tuk, micha yakni hatak hochitoka hohchifo ha chohmichit 
hohchifo chito chim ikbi lishke. 


10. Micha vm okla Islael ai asha yo im apesa lish, hokchi 


la chi hoke, yohmikma ilap immi aiasha yosh aiasha cha, 
himakma ik kanvllo ka chi hoke; mikma himakma nan 


ashvchi in chipota vhleha hvt tikba chatuk chohmichit 


ilbushala he keyu hoke. 
11. Micha nanapesa yosh vm okla Islael a peblicoh he 
apihisa li tok takla ka, chiyuhmichit chin tvnvp moma ka 


imaiyachit chi fohachi li tukoke. Micha Chihowa vt chuka 


chim ikba chi kvt chim anolishke. 


12. Atuk osh chi nitak vihpisa kvt ont taha na k 


vhleha takla chi nusikma, chi ai unchololi yvt chikfoka a 


kohcha tuk ak inli hosh chiakaiya ka hilechi likmvt, im ` 


apehlichika ya kullochit hilechi la hi oke. 


13. Yvmmak osh sa hohchifo ishit holitopa he chuka vm | 


ikbikma, im apehlichika ai om binili ya kullochit hilechi li 
bilia hi oke. 


14. Iki sia hokma, svso ahi oke. Nana ik vihpeso yvmoh-- 


mikma, hatak fuli yo ishit hotopali la hi oke, micha hatak 


im vlla vhleha ishit fuma aiena ho ishit kostininchi la hi oke :. 


15. Yohmi kia ai isht 1 nukhaklo li yokvto 1 filummit 
kvnia he keyu, Sal a im ai ishi lish, Sal a chi tikba ai ishit 
kanchi li tok, yvmmak oka chohma he keyu hoke. 


16. Micha chi tikba ya chin chuka achufa, micha ish. 
apehlichika aiena kvt kvllot hikia na bilia hi oke: micha | 


ish ai om binili vt kvllot hikia na bilia hi oke, achi tok. 
17. Yohmi ho anumpa ilvppa puta, micha nan im otvni 


LA 
t 

ilvppa moma aiena kak o, Nahlari vt Lewi ya im anumpuli 
tok. 

18. Yvmohmi ma miko Lewi vt chukowa cha, Chihowa 
itikba ya binili cha, Kvta sia hoh cho? Chitokaka Chi- 
howa ma! micha an chuka achvfa vt nanta ho himak a ant 
òhli ka isht is sa mihinti tuk oh cho? m 

19. Mihma yohmi ak inli kia nana ilvppvt chi tikba ya ` 
iskitinishke, Chitokaka Chihowa ma! amba chin tishu in 
chuka achufa ak kia nitak hopaki pilla minti ka isht ish 
anumpulishke, Chitokaka Chihowa ma! hatak vt a yoga 
chatuk oh cho 

20. Micha himakma Lewi vt narta ho chim acha hinla 
cho? Chitokaka Chihowa ma! chishno vt chin tishu ha 
ish ithana hoka. 

21. Chim anumpa pulla kak ọ, micha chi chukvsh ai 
E pulla hosh nana afehna ilvppa puta ka ish yvmihchi 
kvt, chin tishu ha ish ithvnancha chi hatuk oke. i 

22. Yvmohmi hokvt chi holitopvshke, Chitokaka Chihowa 
ma! pi haksobish vt haiyaklo tuk pulla moma ka chishno 
chiyuhmi kvt iksho, micha inla kvt Chitokaka vt iksho hoka. 

23. Micha okla achvfa nanta hak osh yakni paknaka ala- 
sha kvt chim okla Islael, yommak oka Chitokaka vt falum- 
minchit, im okla ikbit ilai ishit, micha hohchifo ilai ikbit 
chishno ya, micha chi yakni ya nana chinto, micha nana 
palummi ka chim okla itikba ya a yvmihchit, yummak oka 
falumminchit chumpvt Echip a akohchit, micha okla puta, 
micha i naholbvt toba aiena puta ka a kohchit, ish ilai ihishi 
tuk chohmi cho ? ; 

24. Islael a chim okla ikbit ish ilai ieshi na bilia chi 
hoka; micha Chihowa onsi ak osh in- S ish 
tobvshke. 

25. Micha Chitokaka Chihowa ma! himak a chin tishu 
ha nana ish achi tuk, micha in chuka ya nana ish achi tuk 
vt kvllochit ish hilechi na biliashke, micha nana ish ahanchi 
“tuk vt ish yvmihchashke. 

26. Micha chi hohchifo kvt holitopa na biliashke, Uba 
nan okluha il aieshi Chihowa ak osh Islael in Chitokaka 

H 

yoke, ahanchashke: mikma chin tishu Lewi in chuka achvfa 


yvt chi tikba ya kvllot hikia na biliashke. 

27. Uba nan okluha il ai eshi Chihowa, Islael in Chito- 
kaka ma! chishno ak osh chin tishu im otvninchit, Uno 
ak osh chuka ya chim ikbi la chi hoke, ish achi tuk oka: 
yðfnohmi hoka chin tishu hut anumpa ilbvsha ilvppa chu- 
kvsh si anukfoyukvt chim asilhha lishke. 

28. Yohmi ka himak a Chitokaka Chihowa ma! chishno 


ak- osh Chitokaka yvmma chia, micha chim anumpa hvt ahli, 


hoke, micha nana achukma ilvppa chin tishu va ish im ihisa 
tuk oke. 


29. Yvmohmi hokvt eia a chin T in chuka achufa. 


ya ish yukpali na chi tikba ya hikia na biliashke : Chitokaka 
Chihowa chishno ak osh ish anumpuli tuk okvt : micha chin 
tishu in chuka achvfa yvt nan isht ish yukpali ya ishit yuk- 
pa na biliashke, achi tok. 


CHAPTA VIII. 


MTIR, osh ilvppa i himmakma, yakohmi tok, Lewi vt 
Filistin vhleha ha issot kanchi cha, imaiya tok: micha 
Lewi vt Mehlek-ammah ha Filistin vhleha ibbak a akohchit 
im ishi tok. ` 

2. Micha Moab a issot kanchi tok, micha akvchit taiyahli 


cha, aseta isht apesa tok; aseta tuklo pulla ho vba chi kot 


isht apesa mvt, aseta achufa vlhpiesa kano okchalincha chi 
hatok. Mihma yohmi ho Moab okla hvt Lewi ya 1 nutaka 
cha, na hvlbina puta ka isht im wla tok. 

3. Lewi vt i yakni ai vhli Euflates okhina ya falummin- 


chit isha chi hosh ivt aya mvt, Lehob ushi Hatatese Sobah 


1 wA ya issot kanchi tok. 

. Micha Lewi vt tunvp tichanoll tahlepa saa achufa, 
ai issuba om binili vt tahlepa untuklo, micha aka aya. 
' hatak tahlepa sipokni pokoli tuklo ho im ishi tok: micha 
Lewi vt issuba itichanulli shali ya iyikalakshish a tvptuli 
tok, amba itichanvlli tahlepa achvfa shali yo apoanchi tok. 


| 

5. Atuk o Silan vhleha Tamaskvs minti kvt Sobah i 
miko Hatatese ya apelvt ona ma, Lewi vt Silian vhleha ha ai 
achvfa tahlepa sipokni pokoli tuklo akucha tuklo ho vbi tok. 

6. Yohmi mvt Lewi vt Silia Tamaskvs a tushka chipota 
ai ashachi tok: mihma Silian okla hvt Lewi ya i nutaka 
-cha, nahvlbina puta ka isht im ahanla tok. Atuk o Lewi 
vt kanima iakma, Chihowa vt okchalinchi beka tok. 

7. Mihma Lewi vt tuli holisso lakna telihpa puta Hata- 
tese in tishu vhleha hvt ieshi tuk a ishi cha, Chelusalem a 
isht vla tok. 
` 8. Micha Betah, micha Belohlai aiena Hatatese in tuma- 
ha holihta puta ka asonak lakna laua atampa ho miko Lewi 
vt ai ishi tok. | i 

9. Atuk o Hamalh 1 mikó Toi vt, Lewi vt Hatatese in 
toshka chipota moma ka issot kanchi tuk o haklo mvt, 

10. Hatatese ya itibi cha, issot kanchi tuk ak o, Toi vt 
aiokpvchi cha, anampa yukpali onocha chi ho, ushi Cho- 
lam a Lewi miko ya i pila tok: (Hatatese vt Toi ya it in 
tanampi hatuk oka.) Micha Cholam vt nana ai vihto tuli 
huta, micha nana al vlhto tuli holisso lakna, micha nana al 
vlhto asonak lakna aiena ka jeshi hosh vla tok: 

11. Yvmmak kia miko Lewi vt okla inla puta imaiya cha, 
tuli huta, micha tuli holisso lakna im ishi cha, hullochi tok 
ibafohkit Chihowa ya 1 hullochi tok; 

12. Silia, micha Moab, micha Ammon in chipota vhleha, 
micha Filistin okla, micha Amalek, micha Lehob ushi, So- 
bah i miko Hatatese i nawehpoa puta im ai ishit Chihowa 
ya 1 hullochi tok. 

013. Micha Lewi vt hvpi okfa ya Silian tahlepa sipokni 
auah untuchina ho vbit ayvt falamvt, hohchifo ilai ishi tok. 

14. Micha Etom a tvshka chipota ai,ashachi tok: Etom 
a hlopulli moma ka tvshka chipota ai ashachi na Etom al- 
asha moma kvt Lewi ya i nutaka tok. Mihma Chihowa vt 
k vt kanima iakma, okchalinchi beka tok. 

. Mihma Lewi vt Islael moma ka 1 miko tok: micha 
Ba vt nan vihpisa, micha ai vlhpiesa aiena kak o im okla 
moma ka im apihisa tok. 

16. Mihma Seluiah ushi Choab ak osh tushka chipota ya 


pehlichi tok: mikma Ahilut ushi Chehoshafat ak osh holisso 


takalichi atok. 
17. Mikma Ahitub ushi Satok, micha Abiahla ushi Ahi- 


melech itatuklo kak osh naholitompa isht ashwa tok: mikma | 


Selaiah ak osh holissochi atok. 


184 Amim ohehoiata uchi BRAD A oA Chelehlait 
vhleha, micha Pelehlait vhleha aiena ka pehlichi atok: mik- . 


ma Lewi ushi vhleha hvt pehlichi vhleha i shahli hatok. 


CHAPTA IX. 


IHMA Lewi vt, Sal in chuka achvfa ya ai achvfa kvt 
okchaya tuk o, Chonahlan ak atuk pulla kak o 1 kana 
la hinla cho? achi tok. 

2. Micha Sal in chuka achvfa ya tishu achvfvt anta hosh 
yvmmvt hohchifo kvt Siba atok. Mihma okla hoyo cha, 
Lewi ya isht im ona ma, miko vt, Siba chia hoh cho? im 
achi tok. Mihma, Chin tishu hut mihiyo yoke, achi tok. 


3. Mihma miko vt, Sal in chuka achvfa ya ai achvfa kia . 
anta tuk o, Chitokaka im isht 1 kana ya 1 yvmihchi la hinla 


cho? achi tok. Mihma Siba vt miko ya, Chonahlan ak osh 


ushi achvfa kvt im anta momvshke, micha yummvt iyi imo- 


mokpulo yoke, achi tok. 

4. Mihma miko vt, Katima anta cho? achi tok. Mihma 
Siba vt miko ya, Yakeh! Loteba yak 0 Ammiel ushi 
Machi in chuka ak o anta hoke, achi tok. 

5. Mihma Lewi vt hoyo cha, Ammiel ushi Machi in chu- 
ka Loteba talaia ka akohchit isht vla tok. 


6. Atuk o Sal ushi Chonahlan a ushi Mefiboshelh vt | 


Lewi ya im vla mvt, nashuka ishit hlipia cha, aiokpuchi tok. 
Mihma Lewi vt, Mefiboshelh ma! achi tok. Mihma afala- 
minchit, Yakeh! chin tishu hoke, achi tok. 

7. Mihma Lewi vt, Chi nukshopa ná: chiki oai 


ak atok pulla kak o, chi kana li pulla chi, micha chiki Sali 


vakni atok moma ka chi falvmminchi la chi hoka: mikma 

vm ai impa ak ọ ish ai ihimpa na bilia chi hoke, im achi 
tok. 

8. Mihma il aka chunolechi cha, Chin tishu hvt nanta ho 
ofi illi sa chiyuhmi ka chi holhponayo hanta ya ish mo 
hinla cho? achi tok. 

9. Yohmi ma miko vt Sal in tishu, Siba ya 1 howa cha, 
Chi shahli ushi ya Sal, micha in chuka achvfa moma nana 
ahalaya tok moma ka ima lishke. 

10. Yohmi hoka chishno, micha chiso vhleha, micha 
chin tishu vhleha aiena kvt yakni yash hvsh 1 pilisa cha, 
nana awaya ka chi shahli ushi ya ishit hush la na ilhpak 
vpa chi kvt im ashashke: yohmi kia chì shahli ushi Mefib- 
oshelh vto vm ai impa ak o ai ihimpa na biliashke, im achi 
tok. Mihma Siba vt ushi vhleha hvt im auah tahlapi cha, 
in tishu vhleha hvt 1 pokoli tuklo tok. 

11. Yohmi ma Siba vt miko ya, A shahli miko vt in 
tishu im apesa tuk mak o, chin tishu hrt yvmihcha chi ho- 
ke. Miko vt Mefiboshelh ak okvto miko ushi vhleha hak, 
inli ho chohmit, vm ai impa ak ọ ai ihimpa chi hoke. | 

12. Mihma Mefiboshelh vt ushi vt vlla yosh hohchifo kut 
Micha yosh im anta tok. Mihma Siba in chuka achvfa aia- 
sha kvt moma kvt Mefiboshelh in tishu vhleha hatok. 

13. Yohmi hosh Mefiboshelh vt Chelusalem ak o vtta 
tok: miko im al impa ak Oo ai ihimpa na bilia hatuk okvt : 
micha iyi yvt iti champvt imomokpulo atok. 


CHARTA X. 


TUK o ilvppa 1 himmakma yakohmi tok, Ammon in 
chipota vhleha 1 miko vt illi na ushi Hanun ak osh 
vlhtobvt miko tok. 

2. Yohmi ma Lewi vt, Iki vt a E tok oka, Nahash 
ushi Hanun a 1 kana lashke, achi tok. Micha Lewi vt iki 
ishit nukhaklo ka hopohlvla chi ho in tishu vhleha ha toh- 
not pila tok. Mihma Lewi in tishu vhleha hvt Ammon in 
chipota i yakni ya ona tok. 

3. Mihma Ammon in chipota pehlichi vhleha hvt ishahli 


Hanun a, Lewi vt chiki ya holitoblichi hosh hopohlvli vhleha 
et chi pila tuk chim ahoba cho? Lewi vt in tishu vhleha 


et chi pila kvt tumaha holihta ya a hopokoyot lumvt pisvt 


tahli cha, imaiya chi keyu cho? im achi tok. 

4. Yohmi ho Hanun vt Lewi in tishu vhleha ha ishi cha, 
nutakhish a iklvna ka shafi cha, 1 nafohka ya iklvna isht 
asha vhlichit in tvptuli cha, falumminchit pila tok. 

5. Lewi ya im anoli ma, hatak vhleha hash osh hofahya 
fehna hatuk o, afama chi ho pit pila tok. Micha miko vt 
Cheliko ak inli ho hvsh asha na hvchi nutakhish vt falaivt 
tahak mak osh hvsh falamashke, achi tok. 


6. Mihma Ammon in chipota hvt Lewi ya 1 shua kvt | 
akostininchi mvt, Ammon in chipota hvt Silian vhleha Belh- | 


lehob yakni aiasha, micha Sobah yakni Silian vhleha alaska 


aiena hatak aka aya tahlepa sipokni pokoli tuklo ho tohnot, | 
micha miko Maakah a hatak tahlepa sipokni achvfa, micha 


ooo lIa 


Ishtob a hatak tahlepa sipokni auah tuklo ho im a tohno tok. 


7. Atak o Lewi vt haklo mvt, Choab, micha tvshka chi- 
pota hatak hlampko chilita puta ka pit pila tok. 
8. Mihma Ammon in chipota vhleha hvt kohchvt holihta 





- > 

okhissa achukowa ya itiba chi kvt achukmalit ile baivlichi 


tok: mihma Silian vhleha Sobah minti, micha Lehob minti, 
micha Istob minti, micha Maakah minti aiena kuto ila osapa 
yo ai asha tok. 

9. Atuk o itiba chi kvt tikba, micha ashaka aiena ho 


Choab vt pisa mvt, Islael hatak aiyua hochukma moma ho 





atokoli cha, Silian vhleha hak o itiba chi ka achukmalit 


baivlichi tok. 


10. Micha okla hash inla kano itibapishi Abishai ak o ib- 


bak fohki na Ammon in chipota hak o itiba chi ka achuk- 
malit baivlicha chi hatok. 

11. Micha, Silian vhleha hvt a kvllo fehnakma, yohmikma 
is si apela chi hoke: amba Ammon in chipota vhleha hvt 
chi kvllo fehnakma, yohmikma vlvt chi apela la chi hoke. 

12. Nukwia ikshot hvsh amosholashke, nakni ahli chiyuh- 
mi hosh pim okla, micha pin Chitokaka in tvmaha holihta 

puta ka il im itibashke: mikma Chihowa vt vihpiesa ahni 
kak osh yvmihchashke, achi tok. 

13. Micha Choab, mikmvt okla.apehvt aya tuk aiena kvt 
bilika ivt Silian vhleha ha itibi tok : mihma itikba ya okla 
yihlepa tok. 

14. Atuk o Ammon in chipota vhleha hvt, Silian vhleha 
hvt yihlepa na pisa mvt, yummak kia Abishai itikba ya okla 
yihlepvt, tvmaha holihta yash chukowa tok. Yohmi ma 
Choab vt Ammon in chipota vhleha ha 1 filummit ia cha, 
Chelusalem a ona tok. 

15. Atuk o Silian vhleha hvt Islael itikba akakoha kvt 
ag mvt, iti hoyot itvnaha tok. 

. 16. Mihma Hatatese vt Silian vhleha okhina mish tvnnvp 
nh ka pit hoyot isht vla tok: micha Helam a okla vla 
tok: mihma Hatatese in tvshka chipota vhleha pehlichi 
Shobach vt tikba hikia tok. 

17. Atuk o Lewi ya im anoli ma, Islael moma ka hoyot 
itunahli cha, Chatan a vbanvblit, Helam a ona tok.  Mihma 
Silian vhleha hvt Lewi ya itiba chi kvt achukmalit ile bai- 
vlichi cha, itibi tok. 

18. Mihma Silian vhleha hvt Islael m ya yihlepa Ok: 
mihma Lewi vt Silan vhleha ai achvfa hosh tunup iticha- 
nvlli tahlepa untuklo isht aya hatak, micha issuba om binili 
vt tahlepa sipokni pokoli ushta aiena ho vbit tahli mvt, 
micha in tushka chipota vhleha pehlichi Shobach a isso na 
yvmmak o ai illi tok. 

19. Atuk o miko moma Hatatese in tishu vhleha hatuk 
vt Islael itikba akakoha na pisa mvt, Islael a okla it į nana- 
iya cha, 1 nutaka tok. Yohmi ma Silian vhleha hvt Am- 
mon in chipota ha himakma apela kvt nukwia tok. 


CHAPTA XI. 


A o yakohmi tok, afummi vt ont taha ha ya, miko 
puta kvt kohchvt tanampit ia chatuk vt vla ma, Lewi vt 
Choab a, micha in tishu vhleha aiena, micha Islael moma 

ka pila tok: mihma Ammon in chipota chuk il issuchit isht 
ayvt Labbah ya ont in tanampit apakfoyupvt a binanchi 
tok. Amba Lewi vto Chelusalem a anta moma tok. 


2. Atuk o 'yakohmi tok, opivt isht ia họ Lewi vt topa l 


itonla tuk osh tani cha, miko in chuka isht holmo ya a nowa 
tok: atuk osh chuka isht holmo ya o hikia hosh ohoyo hvt 
il achifa hosh anta na pit pisa tok; mihma ohoyo hash osh 
pisa ka aiokli fehna tok.: 

3. Mihma Lewi vt pila cha, ohoyo hash a ponaklo tok. 
Mihma achvfa kvt, Ilvppvt Eliam ushetik Balh-sheba, Hit- 
tait hatak Uliah tekchi keyu cho? achi tok. 

4. Mihma Lewi vt anumpa shali vhleha ha pila cha, ishi 
tok: mihma ant chukowvt im vla na iba tvshki tok: (alitiba 


1 WA hatuk oka:) mihma in chuka ya falamvt ona tok. | 
. Mihmvt ohoyo hash osh vlla shali cha, Lewi ya anum- 


nA i pilut im anolit, Ulla shali lishke, achi tok. 
6. Mihma Lewi vt Choab a anumpa i pilvt, Hittait hatak 


Uliah ya et am pilá, achi tok. Mihma Choab vt Uliah ya | 


Lewi ya pit 1 pilla tok. , 
7. Atuk o Uliah vt im vla ma, Choab i kanto Pho 


micha okla hvt kaniohmi tuk; micha tanampi kvt kaniohmit | 


ishit mahaya aiena ka Lewi vt 1 ponaklo tok. 


8. Mihma:Lewi vt Uliah ya, Chin chuka ya ia cha, chiyi | 


ya achifá, im achi tok. Mihma Uliah vt miko in chuka ya 


kohchyt ia ma, ilimpa ai vpa achvfa ho miko vt ima na iaka- | 


iyot isht im ona tok. 
9. Yohmi kia Uliah vt miko in chuka okhissa yak o i 


shahli in tishu vhleha takla a nusi cha, in chuka ya ik ono | 


tok. 


10. Mihma Lewi ya im anolit, Uliah vt in chuka ya ik 


aiyoshke, achi ma, Lewi vt Uliah ya, N owut ayvt ish la tuk 
keyu? hokak osh nanta katiohmi ho chin chuka ya chik ono 
cho? im achi tok. 


11. Mihma Uliah vt, OAN holitopa, micha Islael, micha | 


Chutah aiena kvt vihtipo puta ka aiashvshke; micha a 
shahli Choab, micha a shahli ha in tishu vhleha aiena kvt 


yakni ashahbika yo binanchit aiashvshke: yohmi ka an | 


























CHAPTA XI. 121 


ı chuka ona lish, impvt, micha nan ishkot ahantvt, sa tekchi 
ya iba tvshki la hinla cho? chi okchaya pulla ka, micha 


i 


chimi shilombish vt okchaya pulla ka nana ilvppa yvmihchi 


la he keyu hoke, im achi tok. 


12. Mihma Lewi vt Uliah ya, Himak nitak ak kia ish anta 
tuk o, onnakma ik iá chim ahni li ish iashke, im achi tok. 


-Yohmi ho Uliah vt nitak yvmma, micha onna aiena ka Che- 


lusalem ak o anta tok. 

13. Atuk o Lewi vt hoyo ma, itikba ya impvt, oka ishkot 
ahanta tok: mihma oka haksichi tok; atuk o opia ma, i 
shahli in tishu vhleha takla in topa tvshka chi hosh koh- 
chvt ia tok, amba in chuka ano ik aiyo tok. 

14. Atuk o yakohmi tok, onnahinli ma Lewi vt Choab a 
holisso 1 holissochi cha, Uliah. ibbak a fohkit 1 pila tok. 
15.. Micha holisso ha a fohkit holissochit, Uliah ya ai itibi 
kvllo i shahli kak o itikba hvsh hilechi cha, hvsh 1 kanvl- 

lashke, yohmikma isso na illashke, achi tok. 

16. Atuk o yakohmi tok, Choab vt tumaha holihta ya 
pisvt tahli mvt, batak chilita, nukwia iksho aiasha ka ithana 


kak osh yvmmak o Uliah ya hilechi tok. 


17. Mihma tvmaha holihta hatak vhleha hvt kohchvt ivt 


Choab a itibi tok: mihma Lewi in tishu vhleha okla kanioh- 


mi kvt akakoha tok : mihma Hittait hatak Uliah ak kia illi tok. 

18. Yohmi ma Choab vt Lewi ya pit i pilvt, it in tanam- 
pi kvt kaniohmi hosh aiasha kvt moma im anoli tok. 

19. Micha anumpa shali ya atokolit, It in tanampi kvt 
kaniohmi ka anolit ont ish taiyahlikma, 

20. Atuk o yakohmikma, miko vt im ai 1 nukkilli vt libbi 


cha, Nanta katiohmi ho hvsh itibi mvt, tumaha holihta ya 


bilika fehna hvsh ona tuk o? holihta paknaka o hiohlit okla 


et husa hinla ka hych ik ithano ke tuko? 


21. Kuta hosh Chelub-beshelh ushi Abimelech a vbi tok 
o? ohoyo hosh holihta paknaka o hikivt tanchi abotoli tvli 
tushafa yo om pila na, Hlebes a ai illi tok keyu cho? nanta 
katiohmi ho holihta bilika ya hvsh ona tuk ọ? chim achik- 
ma, yohmikma, Chin tishu Hittait hatak Uliah ak kia illish- 
ke, ish achashke, achi tok. i 

22. Yohmi ho anumpa shali ash osh mintit vla cha, Cho- 
ab vt nana tohno tuk moma ka Lewi ya im anoli tok. 

23. Micha anumpa shali ash osh Lewi ya, Hatak vhleha 
hut pi kvllo pulla cha, kohchvt yakni ashahbika ya pim vla 


ma, 0 kanullit il ia mvt, holihta okhissa achukowa ya il ona ` 


tuk oke. 


24. Mihma husa vhleha hut 'holihta paknaka 10 hiohlit i 


chin tishu vhleha ha et husa tuk oke: yohmi na miko in 
tishu vhleha ha a kaniohmi kvt ulishke, mikma chin tishu 
Hittait hatak Uliah vt illishke, im achi tok. 


25. Yohmi ma Lewi vt anumpa shali yash, Ilvppak o | 


Choab a ish im anolashke, Nana ilvppa isht ik chim achuk- 
mo kashke; bvshpo falaia yokvto vbit tahli kvt achvfa, 
micha inla yak kia itilauechi chatuk oka: ish itibi kvt i 


shahlichit tumaha holihta ya ish 1 sanalichit yuhlit aka ish -| 


patalashke; micha ish aiyimilichichashke, im achi tok. 


26. Atuk o Uliah tekchi atuk ash osh i hatak Uliah vt 


illi tuk ọ haklo mvt, ishit yahaya tok. 


27. Atuk osh yaiya kvt issa ma, Lewi vt pit hoyot in | 


chuka isht vla na tekchi toba tok; atuk osh vlla nakni yo 


im eshi tok. Yohmi kia Lewi vt nana kaniohmi tuk a Chi- | 


howa vt ik im vlhpeso tok. 


CHAPTA XII. 


ue a Chihowa vt Nahlan a Lewi ya i pila tok. Mih- 
ma im vla tok; micha, Hatak tuklo hosh tvmaha ho- 
lihta achvfa ka ashwa tok: achvfa kvt nan in laua yokma, 
achvfa vto ilbvsha tok. 

2. Hatak nan in laua vt nan vlhpoa chipunta, micha nan 
vlhpoa hochito aiena kvt im apakna atampa tok. 
= 8. Amba hatak ilbvsha vto nana ik im iksho, chukfulhpoa 
ushi tek iskitini achufa, yummak oka chumpa cha, ipetvt 
hofantihinchi ak illa tok: takla ahantvt, im vila vhleha ha 
ibahofanti tok; ilap im ilhpak ak inli ho ai vpakmvt, ilap 
im isht ishko ak mli ho ai ishkokmvt, shakba foyukvt ito- 
yula beka cha, ushetik ak inli in chiyuhmi tok. - 

4. Atuk o hatak nowvt aya vt hatak nan in laua yash im 
ona tok; mihma i hullo cha, ilap i nan vlhpoa chipunta ak 
inli, micha ilap 1 nan vlhpoa hochito aiena ak mli ka ai ishit 
hatak nowvt aya im vla tuk a, ik im atahlo hosh, amba hatak 
ilbvsha in chukfvlhpoa ushi ak o ishi cha, hatak im vla kash 
im atahli tok, im achi tok. 

5. Mihma Lewi vt hatak ash 1 sanalit nukhobela kut libbi 
fehna tok; micha Nahlan a, Chihowa vt okchaya pulla ka, 
nana ilvppa yvmihchi tok hatak yvmmvt illi pulla chi hoke. 

6. Miċha chukfvlhpoa ushi vt inlohmi ushta ho falvm- 
mincha chi hoke, nana ilvppa yvmihchi tuk okvt, micha iki 
nukhaklo tok okvt, im achi tok. 

7. Mihma Nahlan vt Lewi ya, Hatak yvmmrvt chishno ak 
oke. Islael in Chitokaka Chihowa vt yak achishke, Nan 
ahvmmit Islael 1 miko chi atokoli li tok, micha Sal ibbak a 
a chi hlakofihinchi li tok oke. 

8. Micha chi shahli in chuka ya chima li tok, micha chi 
shahli tekchi vhleha chi shakba ya fohkit chima li tok, micha 
islael in chuka achvfa, micha Chutah in chuka achvfa aiena 
ka chima li tok; atuk ọ yvommvt chim iskitini fehna hatuk 
okma, himakma nana yakohmi, micha nana Janni aiena 
ka chima la hi atok: 

9. Yohmi ka katiohmi ho Chihowa i nan vlhpisa ya ish 
: shitilema cha, itikba ya nana ik achukmo ish yvmihchi tuk 
oh cho? Hittait. hatak Uliah ya bushpo falaia isht ish 
bishke, micha Ammon in chipota 1 bvshpo falaia yo isht 
: ish bi cha, tekchi yatuk a chi tekchi ya chi ho ish ishi tuk 
oke. 

10. Yohmi hoka himak a bvshpo falaia vt HA chuka ya 
1 filumma he keyu; is sa shitilema cha, Hittait hatak Uliah 
tekchi yatuk a chi tekchi ya chi ho ish ishi hokvt. 

11. Chihowa vt yak achishke, Yakeh! chin chuka achvfa 
yash ak inli nana ik achukmo ka, chi sanalichit hilechi la chi 
hoke; micha chi tikba fehna chi tekchi vhleha ha chim ai 
ishi lish, ish ai itilaui yo ima likma, hvshi ilvppa itikba ya 
chi tekchi vhleha ha iba tvshka hi oke. 

12. Luma hosh ish yvmihchi tuk oka, amba vno uto nana 

ilvppa Islael moma itikba, micha hvshi itikba ya a yvmihchi 
la hi oke, im achi tok. 

13. Mihma Lewi vt Nahlan a, Chihowa ya 1 sai yoshu- 
bvshke, im achi tok. Mihma Nahlan vt Lewi ya, Chihowa 
ak kia nan ish ashvchi E ishit chi kahi shi chilla he 
keyu, im achi tok. 

14. Yohmi kia ilvppa yakohmit, Chihowa im į sanali vhle- 
ha hvt nana isht a mihvt kalakshicha hi a ish takalichi hoka, 
= vlla chim vtta tuk ash kia illi pulla chi hoke, im achi tok. 


15. Mihma Nahlan vt in chuka ia tok. Mihma Chihowa 


vt vlla yash Uliah tekchi atuk vt Lewi ya im eshi tok a isso 
na abeka fehna tok. 

16. Yvmohmi hatuk o Lewi vt vlla ya Chitokaka isht im 
asilhha tok : micha Lewi vt ik impo hosh ont chukowvt aka 
itoyula na ninak vt ont onna tok. 

17. Mihma in chuka achvfa im asunonchi uT hvt aka 
itoyula ka tanicha chi hosh im ona tok: yohmi kia yohma 
he keyu, micha pvska yak kia ibai vpa he keyu tok. 

18. Atuk o yakohmi tok, nitak 'ont isht untuklo ma vlla 
ash osh illi tok. Mihma Lewi in tishu vhleha hvt vlla vt 
illi ka im anoli kvt nukwia tok: Yakeh! vlla vt okchaya 
moma ka il im anumpuli ma, pi haponakla he keyu tuk vt, 


vila vt illi ka il im anoli kak heno 1l ilbvshalıi fehna chi hoke, 


achi tok. 


19. Yohmi kia in Ee vhleha hvt lumvt it im ann A 


ka Lewi vt pisa mvt, vlla vt illi ka Lewi vt akostininchi tok : 
atuk osh Lewi vt in tishu vhleha ha, Ulla ash osh illi cho? 
im achi tok. Mihma, Illishke, okla achi tok. 

20. Yohmi ma Lewi vt aka itoyula tuk vt wakaya cha, 


okami mvt, nan il ahvmmit, nafohka inla ishit fohka cha, | 
Chihowa im aboha ont chukowa cha, aiokpvchi tok: yohmi | 
mvt ilap in chuka yak inli ant chukowa tok: micha hoyo 


ma, pvska ya itikba in talali ma, impa tok. 


21. Yohmi ma in tishu vhleha hash osh, Nana ilvppa i 


nanta mak ọ ish yvmihchi cho? okchaya moma kano chik 
impot vlla ya isht ish yahaya kash osh, amba vlla vt illi ma, 
ish wakaya cha, ish impvshke, okla im achi tok. ` 








- aa ——--.———-—- 

22. Mihma, Ulla ash osh okchaya moma kano ak impo 
hosh yahaya li tuk: Chitokaka vt a nukhaklo yoba na vlla 
vt okchaya hi a, kuta hosh ithana hinla cho? achi li hatuk 
okvt, 

23. Yohmi tuk kia himak ano illi ka nanta katiohmi ho 

ak impo ka hinla cho? anonti falvmminchit isht vla la hinla 
cho? vno ak osh im ona la chi, amba yummak okvto vm vla 
he keyu hoke, achi tok. 
+ 24. Mihma Lewi vt tekchi Balh-sheba ya hopohluli tok ; 
micha iba chukowa cha, iba tvshki tok: mihma vlla nakni 
yo eshi ma, Solomon hochifo tok: mihma Chihowa vt i 
hullo tok, 

25. Micha Nahlan hopaii ya tohnot pila tok; micha Ohi- 
howa ak atuk pulla kak o Chetitiah hochifo tok. 

26. Mihma Choab vt Ammon in chipota Labbah ya itibi 
“cha, miko in tumaha holihta ya ishi tok. 

27. Mihma'Choab vt Lewi ya ankmpa shali vhleha ha i 
pila cha, Labbah ya itibi lish, tumaha iur iig oka ya im ishi 
lishke. x 

28. Yvmohmi Te okla asha takta roam itunahli cha, 
tumaha holihta ya ant in tanampit binanchit ish ishashke; 
keyukma tumaha holihta ya vno ak osh ishi likma, si a 
hochifocha hinla hoke, acht tok. 

29. Mihma Lewi vt okla moma ka hoyot-itvnahli cha, 

Labbah ya ona tok: micha itibi cha, ishi tok. 
- 30. Micha i miko im iachuka noshkobo iachukoli tuk a 
ishi tok; (mihma weki kvt tuli holisso lakna talent achvfak- 
ma, tuli holitopa puta kvt ontula tok:) micha Lewi noshko- 
bo ha on talaia tok. Mihmvt tvmaha holihta ya AD i 
laua fehna ho ishit kohcha tok. 

31. Micha okla yvmma aiasha tuk a ishit kohcha mvt, iti 
ishit busha, micha 1ti tuli noti halupa, micha tvli iskifa nutaka 
ashachi mvt, lukfi nuna atoba aiena ka hlopullichi tok: 
yakohmichi hosh Ammon in chipota vhleha in tumaha ho- 
lihta moma ka yvmihchi tok. Yohmi mvt Lewi, micha 
okla moma kvt falamvt Chelusalem a ona tók: 

CTEM PIA 


TUK o ilvppa 1 himmakma yakohmi tok, Lewi ushi 


Absalom vt in tek vt pisa aiokli hosh im anta cha, 
yvmma hohchifo kvt Tama atok: mihma Lewi ushi Amnon 
vt anushkunna tok. 


2. Micha Amnon vt in tek Tama ya anushkunna fehna | 


kak osh il abekvchi tok; ohoyo himita hatak ik halelo hatuk 
oka: micha Amnon vt nana 1 kaniohmichi ka nana 1 kvlla 
hinla ahni tok. 


3. Yohmi kia Amnon vt 1 kana anta hosh Lewi itibapishi 


Shimeah a ushi yosh, yummvt hohchifo kvt Chonatab atok : 
micha Chonatab vt hatak nan 1 kostini fehna atok. 
4. Micha yvmmak ash osh, Nanta katiohmi ho miko 


ushi chia hokak osh, onna hosh onnakma chunnvt isht ish ' 
ia cho? is sum anola he keyu cho? im achi tok. Mihma 


Amnon vt, Itibapishi li Absalom in tek Tama yak o anush- 
kunna li hoke, im achi tok. 
5. Mihma Chonatab vt, Chin topa ha i onvtonla cha, 


ish il abekvchashke ; atuk o chiki vt chi pisvt vlakma, Chim 


asilhha lishke, an tek Tama vt ik la cha, ilhpak ik sa peta, 
micha sa tikba ilhpak a ant ik atahli na pisa lish, ibbak a ai 
ishi lish, vpa lashke, ish im achashke, im achi tok. i 
6. Yohmi ma Amnon vt itoyula cha, il abekvchi tok; 
atuk o miko vt pisvt vla ma, Amnon vt miko ya, Chim 


asilhha lishke, an tek Tama vt ik la cha, pvska lumbo tuklo 
ka, pisa li ho, vm ikbi na ibbak 2 ai ishi lish, vpa lashke, im 


achi tok. 


7. Yohmi ma Lewi vt chuka ya Tama ya pit K cha; 


Chi nakfi Amnon in chuka ia cha, ilhpak a ish im atahlash- 
ke, im achi tok. 

8. Yohmi ma Tama vt 1 nakfi Amnon in chuka ya ona 
tok; mihma itonla tok. Mihma yvmmvska ishi cha, yumus- 
lit, pisa ho, lumbochi cha, lumbo ash nunachi tok. 


9. Mihma ampo mahaia ai vlwvsha ya ishi cha, itikba ya ` 


tosholi tok: yohmi kia vpa ik bvnno tok. Mihma Amnon 














CHAPTA XIII. 127 


vt, Hatak moma ka a filummichit kocha ho wehli, achi tok. 
Mihma hatak puta kvt issvt kocha wiha tok. 

10. Mihma Amnon vt Tama ya, Ilhpak a aboha a nusi 
yak o isht ish la na chibbak a ai ishi lish, vpa lashke, im 
achi tok. Mihma Tama vt pvska lumbo ikbi tuk vt aboha 
anusi 1 nakfi Amnon a isht im ona tok. 

11. Atuk osh vpa chi ho ishit chukowa cha, im vla ma, 
halvlli mvt, Minti‘ chá, is svba tushkashke, an tek ma! im 
e tok. 

.. Mihma SJ amichit, Ahaa ndie ma! is sa hoklit is si 
ai issa na: Islael a nana chohmi kvt a yvmohma he vihpesa 
keyu hoka: nana ik achukmo ilvppa ish yumohmi na. 

13. Mikma vno vto nan ishit sa hofahya ya katima pit 
kanchi la hinla cho? mikma chishno yokuto Islael a im 
anukfila iksho ak inli ish chohma chi hoke. Yvmohmi hoka 
himak, a miko yak ọ im anumpuli; vno ya chim 1 hulla he 
keyu hoka, im achi tok. 

14. Yohmi kia im anumpa ha hakla he keyu tok; amba 
kullo kvt i shahli hatuk osh hoklit ai issa cha, iba tvshki tok. 

15. Yohmi mvt Amnon vt 1 nukkilli kvt atampa tok; 
yohmi hosh nukkilli isht i nukkilli kvt anushkunna isht 
anushkunna kash 1 shahli fehna tok. Mihma Amnon vt, 
Wakaya cha, 14, im achi tok. 

16. Mihma, Nana kaniohmi keyu :. kanima pit is sa chvf- 
fichi ilvppak osh ik achukmo kvt, inla nana is si yvmih- 
chi kash kia 1 shahlishke, im achi tok. Yohmi kia į hapo- 
nakla he keyu tok. 

17. Yohmi ma in tishu nana isht im vtta beka tuk a hoyo 
cha, Ohoyo ilvppa a falvymminchit kohchi cha, okhissa isht 
vihkuma lakaiyachit ashvnnichí, im achi tok. 

18. Mihma 1 nafohka vt pisa ilaiyukali yo fohka tok: 
miko ushetik hatak haleh keyu kvt nafohka yohmi kak o 
wvibeha chatuk oka. Yohmi ma in tishu hvt kohchi cha, 
Okhissa isht vlhkvma ya iakaiyachit ashvnnichi tok. 

19. Mihma Tama vt hituk chubbi ya noshkobo ha o asha- 
chi cha, 1 nafohka pisa ilaiyukali fohka tuk vt hlilvffi mvt, 
'ibbak a noshkobo onochi cha, yahayut ia tok. 

20. Mihma i nakfi Absalom vt, Chi nakfi Amnon vt chi- 
bai anta tuk 0? yohmi kia nana ish achi ná, an tek ma! chi 
nakfi yoke; nana ilvppa. yohmi ish ahni ná, im achi tok. 


Yohmi ma Tama vt vlhtakla hosh į 1 nakfi Absalom in chuka 


ahanta tok. 


21. Yohmi kia miko, Lewi vt nana ilvppa puta ka halii 


mvt, nukhobela kvt libbi fehna tok. 

22. Mihma Absalom vt itibapishi Amnon a sahii 
hokma, ik achukmo hokma, nana kia ik im anumpulo tok: 
in tek Tama ya hoklit ai issa tuk ak o i nukkilli hatuk okvt. 


23. Atuk o i himmak afummi tuklo vlhpiesa ma yakohmi | 


tok, Absalom vt Baal-haso yommvt Eflaim bilika ya chukfi 
hishi vmo hosh im asha tok: micha Absalom vt miko. ushi 


vhleha moma ka im anoli tok. 


24. Micha Absalom vt miko ya im vla cha, Yakeh ! chin- 
tishu hyt chukfi hishi vmo hosk im ashushke: miko, micha | 
in tishu vhleha aiena kvt chin tishu ha apehvt iashke, chim | 


asilhha lishke, achi tok. 


25. Mihma miko vt Absalom a, Aha! svso sA himak a | 
momvt kil aiyo kashke, yohmi cha nana e chi tahli ná, im | 
achi tok. Mihma im achunanchi tok; yohmi kia ia he keyu 


hosh, amba anumpa yukpali onochi tok. 


26. Yohmi ma Absalom vt, Yohma he keyukma, itiba- 
pishi li Amnon vt. pi awant iashke, chim asilhha lishke, achi 
tok. Mihma miko vt, Nanta katiohmi ho yvmmak osh chi- 


awant ia hinla ho? im achi tok. 


27. Yohmi kia Absalom vt im achunanchi na Amnon, | 


micha miko ushi vhleha momaka ik iá, ahni tok. 


28. Mihma Absalom vt in tishu vhleha ha, yakohmi hysh ` 
ahni cha, Amnon chukvsh vt oka paki isht im achukmvt | 
tahakma, Amnon. a oh vbi, hvchim achi likma ; yohmikma 
hvsh bashke ; hvchi nukshopa ná, hvchim apesa li tuk keyu | 
cho? nukwia ikshot amosholit hush chilitashke, im achi tok. | 

29. Mihma Absalom in tishu vhleha hut, Absalom vt im 
apesa tuk mak o Amnon 2 yvmihchi tok. Mihma miko | 
ushi vhleha moma kvt wakaya cha, im issuba haksobish | 


falaia aiyukali oiyvt om binili cha, yihlepa tok. 

' 80. Atuk o yakohmi tok, hina takla aya moma ho annoa 
kvt Lewi ya im vla cha, Absalom vt miko ushi vhleha moma 
ka vbit tahli na achvfa kia ik hlakofoshke, achi tok. 

31. Mihma miko vt wakaya cha, 1 nafohka ya hliloffi 
mvt, aka itoyula tok: mihma in tishu vhleha moma kvt 1 
nafohka hlilafa yosh afolublit hieli tok. 

32. Mihma Lewi itibapishi Shimeah a ushi Chonatab vt 
afalamichit, A shahli hvt miko ushi hatak himithoa moma 
ka vbit tahli ka ik im ahobo kashke; Amnon ak illa hosh 
illi hoka: Absalom ak osh apesa ho,ʻin tek Tama ya hoklit 
al issa tok, yvmmak atuk nitak takla ka ilvppvt yvmohma he 
aiahni tok oka, achi tok. 

33. Yvmohmi hoka himak a a shahli miko vt miko ushi 
vhleha hvt illit taha ka ahnit, chukvsh anukfoyukvt isht ik 
ilbvsho kashke: Amnon ak illa hosh illi hoka. 

34. Amba Absalom vto malelit kunia tok. Mihma hatak 
himita nan atoni vt akachakalit hopokoyo ma, yakeh! okla 
laua hosh nvnih abaksacheka hina im ashaka ya minti tok. 

35. Mihma Chonatab vt miko ya, Yakeh! miko ushi 
vhleha hvt vlvshke : chin tishu achi tuk mak o, yumohmish- 
ke, im achi tok. : 

36. Atuk o yakohmi tok, anumpuli kyt ont tahli mak inli 
ho yakeh! miko ushi vhleha hvt vla mvt, chitoli hosh yaiya 
tok: mihma miko ak kia, micha in tishu vhleha moma alena 
kvt yaiya fehna tok. 

37. Amba Absalom vt malelit, Ammihut Keshu 1 miko 
ushi Talmai yak o im ona tok. Mihma Lewi vt nitak moma 
ka ushi ya ishit yahaya tok. 

38. Yohmi ma Absalom vt malelit, Keshu ya ona cha, 
ahanta na afummi tuchina tok. 

39. Mihma miko Lewi vt ushi Absalom ai Toh fehna 
tok: Amnon vt illi tuk ano hopohlvt taha hokut. 


CHAPTA XIV. 


OHMI ma miko chukvsh vt Absalom ak o pit takali 
fehna ka Seluiah ushi Choab vt akostininchi tok. 
I 

2. Mihma Choab vt Tekoa ya pit hoyot, ohoyo kostini ho 
al isht vla cha, Tvbashi ish ilahobi cha, tvbashi i nafohka 


isht ish fohka cha, bila isht chik il ahamo hosh, amba illi | 


tok ishit yahaya tok hopaki yo, ish chohmashke ; 


3. Micha miko ya im vlvt, ilvppa chohmi kak ọ ish im 


anumpulashke, im achi tok. Yohmi hosh Choab vt itih ha 
anumpa 1 fohki tok. 


4. Mihma Tekoa ohoyo hash osh miko ya im anumpuli ` 


mvt, nashuka ya aka pit isht hlipia cha, aiokpvchi mvt, 
Apelá, miko ma! achi tok. 
5. Mihma miko vt, Nanta chi katiohmi cho? im achi tok. 


Mihma afalamichi mvt, A hatak vt illi tuk o, choyo vlhtakla l 


nukhaklo sia hoke. 


6. Micha chin tishu ohoyo hvt ushi vt tuklo hosh im ` 


ashwa tok; atuk osh tuklo yummvt osapa ashwa tuk osh 
itafena tok; yohmi ma it į filvmmicha hi vt iksho hatuk o, 
achvfa kvt achvfa ya isso cha, vbi tok. 

7. Mihma yakeh! chuka ai achvfa kvt moma hosh Dr 
yut chin tishu ohoyo ha 1 sanali cha, Itibapishi vbi tuk a ish 
pimakma, itibapishi im ilhfiopak ishi tuk a atobbichit e 
bashke; micha ai isha he vlhpesa yash kia e bashke, achish- 
ke: yohmi hosh an tobaksi achvfa hosh itonla tuk a mosho- 
lichi cha, a hatak a hohchifo, micha im isht atiaka aiena ka 
yakni paknaka ya ik apoancho ka chishke, achi tok. 

8. Mihma miko vt choyo hash, Chin chuka ish iashke, 
mikma chishno pulla ka nana apesa lashke, im achi tok. 

9. Mihma Tekoa ohoyo hash osh miko ya, A shahli, miko 
ma! nan ashvchi kvt vno, micha aki in chuka achufa yak o 
onvtoyulashke: mikma miko, micha im ai om binili holi- 
tompa yvto ik ahalaio kashke, im achi tok. 

10. Mihma miko vt, Kvna hosh nana chim achikma, vno 
ak o isht is svm vlashke, mikma himakma chi potola he 
keyu hoke, achi tok. 

11. Yohmi ma, Chim asilhha lishke, miko vt chin Chito- 
kaka Chihowa ya ish ithaiyana cha, issish it ai illichi vhleha 
ha himakma vbashke, chik im ai ahno kashke; keyukma 
suso ha vba hinla hoke, achi tok. Mihma, Chihowa vt 

okchaya pulla ke chiso pashi achufa kvt aka itula chi keyu 
hoke, achi tok. 

12. Yohmi ma ohoyo hash osh, Chin tishu choyo hvt 
anumpa achvfa ho a shahli miko ya ak im anumpulí, chim 
asilhha lishke, achi tok. Mihma, Anumpuli, achi tok. 

13. Mihma ohoyo hash osh, Yohmi hokak osh nanta ka- 
tiohmi ho yvmihchit Chitokaka im okla ha ish anukfilli cho? 
miko vt nana ilvppa anumpuli kvt achvfa hosh ik ai ahlo yo 
chohmishke: miko vt i kvnia ya anonti in chuka ya isht ik 
lo hokvt. 

14. Pilli pulla chi hoka, micha oka yosh aka hlatapa na 
falumminchit aiowa he keyu kak mli ho e chohmi hoke; 
micha Chitokaka vt hatak a yohmi hoka ahni keyu hoke: 
yohmi kia i kvnia ya ik chvfficho ka chi ka nana apesa hoke. 

15. Yvmohmi hoka himak a okla hvt sa nukshobli kak o, 
vla lish, nana ilvppa a shahli miko ya isht im anumpuli 
lishke: micha chin tishu ohoyo hvt, Himak a miko ya im 
anumpuli lashke : in tishu choyo hvt nana asilhha ka miko 
vt yvmihcha hinla yoba ká, 

16. Miko vt haklokmvt, in tishu ohoyo vno, micha svso 
itatuklo li ka Chitokaka 1 yakni ya kohchit pi a mosholicha 
hinla hatak ibbak à sa hlakoficha hinla hoka, achi tuk oke. 

17. Yohmi mvt chin tishu ohoyo hvt, A shahli miko im 
anumpa hvt achukma chi hoke: Chitokaka ım enchel choh- 
mit a shahli miko vt nana achukma, micha nana ik achukmo 
akostininchi hokvt: yvmohmi hoka chin Chitokaka Chihowa 
vt chiba foyuka chi hoke, achi tuk oke, achi tok. 

18. Yvmohmi ma miko vt afalamichit ohoyo hash o, 
Nana chim asilhha la chi ka is san luhmi ná, chim asilhha 
lishke, im achi tok. Mihma ohoyo hash osh, A shahli miko 
vt himak a ik anumpuli, achi tok. 

19. Mihma miko vt, Nana ilvppa moma Choab ibbak vt 
chiba foyuka keyu cho? achi tok. Mihma ohoyo hash osh 
afalamichit, A shahli miko ma! chimi shilombish vt okcha- 
ya pulla ka nana achvfa kia a shahli miko vt anumpuli ka i 
filvmmit isht impakimma pit fullota, keyukmvt vlhfvbek 
imma pit fullota he keyushke: chin tishu Choab yvmmak 

osh anumpa ilvppa puta ka chin tishu ohoyo itih ha fohkit 
a miha tuk oke. 

20, Anumpa ilvppa chohmi kvt a yvmohma chi ka chin 
tishu Choab vt nana iluppa yvmihchi tuk oke: micha ąa 
shahli hvt nan imponnvshke, Chitokaka im enchel nan itha- 
na kak inli ho chiyuhmit, nana moma yakni aiasha ka itha- 
nvshke, achi tok. 

21. Mihma miko vt Choab a, Yakeh! nana ilvppa yvmih- 
chi lishke : yvmohmi hoka ia cha, hatak himita Absalom a 
anonti ont isht vlá, im achi tok. 

22. Mihma Choab vt nashuka ya aka ishit hlipia cha, 
miko ya aiokpuchit, yak oke im ai ahni tok: micha Choab 
vt, Himak nitak a chin tishu hvt chim isht 1 kana chi tikba 
ya ahayuchi li kvt ithana lishke, a shahli, miko ma! in tishu 
hvt nana asilhha tuk a miko vt ahlichi hoka, achi tok. 

23. Yohmi mvt Choab vt wakayut ia mvt, Keshu ya ona 
cha, Absalom a Chelusalem isht vla tok. 

24. Mihma miko vt, Fullotvt ilap in chuka ak inli ho ik 
oná, micha sa nashuka ya ik peso kashke, achi tok. Yohmi 
ho Absalom vt falamvt ilap in chuka ak inli ho ona cha, 
miko nashuka ya ik peso ki tok. 

25. Yohmi kia Islael moma ka pisa aiokli na a 
isht anumpuli kvt, Absalom a chohmichi kvt iksho tok: iyi 
potha vttut ivt noshkobo tvbokaka ont vhli kvt, nana ik ai 
ono kvt iksho ki tok. 

26. Micha pashi ya vmokmvt, (afummi ont taha atia 
vmo beka tok, pashi vt weki fehna hatuk o vmo beka tok 
okvt;) wekichikma, miko isht im aweki ya shekel tahlepa 
tuklo beka tok. 

27. Mihma Absalom a ushi vt tuchina, micha ushetik vt 
achufa hosh im asha cha, yumma hohchifo kvt Tama atok: 
ohoyo pisa aiokli hatok. 

28. Yohmi ma Absalom vt afummi tuklo vlhpiesa ho 
Chelusalem a ahanta kvt, miko nashuka yaik peso ki tok. 

29. Yvmohmi ho Absalom vt Choab a miko yash i pila 
bvnna hosh pit hoyo tok; yohmi kia im ona he keyu tok: 
atuk osh atukla ma anonti pit hoyo kia, ik im ono tok. 

30. Yohmi ho in tishu vhleha ha, Yakeh! Choab'im 
osapa vt vmmi ha bilikvshke, micha bali vt yvmma im 
ashushke; oh ia cha, luak hvsh atekilashke, im achi tok. 
Mihma Absalom in tishu vhleha hvt luak atekili tok. 

31. Yohmi ma Choab vt wakaya mvt, Absalom in chuka 
anta tuk o im vla cha, Nanta katiohmi ho chin tishu vhleha 
hvt vm osapa ya luak atekili tuk oh cho? im achi tok. 

32. Mihma Absalom vt afalamichit Choab a, Yakeh! pit 
chi hoyo lish, Ilvppa ish la na miko aiasha ka pit chi pila 
li, Nanta katiohmi ho Keshu ya issvt ilvppa vla li tuk oh 
cho? yvmmak inli anta li moma tuk ok mvto, vm achukma 
hetuk: yohmi hoka himak a miko nashuka ya pisa lashke : 
yohmi cha nan ashvchi vt si atakali hokma, ik svbí, ish acha 
chi ho chim achi la chi hatuk oka, achi tuk. 

33. Yvmohmi ho Choab vt miko ya im ona cha, im anoli 
tok: mihma Absalom a 1 howa ma, miko ya im vla cha,. 
miko itikba ya nashuka ya aka pit isht im akachunoli tok : 
mihma miko vt Absalom a1 suksowa tok. 


CHAPTA XY. 


TUK o ilvppa i himmakma yakohmi tok, Absalom vt 
tunup itichanvlli puta, micha issuba puta, micha hatak 
pokoli tahlapi hosh itikba a tihlahaya hi a il atahli tok. 

2. Micha Absalom vt onnahinli fehna wakaya cha, holihta 
okhissa hina bilika hikia beka tok: atuk o hatak nana kia 
nan it 1 kaniohmi na miko vt nana im apesa chi ho vlakma, 
Absalom vt pit 1 howa cha, Tvmaha holihta nanta chia ho? 
achikma, Chin tishu hvt Islael apehlichi achvfa ka sia hoke, 
achi beka tok. 

3. Mihma Absalom vt, Yakeh! chishno ak osh nana kvt 
achukua, micha vlhpesa hoke; yohmi kia miko vt hatak 
nana ho ik atokolo hatuk o, isht vtta hi vt iksho hoke, im 
achi beka tok. 

4. Micha Absalom vt, Yakni ya nanapesa tobvt ahanta 
likbano ; yohmi na hatak nana kia nana it i kaniohmi, ke- 

yukmvt nana im a kaniohmi kvt vno ak o vm vla na ai vih- 
piesa kak ọ i yvmihchi lashke, achi tok. 

5. Atuk osh yakohmi beka tok, hatak nana kia im aka- 
chunola chi hosh- bilika vlakma, ibbak a pit welit, halvlli 
cha, i suksowa beka tok. 

6. Micha ilvppa puta kak o Islael moma kuti Hanaidim 
vlhpisa bunnvt miko ya im onakma, Absalom vt 1 yvmihchi 
beka tok: yohmi hosh o vt Islael hatak vhleha chu- 
kvsh a ishi tok. 

7. Atuk o i himmak afvmmi pokoli ushta ma yakohmi 
tok, Absalom vt miko ya, Chim asilhha lishke, ak ia cha, 
anumpa il onochi Chihowa ya im il onochi li tok vt, Heblon 
a ont ai ahlichi lashke, 

8. Chin tishu hvt Silia yakni Keshu ya ahanta li moma 
mvt, anumpa il onochi il onochit, Chihowa vt anonti Che- 
lusalem a svsht ona mvhlikma, yohmikma Chihowa ya im 
antia lashke, achi li tok, im achi tok. 

9. Mihma miko vt, Achukmakvt ish ayashke, im achi 
tok. Yohmi ho wakaya cha, Heblon a ona tok. 

10. Yohmi tuk kia Absalom vt Islael. apehlichi moma ka 
ibatakla vhleha ha pilvt hlopullichit, Ishit pufa vt ohonla 
na hysh haklo makmli hosh, Absalom vt Heblon a a mikosh- 
ke, hvsh achashke, ahanchi tok. 

11. Mihma hatak tahlepa tuklo hosh im annoa tuk vt, 
Chelusalem a a kohchvt Absalom a apihvt ia tok; micha 


nana ik achukmo ik ahno hosh ia cha, nana ka mominchit | 


ik ithano tok. 

12. Mihma Absalom vt Kilonait hatak Ahihlofel Lewi 
ya nana 1 miha yosh in tvmaha holihta Kiloh ya anta tuk o, 
nan vbit isht aiokpvchi im issa hosh anta hosh, pit hoyo 
tok. Micha anumpa luma it im apesa ash osh kvlio tok ; 
Absalom a okla ibafohka kvt isht i shahlit mahaya hatuk 
oka. ; 

13. Mihma anumpa shali vt Lewi ya im vla cha, Islael 
hatak vhleha chukush vt Absalom ak o iakaiyvshke, achi 
tok. 

14. Mihma Lewi vt in tishu vhleha moma apehvt Chelu- 

salem a asha tuk a, Hvsh wakaya na e yihlepashke; keyuk- 
mvt Absalom aili hlakofa he keyu hokvt: tushpvt hvsh 
iashke, yakosi itin takla kia ant pi sakkit, nan ik achukmo 
ka pi onochi cha, tumaha holihta ya bvshpo falaia halupa 
isht issot kanchi ná, im achi tok. 

15. Mihma miko in tishu vhleha hvt miko ya, Yakeh! 
chin tishu vhleha hvt a shahli miko vt nana ho apesakma, e 
yvmihcha chi kvt pim vlhtahvshke, im achi tok. 

16. Mihma miko vt kohchvt ia ma, in chuka achufa moma 
kvt iakaiya tok. Mihma miko vt ohoyo pokoli im itaiena 

vhleha hatuk 0, chuka apistikela chi ka ashachi cha, ia tok. 
= 17. Mihmvt miko vt kohchvt ia ma, okla moma kvt iakai- 
ya mvt, hopaki ho ona cha, aiasha tok. 

18. Mihma in tishu vhleha hvt tahlalaka ichapvt aya tok; 
mihma Chelehlait moma, micha Pelehlait moma, micha Kit- 
tait moma, hatak tahlepa hannali hosh Kalh ashvt iakaiyvt 
ja tuk vt miko ya tikba aya tok. 

19. Yohmi ma miko vt Kittait hatak Ittai ya, Nanta kati- 
ohmi ho chishno ak kia pi awant ish ia cho? falamvt ish ai 
vita ya ish ona cha, miko ya takla ish antashke: okla inla 
chia, micha i yakni vtta chia keyu hokvt. 

20. Pilashash vla tuk ish chohmi kvt, pi apehvt himak ni- 
tek a ish aya na ishit chi fullolihinchi la hinla cho? kanima 
yo ia la hinlakmvt, ia li hoka; ish falama cha, chitibapishi 
vhleha ha isht ish iashke: isht 1 nukhaklo, micha ai ahli vt 
chiba foyukashke, im achi tok. 

21. Mihma Ittai vt miko ya afalamichit, Chihowa vt ok- 
chava pulla ka, micha a.shahli miko vt okchaya pulla ka, 
kanima fehna ho a shahli miko vt ahantakma, okchaya hok- 
ma, illi hokma, nanakma, yummak ili fehna chin tishu ak 
kia ahanta chi hoke, achi tok. 

22. Mihma Lewi vt Ittai ya, Ivt- ish vbanvblashke, im 
achi tok. Mihma Kittait hatak Ittai, micha in tushka vhle- 
ha, micha chipunta moma apehvt aya tuk vt momvt vba- 
nvblit ont ia tok. 

23. Mihma yakni moma kvt chitoli hosh yaiya tok ; mih- 
ma okla moma kyt vbamublu, ont ia tok; miko ak kia boku- 


136 II. SAMU ET, 


shi Kitlon a vbanvblit ia ma, okla moma kvt vbanvblit yakni 


haiaka hina yo ia tok. 


24. Mihma yakeh! Satok ak kia, micha Lefait puta kvt 


apeha hosh Chitokaka nan it im apesa itombi holitopa ya 
shoyulit aya tok: atuk osh Chitokaka im itombi holitopa 


ya aka talali tok; mihma Abiahla vt oiyvt mahaya na, okla 


moma kvt tvmaha holihta ya kohchvt taiyaha ma, hikia tok. 

25. Mihma miko vt Satok a, Chitokaka im itombi holito- 
pa ya falumminchit tumaha holihta ya isht ish onashke: Chi- 
howa 1 holhponayo itikba ya isht 1 kana ai ahayuchi likma, 
anonti svsht ona cha, yumma micha ai ahanta aiena ka svpi- 
sacha hi oke. 

26. Amba, Chi ahninchi li keyu, achi hokma; yakeh! 
yak hikia lishke, kaniohmi kak o vihpesa ahnikmvt, si yvmih- 
chashke, im achi tok. 

27. Micha miko vt naholitompa isht vtta Satok a, Napisa 
chia keyu cho? tvmaha holihta ya falamvt chiso tuklo, 
chiso Ahimaas, micha Abiahla ushi Chonahlan hvsh alena 
kvt hvchi achukmakvt hvsh onashke. 

28. Yakeh! yakni haiaka yakni patali ak o anta li tuko, 
nana vm anoli kvt chim anumpa hvt vm vlashke, im achi tok. 

29. Yvmohmi ho Satok, micha Abiahla vt Chitokaka im 
itombi holitopa ya anonti Chelusalem a isht ona tok: micha 
yummak o ashwa tok. 

30. Micha Lewi vt Alifet nvnih ha ai oiyvt ia yak o ia 
mvt, noshkobo hvt ompoholmo cha, iyi bieka hosh yahayvt 
ia tok: mihma okla moma apehvt aya tuk vt noshkobo ha 
ompohomo bieka cha, oiyvt ia mvt, yahaya hosh oiya tok. 

31. Mihma achvfa kvt Lewi ya im anolit, Ahihlofel vt 
anumpa luma it im apesa vhleha ha ibataklvt Absalom a 
iba fohkvshke, achi tok. Mihma Lewi vt, Chihowa ma! 
Ahihlofel im anumpa ha chik ahobalo kashke, chim asilhha 
Jishke, achi tok. 

32. Atuk o yakohmi tok, Lewi vt nvnih paknaka yvmma 


ona cha, Chitokaka ya ai aiokpvchi ma, yakeh! Hushai - 


Achait hatak vt nafohka vt i hlilafa, micha lukfi pushi vt 
noshkobo ha on asha hosh vla tok. i 

33. Yvmma Lewi vt, Si awant ish ayakmvt, iš si atak- 
| Jumma chi hoke. 

34. Amba falamvt tvmaha holihta ya ish ona cha, Absa- 
| lom a, Chin tishu sia hachi hoke, miko ma! chashpo ka 
| chiki in tishu sia hatuk okvt, chishno ak kia himak a chin 
| tishu sia hachi hoke, ish achikmvt, porii Ahihlofel im 
: anumpa ha is sa kobvffa hinlashke. 

35. Micha Satok, micha Abiahla naholitompa isht ashwa 
vt yvmma chibafohka keyu cho? yohmi hoka yakohma 
hi oke, nana hoh kia miko in chuka ya ish a haiyaklokmvt, 
Katok, micha Abiabla, naholitompa isht ashwa yak o ish im 

anolashke. 

36. Yakeh! ushi tuklo kvt yvmma im ashwa hoke, Satók 
ushi Ahimaas, micha Abiahla ushi Chonahlan, yummak o 
tohnot nana ka ish haklo moma et hvs sam pila chi hoke, 
im achi tok. 

37. Yohmi ho Hushai Lewi 1 kana vt tumaha holihta ya 
ant chukowa ma, Absalom vt Chelusalem a ant chukowa tok. 

TUK o Lewi vt nvnih paknaka ya ont ia chohmi ma, 
yakeh! Mefiboshelh in tishu Siba ùt issuba haksobish 
falaia tuklo hosh umpotvlhpo yo pvska lumbo tahlepa tuk- 
lo, paki shila champuli lokussa tahlepa achvfa, micha toffa 
nan vni tahlepa achvfa, micha oka paki kotoba achvfa aiena 
hosh vbanaiya ho ishi cha, ont afama tok. 

2. Mihma miko vt Siba ya, Ilvppa nanta isht ish ahni 
cho? im achi tok. Mihma Siba vt, Issuba haksobish falaia 
ano miko in chuka achvfa yak osh om binila chi hoke; mik- 
ma pvska, micha toffa nan vni ano hatak himithoa vt vpa 
chi hoke ; mikma oka paki ano yakni halaka ayvt hoyvbli 
kvt ishka chi hoke, achi tok. 

3. Mihma miko vt, Chi shahli ushi myto? achi tok. 
Mihma Siba wt miko ya, Yakeh! Chelusalem ak o antvsh- 
ke: Himak nitak a Islael in chuka achvfa vt aki im apehli- 
chika ya a falvmmincha chi hoke, achi hatuk okvt, achi tok. 

immi hatuk moma kvt chimmi hoke, im achi tok. Mihma 
Siba vt, Chukvsh akanlosi hosh chi holhponayo itikba isht 
ish i kana chi ai ahayuchi likbano, ahnit chim asilhha lishke, | 
a shahli, miko ma! achi tok. nili 

5. Atuk o miko Lewi vt Bahulim a ona ma, yakeh! 
yumma Sal in chuka achvfa ai achvfa vt a kohcha hosh, 
hatak yumma hohchifo kvt Shimei yosh Kela ushi vt minti 
mvt, anumpa kalakshichi onohonchi hosh kohchvt minti tok. | 

6. Mihma Lewi ya, micha miko Lewi in tishu vhleha ; 
moma ka tuli ishit boli tok: mihma okla moma, micha ha- | 
tak hlampko chilita moma kvt im ishtimpak inia micha 
vihfubek imma. alena ka aya tok. 

7. Mihma Shimei vt anumpa kalakshichi onochi kvt yak | 
achit, Kohcha, kohcha, issish hatak chia, micha Belial hatak 
chia ma! 

8. Sal in chuka achvfa yummak o vihtobvt E miko ho- 
ka, Chihowa vt im issish moma ka falamminchit chi ono- | 
chishke; micha Chihowa vt ish apehlichika ya chiso Absa- | 
lom ak o ibbak fohkishke: micha yakeh! nana okpvnit isht | 
ish anta moma ho chishishke, issish hatak chia hoka, achi 
tok. 

9. Yohmi ma Seluiah ushi Abishai vt miko ya, Nanta 
katiohmi ho ofi illi ilvppvt a shahli miko ya anumpa kalak- 
shichi onocha hinla cho? ak vbanubli cha, noshkobo ha ont 
ak tubli, achi tok. 

10. Mihma miko vt, Nanta ishit hvchi ahalaia li ROG 
Selwah ushi vhleha hvchia ma! yohmit anumpa kalakshi- 
chi ik onochí, Chihowa ak osh Lewi ya anumpa kalakshichi 
ik onochi, im achi hatuk oka. Yohmi ka kuta hosh, Nanta | 
katiohmi ho ish yvmihchi cho? acha hinla? achi tok. | 

11. Mihmvt Lewi vt Abishai, micha in tishu vhleha mo- | 
ma ka, Yakeh! svso hvt sakfohka a kohcha tuk vt vm ilhf- 
opak a hoyoshke: yohmi ka himak a Benchamait ilvppak 
okak heto yohma he vlhpesa keyu ? ik ashá, anumpa kalak- 
shichi ik onochi, Chihowa vt im achi tuk oka. | 

12. Chihowa vt nan ashvchi li tuk osh svlbvsha ka pisa | 

icha, Chihowa vt himak nitak a anumpa kalakshichit isht si 

| onochi ka achukma ho a falvmmincha hinla yoba ká, im 

i achi tok. 

- 13. Atuk o Lewi, micha in tishu vhleha aiena kvt ia hosh 
laya ma, Shimei vt nunih abaksacheka ichapvt aya mvt, ka- 

| lakshichit anumpohonlit aya mvt, tuli ya ishit boli mvt, 

lJukfi pushi ya pila tok. 

= 14. Mihma miko, micha okla moma apehvt aya tuk vt 

 hoyvbli hatuk osh yvmmak o ont ai ile fohvchi tok. ; 

15. Mihma Absalom, micha okla moma, Islael hatak vhle- 
ha aiena kvt Chelusalem a vla ma, Ahihlofel vt iba foka tok. 
! 16. Atuk o yakohmi tok, Achait hatak Hushai Lewi i 
kana vt Absalom a im vla mvt, Chitokaka vt miko ya ok- 
chalinchashke, Chitokaka vt miko ya okchaline Hasha ahan- 
chi tok. 

17. Mihma Absalom vt Hushai ya, Chi kana ha ilvppak 
Oo isht ish 1 kana mak oh cho? nanta katiohmi ho chi kana 
ya awant chik aiyo tuk oh cho? im achi tok. 

18. Mihma Hushai vt Absalom a, Aha! amba kvna họ 
Chihowa, micha okla ilvppa, micha Islael hatak vhleha 
moma kak osh atokolikma, yvmmak 0 immi sia ha chi hoke, 
micha takla ahanta la chi hoke. 

19. Micha anonti kvta hak o im antia la hinla cho? ushi 
itikba ahantvt im antia la he vihpesa keyu cho? chiki 
itikba ahantvt im antia li chatuk vt, yohmi hosh chi tikba 
ahanta la chi hoke, im achi tok. 
= 20. Mihma Absalom vt Ahihlofel a, Nana e kaniohma 
chi ka hvchishno ak osh anumpa hvsh it im apesashke, im 
achi tok. - 

21. Mihma Ahihlofel vt Absalom a, Chiki im itaiena 
vhleha chuka apistikela chi ho ashachi cha ia tuk o, ish iba 
chukowashke ; mikma Islael vhleha moma kvt, chiki vt chi. 
yuwala ka nakla hi oke; yohmikma chi apehvt asha kvt 
momvt ibbak vt kulla hi oke, im achi tok. 

22. Mihma Absalom a aboha paknaka vlhtipo okla in 
takalichí tok; mihma Islael moma kvt pisa ho, Absalom vt 
lki im itaiena vhleha ha iba chukowa tok. 

23. Mihma Ahihlofel im anumpa anumpohonli kvt, nitak 

yvmma foka ka hatak osh Chitokaka 1 ponaklo tuk ak'o 

chiyuhmi beka tok: yohmi hosh Ahihlofel vt Lewi, o 
Absalom ita tuklo ka nana i mihiha beka tok. 


CHAPTA XVII. 


sipokni auah tuklo ho alowvt ak ishi cha, wakaya lish, | 
himak ninak a Lewi ya iakaiyvt hlioli lashke : 

2. Mikmvt hoyvblit ibbak vt ik kvllo kisha kak o sakki 
likmvt, nukshobli lashke : mikma okla apehvt aya tuk moma ! 
kvt yihlepakma, miko ak ‘bano ho fahamvt kanchi lashke. 

3. Micha okla moma ka falumminchit ishit chim vla lash- | 
ke: hatak ish hoyo kash momvt falamvt vla ka itilauishke : 
yohmi ho okla moma kvt achukmakvt aiashashke. 

4. Mihma nana achi ka Absalom, micha Islael im asvnon- | 
chi vhleha moma aiena kvt im vlhpesa fehna tok. 

5. Mihma Absalom vt, Himak a Achait hatak Hushai ak | 
kia ho hoyó, nana ho ik achi na yvmmak kia keho hakló, | 
achi tok. 

6. Mihma Hushai vt Absalom a im vla ma, Absalom vt, 
Ahihlofel vt ilvppak o achit anumpulishke : nana achi kak o e 
yvmihcha chi cho? keyukma ish anumpulashke, im achi tok. | 

7. Mihma Hushai vt Absalom a, Anumpa Ahihlofel vt 
anumpuli kvt himak okuno achukma keyu hoke, im achi tok. 

8. Hushai vt, Chiki, micha in tvshka vhleha hvt hatak 
hlampko chilita vhleha hosh chukvsh okpulot, nita yo kowi | 
ya ushi im a wehpuli na aya kak inli chiyuhmi ka ish itha- 
nvshke: micha chiki hatak tvnvp okvt okla ha takla nusa 
he keyu hoke. 

9. Yakeh! himak a hichukbi kanima lumvt fohka hoke, 
keyukmvt inla kanima lumvt anta hoke: atuk o yakohma hi 
oke, vmmona ka kaniohmi kvt akakoha hokma, kuna hosh 
'haklokmvt, okla Absalom apeha tuk. a, Ubit isht ahantvsh- 
ke, acha chi hoke. 

; 10. Mikma hatak chilita nukwia iksho chukush vt koi 
i chito itilaui kash kia bilvt kvnia hi oke: chiki vt hatak chi- 
lita, micha apehvt okla aiasha kvt hatak chilita nukwia ik- 
sho ka Islael moma kvt ithana hokvt. 

11. Yvmohmi hoka Islael moma chohmit Tan a alvttvt 
fvt Bee-sheba ont vhli ka itvnahli na, laua kvt shinuk osh 
okhvta lapalika aiasha ka chohmashke ; micha chishno ak 
mli hosh pehlichit itibi ka ish ia he ak ọ miha lishke. 

i 12. Yohmi hosh kanima asha tukma sakkit il ahayuchik- 

mvt, il o fohopa kvt fichak osh yakni onvtula kak o e chi- 

yuhmashke: mikma yvmma, micha hatak moma apehvt aya 
tuk vt achufa kia ik hlakofo kashke. 

> 13. Micha tvmaha holihta yo chukowakma, yohmikma 

Islael moma kvt tvmaha yvmma aseta ho isht onakma, e 
 takchikmvt, halvllit isht ivt okhina ont il okvchikma, tuli iski- 
tini achvfa kia yvmma ai ahayucha he keyu kashke, achi tok, 

14. Mihma Absalom, micha Islael hatak vhleha moma 
kvt, Achait hatak Hushai nana miha kak osh achukma kut 
Ahihlofel nana miha tuk a 1 shahlishke, okla achi tok. 
 hihowa vt Absalom a nana ik achukmo ka onocha he ak 
osh, Ahihlofel vt anumpa achukma miha tuk vt kobafa hi a; 
Chihowa vt apesa tok oka. 
' 15. Yohmi ma Hushai vt Satok, micha Abiahla naholi- 
tompa isht ashwa ya, Yakohmi, micha yakohmi achì hosh 
Ahihlofel vt Absalom, micha Islael im asvnonchi vhleha 
aiena ka i mihvshke; mikma yakohmi, micha yakohmi achi 
po. 1 miha lishke. 

16. Yohmi hoka himak a tushpa hosh Lewi ya anumpa 
i pilvt, ish im anoli cha, yak ish achashke, Yakni haiaka pa- 
tvssvchi ya chi nusi na, amba tushpa hosh vbanvblit ont ish 
lashke: keyukmvt miko, micha okla apehvt asha moma kvt 
illit taha yoba na, im achi tok, 

17. Mihma Chonahlan, micha Ahimaas itatuklo kut 

tvmaħa holihta ya ant chukowa na pisa he vihpesa keyu 

hatuk osh, En-/ochel ak o ashwa tok: mihma ohoyo himita 
tishu hosh ivt ont im anoli. na Sera cha, miko Lewi ya ont 
im anoli tok. 

18. Yohmi kia vlla nakni yosh pisa cha, Absalom aim | 
anoli tok: yohmi kia tushpa hosh itiachit Bahulim hatak in | 
chuka ona ma, yvmmvt 1 wanvta ya kuli hofobi vt i hikia tuk 


0, yvmmak o pit chukowvt okla tok. 


19. Mihma ohoyo hvt kvli hofobi paknaka ya isht ompo- 
holmo ompatali cha, onush bota o ashachi tok; mihma nana - 


ka ik ithano tok. 


20. Atuk o Absalom in tishu vhleha hvt ohoyo hash | 
chuka yash ona mvt, Ahimaas, micha Chonahlan itatuklo 


mvto? okla achi tok. Mihma ohoyo hvt, Bok ushi oka ya 


vbanvblit ia tuk oke, im achi tok. Mihma hoyo tuk ak osh | 


ik ahayucho mvt, falamvt Chelusalem a ona tok. 


21. Atuk o yakohmi tok, okla ia hayak o, kuli hofobi ya 


kohcha cha, ivt miko Lewi ya ont im anoli cha, Lewi ya, 
Wakaya cha, tushpa hosh oka ya vbanvblit ont ish ia chiké : 


Ahihlofel vt yakohmichi hosh chi sanalit nana miha hoka, 


im achit okla tok. f 
22. Yohmi ma Lewi, micha okla apehvt aya tuk moma 














kvt wakaya cha, Chatan a vbanvblit ont ia tok: onnvt toh- | 


wikeli itintakla ma, achvfa kia Chatan a vbanvblit ont ik 
aliyo kisha kvt iksho tok. 

23. Atuk o Ahihlofel vt nana 1 miha tuk a ik iakaiyo ho 
pisa mvt, im issuba haksobish falaia 1 patali cha, wakaya 
mvt, in chuka, micha in tumaha holihta ya ona mvt, in chu- 
ka achvfa ya achukmalit apesvt tahli mvt, ile nuksiteli cha, 
illi tok, micha iki im ahollopi yak ọ hollopi tok. 

24. Yohmi ma Lewi vt Mahanaim a ona tok: mihma 
Absalom, micha Islael hatak apehvt aya tuk moma kvt 
Chatan a hlopullit ont ia tok. 


25. Mihma Absalom vt Choab atuk ak o atobbichit. 


Amasa yak o tvshka chipota ya 1 kvpitvni ikbi tok: Amasa 
yummak okvt Islael hatak, hohchifo kvt Ihla achi, yummvt 
Nahash ushetik Abikail, Seluiah in tek, Choab ishki ya iba 
chukowa tok, yvmmak o ushi atok. 

26. Mihma Islael, micha Absalom aiena kvt Kileat mba 
yak o binachi tok. 


27. Atuk o yakohmi tok, Lewi vt Mahanaim a ona ma, | 

Ammon im vlla vhleha ai achvfa Nahash ushi Shobi, Lab- 
bah vtta, micha Lo-teba hatak Arnmiel a ushi Machi, micha 
 Lochelim yakni Kileat hatak Basillai aiena kvt im vla mvt, 

28. Topa puta, ampo mahaia puta, micha lukfampo puta, 
‚micha onush, mikmvt bali, micha bota tohbi, micha onush 
viwusha, micha tubi, micha tubi hullo, micha tubi hullo 
viwusha, 

29. Micha foi bila, micha pishukchi nia, micha chukfvlh- 
poa, micha wak i pishukchi nia palvska aiena ka Lewi, 
micha okla apehvt aya tuk aiena kvt vpa chi ho isht im vla 
tok: Okla hvt yakni haiaka aya kvt hohchvfot, hoyvblit, 
itukshila hoke, okla achi hatuk okvt. 


CHAPTA XVIII. 


 ANIHMA Lewi vt okla hvt apehvt aya tuk a hotihna cha, 
tahlepa sipokni puta į kvpitvni vhleha, micha tahlepa 
puta 1 kvpitvni vhleha hvt pehlicha chi ka hilechi tok. 

2. Mihma Lewi vt okla isht atuchina kashapa ka Choab 
ak o ibbak fohki mvt, isht atuchina kashapa ka Seluiah ushi, 
Choab itibapishi Abishai ak o ibbak fohki mvt, isht atuchina 
kashapa ka Kittait hatak Ittai ak o ibbak fohkit pila tok. 
Micha miko vt okla ha, Uno ak kia hvchi awant kohchvt ia 
li pulla chi hoke, im achi tok. 

3. Yohmi kia okla hvt afalamichit, Kohchvt ish ia'he 
ikeyu hoke: e yihlepa kia pishno ya nana isht im ahoba he 
ikeyu; iklvna kak osh ik pilli hok mak o nana isht im ahoba 
he keyu hoke: amba tahlepa sipokni e pokoli hoh kia ish 
itilaui: yvmohmi hoka tvmaha holihta ya ish anta tuk osh, 
‚ish pi apela kak osh achukma kvt i shahli hoke, achi tok. 

4. Mihma miko vt, Kaniohmi kak osh vlhpesa ka hvchim 
iahobakma; yvmihchi lashke, im achi tok. Mihma miko vt 
'holihta okhissa bilika hikia ma, okla moma kvt tahlepa 
‚yosh, micha tahlepa sipokni yosh kocha wiha tok. 

5. Mihma miko vt Choab, micha Abishai, micha Ittai 
i aiena ka im apesvt, Hatak himita Absalom a vno ak atuk 

pulla kak o hvsh i kanashke, achi tok. Atuk o miko vt 
kupituni vhleha moma ka Absalom a nana achi ka okla 
moma kvt haklo tok. | 

6. Yohmi ho okla hvt Islael a itiba chi hosh kohchvt | 
yakni haiaka ya ia tok: mihma ai itibi kvt Eflaim kowi ak 
atok. 

7. Yvmmak o Islael okla hvt Lewi in tishu ae itikba 
ya al akakoha tok; mihma yvmma ai ahambi na hatak ta- 
keps sipokni pokoli tuklo akucha tuklo hosh illi tok. 

. Itibi kvt yakni moma ka fimimpvt isht aya hatuk oka: 
WA kowi yak osh nitak yumma okla tahli kvt, kushi 
falaia vt tahli ka i shahlichi tok. 

9. Mihma Absalom vt Lewi in tishu vhleha ha Te | 
tok. . Micha Absalom vt issuba haksobish falaia om binili | 
tuk o, issuba haksobish falaia yash osh nosvpi chito naksish 
sukko hikia yatuk o nutaka ont ia ma, noshkobo hvt nosvpi 
ash isht ashekonowa cha, shutik, micha yakni ititakla takali 
tok: mihma issuba haksobish falaia om binili kamo ont ia tok. | 

10. Mihma hatak achvfa hosh pisa tuk osh, Choab a im | 
anolit, Yakeh! Absalom vt nosvpi a takanli ho pisa li tuk | 
oke, achi tok. 

11. Mihma Choab vt im anoli tuk hatak ash, Mihma 
yakeh ! ish pisa hokak osh, nanta katiohmi ho issot chik 
akucho ke tuk oh cho? atukma tuli huta shekel pokoli, 
micha vskofvchi achvfa chima la he tuk oke, im achi tok. 
12. Mihma hatak ash osh Choab a, Tuli huta shekel ta- 
hlepa sipokni hosh svbbak a ik foka chi hoh kia, miko ushi | 
. ya subbak a o wielit i sanali la he keyu hoke: e haklo | 
ho, miko vt chishno, micha Abishai, micha Ittai aiena ka | 
atokolit hvchi mihvt, Ahah! hvsh aiahni cha, hatak himita | 
Absalom a hvch ik potolo kashke, achi tuk oka. 

13. Keyukmvt vno vm ilhfiopak ak inli kash ak im ahlo | 
ka hinla tuk oke: miko ya nana kia in luma he keyu hoka; , 
micha chishno ak oh kia is sa sanalit ish hikia he tuk oke, | 
im achi tok. | 
. 14. Yohmi ma Choab vt, Yakohmit chi takla hikia la he | 
vihpesa keyu hoke, achi tok. Mihmvt tvbi tuli halupa on- 

tvla tuchina ho ishi cha, ia mvt, okchaki moma hosh nosvpi 
iklvna atakali ma Absalom a chukvsh fehna ishit nvhlit hlo- 
pullichi tox. 

15. Mihma hatak himithoa pokoli hosh Choab į nahalupa 
shoyuli atuk vt afolubli cha, Absalom a nvhlit vbi tok. 

16. Mihma Choab vt ishit pufa olachi ma, okla hvt Islael 
a iakaiyvt hlioli tuk vt falama tok: Choab vt okla ha im 
alummi hatuk oka. —. 

17. Mihma Absalom a okla ishi cha, hichukbi chito vt 
kowi anukaka hikia tuk o, pit pila cha tvli itunaha chito 
fehna ho o ashachi tok : mihma Islael moma kvt im vlhtipo 
aiyukali yihlepvt ona tok. 

18. Absalom vt okchaya moma mvt, miko im okfa ha 
tuli tonik a ishit a hilechi tok: achi kvt, Sa hohchifo ha isht 
ithaiyana hi a svso hvt iksho hokvt, achi hatok.: micha tuli 
tonik a ilap ak inli ho il ai a hochifochi tok: yvmohmi tok 
0 aa nitak ak kia Absalom ibbak achi hoke. 

. Yohmi ma Satok ushi Ahimaas vt, Himak a vno ak 
A y maleli cha, miko ya anumpa isht ak im ia cha, Chi- 
howa vt in tvnvp puta ka im il aiokha ka ont anoli lashke, 
achi tok. 

” 20. Mihma Choab vt, Himak nitak a anumpa isht ish ia 
he keyu, amba nitak Mak mak o anumpa isht ish ia hi oke : 
amba himak nitak okvno anumpa isht ish ia he keyu, miko 

ushi vt illi hoka, im achi tok. 

21. Yohmi mvt Choab vt Kushi ya, Ia cha, nana ish pisa 
tuk vt miko ya ont im anoli, im achi tok. Mihma Kushi vt 
Choab a il im akachunolichi mvt, maleli tok. 

22. Mihma Satok ushi Ahimaas vt anonti Choab a, Ik 
| yohmi kia chim asilhha lishke, vno ak kia Kushi ya iakaiyvt 

iak maleli, im achi tok. Mihma Choab vt, Nanta katiohmi 
‘họ ish malela hinla cho? svso ma! anumpa isht ish i la he vt 
ik vlhtaho kisha hoka, achi tok. 

23. Mihma, Ik yohmi kia ak maleli, achi tok. Mihma, ' 
lMalelí, im achi tok. Yohmi ma Ahimaas vt yakni patus- 
ı suchi hina yak o pit maleli cha, Kushi ya ont imaiya tok. 
= 24, Mihma Lewi vt holihta okhissa tuklo ititakla binili 
K 

| 
| 
ma, hatak hopokoyo vt holihta okhissa paknaka ishit holmo 
ya oiyvt holihta chaha ya ona cha, akachakalit hopokovo 
ma, yakeh! hatak achvfa ilap bano hosh chahafa tok. 

25. Mihma hatak hopokoyo yash osh paya mvt, miko 
ya im anoli tok. Mihma miko vt, Ilap banokmvt, itih ha 
anumpa hvt foyukvshke, achi tok. Atuk osh pvlhkit mi- | 
hinti mvt, bilika vla tok. | 

26. Mihma hatak hopokoyo yash osh hatak inla yosh | 
chahafa na pisa tok: micha hatak hopokoyo yash osh ok- 
hissa apistikeli ya pit 1 howa mvt, Yakeh! hatak inla yosh | 
ilap bano hosh chahafvshke, achi tok. Mihma miko vt, 
Yvmmak kia anumpa isht aya hoke, achi tok. 

27. Mihma hatak hopokoyo yash osh, Tikba chvfa hokvto 
Satok ushi Ahimaas chvfa kak o holba, vm ahobvshke, achi 
tok. Mihma miko vt, Hatak achukma hoke, micha anumpa | 
achukma ho isht aya hoke, achi tok. 

28. Mihma Ahimaas vt paya mvt, miko ya, Achukma | 
banoshke, im achi tok. Micha miko itikba ya hvchukbihle- | 
pvt nashuka ya aka ishit hlipia cha, Yvmmak osh a shahli 
miko ya ibbak a vba wielit i sanali tuk a ibbak foyuki tuk 
okvt chin Chitokaka Chihowa vt holitopashke, achi tok. 

29. Mihma miko vt, Hatak himita Absalom vt okchaya 
cho? achi tok. Mihma Ahimaas vt afalamichi mvt, Choab 
vt miko in tishu ha, micha chin tishu vno ya et pi pila ma, 
shakapa chito fehna ho pisa li kia, nana kaniohmi ho yohmi 
ka ak ithano tuk oke, achi tok. 

30. Mihma miko vt, Naksika fullota cha, ioni o hikia, 
im achi tok. Mihma naksika fullota cha, lumvt hikia tok. 

31. Mihma yakeh! Kushi vt vla tok: mihma Kushi vt, 
Anumpa hoke, a shahli miko ma! wakayvt chim i sanali! 
tuk puta ka, Chihowa vt himak itat | a chim il aiokhushke,| 
achi tok. 

32. Mihma miko vt Kushi ya, Hatak himita Absalom ot 
okchaya cho? im achi tok. Mihma Kushi vt afalamichi. 
mvt, A shahli miko ya in tunup puta, micha kuna hosh chi 
hotopala chi hosh wakayvt chi sanali moma kvt, hatak 
himita yvmmak o chiyuhmashke, im achi tok, 

33. Mihma miko vt nukhaklot wvnihinchi fehna mvt, 
aboha holihta okhissa paknaka talaia ka oiya cha, yahaya 
tok: micha ia hosh aya mwt, yak achi tok, Svso Absalom 
ma! svso ma! svso Absalom ma! Chitokaka vt ahni na 
vno ak osh chi vlhtobvt svlli tuk bano! Absalom ma! svso 
ma! svso ma! ahanchi tok. 


CHAPTA XIX. 


AFIHMA Choab a im anolit, Yakeh! miko vt Absalom a 
ishit yahayvt tvbashit isht ivshke, achi tok. 

2. Mihma imaiya kash osh nitak ymma okla moma ka 
yaiya in toba tok: nitak yumma miko vt ushi ya ishit nuk- 
haklo fehnvshke, achi na okla hvt haklo hokvt. 

3. Yohmi ma nitak yvmma okla hvt luma hosh tvmaha 
holihta ya chukowa kvt, okla hosh tvnvp ayvt yihlepa tuk 
osh hofahyvt lumboa kak inli ho chohmi tok. 

4. Yohmi kia miko vt nashuka ya ompohomo tok, micha 
miko vt chitolit yahayvt, Svso Absalom ma! Absalom 
suso ma! svso ma! ahanchi tok. 

5. Mihma Choab vt aboha yash ont chukowa cha, miko 
ya im ona cha, Himak nitak a chin tishu vhleha puta moma, 
yummak osh chishno, micha chiso vhleha, micha chisotek 
vhleha, micha chin tekchi vhleha, micha chim itaiena vhle- 
ha puta ka hlakofichi tuk a nashuka ya ish hofahyalishke. 

6. Yohmi hosh chin tvnvp vhleha hak o ish holitobli cha, 
chi kana vhleha ish i nukkillishke : himak nitak a okla peh- 
lichi vhleha, micha tishu vhleha alena nana ishit chim ahoba 
keyu ish otvninchi hokvt; Absalom ak osh okchaya na 
himak nitak a e moma kvt pilli hatuk okma, chim vlhpesa 
fehna hetuk a himak nitak a ithaiyana li hoka; 

7. Yvmohmi hoka, Himak a wakaya cha, kohchvt ivt 
chin tishu vhleha ha im anumpa hopohlvli im anumpuli; 
kohchvt chik aiyokma, himak ninak a achvfa kia chi takla 
asha chi keyu ka, Chihowa pulla anumpa kvllo ishit miha 
lishke: yohmikma yvmmak osh ik chim achukmo kvt .nana 

ik achukmo puta kvt vlla chia moma ma, chi onvtolvt mi- 
hintit himak a ant vhli chatuk a i shahla chi hoke, achi tok. 


8. Yohmi ma miko vt wakaya cha, holihta okhissa ya | 


binili tok. Mihma okla moma ka im anolit, Yakeh! miko 
vt holihta okhissa ya binili hoke, achi tok. Mihma okla 


moma kvt miko itikba ya vla tok: Islael vt yihlepvt im | 


vlhtipo aiyukali onvt taha tuk okvt. 


9. Mihma okla moma Islael apehlichi puta hlopulli moma | 
ka it achowvt, Miko vt pin tunvp puta ibbak a pi hlakofichi 


tok; micha Filistin okla ibbak a pi hlakofichi tok; atuk ak 
osh himak a Absalom okvno 1 malelit yakni ya kohchvshke. 


10. Mihma Absalom vt pi mika chi ho nan ahvmmit il 


atokoli kash osh'tunvp ai illishke. . Yvmohmi hoka himak a 


nanta katiohmi ho miko ya falummmchit isht vla ka anum- | 


pa achvfa kia. hvch ik anumpulo cho? achi tok. 


11. Mihma miko Lewi.vt Satok, micha Abiahla naholi- | 


tompa isht ashwa ya anumpa i pilvt, Chutah im asvnonchi 
vhleha ha im anumpulit, Nanta katiohmi ho miko ya fa- 





Jumminchit in chuka isht vla ka hvsh ishtaiyopi cho? Is- | 


lael moma im anumpa hvt miko ya in chuka fehna ka im 
vla hoka. 

12. Svtibapishi hvchia hoke, sa foni, micha sa nipi hvchia 
hoke: yohmi ka nanta katiohmi ho miko ya in chuka isht 
vla ka hvsh ishtaiyopi cho? hvsh achashke, 


13. Micha Amasa ya, Sa foni, micha sa nipi chia keyu | 
cho? Chitokaka vt yakohmi, micha 1 shahli kia si yvmih- 


chashke, Choab a vlhtobvt sa tikba ya tushka chipota. i 


kvpitvni yosh ish ahanta na ik biliokma, hvsh im achashke, 


achi tok. 

14. Mihmvt Chutah hatak vhleha moma chukvsh a fullo- 
lichit hatak achufa chukush chiyuhmichi tok: yohmi ho 
miko ya anumpa ilvppa okla pit i pilvt, Chishno, micha 
chin tishu vhleha aiena kyt hvsh falamashke, im achi tok. 





15. Yohmi ho miko vt falamvt, Chatan a vla tok. Mih- 


ma Chutah vt miko ya afama cha, miko ya ishit hlopullicha 
chi hosh Kilkal a ona tok. 
16. Mihma Kela ushi Shimei, Benstamai hatak, Bahu- 


CHAPTA XIX. 149 


: lim minti vt miko Lewi ya afama chi hosh tushpvt, Chutah 


hatak vhleha ha awant ona tok. 

17. Mihma Benchamin a ai achufa yvt hatak tahlepa si- 
pokni achvfa hosh apihakma, Sal in chuka achvfa in tishu 
Siba, micha ushi auah tahlapi, micha in tishu pokoli tuklo 
aiena kvt apiha tok; micha miko`itikba ivt Chatan a hlo- 
pulli tok. 

18. Mihma miko in chuka achufa ya hlopullicha chi, 
micha nana ho achukma aiahnikma yvmihcha chi hosh peni 
putha ya pit ishit kohcha tok. Atuk o miko vt Chatan a 
ant kohcha ma, Kela ushi Shimei vt itikba ont itula tok. 

19. Micha miko ya, A shahli hvt nana ai vlhpesa keyu 
yvmihchi li tuk aik si onocho kashke, micha a shahli miko 
vt Chelusalem a kohcha nitak yvmma chin tishu hvt nar 
ashvchi tuk a ithaiyanvt chukvsh isht ik nukfoyuko kashke. 

20. Chin tishu hvt nan ashvchi tuk vt ithana fehna ho- 
kvt: yvmohmi hatuk osh himak nitak a Chosef in chuk 
achvfa ai achvfa moma ka tikba a shahli miko ya afama la 
chi hosh vla lishke, im achi tok. 

21. Yohmi kia Seluiah ushi Abishai vt afalamichit, Ilvp- 
pa pulla ka Shimei vt illa he vihpesa keyu cho? . Chihowa 


nan ahamvt im vihtoka ya anumpa kalakshichi onochi tuk 


okvt, achi tok. 

22. Mihma Lewi vt, Seluiah ushi vhleha hvchia ma. 
nanta ishit hvchi ahalaia li tuk o himak nitak a hvs sa sana- 
la hinla cho? Islael a hatak nana kia himak nitak a illa chi 
cho? himak nitak a Islael 1 miko sia hvt ithaiyana li keyu 
cho? achi tok. 

23. Yvmohmi ho miko vt Shimei ya, Chilla he keyu, im 
achi tok: micha miko yt anumpa kollo i im il onochit 1 miha 
tok. 

24. Mihma Sal ushi Mefiboshelh vt miko ya afama chi 


= hosh ona tok; micha miko vt kohchvt ia tok nitak a vttvt 
la hosh achukmakvt anonti falamvt vla tuk nitak a ant vhli 


ka, iyi ya nan ik į kaniohmicho, micha nutakhish a ik aiis- 
kiacho, micha i nafohka ya ik achifo tok. 
25: -Atuk osh miko ya afama chi hosh Chelusalem a vla 

ma, yakohmi tok: miko vt, Mefiboshelh ma! nanta katioh- ` 
mi ho si awant chik aiyo tuk.oh cho? im achi tok. 

26. Mihma afalamichi mvt, A shahli miko ma! an tishu 
hut sa haksichi tuk oke: chin tishu hvt, Issuba haksobish | 
falaia om patali likmvt, om binili lish, miko ya im ona lash- | 
ke, achi tuk okvt, chin tishu hvt imomokpulo atuk okvt. 

27. Micha chin tishu ha nana mihachit a shahli miko ya 
im anoli.tuk oke; yohmi kia a shahli miko vt Chitokaka im 
enchel ak inli ho chiyuhmi hoke: yohmi hokvt chi holhpo- | 
nayo isht ish pisa kot achukma ish ajahni kak osh ish | 
yumohmashke. | 

28. Aki in chuka achufa moma kvt a shahli miko itikba | 
ya hatak illi vhleha chiyuhmi tuk oke: yohmi ak inli kia 
chin tishu ha chim ai impa binilit ai impa ka takla is sa | 
binilechi tuk oke. Yvmohmi hoka katiohmi kak o himak a | 
miko ya im ilbvsha la he vlhpesa hoh cho? im achi tok. 

29. Mihma miko vt, Nanta katiohmi ho nana chi kanioh- 
mi kvt himak a isht ish anumpuli cho? Chishno, micha | 
Siba vt yakni ya hvsh itakashapashke, achi li tuk oke, im | 
achi tok. 

30. Mihma Mefiboshelh vt miko ya, Ome, mominchi hosh ` 
ik ishi, a shahli miko vt achukmakvt anonti in chuka vla | 
hoka, im achi tok. 

31. Mihma Kileatait hatak Basillai vt Lochelim mintit vla 
cha, miko ya ilauelit Chatan a hlopullicha chi hosh awant 
Chatan a hlopulli tok. 

32. Micha Basillai vt hatak sipokni fehna hosh afymmi 
pokoli untuchina tok: atuk osh miko vt Mahanaim anta 
moma ma, ilhpak a im ahayuchi tok; hatak nan in laua 
fehna hatuk okvt. 

33. Mihma miko vt Basillai ya, Si awant hlopullit ish 
onakma, Chelusalem a a chimpvchi lashke, im achi tok. | 

34. Mihma Basillai vt miko ya, Si okchaya na hopaka he | 
yatuk osh miko ya awant Chelusalem a ona la hinla cho? 

35. Himak nitak a afummi pokoli untuchina li hoke: 
nana achukma, micha nana ik achukmo ka akostininchi la 
hinia cho? chin tishu hvt nana impa li, micha nana ishko li 

kut yakohmi ahna hinla cho? himak pilla ma hatak taloa 
t vhleha, micha ohoyo taloa vhleha aiena ka haklo la hinla 
cho? yumohmi kvt katiohmi ho chin tishu hvt a shahli. 
| miko ya ataklvmmi kvt moyuma la hinla cho? 

36. Chin tishu hvt miko ya awant Chatan a hlopullit 
¿olanli ho ona lashke: mikma nanta katiohmi ho miko vt nan 

| vlhtoba yohmi ka a falummincha hinla cho? 

37. Chin tishu hvt anonti falama lish, an tumaha holihta 
'yakinli a svllikmvt, aki micha hushki itatuklo im ahollopi ya 
apotovt sa hollopashke, chim asilhha lishke: amba yakeh! 
chin tishu Chimham oke; yvmmak osh a shahli miko ya 
awant iashke: mikma vlhpesa ish ahni kak osh ish yvmih- 
chashke, im achi tok. 

38. Mihma miko vt afalamichi mvt, Chimham vt-si awant 
ja chi hoke, mikma nana achukma ish ai ahni kak osh 
1 yvmihchi la chi hoke: micha nana ho yvmihchi la he is 

sum ahnikma, chi yvmihchi la chi hoke, im achi tok. - 

39. Mihma okla moma kvt Chatan a hlopulli tok. Atuk 
o miko vt ont kohcha mwt, miko vt Basillai ya 1 suksowa 
cha, anumpa yukpali onochi tok: mihma falamvt ilap ai 
vtta ya ona tok. 

40. Mihma miko vt ivt Kilkal a ona ma, Chimham vt 
awant la tok: mihma Chutah okla moma, micha Islael okla 
iklvna ak kia aiena kvt miko ya ilauelit isht aya tok. 

41. Mihma yakeh! Islael hatak vhleha moma kvt miko 
ya im vla mvt, miko ya. Nanta katiohmi ho il itibapishi 
Chutah hatak vhleha hvt pi hukopvt ishit chi kunia cha, 
miko, micha in chuka achvfa, micha Lewi in tvshka vhleha 
apehvt aya tuk aiena ka Chatan a hlopullichit isht vla cho? 
im achi tok. 

42. Mihma Chutah hatak vhleha moyuma kvt Tslael ha- 
tak vhleha ha afalamichi mvt, Miko vt pi kanomi fehna yo- 
ka; yohmi ka nanta katiohmi ho nana ilvppa ishit hvsh 
nokowa cho? miko nana i kunia ho il impa tuk oh cho? 
keyukmvt na hvlbina nana kia pima tuk oh cho? achi tok. 

43. Mihma Islael hatak vhleha hvt Chutah hatak vhleha 
ha, Miko ya kvshkoa pokoli ho il ahalanli cha, Lewi vt 

pimmi vlhpesa kvt hvchishno ya i shahli hoke: yohmi ka 
nanta katiohmi ho hvsh pi shitilema cha, miko ya falvm- 
. minchit isht vla ka tikba hush pi ponaklo haya tuk keyu 
cho? achi tok. Mihma Chutah hatak vhieha im anumpa | 
hut kvllo kvt Islael hatak vhleha ha i shahli tok. 





CELA BTA XX. 


IHMA yvmma Belial hatak, Bichli ushi Benchamait 
hatak, hohchifo kvt Sheba yosh anta yoba tok: atuk 
osh ishit pufa ya olachit, Lewi ya il ahalaia keyu, micha 
Chesse ushi ya il ai isha he vlhpesa vt iksho hoke: hatak ` 
puta kvt im vlhtipo aiyukali onashke, achi tok. A 
2. Yohmi ho Islael hatak puta kvt Lewi ya iakaiya tuli 
vt falama cha, Bichli ushi Sheba yak o iakaiya tok: amba 
Chutah hatak vhleha hokvto į 1 miko ya asitivt Chatan a ashvt 
Chelusalem a ona tok. | 
3. Mihma Lewi vt in chuka Chelusalem a vla tok; MeH | 
miko vt ohoyo pokoli im itaiena chuka yash apistikela chi 
ho ashachi cha, ia kash osh ishi cha, ai atoni ashachi cha, | 
ipihinta kia, ik iba chuükowo tok. Yohmi ho im okshilitvt, 
ohoyo vlhtakla yosh ai ashvt nitak ai illi ka ona tok. 

4. Yohmi ma miko vt Amasa ya, Chutah hatak vhleha 
ha nitak tuchina itintakla ya is sum itvnahlashke, micha 
chishno mvt ilvppa ish anta chike, im achi tok. 

5. Yohmi ho Amasa vt Chutah hatak vhleha ha itvnahlit | 
ja tok: yohmi tuk kia nitak vlhpisa im apesa tuk a atvpa 
re anta tok. | 

. Mihma Lewi vt Abishai ya, Bichli ushi Sheba vt hi- | 
et a nana pim okpvni kvt Absalom hatuk ak kia i shahla | 
chi hoke: chi shahli in tishu vhleha ha ishi cha, iakaiyvt 
hliolí, tumaha holihta kvllo chukowa cha, pi hlakofi ná, im 
achi tok. 

7. Mihma Choab in tushka vhleha, micha Chelehlait 
vhleha, micha Pelehlait vhleha, micha hatak hlampko chi- 
lita moma kvt kohchvt iakaiya tok: micha Chelusalem aa 
kohchvt Bichli ushi Sheba ya iakaiyvt hliolit ia tok. 

8. Atuk osh tuli chito vt Kibeon hikia ka ona ma, Amasa 
vt tikba hikia tok. Micha Choab i nafohka ishit fohka tuk 
vt vskofvchi isht ashihahchit taiyaha mvt, alataiya ka vsko- 
fvchi isht vskofaiyachi ma, bvshpo falaia vt į shukcha foyuka 
hosh a takali tok: atuk osh aya ma, shufvt ont itula tok. 

9. Mihma Choab vt Amasa ya, Itibapishi li ma! chi 

achukmaka cho? im achi tok. Micha Choab vt i suksowa 
chi hosh ibbak isht impak į imma ya Amasa nutakhish a isht . 
ishi tok. 
010. Yohmi kia Amasa vt Choab ibbak a bushpo falala vt 
foka ka yohmi ik ahno tok: yohmi ho naksi foni ont ishit 
tahlapik fehna ishit bahli na ikfoka vt kohchvt aka ont itula 
ma, himakma ik isso ki tok; mihma illi tok. Yohmi ho 
Choab, micha itibapishi Abishai ita tuklo kvt Bichli ushi 
Sheba ya iakaiyvt hlioli tok. 

11. Mihma Choab in tushka vhleha ha ai achufa kvt a 
hikivt, Kuna hosh Choab a i kana cha, Lewi yak o apelak- 
mvt, Choab a ik iakaiyá, achi beka tok. 

12. Mihma Amasa vt hina iklvna fehna issish a oka sha- 
lali tok. Atuk o okla moma kvt lumvt hieli na hatak ash 

osh pisa mvt, Amasa ya hina ya kanvllichit osapa ya isht 
ona cha, nantvnna isht ompohomo tok; bilika vlakmvt, lu- 
myt hikia na pisa mvt, yvmihchi tok. 

13. Atuk osh hina ya kanvllichi ma; okla moma kvt Cho- 
ab ak o iakaiyvt Bichli ushi Sheba ya hlioii tok. 

14. Atuk o Islael apehlichi moma ka hlopullit Abel, 
micha Belh-maachah, micha Belait moma ka isht ona tok: 
mihma okla ita hoyot itvnaha cha, iakaiyvt ia ak inli tok. 

15. Micha okla onvt Abel Belh-maachah ak o in tanam- 
pit afolubli mvt, sakti ikbit, tvmaha holihta ya apakfobli na 
yakni kula anukaka hikia tok: mihma okla moma Choab a 
apehvt aya tuk vt akvcha chi hosh, holihta chaha ya nana 
ishit komoha tok. l 
016. Mihma ohoyo hopoyuksa yosh tvmaha holihta ya et 
a a payut, Ho hakló, ho hakló; Choab a oh im achi, huchim 
asilhha lishke, Bilka ish la na ak chim anumpuli, achi tok. 

17. Atuk o bilika vla ma, choyo hash osh, Choab chia 

hoh cho? achitok. Mihma afalamichit, Mihiyo sia hoke, 
achitok. Yohmi ma, Chin tishu choyo im anumpa ha ish 
haklashke, im achi tok. Mihma afalamichit, Haklo lishke, 
achi tok. 

18. Mihma anumpulit yak achi tok, Chashpo ka anumpu- 


likmvt, yak achi beka tok; Abelak o okla a ponaklo pul- | 


lashke: micha yakohmichit nana ka issvchi beka tok. 


19. Uno vt Islael a it i kanvt ahli achukma vhleha ha | 
ai achvfa sia hoke: tumaha holihta ya okpvnit tahli; micha | 
hatak ishki yosh Islael yakni ahanta ka vbi chi bvnna hosh | 


ish hoyoshke: nanta katiohmi ho Chihowa im ai isha he 
vlhpesa ka isht ish nanvblit ish kancha chi cho? achi tok. 


20. Mihma Choab vt afalamichit, Ishit nanvbli, keyuk- 
mvt vbit tahli ka yohmi la he vt olanli iksho kashke, olanli | 


iksho kashke, achi "oi 


21. Nana kvt yvmmak keyu, amba Eflaim nvnih Helak | 
Bichli ushi Sheba hohchifo hosh ibbak a wielit miko ya im 
a sanalit, Lewi fehna ka im a sanali hoke: yvmmak illa ho | 


hvs sumakma, tvmaha holihta ya i filummit ia lashke, achi 


tok. Mihma ohoyo hash osh Choab a, Yakeh! noshkobo ha . 


tumaha holihta vbanvblichit et chi pila chi hoke, im achi tok. 
22. Yohmi ma ohoyo hash osh hopoyuksa hosh okla mo- 


ma ka im ona tok. Mihma Bichli ushi Sheba noshkobo ha | 
okla tubli cha, Choab a okla kocha pit ił pila tok. Mihma | 
ishit pufa olachi ma, tumaha holihta yash okla i filummit,” 


tiapvt, im vihtipo aiyukali ona tok. Mihma Choab vt fala- 
mvt Chelusalem a vlvt, miko ya im vla tok. 


23. Mihma Choab vt Islael tvshka chipota moma ka peh- | 


liechi tok: mihma Chehoita ushi Benaiah vt Chelehlait 
vhleha, micha Pelehlait vhleha aiena ka pehliechi tok : 














24. Mikma Atolam vt noshkobo atobbi yak o isht vtta | 


tok; mikma Ahilut ushi Chehoshafat vt holisso takalichi 
atok: 

25. Mikma Shefa ak osh holissochi atok: mikma Satok, 
micha Abiahla ak osh naholitompa isht ashwa atok. 

26. Mikma Chailait hatak Ila ak osh pehlichi 1 shahli osh 
Lewi im ahanta beka tok. 

Or 

OHMI ma Lewi vt ahanta nitak a afummi hosh afum- 
L mikma, hohchahafo kvt afummi tuchina tok: mihma 
Lewi vt Chihowa nashuka ya hoyo tok. Mihma Chihowa 
vt afalaminchi mvt, Sal ak atok, micha in chuka achvfa 
issish hlatvbli tok ak oke, Kibeonait vhleha ha vbit tahli tok 
oka, achi tok. 
=. 2, Mihma miko vt KDEA oer ha 1 howa cha, im 
Mehi tok; (mihma Kibeonait vhleha.hvt Islael im vlla vhle- 
ha ha ai Aafa keyu, amba Amolait okla ha ai unchololi a 
tok; mihma Islael im vlla vhleha hvt anumpa kullo il ono- 
chit i miha tok atok: mihma Sal vt Islael, micha Chutah 
aiena ka 1 hullot amohsholi hosh vbi bunna tok.) 

3. Yvmohmi ho Lewi vt Kibeonait vhleha ha, Nanta ho 
huchi katiohmichi la chi cho? micha nanta ho isht atobbi li, 
Chihowa im ai isha he vihpesa ya anumpa yukpali hvsh 
onocha chi cho? im achi tok. 

4. Mihma Kibeonait vhleha hvt, Sal immi hatuk a tuli 
huta, micha tuli holisso lakna, keyukmvt in chuka achufa 
` immi hatuk ak oh kia pi ahalaia he keyu, micha pishno ak 
atuk mak o hatak nana kia Islael yakni ya ish ai vba he 
keyu hoke, im achi tok. Mihma, Nana ho hvsh achikma, 
yvmmak o hvchi yvmihchi la chi hoke, im achi tok. 

5. Mihma miko ya okla afalaminchit, Hatak pi tahli tuk, 
micha mosholit pi taha cha, Islael aiasha fullota ka kanima 
il asha he keyu ka chi ho, nana anukfillit pi sanali tuk ak o, 

6. Ushi vhleha hatak untuklo hosh pibbak a fohka cha, 
Chihowa vt atokoli tok Sal yummvt ai vtta tok Kibeah ak 
o, Chihowa ya il im a takohlichashke, im achi tok. Mihma 
miko vt, Chima lashke, achi tok. 

= 7. Yohmi kia miko vt Sal ushi Chonahlan a ushi Mefibo- 
shelh ano apoanchi tok: anumpa kvllo Chihowa ya im ikbit 
it ima tok takali hatuk oka, Lewi, micha Sal ushi Chonahlan 
it in takanli hatok. . 

8. Amba miko vt Aiah ushetik Lispah ushi tuklo Sal a 

im eshi tok, Almoni, micha Mefiboshelh, micha Sal ushetik 


Michal ushi tahlapi yummvt Meholahlait hatak Basillai ushi 
Atliel a ï hofantichi tok aiena kak o ishi tok. 


9. Micha Kibeonait vhleha ibbak a fohki na nunih pak- | 
naka Chihowa itikba takohlichi tok: nana vmo nitak bali | 
vmot isht ia vmmona fehna ho vbi na untuklo kot moma | 


hosh it apihvt akakoha tok. 


10. Mihma Aiah ushetik Lispah vt nAi nantvnna ishi 
cha, tvli ya ai anta chi kvt ompatali mvt, nan vmot isht ia | 


ak atuk vt oka vt vba minti kut onvtula ont vhli ka, nitak 23 


vba hushi puta kvt ik om binilí ik ahno, micha ninak a kowi | 


nampoa puta kvt ik yumohmi, ik ahno beka tok. 


11. Atuk o Aiah ushetik Lispah Sal im italena yvt nana | 


yvmihchi tuk a Lewi ya im anoli tok. 
12. Mihma Lewi vt ivt Sal foni, micha ushi Chonahlan 
foni ya Chabesh-kileat hatak vhleha, yommak osh Filistin 


vhleha hvt Sal a Kilboa ya ai vbi mvt, Filistin vhleha hvt 


Belh-shan ai itunowa hina a takohlichi tuk o ont hops 
tok a, ont im ishi tok. 


13. Micha yvmma Sal foni, micha ushi Chonahlan foni 
ya ont ai isht vla tok: micha vba takohlichi tuk ash foni | 


ya okla aiowa tok. 


14. Mihmvt Sal, micha ushi Chonahlan foni ya Bencha- 


min 1 yakni Selah iki Kish im ahollopi ak o okla hohpi tok: 
micha miko vt nana im apihisa tuk ak ọ moma yvmihchi 
tok. Micha yvmohmi kak o Chitokaka vt yakni yash isht 
asilhha ma, vlhpesa im ahni tok. 

15. Atuk o anonti Filistin vhleha hvt Islael a it in ta- 
nampi tok: mihma Lewi, micha in tishu vhleha aiena kvt ia 
cha, Filistin vhleha ha itibi tok: mihma Lewi vt hoyvblit 
isht ia tok. 

16. Mihma Ishbi-benob, yummvt hatak chaka ushi MA. 
ha ha ai achvfa yosh in tvbi tuli halupa ontvla noshkobo 


asonak lakna yosh weki kvt shekel tahlepa tuchina tok; 


micha .bvshpo falaia himona yo vskofaiyachi tuk osh Lewi 
ya vbi ka ahni tok. 


17. Yohmi tuk kia Seluiah ushi Abishai vt apela cha, 

Filistin ash fahama mvt, vbi tok. Yohmi ma Lewi in tvsh- 
ka vhleha hvt anumpa kvllo 1 mihvt, Himakma pi awant 
itibit ish ia he keyu, yomohmi hosh Islael į pvla ka chik 
mosholecho kashke, ım achi tok. 

18. Atuk o ilvppa i himmakma yakohmi tok, anonti Kob 
a Filistin vhleha ha ai itibi tok: yohmi ma Hushahlait hatak 
Sibbechai vt Saf a vbi tok, yummvt hatak chaha ushi vhleha 
ha ai achvfa hatok. 

19. Atuk osh anonti Filistin vhleha ha Kob a ai itibi tok, 
yvmmak ọ Chaale-olechim ushi Elhanan Behlehem hatak vt 
Kittait hatak Koliah itibapishi ha ai vbi tok; yvmma in tvbi 
tuli halupa ontvla. vpi vt nantvnna im iti okhowata ak o 
chohmi tok. 

20, Atuk osh himakma:Kalh a ai itibi tok; yvmma hatak 
chaha fehna yosh ibbak achvfa ka ibbak ushi hannali, micha 
iyi achvfa ka iyi ushi hannali, holhtina kvt pokoli tuklo cha, 
akucha ushta tok; micha yvmmak kia hatak chaha im vtta 
atok. 

21. Atuk osh Islael a pafi ma, Lewi itibapishi Shimeah 
ushi Chonahlan vt vbi tok. 

22. Ushta ilvppvt hatak chaha yash im asha tuk osh 
Lewi ibbak, micha in tishu vhleha ibbak ak o isht akakoha 
tok. 


CHAPTA XXII. 


yA Chihowa vt Lewi ya in tunup moma ibbak, 
micha Sal ibbak aiena ka a hlakofichit taiyahli nitak 
yumma taloa anumpa ilvppa Chihowa ya im anumpuli tok. 

2. Micha, Chihowa vt an tuli chito, 2 holihta kvllo, micha 
sa hlakofichi yoke. 

3. Chitokaka an tuli chito, yummak o anukchieto la chi 
hoke: yummak osh an telihpa, micha vm ai okchaya lapish, 
a holihta chaha, micha' vm ahlakofi, sai okchalinchi yoke: 
chishno ak osh sa hotopala hinla ka is sa hlakoficha chi 
hoke. 

4. Holitopvt isht anumpa he vihpesa Chihowa ya i pa- 

haya la chi hoke: yohmi li hosh an tunup puta ka 1 hlakofi 
la chi hoke. 

5. Nan illi banvtha kvt si afolubli tuk; hatak haksi puta ; 
oka chito yanvllit pvlhki chohmi kvt sa nukshobli tuk; < 

6. Aiokpuloka nukhummi vt si apakfoyubli tuk; nan illi , 
isht hokli vt si afama tuk; 

7. Yvmohmit sa komunta mvt, Chihowa yak o i pahaya 
li tuk, micha an Chitokaka yak o ilbvsha li tuk oke; mihma 
vm anumpa ha im aholitopa et vm a haponaklo tok; vm 
anumpa ilbvsha yvt haksobish a chukowa tok oke. 

8. Yohmi ma yakni vt winakvchi cha, wvnihinchi tok; 
anukhobela hatuk o, vba ai ontalaia puta kvt kanvlli cha, 
winakuchi tok. 

9. Mihma nukhobela ma, shobulli kvt kohchvt vba maya 
ma, luak vt itakha ya kohcha kvt okpvnit tahli tok: tobaksi 
vt ishit libbi tok oke. 

10. Uba shutik ak kia bichulli cha akowa tok; mihma iyi 
nutaka ya hoshonti okhlili hosh talaia tok. 

11. Micha chelub om binili cha, hikvt aya tok: micha 
mabli sanahchi om binili cha aya hosh haiaka tok. 

12. Micha okhlilika, hoshonti umba lusa, micha vba ho- 
skonti sukko ka isht im ompoholmo ikbit il afolubli cha aya 
tok. 

13. Itikba libbi kvt tobaksi luak vt ishit libbi tok. 

14. Chihowa vt vba ya hiloha tok, micha Chaha 1 shahli 
hvt et olachi tok. 

15. Micha 1 naki puta ka pila cha, fimmi tok: hvshuk- 
mvlli ya pila cha, komuntvchit yuhli tok. 

16. Micha Chihowa vt im alvmmi ma, im ai i nukkilli . 
fiopa kvt mahli ma, okhvta ataya puta kvt haiaka, yakni al 
ontalaia puta kvt haiaka tok. 

17. Vba ya et pilvt svshi tok, oka laua ya halvllit a sa 
kohchi tok. 

18. An tunup kvllo, micha a nukkilli tuk vhleha ha a sa 
hlakofichishke ; an kvllo fehna tuk oke. 

19. A suvlbusha nitak a okla si afama tok oke; yohmi kia 
Chihowa ak osh sa halvlli yatuk oke. 




















| 





| 

20. Micha kohchit achito ka svsht vla tok: si ahninchi 
hatuk osh, sa hlakofichi tok oke. 
21. Ai vlhpiesa si yvmohmi tuk mak o Chihowa vt si 
= yvmihchi tok; svbbak vt kashofa tuk mak o vm atobbi tok 
oke. 

22. Chihowa i hina foyukvt aya lish, micha shitilemvt an 
Chitokaka ya ak 1 filummo tok oka. 

23. Nan apesvt yvmihinchi moyuma kvt sa tikba takali 
chatuk; micha 1 nan vlhpisa puta ka 1 filummi li chatuk 


keyu hoka. 


24, Micha itikba ya ai ahli bieka hosh aya lish, nana ai 
ashuchi li ya ak il ahalaiacho chatuk oke. 

25. Yvmohmi hoka nana ai vlhpiesa yvmohmi li tuk mak 
o, 1 holhponayo itikba ya sa kashofa tuk mak o, Chihowa vt 
vm atobbi tok oke. 

26. Nan 1 nukhaklo yokma, nan 1 nukhakio wa ish im 
ile haiakvcha hi oke; al vlhpiesa yvmohmi hatuk okma, ai 
vlhpiesa yvmohmi yosh ish im ile haiakvcha hi oke. 

27. Kashofa yokma, kashofa yosh ish im ile haiakvcha hi 
oke: isht acheba yatuk okma, ik achukmo hosh ish im ile 
haiakvcha hi oke. 

28. Micha chishno ak osh okla ilbvsha ya ish okchalincha 
hi cke: amba ilefehnvchi ano aka isht ish la chi hosh chi 
nishkin vt onvtoyula hoke. | 

29. Chishno ak osh am pvla chia hokvt, Chihowa ma! 
micha Chihowa vt vm okhlilika ya an tohwikelicha hi oke. 

30. Chishno pulla kak o tvshka laua ka malelit hlopulli 
li tuk okvt: an Chitokaka pulla kak o holihta chaha o 
walvbli li tok oke. 

31. Nan okluha imaiya ak okvto im vihtayak vt ai ahli 
yoke; Chihowa im anumpa hvt imomaka pisa yoke: anuk- 
chieto puta ka in telihpa yoke. i 

32. Kvta hosh Nan okluha imaiya yo? Chihowa ak 
bano keyu cho? kvta hosh tvli chito yo? pin Chitokaka ak 
bano keyu cho? 

33. Chitokaka ak osh vm 1 hlampko, micha isht'ai ahli li 
yoke; ataya li ka vlhpiesa ho vm ikbi hoke. 

34. Saiyi ya issi iyi ya chohmichi hoke: micha vm j 
haka puta ka sa hilechi hoke. 

35. Svbbak a itibi ka ithvnanchi hoke; yohmi ho asonak 
lakna iti tanampo vt sa shakba ishit kobafa hoke. 

36. Micha chim aiokchaya telihpa ya is suma ak inlish- 
ke: ish il akanlichi kak osh is sa holitoblishke. 


37. Sa nutaka a nowa li ya ish pvthuchishke: yohmi na 


saiyi yvt ik shakalvllo tuk oke. 
38. An tvnvp puta ka hlioli li mvt, nosholichi li tuk 
oke; micha ak tahlo kvt anonti ak falamo tuk oke. 


39. Micha tahli li tuk, micha nvhli li ma, wakaya he ke- 


yu tok; ahli saiyi nutaka akakoha tok. 
40. Itibi ka hlampko ho isht is si vskofvchichi tuk oka; 
wakayvt a sanali ka imaiyachit, sa nutaka ish ashachi tuk oke. 
41. A nukkilli puta ka mosholicha la chi ka, an Kony 
puta choshak a is suma tuk oke. 


42. Okla hopokoyo kia, okchalincha chi kvt iksho tok; | 


Chihowa ya okla hoyo kia, ik im afalamicho tok. 
43. Yohmi ma bolit pushechit lukfi pushi ya chiyuhmi- 


chi li tok, tumaha al itunowa hina lukchuk chohmichit a. 


hvhlichi li tok, micha fimmit isht aya li tok. 

. 44. Micha vm okla itachowa ya is si ahlakofichi ak mli 
tuk oke; is sa halvlli na oklushi puta ka 1 noshkoboka toba 
la hi atuk oke: okla ak ithaiyano tuk kia a nutaka hi oke. 


45. Okla inla puta kvt vm ile nutakucha hi oke: sa haklo `- 


mak inli hosh okla vm antia hi oke. 
46. Okla inla puta kvt mosholit ia hi oke; micha im ai 
okshilita ya ashvt nukshopa hi oke. 


47. Chihowa vt okchaya hoke; micha an Tuli -chito yvt. 


holitopashke: micha vm ai okchaya tvli chito Chitokaka vt 
chahashke. 

48. Chitokaka yak, ED vm ilaiokha hoke; micha yum- 
mak osh okla ha aka isht vlvt sa nutakuchi hoke. 

49. Micha yvmmak osh an tunvp puta ka a sa kohchi 
hoke: micha wakayvt a sanali tuk puta ka vbanvblichit vba 
svsht ivt achahaka is svsht ona tuk oke: hatak o walampli 
ya is si a hlakofichi tuk oke. 

50. Yumohmi hoka oklushi puta ititakla ya a chi aiokpa- 
hanchi la hi oke; micha chi agni ha holitoblichit chin 
talohowa la chi hoke. 

51. Yvmmak osh i miko ya i holihta chaha ai okchaya 
yoke : micha nan ahamvt im vlhtoka Lewi, micha 1 im ai un- 
chololi ya isht i nukhaklo vt i haiakahanchi na bilia hoke, 
achi tok. í 


'CHAPTA XXIII. 


ICHA Lewi im anumpa ishtaiyopi kvt ilvppak oke. 

Chesse ushi Lewi vt, micha chahvchit vba binilechi tok- 

hatak vt, Chekob in Chitokika nan ahamvt im vihtoka, 
micha Islael in taloa imponna yvt yak ahanchi tok. 

2. Chihowa imi Shilombish vt sa tohno na anumpuli li 
tok; micha im anumpa hvt sa sunlvsh a a takali tok. 

3. Islael in Chitokaka vt yak achi tok, Islael in Tuli chito 
vt vm anumpulit, Hatak vhleha ha pehlichi kvt aivlhpiesa 
he vlhpesa, Chitokaka ya i nukwia hosh pehliecha he vlh- 
pesa hoke. 

4. Micha onnahinli tohwikeli hvshi vt kohchvt mitit 
kak o, onnahinli hoshonti iksho, hvshuk waloha achukma 
yosh umbvt issa cha, tommi 'shohkaualikma yakni offot a 
kohcha kak o chiyuhma he vlhpesa hoke, achi tok. 

5. An chuka achvfa yvt Chitokaka ya i yvmohmi keyu 
ak inli kia, yohmi kia nana it im vlhpisa bilia sa tim apihisa 
tok ai okluhvt vlhtaiyaha cha, ik ahlo keyu ka hi oke : ilvp- 
pak osh ai okchaya li vt yvmmak bano hoke, micha yummak 
bano ho ai ahni li hoke, offochi keyu kisha ak inli kia. 

6. Yohmi kia Belial hatak vhleha kuno moma kvt .kvti 
ishit kanchi ya chohma hi oke, ibbak a isht isha ie keyu 
i hoka. 

: 4. Amba kuna hosh potola hinlakmvt, jili yo im kataa 
ihe vihpesa, tubi falaia tuli halupa ontula yo iesha he vlhpe- 
sa hoke; mikma yvmmak inli ho luak okla ishit luvt vmoh- 

ima hi oke, achi tok. 

. 8. Hatak hlampko chilita vhleha hosh Lewi vt im asha 

L 

tok hohchifo kvt ilvppak oke. Tachmonait hatak kupituni 
vhleha i noshkoboka yosh ai om binili om binili tok; yvm- 
mvt Esnait hatak Atino ak atok; tahlepa tuchina ho in tvbi 
tuli halupa ontula Oo weli mvt, himonna achvfa ka ubit 
tahli tok. 

9. Micha yvmma jakaya kvt Ahohait hatak Toto “i 
Eleasa, yvmmvt Islael hatak vhleha hvt kanima ivt taha 
tuk o, Filistin vhleha hvt itiba chi hosh iti hoyot itunaha 
ma, hatak hlampko .chilita tuchina Lewi apeha hosh pafi 
tuk a ibai achvfa tok. 

10. Yvmmvt wakaya cha, Filistin vhleha ha issot kahan- 
chi mvt, ibbak vt tikambi cha, bvshpo falaia ya ibbak vt a | 
kvllo tok: mihma Chihowa vt nitak yvmma imaiyvchichi | 
fehna tok: mihma okla hvt peh wehpula chi hosh falamvt 
iakaiya tok. | 

11. Mihma iakaya kvt Halalait hatak Akee ushi Sham- “| 
mah ak atok: atuk o Filistin vhleha hvt iti hoyot itvnaha | 
cha, yakni iskitini tubi hullo aiasha ho nan vlhpoa vpa hoyot 
lokoli tok: mihma okla hvt Filistin vhleha itikba ya yihlepa 
tok. 

12. Yohmi kia yakni yash iklvna hikia cha, atohowa mvt, 
Filistin vhleha ha vbit tahli tok: mihma Chihowa vt imai- 
yvchichi fehna tok. 
= 183. Atuk o noshkoboka pokoli tuchina ka tuchina hosh 
nan vmo al vlhpesa ho ivt Atullam hichukbi Lewi ai vtta ka 
ona tok: mihma Filistin tvshka chipota hvt Lefaim okfa hak | 
o binachi tok. 

14. Yohmi ma Lewi vt hichukbi yo anta tok; mihmvno 
Filistin tushka chipota hvt Behlehem ak o aiasha tok. 

15. Mihma Lewi vt bvnna fehna cha, Kvna kia Behlehem 
kuli hofobi holihta okhissa bilika hikia ka, oka ont ai ishit ant 
sapetak bano, achi tok. | 
16. Mihma hatak hlampko chilita tuchina kathi osh Filis- 
tin tvshka chipota ya tivblit hlopulli cha, Behlehem kvoli 
hofobi holihta okhissa bilika hikia tuk ont ai ochit ishi cha, 
Lewi ya isht vla tok: yohmi kia ishka he keyu hosh, amba 
Chihowa ya in hlatvbli tok. ] 

17. Micha, Ilvppa chiyuhmi ka yvmihchi la hi vt olanli 
iksho kashke, Chihowa ma! ilvppvt ilap im ilhfiopak a ish- 
kvnvpachit ia tuk issish mak keyu cho? achi tok: yvmohmi 
hatuk osh ishka he keyu tok. Ilvppa puta ka hatak hlamp- 
ko chilita tuchina ilvppak ash osh yvmihchi tok. 

18. Mihma Choab itibapishi Seluiah ushi, Abishai ak osh 
tuchina ka 1 noshkoboka atok: in tvbi tuli halupa ontvla o 
weli cha, tahlepa tuchina ho vbit tahli tok: micha hohchifo 
hvt tuchina kak o ibafoyuka tok. 

19. Holitopa kvt tuchina kash 1 shahli tok keyu cho? 
yvmohmi hosh pehlichi atok : yumehm; kia tuchina vmmona 
pe. ik ono ki tok. 

0. Mihma Chehoiata ushi Benaiah, hatak chilita nukwia 
ao Kabseel minti ushi yosh, nana kaniohmi kvt laua tuk 
vt, Moab hatak tuklo hosh koi chito chohmi ho wbi tok: 
micha oktusha ho ia cha, koi chito vt yakni kula foka ma 
vbi tok. 

21. Micha Pelig hatak osh hatak pisa achukma ho vbi 
tok: mihma Echip hatak ash osh tvbi tuli halupa ontvla 
ieshi tok: mihma tvbi yo ieshi cha, im ona mvt, tvbi tuli 
halupa ontvla Echip hatak ibbak fohka kash mokofit im ishi 
cha, ilap in tvbi tvli halupa ontvla yash inli ho isht vbi tok. 

22. Ilvppa puta kak o Chehoiata ushi Benaiah vt yvmih- 
chi tok; micha hatak. hlampko chilita tuchina kak ọ hoh- 
chifo hvt ibafoyuka tok. 

23. Holitopa kvt pokoli tuchina kash 1 shahli tok; yoh- 
mi kia vmmona tuchina kash ano ik ono tok. Mihma Lewi 
vt ilap atoni ya pehlichi hilechi tok. 

24. Choab itibapishi Asahel vt pokoli tuchina kash iba- 
foyuka tok; Behlehem hatak Toto ushi Elhanan, 

25. Halotait hatak Shammah, Halotait hatak Elika, 

26. Paltait hatak Heles, Tekoait hatak Ikkesh ushi Ila, 
27. Anehlohlait hatak Abiese, Hushahlait hatak Mebun- 
nai, 

983. Ahohait hatak Salmon, Netofahlait hatak Mahalai, 

: 29. Netofahlait hatak Baanah ushi Heleb, Benchamin im 
vlla vhleha ha ai achvfa Kibiah minti Libai ya ushi Ittai, 

30. Pilahlonait hatak Benaiah, Kaash bokushi puta minti 
Hittai, 

31. Abahlait hatak Abi-albon, Bahumait hatak ASmafelh.) 

32. Shaalbonait hatak Eliahba, Chashen ushi vhleha ha 
al achvfa Chonahlan, 

33. Halalait hatak Shammah, Halalait hatak Shala ushi 
Ahiam, 


34. Maachahlait hatak ushi Ahasbai ya ushi’ Elifelet, 


WA hatak Ahinhlofel ushi Eliam, 
. Kamelait hatak Heslai, Abait hatak Paalai, 

zA Sobah minti Nahlan ushi Ikal, Katait hatak Bani, 

37. Ammonait hatak Selek, Seluiah ushi Choab i naha- 
lupa sholi Beelohlait hatak Nahalai, 

38. Ilhlait hatak Ila, Ilhla hatak Kaleb, 
39. Hittait hatak Uliah: moma kvt pokoli tuchina aku- 
cha untuklo tok. 


CHAPTA XXIV? 
NONTI Chihowa im ai i nukkilli vt Islael a 1 sanalit 


libbi tok; Lewi ya anukfohki na, Ia cha, Islael micha 
Chutah ya ish hohtinashke, im achi tok oke. 

2. Mihma miko vt tvshka chipota vhleha i kvpitvni iba- 
foyuka tuk Choab a, Himak a ia cha, Islael apehlichi moma 
Tan vttvt ia kvt Bee-sheba ont vhli ka hlopullit, okla ha ish 
hotihnashke, yohmi na okla holhtina ka ithana lashke, im 


achi tok.. 


3. Mihma Choab vt miko ya, Yohmi ka holhtina kvt ik“ | 
kaniohmi hoh kia chin Chitokaka Chihowa vt okla ha in 


lohmi tahlepa achvfa ka ibafohkashke, mikma a shahli miko 


nishkin vt pisashke : yohmi kia nanta katiohmi ho a shahli 


miko vt nana ilvppa isht im achukma cho? im achi tok. 
4. Yohmi kia miko im anumpa hvt Choab, micha tvshka 


chipota 1 kvpitvni vhleha aiena ka imaiya tok. Mihma. 


Choab, micha tvshka chipota i kvpitvni vhleha aiena kvt 
Islael okla ha hotihna chi hosh miko itikba ya a kohchvt ie ia 
tok.. 

5. Mihmvt Chatan a hlopullit ia mvt, tumaha holihta ok- 
hina Kat iklvna talaia im ishtimpak imma, Chase pilla Aloe 
yak o ont binachi tok. 

6. Yohmi mvt Kileat a okla ona cha, Tahtim-hotshi yak- 
ni ya ona tok: micha Tan-chaan a ona mvt, fullotvt Siton a 
ona tok. 

7. Micha Taia holihta kvllo ya onvt, Hifait okla in tuma- 
ha holihta puta, micha Kenanait okla in tumaha holihta puta 
moma ka ona tok: micha Chutah ya im gi mahli pilla okla 
ivt Bee-sheba ont vhlichi tok. 

8. Yumohmi tuk osh yakni moma A hlopullit tai Anli 
mvt, hvshi chakkali cha, nitak pokoli tuklo. kvt ont taha ma, 
ponen a okla vla tok. 

, Mihma Choab vt okla holhtina moma ka miko yasb 
Wi ima tok: mihma Islael a hatak chilita nukwia iksho 
bvshpo falaia ieshi kvt tahlepa sipokni tahlepa untuchina 
tok: mikma Chutah hatak vhleha hvt tahlepa sipokni tahle- 
pa tahlapi tok. 

10. Atuk o okla ha hotihna k o, Lewi chukvsh vt 
- nvhli tok. Mihmvt Lewi vt Chihowa ya, Yvmma yvmihchi 
li kvt ashvchi li fehna tuk oke: yohmi ka Chihowa ma! 
himak a chin tishu nanashvchi ya isht ish kanvllichashke, 
chim asilhha lishke; vm anukfila iksho hosh yvmihchi li tuk 
oka, im achi.tok. 

11. Onnahinli Lewi vt tani ma, Chihowa im anumpa hvt 
hopaii Kat, Lewi 1 napisa ya im vla cha, 

12. Ia cha, Lewi ya yak im achi, Chihowa vt, Nana tu- 
china ho chin takalichi lishke ; achvfa ho ish atokolashke, 
yohmikma chi yvmihchi lashke, yak achishke, ish im achash- 
ke, achi tok. : 

13. Yohmi ma Kat vt Lewi ya im vla cha, im anolit, 
Afvmmi untuklo hohchufo hosh chi yakni ya chim vla chi 
cho? ak cho? hvshi tuchina ho chin tvnvp puta kvot chi 
hlioli na ish in chahafa chi cho? ak cho? ililli okpulo vt 
nitak tuchina ho chi yakni ya aya chi cho? himak a ish 
anukfilli cha, anumpa falama kaniohmi ho et sa pila tuk a 
falummichit isht im ona la chi ka ish mihashke, im achi tok. 

14. Mihma Lewi vt Kat a, Ai atikonofa fehna ho hikia | 
lishke: himak a Chihowa ibbak ak o e fohkashke; isht i 
nukhaklo vt chinto hoka; micha hatak ibbak ano ak fohko 
kashke, im achi tok. 

15. Yohmi ho Chihowa vt Islael a ililli okpulo et ono- 
chi na onnahinli yo isht ia mvt, nitak vlhpisa tuk ont ai vlh- 
piesa tok: mihma okla illi kvt. Tan vttvt ivt Bee-sheba ont | 
vhli ka hatak tahlepa sipokni pokoli untuklo tok. i 

16. Atuk o enchel vt Chelusalem a issot kancha chi hosh 
ibbak weli ma, Chihowa vt nana ik achukmo ka ishit nuk- | 
haklo mvt, okla issot kanchi enchel a, VUlhpesa, himak a 
chibbak a ish issvchashke, im achi tok. Mihma Chihowa 
im enchel ash osh Chebusait hatak Alaunah im anihechi 
yak o bilika hikia tok. 

17. Atuk o Lewi vt okla issot kanchi enchel a pisa mvt, 
Chihowa ya im anumpulit, Yakeh ! vno ak osh nan ashvchit, 
wno ak osh nan ik vlhpeso fehna yvmihchi li tuk oke: yoh- 
mi kia chukfvlhpoa ilvppvt nanta ho katiohmi tuk oh cho? . 
chibbak vt vno, micha aki in chuka achvfa yak o 1 sanalash- | 
ke, chim asilhha lashke, achi tok. 

18. Mihma Kat vt nitak yvmma Lewi ya im vla cha, Ia 
cha, Chebusait hatak Alaunah im anihechi ya alta Chihowa > 
ya im ikbit ish hilechashke, im achi tok. 

19. Mihma Chihowa vt nana apesa na Kat vt achi tuk | 
mak o, Lewi vt ia tok. 

20. Mihma Alaunah vt hopokoyo myt, miko, micha in tishu | 
vhleha aiena kvt minti na pisa tok. Micha Alaunah vt kohcha 
cha, miko itikba ya akachunolit nashuka ya aka ishit hlipia tok. 

21. Mihma Alaunah vt, Nanta katiohmi ho a shahli miko 
vt in tishu ha im vla cho? achi tok: mihma Lewi vt, Chim 
anihechi ya chumpa lish, Chihowa ya alta im ai ikbi likma, 
ililli okpulo vt okla ha i yokopa chi kak oke, achi tok. 

22. Mihma Alaunah vt Lewi ya, A shahli miko vt nana ` 
kak osh im vlhpesakmvt, ishi cha, isht aiokpvchashke : 
yakeh! na hukmit isht aiokpvchi vto wak vt yak hinlishke, 
iti yokvto nana shit nihechi, micha wak ishit toksvli aiena 
kvt yak ashvshke, im achi tok., 

23. Nana ilvppa puta moma ka Alaunah vt miko choh- 
mit miko yash ima tok. Micha Alaunah vt miko ya, Chin 
Chitokaka Chihowa vt chim aiokpuchashke, im achi tok. 

24. Mihma miko yash osh Alaunah ya, Aha! amba vibi 
ho chin chumpa li pulla chi hoke: micha an Chitokaka 
Chihowa ya nana a kvnia tuk keyu hokvto na hukmit isht 
aiokpuchi la he keyu hoke. Yohmi ho Lewi.vt anihechi, 
micha wak aiena ka tuli huta shekel pokoli tahlapi ho 
chumpa tok. 

25. Mihma Lewi vt Chihowa ya yvmma alta im ai ikbi 
cha, na hukmit isht aiokpvchi puta, micha it 1 nanaiyvchi 
-isht aiokpvchi puta aiena ka im issa tok. Yohmi ho yakni 
ya isht ilbvshvt anumpuli ka Chihowa vt vlhpesa im ahni 
na ililli okpulo vt yokopa tok. 





MIKO UHLEHA 


ISHT ANUMPA UMMONA HOKE. 





MIKO VHLEHA- 


ISHT ANUMPA UMMONA HOKE. 


CHAPTA I 


IHMA miko Lewi vt sipoknit taiyaha, nitak in lauvt 
taiyaha tok; mihma anchi isht ompohomo kia, libisha 
he keyu tok. 

2. Yohmi ma in tishu vhleha hvt, A shahli miko ya 
ohoyo himita hatak haleli keyu yo 1 hoyashke ; mikma miko 
- ya itikba hikia cha, heh ahnit sholashke, micha chi agaa na, 
a shahli miko vt libishashke. 

` 83. Yohmi ho ohoyo himita pisa aiokli ho Islael aiasha 
fullota moma ka a hoyo mvt, Shunamait ohoyo Abishak 
ahayuchi cha, miko ya isht im vla tok. 

4. Mihma ohoyo himita yash osh pisa aiokli fehna tok; 
mihmvt miko ya heh ahnit shoyuli cha, nana isht im ahanta 
tok: yohmi kia miko vt ik ithano tok. 

5. Yohmi ma Hakkilh ushi Atonichah vt ile chahvchit, 
Uno ak osh miko la chi'hoke, achi tok: mihmvt tvnvp iti- 
chanvlli puta, micha issuba om binili vhleha, micha hatak 
pokoli tahlapi aiena tikba malela chi ka il atahli tok. 

6. Mihma iki vt nitak nana kia, Nanta katiohmi họ ish 
yumihchi cho? achit im alvmmi keyu hatok: micha hatak 
pisa achukma tok; Absalom iakaiya ho ishki vt sholi atok. 

7. Atuk o Seluiah ushi Choab, micha Abiahla naholi- 
_tompa isht vtta ya it im anumpuli tok: mihma Atonichah 
“ya iakaiyvt okla cha, apeluchi tok. 

8. Yohmi kia Satok naholitompa isht vtta, micha Chehoi- 
ata ushi Benaiah, micha Nahlan hopaii, micha Shimei, micha 

Lei, micha hatak hlampko chilita vhleha aiena Lewi apehut 


asha vt Atonichah ya ik ibafoko tok. 


9. Mihma Atonichah vt chukfvlhpoa, micha wak, micha | 
wak ilhpitvt nia aiena ho Sohelelh tuli ya bilika, yommvt | 


En-lokel ituma ya ai vbi mvt, itibapishi vhleha moma, miko 


ushi vhleha, micha miko in tishu vhleha, Chutal hatak | 


vhleha moma ka im anoli tok. 


10. Amba Nahlan hopaii, micha Benaiah, met hatak 
hlampko chilita vhleha, micha itibapishi Solomon aiena kuno | 


ik im anolo tok. 


11. Yvmohmi ma Nahlan vt Solomon ishki Balh-sheba | 
ya im anumpulit, Atonichah Hakkilh ushi vt miko ka chik 
haklo tuk oh cho? mihma Lewi pi shahli vt ik aa . 


achi tok. 


12. Yumohmi hoka inta! MAN a chim asilhha lishke, 


nana ak chi miha na chishno chim ilhfiopak, micha chiso 
Solomon im ilhfiopak ita tuklo ka ish hlakofichashke. 


13. Ia cha, chukowvt miko Lewi ya im ona cha, A shah- . 


li, miko ma! chin tishu ohoyo ha anumpa kullo il onochit 
ish 1 miha kvt; Chiso Solomon ak osh siakaiyvt miko cha, 


vm ai ombinili holitompa ya ombinili pulla hi a is svm achi | 
tok keyu cho? yohmi hokak o nanta katiohmi ho Atonichah | 


vt miko cho? ish im achashke. 
14. Yakeh! miko ya it im anumpulit isht ish anta itin- 


takla ma, vno.ak kia chiakaiyvt chukowa lish, chim anumpa 


ha ai ahlichi lashke, achi tok. 
15. Mihma Balh-sheba vt miko ya dai anusi 
aboha ya chukowa tok: mihma miko vt sipokni fehna tok: 


mihma Shunamait ohoyo Abishak vt miko ya nana isht im 


ahanta tok. 

16. Mihma Balh-sheba vt miko ya im akachunoli cha, 
aiokpuchi tok. Mihma miko vt, Nanta ho ish ahni cho? 
achi tok. 

17. Mihma, A shahli ma! chishno vt chin tishu soi ha 














anumpa kvllo il onochit chin Chitokaka Chihowa pulla ka isht 


is sa mihvt, Chiso Solomon ak osh siakaiyvt miko pulla cha, 
vm ai ombinili holitompa ya ombinila hi oke, ish ahanchi tok. 

18. Yohmi tok okak o himak a yakeh! Atonichah ak 

i osh mikoshke; mihma himak a, a shahli miko chia hut chik 

i ithanoshke. 

019. Micha wak, micha wak ilhpitvt nia, micha ahali iba 
! aiena ka lauachit vbi cha, miko ushi vhleha moma, micha 
. Abiahla naholitompa isht vtta, micha tvshka chipota 1 kvpi- 
| tvni chito Choab aiena ka im anoli tok: yohmi kia Solomon 
| chin tishu hano ik im anoloshke. 

. 20. Mihma a shahli miko ma! kuna hdn T a shah- 

| li miko im ai ombinili holitompa ya ombinila chi ka ish im 
anola chi ho, Islael moma i holhponayo vt chishno ak o chi 
onvtoyulvshke. 

21. Yvmmak keyukma yakohma hi oke, a shahli miko vt- 
iki vhleha takla nusikma, vno micha svso plenon íta tuklo 
kvt nan i sanali pi holhtina hi oke. 

22. Atuk o yakeh! miko ya im anumpulit ishi anta mo- 
ma ma, Nahlan hopaii vt ant chukowa tok. 

< 23. Mihma miko ya im anolit, Yakeh! Nahlan hopaii 

yoke, achi tok. Micha ant chukowvt miko itikba vla mvt, 
miko itikba ya akachunolit nashuka ya aka pit ishit Alipiga 
tok. 

24. Mihmvt Nahlan vt, A shahli AA ma! Aa Shi dha 
ak osh siakaiyvt miko cha, vm ai ombinili holitompa ya om- 
binila chi hoke, ish achi tuk oh cho? 

25. Himak nitak a ia- cha, wak, micha wak ilhpitvt nia, 
micha- chukfvlhpoa aiena ka lauachit vbi cha, miko ushi 
vhleha moma, micha tvshka chipota 1 kvpitvni vhleha, micha 
Abiahla naholitompa isht vtta ya im anolishke: mihma ya- 
keh! itikba ya impvt, micha ishkot ai asha cha, Chitokaka 
yut miko Atonichah ya okchalinchashke, okla ahanchi hoke. 

26. Amba vno, vno fehna chin tishu sia, micha Satok 
_ naholitompa isht vtta, micha Chehoiata ushi Benaiah, micha 
chin tishu Solomon ano ik im anoloshke. 
- 27. A. shahli miko'vt nana ilvppa yvmihchi tuk okak osh 
kuna hosh a shahli miko ya iakaiyvt im ai ombinili holi- 
tompa ya ombinila hi a, chin tishu ha chik 1 haiakucho tuk 
ch cho? achi tok. 

28. Yohmi ma miko Lewi vt afalamichit, Balh-sheba ya | 
hvs sa hoyashke, achi tok: mihma miko ya ant iba chukowa 


cha, miko itikba ya hikia tok. 


29. Mihma miko vt anumpa kvllo. il onochit,” Chihowa | | 


yummak osh vmi shilombish ai itikonofa puta a hlakofihin- 
chi chatuk vt okchaya pulla ka, 


30. Anumpa kvllo il onochit, Islael in Chitokaka Chiho- 
wa pulla ka ishit chi mihvt, Chiso Solomon vt siakaiyvt . 
mika he, micha si vlhtobvt vm ai ombinili holitompa ya. 


ombinili pulla hi oke, achi li tok; yohmi tok okvt himak ni- 
tak a yvmihchi la chi pulla hoke, achi tok. 


31. Yohmi ma Balh-sheba vt nashuka ya aka pit isht 


akachunoli cha, miko ya aiokpvchi tok; micha, A shahli 
miko Lewi vt okchaya na biliashke, achi tok. 
32. Mihma miko Lewi vt, Satok naholitompa isht vtta, 


micha Nahlan hopaii, micha Chehoiata ushi Benaiah aiena 
ka hvs sa boyasi achi tok. Mihma miko itikba ya okla 


yla tok. 


33. Mihma miko aji Chi i in tishu vhleha ha pehli- | 
chi cha, svso Solomon a vm issuba haksobish falaia yash -| 


ombinilichi cha, Kihon a isht hvsh onashke. 
34. Mikma Satok naholitompa isht vtta, micha Nahlan 


hopaii ita tuklo kvt yvmmak ash o nan ahummit Islael i 


miko isht ai atokolashke : micha ishtpufa ya olachit, Chito- 
kaka vt miko Solomon a okchalinchashke, hvsh achashke. 


35.. Yohmikma iakaiyvt hvsh minti na vlvt, vm ai om- 
binili holitompa ya om binilashke; yvmmak osh si vlhtobvt ` 


miko ya chi hoke: micha yummak Islael micha Chutah aie- 
na ka 1 miko ya chi ho atokoli li tuk oke, im achi akinli tok. 

36. Mihma Chehoiata ushi Benaiah vt miko ya im afala- 
michit, Amen; a shahli miko in Chitokaka vt yvmmak o 


achi ak inlashke. 


37. Chihowa vt a shahli miko ya ibafoyuka chatuk vt 


chiyuhmit Solomon a ibafoyuka cha, im ai ombinili holitom- 
pa ya chitoli kvt a shahli miko Lewi im ai ombinili holitom- 
pa ya i shahlichashke, achi tok. 

38. Yohmi ho Satok naholitompa isht vtta, micha Nahlan 








wA 

i hopaii, micha Chehoiata ushi Benaiah, micha Chelehlait 
i ġhleha, micha Pelehlait vhleha aiena kvt ia cha, Solomon a 

miko Lewi im issuba haksobish falaia ya ombinilichi cha, 
Kihon a isht ona tok. 

39. Mihma Satok naholitompa isht WA vt tabenakel a 

lapish bila vlhto ya ai ishit kohchi cha, Solomon a -nan 
ahvmmit atokoli tok: mihma ishit pufa ya okla olachi tok: 

mihma okla moma kvt, Chitokaka vt miko Solomon a ok- 
chalinchashke, ahanchi tok. 

40. Mihma okla moma kvt et iakaiyvt minti mvt, oskula 
puta olachit yukpa fehna hosh na yukpa tok; yohmi ma ola 
kak o yakni vt winakvchi tok. 

41. Mihma Atonichah, micha im annoa hosh apeha tuk 
aiena kut impvt issa mvt, haklo tok. Mihma Choab vt. 
ishit pufa ola ka haklo mvt, Nanta katiohmi ho tvmaha ho- 
lihta ya nana ola shakapa ilvppvt yumohmi hoh cho? achi 

vtok. ba 
42. Atuk o anumpulit isht anta moma họ yakeh! Abia- 
bhla naholitompa isht vtta ushi Chonahlan vt ai vla tok: 
mihma Atonichah vt, Chukowá ; hatak chilita nukwia iksho 
chia hokvt, nan annoa achukma isht ish ia hoke, im achi tok. 
43. Mihma Chonahlan vt afalamichit Atonichah ya, 
Alhlishke, pi shahli miko Lewi vt Solomon a miko ikbishke. 
44. Micha miko ash osh Satok naholitompa isht vtta, 
micha Nahlan hopaii, micha Chehoiata ushi Benaiah, micha 
Chelehlait vhleha, micha Pelehlait vhleha aiena ka apelin- 
chit pila na, miko im issuba haksobish falaia yash okla 
ombinilichishke : 

45. Mihma Satok naholitompa ii vtta, micha Nahlan 
hopaii ita tuklo kvt Kihon ako nan ai ahvmmit mikochish- 

“ke; mihma yumma ashvt nayukpa hosh mintishke; yohmi 
ho anonti tvmaha holihta vt winihvchishke. Shakapa ilvp- 
pakohvsh haklo tuk oke. | 

46. Micha Solomon vt apehlichika ai ganin holitompa 
ya ombinili akinlishke. 

47. Micha yohmi ma miko in tishu vhleha hvt pi shahli 
miko Lewi ya im wla cha, anumpa yukpali onochit, Chihowa 

vt Solomon hohchifo ha holitoblichi kvt chi hohchifo ha i 
shahlichashke, micha im ai ombinili holitompa ya chitoli kvt 


chim ai ombinili holitompa ya i shahlichashke, okla achish- ' | 
ke: mihma miko vt in topa binilit il 'akachunoli tuk oke, im | 


achi tuk. 
.48. Mihma miko vt yak achit, Islael in Chitokaka ui 
howa, yvmmak osh himak nitak a vm ai ombinili holitompa 


ya ombinila chi ka vma kvt holitopashke, sa nishkin akinli | 


kvt pihisvshke, achi akinli tuk oke, im achi tok. 


49. Mihma im annoa atuk moma Atonichah ya apehvt | 


alaska tuk vt nukshopa cha, wakaya mvt, hatak vt i hina 
aiyukali kvt ivt taha tok. 


50. Mihma Atonichah vt Solomon prais ial 0 A 


mvt, wakayvt ia cha, alta lapish puta ka ont hoklit ishi tok. 


51. Atuk ọ Solomon a im anolit, Yakeh! Atonichah vt | 
miko Solomon a i nukshopushke: yakeh! alta lapish puta | 
ka hoklit ishi cha, Solomon miko vt in tishu ha bvshpo 
falaia isht vba he keyu kvt himak nitak a anumpa kvllo il | 


onochit a mihashke, achishke, achi tok. 


52. Mihma Solomon vt, Hatak vlhpiesa chiyuhmit aya | 


hokmvt, pashi achvfa kia aka itula he keyu: amba na haksi 
vt atakalit haiaka hokmvt, illa hi oke. 


53. Yohmi ma miko Solomon vt pit hoyo na, alta pa ai. | 


ishit okla isht vla tok. Mihma vlvt miko Solomon a il im 


akachunoli tok: mihma Solomon vt, ein chuka ya lá, im: 


achi tok. 


CHAPTA IL 


| IHMA Lewi vt ai illa he nitak vt tahvt mihinti tok; 
mihma ushi Solomon a atokolit i mihvt, 
2. Yakni moma kvt atia chatuk a ia lishke: yvmohmi 
hoka ish kvllo cha, hatak ahli vosh ish il otvnihinchaske ; 
3. Micha chin Chitokaka Chihowa vt atokolit chi miha 


kak o ish im antia cha, i hina puta ish aʻnohowa cha, 1 nan 


vlhpisa puta, micha im anumpa vlhpisa puta, micha 1 nan ai 
isht 'apesa puta, micha 1 nan ai isht il atokoli puta aiena kvt 

Moses i nanvlhpisa a holisso tok a, ish ieshashke; yvmohmi 
hosh nana ho ish kaniohmikmvt, micha kanima yo pit ish 
fullotakmvt, hopoyuksa hosh ish ayashke : 

' 4. Yohmi na Chihowa vt im anumpa ishit si anumpulit, 
Chim vlla vhleha hvt ai itvnowa kvt ahah! ahni cha, chu- 
kush aiokluhanchit, micha imi shilombish aiokluhanchit sa 
tikba aiahli hosh-itvnohowakma, Islael ai ombinili holitompa 
ya ombinila hi vt hatak achvfa kia ik chim iksho ka he keyu 
hoke, achi tok vt aiahlichashke. 

5. Micha Seluiah ushi Choab vt nana sa kaniohmichi 
tok, micha Islael tvshka chipota i kvpitvni chito tuklo, Ne 
ushi Abne, micha Chehle ushi Amasa itatuklo, yummak oka 
vbi cha, it i nanaiyvt asha ho, tunup issish hlatvbli tok; 
micha tvnvp issish a im vskofvchi isht vskofaiyachi tok, mi- 
cha shulush iyi hoyolo ni alena ka, issish lapalahinchi tok 
- a ish ithaiyanvshke. 

6. Yumohmi hoka chi hopoyuksa mak osh ish Pony 
chashke, micha noshkobo tohbi hvt ai pai hA, ahollopi 
ya ona hi ọ chik im ahno kashke. 

7. Amba Kileatait hatak Basillai ushi vhleha hano ish i 
kanashke; mikma chim ai impa ya ai ihimpa vhleha ha iba- 
foyukashke: yohmi hosh chitibapishi Absalom a i maleli li 
ma, okla vm vla tuk oka. . 

8. Micha yakeh! Kela ushi Benchamait hatak Bahulim 
_ minti Shemei vt chi takla antvshke, yummak okvt Mahanaim 
ia li nitak a anumpa kalakshichi ik achukmo fehna ho ishit 
sa kalakshichi tok: yohmi tuk kia vlvt Chatan a si afama 
na Chihowa hochifot anumpa kvllo ilonochit 1 miha li mvt, 
Bvshpo falaia ya ishit chibi la he keyu, achi li tok. 

9. Yvmohmi hoka himak a na hotopa he vlhpesa keyu ka 


chik chohmecho kashke: hatak hopoyuksa chia hokvt nana 


ish kaniohmicha he vlhpesa kvt ish ithaiyanvshke: amba 
noshkobo tohbi ya issish 0 piee ya isht ish onashke, 
achi tok. 
10. Mihmvt Lewi vt iki vhleha yA takla nusi cha, Lewi 
in tvmaha holihta yak o ahollopi tok. 
11. Micha Lewi vt Islael a i mikot nitak moma kut afum- 
M 


S 

mi pokoli ushta tok: afummi untuklo ho mikot Heblon a 
ahanta tuk`osh, afummi pokoli tuchina akucha tuchina ho 
R a a miko tok. 

. Yohmi ma Solomon vt iki Lewi im ai ombinili holi- 


o ya ombinili tok; mihma im apehlichika yot kollot 


hikia fehna tok. 

13. Mihma DEI ushi Atonichah vt Solomon ishki 
Balh-sheba ya im ona tok. Mihma, Nanaiya hosh ish aya 
cho? im achi tok. Mihma, Nanaiya li hoke, achi tok. 


14. Micha achakalinchit, Nana chim achi la hi vt vm | 


ashushke, achi tok. Mihma, Mihá, achi tok. 
15. Mihma, Apehlichika yvt vmmi hatok a, micha ERS: 


moma kvt vno ak osh miko la he ahnit, nashuka ya si ono- 


chi tuk a ish ithanvshke; yohmi akinli kia apehlichika yvt 
shanaiya cha, itibapishi li toba tuk.oke:: Chihowa yak osh 
ahni ho immi hatuk oka. 


16. Yohmi ka himak a nana achvfa ho chim asilhha lish- 


ke, ahá chik sum acho kashke, achi tok. Mihma, Miha, im 
achi tok. 
17. Mihma, Solomon miko ya ish im REY, 


(abá chim acha he keyu hoka,) mikma Abishak Shunam- 


mait ohoyo ha vma na sa tekchi yashke, achi tok. 


18. Mihma Balh-sheba vt, Ome, miko ya chim it im | 


anumpuli lashke, achi tok. 
19. Yvmohmi ho Balh-sheba vt Wa Solomon a im 


it im anumpula chi hosh im ona tok. Mihma miko vt 
wakayvt afama cha il im akachunolit ai ombinili holitompa . 


ya ombinili mvt, miko ishki ya ai ombinili i hilecha chi ka, 
1 miha tok; mihma ishtimpak imma ya binili tok. 


20. Mihma, Nana iskitini achvfa ho chim ahni lishke; 


ahá chik svm acho kashke, chim asilhha lishke, achi tok. 
Mihma miko vt, Asilhhá, hushki ma! ahá chim achi la he 
keyu hoke, im achi tok. 




















21. Mihma, Abishak Shunammait oon hash o chitiba- 


pishi Atonichah ya ish ima na tekchi yashke, achi tok. 


22. Mihma miko Solomon vt afalamichit, ishki ya, Kati- 
ohmi ho Atonichah ya Abishak Shunammait choyo ha ish- 

im asilhha cho? apehlichika yak kia ish im asilhhashke; 
(umuni yoka ;) yvmma, micha Abiahla naholitompa isht vtta, 
micha Seluiah ushi Choab aiena ka; im achi tok. 

23. Yohmi ma Solomon miko vt Chihowa hochifot anum- 
pa kvllo il onochit miha mvt, Chitokaka yvt si yakohmichit, 
micha i shahli kia, Atonichah vt ilap im ilhfiopak akinli ho 
1 sanali hosh, ik anumpulo ke tuk okma, si yvmihchashke. 

24. Yvmohmi hoka himak a Chihowa vt okchaya pulla 
cha, yvmmak osh kvllochit sa hilechi cha, aki Lewi im ai 
ombinili holitompa ya si ombinilichi tuk, miċha miha tuk 
mak osh chuka vm ikbi tuk oka, himak nitak Atonichah vt 
illa chi hoke, achi tok. 

25. Mihmvt Sman miko vt Chehoiata ushi Benaiah ya 
tohnot pila na, ont onvtola na illi tok. 

26. Mihma Abiahla naholitompa isht vtta yano miko vt, 
Ta cha, chim osapa akinli, Anahlolh taloha kak o ish onash- 
ke; chilla he vihpesa hokvt; yohmi kia himak ano chibi la 
he keyu, aki Lewi itikba Chitokaka Chihowa im itombi holi- 
topa ya sholit ish aya beka tok, micha aki vt isht ai ilbvsha 
moma ka, ish ibai ilbvsha beka tok oka, im achi tok. 

27. Yvmohmi ho Solomon vt Abiahla vt Chihowa naho- 
litompa isht im vtta yatuk`a kocha pit tobli tok; yvmohmi 
hosh Chihowa im anumpa ha Eli in chuka achufa yvt Shi- 
loh ya asha ka ai isht anumpohonli tok a, aiahlicha chi 
hatok. 

28. Mihma anumpa hvt Choab a im ona R (Choab vt 
filúümmit Absalom a iakaiya tok keyu akinli kia, filummit 
Atonichah ya iakaiya tuk okvt:) mihmvt Choab vt malelit 
Chihowa in tabenakel a ona cha, alta lapish puta ka hoklit 
jieshi tok. 

29. Atuk o Choab vt malelit Chihowa in aien a ona 
cha, yakeh! alta bilika ya hikivshke, achit miko Solomon a 
im anoli tok: mihma Solomon vt Chehoiata ushi Benaiah 
ya pila mvt, Ish iacha, ont ish onvtolashke, achi tok: 

80. Atuk o Benaiah-vt Chihowa in tabenakel a ona cha, 
Miko vt, Ish kohchashke, yak achishke, achi tok. .Mihma 
Ahá amba ilvppak Oo a svlla chi hoke, achi tok. Mihma 

Benaiah vt miko ya anonti anumpa isht vla cha, Choab vt yak 
'achishke, micha afalamichit ilvppak o vm achishke, achi tok. 
31. Mihma miko vt, Miha tuk mak o ish yvmihchi cha, 
ont ish onvtola cha, ish hohpashke ; yvmohmi hosh issish 
nan okpvni keyu Choab vt hlatvbli tok a vno, micha ang in 
chuka achvfa ya ai ishit ish kanchashke. 
32. Mikma yummvt hatak tuklo hosh PE RAY 


achukma kvt ilap 21 shahli, yymmvt Ne ushi Abne, Islael | 


tushka chipota 1 kvpitvni chito, micha Chehle ushi Amasa 
Chutah tvshka chipota i kvpitvni chito ya, aki vt ik ithano 
ho, onvtolvt bvshpo falaia isht vbi tok oka, Chihowa vt ilap 
noshkobo akinli ho im issish a falumminchit onochashke. 
33. Yvmohmi hoka yvmma im issish vt Choab noshkobo, 
micha im isht atiaka noshkobo ha onvtoyula na biliashke : 
amba Lewi, micha im isht atiaka, micha in chuka achvfa, 


micha im ai ombinili holitompa aiena yano Chihowa vtahni | 


na it 1 nanaiya na bilia chi hoke, im achi tok. 

34. Yvmohmi ma Benaiah Chehojata. ushi vt ivt ont 
onvtolvt vbi tok; mihma ilap in chuka akinli yakni haiaka 
ya a hollopi tok. 


35. Mihma miko vt atobbichit Cheholata ushi Benaiah “ 


yak o, tushka chipota pehlichi hilechi tok ; micha miko vt 
naholitompa isht vtta Satok ak o Abiahla ya atobbichi tok. 

36. Micha miko vt Shimei ya pit hoyo cha, Chelusalem 
ako chuka ish ai ikbi cha, yvmmak o ish ahantashke, micha 
yumma kohchvt kanima ish ia na. 

37. Yakohma hi oke, kohchvt ish ia cha, Kitlon bokushi 
ya ish vbanvbli nitak yvmma chilli pulla hi vt ish ithaiya- 
nashke: chim issish vt chi noshkobo hak inli ho onvtoyu- 
lashke, im achi tok. 

38. Mihma Shimei vt miko ya, Anumpa hvt achukmvsh- 
ke: a shahli miko vt achi tuk mak o, chin tishu hvt yvmih- 
cha chi hoke, im achi tok. Mihmvt Shimei vt aigis laua 
ho Chelusalem a ahanta tok. 

89. Atuk o yakohmi tok, afummi tuchina kvt ont taha 
ma, Shimei in tishu vhleha ha tuklo kvt tihlayvt Kalh į mi- 


ko Maachah ushi Achish a im ona tok: mihma Shimei ya 


- 








| 


| 
| 

im anolit, Yakeh! chin tishu oe kash osh Kalh a ash- 
wushke, achi tok. 

40. Mihma Shimei vt ien cha, im issuba haksobish 
falaia ya ompatali cha, in tishu tuklo kash hoyot aya hosh 
Kalh a onvt, Achish a im ona tok: micha Shimei vt in tishu 
Bi kash Kalh a ont ai isht vla tok. 

. Atuk o Solomon a im anolit, Shimei vt Chelusalem 
a Ba ivt Kalh a ona tuk osh anonti vlvshke, achi tok. 

42. Mihma miko vt Shimei ya pit hoyo cha, Chihowa 
hochifot anumpa kvllo il onochichit atokolit chi miha li kvt, 
Nitak yvmma kohchvt, kanima ish ayakmvt, chilli pulla chi 
kut ish ithaiyanaslike, chim achi li tok keyu cho? mihma 
chisno vt, Anumpa haklo li ka achukmvshke, is sum achi 
tok. 

43. Yvmohmi hoka nanta katiohmi ho Chihowa hochifot 
anumpa kvllo im ilonochi, micha anumpa atokolit chi miha 
li tuk aiena ka chik iesho tuk oh cho? im achi tok. 

44. Micha miko vt achakalinchit Shimei ya, Nahaksi 
moma chi chukvsh vt ahalaia kvt 'ish ithanvshke, yvmmvt 
aki Lewi ya nana ish kaniohmichi tok ; yvmohmi hoka Chi- 
howa vt nana chi haksi ya chishno chi noshkobo akinli ho 
falvmminchit onocha chi hoke : 

45. Mikma miko Solomon vt holitopakma, Lewi im ai 
ombinili holitompa vt Chihowa para ya kullot hikia na bilia 
hi oke, im achi tok. 

46. Yvmohmi ma miko vt Otoia Tahi Benaiah ya 1 
miha ma, yummvt kohchvt ia cha, onvtola na illi tok: mih- 
ma apehlichika yvt Solomon ibbak' ak o fohkvt kvllot hikia 
tok. l 


CHAPTA III. 


IHMA Solomon vt Echip i miko Feleo ya it- i kanomi 
toba cha, Feleo ushetik a ishi cha, Lewi in tvmaha 
holihta ya isht vla na ahanta na ilap in chuka, micha Chi- 
howa in chuka, micha Chelusalem aholihta apakfoyupa 
aiena ka atahli p tok, 

2. Peh okla hvt achahaka puta ka nan vbit ai isht aiok- 
pvchi beka tok; nitak yumma foka. ik ono kisha Chihowa 
hohchifo ka aboha yvt ik in tobo kisha hatuk oka, 

3. Mihma Solomon vt Chihowa ya holitobli cha, iki Lewi 
vt nanvlhpisa puta ka a nohowa beka tok a anohowa tok: 
yohmi kia achahaka puta ka nan vbit ai pt aiokpvchit na- 
bal a hukmi beka tok. 

4. Micha yvmmak o miko vt nan vbit ai isht aiokpvcha 
chi hosh Kibeon a ona tok; yvmmak osh achahaka holitopa 
hatuk oka: alta ymma na hukmit isht aiokpvchi tahlepa 
spong achufa ho Solomon vt al onochit isht aiokpvchi tok. 

. Kibeon a Solomon vt ninak a holhpokna ma, Chihowa 
T i haiaka tok: micha Chitokaka yvt, Nana chima la sia 
ka is sum asilhhashke, achi tok. 

6. Mihma Solomon vt, Chin tishu Lewi ny ya chi tikba 
ya ajahlit, micha ai vlhpiesvt, micha chukvsh apissalit chiba 
nohowa tuk mak o ish 1 nukhaklo kvt chito tuk oke; micha 
ish i kana chito ilvppa ish im ieshi moma cha, ushi yosh im, | 
ai ombinili holitompa ya ombinili a ish ima tok c o himak 
nitak a yvmohmishke. 

7.: Micha an Chitokaka Chihowa ma! himak a E Lewi 
ya atobbichit chin tishu ha miko ish ikbishke; yohmi kia 
peh vlla sa fehna hoke: kohchvt ihiya, micha ant chuko- 
howa kvt ak ithanoshke. 

8. Micha chin tishu hvt chim okla, okla chito ish atokolit 
ish ishi tok o, apakna kvt holhtinvt taha he keyu ho, al 
ikivna hikivshke. 

9. Yvmohmi hoka chin tishu hvt chim okla ha nan im 
apesa chi ka chukvsh nan ithana ish ima na nana achukma, 
micha nana ik achukmo aiena ka akostininchi lashke: kuta 
hosh chim okla chito yakohmi ka nan im apesa hinla cho? 
achi tok. 

10. Mihma Solomon vt nana ilvppa asilhha tuk anumpa 
ha, Chihowa vt aiokpanchi tok. 

11. Micha Chitokaka yvt, Nana ilvppak o ish asilhha 
cha, nitak falaia chik il asilhho, micha imilayak chito chik il 
asilhho, micha chin tvnvp vthleha im ilhfiopak a chik asilhho 

hatuk osh; amba chukvsh nan ithana nan ai vlhpiesa kak o 
isht ish akostinincha chi kvt ish il asilhha hoka: 

12. Yakeh! chim anumpa pulla tuk mak 0 yvmihchi 
lishke: yakeh! chukvsh hopoyuksa, nan ithana alena ka 
chima lishke; yohmi ho chi tikba aiasha kvt chishno choh- 
mi tok keyu, micha chiakaya kvt chishno chohmi kvt waka- 
yut hikia chi keyu hoke. 

. 13. Micha nana ish asilhha tuk ka, aiena ka chima lish- 
ke, imilayak chito, micha hohchifo holitopa aiena ka chima 
lishke: yohmi ho chi okchayvt ish ahanta nitak moma ka, 
miko nana kia chishno chiyuhmi kvt iksho ka chi hoke. 

14. Micha a hina puta kak o ish aya cha a nan vlhpisa 
puta, micha vm anumpa vlhpisa puta aiena ka ieshit, chiki 
vt anohowa tok mak o, chiyuhmit ish ayakma, nitak. a chi 
falaiachi la chi hoke, im achi tok. 

15. Mihma Solomon vt okcha tok; mihma yakeh! holh- 
pokna hatuk achini tok: atuk osh Chelusalem a vla cha, 
Chihowa nan it im apesa afoyuka itombi holitopa itikba ya 
hikia cha, na hukmit isht aiokpuchi puta onochit im issvt, 
itinanaiyvchi isht aiokpuchi puta im issa mvt, in tishu vhle- 
ha moma ka impvchi tok. 

16. Yohmi ma ohoyo tuklo kvt haui yosh miko ya im 
itonachi cha, itikba hieli tok. 

17. Mihma ohoyo achvfa kash osh, A shahli ma! vno, 
micha ohoyo ilvppa itatuklot aboha achvfa ho il ashwa ho- 
ke; atūk o aboha il ashwa ho vlla eshi li tuk; 

18. Atuk o yakohmi tok, vlla eshi li tuk nitak ont atu- 
china ma, ohoyo ilvppak kia vlla eshi ak inli tuk: mihmvt 
itatuklot il ashwa tuk oke: aboha ya inla kia pi takla anta- 
tuk keyu, e tuklo ak illa hosh aboha ya il ashwa tuk oke. 

19. Atuk o ohoyo ilvppa im vlla vt ninak a illi tuk, 
onvtola hatuk o. 

20. Mihma ninak iklvna ma wakaya cha, chin tishu ohoyo 
hvt nusi hosh itonla ma, svso hvt si apotvt itonla tuk a ishi 
cha, shakba fohki mvt, im vila illi yash -sa shakba fohki tuk 
oke. 

21. Atuk o AE ma vm vlla ya pishichi la chi hosh 


184 T. KUNGS 


— 


wakaya li ma, yakeh! illi tuk atuk: yohmi tuk kia onna- | 
hinli ma achukmalit pisa li ma, yakeh! svso eshi li tuk a 
keyu tuk, achi tok. | 

22. Mihma ohoyo achvfa vt, Keyú, amba okchaya yak . 
osh svso hokma, illi yak osh chiso hoke, achi tok; Mihma - 
ilvppak ash osh, Keyú, amba illi yak osh chiso hokma, ok- 
chaya yak osh svso hoke, achi tok. Yak achit miko itikba ~ 
ya ai anumpohonli tok. 
23. Yohmi ma miko vt, Achvfa kut, Okchaya yak osh 
svso hokma, chiso hvto illi ak oke, achi ma, achvfa vt, Ke- 
yú, amba illi yak osh chiso ak okma, svso hak osh okchaya 
ak oke, achishke, achi tok. 

24. Mihma miko vt, Bvshpo falaia isht oh vm vlá, achi - 
tok. Mihma miko itikba ya bvshpo falaia ya isht im vla tok. 

25. Mihma miko vt, Ulla okchaya ya ish ita hokofit ish 
tuklochi cha, iklvna ka achvfa ya ish imakmvt, achufa ya 
iklvna ka ish imashke, achi tok. | 

26.” Mihma ohoyo vlla im okchaya yash osh, ushi ya chu- 
kush vt o kanvlli hatuk osh miko ya, A shahli ma! vlla 
okchaya ya ish imashke, micha ik kamohmi kia chikbo 
kashke, achi tok: amba achvfa kash osh, Pishno keyu bi- 
kashke, amba peh ita hokofashke, achi tok. 

27. Yohmi ma miko vt afalamichit, Yvmmak o ish imash- 
ke, micha ish bi ná, yummak osh ishki yoka, achi tok. . i 

28. Atuk o Islael moma kvt nan apesa miko vt apesa tuk 
a okla haklo mvt, miko ya i nukshopa tok: Chitokaka im 
ahopoyuksa nukfoyukvt nan apesa ka pisa hokvt. 











CHARPRA- IV. 


IHMA miko Solomon vt Islael moma ka 1 miko tok. 
2. Mihma ilvppa puta kak osh 1 holitompa vhleha 
atok; naholitompa isht vtta Satok ushi Asaliah atok ; 
3. Eliholef micha Ahiah itatuklo kvt holissochi yosh Shi- - 
sha ushi atok; Ahilvt ushi Chehoshafat vt holisso takalichi 
atok.. 

4. Mikma Chehoiata ushi Benaiah vt tvshka chipota peh- 
lichi atok: mikma Satok micha Abiahla itatuklo kvt naholi- 
tompa isht ashwa atok; 

5. Mikma Nahlan ushi Asaliah ak osh nanvlhtoka moma ` 
pehlichi atok: mikma Nahlan ushi Sabul ak osh holitompa 
1 Aay yosh miko 1 kana atok : 

. Mikma Ahisha vt chuka achvfa apesvchi atok: mikma 
E ushi Atonilam vt noshkobo atobbi natoksuli apistikeli 
atok. 
= 7. Mikma Solomon vt nan Soki auah tuklo hosh Islael 
moma ka pehlichi hosh im asha cha, yummak osh miko 
micha in chuka achvfa ya pinak im ahayuchi tok: afummik- 
ma hvshi achvfa aiyuka họ pinak a ahayuchi beka tok, 

8. Ilvppak osh hohchifo hoke; Hu ushi vt nvnih Eflaim 
aa hoyo tok. 

9. Mikma Teka ushi vt Makas, micha Shaal- YA micha 
Belh-shemesh, micha Elon-belh-hanan aiena ka a hoyo tok, 

10. Heset ushi vt Alubolh a ahoyo tok: yg Sokoh, 
micha Hefe yakni moma kvt im aiena tok. 

li. -Abinitab ushi vt To afullota moma ka a hoyo tok: 
yumma tekchi vt. Solomon ushetik Tafalh ak atok. 

12, Abilut ushi Baana vt Taanak, micha Mekitto, micha 
Belh-shean, yummvt Satanah bilika Chesleel nutaka talaia 
kvt moma, Belh-shean vttut ia hosh Abel-meholah Chokne- 
an misha tunnvp talaia ka ona ka a hoyo tok. 

13. Kebe ushi  Lamolh-kileat vtta yvt Manasseh ushi 
Chai in tvmaha puta Kileat ataloha ka; micha Akob afullota 
Bashan talaia, tumaha hochito pokoli hannali hosh aholihta, 
micha holihta okhissa okhowvtkvchi vt asonák lakna yo a 
hoyo tok. 

14. Itto ushi Ahinatab vt eiae ak o a hoyo tok. 

15. Ahimaas vt Naftali ak o a hoyo tok; yvmmvt Solo- 
mon ushetik Basmalh vt tekchi ya chi ho Eh akinli tok. 

16. Hushai ushi Baanah vt Asha, micha Alolh itatuklo 
kak o a hoyo tok. 

17. Paluah ushi Chehoshafat vt Issaka yako a hoyo tok. 

18, Elah ushi Shimei vt Benchamin ak ọ a hoyo tok. 

19. Uli ushi Kebe vt Kileat yakni Amolait okla i miko 
Sihon 1 yakni, micha Bashan į miko Ok į yakni aiena kak ọ 
a hoyo tok: micha yakni pE nanvlhtoka vt yvmmak illa 
hosh ahanta tok. 


20. Mihma Chutah, micha Islael aiena kvt apakna kvt 


shinuk osh okhvta lapalika aiasha kak o chiyuhmi cha, im- 
put nanishkot, nayukpvt aiasha tok. 


21. Mihma Solomon vt apehlichika puta moma okhina 


puta vttut ia hosh, Filistin`okla 1 yakni ona mvt, Echip aivhli | 


ona ho a miko tok; nahvlbina puta isht im ahanla cha, Solo- 


mon vt okchayvt ahanta nitak puta moma ka im antihiya tok. 


22. Mihma Solomon vt nitak achvfa ho 1 pinak vt bota 


tohbi lipihbi vlhpisa pokoli tuchinakma, onush eug so 


vlhpisa pokoli hannali tok, 

23. Wak hobvk ilhpitvt nia pokoli, micha wak hobvk po- 
koli tuklo ho alimpa holihta akochikmvt, chukfvlhpoa tahle- 
pa achvfa, micha lapitta puta, micha issi puta, micha issiko- 
soma holba puta, micha akaka ilhpitvt- nia puta alena ka, 
nitak achvfa ka vbi beka tok. 

24. Im apehlichika yut okhina'ola in Gamba afullota mo- 
ma Tifsah ya vttut ia hosh Assah ya ont vhli cha, okhina ola 
im tvnnvp miko moma ka pehliechi hatuk okvt: micha abi- 
lika fullota moma ka it 1 nanaiya bieka tok. 
25. Mihma Chutah, micha Islael aiena kvt nana im aka- 
niohmi iksho hosh, hatak puta kvt Solomon vt ahanta nitak 
puta moma ka, Tan vttvt ia hosh Bee-sheba ont vhli ka 1 
pakupi nutaka, micha į fik vpi nutaka aiasha tok. 

26. Micha Solomon vt issuba tvnvp itichanulli halvlli ai 
ilhpita vt tahlepa sipokni pokoli ushta, micha issuba ombi- 
nili vt tahlepa sipokni auah tuklo hosh im asha tok. 

27. Mihma nanvlhtoka yomma puta kash osh hvshi ont 
im al vlhpiesa. aiyukalikmvt, miko Solomon a, micha miko 


Solomon im aiimpa ai vla puta ka, pinak im ahayuchi beka 


tok: nan ik im ono kvt iksho tok. 


28. Issuba, micha kamel holba aiena kyt vpa ghi ka bali, 
micha onush vpi aiena ka nanvlhtoka aiasha ka, im vibpisa 


tuk aiyukali kvt isht im ohona beka tok. 

29. Mihma Chitokaka yvt Solomon a hopoyuksa, micha 
i nanithana atampa fehna, micha chukvsh chito kut okhvta 
| Japalika shinuk aiasha kak o chohmi ho ima tok: 

30. Mihma Solomon hopoyuksa kvt hvshi akochaka in 
chipot vhleha moma KU micha Echip NA 
moma ka i shahli tok. 

31. Hopoyuksa kyt AE moma ka 1 shanli tok okvt: 
Eslahait Ehlan, micha Heman, micha Chalkol, micha Tata, 
Mahol ushi vhleha ha i shahli tok: micha holitopvt oklushi 
moma fullota im annohowa tok. 

32. Micha namiha tahlepa sipokni tuchina anumpohonli 
tok; mikmvt im ilhtaloak vt tahlepa sipokni achvfa cha 
tahlapi tok. 

33. Micha iti puta isht anumpuli kvt, chuahla vt Lebanon 
4 a hikia ka ai isht iakmvt, hissop vt tuli holihta ai offot 
atuya ka ont vhlichi tok: micha nampoa puta, micha hushi 
puta, micha nana balahanli puta, micha nvni puta aiena ka 
isht anumpohonli tok. 

34. Mihma okla moma ka a minti kvt Solomon hopoyuksa 
ka haponakla chi hosh yakni paknaka miko puta kvt hopo- 
yuksa ka haklo puta ka a minti kvt vla tok. 


SOCH ALA T. 


OHMI ma Taia i miko Hilam vt in tishu vhleha ha 

Solomon a i pila tok: (iki ya atobbichit yvmmak o 
nan ahvmmit miko okla atokoli tuk a haklo tuk okvt:) 
Hilam vt Lewi ya holitobli bilia chatuk okvt. 

2. Mihma Solomon vt Hilam a anumpa i pila cha, 

3. Aki Lewi vt tvnvp vt aiashvt apakfoyupa bieka kak ọ, 
Chihowa vt iyi i nutaka ik ashacho kisha ma, in Chitokaka 
Chihowa hohchifo pulla ka chuka im ikba he keyu tok a, 
ish ithanvshke. Í Í 

4. Yohmi tok kia himak ano an Chitokaka Chihowa vt 
afoha a fullota moma vma na, tvnvp nana kia micha nana ik 
achukmo kia ikshoshke. 

5. Yohmi ka yakeh! aki Lewi ya Chihowa vt im anum- ; 


pulit, Chi atobbichit chiso chim ai ombinili holitompa om- 


binilichi la chi kak osh, sa hohchifo ha chuka im ikba hi oke, 


achi tuk mak o, an Chitokaka Chihowa ya hohchifo ha chuka 
im ikbi ka vm anukfilushke. i E 
6. Yvmohmi hoka himak a ish im apesa na, Lebanon a 


chuahla ya an tuhlashke; mikma an tishu vhleha hvt chin | 


tishu vhleha ha apehvt aya chi hoke: chin tishu vhleha 


toksvli ka kaniohmi ho ish apesakmá, moma chishno yak o 
chima lashke: pi takla ya Sitonian vhleha ha chohmit iti 


tvhli imponna kvt iksho ka ish ithana hokvt, achi tok. 


T. Atuk o yakohmi tok, Hilam vt Solomon im anumpa | 
ha haklo mvt, nayukpa fehna cha, Chihowa vt okla chito į 
iluppa pehliecha chi ho, Lewi ya ushi nonoy a ima tuk | 


vt, himak nitak a holitopashke. 


8. Micha Hilam vt Solomon a anumpa pit i pilvt, Nana 
ahnit et is sam pila tuk a anukfillit pihisa lishke: iti chuah- 
la, micha iti shakolo holba nana ish ahni miji moma ka 


yumihchi la chi hoke. 
9. An tishu vhleha hvt Lebanon a ai ishit okta Ha GHA 


onakma, okhvta okuchit okpalalichit kanima yo ish apesak- 
ma, ont a kohcha he apesa likma, ish ishashke; micha an | 
chuka achvfa pinak ish: im ahayucha he ahni li ka, ish | 


yvmihcha chi hoke, achi tok. 


10. Yohmi ho ahni tuk mak o, Hilam vt Te. a iti. 


chuahla, micha iti shakolo holba ya ima tok. 


11. Mihma Solomon vt Hilam a in chuka achufa vt vpa | 
chi ka onush vlhpisa tahlepa sipokni pokoli tuklo, micha | 


bila kashofa vlhpisa pokoli tuklo ho ima tok: yakohmit 
Solomon vt Hilam a afummikma ihima tok. 


12. Mihma achi tok mak osh, Chihowa vt Solomon a ho- 
poyuksa ya ima tok : mihma Hilam micha Solomon vt it i | 
nanaiyvt ahashwa tok: mihma tuklo kvt anumpa : al itibai | 


achvfa it im apesvt okla tok. 
13. Mihma Solomon miko vt Islael moma ka nan atokoli 


isht ahanta tok; mihma vlhtoka kvt hatak tahlepa sipokni | 


pokoli tuchina tok. 

14. Micha ai itiakaiya ho hushi achvfakma, Lebanon a 
katak tahlepa sipokni pokoli ho pila beka tok; hvshi achvfa 
ho Lebanon a mayakmvt, hvshi tuklo ho ilap in chuka asha 
beka tok: mihma Atonilam ak osh vlhtoka yash Pe 
beka tok. 

15. Mihma Solomon vt nvnih foka ya nan sholi vt aile: 
pa sipokni pokoli untuklokma, iti tvhli vt tahlepa sipokni 
pokoli untuchina hosh im asha tok. 

16. Solomon i nan vlhtoka vhleha 1 shabli puta natoksvli 
yash apistikeli vhleha hvt ashakma, okla toksvli apistikeli vt 
tahlepa sipokni tuchina cha, tahlepa tuchina tok. 

17. Mihma miko vt apesa na, tvli hochito, micha tvli ho- 
litopa puta, micha tuli tuhla aboha in tola bohla chi kut 
isht vla tok. 

18.. Mihma Solomon chuka im ikbi vhleha, micha Hilam 
chuka im ikbi vhleha aiena kvt tuli itilauechi atuk vt tvhli 
tok; yohmi ho aboha ikba chi kvt iti micha tuli aiena ka 
atahli tok. 


CHAPTA VI. 


TUK o yakohmi tok, Islael vt Echip yakni ya a kohchvt 
minti tok a, afummi tahlepa ushta, micha pokoli untu- 
china, micha Solomon vt Islael a i miko tok a afummi ont 

ai ushta, Sif hvshi, yummvt hvshi atukla ho Chihowa i in - 

chuka ikbit isht ia tok. 

2. Mihma chuka Solomon vt Chihowa ya im ikbi kvt, 
falaia kvt kubit pokoli hannalikma, auata kot kubit pokoli 
tuklokma, chaha kvt kubit pokoli tuchina tok. 

3. Mikma aholitopa aboha. itikba ya hoshontika yvt hikia 
hosh, falaia kvt kubit pokoli tuklo cha, aboha yash auata kak 
inli chohmi mvt, auata kut aboha itikba ya kubit pokoli tok. 

4. Micha aboha ya okhissushi atohwikeli ik auato puta 
ka ikbi tok. 

5. Micha aboha tuli itubana ya vba potulhpo puta ka 
tikelichit apakfoblichit ikbi tok; aboha tuli itubana aholito- 
pa, micha aholitopa moma i shahli aiena ka kocha yak o 

tikelichit apakfoblichit ikbi tok: micha vba manao in tola 
puta apakfoblichit kahpuli tok. 


6. Uba potvlhpo aka fehna kut auata kvt, kubit a 


ma iklvnna vt auata kvt kubit hannalikma, ont atuchina kvt 
kubit untuklo tok: aboha tvli itvbana kocha ya, ai o kaha 
chi ka anukaka pit kanvllichit apakfoyubli ho, iti potulhpo 
intola puta kvt- aboha tuli itubana ik shamullo ka chin tok. 


7. Mihma aboha yvt toba takla ma, tuli ya isht-ik lo kisha 
ho, vihtaha tuk o isht ikbi tok: yohmi ho chofak isht aho- | 
nvhli, micha iskifa, micha tuli nana ishit toksvli nana kia | 


aboha yvt toba takla ma ik haklo tok. 


8. Uba potvlhpo iklvna ya achukowa okhissa vt aboha 


im ishtimpak imma in tvnnvp ak o hikia tok: micha apak- 
fokvchit atuya oiya hosh vba potvlhpo iklvna ya ont chu- 
kowa cha, iklvna yash a kohcha mvt, ont atuchina ka siput 
ont chukowa tok. 

9. Yohmi hosh chuka yash. ikbit tahli tok; micha chuka 
yash chuahla in tola puta, micha chuahla busha aiena ho 
ishit homo tok. 

10. Yohmi mvt aboha tuli itvbana moma ka vba potulhpo 
puta chaha kvt kubit tahlapi ho tikelichit ikbi tok: micha 
chuahla in tola hosh aboha itvbana o kaha ho on taloha tok. 


11. Mihma Chihowa im anumpa hvt Solomon a im vla | 


myt, 

12. Chuka ikbit isht ish ahanta ilvppak okvno, 2 nanvih- ; 


pisa puta ish a nchowa cha, a nan ai isht apesa puta kako 
ish yvmihinchi cha, vm anumpa vlhpisa moma ka ish ieshit 
ish a nohowakma, yvmohmikma chiki Lewi ya im achi li 
tok, vm anumpa ha chim ai ahlichi la hi oke. 

13. Mikmvt Islael im vlla vhleha takla ahanta likmvt, vm 
okla Islael a kanchi la he keyu hoke, achi tok. 

14. Yvmohmit Solomon vt chuka yash ikbit tahli tok. 

15. Mihmvt aboha anukaka ya chuahla iti yo isht ikbi 
tok; chuka anukaka ya iti potvlhpo vttvt ia hosh aboha 
ishit holmo itvbana ont vhli ka isht ikbi tok; micha anuka- 
ka ya iti yo lapalichi mvt, aboha potvlhpo ya shakolo holba 
busha yo patali tok. 

16. Mihmvt aboha vhli vttut ia hosh kubit pokoli tuklo 
iho ont vhli, micha iti potvlhpo vttvt ia hosh vba potulhpo 
iont vhli ho chuahla busha yo lapalichi tok; ila anukaka yo 
'Chihowa ai ili haiakahanchi aholitopa moma i shahli ya chi 
ika ikbi tok. 

17. Mihma yvmmak ash itikba hikia kvt aboha, yvmmvt 

aholitopa aboha yvt falaia; kvt kubit pokoli.ushta tok. 

18. Mihma aboha anukaka chuahla ya chakonlichit loh-- 
bobochit napakanli bokanli puta ka hobachit ikbi tok; chu- 

ahla bieka tok; tuli vt haiaka kvt iksho tok. 

19. Micha aboha anukaka yak o Chihowa nan itim apesa 

afoyuka itombi holitopa ya talala chi hosh, aholitopa moma 
i shahli ya atahli tok. 

20. Mihma aholitopa moma 1 haini itikba vt falaia kvt 
kubit pokoli tuklokma, auata kvt kubit pokoli tuklokma, 
chaha kvt kubit pokoli tuklo tok; mihma tvli holisso bano 
ho lapalichit taiyahli tok: micha alta vt chuahla yosh toba 
ya yvmihchi hosh lapalichit taiyahli tok. 

21. Yohmi mvt Solomon vt aboha anukaka ya tuli holis- 
so lakna bano ho lapalichit taiyahli tok: micha aholitopa 
moma i shahli itikba ya tuli holisso lakna ititakuli puta kak 
o isht oktvbli tok; micha tuli holisso lakna yo. lapalichit 
taiyahli tok. 

22, Micha aboha moma ka tuli holisso a yo lapalichit 
taiyahli tok; micha aboha moma ka yvmihchit taiyahli tok : 
micha alta aholitopa moma 1 shahli bilika hikia ka momin- 

chit tuli holisso lakna yo lapalichit taiyahli tok. 

23. Micha aholitopa moma i shahli anukaka ya, alif iti 
yosh chelubim tuklo toba hosh, chaha kvt kubit pokoli bika 
ho A tok. i 
| . Micha TARY a sanahchi achufa kvt kubit tahla- 
YAA chelubim a sanahchi achvfa vt kubit tahlapi tok: 
sanahchi achufa ka ont wishakchi fehna vttvt ia hosh, sa- 
nahchi achufa ya ont wisoakohi fehna ona kvt kubit pokoli 
tok. 

. 25. Mikma chelubim KA yvt kubit pokoli tok: chelu- 

bim itatuklo kvt vlhpisa, micha chito aiena kvt achvfa tok. 

26. Chelubim achufa chaha kvt kubit pokolikma, chelu- 
bim achvfa ak kia yohmi akinli tok. 

27. Micha chelubim ash aboha anukaka ai iklvna yak o 
hilechi tok: mihma chelubim a sanahchi yash okla asha- 
tvblichi ma, achufa ka sanahchi vt aboha in tunnvp achvfa 
ka ont tikeli ma, chelubim achvfa sanahchi vt aboha in tvn- 
nvp achufa ya ont tikeli tok: micha sanahchi vt aboha 
iklvnna ya ai iti tikeli tok. 

28. Micha chelubim ash. tuli holisso lakna ya lapalichit | 
taiyahli tok. Wi 

29. Micha aboha okhowata ka puta moma anukaka, mi- 
cha kocha alena ka chakonlichit chelubim puta, micha pam | 
iti puta, micha napakanli bokanli puta chakowvt holba- puta | 
ka ikbi tok. 

30. Micha aboha potvlhpo ya anukaka, micha oih ale- 
na ka tuli holisso lakna yo lapalichit taiyahli tok. 

31. Micha aholitopa moma i shahli achukowa isht okshi- 
lita ya, alif iti yo ikbi tok; mikma okhissa tahlalaka lapali, 
micha paknaka onvtola aiena kvt aboha okhowataka kashapa | 
ishit tahlapi tok. E 

32. Micha isht okshilita tuklo kvt alif iti yosh toba tok; 
micha chakonlichit chelubim puta, micha pam iti puta, mi- ; 
cha napakanli bokanli puta, chakowvt holba ikbi mvt, tuli 
holisso lakna yo lapalichit taiyahli tok; micha chelubim | 
puta, micha pam iti puta ka tuli holisso lakna yo lapalichit | 

taiyahli tok. | 

83. Micha aholitapa aboha okhissa tahlalaka lapali puta ` 
kvt alif iti yo ikbi tok, auata kvt aboha okhowataka kashapa 
al a tak. | 
. Mikma isht ochik tuklo kash osh shakolo holba | 
Mi topa tok: isht okshilita achvfa kvt pohla tuklo yokma, | 
isht okshilita achvfa vt pohla tuklo tok. 

35. Micha chakonlichit chelubim puta, micha pam iti pu- | 
ta, micha napakanli bokanli puta hobachit ikbi tok; micha 
achakowa tuli holisso lakna yvt itifohka achukma ho lapali- 
chit taiyahli tok. | 

36. Micha anukaka wanuta holihta ya tuli tvhla iti onvto- | 

la tuchina hosh fullota ma, chuahla yosh onvtolvt fullota 
ho ikbi tok. 

37. Afummi ont ai ushta hvshi Sif ak o, Chihowa in 
chuka in tola ya bohli tok. 

38. Atuk osh afummi ont isht auah achvfa hvshi Bul, 
yummvt hvshi ont isht untuchina ho chuka, micha ai imila- 
yak puta kvt ont tahvt hlopulli tok. Yohmi hosh afummi 
untuklo ho ikbit isht ahanta tok. 

MBA Solomon vt in chuka akinli ka ikbi kvt afummi 
auah tuchina ho isht ahantvt tahli tok. a- 

2. Lebanon yakni halaka aboha ak kia ikbi tok; falaia 
kvt kubit tahlepa achvfa ma, micha auata kvt kubit pokoli 
tahlapi tok, micha chaha kvt kubit pokoli tuchina tok; 
chuahla tonik puta ai itiakaiya hosh ushtakma, okhowatkv- 
chi chuahla yosh tonik puta kash o kaha ho on talali tok. 

3. Mihma okhowatkvchi tonik pokoli ushta akucha tahla- 
pi ai itiakaiya achufa ka auah tahlapit ia ho, o kaha apt chu- 
ahla busha yo isht ompoholmo tok. 

4. Mikma okhissushi puta kvt ai itiakaiya yut tuchina 
tok; micha atohwikeli vt atohwikeli ya itichapa cha, ai itia- 
kaiya yvt tuchina tok. 

5. Mikma okhissa puta, micha tonik moma kvt okhissu- 
shi puta ka it apissali; micha ai itiakaiya yvt tuchina hosh 
atohwikeli vt atohwikeli ya it ichapa tok. 

6; Micha hoshontika ya tonik puta on talaia ho ikbi tok, 
falaia kvt kubit pokoli tahlapi ma, auata kvt kubit pokoli 
tuchina tok; mihma hoshontika yvt itikba yak o talaia tok; 
mikma tonik inla puta, micha iti okhowata sukko alena kvt 
itikba atok. 

7. Yohmi mvt nana al apesa chi hosh miko im ai ombi- 
nili holitompa atalaia hoshontika ikbit, nana ai apesa hoshon- 
tika ikbi tok: mihma iti potulhpo vttvt ia hosh vba po- 
tulhpo ona ka chuahla yosh isht ompoholmo tok. 

N 

8. Micha hoshontika yash anukaka aboha ai vita vt wa- | 
nvta inla vt im atalaia hosh toba kvt yvmmak inli chohmi | 
tok. Solomon vt tekchi yachi ho Feleo ushetik a ishi tok 
vt, hoshontika ilvppak inli chohmi ho ikbi tok. 

9. Ilvppa puta kvt tuli tuhla vlhpisa chohmi anukaka, 
micha kocha aiena ishit bvsha ishit bvsha yosh, holitopa ba- 
no hosh intola vttvt ia hosh paknaka mahayvt ont vhli tok; 
micha yohmit mabaya hosh wanuta chito pilla kocha yvt | 
yohmi tok. 

10. Mikma intola vt tuli holitopa tuli hochito atok; tuli 
kubit pokoli, micha tvli kubit untuchina tok. 

11. Mikma vba vt tvli holitopa, tvli tvhla vlhpisa chohmi, 
micha chuahla aiena atok. 

12. Mikma wanuta chito vt apakfoyupa kvt tuli tvhla ai 
itionvtola vt tuchinakma, chuahla yosh itiakaiyvt fullota, | 
Chihowa in chuka 1 wanuta anukaka fehna, micha chuka 
1 hoshontika itatuklo kvt yvmohmi tok. 

13. Mihma miko Solomon vt Hilam a pit hoyot Taia ya 
ont ai isht vla tok. 

14. Yvmmvt Naftali apehlichika ai achvfa yosh choyo | 
vlhtakla ushi yo iki vt Taia hatak o asonak lakra pilisa atok ; 
micha hopoyuksvt nan ithana fehna cha, asonak lakna pili- 
sa puta ka imponna tok. Mihmvt miko Solomon a im vla 
cha, na toksvli moma ka im atahli tok. 

15. Asonak lakna tonik tuklo, chaha kvt kubit auahtu- 
china bika ho ikbi tok: micha ponola isht vlhpisa kubit wg 
tuklo hosh apakfopa bika tok. 

16. Micha tonik tuklo kash pakna on taloha chi ka, aso- 
nak lakna bilelit akmochit noshkobo tuklo ikbi tok: nosh- 
kobo achvfa kvt chaha kvt kubit tahlapi ma, Gaa 
achvfa vt kubit tahlapi tok. 

17. Micha nan okshichanlit tunna, micha nan ititakuli 
itupana yo noshkobo vt tonik tuklo kash on taloha yash im 
ikbi tok: noshkobo achufa ya untuklo ma, noshkobo achvfa 
ya untuklo ho ikbi tok. | 

18. Micha tonik tuklo kash ikbi mvt, pomeklanat puta 
al itiakaiya vt tuklo ho nan okshichanlit tunna achvfa yash 

on takohlichit apakfoblit tonik paknaka on talaia noshkobo 
ha ompohomo tok, micha noshkobo achvfa ya yvmihchi tok. 

19. Micha tonik tuklo kash on taloha noshkobo yą lili 
holbvt inchuwa kubit. ushta hosh tobvt hoshontika yash 
itikba hiohmaya tok. 

20. Micha tonik tuklo kash on aaf noshkobo kibikshi 
bilika, nan okshichanlit tvnna vba pilla ha pomeklanat vt 
atakohli akinli tok: micha noshkobo achvfa ya pomeklanat 
tahlepa tuklo hosh ai itiakaiya tuklo kvt takohli hosh apak- 
foyupa tok. s 

21. Micha tonik tuklo kash aholitopa aboha yash hoshon- 
tika yak o hionlichi tok; micha ishtimpak imma ya tonik a 
hilechi mvt Chachin hochifo tok; micha vlhfvbek imma ya 
tonik a hilechi mvt, Boas hochifo tok. 

22. Mihma tonik wishakchi lili holbvt inchuwa yosh aia- 
sha tok; yohmi ho tonik isht vtta tuk vt vlhtaiyaha tok. 

23. Micha bilelit akmochit okhvta ikbi ma, itivlbi in 
tvnnvp vttvt ia hosh in tvnnvp ona kvt kubit pokoli tok: 
chunaha kvt yohmi bat fullota mvt, chaha kvt kubit tahlapi 
tok:: micha ponola isht: vihpisa kubit pokoli tuchina hosh 
apakfoyupa tok. 

24. Micha itivlbi nuta ya lohbovchi vt kubit achufakma 
pokolit ia hosh okhvta hash apakfoyupa tok: bilvt akmo 
ma, lohbovchi ai itiakaiya vt tuklo hosh bilvt akmo tok. 

25. Wak auah tuklo ho ontalaia tok, tuchina kvt falummi 
pilla pit hopokoyot hieli ma, tuchina kvt hvshi ai okatula 
pilla pit hopokoyot hieli ma, tuchina kvt okamahli pilla pit 
hopokoyot hieli ma, tuchina kvt hvshi akochaka pilla pit 
hopokoyot hieli tok: mihma okhvta ash osh on talaia ma, 
im ashaka puta kvt nutaka pit hiohli bieka tok. 

26. Mihma sukko kvt ibbak putha achvfa mvt, itivlbi vt 
isht ishko toba kak o chohmi cha, lili pakanli holba isht in- 
chuwvt taiyaha tok: balh tahlepa tuklo hosh vlhto tok. 

27. Mihma asonak lakna aiontalaia pokoli ho ikbi tok: 
aiontalaia achvfa kvt falaia kvt kubit ushta cha, potha kot 
kubit ushta mvt, chaha kvt kubit tuchina tok. 

28. Micha aiontaloha ha vlhtaha kvt yakohmi tok ; apatvs- 

2 

sa puta kvt asha tok; micha apatvssa puta kvt achaha i 
shahlit apakfopa puta ka itintakla atok. 

29. Mihma apatvssa puta achaha i shahlit apakfoyupa 
ititakla ya koi hochito, micha wak, micha chelubim puta 
holba aiena kvt ai inchuwa tok; micha achaha i shahlit 
apakfoyupa paknaka ya yvmohmi tok: mikma koi hochito, 
micha wak a nuta ya nan itvpana holbvt ai inchuwa tok. 

30. Mihma ai ontalaia puta kvt asonak lakna chvnaha 
ushta, micha okhowata asonak lakna aiena hosh im asha 
tok; micha chukbi ushta kvt okhowata abikeli vt im asha 
tok: micha ampmahaia chito nuta ya okhowatvt abikeli 
bilvt, akmo vt nan itvpana holbvt ai in chuwa aiyukali ka 
apotovt hiohmaya tok. 

31. Micha itih hvt noshkobo yash anukaka, micha vba 
pilla kubit achvfa tok: yohmi kia itih hvt ampmahaia chito 
vlhtaha kak inli chohmit chunaha cha, kubit achvfa, micha 
kubit iklvna tok: micha itih kocha apatvssa puta ka nahol- 
but ai inchuwa mvt, bolukta cha, ik chvnaho tok. 

32. Micha apatvssa puta nuta ya chvnaha hvt ushta 
tok; mikma chvnaha im okhowata vt ai ontalaia yak o sha- 
muli tok; micha chunaha hvt chaha kvt kubit achufa cha, 
kubit iklvna tok. 

33. Micha chvnaha vihtaha kvt tunvp iti chanvlli vlhtaha 
kak inli chohmi tok; im okhowatkuchi, micha chukvsh pu- 
ta, micha achushkuchi puta kvt bilvt akmo hatok. 

34. Aiontalaia achvfa chukbi ushta ka okhowata abikeli 
ushta kvt asha tok; okhowata abikeli puta kvt aiontalaia 
fehna akinli tok. 

35. Micha ajontalaia paknaka ya chvnahvt fullota kubit 
iklvnna kvt hikia tok; micha aiontalaia paknaka, micha 
achaha 1 shahlit apakfopa puta, micha apatussa puta aiena 
kvt yvmmak inli tok. 

36. Achaha i shahlit apakfopa puta, micha apatvssa Tia 
aiena inchunlit chelubim puta, koi hochito, micha pam iti 
puta aiena, chito kvt ai vlhpesa aiyukali, micha nan itvpana 
holbvt ai inchuwa aiena ka takalichit apakfobli tok. 

37. Ilvppa chohmi bano ho aiontalaia pokoli ka ikbi tok ; 

moma kvt ai akmo achvfa bieka, vlhpisa achvfa, micha chito 
kvt itilaui achvfa tok. 

38. Yohmi mvt asonak lakna yo ampmahaia chito pokoli 
ho ikbi tok: ampmahaia chito achvfa ka balh pokoli ushta 
hosh vlhto tok: micha ampmahaia chito vt kubit ushta bie- 
ka tok; micha ai ontalaia pokoli kash ampmahaia chito 
achvfa hosh ontalaia bieka tok. 

39. Micha aiontalaia tahlapi ka aboha yash ishtimpak 
imma in tunvp ak o hiohlechi mvt, aboha yash vlhfvbek 
imma in tunnvp ak o hiohlichi tok: micha okhvta yash abo- 
ha ishtimpak imma in tunnvp hvshi akochaka pilla, okamahli 
ichapaka yak o talali tok. 

40. Mihma Hilam ash osh ampmahaia hochito puta, 
micha hituk chubbi ishit peha puta, micha ampmahaia puta 
aiena ka ikbi tok: yohmi hosh Hilam ash osh Chihowa in 
chuka ahalaia ka Solomon a im ikbit isht ahanta tuk vt ont 
tahli tok. : 

41. Yohmi kvt tonik tuklo kash, micha noshkobo tibikshi 
tuklo tonik paknaka on taloha, micha noshkobo tibikshi 
tuklo tonik tuklo kash on taloha ka ompohoma chi ho nan 
okshichanlit tunna tuklo kash ; 

42. Micha pomeklanat tahlepa ushta hosh nan okshichan- 
lit tunna tuklo a takohla chi, yummvt noshkobo tibikshi 
tuklo tonik tuklo kash on taloha ka ont ompohoma chi ho, 
pomeklanat ai itiakaiya tuklo hosh nan okshichanlit tunna 
achufa ka a takohla chi hatok. 

43. Micha ai ontalaia pokoli, micha ampmahaia chito po- 
koli kash osh aiontalaia puta kash on taloha ; 

44. Okhvta achvfa kash, micha wak auah tuklo okhuta 
nuta hieli ; 

45. Micha shuti puta, micha nan ishit peha puta, micha 
ampmahaia puta aiena ka ikbit tahli tok: micha nan aivlhto 
ilvppa puta Chihowa in chuka ahalaia ka Hilam ash osh 
miko Solomon a im ikbi tuk vt asònak lakna shohkauali 
bieka tok. 

46. Chatan yakni patali Sukkolh, micha Sahlan ititakla 
lukfi aiasha yak o, miko vt a bilelit ai akmochi tok. 

47. Mihmvt laua kvt atampa fehna hatuk o, nan aivlhto 
puta ka Solomon vt ik wekecho tok: micha asonak lakna 
weki ka ik akostinincho tok. 

48. Mihma Solomon vt nan aivlhto moma Chihowa in 
chuka ahalaia puta ka ikbit tahli tok: tuli holisso lakna alta, 
micha aiimpa tuli holisso lakna pvska otvni ai on taloha, 

49. Micha pvla ai o hikia vt tuli holisso lakna bano, aho- 
litopa moma 1 shahli itikba tahlapi kvt ishtimpak imma in 
tunnvp a hielikma, tahlapi kvt vlhfvbek imma in tvnnvp a 


hieli tok: mihmvt napakanli puta, micha pula bila aivlhto 


puta, micha tuli holisso lakna tobaksi kiseli puta, 

50. Micha ampo puta, micha pvla ishit tvptuli puta, mi- 
cha ampmahaia puta, micha ishtimpa puta, micha nabalama 
ahukmi puta aiena kvt tuli holisso lakna bano; micha anu- 
kaka aboha aholitopa moma 1 shahli, micha aholitopa aboha, 
yummuvt tempel aiena okhissa puta atakali puta aiena tuli 
holisso lakna yo ikbi tok. 

51. Yvmohmi hosh miko Solomon vt Chihowa in chuka 
ahalaia ka ikbi tuk vt atahli tok. Micha Solomon vt iki 
Lewi vt Chihowa ya nana 1 hullochi tok tuli huta, micha 
tuli holisso lakna, micha nan aivihto puta aiena ka isht vlvt, 
Chihowa in chuka nana holitopa ibafohkit ashachi tok. 


CHAPTA VIII. 


OHMI ma Solomon vt Islael im asvnonchi vhleha, mi- 

cha apehlichi puta 1 noshkoboka vhleha moma, Islael 

im vlla vhleha iki vhleha holitompa vhleha ha hoyot, miko 

Solomon vt Chelusalem a anta tuk o, im ai itvnahli tok; 

yohmi kvt Chihowa nan it im apesa afoyuka itombi holitopa 

ya Lewi in tvmaha holihta, yummvt Saion a a kohchit isht 
E: chi hatok. 

. Mihma Islael hatak vhleha moma kvt impvchi hullo 
Ei Ehlanim, yvommvt hvshi isht KUL AT ka Solomon miko 
YA im itunaha tok. 

. Mihma Islael im asvnonchi uhleha moma kvt ona ma, 

naholitompa isht asha vhleha hvt itombi holitopa ya sholi 
tok. 

4. Micha Chihowa im itombi holitopa, micha okla moma 
in tabenakel, micha nan aivlhto hullo puta alena tabenakel 
aiasha tuk, yumma puta ka naholitompa isht asha vhleha, 
micha Lefait vhleha aiena kvt isht vla tok. 

5. Mihma miko Solomon, micha Islael okla moma kvt 
itombi holitopa itikba ya ai im itvnahvt apehvt asha tuk ale- 
na kvt chukfvlhpoa, micha wak aiena ka vbit isht alokpa- 
hanchi ka, apakna kvt annoa he bau micha holhtina he 
keyusto kiwi 

6. Mihma naholitompa isht asha vhleha hut Chihowa nan 
it im apesa afoyuka itombi holitopa ya atalaia, Chihowa ali 
ile haiakvchi aholitopa moma 1 shahli ya isht onvt, chelubim 
tuklo kash'1 sanahchi nuta ya talali tok. 

7. Chelubim tuklo kvt 1 sanahcehi tuklo ka itombi holito- 
pa atalaia paknaka ya ashatvblichi cha, chelubim tuklo kvt 
itombi holitopa, micha isht itibasholi tuklo “ka paknaka ya 

ompohomo tok. ` 

8. Micha isht itibasholi tuklo kash okla shufi na, isht iti- 
basholi tuklo 1 noshkobo hvt itombi holitopa ya a takohma- 
ya kvt, Chihowa ai ile haiakvchi aholitopa moma 1 shahli 
itikba aholitopa ya halaka tok; micha kocha ik a peso 
tok: micha yvmmak ọ alasha na himak nitak a ant vhli 
hoke. 

9. Micha itombi holitopa ya nana hosh foka tok keyu, 
amba tuli patvssa tuklo ak illa tok, yummak oka Islael im 
vila vhleha hvt Echip yakni ya kohcha ma, Chihowa vt it 
im apesa na Holeb asha ma, Moses vt a fohki tok. 

10. Atuk o yakohmi tok, naholitompa isht asha vhleha 
hvt aholitopa ya kohcha ma, Chiba way in chuka ya hoshonti 
kvt alota tok. 

11. Yohmi ma naholitompa isht asha vhleha hut hoshon- 
ti pulla kak o, hielit nan isht asha he keyu tok: Chihowa 
im aholitopa yvt Chihowa in chuka ya alota tok oka. 

12. Yohmi ma Solomon vt anumpulit, Chihowa vt, 
Okhlili sukko ho ahanta he, miha tok.. 

13. Ish ai ahanta he chuka, atalaia ,achufa ish ai ahanta 
na bilia he, chim ikbi li pulla tuk oke, achi tok. 


14. Mihmvt miko vt nashuka ya filimmi mvt, Islael okla | 


moma ka anumpa yukpali onochi tok: (mihma Islael okla 
moma kvt wakayvt hieli tok.) 

15. Micha, Islael in Chitokaka Chihowa vt aki Lewi ya 
itih ha isht im anumpohonlit, micha ibbak a isht aiablichit 
ahanchi mvt, 

16. Um okla Islael a pehliechit Echip a a kohchi li tok, 
nitak yvmma itintakla ka chuka vm ikbi na, sa hohchifo hvt 
a foyuka chi ka, Islael apehlichi moma ka tvmaha holihta 
kanima kia ak atokoloshke ; yohmi kia Lewi ak osh vm okla 
Islael a pehliecha chi ho atokoli li tok oke, ahanchi tok vt 
holitopashke. s 

17. Atuk o aki Lewi vt Islael in Chitokaka Chihowa hoh- 
chifo ha chuka im ikba chi kvt chukvsh a anukfoyuka tok. 

18. Mihma Chihowa vt aki Lewi ya, Sa hohchifo ha chu- 
ka is sum ikba chi kvt, chi chukvsh a anukfoyuka tuk oke ; 
chi chukvsh a anukfoyuka hoka, vlhpesa ho ish yvmohmi 
tuk oke. 

19. Yohmi kia chishno vt chuka yash ish ikba he keyu : 
amba chiso hvt chikfoka ya a kohcha chi kak osh, yvmmak 
osh sa hohchifo ha chuka vm ikba chi hoke, im ahanchi tok. 

20. Atuk osh Chihowa vt im anumpa ha anumpohonli 
tok vt ont aiahlichishke : micha aki Lewi ya vlhtobvt wakaya 
lishke, micha Islael im ai ombinili holitompa ya Chihowa vt 
miha tok mak o ombinili lishke; micha Islael in Chitokaka 
Chihowa hohchifo ha chuka im ikbi lishke. 

21. Micha piki vhleha ha Echip yakni ya a pehlichit koh- 
chi mvt, Chihowa vt nan it im apesa tok afoyuka itombi 
holitopa atalala chi ka ai ikbi lishke, achi tok. 

22. Mihmvt, Islael okla moma kvt pisa ho, Solomon vt 
Chihowa im alta i tikba ya hikia cha, ibbak a ashatublichit 
vba pit wieli tok : 

23. Micha, Islael in Chitokaka Chihowa ma! chin tishu 
vhleha hvt chukvsh ai okluhvt chi tikba a nohowa hokvno 
nan it im apesa, micha nan i nukhaklo aiena aiahlichi chia 

hoke, vba shutik, micha nutaka yakni ya chitokaka chishno 
chohmi kvt iksho hoke. 

24. Chishno ak osh chin tishu Lewi aki ya nana ish im 
issa tok vt ish ai ahlichishke: micha chitih ha isht ish anum- 
puli tok vt chibbak a isht ish ai ahlichi na himak nitak ak 
kia yumohmishke. 

25. Yvmohmi hoka himak a Islael in Chitokaka Chihowa 
ma! chin tishu aki Lewi ya ish im issvt, Sa tikba Islael im 
ai ombinili holitompa ya om binila chi kvt ik chim iksho ka 
chi keyu hoke: peh itunowa kvt ahah! ahni cha, sa tikba 
ish a nohowa tok chohmit chim vlla vhleha hvt sa tikba ish 
ai itvnohowa hokma, ish ahanchi tok vt himak a ish ai ahli- 
chashke. 

26. Yohmi ka Islael in Chitokaka miM himak a chim 
anumpa ha chin tishu Lewi aki ya ish im anumpuli tok vt 
ai ahlashke, chim asilhha lishke. 

27. Xohmi kia Chitokaka yvt yakni ya ahanta hinla mvhli 
cho? Yakeh! shutik ont aivhli iksho, micha vba yakni pu- 
ta moma 1 shutik ont ai vhli iksho hoh kia chiesha he ke- 
yushke; aboha ikbi li tuk ilvppak okak heto nanta isht 
ahoba he keyushke. 

28. Yohmi kia chin tishu hvt anumpa ilbvsha anumpo- 
honli ka, micha a nukhaklokbano ahnit, chim asihihla ka ish 
aiokpanchi cha, himak nitak a chin tishu hvt chi tikba chi 
pahayvt, anumpa ilbvsha anumpohonli ka ish haiyaklashke, 
an Chitokaka Chihowa ma! 

29. Yohmi cha chuka ilvppa, iluppa pilla ho, Sa hoh- 
chifo hvt ai itoyula hi oke, ish ahanchi tok okvt ninak, 
micha nitak moyuma ka, chi nishkin a onochit ish pihisash- 
ke; micha chin tishu hvt iluppa anumpa ilbusha et anum- 
pohonlikma, ish haiyaklashke. 

30. Micha chin tishu, micha chim okla Islael aiena kvt 
ilvppa et filema cha, pi nukhaklokbano ahnit, anumpa 
ilbvsha et anumpohonlikma, ish i haponaklashke: micha 
vba aholitopa ish ai ahanta kvt et ish a haklashke; micha 
ish haklokmvt, ish 1 kashofashke. 

31. Hatak nana kia hatak bika ya nana im aeaa na, 

anumpa kvllo il onochit anumpula he im apesa na, anumpa | 
kvllo yash osh chim alta aboha ilvppa hikia itikba ya 
vlakma, 

32. Yohmikma vba aholitopa ya et ish a haklo cha, 
yumihchit, micha chin tishu vhleha ha nan im apesvt, nan 
ashuchi yash anumpa onochit, ilap nana akaniohmi tuk a 
noshkobo ha ish onochashke; micha aivlhpiesa ya aivlhpi- | 
esa tuk mak o, ahninchit ish im atobbashke. | 

33. Chim okla Islael vt chi yoshuba tuk atuk osh, in | 
tunvp itikba ya akakoha cha, anonti falamvt chim ona cha, 
chi hohchifo ha holitoblichit anumpa ilbvsha anumpohonlit, 
micha pi nukhaklokbano ahnit, aboha ilvppa et chim asihi- | 
hlakma, 

34. Yohmikma vba aholitopa ya et ish a haklo cha, him 
okla Islael a nan ashvchi ya ish 1 kashofi cha, iki vhleha ha | 
yakni ish ima tok vt, anonti isht ish lashke. 

35. Okla chi yoshuba na, vba shutik vt okshilita cha ik 
umbokma, ish ilbvshalikma, ilvppa anumpa ilbvsha et anum- 
pohonlit chi hohchifo ha holitoblichi cha, nanashuchi ya 1 
filvmmikma, ” | 

36. Yohmikma vba aholitopa ya ish a haklo mA chin | 
tishu vhleha, micha chim okla Islael vt nan ashvchi ya ish i 
kashofi cha, ai itvnowa he vlhpesa hina achukma ya ish im 
abvchikmrvt, chi yakni vt i yakni ya chi ho, ish ima tok vt 
ish on umbuchashke. 

37. Yakni yash hohchvfo, ililli, shulla, lakna, hawa, ke- 
yukmvt shushi nan-tahli kanima kia aiashakma, in tvnvp vt 
itikonofichit apakfoyupakma, nan-ililli nana kia, abeka nana 
kia aiasha na, 

38. Anumpa ilbvsha nana kia, keyukmvt a nukhaklokba- 
no, ahnit, hatak kuna kia anumpulikmvt, keyukmvt Islael 
moma kak okma, nana hosh ilap chukvsh ik achukmo ka 
ithaiyana cha, ibbak ashatablichit aboha iluppa et wie- 
likma, 

39. Yohmikma vba aholitopa ya ish ai ahanta kvt et ish | 
a haklo cha, ish i kashofikmvt ish i yvmihchi cha, chukvsh a | 
ish ithaiyana kvt, hatak moma nana akaniohmi tuk aiyukali 

kak o ish ihimashke: (chishno, chishno pulla ak illa kak 
osh, hatak im vila vhleha moma chukush a ish ithana 
hokvt ;) 

40. Yvmohmi ho piki vhleha ha yakni ish ima tok a, ok- 
chayvt ahanta nitak moma ka, chi nukwivt okla alashashke. 

41. Micha okla inla hatak vt chim okla Islael a ai achvfa 
keyu hosh, chi hohchifo pulla kak o yakni hopaki kia min- 
tit vlakma ; f 

42. (Chi hohchifo holitopa chinto, micha chibbak kvllo, 
micha chi shakba ashatapa puta ka okla hakla chi hokvt,) 
vla cha, aboha ilvppa anumpa ilbvsha et anumpohonlikma ; 

43. Uba aholitopa ya ish ai ahanta kvt et ish a haklo 
cha, okla inla hatak osh nana chim asilhha ka moma ish 1 
yvmihchashke : yvmohmi ho okla moma yakni paknaka aia- 
sha kvt chi hohchifo ha ithana cha, chim okla Islael ak mli 
chiyuhmit okla chi nukwiashke: micha aboha ikbi li tuk 
ilvppvt chi a hohchifo ka okla ithaiyanashke. 

44. Chim okla hvt in tvnvp a itiba chi hosh kanima yo 
ish pila na, kohchvt ia tuk osh Chihowa ya im ilbvshvt 
tvmaha holihta ish atokoli tok, micha chi hohchifo ha chuka 
im ikbi li tuk a et anumpohonlikma ; 

45. Yohmikma anumpa ilbvsha, micha pi nukhaklokbano 
ahnit chim anumpohonli ka, vba aholitopa ya et ish a haklo 
cha, ish apehpoashke. 

46. Okla chi yoshubakma, (hatak nanta hosh yoshuba 
keyu kvt iksho hoka,) mikma ish 1 nukkilli cha, in tvnvp 
ibbak a ish fohki na, yukachit isht ivt hopaki hokma, keyuk- 
mvt olanli hokma, nana hosh tvnvp 1 yakni ya isht onakma ; 

47. Yohmi tuk kia yukachit yakni isht al ona tuk a ashvt 
il anukfilli cha, nan ashuchi tuk vt ishit nukhaklo cha, yuka- 
chit ishtia tuk 1 yakni ashvt pi nukhaklokbano ahnit, chim 
asihihla cha, Nan il ashvchi tuk oke, naksika il itunowa cha, 
nahaksi e yvmohmi tuk oke, okla achikmvt ; 

48. Yohmi cha in tunvp vhleha hvt yukachit pehlichit ia 
tuk 1 yakni ya asha hosh chukvsh ai okluhanchit, micha 
shilombish ai okluhanchit falamvt chim ohona cha, anumpa 
ilbvsha ya i yakni iki vhleha ish ima tok, tumaha holihta ish 

atokoli tok, micha chi hohchifo chuka im ikbi li tak ash, 
pilla ha et anumpohonlikma ; 

49. Yohmikma anumpa ilbvsha anumpohonlit, micha pi |, 
nukhaklokbano ahnit chim asihihla ka, vba aholitopa ya ish 
ai ahanta kvt et ish a haklo cha, ish apehpoashke ; 

50. Micha chim okla nana chim ashvchi tuk a, micha chi 
nan vlhpisa ya vbanvbli tuk moma ka ish'1 kashofi cha, yuka- 
chit ishtia tuk vt, 1 kana chi ka ish ahni na i nukhaklashke: | 

51. Chim okla, micha chimmi ai vlhpiesa yo, Echip a | 
apehlichit, tuli a bila iklvna ai ishit ish kohcha tok. 

52. Yvmohmi hosh chin tishu hvt a nukhaklokbano ahnit | 
chim asihihla, micha chim okla Islael vt pi nukhaklokbano 
ahnit chim asihihla aiena ka, chi holhponayo ha onochit ish | 
pihisa cha, nana a chim asihihla moma ka ish haiyaklashke, 

53. Piki vhleha ha Echip a a pehlichit ish kohcha mvt, | 
chin tishu Moses ish tohno na, anumpuli tok mak 0, chimmi | 
ha chi hosh, okla moma yakni paknaka moma aiasha ka 1 
filymmichit ish ishi tok oke, Chitokaka Chihowa ma! ahan- 
chi tok. 

54. Atuk osh yakohmi tok, Solomon vt anumpa ilbusha | 
ilvppa, micha pi nukhaklokbano ahnit, Chihowa im anum- | 
pohonlit in taiyaha mvt, iyikalaha ishit hvchukbihlepvt ibbak | 
vt vba pit ashatapvt, Chihowa im alta itikba ya hikia tuk | 
vt wakaya tok. 

55. Mihmvt hikia cha, Islael moma ka chitoli hosh anum- | 
pa yukpali onochit yak ahanchi tok, 

56. Chihowa vt ahanchi tok mak osh, im okla Islael a | 
afoha ima kvt, holitopashke: anumpa hochukma in tishu | 
Moses a tohno na anumpuli tok vt, ik aiahlo kvt anumpa | 
achvfa kia ikshoshke. | 

57. Pin Chitokaka Chihowa vt piki vhleha ha ibafoyuka | 
tok, chohmit pibafoyukashke: ik pisso, micha ik pi kancho | 
kashke. 

58. Yohmi cha pi chukvsh a pi nukfohki na, i hina puta 
moma ka ai itvnowvt, im anumpa vlhpisa puta; micha i 

nanvlhpisa puta, micha nan ai isht apesa puta aiena, piki 
vhleha im apesa tok a il ieshashke. 

59. Mikma Chihowa itikba pi nukhaklokbano ahnit, anum- 
pa isht anumpohonli li tuk ilvppvt nitak, micha ninak moma 
ka pin Chitokaka Chihowa ya bilika itoyulashke ; yvmohmi 
na nana hosh a yvmohma he vlhpesakma, in tishu apehpo- 
howa, micha im okla Islael a apehpohowa na biliashke. 

60. Yohmi ho okla moma yakni paknaka aiasha kvt, Chi- 
howa ak osh Chitokaka ya, mikma inla vt iksho ka ithaiya- 
nashke. 

61. Yvmohmi hoka hvchi chukvsh vt pin Chitokaka Chi- 
howa ya im aiahlit, himak nitak a hvsh yvmohmi kvt choh- 
mit i nanvlhpisa puta ka ai itvnowvt, im anumpa vlhpisa 
puta ka hvsh ieshashke. 

62. Mihma miko, micha Islael moma aiena kvt Chihowa 
itikba ya nan vbit isht aiokpvchi im ihisa tok. 

63. Mihma Solomon vt it i nanaiyvchit isht aiokpuchi vbit 
Chihowa ya im issa kvt, wak tahlepa sipokni pokoli tuklo 
akucha tuklo, micha chukfvlhpoa tahlepa sipokni tahlepa 
achufa cha, tahlepa sipokni pokoli tuklo tok: yvmohmit 
miko, micha Islael im vlla vhleha moma kvt Chihowa in 
chuka ya hullochi tok. 

64. Nitak yvmmak inli ka, miko vt Chihowa in chuka 
itikba talaia tuk, wanuta iklvna ya hullochi tok: yvmmak o 
nahukmit isht aiokpvchi puta, micha ilhpak isht aiokpvchi 
puta, micha it 1 nanaiyvchit isht aiokpvchi yash nia alena 
ka ai im ihisa tok; asonak lakna alta Chihowa itikba hikia 
tuk vt iskitini hatuk o, nahukmit isht aiokpvchi puta, micha 
ilhpak isht aiokpvchi puta, iti nanaiyvchit isht aiokpuchi 
yash nia aiena kvt ai onvtola he keyu hatuk o, yumoh- 
mi tok. 

65. Nitak ymma Solomon, micha Islael moma kvt ape- 
hvt, okla chito, Hamalh ont a chukowa ka vttvt ia hosh 
Echip okhina ya ont vhli hosh, pin Chitokaka Chihowa 
itikba ya, nitak untuklo cha nitak untuklo, nitak auah ushta 
vlhpiesa ho impvchi ha isht aiasha tok. 

66. Nitak isht untuchina ma okla ha tishelichi tok: mih- 
ma anumpa yukpali okla onochi cha, Chihowa vt in tishu 
Lewi ya, micha im okla Islael a nana achukma puta 1 yimi- 

hinchi tuk a, nayukpvt chukvsh yukpa hosh im vibina aiyu- 
kali ka ona tok. 


CHAPTA IX. 


TUK o yakohmi tok, Solomon vt Chihowa in chuka, 
micha miko in chuka, micha Solomon vt vlhpesa ai ahni 
cha, yvmihcha he alahni tuk moma ka ikbit taiyahli ma; 


2. Kibeon a ai i haiaka tok chohmit, Chihowa vt Solo- ` 


mon a atukla ma 1 halaka tok. 


3. Micha Chihowa vt, Sa tikba ya anumpa ilbvsha ish 


anumpulit, micha is sa nukhaklokbano ahnit is sum asilhha 


ka, haiyaklo li tuk oke: chuka ilvppa ish ikbi tuk a sa hoh- | 


chifo ha a bohli li bilia chi hosh, hullochi li tuk oke: mik- 


ma a holhponayo, micha sa chukush vt itoyula na bilia chi | 


hoke. i 
4. Mikma chiki Lewi chukvsh ahli, micha ai vlhpiesvt 














aya tok ak inli, chohmit sa tikba a nohowvt nana chi miha li | 


tuk moma kak o yvmihchit, a nanvihpisa puta, micha nan 
ai isht apesa li puta ka ish ieshikma : 

5. Yohmikma chiki Lewi ya Islael 1 miko ai ombinili ho- 
litompa ya hatak vt binila hi vt ik chim iksho ka he keyu 
hoke, achit i miha li tok mak osh, chim apehlichika ai ombi- 
nili holitompa kvllochit hilechi likma, Islael a ish apehliechi 
na bilia hi oke. 

6. Amba hvs siakaiya tuk vt, hush shanaiya cha, huchish- 


no, keyukmvt hvchim vlla vhleha kanima kvt vm anumpa | 


vlhpisa puta, micha a nan vlhpisa puta hvchi tikba takalichi 


li tuk a hvchik iesho hosh, amba naholbvt toba puta ka ivt | 


im antivt hvsh aiokpvchikma, 
7. Yohmikma Islael a yakni ima li tok vt ai ishit kanchi 


la hi oke; mikmvt chuka ilvppa sa hohchvfo hvt ai itoyula | 


chi ho hullochi li tuk vt, sa tikba ai ishit kanchi la hi oke: 
mikma Islael a okla moma kvt ishit yopulit anumpuli, micha 
nan isht achi ya hi oke. 

8. Mikma chuka ilvppa, ilvppvt chaha ka kvna hosh bili- 
ka ant iakmvt, nukhlakancha cha, Owí yakeh! acha hi oke : 

micha, Nanta katiohmi ho Chihowa vt yakni ilvppa, micha 
chuka ilvppa yakohmichi tuk oh cho? acha hi oke. 

9. Mikma afalamichit, In Chitokaka Chihowa, yummak 
osh iki vhleha ha Echip yakni ya a pehlichit kohcha tuk a 
issa cha, naholbvt toba puta ka asitia cha, aiokpvchit im 
antia kak atuk oke; yumohmi kak o Chihowa vt nana ik 
achvkmo moma ilvppa onochi tuk oke, acha hi oke, achi tok. 

10. Atuk o afummi pokoli tuklo kvt ont taha ma yakoh- 
mi tok, Solomon vt chuka tuklo, Chihowa in chuka yash, 
micha miko in chuka yash ikbit tahli ma, 

11. (Taia 1 miko Hilam vt, Solomon vt ahni tuk mak o, 
chuahla iti, micha tiak holba iti, micha tvli holisso lakna ale- 
na ka im atahli tuk atok,) yumohmi ma miko Solomon vt 
Hilam a tvmaha holihta pokoli tuklo Kalili yakni talohmaya 
ka ima tok. 

12. Mihma Hilam vt tvmaha HoLhta puta Solomon vt 
ima tuk ash, pisa chi hosh Taia ya a kohchvt minti tok; 
atuk osh ik ahnincho tok. 

13. Micha, Itibapishi li ma! tumaha holihta ilvppvt nan- 
ta ho is svma tuk oh cho? achi tok. Mihmvt Kabul yakni 
hochifo tok o himak nitak a moma hoke. 

14. Mihma Hilam vt miko ya tuli holisso lakna talent 
tahlepa achufa cha pokoli tuklo ho i pila tok. 

15.-Ilvppa yakohmi kak o miko Solomon vt nan nibli 
ya apesa tok; Chihowa in chuka, micha ilap in chuka, mi- 
cha Millo, micha Chelusalem in tvli holthta, micha Haso, 
micha Mekitto, micha Kese alena ka ikba chi kak atok. 

16. Echip 1 miko Feleo vt ivt Kese ya ishi cha, luak ishit 
hukmit tahli mvt, Kenan okla tumaha holihta yvmma aiasha 
tuk a vbit tahli cha, ushetik Solomon tekchi ya habenvchi 
tok. 

17. Mihma Solomon vt Kese, micha Belh-holon sokbish 
pilla, 

18. Micha Baalalh, micha Talmo yakni haiaka yakni yash 
talaia ka, 

19. Micha tvmaha holihta vlhpoyak aiasha Solomon vt 
im aiasha, micha tvmaha holihta tvnvp im itichanvlli puta 

alasha, micha tvmaha holihta im Chd ombinili aiasha alena 
ka ikbi tok; micha Solomon vt Chelusalem, micha Lebanon, 
micha apehlichi yakni moma ka ai ikba he ajahni tok vt 

ikbi tok. 

20. Micha Amolait vhleha, Hittait vhleha, Pelissait vhle- | 
ha, Hifait vhleha, micha Chebusait vhleha okchayvt asha 
tuk moma Islael im vila vhleha keyu ka, 

21. Im vlla vhleha hvt iakayvt yakni yash alasha tuk, | 
yumma Islael im vlla vhleha hvt vbit tahlit vmohmicha he | 
keyu tok, yumma puta ka Solomon vt yuka toksvli onochit | 
i hoyo tok o himak nitak a moma hoke. 

22. Amba Islael im vlla vhleha hokvno Solomon vt hatak | 
yuka vhleha ik ikbo tok: amba hatak tvnvp aya, micha in 
tishu vhleha, micha 1 holitompa vhleha, micha 1 kvpitvni | 
vhleha, micha tvnvp im itichanvlli puta isht aya vhleha, 
micha issuba ombinili vhleha yosh im ajasha tok. 

23. Ilvppa puta kak osh Solomon i natoksvli apistikeli í 
nanvlhtoka 1 shabli atok; tahlepa tahlapi cha pokoli tahla- | 
pi, yummak osh okla toksvli nana isht aiasha ka apistikeli 
atok. 

24. Amba Feleo ushetik vt Lewi in tvmaha holihta ya 
kohchvt Solomon vt im ikbi tuk in chuka ya vla tok: yoh- | 
mi ma Millo ya ikbi tok. 

25. Micha Solomon vt afummikma hituchina ha nahuk- ? 
mit isht aiokpvchi, micha itinanaiyvchit-isht aiokpvċhi ya, 
alta Chihowa im ikbi tuk vt onochit im ihisa beka tok; | 
micha nabalama ya alta Chihowa itikba hikia ka onochit | 
hukmi beka tok: yvmohmit chuka ya atahli tok. 

26. Mihmvt miko Solomon vt peni hochito kohta shali | 
kanohmi ho okhvta humma on talaka Etom yakni Elolh 
ichapaka Esion-kebe ya ai ikbi tok. ; | 

27. Mihma Hilam vt in tishu vhleha peni hochito kohta | 
shali isht aya imponna, okhvta ha ithana puta ka Solomon | 
in tishu vhleha ha aieninchit pila tok. | 

28. Mihma Ofi ya ona cha, yumma tuli holisso lakna tal- 
ent tahlepa ushta cha pokoli tukło ho, ai ishit miko Solomon 
a isht im vla tok. 























CHAPTA X. 209 


CHAPTA X. 


TUK o Sheba i miko ohoyo hvt Solomon vt Chihowa 
hohchifo pulla isht anohowa ho haklo mvt, na ponaklo 
kvllo isht imomaka pisa chi hosh vla tok. 

2. Mihmvt tishu baivli laua fehnvt, kamel nabalama shali, 
micha tvli holisso lakna laua fehna, micha tvli holitopa puta 
aliena ho ieshi hosh, Chelusalem a vla tok: atuk osh Solo- 
mon a im vla mvt, nana hosh chukvsh foyuka tuk moma 
kvt isht it im anumpohonli tok. 

3. Mihma Solomon vt nana i ponaklo ka moma im anoli 
tok; miko vt nana kia in luma cha ik im anolo kvt iksho tok. 

4. Atuk osh Sheba i miko ohoyo hash osh Ka aho- 
poyuksa moma, micha chuka yash ikbi tok; 

5. Micha ilhpak im aiimpa ajasha, micha in tishu vhleha 
hvt kaniohmit chieya, micha nan im isht asha vhleha hvt 
kaniohmit hieli, micha 1 nafohka aiena, micha isht ishko sholi 
vhleha, micha ai oiyvt Chihowa in chuka ona ailena ka pisa 
mvt, shilombish kvnia chiyuhmi tok. 

6. Micha miko ya, Nana annoa ahli ho a yakni ya anta 
li mvt, nana ish akaniohmi, micha chim ahopoyuksa aiena 
ka haklo li tuk oke. 

7. Yohmi akinli kia anumpa ha ik sai yimmo ke tuk osh, 
vla lish sa nishkin a ishit pisa li kak osh sai yimmishke : 
yohmi ka yakeh! iklvna kvt vm annoa tuk keyushke; chim 
ahopoyuksa, micha nana chim vlhtaha kvt annoa na, haklo 
li tuk,a, 1 shahli atampushke. 

8. Chin tvshka vhleha hvt nayukpushke, chin tishu vhle- 
ha hvt chi tikba hieli na bilia, ilvppvt chim ahopoyuksa 
hahaklo kvt nayukpushke. 

9. Chin Chitokaka Chihowa yvmmak osh chi ahninchi 
cha, Islael ai ombinili holitompa ya chi binilichi tuk vt holi- 
topashke; Chihowa vt Islael a 1 hullo na bilia hatuk osh, 
nan im apesut al vlhpiesa ish yvmihcha chi ho, miko chikbi 
tuk oke, im achi tok. 

10. Mihmvt miko ya tuli holisso lakna talent tahlepa 

o 

achufa cha pokoli tuklo aiena ho, micha nabalama laua 
fehna, micha tuli holitopa puta aiena ka ima tok: nabalama | 
apakna Sheba 1 miko choyo hvt miko Solomon a ima tuk, 
ilvppa chohmit 1 himmakma ik im vlo tok. | 

11. Mikma Hilam 1 peni hochito kohta shali vt, tuli holisso | 
lakna ya Ofi ya ont ai isht vla tuk vt, almuk iti laua fehna, | 
micha tuli holitopa puta ho Of ya ai isht vla tok. | 

12. Mihma miko vt almuk iti ya, Chihowa in chuka, 
micha miko in chuka tonik puta im ikbi mvt, taloa vhiehi 
'ha hap puta, micha salteli puta aliena ka isht im ikbi tok: 
almuk iti ymma chohmi kvt vla tok keyu, micha pisa tok 
keyu himak nitak a ant vhli hoke. 

13. Mihma miko Solomon vt Sheba 1 miko choyo hash 
nana ho ahnit asiihhakma moma ima mvt, miko chohmit 
aleninchit ima tok: yohmi ma filema cha, ivt ilap 1 yakni ak 
inli ho in tishu vhleha alena kvt ona tok. 

14. Mihma afummi achvfa ho tvli holisso lakna vt Solo- | 
mon aim vla kvt, weki kvt tuli holisso lakna talent tahlepa | 
hannali cha pokoli hannali akucha hannali tok. 

15. Mikma hatak nan itatoba vhleha, micha nabalama 
itatoba vhleha, micha Alabia i miko vhleha, micha- ilap i 
yakni pehlichi vhleha aiena ka, im ai ishi tuk vt im aiena 
tok. | 

16. Mihma miko Solomon a tuli holisso lakna lvliit, te- | | 
lihpa chipunta tahlepa tuklo ho ikbi tok : telihpa achvfak- | 
ma tuli holisso lakna shekel tahlepa hannalit ia tok. 

17. Micha telihpa tahlepa tuchina tuli holisso lakna lvlla 
yo ikbi tok: telihpa achvfakma tuli holisso lakna weki tu- | 
chinvt ia tok: mihma miko vt Lebanon yakni haiaka chuka | 
ak o ashachi tok. 

18. Micha miko vt ai ombinili holitompa chito yo elefant 
noti isht ikbi cha, tuli holisso lakna achukma i shahli ho 
lapalichi tok. | 

19. Ai ombinili holitompa vt atuya ahabli hannalikma, ai 
ombinili holitompa ashaka paknaka et lumbo tok: micha al 
ombinili tahlalaka shakba ai onvtola yvt asha ma, koi chito 
tuklo hosh shakba ai onvtola ya apotovt hieli tok. 

20. Micha atuya ahabli hannali ka in tunnvp achvfa, 
micha ai in tvnnvp achvfa ka koi chito auahtuklo kvt hieli 
tok: apehlichika kanima ka yvmma chohmi hosh toba kvt 
iksho tok. 

21. Mihma miko Solomon ai ishko vt tuli holisso lakna 
yokma, Lebanon yakni haiaka chuka nan aivlhto puta kvt 
tuli holisso lakna ahli tok: tuli huta yosh toba kvt iksho : 
Solomon i nitak a nana isht ik.ahobo tok. 

22. Miko vt Hilam 1 peni hochito kohta shali takla Hla- 
shish peni hochito kohta shali hosh okhvta ha im aiasha tuk 
okvt: Hlashish peni hochito vt afummi tuchinakma himonna 
ha vlvt, tuli holisso lakna, micha tuli huta, micha elefant 
noti, micha hatak shaui puta, micha okchanlus chito puta 
aiena ka isht vla beka tok. 

23. Yvmohmi ho miko Solomon vt imilayak chito, micha 
hopoyuksa aiena kvt miko moma yakni paknaka aiasha ka 1 
shahli tok. 

24. Mihma. yakni moma kvt Chihowa vt chukvsh fohki 
tuk o, hopoyuksa ka i haponaklo bunnvt Solomon nashuka 
ya hohoyo tok. . 

25. Mihma vihpisa ho afummi hosh afummikma hatak 
puta kvt nahvlbina nan aivlhto tuli huta, micha nan aivlhto 
tuli holisso lakna, micha nafohka, tunvp aya i nahalupa, 
micha nabalama, micha issuba puta, micha issuba haksobish 
falaia puta alena ka isht im vla tok. 

26. Mihma Solomon vt tvnvp itichanvlli puta, micha 
issuba ombinili puta aiena ka itahobit taiyahli tok ; micha 
. tvnvp itichanvlli tahlepa auahushta, micha issuba ombinili 
tahlepa sipokni auahtiklo hosh im asha, yvmma tvnvp iti- 
chanvlli aiasha tumaha holihta, micha miko aivtta Chelusa- 
lem aiena kak o ashachi tok. 

27. Micha miko vt Chelusalem a tuli huta ya apaknvchi 
kut tuli chohmichi mvt, chuahla ya apaknvchi kvt bihi hol- 
ba okfa aiasha kak o chohmichi tok. 

28. Mihma Solomon a issuba puta, micha linen ponola 
ha Echip a ai isht im vla tok: mihma miko im itatoba 
vhleha hvt linen ponola ha aiilli vlhpisa họ ishi tok. 

29. Micha tunvp itichanulli achufa kvt tuli huta vt shekel 
tahlepa hannalikma, issuba achvfa kvt tahlepa achvfa cha 
pokoli tahlapi ho Echip a 'kohchvt minti tok: micha yohmi 
ho Hittait okla 1 miko moma, micha Silia i miko vhleha ha 
yummak osh isht 1 kohcha tok. 


CHAPTA XI. 


OHMI kia miko Solomon vt okla inla choyo laua, Feleo | 
ushetik, micha Moabait ohoyo, Ammonait, Etomait, | 
micha Hittait aiena choyo vhleha anushkunna tok. 
2. Okla yvmma puta ka Chihowa vt Islael im vlla vhleha 
ha, Hvch ik ibachukowokma, ik hvch ibachukowo kashke : | 
hvchi chukush a filimmi na, i naholbvt toba puta ka hvsh | 
-im antia pulla hi oke, im achi hatok okak 0, Solomon vt | 
ilvppa puta ka anushkunnvt asitia tok. 
3. Micha tekchi vt ohoyo holitompa tahlepa uitiiktoliis 
im itaiena tahlepa tuchina hosh im asha tok: mihma tekchi | 
vhleha hot chukush a filummi tok. | 
4. Atuk o yakohmi tok, Solomon vt sipoknit taiyaha ma, | 
tekçhi vhleha hvt chukvsh filimmi na, oklushi inla 1 nahol- 
but toba puta ka asitia tok: in Chitokaka Chihowa ya chu- | 
kvsh vt aiahli tok keyu, iki Lewi chukvsh atok a ik chohmo | 
tok. 
5. Solomon vt Sitonian okla i naholbvt toba choyo Ash- | 
tolelh a iakaiyvt, Ammon okla nanashuchi yuwalvchi Mil- | 
kom a iakaiya tok. 
6. Micha Solomon vt Chihowa itikba ya nana ik achukmo | 
ka yvmihchit, Chihowa ya iakaiya kvt, aiahli tok keyu, iki | 
Lewi atok a ik chohmo tok. | 
7. Yohmi mvt Solomon vt Moab nan ashvchi yuwalvchi | 
Chemosh a nvnih Chelusalem itikba hikia ka achahaka ya | 
im ai ikbi tok; micha Ammon in chipota nanashuchi yuwa- | 
es Molech a im ai ikbi tok. 
. Micha okla inla ohoyo tekchi moma ka i yvmihchi na, | 
TAE a hukmit i naholbut toba puta ka nan im vbit 
okla isht ai okpahanchi tok. 

















CHAPTA XI. 213; 
9. Mihma Chihowa vt Solomon a 1 nukhobela tok, chu- 


kush vt Islael in Chitokaka Chihowa ya 1 flvmmi tok oka. 

10. Yvmmvt hitukla ha i haiaka cha, nana ilvppa fehna 
ka im apesvt, naholbvt toba puta iakaiyvt aya he keyu 1 
miha tok: yohmi kia Chihowa vt nana apesa tok a ik iesho 
tuk atok. 

11. Yvmohmi hatuk o Chihowa vt Solomon a, Ilvppa ish 
yvmihchi cha, nan it im apesa li ya, micha a nanvlhpisa pu- 
ta chi miha li tuk a chik iesko hoka, apehlichika yash mo- 
kofit chim ishi lish, chin tishu ho ima la chi pulla hoke. 

12. Yohmi akinli kia ish ahanta takla nitak okvno, chiki 
Lewi ak atok pulla mak o, yvmihchi la he. keyu: amba 
chiso ibbak ak o mokofit a kohchi la hi oke. ! 

13. Yohmi akinli kia apehlichika ya mominchit mokofit 
im ishi la he keyu: amba an tishu Lewi atok pulla kak o, 
micha Chelusalem atokoli li tok pulla hatuk mak o, apelhili- 
chika achvfa ho ima la chi hoke, im achi tok. 

14. Mihma Chihowa vt Solomon ai sanala chi ho Etom- 
ait Hatat a hilechi tok: yvmmvt miko im isht atiaka yosh 
Etom a anta tok. 

15. Yohmi kvt yakohmi tok, Lewi vt Etom a anta ma, 
tushka chipota 1 kvpitvni chito Choab vt Etom a nakni 
moma issot kanchi tuk osh hohpit ia mvt; 

16. (Hvshi hannali ho Choab, micha Islael moma ai 
itvpiha kvt yvmma aiasha cha, nakni moma Etom aiasha ka 
vbii tahli tuk okvt :) , 

17. Yohmi ma Hatat vt malelit, yumma micha Etomait 
kaniohmi, iki in tishu vhleha ai achufa aiena kyt Echip ia 
hosh yihlepa tok: Hatat vt vlla iskitini moma batok. 

18. Micha Mitian a a kohchvt okla wakayvt Palan a ona 
tok: mihmvt Palan a hatak kanohmi ai ishi cha ia mvt, 
. Echip onvt, Feleo Echip* 1 miko ya im ona tok: yummvt 
chuka ya ima mvt, ilhpak a im atahli cha, yakni ya ima 
tok. 

19. Mihma Hatat vt Feleo itikba ya im isht i kana chinto 
ahayuchi tok: yohmi ho ilap tekchi ak inli itibapishi, Tah- 
penes choyo miko itibapishi ha tekchi ya chi hoi ima tok; 

20. Mihma Tahpenes itibapishi hvt vlla nakni Kenubalh 
a im eshi tok: yumma Tahpenes vt Feleo in chuka ya 
bohlit pishi issvchi tok: mihma Kenubalh vt Feleo in chuka 
achvfa, Feleo ushi vhleha hak o takla ahanta tok. | 

21. Atuk o Lewi vt iki vhleha takla nusi tuk, micha 
Choab tvshka chipota i kupituni chito vt illi tuk o, Hatat vt ` 
Echip a antvt haklo mvt, Hatat vt Feleo ya, Ak ia cha, a 
yakni akinli ho ak oná, im achi tok. 

22. Yohmi ma Feleo vt, Yohmi kia sa takla ish ahanta 
takla kvt, nanta hosh ik chim ono tuk osh chi yakni akinli 
ho ia chi bunna cho? im achi tok. Mihma afalamichit, 
Nana ik svm ono kvt iksho: yohmi ak inli kia, ik kaniohmi 
kia ak iá, achi tok. 

23. Mihma Chihowa vt inla yvt 1 sanala chi ho, Eliatah 
ushi Leson, yummvt Hatat-ese Sobah 1 miko 1 maleli tok a, 
hilechi tok. 

24. Micha hatak il ai itvnahli cha, Lewi vt Sobah asha ya 
vbit tahli ma, aya achvfa i kvpitvni toba tok: micha Tamas- 
kus a okla ona cha, yvmma vttvt Tamaskvs a okla a pehlie- 
chi tok. 

25. Micha Hatat nan okpvni kvt asha ma, Solomon vt | 
okchayvt ahanta nitak moma ka Leson ash osh Islael aimi | 
sanali tok: micha Islael a shitilema tok; micha Silia ya i 
miko tok. 

26. Mihma Nebat ushi Cheloboam Eflahlait hatak Seleta 
yakni vtta, Solomon in tishu, yumma ishki hohchifo kvt 
Seluiah, ohoyo i hatak illi atok, yommak kia miko i'sanalit 
ibbak a wakeli tok. 

27. Ilvppa yohmi kak o miko ya 1 sanalit ibbak a wakeli 
tok: Solomon vt Millo ya ikbit iki Lewi in tvmaha holihta 
kinahli ya aiiskiachi tok. r 

28. Mihma hatak Cheloboam vt hatak hlampko chilita 
nukwia iksho tok: mihma hatak himita nan aiokpvchi ho 
Solomon vt pisa mvt, Chosef in chuka achvfa isht ahalaia 
moma ka apesvchi ikbi tok. 

29. Atuk o nitak ymma yakohmi tok, Cheloboam vt Che- 
lusalem 3 a kohchvt ja ma, hina takla aya na, Shilonait 

| Ahichah hopaii vt ahayuchi tok: mihma nafohka himona 
| foka tok: mihma tuklo illa hosh yakni haiaka hieli tok. 

30. Mihma Ahichah vt nafohka himona foka tuk a hoklit 
i ishi cha, hlillichit auahtuklochi tok. 

31. Micha Cheloboam a, Pokoli ho ai ishi, Chihowa Islael 
iin Chitokaka yvt yak achi hoka, Yakeh! apeblichika yash 
| mokofit Solomon ibbak a a kohchi likmvt, apehlichi pokoli 
| ho chima la chi hoke. 

: 82. Amba an tishu Lewi ak atok pulla kak o, micha Che- 
lusalem tumaha holihta ya Islael apehlichi puta moma ka a 
kohchit atokoli li tok pulla hatuk mak o, apehlichi oui 
ka isha chi hoke. 

33. Okla sa kanchi cha, Sitonian okla i naholbvt toba 
choyo Ashtolelh, Moab okla 1 naholbvt toba Chemosh, 
micha Ammon in chipota 1 naholbvt toba Milkom aiena ka 
aiokpvchi cha, a hina puta ik al itvnohowo, micha sa tikba 
ai vlhpiesa ik yvmihcho, micha a nanvlhpisa puta, micha a 
nan isht ai apesa puta aiena ka ik yvmihcho kvt iki Lewi 
atok a ik chohmo hoka. 

34. Ik yohmi kia apehlichika ya mominchit ibbak a a 
kohchit ishi la he keyu hoke : amba vm anumpa vlhpisa pu- 
ta, micha a nan vihpisa puta aiena ka jeshi hatuk o, an tishu 
Lewi yumma atokoli li tok pulla hatuk mak osh, okchayvt 
ahanta nitak moma ka miko ikbi la hi oke. 

35. Amba apehlichika ya ushi ya ibbak a a kohchit ishit, 
apehlichi pokoli ho chima la chi hoke. 

36. Micha ushi ak o apehlichi achvfa ho ima likma, an 
tishu Lewi vt Chelusalem, tumaha holihta sa hohchifo a 
bohli la chi hosh atokoli li tok a, pula hvt 1 hikia na bilia chi 
-hoke. 

37. Micha chishno ak o chishi likma, chi chukvsh ahni 
tuk puta kvt, mikot Islael a 1 miko chia ha chi hoke. 

38. Atukma yakohma hi oke, nana chi miha li moma ka 
ish haiyaklo cha, a hina puta ka ish a nchowvt aivlhpiesa 
kak o sa tikba ish a yvmohmi cha, a nan vlhpisa puta, 
micha vm anumpa vlhpisa puta ka an tishu Lewi atok ą 
chohmit ish ieshikma, chibafoyuka lish, Lewi im ikbi li tok 

Islael a chima la hi oke. 

39. Micha ilvppak atuk mak ọ, Lewi ai unchololi ya 
ilbvshali li kia, bilia he keyu hoke, im achi tok. 

40. Yumohmi ho Solomon vt Cheloboam a vbi bunnut 
hoyo tok. Mihma Cheloboam vt wakaya cha, malelit Echip 
a onvt, Echip 1 miko Shishak a im ona cha, Echip a anta 
na Solomon vt illi tok. 

41. Yohmi ka Solomon nana akaniohmi tok inla kvt, 
micha nana yvmihchi tok puta, micha ahopoyuksa aiena kvt, 
Solomon nana akaniohmi tok holisso ha a holisso keyu, 
cho? 

42. Mikma Solomon vt Telack moma 1 mikot, Chelusalem 
a ahanta kvt afummi pokoli ushta tok. 

43. Mihmvt Solomon vt iki vhleha ha takla nusi cha, iki 
Lewi in tvmaha holihta ya a hollopi tok: mihma ushi Le- 
hoboam ak osh vlhtobvt miko tok. 


CHAPTA XII. 


IHMA Lehoboam vt Shechem a ona tok: Islael moma 
kvt yvmma miko ikba chi hosh Shechem a ona tuk 
atok oka. 

2. Atuk o yakohmi tok,„Nebat ushi Cheloboam vt Echip 
aont anta moma hosh haklo tok, (miko Solomon a Chelo- 
boam vt i maleli cha, Echip ak o ont vtta tok okvt:). 

3. Mihma anumpa pit 1 pilvt okla hoyo tok: mihma 
Cheloboam, micha Islael moma kvt ona mvt, Lehoboam a 
okla im anumpulit. 

4. Chiki vt pim ikunla abana ya pi wekichi tok: yvmoh- 
mi hoka himak a chiki vt toksvli kvllo pi onochi tok, micha 
im ikunla abana weki pi onochi tok a ish shohhvlachashke, 
mikma e chim antiashke, okla achi tok. } 

5. Mihma, Hvsh tisheli cha, nitak tuchinakma anonti hvs. 
sum vlashke, im achi tok. Mihma okla hvt tisheli tok. 

6. Mihma miko Lehoboam vt hatak sipokni vhleha iki 
Solomon vt okchayvt ahanta moma ma, itikba hieli tok a it 

im anumpulit, Nanta ho hvsh miha na okla ilvppa anumpa 


falama ya ima la chi cho? achi tok. 

7. Mihma im anumpulit, Himak nitak a okla ilvppa in 
tishu tobvt, ish in toksvla chi hokma, micha anumpa. fa- 
lama, micha anumpa hochukma ish ima chi hokma, yohmik- 
ma chin tishu vhleha bilia chi hoke, okla achi tok. 

8. Yohmi kia hatak sipokni vhleha im anumpa ima tuk a 
kanchi cha, hatak himithoa iba hofanti tok itikba hieli kak 
o itim anumpuli tok. 

9. Micha, Nanta ho hvsh miha na okla ilvppvt vm anumpu- 
lit, Ikunla abana chiki vt pi onochi tok a ish shohhvlachash- 
ke, achi tuk a anumpa falama il ima chi cho? im achi tok. 

10. Mihma hatak himithoa iba hofanti tok ash osh im 
anumpulit, Okla ilvppa yak ish im achashke, yummvt chim 
anumpulit, Chiki vt pim ikunla abana ya pi wekechi tok, 
amba chishno vto ish shohhvlachashke, achi tuk a yak 
ish im achashke, Svbbak ushi iskitini vt sukko kvt aki in 
chvshwa nipi ya 1 shahla chi hoke. 

11. Yohmi ka himak a aki vt ikunla abana weki ho huchi 
onochi tok kia, vno yokvto chim ikunla abana ya ibafohki la 
chi hoke; aki vt ishit-fvma yo ishit hvchi kostininchi tok 


kia, vno yokvto halambia ho ishit hvchi kostininchi la chi 


hoke, im achi tok. 

12. Yvmohmi tuk o Cheloboam, micha okla moma kvt, 
miko vt apesvt, Nitak ont isht atuchinakma anonti hvs sum 
vlashke, achi tuk mak o, nitak ont isht atuchina ma Leho- 
boam a im ona tok. 

13. Mihma miko vt afalamichit okla ha anumpa kvllo im 
anumpuli cha, hatak sipokni vhleha hvt anumpa 1 miha tuk 


= a kanchi tok. 


14. Micha hatak himithoa anumpa i miha tuk ak o iakai- 


yot im anumpulit, Aki vt huchim ikunla abana ya wekichi 


tok a ibafohki la chi hoke: aki vt ishit-fuma yo ishit hvchi 
kostininchi tok kia, vno vto halambia ho ishit hvchi kosti- 
ninchi la chi hoke, achi tok. | 

15. Yvmohmi hosh miko vt okla ha ik i haponaklo tok: 
Chihowa vt aiahni tok oka, yummvt Chibowa vt Ahichah 

Shilonait a tohno na Nebal ushi Cheloboam a im anumpuli 
tuk vt alahlicha he ak atok. 

16. Yvmohmi ho Islael moma kvt miko vt 1 haponakla 
he keyu ho pisa mvt, okla hash osh afalamichit miko ya,. | 
Lewi ya nanta isht pi ahalaia cho? micha il ai isha he vlh-. | 
pesa yut Chesse ushi ya ik pim ikshoshke: Islael vhleha 
ma! hvchim vibina ha hvsh iashke: himak a Lewi vt chin 
chuka akinli ish apistikelashke, achi tok. Yohmi ho Islael 
vt tishelit im vlbina ha ona tok. 

17. Amba Islael im vlla vhleha hvt Chutah in tumaha 
holihta aiasha hokvno Lehoboam vt 1 miko tok. 

18. Yvmohmi ma Lehoboam vt Atolam a, yommvt nosh- 
kobo atobbi apesvchi yatuk o pila tok: mihma Islael moma 
kvt tuli ishit boli na illi tok. Yvmohmi ho Lehoboam vt 

malelit Chelusalem ona chi hosh tushpvt tvnvp itichanvlli 
ya ont chukowa tok. 

19. Yohmi hosh Islael vt Lewi in chuka achvfa ya i 
filummit 1 sanali tok osh himak nitak a imoma hoke. 1 

20. Atuk o yakohmi tok, Islael moma kvt Cheloboam vt | 
anonti vla tuk o haklo mvt, pit hoyot okla itvnaha aiasha ka 
isht ona cha, Islael moma i miko ikbi tok: achvfa kia Lewi 
in chuka achvfa ya iakaiya kvt iksho tok, amba Chutah 
apehlichi ak illa tok. 
`- 21. Atuk o Lehoboam vt Chelusalem a vla mvt, Chutah 
in chuka achvfa moma, micha Benchamin apehlichi aiena 
hatak aiyuha tahlepa sipokni achvfa cha, tahlepa sipokni 
pokoli untuchina, yummvt tvnvp aya ya itvnahli na, Islael 
in chuka achvfa ya itibit, apehlichika yash anonti Solomon, 
ushi Lehoboam a isht im vla chi hatok. 

22. Yohmi tuk kia Chihowa im anumpa hvt hatak Chito- 
kaka im antia Shemaiah ya im vlvt yak achi tok. 

23. Lehoboam Solomon ushi Chutah 1 miko ya, micha 
Chutah in chuka achufa moma, micha Benchamin, micha 
okla hinli aiena ka im anumpulit yak ish achashke, 

24. Chihowa vt yak achishke, Hvsh ia he keyu, micha 
hvch itibapishi vhleha, Islael im vlla vhleha ha hvsh itiba 
he keyu hoke: moma kvt falamvt in chuka aiyukali ho hvsh 

onashke: nana ilvppa vno ak osh ahni li tuk oka. Yvmoh- 
mi ho Chihowa im anumpa ha i haponaklo tok; micha 

Chihowa im anumpa hatuk mak o, falamvt ia tok. 

25. Mihma Cheloboam vt Eflaim nvnih ha Shechem a ai 
ikbi cha, yumma vtta tok; atuk osh yvmma kohchvt ia mvt, 
Penuel a ikbi tok. 

26. Mihmvt Cheloboam vt chukush anukaka ya anukfihin- 
lit, Himak a apehlichika yvt falamvt Lewi in chuka achvfa 
ya im ona chi hoke. 

27. Okla ilvppvt Chihowa in chuka Chelusalem a atalaia 
ka nan ai vbit ont isht aiokpvchikmvt, okla iluppa chukush 
vt anonti falamvt 1 shahli Lehoboam Chutah 1 miko ya im 
ona chi hoke; mikmvt okla. svbi cha, Chutah 1 miko Leho- 
boam a anonti im ona chi hoke. 

28. Yvmohmi hosh miko vt it im anumpuli mvt, tuli ho- 
lisso lakna wak ushi tuklo ho ikbi cha, Chelusalem a hvsh 
ia ka atvpa fehnvshke : Islael ma! chi naholbvt toba Echip 
yakni ya pehlichit hvchi kohchi tok a hvsh pisashke, 1m 
achi tok. 

29. Micha achvfa ka Behlel ak o hilechi mvt, achvfa ka 
Tan ak o hilechi tok. 

30. Mihma nana ilvppa isht ayoshuba tok: okla hvt 
achvfa Tan hikia ka itikba onvt aiokpvchi tok okvt. 

31. Micha achahaka aboha puta ikbi tok: micha Lefai 
ushi vhleha ak keyu, okla makali ont ishtaiyopi ak ọ, naho- 
litompa isht asha ikbi tok. 

82. Micha Cheloboam vt hvshi isht untuchina, nitak ont 
isht auah tahlapi ka, impvchi Chutah impvchi akinli chohmi 
ho, apesa tok; micha alta ya al onochit im issa beka tok. 
Behlel ak kia yvmihchit wak ushi ikbi tuk vt, nan im vbit 
ajokpuchi tok: micha achahaka puta ikbi tuk naholitompa 
isht asha vhleha ha Behlel ak o hilechi tok. 

33. Yvmohmi hosh alta Behlel ai ikbi tuk vt hvshi isht 
untuchina, nitak isht auah tahlapi ma, ilap chukvsh akinli 
hvshi apesa tuk vt, al onochit im issa tok: micha Islael im 
vlla vhleha ha impvchi im apesa tok; micha alta ai onochit 
im issa mvt, nabalama ai o hukmi tok. 

IHMA yakeh! hatak Chitokaka im antia yvt Chihowa 
im anumpa jeshi hosh Behlel a ona tok: mihma Che- 
loboam vt nabalama hukmi hosh alta bilika ya hikia tok. 

2. Micha Chihowa im anumpa ha anumpulit alta ya im 
1 sanalit pahaya cha, Alta ma! alta ma! Chihowa vt yak 
achishke; Yakeh! Lewiin chuka achvfa ya vlla hohchifo 
kvt Chosiah yosh im vtta hi oke: mikmvt yvmmvt achahaka 
puta naholitompa isht ai ashvt nabalama chi ai onochit, 
hukmi vhleha ha chi ai onochit im ihisa hi oke; mikma ha- 
tak foni yosh chi onvtolvt lua hi oke, achi tok. 

3. Mihma nitak yummak inli ho nan isht atokowa imvt, 
Chihowa vt anumpohonli tuk a, ilvppak osh nan isht atoko- 
wa hoke: Yakeh! alta vt kinafakma, hituk chubbi o asha 
tuk vt hlatapa chi hoke, achi tok. 

4. Atuk o yakohmi tok, hatak Chitokaka im antia yash 
osh anumpulit, alta Behlel hikia ka im 1 sanalit pahaya ka, 
Cheloboam vt haklo mvt, ibbak vt alta onvtonla tuk a ishi 
cha, pit welit, Hoklit ishi, achi tok. Mihma ibbak a isht 
im i sanalit pit weli kash osh shilvt taha tok: yohmi ho 
falvmminchit isha he keyu tok. 

5. Nan isht atokowa hatak Chitokaka im antia yash osh, 
Chihowa im anumpa ieshi hosh ima tuk mak ọ, alta ak kia 
kinafa ma, hituk chubbi alta o asha tuk vt hlatapa tok. 

6. Mihma miko vt afalamichit hatak Chitokaka im antia 
yash, Chin Chitokaka Chihowa itikba ya himak a im ilbvshvt 
is si anumpuli na, svbbak vt anonti hlakofashke, im achi 
tok. Mihma hatak Chitokaka im antia yash osh Chihowa 
ya im asilhha ma, anonti miko ibbak vt hlakofi cha, ibbak 
yatuk ak inli chohmi tok. 

7. Mihma miko vt hatak Chitokaka im antia yash, Si 
awant an chuka ona cha ish impakma, na hvlbina chima 
lashke, im achi tok. 

8. Mihma hatak Chitokaka im antia yash osh miko ya, 
Chin chuka ya ikluna ho is suma chi hoh kia, chi awant 

ona la he keyu, micha ilvppa pvska ai vpa la he keyu, micha 
oka ai ishko la he keyu hoke. 

9. Yohma hi o Chihowa im anumpa hvt atokolit a miha 
mvt, Pvska ish pa ná, micha oka ish ishko ná, micha fala- 
mvt hina ish a minti tuk akinli, anonti ish ia ná, vm achi 
tuk oka, im achi tok. 

10. Yvmohmi hosh hina inla ho ia cha, hina a mintit 
Belhel vla tuk vt falamvt ik aiyo tok. 

11. Mihma Belhel a hopaii sipokni vt vtta tok: mihma 
ushi vhleha hvt, nitak yomma hatak Chitokaka im antia yash 
` osh nana yumihchi tuk moma ka, ont im anoli tok: anumpa 
ha miko im anoli tuk ymma aiena ka iki ya okla im anoli 
tok. 

, 12. Mihma iki vt, Katima yo ia tuk o? im aċhi tok; ushi 
vhliha hashot hatak Chihowa im antia Chutah minti yash 
osh kanima ia ka pisa tuk okvt. 

13. Mihma ushi vhleha ha, Issuba haksobish falaia ya 
hvs svym umpatalashke, im achi tok. Yohmi ma issuba 
haksobish falaia im umpatali tok: mihma ombinili cha, 

14. Hatak Chitokaka im antia yash iakaiyvt ia tuk osh, 
nosvpi nuta binili na, ont ahayuchi tok: micha, Chishno ak 
osh hatak Chitokaka im antia Chutah minti tuk mak o chia 
hoh cho? im achi tok. Mihma, Mih sia hoke, achi tok. 

15. Yohmi ma, Si awant an chuka ish ona cha, pvska ish 
pashke, im achi tok. 

16. Mihma, Chi awant falama la he tuk keyu, micha chi 
awant ona la hetuk keyu: micha ilvppa puska a chibai vpa 
la he keyu, micha oka a chibai ishko la he keyu hoke. 

17. Chihowa im anumpa hvt, Yvmma pvska ish ai vpa 
he keyu, micha oka ish ai ishka he keyu hoke; micha anonti 
—falamvt hina ish a minti tuk ak mli kvt, ish ia he keyu hoke, 
vm achi tuk oka. 

18. Hopaii sipokni ash osh, Chishno chohmit vno ak kia 
hopaii sia hoke: atuk o Chihowa im anumpa ho enchil vt 
vm anumpulit, Falvmminchit chin chuka isht ish la na, pus- 
ka vpvt, micha oka ishkashke, vm achi tuk oke, im achi tok. 
Yohmi kia i holabi tok. 

19. Yohmi ho falama cha, in chuka puska ont ai vput, 
oka ai ishko tok. 

20. Atuk o yakohmi tok, ai impa a chiya ma, Chihowa im 
anumpa hvt hopaii falumminchit isht vla kash o im vla tok. 

21. Micha hatak Chitokaka im antia Chutah minti yash, 
chitolit im anumpuli mvt, Chihowa vt yak achishke, Chi- 
howa itih ha chik im antio hosh anumpa vlhpisa chin Chito- 
kaka Chihowa vt chim apesa tuk a chik iesho hosh, 

22. Amba falamvt ish la na Chihowa vt chim achi kvt, 
Pvska ish pa na, micha oka ish ishko ná, achi tuk pvska ish 
al vpa, micha oka ish ai ishko hokvt, chi nipi illi vt iki 
vhleha im ahollopi ya ona chi keyu hoke. 

23. Atuk o yakohmi tok; pvska vpvt issa ma, micha nan 


ishkot issa ma, hopaii falumminchit isht vla kash osh, issuba 


haksobish falaia yash im umpatali tok. 

24. Mihma ia tuk o hina takla ya, koi chito vt afama cha, 
vbi tok: micha haknip illi ya hina takla pila na itoyula ma, 
issuba haksobish falaia ash osh bilika hikia ma, koi chito ak 
kia haknip illi ya bilika hikia tok. 

25. Atuk o yakeh! hatak vt itvnohowa ma, haknip illi 


yash osh hina lapali ka itoyula na, koi chito vt haknip ili 


yash bilika hikia ho pisa tok: micha tumaha holihta hopaii 
sipokni ai vtta ya ont anoli tok. 

26. Atuk o falumminchit isht vla tuk hopaii yash osh haklo 
mvt, Hatak Chitokaka im antia, yommvt Chihowa im anum- 
pa ik im antio tuk ash oke: yvmohmi hatuk o Chihowa im 


anumpa hvt im achi tuk mak o, Chihowa vt koi chito ima > 


na hlillichit vbi hoke, achi tok. 

27. Micha ushi vhleha ha im anumpulit, Issuba hakso- 
bish falaia ya hvs sum umpatalashke, im achi tok. Mihma 
umpatali tok. 


28. Mihma ia tuk osh hina takla haknip illi yash osh | 


itoyula na, issuba haksobish falaia, micha koi chito itatuklo 
kvt haknip illi bilika hieli na, ont ahayuchi tok; koi chito 
vt haknip illi ya ik po, micha haksobish falala ya ik hlillecho 
tok. 


29. Mihma hopaii yash osh hatak Chitokaka im antia 

haknip illi yash ishi cha, issuba haksobish falaia onochit 
falvmminchit ishit minti tok; micha hopaii sipokni yash osh 
ishit yaiya cha, hohpa chi hosh tvmaha holihta ya vla tok. 

30. Micha haknip illi yash ilap im ahollopi ak inli ho 
bohli tok: mihma ishit yaiyvt, Ikikkeh! itibapishi li ma! 
ahanchi tok. 

31. Atuk o yakohmi tok, hohpi hayvt, ushi vhleha ha im 
anumpulit, Svllikma ahollopi hatak Chitokaka im antia vt 
ahollopi tuk ak o hvs sa hohpashke; sa foni va i foni ya 
apotolit hvsh bohlashke. 

. 32. Chihowa im anumpa ho Belhel a alta hikia ka 1 sana- 

lit, micha Samalia ya achahaka puta chuka hiohmaya ka i 
“sanalit chitolit anumpohonli tuk vt, ont ai ahli pulla chi 
hoke, achi tok. 

33. Nana ilvppvt yakohmi haya Cheloboam vt nana ik 
achukmo aya tuk vt ik falamo hosh, amba okla makali isht- 
alyopi ak o, achahaka puta naholitompa isht asha ikbi tok; 
kvna hosh vlhpesa ahnikma atokoli na achahaka naholitom- 
pa isht vtta toba tok. 

34. Atuk o nana ilvppak o Cheloboam in chuka achvfa 
yvt isht ayoshuba na yakni paknaka ya a mosholit ai iksho 
- ka chi hatok. 


CHAPTA XIV. 


ITAK yumma Cheloboam ushi Abichah vt abeka tok. 
2. Mihma Cheloboam vt tekchi ya, Wakayá, chim 
asilhha lishke, micha inla ish ilahobi na, Cheloboam a tekchi 
chia ka ik chithano kashke: micha Shiloh ha ish onashke: 
yakeh! hopaii Ahichah vt yvmma ahanta hoke; yummak 
osh okla ilvppa 1 miko toba la chi ka, vm anoli tok. 

3. Micha pvska lumbo pokoli, micha pusha shila, micha 
foebila kotoba achufa aiena ho ish ishi cha, ish im onashke: 
yvmmak osh vlla yvt kaniohma chi ka, chim anola chi hoke, 
im achi tok. 

4. Mihma Cheloboam tekchi vt yumihehi tok: micha 
wakaya mvt, Shiloh ha onvt, Ahichah in chuka ya ona tok. 

Yohmi kia Ahichah vt pisa he keyu tok; sipokni kak osh 
nishkin vt illi hatuk okvt. 
5. Mihma Chihowa vt Ahichah ya, Yakeh! Cheloboam 


tekchi vt ushi ak o nana chi ponakla chi hosh mintishke : 


abeka hoka: yak im achit, micha ish yak im achashke : 
yakohma chi hoka, vlakmvt, ohoyo inla ilahoba chi hoke, 
im achi tok. 

6. Atuk o yakohmi tok, okhissa ya sa na iyi nowa ka 


haklo mvt, Chukowa, Cheloboam tekchi chia hvt, nanta kā- 


tiohmi ho inla ish ilahobi cho? sa tohno na anumpa weki 
ho ishit chim aya li hoka. 


7. Iá, Cheloboam a ish im anolashke, Islael in Chitokaka 
Chihowa vt yak achishke, Okla ai ititakla ya ai ishit s: 


chahvchit, vm okla Islael a i miko chikbi li tuk, 
8. Micha apehlichika yash mokofit Lewi in chuka achvfa 


ya im ishi li mvt, chima li tuk oke: yohmi tuk kia an tishu | 


Lewi yatuk a chik chohmoshke, yvmmak okvto vm anumpa 
vihpisa puta ka holitobli tok: micha yummak okvt chukvsh 


aiokluhvt siakaiya cha, sa tikba ai vlhpiesa bano kak 0 


yvmohmi tok oke. 


9. Amba nana ik achukmo ish yvmihchi kvt, chi tikba 
chashpo asha tuk moma ka ish i shahlichishke: naholbut | 
toba puta, micha bilvt akmot naholbvt toba puta alena ka | 
ikbit, is sa nokowvchishke; micha chim ashaka is sa kan- | 


chishke. 


la hi oke. 


= 11. Cheloboam ai achvfa yosh tvmaha holihta ai illi ho~ | 
kuno, ofi puta hosh vpa chi hoke; mikma yakni haiaka yo | 


ai illi hokvno, hushi puta vba itvnowa hosh vpa chi hoke; 
Chihowa ak osh anumpuli tok oka. 


12. Yumohmi hoka wakaya cha, chin chuka ak inli ish | 


10. Yvmohmi hoka yakeh! nana ik achukmo ka Chelo- | 
boam a in chuka achvfa ya onochi la hi oke; mikmvt nakni | 
kanima kia, micha Islael yuka; micha Islael yuka keyu aiena | 
ka Cheloboam a ishit kanchi lish, Cheloboam in chuka 
achvfa asha ka, hatak osh lukfi yo ishit kanima ont kanchi | 
na, momvt ont taha chatuk mak o, chohmichit ishit kanchi | 

onashke: atukma tumaha holihta ya chiyi yvt chukowakma, 
vlla yash osk illa chi hoke. 

13. Mikma Islael moma kvt ishit yåiyvt hohpa chi hoke: 
Cheloboam a ai achvfa yvt yummak illa hosh ahollopi ya 
ona chi hoke; yvmmak okvto Cheloboam in chuka achvfa 
ya, nana achukma kaniohmi ka Islael in Chitokaka Chihowa 
1 yumohmi hatuk okvt. 

14. Micha Chihowa vt Islael a i miko ya chi ho, ikbit 
hilechi na, yommak osh Cheloboam in chuka achvfa ya nitak 
yumma ishit kancha chi hoke, micha katiohmik mak ọ? 
himonasi fehna ká. ; 

15. Chihowa vt Islael a kushak osh oka hikivt winaka- 
hanchi kak mli chohmichit issot kancha chi hoke; micha 
Islael a yakni achukma ilvppa iki vhleha ima tuk vt, loblit 
ishit kancha chi hoke; micha okhina mish tunnvp ont ita 
fimimbla chi hoke; iti lokoli ikbit Chihowa ya nokowvchi 
hoka. 

16. Micha Cheloboam vt nanashuchi tuk, yummvt nan 
ashuchi cha, yvmmvt Islael a nan ashvchechi tuk aiena 
pulla kak o, Islael a kancha chi hoke, achi tok: 

17. Mihma Cheloboam tekchi vt wakaya cha, ivt Tisah 
ya ona tok; atuk osh okhissa atuya ya ona ma, vlla yash 
osh illi tok. 

18. Mihma Chihowa im anumpa hatuk in tishu hopaii 
Ahichah ya tohno na, anumpuli tuk mak o, okla hohpi cha, 
Islael moma kvt ishit yaiya tok. 

19. Mihma Cheloboam nana akaniohmi tok inla puta, 
kaniohmit itin tanampi tok, micha kaniohmit miko tok vt 
yakeh! Islael 1 miko vhleha 1 nitak holisso ha a holisso 
hoke. 

20. Mihma Cheloboam vt mikot ahanta na, afummi po- 
koli tuklo akucha tuklo tok; mihmvt iki vhleha takla nusi 
tok: micha ushi Natab ak osh vihtobvt miko tok. 

21. Mihma Solomon ushi Lehoboam vt Chutah yako a 
miko tok.  Lehoboam vt afummi pokoli ushta akucha achvfa 
hosh mikot ishtia tok: atuk osh afummi auah untuklo ho 
Chelusalem tvmaha holihta Chihowa vt hohchifo a bohla chi 

R 

hosh, Islael apehlichi moma ka ai atokoli tok a, a miko tok: 
mihma ishki vt Ammonait choyo hosh hohchifo hvt Naa- 
mah atok. , 

22. Mihma Çhutah vt Chihowa itikba ya nana ik achuk- 
mo ka yvmohmit, iki vhleha hvt nana yvmihchi tok moma 





ka, i shahlichit, nan ashvchi yumihinchi tuk osh nuktuhlachi 


tok. 


23. Yvmmak kia achahaka puta ikbit, micha naholbvė 
toba puta, micha iti lokoli puta nvnih chaha puta pakna- | 


oka. 


ka, micha iti hishi okchamali puta nuta ya ai ikbi tok 


24. Mihma T yash Sotomait ak kia asha tok: mihma 


nanashuchi yuwalvchi oklushi puta Chihowa vt Islael im 


vila vhleha itikba ya tihlelit kocha wehli tok 0, yumohmi 


tok vt moma ka yumohmi tok. 

25. Atuk o yakohmi tok, Lehoboam vt miko tok afum- 
mi vt ont ishit tahlapit ia ma, Echip 1 miko Shishak vt 
Chelusalem a vlvt in tanampi tok. 


26. Micha Chihowa in chuka nana holitompa alasha ka,- 
micha miko in chuka nana holitompa aiasha aiena ka ant 


ishtia tok; moma kia ishtia tok: micha tvli holisso lakna 
telihpa Solomon vt ikbi tok moma ishtia tok. 

27. Mihma miko Lehoboam vt atobbichit asonak lakna 
yo telihpa puta ikbi cha, nan atoni 1 kvpitvni, miko im abo- 
ha okhissa apistikeli ya ibbak fohki tok. 

28. Atukma yakohmi beka tok, miko vt Chihowa in 
chuka ya ont chukowakmvt, nan atoni vt shoyuli tuk osh, 
falumminchit nan atoni ira aboha isht vla beka tok. 

29. Yohmi ka Lehoboam nana akaniohmi tok inla kvt, 


micha nana yvmihchi tok moma kvt, Chutah i miko vhleha 


1 nitak holisso ha a holisso keyu cho? 
30. Lehoboam, micha Cheloboam ita tuklo kvt okchayvt 
ahashwa nitak moma kvt, it in tanampi tok. 


31. Mihma Lehoboam vt iki vhleha takla nusi cha, iki | 


vhleha takla Lewi in tvmaha holihta ya ahollopi tok. Mik- 
ma ishki vt Ammonait ohoyo hosh hohchifo kvt Naamah 
atok. Mihma ushi Abicham vt vihtobvt miko tok. 

CHAPTA KV: 


OHMI ka Nebat ushi Cheloboam vt miko tok, afummi 

-vt ont ishit auah untuchina ho, Abicham vt Chutah ya 
i miko tok. l 

2. Afummi tuchina ho mikot Chelusalem a ahanta tok. 
Mihma ishki vt Abishalom ushetik osh hohchifo kvt Maa- 
chah atok. 

3. Mihmvt iki vt itikba nan ashvchi ai yumohmi tok, mo- 
ma kak o a nohowa tok: micha iki Lewi chukvsh atok a 
chohmit, in Chitokaka Chihowa itikba ya chukvsh vt ai ahli 
tok keyu hoke. 

4. Yohmi kia Lewi atok pulla kak o, in Chitokaka Chi- 
howa vt Chelusalem a pvla ai imvt, ushi iakaiya ka hilechi 
cha, Chelusalem a kvllochit hilechi tok. 

5. Lewi vt Chihowa itikba ya aivlhpiesa kak 0 yvmihchi 


cha, nana 1 miha ka okchayvt ahanta nitak moma kvt nak- 
"sika ik aiyo, amba Uliah Hittait a nana akaniohmi tok ak 


illa tok. 

6. Micha okchayvt ahanta nitak moma ka Abicham, 
micha Cheloboam itatuklo kvt itin tanampi tok. 

7. Yohmi ka Abicham vt nana akaniohmi tok inla kvt, 
micha nana yvmihinchi tok moma kvt Chutah 1 miko vhleha 
i nitak holisso ha a holisso keyu cho? Mihma Abicham, 
micha Cheloboam itatuklo kvt it in tanampi tok. 

8. Mihma Abicham vt iki vhleha ha takla nusi tok: mih- 
ma Lewi in tvmaha holihta ya a hohpi tok: mihma ushi Asa 
vt vihtobut miko tok. | 

9. Mihma Cheloboam vt Islael a 1 miko tok, afommi 
vt ont ishit pokoli tuklo ho, Asa vt Chutah ya i miko 
tok. . 

10. Micha afommi pokoli ushta akucha achufa ho mikot 
Chelusalem a ahanta tok. Milima ishki vt Abishalom ushe- 
tik osh hohchifo kvt Maachah atok. i 

11. Micha Asa vt ikř Lewi atok a chohmit Chihowa itik- 


` þa ya, aivlhpiesa kak 0 yumihchi tok. 

12. Micha Sotomait whleha ha yakni yash ishit a kohchi 
tok; micha naholbvt toba puta iki vhleha hvt ikbi tok a 
ishit kanchi tok. 

13. Micha ishki Maachah ak kia iti lokoli ya naholbvt 
toba ai ikbi tok atuk o, miko ohoyo atok a kohchi tok; 
micha Asa vt 1 naholbvt toba ya chanlit akuchi cha, bok 
ushi Kitlon bilika ya a hukmi tok. 

14. Yohmi kia achahaka puta ka ishit ik kancho ibi: 


yohmi kia okchayvt ahanta nitak moma kvt, Asa chukush vt 


Chihowa itikba ya aiahli tok. 


15. Micha iki vt nana hullochi tok puta, micha ilap vt | 


nana hullochi tuk puta aiena tuli hvta, micha tuli holisso 


lakna, micha nan ai vlhto aiena ka Chihowa in chuka isht | 


vla cha, anukaka ashachi tok. 


16. Mihma Asa, micha Islael i miko Baasha itatuklo kot, | 


1 nitak moma kvt it in tanampi tok. 

17. Mihma Islael i miko Baasha vt ivt Chutah ya itibi 
tok; micha achvfa kia Chutah i miko Asa ya ik im oná, 
ik ahno hosh, micha a kohchvt ik minti, ik ahno hosh, 
Lamah ya ikbi tok. 

18. Yohmi ma Asa vt tuli huta, micha tuli holisso lakna 
Chihowa in chuka na holitopa ai asha ya asha tuk moma, 
micha miko in chuka naholitopa aiasha ya asha tuk moma 











ishi cha, in tishu vhleha ibbak a fohki tok: micha miko vt ` 


Tablimon ushi yvmmvt Hesion ushi, Benhatat Silia 1 miko 
Tamaskvs vtta ya pit 1 pila mvt, 

19. Uno, micha chishno il itatuklo, micha aki, micha chi- 
ki itatuklo ka anumpa ai itibai achvfa it im apesa yvt iton- 
lvshke; yakeh! nahvibina tuli huta, micha tvli holisso lakna 
aiena ka chi pila lishke: minti cha, Islael 1 miko Baasha ya 
anumpa ai itibai achvfa itim apesa ya ish it 1 kobvffi na, 2 
filummit iashke, achi tok. 


20. Yohmi ho Benhatat vt miko Asa ya 1 haponaklo cha, , 


tushka chipota 1 kvpitvni puta im asha tuk vt Islael in tuma- 


ha puta ka itiba chi ho pila cha, Ichon, micha Tan, micha 


Abel-belh-maachah, micha Sinnelolh moma, micha Naftali 
yakni vt moma ka issot kanchi tok, 

21. Atuk o yakohmi tok, Baasha” vt haklo mvt, Lamah 
ya ikbi tuk vt issa cha, Tisah ak o ai vtta tok. 

22. Yohmi ma Asa vt Chutah moma ka haklochit hlopul- 
lichi tok; achvfa kia ik hlakofo tok: micha Baasha vt La- 
mah isht ikbi tuk tvl, micha iti aiena ka okla isht ia tok: 
micha Asa vt Keba Benchamin yakni talaia, micha Mispah 
ya isht ikbi tok. 

23. Asa nana akaniohmi tok moma inla vt, micha nan ai 
im ai ahli tok moma,. micha nana yvmihinchi tok moma, 
micha tvmaha holihta puta ihikbi tok vt, Chutah 1 miko 
vhieha 1 nitak holisso ha a holisso keyu cho? Yohmi kia 
SP taiyaha mvt, iyi yvt imomokpulo tok. 

. Mihma Asa vt iki vhleha ha takla nusi cha, iki vhle- 
ha INN iki Lewi in tumaha holihta .ak ọ a hollopi tok: 
Siy ushi Chehoshafat vt vlhtobvt miko tok. 

, Mihma Cheloboam ushi Natab vt, Asa vt Chutah 1 
KA tok afummi ont atuklvt ishtia ho, Islael ai mikot isht- 
ia tok; micha afummi tuklo ho Islael a 1 miko tok. 

26. Mihma Chihowa itikba ya nana ik achukmo ka yvmih- 
chi cha, iki vt a yvmohmi tok a iakaiya tok: micha nan- 
ashvchi Islael nan ashvchichi tok a aya tok. 

27. Mihma Ahichah ushi Baasha, Issaka in chuka achvfa 
ai achvfa yosh, 1 sanalit anumpa luma ikbi tok: micha Baa- 
sha vt Kibbehlon ak o yvmmvt Filistin okla immi hoka ai 
vbi tok: Natab, micha Islael moma kyt Kibbehloa a in 
tanampit abinuchit apakfoyupa tok. 

28. Asa vt Chutah ya i miko tok afummi vt ont isht atu- 
china kak o, Baasha vt vbi cha, vihtobvt miko tok. 

29. Atuk osh yakohmi tok, miko mvt, Chihowa vt anum- 
pulit in tishu Ahichah Shilonait a tohno na anumpohonli tok 
mak o, Cheloboam a in chuka achvfa ya issot kanchi tok; 
achufa kia fiompa ka Cheloboam ik i hlakoficho hosh ishit 
kanchi tok. 

30. Cheloboam nanashvchi puta ashvchi tok, micha Islael 
ashvchichi hosh Islael in Chitokaka Chihowa ya ishit noko- 
wuchi tok ak atok. j 

31. Yohmi ka Natab nana a kaniohmi tok puta inla kvt, 

micha nana yvmihchi tok moma kvt, Islael 1 miko vhleha į 


nitak holisso ha a holisso keyu cho? 

32. Micha Asa, micha Islael 1 miko Baasha itatuklo kvt 
i nitak moma kvt it in tanampi tok. 

33. Asa vt Chutah ya i miko tok, afummi vt ont isht atu- 
china ho, Baasha vt Tisah ya vttvt Islael moma ka 1 mikot 
ishtia tok, afummi pokoli tuklo akucha ushta tok. 

34. Micha Chihowa itikba ya nana ik achukmo ka yumih- 
chit, Cheloboam a yvmohmi tok, micha nanashvchi Islael a 
isht ashvchichi tuk a a nohowa tok. 


CHAPTA XVI. 
TUMOHMI ma Chihowa im anumpa hvt Baasha ya i 


sanalit Hanani ushi Chesu ya im vla mvt, 

2. Lukfi pushi a kohchit achaha chisht ona li tok, micha 
vm okla Islael a 1 miko chikbi li tok a, Cheloboam a yvmoh- 
mi tok mak o, ish a nohowa cha, vm okla Islael a ish yo- 
shublichi na, nanashvchi ya ishit sa nokowvchi tuk oka. 

3. Yakeh! Baasha im ishtatiaka, micha in chuka achvfa 
im ishtatiaka ya ishit kanchi la chi hoke; micha chin chuka 
achvfa ya Cheloboam in chuka achvfa ya chohmichi la chi 
hoke. l 

4. Baasha ya ai achvfa yosh tvmaha holihta ai illikma, ofi 


puta kvt vpa chł hoke: micha ai achvfa yosh yakni halaka ai . 


illikma, hushi vba itvnowa puta yosh vpa chi hoke, achi tok. 

5. Yohmi ka Baasha nana akaniohmi tok inla kvt, micha 
nana yvmihchi tok, micha nan ai im aiahli tok puta kvt, 
Islael 1 miko vhleha 1 nitak holisso ha a holisso keyu cho? 

6. Micha Baasha vt iki vhleha ha takla nusi cha, Tisah ak 
o a hollopi tok: micha ushi Elah ak osh vlhtobvt miko tok. 

7. Micha Hanani ushi hopaii Chehu ya tohno na, Chihowa 
im anumpa hvt Baasha, micha in chuka achvfa ya 1 sanalit 
vla akinli tok; Chihowa itikba nana ik achukmo moma ka 
yvmihchit, ibbak a nana ishit toksvlit Cheloboam in chuka 
achvfa ya chohmi kak osh, micha yvmma vbi kak osh noko- 
wvchi kak atok. 

8. Asa vt Chutah ya i miko tok, afummi vt ont ishit po- 
koli tuklo akucha hannali ho, Elah vt Tisah ya ahantuvt, 
Islael 1 mikot ishtia tuk osh afummi tuklo tok. 

9. Mihma tunvp im itichanolli puta iklvna i kvpitvni 
Simli vt Tisah antut, in chuka Tisah talaia ka apesvchi Alsa 
yumma in chuka antvt, oka ishkot haksi ma, 1 sanalit anum- 
pa luma ikbi tok. 

10. Mihma Asa vt Chutah ya i miko tok afummi ont | 
ishit pokoli tuklo akucha untuklo ho, Simli iba chukowvt 
fahama cha, vbi tok, mihmvt vlhtobvt miko tok. 

11. Atuk osh yakohmi tok, mikot ishtia mvt, miko im ai 
ombinili holitompa ombinili mak inli hosh, Baasha in chuka 
achvfa moma ka vbit tahli tok; nakni achvfa kia micha 1 
kanomi, micha it i kana ya achvfa kia ik in hlakoficho 
tok. 

` 12. Yakohmichi hosh Simili vt Chihowa im anumpa, yom- 
mvt hopaii Chehu ya tohno na, Baasha ya im a sanalit 
anumpohonli tok mak o, Baasha in akaa achufa moma ka 
ishit kanchi tok. 

13. Baasha nanashuchi moma, micha ushi Elah vt nana- 
shuchi isht ashvchi tok, micha Islael a ashvchichi hosh, 
1 an ik ahobo puta ka, Islael in Chitokaka Chihowa ya 
ishit nokowvchi tuk ak atok. 

14. Yohmi ka Elah vt nana a kaniohmi tok inla kvt, 
micha nana yvmihchi tok moma kvt, Islael 1 miko vhleha i 
nitak holisso ha a holisso keyu cho? 

15. Asa vt Chutah ya 1 miko tok, afummi vt ont ishit 
pokoli tuklo akucha untuklo ho, Simli vt Tisah ya antvt ni- 
tak untuklo ho miko tok. Mihmvt okla hvt Kibbehlon 
yummvt Filistin okla immi hatuk oọ, in tanampit abinvchit 
apakfoyupa tok. ` 

16. Mihma okla hvt binachit asha tuk vt, Simli vt anum- 
pa luma ikbit, miko ya vbi tuk, achi ho haklo tok: yvmoh- 
mi hatuk o, Islael moma kvt tushka chipota i kvpitvni Omli 
ak o, nitak yvmma binah ha Islael a į miko ai ikbi tok. > 

17. Mihma Omli vt Islael moma aiena hosh, Kibbehlon a 
asht ia mvt, Tisah ya in tanampit abinvchit apakfoyupa tok. 

18. Atuk o yakohmi tok, tumaha holihta ya ishi na, Simli 
vt pisa mvt, miko in chuka holihta ya pit chukowa mvt, 
miko in chuka ya luak ishit hukmit, il o kinvffi cha, illi tok. 

19. Chihowa itikba ya nana ik achukmo ka yumihchit, 
nan ashvchit Cheloboam a yumohmi tok a, a nohowa tuk, 
micha Cheloboam vt nanashvchi cha, Islael a nanashuchi- 
chi yatuk ak o, yumohmi tuk ak atok. 

20. Yohmi ka Simli vt nana a kaniohmi tok inla kvt, mi- 
cha apehlichika yash 1 sanalit yvmohmi tok aiena kvt, Islael 
1 miko vhleha 1 nitak holisso ha a holisso keyu cho? 

21. Yohmi ma Islael okla hvt it i filvmmit, kashapa tuklo 
tok: okla iklvna kvt Kinalh ushi Tibni ak o miko ikbit, 
lakaiya ma, iklvna kvt-Omli ak o iakaiya tok. 

22. Yohmi tuk kia Omli ya okla hvt iakaiya tuk ak Yi 
Kinalh ushi Tibni okla hvt iakaiya tuk a, imaiya tok; yoh- 
mi ho Tibni vt illi ma, Omli vt miko tok. 

23. Asa vt Chutah ya 1 miko tok, afummi vt ont ishit 
pokoli tuchina akucha achvfa ho, Omli vt Islael a i mikot 
ishtia tuk osh, afummi auah tuklo ho miko tok: afummi 
hannali ho Tisah ya antvt miko tok. 

24. amalia nvnih ha tuli huta talent tuklo ho, Sheme ya 
in chumpa cha, tumaha holihta nvnih ha ai ikbi mvt, tuma- 
ha holihta ikbi tok a, nvnih hvt immi hatuk, Sheme ak o a 
hohchifochit, Samalia achi tok. 

25. Yohmi kia Omli vt Chihowa itikba ya nana ik achuk- 
mo ka yumihchit, micha tikba asha tuk moma ka, nana ik 
achukmo yvmihchi kvt 1 shahlichi tok. 

26. Nebat ushi Cheloboam vt nana a kaniohmi tok moma, 
micha nan ashuchi Islael a isht ashvchichit, micha i nan ik. 
ahobo puta ka Islael in Chitokaka Chihowa ya ishit noko- 
wvchi tuk a, a nohowa tok oka. 

27. Yohmi ka Omli vt nana a kaniohmi yvmihchi tok inla 
kvt, micha nan ai im aiahli otvnihinchi tok puta kvt, Islael 
1 miko vhleha 1 nitak holisso ha a holisso keyu cho? 

28. Mihma Omli vt iki vhleha takla nusi cha, Samalia ya 
a hollopi tok: mihma ushi Ahab vt vlhtobvt miko tok. 

29. Micha Asa vt Chutah ya 1 miko tok, afummi vt ont 

ishit pokoli tuchina akucha untuchina aiena ho, Omli ushi 
Ahab vt Islael a i mikot isht ia tok: micha Omli ushi Ahab 
vt, afummi pokoli tuklo akucha tuklo ho, Islael a 1 mikot 
Samalia ya ahanta tok. 

30. Mihmvt Omli ushi Ahab vt Chihowa itikba ya nana 
ik achukmo yvmohmi kvt, titg asha tuk moma ka, 1 shah- 
lichi tok. . 

31. Atuk osh yakohmi tok, Nebat ushi Cheloboam nan 
ashuchi puta ka a nohowa ka, nan ik ahobo nana chohmi- 
chit, Sitonian okla 1 miko Elhbaal ushetik Chesebel a ishit 
itauwaya cha, ivt Baal a im antivt aiokpvchi tok. .. 

32. Micha Baal in chuka Samalia ya ai ikbi tuk vt, Baal 
a alta im ai ikbi tok. | 

33. Micha Ahab vt iti lokoli ikbi tok; micha Ahab vt 
nana kaniohmit, Islael in Chitokaka Chihowa ya nokowuchi 
kvt, Islael 1 miko vhleha tikba asha tok moma ka i shahli- 
chi tok. 

34. 1 nitak o Belh-elait Hiel vt Cheliko ya ikbi tok: Chi- 
howa im anumpa hatok, Nun ushi Choshua vt anumpuli tok 
mak o, in tola ya ushi tikba vtta Abilam ak o, ishit bohli 
mvt, ymma holihta okhissa ya ushi muya Di Sekub ak o, 
ishit hilechi tok. . 

| IHMA Tishbait Elichah Kileat okla ai achvfa yvt Ahab 

a, Islael in Chitokaka Chihowa vt okchaya pulla ka, 
yumma itikba ya hikia li ka, afummi kanohmi ilvppa fichak, 
micha umba nana kia iksho ka chi hoke, amba vm anumpa 
pulla tuk ak achi hoke, im achi tok. 

2. Mihma Chihowa im anumpa hvt im vla mvt, 

3. Ilvppa issvt ish iashke, micha hvshi akochaka pilla pit 
ish filema cha, bokushi Chelilh Chatan itikba bachaya ka, 
bilika ont ish lumashke. 

4. Atukma yakohma hi oke, bokushi yash ọ ish ai ishka 
hi oke: mikma fvla chito puta kvt yvmma a chipeta hi a, 
im apesa li tuk oke, achi tok. 

5. Yohmi ho Chihowa im anumpa hatuk mak o, yohmi 
tok: bok-ushi Chelilh Chatan itikba bachaya ka, bilika ak 
o ona cha, ahanta tok okvt. 

6. Atuk o onnahinlikma fvla chito puta kvt pvska, micha 
nipi ya isht im vla tukmvt, opiakma pvska, micha nipi ya 
isht im vla tok: mihma bokushi yak o ai ishko tok. 

T. Atuk o kaniohmi foka ma yakohmi tok, yakni yash 
umba keyu hatuk o, bokushi vt shilvt taha tok. 

8. Mihma Chihowa im anumpa hvt im vla mvt, 

9. Wakaya cha, Salefalh, yummvt Siton immi hoka, yvm- 
mak o ish ona cha, ish ahantashke : yakeh! ohoyo į hatak illi 
yumma vtta hosh chipeta hi a, im apesa li tuk oke, achi tok. 

10. Yolimi ho wakaya cha, Salefalh a ona tok: atuk osh 
tumaha holihta okhissa ya ona ma, yakeh! choyo 1 hatak 
illi yash osh iti alowa hosh anta tok: mihma i kowa cha, 
Chim asilhha lishke, oka kanomosi nan aivihto vnit isht is 
sum vla na, ishko lashke, achi tok. 

11. Mihma ont isht vla chi hosh ia ma, i howa cha, Chim 
asilhha lishke, pvska tushafa achvfa ka isht 15 sum vlashke, 
achi tok. 

12. Mihma chin Chitokaka Chihowa vt okchaya pulla ya 
puska achvfa kia ik sum iksho, amba.onush pushi ibbak 
vlhto achvfa bano hosh ishtochi ya alhto, micha bila kano- 
mosi hosh kotoba ya alhtoshke : atuk o yakeh! iti tuklo al- 
owa likmvt, chukowa lish, hoponi likma, vno, micha svso il 
itatuklo kvt e pa cha, pilla chi hatuk oke, achi tok. 

13. Mihma Elichah vt, Chi nukshopa na! ia cha, ish achi 


tuk vt ish yvmihchashke: yohmi kia pvska iskitini tikba ik- 


bit isht is sum vlashke; ish yohmi. hayosh chishno, micha 
chiso itatuklo hvsh pa chi kvt ish ikbashke. 

14. Islael in Chitokaka Chihowa vt yak achi hoka, Onush 
pushi ishtochi vt tahvt ia he keyukma, bila kotoba vlhto kvt 
ik taho ho, Chihowa vt yakni ya umba et onochi YA vi 
vla hi oke. 

15. Mihma ivt Elichah vt nana achi tuk mak o yumihchi 
tok: mihma Elichah, micha ohoyo hash osh, micha in chu- 
ka achvfa aiena kvt ihimpa na, nitak laua tok, 








| 

16. Mihma Chihowa im anumpa Elichah tohno na, anum- 
puli tuk mak o, onush pushi ishtochi vlhto kvt tahvt ia keyu 
ma, bila kotoba vlhto kvt ik taho tok. 

17. Atuk o iluppvt yohmi haya yakohmi tok; ohoyo 
chuka achvfa pehlichi yash ushi vt abeka tok: abeka 1 
palvmmi fehna hatuk osh fiopa issa tok. 

18. Mihma Elichah ya, Hatak Chitokaka im antia chia 
ma! nanta ishit chi ahalaia li cho? nan ai ashvchi li ya is 
suthunanchi cha, suso ha ish ba chi hosh, is sum vla cho? 
im achi tok. 

19. Mihma, Chiso ha vma, im Kai tok. Micha shakba 
foka tuk a ishi cha, vba potvlhpo ai vtta beka tuk vt isht 
ona cha, ilap in topa akinli ho om bohli tok. 

20. Micha Chihowa ya i pahayut, Chihowa an Chitokaka 
ma! ohoyo i hatak illi takla ahanta li kash kia, nan ik achuk- 
mo ka onochit ushi ya ishbi cho? achi tok. 

21. Mihmvt hituchina ha chisemot vlla yash onvtola cha 
Chihowa ya i payvt, Chihowa an Chitokaka ma! chim 
asilhha lishke, vlla iluppa shilombish' vt anonti ant fohkash- 
ke, achi tok. 

22. Mihma Chihowa vt Elichah paya ka haklo tok: 
mihma vlla yash shilombish vt anonti ant fohka na, falamvt. 
okchaya tok. 

23. Mihma Elichah vt vlla yash ishi cha, vba potulhpo ya 
akowvt aboha. ya isht ona cha, ishki ya ibbak fohki tok: 
micha Elichah vt Pisá, chiso hvt okchayvshke, achi tok. 

24. Mihma ohoyo hash osh Elichah ya, Himak ano hatak 
Chitokaka im antia chia, micha Chihowa im anumpa hvt 
chitih ha foyuka kvt ahli ka iluppak o isht ithaiyana lishke, 
achi tok. 

Aiei o nitak laua haya yakohmi tok, afummi ont isht 
atuchina ma, Chihowa im anumpa hvt. Elichah ya im vla 
mvt, Iá, Ahab a ont ish im ile haiakvchashke; mikma yakni 
ya umba et onochi lashke, achi tok. 

2. Mihma Elichah vt Ahab a im ile haiakvcha chi hosh ia 


tok: mihma Samalia ya hohchvfo palummi fehna tok. 

3. Mihma Ahab vt, Obatiah vt in chuka achvfa apesvchi 
yatuk o, hoyo tok: mihma Obatiah vt Chihowa ya 1 nuk- 
shopa fehna yatok. 

4. Yakohmi tok atok, Chesebel vt Chihowa i hopaii vhle- 
ha ha ishit kanchi ma, Obatiah vt hopaii tahlepa achvfa ho 
ishi cha, pokoli tahlapi bika ho hvchukbi ya a luhmit asha- 
chi cha, pvska, micha oka aiena ka ipeta tok atok okvt. 

5. Mihma-Ahab vt Obatiah ya, la cha, yakni ya chuko- 
wvt, oka ajateli puta, micha bokushi puta moma ka ish 
onashke: hvshuk a il ahayuchi yoba cha, issuba, micha is- 
suba haksobish falaia aiena ka 1l okchalinchi cha, nan yapi 
moma kvt illit ik pin taho yoba na, achi tok. 

6. Yohmi hosh yakni ya hlopulla chi hosh itakashapa 
tok; mihma Ahab vt ilap bano hosh hina achvfa ho iakma, 
Obatiah vt ilap bano hosh hina inla yo ia tok. 

7. Atuk o Obatiah vt ia hosh aya ma, yakeh!. Elichah 
vt afama tok: mihma ithana mvt, nashuka ishit hlipia cha, 
Chishno vt a shahli, Elichah chia mak oh cho? achi tok. 

8. Mihma afalamichit, Mih sia hoke; ia cha, chi shahli 
ha, Yakeh! Elichah vt antushke, ont im ano achi tok. 

9. Mihma, Nanta ho nan ai ashvchi li tuk o, chin tishu 
Ahab ibbak ais sa fohki na, svba chi cho? 

10. Chin Chitokaka Chihowa vt okchaya pulla ka, a shah- 
li hvt okla nana kia, micha apehlichika nana kia, pit ik chi 
a hoyo ka ikshoshke: micha, Yvmma iksho, achi ma, miko 
apehlichika micha yakni kia ik chi ahayucho tuk vt, anumpa 
kvilo il onochit miha he, im apihisa beka tok. 

11. Mihma himak a, Iá, chi shahli ha, Yakeh! Elichah 
vt antvshke, ont im anoli, ish achishke. 

12. Atukma yakohma chi hoke, chi filummit ia li makinli 
ho, Chihowa imi Shilombish vt kanima ithana li keyu ho, 
chisht ia chi hoke; atukma yohmit Ahab a ont im anoli li 
tuk o, ik chi ahayuchokmvt, svba chi hoke: yohmi kia chin 
tishu vno vt, vlla si amomvt Chihowa 1 nukshopa sia hoke. 

13. Nana kaniohmi li tok, yummvt Chesebel vt Chihowa 

i hopaii vhleha ha vbit tahli ma, Chihowa 1 hopaii hatak 
tahlepa achufa ka pokoli tahlapi bika yo, hvchukbi ya a, 
luhmi lish, pvska, micha oka aiena ka ipeta li tok vt, im 
annoa tuk keyu cho? 

14. Mihma himak a, la cha, chi shahli ha, Yakeh ! Fli- 
chah vt antvshke, ont im anoli, ish achishke; mikma suba 
chi hoke, achi tok. 

15. Mihma Elichah vt, Uba nan okluha il aieshi Chihowa 
vt okchaya pulla ka, mihi yo itikba hikia li kvt, himak nitak 
aim ile haiakvchi li pulla chi hoke, achi tok. 

16. Yohmi ho Obatiah vt Ahab a ont afama cha, im 
anoli tok: mihma Ahab vt Elichah ya afamvt ia tok. 

17. Atuk ọ yakohmi tok, Ahab vt Elichah ya pisa mvt, 
Ahab vt, Chishno ak osh Islael a ilbvshali chia hoh cho? 
im achi tok. 

18. Mihma afalamichit, Uno ak osh Islael a ilbvshali li 
tuk keyu: amba chishno, micha chiki in chuka achufa ish 
aiena kak atuk oke; yvmohmit Chihowa im anumpa vlhpisa 
puta ka ish kanchi cha, Baalim ak o ish iakaiya tok okvt. 

* 19. Yvmohmi hoka himak a, Islael moma ka, micha Baal 
1 hopaii tahlepa ushta cha pokoli tahlapi, micha iti lokoli 
puta hopaii tahlepa ushta, yvmmvt Chesebel im ai impa ai 
ihimpa chatuk a pit hoyot, Kamel nvnih ak o is sum itvnah- 
lashke, achi tok. 

20. Yohmi ho Ahab vt Islael im vlla moma ka pit hoyo 
cha, hopaii puta ka Kamel nvnih ak o itvnahli tok. 

21. Mihma Elichah vt okla moma ka im ona cha, Kati- 
ohmi foka ho ai anukfilli tuklo itintakla, anuktuklot hvsh 
hieli cho? Chihowa yak osh Chitokaka yokma, hush im 
antiashke: amba Baal ak okma hvsh im antiashke, achi 
tok. Mihma okla hvt anumpa achvfa kia afalamichit ik 
acho tok. . 

22. Yohmi ma Elichah vt okla ha, Uno, vno ak illa hosh 
Chihowa 1 hopaii vt anta lishke: amba Baal 1 hopan vt 
tahlepa ushta cha pokoli tahlapishke. 

23. Yumohmi hokvt wak hobuk tuklo ho okla pimashke : 
micha wak hobvk achufa ka ilapo vt atokoli cha, bvshlit 

tahlikmvt, iti itunaha o ashachi cha, nuta ya luak a ik bohlo 
kashke: mikma vno vto wak achvfa ya atahli lish, iti itunaha 
F ya o ashachi likmvt, luak a ak bohlo kashke. 

24. Mikma hvchin chitokaka puta hohchifo ha hvsh i 
pahayakma, vno vt Chihowa hohchifo ha i paya lashke: 
mikma Chitokaka nana hosh anumpa falama ya luak o et 
pilak mak osh Chitokaka yashke. Mihma okla moma kvt, 
Ulhpesa hosh anumpvshke, achi tok. 

25. Mihma Elichah vt Baal 1 hopaii puta ka, Tikba wak 
hobvk achvfa ka hvchishno vt hvsh atokoli cha, hvsh atah- 
lashke, hvchi laua hokvt; micha hvchin chitokaka puta 
hohchifo ha hvsh 1 pahayashke, yohmi kia nuta ya luak huch 
ik bohlo kashke, im achi tok. 

26. Mihma wak hobvk ima tuk a, okla ishi cha, bushlit 
tahli mvt, Baal 1 hohchifo ha 1 pahaya na, onnahinli tuk vt 
tubokoli onvt, Baal ma! ish pi haponaklashke, ahanchi tok. 
Yohmi kia anumpa nana kia iksho, micha afalamichi kvt 
iksho tok. Mihma alta toba tuk a tullit apakfokahanchi tok. 

27. Atuk o tvbokoli ma yakohmi tok, Elichah vt ishit yo- 
pulvt, Chitoli hosh pahayá; chitokaka yoka; im anukfila 
chitot il anumpuli hosh binili, keyukmvt nan isht anta hosh 
binili, keyukmvt kanima nowvt ia hosh aya, keyukmvt nusi 
yoba ká, yohmikma okchvla he vlhpesa hoke, achi tok. 

28. Mihma chitoli hosh pahaya mvt, a yvmihchi chatuk 
osh, bvshpo, micha tuli halupa isht ile bvshli na, issish vt 
mitafvt o yanahanli tok. 

29. Atuk o yakohmi tok, nitak iklvna kvt ont ia ma, okla 
anumpohonli na, opiaka nan vbit isht aiokpuchit im issa cha- 
tuk okvt, ont vlhpesa ma, anumpa hvt iksho, micha afala- 
michi kvt iksho, micha na yohmi ahni kvt iksho tok. 

30. Mihma Elichah vt okla moma ka, A bilika hvsh lash- 
ke, im achi tok. Mihma okla moma kvt 1 bilika vla tok. 
Mihma Chihowa im alta kinafa tok a atiskiachi tok. 

31. Micha Elichah vt, Chekob yvmmak oka Chihowa im 
anumpa hvt im vlvt, Chi hohchifo kvt Islael achi hoke, 
achi tok a ushi vhleha apehlichi holhtina ka vihpisa ho, tuli 
auahtuklo ho ishi tok, 

82. Micha tuli yash Chihowa hohchifo ha alta isht im 
ikbi tok; mihmvt yakni ya kullit nan-nihi vlhpisa tuklo 
aivlhto vlhpesa ho, alta ya apakfobli tok. 

33. Micha iti ya achukmalit bohlit tahli mvt, wak hobvk a 
bushlit tahli cha, iti yash paknaka onochi mvt, Ishtochi ush- 
ta ho oka hvsh alotoli cha, nahukmit isht aiokpvchi, micha 
iti aliena ka hvsh o fohoblashke, achi tok. 

34. Micha, Atukla ma hvsh yvmihchashke, achi tok. 
Mihma atukla ma okla yvmihchi tok. Mihma atuchina ma 
hush yumihchashke, achi tok. Mihma “bucha ma okla 
yumihchi tok. 

35. Mihma oka vt yanvllit alta ya Salonu tok, mihma 
yakni kula yash kia oka alotoli tok. 

36. Atuk osh opiaka, nan vbit isht aiokpvchi im issa he 
ont vlhpesa ma, Elichah hopaii vt bilika vla cha, Eblaham, 
micha Aisak, micha Islael in Chitokaka Chihowa ma! chish- 
no ak osh Islael yakni ya Chitokaka chia ho, vno vt chin 
tishu sia hosh chim anumpa hatuk mak o, ilvppa puta ka 
yvmihchi li ka, himak nitak a isht otaiyanashke. 

37. Is sa haponaklashke, Chihowa ma! is sa hapona- 
klashke, yumohmi ho chishno ak osh Chihowa Chitokaka 
chia hosh, anonti chukvsh a ish falvmminchi tuk a, okla 
ilvppvt ithaiyanashke, achi tok. 

38. Yvmohmi ma Chihowa in luak vt aka itula cha, na- ”* 
hukmit isht aiokpvchi, micha iti, micha tuli, micha lukfi 
pushi ya hukmit taiyahli cha, yakni kula oka aiasha aiena 
ka holakshit tahli tok. 

39. Mihma okla moma kvt pisa mvt, nashuka ishit hlip- 
kvchi tok: micha, Chihowa yvmmak osh Chitokaka yoke, 
Chihowa yvmmak osh Chitokaka yoke, okla ahanchi tok. 

40. Mihma Elichah vt, Baal i hopaii vhleha ha hvsh 
ishashke: achvfa kia ik hlakofo kashke, im achi tok. Mih- 
ma okla ishi tok: mihma Elichah vt bokushi Kishon a iskt 
ona cha, yummak o ai vbi tok. 

41. Micha Elichah vt Ahab a, Ish wakaya cha, impvt 
nan ish ishkashke; umba chito fehna kvt fohompa hoka, 
achi tok. 

42. Yohmi ma Ahab vt impvt ishkot ia tok. Mihma 
Elichah vt Kamel paknaka ya oiyvt ona tok; micha aka ont 
itula cha, nashuka ya iyikalaha itintakla talali cha, 

43. In tishu ha, Himak a ia cha, okhvta pilla ha pit ish 
hopokoyashke, im achi tok. Mihma ia cha, pit hopokoyo 
mvt, Nana ak pesoshke, achi tok. Mihma, Anonti untuklo 
ha ia, achi tok. 

44. Atuk o yakohmi tok, ont isht untuklo haya, Yakeh ! 


hoshonti iskitinesi hatak ibbak chohmi kvt, okhvta ha koh- 


chvt vba takalishke, achi tok. Mihma, Ia cha Ahab a, Chim 
itichanvlli ya ish atahli cha, ish ia na, umba kyt ik chi 
katvblo kashke, Ahab a ont ish im achashke, achi tok. 

45. Atuk o yakohmi tok, yohmi takla ma, vba shutik vt 
hoshonti, micha mahli, micha umba chito ishit lusvt kunia 
tok. Mihma Ahab vt itichandili ombinili cha, Chesleel a 
ona tok. 

46. Mihma Chihowa ibbak vt Elichah ya onvtoyula mi 
mihma il vskofvchit in taiyaha mvt, Ahab itikba chahafvt 
Chesleel a achukowa ya ona tok. 

OHMI ma Ahab vt Chesebel a, Elichah vt nana kaniohmi 
tuk moma, im anoli tok: micha hopaii puta moma ka 
bushpo falaia isht vbit tahli tuk aiena ka im anoli tok. 

2. Yohmi ma Chesebel vt Elichah ya anumpa shali pit i 
pilut, Yakohmi, micha 1 shahli kia chitokaka puta kvt si 
yumihchashke, chim ilhfiopak a yvmma achvfa im ilhfiopak 
akinli ka, onna ha himak a chohmikma, ak chi yumihehokma. 

3. Yohmi na pisa mvt wakaya cha, im ilhfiopak ishit cha- 
hafa tok; micha Bee-sheba yummvt Chutah immi ho ona 
Ey micha in tishu ha yvmmak o bohli tok. 

. Amba ilap vto nitak achufa anowa yakni haiaka yo 
ona ama chuahla holba nuta ant binili tok: mihmvt ilap vt 
illa hi vt asilhha tok; micha, Ulhpesvshke, Chihowa ma! 
himak a vm ilhfiopak a ish ishashke: achukma kvt aki vhle- 
ha atok a, i shahli li keyu hoka, achi tok. 

5. Atuk osh chuahla holba nuta itoyulvt nusi ma, yakeh! 
enchel vt ant potoli cha, Wakaya cha, impa, im achi tok. 

6. Mihma hopokoyo ma, yakeh! pvska vt vlhpusha hosh 
tobaksi onvtonla ma, oka kotoba vlhto kvt noshkobo bilika 
talaia tok. Mihma impa cha, oka jaat ishko mvt, anoùti 
itoyula tok. 

7. Mibma Chihowa im enchel ash osh anonti atukla ma 
ai vla cha, potoli mvt, Wakaya cha, imp4” ish a nowa chi 
kvt chi hopaki fehna ak okvt, achi tok. 

8. Mihma wakayvt impa cha ishko mvt, il impa yvmma 
ishit hlampko cha ia mvt, nitak pokoli ushta micha ninak 
pokoli ushta ho ayot, Holeb Chitokaka 1 nvnih ha ona 
tok. 

9. Micha yvmma ona cha, huchukbi yo chukowa cha a nusi 
tok; atuk o Chihowa im anumpa hvt im vla cha, Nanta ish 
katiohmi hosh ilvppa ish anta cho? Elichah ma! im achi 
tok. 

10. Mihma, Uba nan okluha il aieshi Chitokaka Chihowa 
ya im 1 nuktvhla li fehna tuk oke: Islael im vlla vhleha hvt 
nana chit im apesa ya kanchi cha, chim alta puta ka kinvffit 
tahli mvt: chi hopaii puta ka bushpo falaia isht vbit tahlish- 
ke; mikma vno, vno ak illa hosh sa hlakofishke, mikma vm 
ilhfiopak isha chi hosh okla hoyoshke, achi tok. 

11. Mihma, Kohchvt ish ia cha, nvnih paknaka Chihowa 
itikba ya ish hikiashke, achi tok. Mihma yakeh! Chihowa 
yut ant aya tok, mikma mahli chito kvilo fehna hosh Chi- 
howa itikba ya ayvt, nvnih puta kash mitahlichi mvt, tuli 
hochito aiena ka mitahlichi tok; yohmi kia Chihowa vt 
mahli ha ik ibafoyuko ki tok: mahli haya yakni vt winakv- 
chi tok: yohmi kia Chihowa vt yakni winakvchi ka ik iba- 
foyuko ki tok. 

12. Mihma yakni winakvchi haya luak atok: yohmi kia 
Chihowa vt luak a ik ibafoyuko ki tok; mihma luak vt aya 
haya, anumpa luma iskitini hosh takali tok. 

13. Atuk o yakohmi tok, Elichah vt haklo mvt, anchi ya 
nashuka isht ompohomo cha, kohchvt hvchukbi achukowa 

ont hikia tok. Mihma anumpa hvt im vla cha, Nanta ish 
Q 

katiohmi hosh ilvppa ish anta cho? Elichah ma! im achi 
tok. 

14. Mihma, Uba nan okluha il aieshi Chitokaka Chihowa 
ya imi nuktvhla li fehna tuk oke: Islael im vlla vhleha hvt 
nana chit im apesa ya kanchi cha, chim alta puta ka kinvfít 
tahli cha, chi hopaii puta ka bvshpo falaia isht vbit tahlish- 
ke: mihma vno, vno ak illa hosh sa hlakofishke; mihma vm 
ilhfiopak a isha chi hosh okla hoyoshke, achi tok. 

15. Mihma Chihowa, vt la, falamvt Tamaskvs yakni 
haiaka ya ish onashke : atuk osh ish onakmvt, Hasael a Silia 
i miko yachi ho, nan ahummit ish atokolashke ; 

16. Micha Nimshi ushi Chehu ya Islael 1 miko yachi ho, 
nan ahvmmit ish atokolashke; micha Abel-meholah Shafat 
ushi Elisha ya nan ahvmmit ish atokoli na, chi vlhtobvt 
hopaii yashke. i 

17. Atukma yakohma hi oke, kuna hosh Hasael i bushpo 
falaia ya 1 hlakofi tukma, Chehu ak osh vba chi hoke: mik- 
ma kuna hosh Chehu i bvshpo falaia ya i hlakofi tukma, 
Elisha vt vba chi hoke. 

18. Yohmi kia Islael aiachvfa yvt tahlepa sipokni untuklo 
hosh moma kvt, Baal a iyikalaha ya isht 1 huchukbihlepa 
tuk keyu, micha itih ha isht i suksowa tuk keyu, aiyukali 
keyu yo il atombi li tuk oke, im achi tok. 

19. Yohmi ho yvmma vttvt ia tok; atuk osh Shafat ushi 
Elisha vt yakni patvffi hosh, wak toksvli yok auah tuklo hosh 
itikba aiasha ma, ilap ak osh isht auah tuklo ka ishit patuffi- 
chi hosh anta na, ont ahayuchi tok: micha Elichah vt bilika 
aya mvt, im anchi ya onochit ont la tok. 

20. Mihma wak toksvli ya issa cha, Elichah ya lakaiyvt 
hlioli mvt, Chim asilhha lishke, aki micha hvshki itatuklo ka 
1 suksowa hayosh, chiakaiya lashke, achi tok. Mihma, 
Anonti falamvt 14; nanta chi katiohmichi li cho? im achi 
tok. 

21. Mihma 1 filammit falumvt, wak toksvli yok JOE ho 
ishi cha vbi mvt, wak toksvli ishit toksvli yash nipi ya ishit 
honi cha, okla hash ima na, okla vpa tok: yohmi mvt wa- 
kaya cha, Elichah ya iakaiya cha, in toksahanli tok. 

IHMA Silia 1 miko Benhatat vt in tushka chipota moma 

ka hoyot itvnahli tok: mihma miko pokoli tuchina 

akucha, tuklo hosh, micha issuba, micha tunup itichanvlli 

aiena hosh apehvt aya tok: mihmvt ivt Samalia ya abina- 
chit afolubli cha, in tanampi tok. 

2. Micha anumpa shali ya pit tihleli na, tumaha holihta 
ya ont chukowa cha, Islael 1 miko Ahab a okla im ona mvt, 
Benhatat vt yak achishke, . 

3. Chin tuli huta, micha chin tvli holisso lakna yvt vmmi 
hoke: chin tekchi vhleha, micha chim vlla vhleha aiena kak 
kia achukma 1 shahli kak osh vmmi hoke, im achi tok. 

4. Mihma Islael i miko vt afalamichit, A shahli miko ma! 
nana ish achi tuk mak o, vno, micha nana vm asha ajena kvt 
chimmi hoke, achi tok. 

5. Mihma anumpa shali vhleha hash osh anonti vla mvt, 
Benhatat vt yak achishke, Anumpa chi pila li kvt, Chin toli 
huta, micha chin tvli holisso lakna, micha chin tekchi vhleha, 
micha chim vila vhleha aiena ka svbbak a ish fohkashke, 
achi h tuk ak inli kia, 

6. Yohmi tuk kia an tishu vhleha ha onna ha himak a 
chohmikma, pit chi pila likma, chin chuka ya, micha chin 
tishu vhleha in chuka aiena ka a hopokoya chi hoke; atuk- 
ma yakohma hi oke: nana kia ish pisa ka achukmakma, 
ibbak okla fohkikmvt ishit minta chi hoke, achi tok. 

7. Yohmi ma Islael 1 miko vt yakni yumma im asvnonchi 
moma ka hoyo cha, Hvch im asilhha lishke, yohmi hosh 
ahni cha, hatak ilvppvt nana ik achukmo hoyo ka hvsh 
pisashke : sa tekchi vhleha, micha vm vlla moma, micha an 
tuli huta, micha an tvł holisso lakna aiena ka et a hoyo ma, 
ak im i hullo tuk oke, achi tok. 

. 8. Mihma asvnonchi vhleha moma, micha okla moma kvt, 
Ish 1 haponakla ná, micha vłhpesa ish im ahni ná, okla im 
achi tok. 

9. Yvmohmi ho Benhatat im anumpa shali vhleha hash, 

A shahli miko ya ish im anolashke, Ummona chin tishu ha 
et ish i hoyo tuk a, moma yvmihchi la hinla: amba nana 
ilvppak okvno yvmihchi la he, vlhpesa keyu hoke. Mihma 
anumpa shali vhleha hash osh ia cha, anonti anumpa isht im 
ona tok. 

10. Mihma Benhatat vt anumpa pit 1 pila mvt, Samalia 
lukfi pushi vt okla siakaiya moma ka, ibbak achvfa vlhto ba- 
not fullota vlhpesakma, chitokaka puta kvt yakohmi, micha 
i shahli kia si yvmihchashke, achi tok. 

11. Mihma Islael 1 miko vt afalamichit, Hvsh im anolash- 
ke, Tvnvp aya na halupa isht il vskofvchit hikia hokuto, 
shueli ka chohmit isht ik ilauato kashke, achi tok. 

12. Atuk o yakohmi tok, Benhatat vt oka ishko hosh 
yvmma, micha miko vhleha aiena kvt, vlhtipo asha tuk osh 
haklo mvt, in tishu vhleha ha, Baivllit hvsh hiohlashke, im 
achi tok. Mihma tvmaha holihta ya itiba chi hosh okla bai- 
vllit hiohli tok. 

13. Mihma yakeh! hopaii vt Ahab Islagl] 1 miko ya im 
ona cha, Chihowa vt yak achishke, Okla chito ilvppa moma 
ka ish pisa cho? yakeh! himak nitak a chibbak fohki la chi 
hoke, yumohmi ho vno ak osh Chihowa sia ka, ish ithaiya- 
na chi hoke, achi tok. 

14. Mihma Ahab vt, Kuta hak o? achi tok. Micha, Chi- 
howa vt, Yakni apehlichi puta hatak himithoa holitompa 
vhleha yak achi hoke, achishke, achi tok. Mihma, Kuta 
hosh itiba chi ka, itafamvcha chi cho? achi tok. Mihma, 
Chishno yá, achi tok. 

15. Yohmi ma yakni apehlichi puta hatak himithoa wi 
tompa vhleha ha hotihna ma, tahlepa tuklo cha pokoli tu- 
china akucha tuklo tok : micha iakaya ka Islael ushi vhleha 
moma okla puta moma kia hotihna ma, tahlepa sipokni 
untuklo tok. 

16. Atuk osh tvbokoli ma okla kohchvt ia tok: amba 
Benhatat vt oka ishkot haksit, ymma, micha miko vhleha, 
miko pokoli tuchina akucha tuklo apela tuk aiena kash osh 
vlhtipo ya alasha tok 

17. Mihma yakni apehlichi puta hatak himithoa holitom- 

pa vhleha hash osh tikba kohcha tok: mihma Benhatat vt 
pit tihleli tok, atuk o ant im anoli mvt, Okla hvt Samalia ya 
kohchvt mintishke, okla achi tok. 

18. Mihma Benhatat vt, Iti nanaiya hosh minti hoh kia, 
okchaya na hvsh ishashke: keyukmvt tanampi hosh minti 
hoh kia, okchaya na hvsh ishashke, achi tok. 

19. Yohmi ma yakni apehlichi puta hatak himithoa holi- 
tompa vhleha hash osh tvmaha holihta ya kohcha ma, tvsh- 
ka chipota vt iakaiya tok. 

20. Mihma hatak achvfa ho aiyukali okla wi tok: mihma 
Silian vhleha hvt yihlepa tok; mihma Islael vt hlioli tok: 
mihma Silia i miko Benhatat vt issuba ombinili cha, issuba 
ombinili vhleha takla malelit hlakofi tok. 

21. Mihma Islael i miko vt kohchvt ia mvt, issuba, micha 
tunup itichanvlli aiena ka issot kanchi mvt, Silian vhleha 
aiena ka issot kanchi na, illi kyt laua fehna tok. 

22. Mihma hopaii yash osh Islael 1 miko ya im vla cha, 
Ta, ish ile hlampkochashke, miċha. yakohmi ahnit, nana ish 
kanióhmi kvt ish pihisashke: ont afummi kvt vlakma, Silia 1 
miko vt vlvt chin tanampa chi hoke, im achi tok. ; 

23. Atuk o Sila 1 miko in tishu vhleha hvt, In chitokaka 
puta kvt nvnih foka in chitokaka puta yoke; yvmohmi ha- 
tuk osh kullo kvt pi shahli tuk oke; amba yakni patali ak o 
il ai itibashke, mikmvt kullo kvt il iï shali pulla chi hoke. 

24. Micha ilvppak o ish yvmihchashke, Miko vhleha ha a 
hikia aiyukali ka ishit ish a kanvllichashke, micha kvpitvni 
vhleha ho atobbichit ish hiohlichashke. 

25. Micha tushka chipota vt, chi kunia tuk a chohmi, 
issuba hvt kunia tokma mih makinli, micha tvnvp itichanvlli 
vt kunia tokma chchmi ho, ish hotihnashke: mikmvt yakni 
patali yo il ai itibashke, mikmvt kvllo kvt il į shahli pulla 
chi hoke, im achi tok. Mihma im E ha 1 haponaklo 
cha, yumihchi tok. 

26. Atuk o ont afummi kyt vla ma yakohmi tok, Benha- 
tat vt Silan okla ha hotihna cha, Islael a itiba chi hosh 
Afek a ona tok. 

27. Mihma Islael im vlla vhleha hyt holhtihna mvt, mo- 

myt asha cha, itibit ia tok: atuk osh Islael im vlla vhlcha 
hvt issi kosoma ushi aya iskitini tuklo chohmi hosh, itikba 
ont binachi tok; amba Silian okla hash osh yakni ya alota 
tok. 

28. Mihma hatak Chitokaka im antia yut onvt, Islael 1 
miko ya im anumpulit, Chihowa vt yak achishke, Chihowa 
vt nvnih foka Chitokaka yoke, amba okfa ano Chitokaka 
keyu, Silian okla hvt achi hoka, yvmohmi hoka okla chito 
ilvppa chibbak fohki likma, vno ak osh Chihowa sia ka, ish 
ithaiyana chi hoke, achi tok. 

29. Micha it ichapvt binachit aiasha na, nitak untuklo tok. 
Micha yohmi kash osh nitak ont isht untuklo ma it afama 
cha, itibi tok: mihma Islael im vlla vhleha hyt Silian okla 
ha nitak achvfa ka, hatak aka aya tahlepa sipokni tahlepa 
achufa ho vbi tok. 

30. Amba inlaka yvt yihlepvt Afek a onvt, tumaha holihta 
ya chukowa tok; mihma hlakofi tuk vhleha ha tuli holihta 
yut o kinafa cha, tahlepa sipokni pokoli tuklo akucha un- 
tuklo ho ai vbi tok. Mihma Benhatat vt malelit, tumaha 
holihta ya ont chukowa cha, aboha anukaka fehna ont chu- 
kowa tok. 

31. Mihma in tishu vhleha hvt, Yakeh! himak a Islael in 
chuka achufa 1 miko vhleha hvt miko nan 1 nukhaklo vhleha 
ho e haklo chatuk oke; chim asilhha lishke, nahishi tunna 
isht il vskofvchikmvt, aseta pi noshkobo ha isht e takchi cha, 
kohchvt Islael 1 miko ya il im onashke; chi okchalinchi 
yoba ná, achı tok. 

32. Yohmi ma nahishi tvnna isht il vskofvchi mvt, aseta 
ha noshkobo isht takchi cha, Islael 1 miko ya im ona mvt, 
Chin tishu Benhatat vt, Ik si okchayá, chim asilhha lishke, 
achishke, achi tok. Mihma, Okchaya moma cho? itibapishi 
li hoke, achi tok. 


33. Mihma nana kia kaniohma chi ka, achukmalit apisti- ` 


keli tuk osh, tushpvt hahhaklo mvt, Benhatat vt chitibapishi 
hoke, okla achi tok. Yohmi ma, Oh ia cha, isht oh vlá, 
achi tok. Yohmi ma Benhatat vt im vla ma, tvnvp iticha- 
nolli ya oiyvchi tok. 

34. Mihma Benhatat vt, Tvmaha holihta puta aki vt chiki 
ya im ishi tok a, chi falumminchi lashke; mikma aki vt Sa- 
malia alitunowa ai ikbi tok a, chohmichit Tamaskvs a alituno- 
wa ya ish ai ikbashke, achi tok. ; 

35. Mihma hopaii ushi vhleha ai achvfa ya hatak achvfa 
hosh in chuka abilika yo, Chihowa im anumpa ho, Susso, 
chim asilhha lishke, im achi tok. Mihma hatak ash osh ik 
bvnno tok. f 

36. Mihma, Chihowa im anumpa ho ahisi im antio hoka, 
a filummit ish ia makinli ho, koi chito vt chiba chi hoke, im 
achi tok. Mihma 1 filvmmit ia makinii ma, koi chito vt aha- 
yuchi cha, vbi tok. 

37. Yohmi ma hatak inla yo ahayuchi mvt, Svssó, chim 
asilhha lishke, achi tok. Mihma hatak ash osh isso mvt, 
yvmihchit isso kvt hotopali tok. 

38. Yohmi ma hopaii ash osh ia mvt, hina takla miko ya 
im aiehehi tok; mihmvt nashuka ya hituk chubbi o ashachi 
cha, im ile luhmi tok. 

39. Atuk osh miko vt aya ma, miko ya 1 paya tok; micha, 
Chin tishu hvt ai itin tanampi ka iklvna ona tuk oke; atuk 
o, yakeh! hatak vt fullota cha, hatak isht vm vła mvt, Ha- 
tak ilvppa ish halanlashke: kaniohmi hosh kvniakma, im 
ilhfopak atukma chim ilhfiopak ak osh vihtoba chi hoke; 
keyukmvt tuli huta talent achvfa ho ish atobba chi hoke, 
achi tuk oke. 

40. Atuk o chin tishu hvt iluppa, micha yvmma isht anta 
u ma, kvnia tuk oke, achi tok. Mihma Islael i 1 miko vt, 
Yohmi ka na chim vlhpisa kvt yvmmak achi hoke; chishno 
akinli hosh ish atokolishke, im achi tok. 

41. Mihma tushpvt hituk chubbi ya nashuka ya ai ishit 
kanchi tok: mihma hopaii vhleha ha ai achvfa tuk a, Islael 
1 miko vt akostininchi tok. 

42. Mihma hopaii ash osh, Chihowa vt yak achishke, 
Hatak yvummvt illit tahvt vmohma he im apesa li tuk a, ik 
iá, ish im ahni na ia tuk; yvmohmi hoka im ilhfiopak atuk 
a, chim ilhfiopak ak P vihtoba chi hoke, micha im okla 
hatuk a, chim okla hak achi hoke, im achi tok. 

43. Mihma Islael 1 miko vt chukysh wekit, micha im ok- 
pulo hosh Samalia ya onvt in chuka ya ona tok. 


CA ia 


TUK o nana iluppa puta kvt yohmi haya yakohmi tok, 

Chesleelait Nabolh vt pakupi ahollokchi, yummvt Ches- 

leel taiaia hosh, Samalia 1 miko Ahab im aboha bilika fehna 
talala tok. 

2. Mihma Ahab vt Nabolh 2 im anumpulit, Chi pakvpi 

ahollokchi ya is suma na, haiyukpulo ahollokchi ikbi lashke, 

an chuka bilika talaia hoka: mikma pakvpi ahollokchi achuk- 


ma 1 shabli ka chima lashke: keyukmvt chim vlhpesakma, > 


al ili vihpesa ka tuli holisso yo chima lashke, achi tok. 

. Mihma Nabolh vt Ahab a, Aki vhleha 1 yakni ya he 
T tok a chima la hi a, Chihowa vt vm olvbashke, im 
achi tok. 

4. Mihma Ahab vt, anumpa Chesleelait Nabolh vt im 
anumpuli tuk pulla kak o, chukvsh wekit im. okpulo hosh in 


chuka ya ona tok; aki vhleha 1 yakni ya he vlhpesa tok a, 


chima la he keyu, achi hatuk oka; micha in topa pakna 
tushkit itoyula mvt, nashuka ya misha pit shanaia cha, puska 
ya vpa he keyu tok. 

5. Yohmi kia tekchi Chesebel vt im ona cha, Nanta kati- 
ohmi ho chi chukvsh vt ilapissa fehna cha, pvska ya ish pa 
he keyu cho? im achi tok. 

6. Mihma, Chesleelait Nabolh a im anumpulit, Tvli ho- 
lisso chima likma chi pakvpi ahollokchi ya vmá; keyukmvt 
chim vlhpesakma, pakvpi ahollokchi inla ya chima lashke, 
achi li ma, afalamichit, A pakvpi ahollokchi ya diw la he 
keyú, vm achi kak oke, im achi tok. 

7. Mihma tekchi Chesebel vt, Himak a Islael im apehli- 
chika ya ish pehlichi hoh cho? Wakaya cha, puska vpvt, 
chi chukush vt yukpashke: vno ak osh Chesleelait Nabolh 
i pakvpi ahollokchi ya chima lashke, im achi tok. 

8. Yohmi mvt holissochi cha, Ahab hohchifo ha takalichi 

myt, im isht inchuwa isht in chonli cha, asvnonchi vhleha, 
micha holitompa vhleha aiena Nabolh in tumaha holihta 
takla asha tuk a, pit 1 pila tok. 

9. Micha, Nahullochi ya hvsh apesashke, micha Nabolh 
a achahaka okla ititakla hush binilichashke : 

10. Micha hatak Belial ushi tuklo ho itikba hvsh binohli- 
chi na, atokolit Chihowa, micha miko ya ik ahobalot ish 
anumpuli tuk oke, im achashke: eig isht onvt, 
tvli ishit hvsh boli na illashke. 

.11. Mihma in tvmaha holihta hatak asvnonchi hei 
micha holitompa vhleha in tumaha holihta ai okla hvt, Che- 
sebel vt 1 pila tuk holisso pit 1 pila tuk a, holisso hatuk mak 
o, yvmihchi tok. 

12. Nahullochi ya okla apesa cha, Nabolh a achahaka 
okla ititakla binilichi tok. 

13. Mihma hatak tuklo Belial ushi yosh ona cha, itikba 
chieya tok: micha Belial hatak ash osh okla itikba ai atoko- 
lit, Nabolh a atokolit, Nabolh vt Chihowa, micha miko ya 
ik ahobalot im anumpuli tuk oke, achit okla tok. Yohmi 
ma tvmaha holihta ya kocha isht ona cha, tuli ishit boli na 
illi tok. 

14. Yohmi ma NC hesehel a anumpa okla pit 1 pilvt, Na- 
bolh vt tvli ishit boa cha, illishke, achi tok. 

15. Atuk o yakohmi tok, Nabolh vt tvli ishit boa cha, 
illi tuk a, Chesebel vt haklo mvt, Chesebel vt Ahab a, 
Wakaya cha, Nabolh i pakvpi ahollokchi tvli holisso yosh 
vihtoba hi a, chima ik bvnno tuk a ish ishashke: Nabolh vt 
okchaya keyu, amba illi hoka, im achi tok. 

16. Atuk o yakohmi tok, Nabolh vt illi tuk o Ahab vt 
haklo mvt, Ahab vt Chesleelait Nabolh į pakvpi ahollokchi 
ya isha chi hosh, wakayvt ia tok. 

17.. Mihma Chihowa im anumpa hvt, Tishbait Elichah ya 
im vla mvt, 

18. Wakayvt ivt Islael 1 miko Ahab, yvmmvt Samalia 
anta ka ont ivt afamashke: yakeh! Nabolh 1 pakvpi ahol- 
lokchi ya isha chi hosh, yumma onvshke. 

19. Mikmvt im anumpulit, Chihowa vt yak achishke, Ish 

bi cha, ish ishi cho? ish achashke. Micha im anumpulit, 
Chihowa vt yak achishke, Nabolh im issish a ofi puta kvt a 
holakshi tuk akinli ho, chim issish a chishno pulla ka, a 
holaksha chi hoke, achi tok. 

20. Mihma Ahab vt Elichah ya, An tvnvp ma! is si 
ahayuchi cho? achi tok. Mihma afalamichit, Chi ahayuchi 
lishke: ile kanchit Chihowa itikba ya nana ik achukmo ka 
ish toksvli hoka. 

21. Yakeh! nana ik achukmo ka chi onochit, chim ishta- 
tiaka ya ishit kanchit, micha Ahab in chuka achvfa nakni 
moma, micha Islael yuka, micha Islael yuka keyu aiena ka 
ishit kanchi la hi oke. 

22. Nan isht nokowvchi isht is sa nokowvchit Islael a ish 
ashvchichi tok oka, chin chuka achvfa ya Nebat ushi Chelo- 
boam in chuka achvfa atok mak o, chohmichit, micha Ahi- 
chah ushi Baasha in chuka achvfa atok mak o, chohmichi la 
chi hoke, achi tok. 

23. Mihma Chihowa vt Chesebel a isht anumpulit, Ofi puta 
kvt Chesebel a, Chesleel tuli holibhta bilika ai vpa chi hoke. 

24. Ahab ai achvfa yosh tvmaha holihta ai illi hokvno, 
ofi puta kvt vpa chi hoke: mikma yakni haiaka ya ai illi 
hokvno, hushi puta vba itvnowa kvt vpa chi hoke. 

25. Amba Ahab, yvmma tekchi Chesebel vt nukfohki na, 
ile kanchit, Chihowa itikba ya nan ashvchi puta yvmihchi 
ka, achvfa kia chohmi kvt iksho hoke. 

26. Micha naholbvt toba puta ka iakaiya kak osh, ile yu- 
walvchi fehnvt, Amolait okla yomma Chihowa vt Islael im 
vlla vhleha itikba ya tihlelit kocha wehli tok vt, yumohmi 
tok puta ka yvmihinchi tok. 

27. Atuk o yakohmi tok, Ahab vt anumpa yumma haklo 
mvt, 1 nafohka ya hlilvffi cha, shukcha toba ya nipi atuk a 
lapalichi mvt na hullochit nahishi tvnna isht anchit itoyula 
tok; micha lumvt aya tok. 

28. Mihma aiie im anumpa hvt Elichah Tishbait 
ash ım vla mvt, 

29. Ahab vt sa tikba ya chukvsh akanlosichi ka ish pisa 
cho? Sa tikba ya chukvsh akanlosichi hoka, 1 nitak okvno, 

nan ik achukmo ka onochi la he keyu hoke; amba ushi i 
mnitak ak o, nan ik achukmo ka in chuka achufa ya onochi 
la hi oke, achi tok. 


© EFSI TASASE 


IHMA afvmmi tuchina ho Silia, micha Islael itatuklo 
kvt tvnvp vt ik im iksho hosh, okla aiasha tok. 

2. Atuk o yakohmi tok, afummi ont isht atuchina ma, 
Chutah 1 miko Chehoshafat vt Islael 1 miko ya im ona tok. 

3. Mihma Islael 1 miko vt, in tishu vhleha ha, Lamolh- 
kileat talaia kvt pimmi ha hvsh ithana keyu cho? mikma 
lumvt il asha cha, Silia 1 miko ibbak a akohchit kil eshoshke, 
im achi tok. 

4. Micha Chehoshafat a, Si awant Lamolh-Kiliat a itiba 
chi hosh, ish ia hinla cho? im achi tok. Mihma Chehosha- 
fat vt Islael 1 miko ya, Uno vt chishno ak inli chohmi likma, 
vm okla hvt chim okla akinli chohmikma, vm issuba puta 
kvt chim issuba puta akinli chohmi hoke, im achi tok. 

5. Micha Chehoshafat vt Islael 1 miko ya, Himak nitak a 
Chihowa im anumpa ha ish a ponaklashke, chim asilhha 
ishke, im achi tok. 

6. Yohmi ma Islael 1 miko vt hopal vhleha ha hoyot 
hatak tahlepa ushta foka ho itvnahli cha, 1 ponaklct, Lamolh- 
kileat a itibit ia la chi cho? ak cho? ak aiyo ka chi cho? 
im achi ma, Iá, Chitokaka yvt miko ibbak a fohki pulla chi 
hoka, okla achi tok. 

7. Mihma Chehoshafat vt Chihowa 1 hopaii inla vt ilvppa 
anta tuk o, il i ponakla hinla kvt iksho cho? achi tok. 

8. Mihma Islael i miko vt Chehoshafat a, Hatak achvfa 
hosh Imlah ushi Mikaiah vt anta momvshke, yvmmak o 
Chihowa ya al ilim a ponakla hinla hoke; yohmi kia isht 1 
yukpa li keyu hoke: nana vm anoli kvt achukma keyu, am- 
ba ik achukmo kak o, vm anoli chatuk oka, achi tok. Mihma 
Chehoshafat vt, Miko vt yumma ik acho kashke, achi tok. 

9. Yohmi ma Islael 1 miko vt nan vlhtoka ya hoyo cha, 
Tushpvt Imlah ushi Mikaiah ya ont isht vlá, achi tok. 

10. Mihma Islael 1 miko, micha Chehoshafat Chutah 1 
miko itatuklo kvt nafohka holitopa ishit fohka cha, im aiom- 
binili holitompa bika, Samalia achukowa holihta okhissa 
ahaiaka yo on chieya tok; mihma hopani moma kut itikba 
ya tikbanli nan anolit aiasha tək. 

- 11. Mihma Chenaanah ushi Setekiah vt tuli Tapish ikbi 
tok: micha, Chihowa vt yak achishke, Ilvppak o Silian vhleha 
ha ishit bahlit, vbit hysh tahla chi hoke, achishke, achi tok, 

12. Mihma hopani moma kvt yobmit tikbanli anolit, La- 
molh-kiliat a ish ja cha, chim aiahlashke, Chihowa vt miko 
ibbak a fohka chi hoka, okla achi tok. 

13. Mihma anumpa shali Mikaiah i howa tuk vt, ont im 
anumpuli mvt, Yakeh! himak a hopaii vhleha im anumpa 
hvt, itih achufut achukma ho miko ya im anolishke: chim 
asilhha lishke; chim anumpa hvt yvmma al achvfa im anum- 
pa tuk a chohmashke, micha achukma ho ish anumpulashke, 
achi tok. 

14. Mihma Mikaiah vt, Chihowa vt okcliaya pulla ka, 
Chihowa ak osh nana ho vm achikma, yummak o anumpuli 
la chi hoke, achi tok. l 

15. Yohmi ho miko ya im vla tok. Mihma miko vt, 
Mikaiah ma! Lamolh-kileat a itibit il ia chi cho? ak cho? 
kil aiyo ka chi cho? achi tok. Mihma afalamichit, Ia cha, 
chim aiahlashke: Chihowa vt miko ibbak a fohka chi hoka, 
achi tok. l 

16. Mihma miko vt, Katohmi haya Chihowa hochifot 
anumpa ahli bieka is svm anola hi a, anumpa kullo chi ono- 
chi la chi cho? im achi tok. 

17. Mihma, Islael moma kvt chukfvlhpoa apistikeli iksho 
chohmit, nvnih foka ita fimimpvt aya ho pisa li tuk oke: 
mihma Chihowa vt, Ilvppak okvt 1 shahli iksho yoke; hatak 
puta kvt achukmakvt in chuka va falamvt onashke, achi tok. 

18. Mihma Islael 1 miko vt Chehoshafat.a, Uno ya nana 
tikbanli anoli kvt achukma keyu, amba ik achukmo kak ọ 
anola chi hoke, achit chim anoli li tuk keyu cho? achi tok. 

19. Mihma Mikaiah vt, Yvmohmi hoka Chihowa im 
anumpa ha ish haklashke; Chihowa vt im aiombinili holi- 

tompa ya ombinili tuk oke, mihma vba aholitopa aiasha mo- 
ma kvt bilika isht impak imma, micha vlhfvbek imma aiena 
ka hieli tuk oke: 

20. Mihma Chihowa vt, Kuta hosh ia cha, Ahab a nuk- 
fohki na ia cha, Lamolh-kiliat a akuma chi cho? achi ma, 
achufa kvt yakohmichi hosh, achi ma, porrig kut yo mazi 
hosh, achi tuk oke. 

21. Mihma shilombish osh Waha cha, Chihowa itikba 
hikia cha, Uno ak osh nukfohki lashke, achi tuk oke: 

22, Mihma Chihowa vt, Nanta ho isht ish yvmihchi hosh ? 
achi ma, Kohchvt ia likmvt, shilombish holabi yosh i hopaii 
vhleha moma ka, itih ha foyuka lashke, achi tuk oke. Mih- 
ma Chihowa vt, Ish nukfohki cha, ish imaiya ak inla chi 
hoke; kohchvt ish ia cha, ish M achi ho, pisa 
li tuk oke, achi tok. 

23. Yumohmi ka himak a yaah! Chihowa vt chi ho- 
paii vhleha ilvppa moma itih ha shilombish holabi yo fohki 
cha, chishno pulla ka ik achukmo ho, Chihowa vt psat 
tuk oke, achi tok. 

24. Yohmi kia Chenaanah ushi Setekiah vt bilika ona 
cha, Mikaiah itisukpi ya isso mvt, Katima yak o, Chihowa 
imi Shilombish vt a filummit chim anumpula chi hosh ia tuk 
oh cho? achi tok. 

25. Mihma Mikaiah vt, Yakeh! nitak yumma lumvt abo- 
ha anukaka fehna ish chukowak mak osh, ish pisa hi oke, 
achi tok: 

26. Mihma Islael 1 miko vt, Mikaiah ya ishi cha, falum- 
minchit tvmaha holihta pehlichi Amon a, micha miko ushi 
Choab a isht hvsh im onashke; | 

27. Micha, Miko vt yak achishke, Hatak iluppa aboha 
kullo fohki cha, ilbvsha 1 pvska, micha ilbvsha im oka ish 
ipihinta tuk 0, achukmakut ula lashke, achishke, ish im 
achashke, achi tok. 

28. Mihma Mikaiah vt, Achukmakvt falamvt ish la yoba 
hokma, Chihowa vt sa tohno tuk keyu ho, anumpuli li tuk 
a chi hoke, achi tok. Mihma, Okla hvchiå ma! momvt 
achukmalit hvsh haklashke, achi tok. 

29. Yohmi ho Islael 1 miko, micha Chutah 1 miko Che- 
hoshafat itatuklo kvt Lamolh-kileat a ona tok. 

30. Mihma Islael 1 miko vt Chehoshafat a, Il inlvchi lish, 
ai itibi ka iba chukowa la chi hoke; amba chishno vto chi 
nafohka holitopa isht ish fohkashke, im achi tok. Micha 
Islael 1 miko vt il-inlvchi cha, ai itibi ka iba chukowa tok. 

31. Yohmi kia Silia 1 miko vt, 1 kvpitvni pokoli tuchina 
akucha tuklo tvnvp itichanvlli puta pehlichi vhleha ha im 
apesa mvt, Chipunta, micha hochito kia hvsh itibi na, Islael 
1 miko ak illashke, achi tuk atok. 

32. Atuk o yakohmi tok, tvnvp itichanvlli puta 1 kupituni 
vhleha hvt Chehoshafat a pisa mvt, Islael 1 miko pulla hoke, 
okla achi tok. Mihmvt itiba chi hosh okla fullota tok: 
mihma Chehoshafat vt chitolit paya tok. 

33. Atuk o yakohmi tok, tvnvp itichanvlli puta i kvpi- 
tvni vhleha hvt, Islael 1 miko yatuk spi ho akostininchi 
mvt, hlioli tuk vt falama tok. 

34. Mihma hatak 'achufa kvt yvmmak fokalichi hosh, iti- 
tanampo halvlli cha, pila tuk osh, Islael 1 miko ya ikkishi 
alata ititakla pit nvhli tok: yvmohmi hoka tvnvp im iticha- 
nolli ishtaya ya, Chibbak a fullochi cha, okla ha ai ishit sa 
kohchi, sa nvhla hoka, im achi tok. 

35. Mihma nitak yvmma itibi kvt isht 1 shahlit ia tok: 
mihma miko ya halvlli. na, tunvp itichanulli foyuka chai 
Silian vhleha ichapaka ya hikia tok: atuk osh opia ma illi | 
tok: mihma issish vt anvhla ya a kohchvt tunvp itichanulli | 
iklvna ya yanvllit ona tok. | 

36. Atuk o hvshi vt okatvla foka ma, anumpa hvt ayot | 
tushka chipota aiasha ka hlopullit, Hatak moma kvt in | 
tvmaha holihta aiyukali ka onashke, micha hatak moma kvt 
1 yakni aiyukali ka onashke, achi tok. 

37. Yohmi ho miko vt illi na, Samalia ya isht vla tok: 
mihma miko yash Samalia yak o okla hohpi tok. 

38. Mihma achufa kvt tunvp itichanulli ya Samalia oka 
talaia ya al achifa tok: mihma ofi puta kvt im issish a ho- 
lakshit tahli tok: mihma 1 nahalupa ya achifa tok, Chihowa 
im anumpa yvmma anumpuli tok mak 0, yvmohmi tok. 

39. Yohmi ka Ahab nana a kaniohmi tok inla, micha 
nana yumihchi tok moma, micha elefant noli chuka ikbi 
tok, micha tumaha holihta ikbi tok moma kvt, Islael i miko 
vhleha i nitak holisso ha a holissọ keyu cho? 

40. Yohmi ho Ahab vt iki vhleha ha takla nusi ie: 
mihma ushi Ahasiah ak osh vlhtobvt miko tok. 

41. Mikma Ahab vt Islael 1 miko tok afummi ont ai ushta 
ho, Asa ushi Chehoshafat vt Chutah ya i mikot ishtia tok. 

42. Chehoshafat vt afummi pokoli tuchina akucha tahlapi 
hosh mikot isht ia tok : atuk osh afvmmi pokoli tuklo akucha 
tahlapi ho, Chelusalem a mikot ahanta tok: mihma ishki 
hohchifo kvt Asubah yosh Shilhi ushetik atok. 

43. Micha iki Asa a yumohmi tok moma kak 0, a nohowa 
tok, naksika ik fulloto hosh, Chihowa itikba ya ai vlhpiesa 
kak o yvmihinchi tok; yohmi kia achahaka puta ka ik kan- 
cho tok: okla hvt achahaka puta ka nan vbit ai im issvt, 
nabalama a hukmi moma hatok oka. 

44. Mihma Chehoshafat vt Islael 1 miko ya it 1 nanaiya tok. 

45. Yohmi ka Chehoshafat nana a kaniohmi tok inla, 
micha nan ai im alahli otvninchi tok, micha kaniohmit itin- 
tanampi tok aiena kvt, Chutah 1 miko vhleha 1 nitak holisso 
ha a holisso keyu cho? 

46. Micha Sotomait vhleha atampa, yummvt iki Asa į 
nitak a asha moma tuk a, yakni yash a kohchi tok. 

47. Yvmma foka ka Etom a miko vt iksho tok: anum- 
peshi yosh miko tok. 

48. Chehoshafat vt Ofi ya tvli holisso lakna Tr la chi 
ho, Hlashish peni hochito kohta shali ya ikbi tok: yohmi 
kia peni hochito kohta shali vt, Esion-kebe a tiapa tuk okvt 
ik aliyo tok. 

49. Yohmi ma Ahab ushi Ahasiah vt Chehoshafat a, An 
tishu vhleha hvt chin tishu vhleha takla, peni chito kohta 
shali ya fohkvt iashke, achi tok. Yohmi kia Chehoshafat vt 
ik. haklo tok. 

50. Mihmvt Chehoshafat vt iki vhleha ha takla nusi cha, 
iki vhleha ha takla, iki Lewi in tumaha holihta ak o ahollo- 
pi tok: mihma ushi Cheholam ak osh vlhtobvt miko tok. 

51. Chutah i miko Chehoshafat vt miko tok afummi ont 
isht auah. untuklo ho, Ahab ushi Ahasiah vt Samalia ya 
vttut, Islael ai mikot ishtia tok: micha afummi tuklo ho 
Islael ai miko tok. 

52. Micha Chihowa itikba nan ik achukmo ka yvmihin- 
chit, iki a yvmohmi tok ak o, micha ishki a yomóhmi tok ak 
o, micha Nebat ushi Cheloboam a ag aE Islael a ashv- 
chichi tok ak o a nohowa tok. 

53. Iki vt a yvmohmi tok moma kak o, yvmohmit Baal 2 
im antivt aiokpahanchi cha, Islael i in Chitokaka Chihowa ya 
nokowuchi tok oka. 

